
PERIKLIS 


1. Cezaris, kai pamatė kartą Romoje turtingus svetimša- 
lius, kurie glamonėdami nešiojosi skreituose šunyčius ir 
beždžioniukus, sako, paklausęs, ar jų krašto moterys negim- 
dančios vaikų, tais žodžiais griežtai, kaip derėjo valdovui, 
įspėdamas visus, kurie prigimties įdiegtą meilę ir prisiriši- 
mą, skirtiną žmonėms, gyvuliams atiduoda. Kadangi iš pri- 
gimties mes trokštam žinoti ir palys viską patirti, tad ar 
turi jis pamatą priekaištauti tiems, kurie, vadovaudamiesi 
šiuo polinkiu, stengiasi sužinoti ir patirti jokios reikšmės 
neturinčius daiktus ir aplenkia, kas gražu ir naudinga? 


Pojūčių organai, veikiami išorinio pasaulio daiktų, pasyviai - . 


ir vienodai priima viską, kas naudinga ir kas nenaudinga. 
O protu kiekvienas, kas nori juo vadovautis, labai lengvai 
gali pakreipti save į tai, ką jis laiko geru, ar visai kita 
linkme pasukti. Todėl, suprantama, turime ieškoti, kas gra- 
žiausia, kad ne tik pažintume, bet iš pažinimo ir naudą sau 
turėtume. Kaip akiai maloni spalva, kuri savo skaistumu ir 
spindesiu gyvina ir stiprina regą, taip protą reikia kreipti 
į tokius dalykus, kurių pažinimas jį džiugintų, trauktų į gė- 
rį, jam būdingą. O tas gėris slypi herojaus darbuose, ky- 
lančiuose iš dorybės, ir tiems, kurie juos tyrinėja, įkvėpia 
veržimąsi ir norą jais sekti. Be to, ne visuomet, žavėdamiesi 
kokiu nors darbu, norime taip ir mes padaryti. Dažnai būna 
priešingai — džiaugdamiesi darbu, niekiname darbininką. 

Mes mėgstame kvepalus ir purpurinius drabužius, bet da- 
žytojus ir kvepalų gamintojus laikome žemo amato žmo- 
nėmis. Dėl to protingai pasakė Antistenas, išgirdęs, kad 
Ismenijas puikus fleitistas. „Jis blogas žmogus, nes kitaip 
nebūtų toks puikus fleitistas." O Pilypas pasakė savo sūnui, 
kai tasai vienoje puotoje gražiai ir meistriškai skambino 
kitara: „Ar tau ne gėda taip gražiai skambinti? „Pakanka, 
kad karalius turi laiko klausytis kitaros skambintojų. Ir 
taip jis daug aukoja mūzoms, jei būna žiūrovu, kai kiti tais 
menais rungtyniauja." 

2. Užsiėmimas niekais tik parodo, kad žmogui nerūpi 
gėris, kad jis vargsta, nenaudingą darbą dirbdamas. Nė 
vienas talentingas jaunuolis, pamatęs Pisos Dzeusą, nepano- 
rės būti Fidijum ar, pasižiūrėjęs į Herą Arge — Polikletu; 
neįsigeis būti nei Anakreontu, nei Filemonu, nei Archiiochu, 
susižavėjęs jų eilėmis. Jei mus žavi dailus veikalas, iai dar' 
nereiškia, kad verta sekti jo autorium. Dėl to tokie kūri- 
niai žiūrovui ir naudos neduoda, nes nežadina noro ir 
troškimo jais sekti ar sukurti tokius veikalus. O didingi 
darbai taip paveikia mus, kad ir žavimės tais darbais, ir 
trokštame sekti jų kūrėjais. Gėrybėmis, kurias duoda liki- 
mas, mes džiaugiamės, kad jų turim ir galime naudotis, 
o gėrybių, kylančių iš heroizmo, mums malonūs patys žyg- 
darbiai. Pirmąsias mes trokštame gauti iš kitų, o antrosios 
labiau norime, kad prigytų kitiems. Tikrasis gėris nenuga- 
limai traukia ir žadina mums norą veikti, ir ne tik jo 
pavaizdavimas scenoje įteigia žiūrovui norą juo sekti, bet 
jau pats pasakojimas apie didžius žygius skatina žmogaus 
pasiryžimą. 

Dėl to aš ir nutariau toliau rašyti šias biografijas, šitą 
„ dešimtąją knygą apie Periklį ir Fabijų Maksimą, kuris ko- 
„ voje su Hanibalu paėmė viršų,— apie vyrus, panašius vie- 
nas į kitą daugeliu savo dorybių, 0 ypač romumu, teisin- 
gumu ir mokėjimu kęsti piliečių ir bendražygių daromas 
klaidas, ir dėl to labai naudingus savo gimtosioms šalims. 

Ar pasiekėm savo tikslą, skaitytojas galės spręsti iš šitų 
pasakojimų. 

3. Periklis buvo kilęs iš Akamantidos filės, Chalargo de- 
mo, iš garsiausios šeimos ir giminės tiek iš motinos, tiek iš 
savo tėvo pusės. Ksantipas, persų karaliaus karvedžių nuga- 
lėtojas prie Mikalės, vedė Agaristę, dukraitę Klistenio, kuris 
išvijo Peisistrato palikuonis, drąsiai panaikino tironiją, iš- 
leido naujus įstatymus ir labai margoje valstybėje atkūrė 
santarvę ir gerovę. Agaristė sapnavo pagimdžiusi liūtą, ir 
po kelių dienų pagimdė Periklį Visos jo kūno dalys buvo 
kaip reikiant, tik galva pailga ir netaisyklinga. Todėl be- 
veik visose statulose jis vaizduojamas su šalmu, nes skulp- 
toriai, kaip atrodo, nenorėję jam prikišti šios ydos. Ta- 
čiau Atėnų poetai jį vadino „svogūngalviu“. Komedijų ra- 
šytojas Kratinas „Chironėj" sako: „Nesantaika ir senasis 
Kronas abu susidėjo ir pagimdė didžiausią tironą, kurį 
dievai vadina „galvų varinėtoju“. Taip pat „Nemezidėj“ 
sako: 


Aleik, vaišnora Dzeuse didžiagalvi. 


Teleklidas sako, kad Periklis, nežinodamas, ko griebtis 
per daugybę darbų, tai „sėdi sopančia galva mieste, tai iš 
didžiulės savo galvos svaido žaibus su griausmais. Eupolidas 
„Demuose“, klausinėdamas apie kiekvieną iš Hado grįžtantį 
demagogą, sako, kai galiausiai buvo paminėtas Periklio 
vardas: 


Kam didžiagalvį parvedei iš požemių. 


4. Dauguma rašytojų sako, kad Periklio muzikos moky- 
tojas buvęs Damonas, kurio vardo pirmąjį skiemenį, esą, 
Teikia tarti trumpai. Aristotelis tvirtina, kad šis. vyras muzi- 
kos mokėsi pas Pitokleidą. Damonas, atrodo, buvo garsus 
sofistas, bet muzika jam buvusi tiktai dingstis nuo minios 
nuslėpti tikrajam talentui, kuris buvo naudingas Perikliui 

valstybės reikaluose, kaip atletui reikalingas treneris ir mo- 
kytojas. Ne paslaptis buvo liaudžiai, kad Damopui. lyra 
buvus tik priedanga. Kaip žmogus, galvojąs apie didžiulius 
perversmus ir tironijos šalininkas, jis buvo ištremtas ostra- 
kizmu ir tapo pajuokos objektu komikams. Pas Platoną apie 
jį kažkas šitaip klausia: 


Tuojau man pasakyk, aš klausiu, ar tai tu, 
Chironai, kaip girdėt, Periklį auklėjai. 


Periklis mokėsi ir pas Zenoną klėjietį, kuris kaip ir Par- 
menidas tyrinėjo gamtą. Jis nuostabiai mokėjęs įrodinėti ir 
gudriais prieštaravimais užkirsti kelią pašnekovams. Apie 
tai Timonas fliohtietis sako: 


Galybė didelė yr dviliežuvio Zenono, 
Jis gali perkalbėt visus, 


Bet artimiausias Perikliui žmogus, įkvėpęs jam garbės pa- 
jautimą ir rimtesnę pažiūrą į vadovavimą liaudžiai ir iš 
"viso pažadinęs ir iškėlęs jo asmenybės didingumą, buvo 
Anaksagoras iš Kladzomeno, kurį amžininkai vadino „Pro- 
tu“ — ar tai dėl to, kad su nuostaba žiūrėjo į jo nepaprastą 
gamtos Ieiškinių išmanymą, ar tai dėl to, kad jis pirmas 
pasaulio pagrindu laikė ne atsitiktinumą ar neišvengiamy-. 
bę, o protą, gryną ir vienalytį, kuris iš visų sumišų ele- 
mentų atrenka vienarūšius. 

5. Nepaprastai susižavėjęs šituo vyru, persiėmęs jo moks- 
lu apie dangaus ir atmosferos reiškinius, Periklis, kaip pa- 
sakojama, ne tik pasisavino griežtą galvojimo būdą, aukštą 
kalbos stilių, be prasčiokiškų minios juokų, bet ir rimtą veido 
išraišką, nenušviečiamą šypsenos, o rami jo eisena, orus lai- 
Kymasis, jokios aistros netrikdomas kalbos metu, drąsus, tvir- 
tas balsas ir kitos panašios jo savybės darydavo visiems ne- 
paprastą įspūdį. Kartą kažkokio įkyraus nedorėlio konevei- 
kiamas, Periklis visą dieną išbuvo aikštėje, tvarkydamas 

kažkokius skubius reikalus, ir nė žodeliu neatsiliepė. Va- 
kare jis kukliai patraukė namo, o tas žmogus ėjo iš pas- 
kos ir visaip jį dergė. Kadangi, kol parėjo, sutemo, tai vie- 
nam savo tarnui liepė pasiimti žibintą ir parlydėti tą žmogų 
namo. Poetas Ionas tvirtina, kad Periklis su žmonėmis bu- 
vęs įžūlus ir pasipūtęs, o jo pagyrūniškumui netrūkę per 
didelio savęs vertinimo ir paniekos kitiems. Tonas giria Ki- 
moną už jo meilumą, lankstumą ir išsiauklėjimą „santykiuo- 
se su žmonėmis. Bet palikime Ioną, nes, jo nuomone, dory- 
bėj, kaip ir tragedijoj, turį būti satyrinių elementų. Tiems 
gi, kurie Periklio didingumą laikė puikavimusi ir pasipūti- 
mu, Zenonas pataria patiems turėti šitokio puikavimosi, nes 
ir apsimestinis dorybės siekimas nejučiomis virsta nuošir- 
džiu troškimu ir įpročiu. 

6. Bet ne tik tokią naudą turėjo Periklis, bendraudamas 
su Anaksagoru: jis, rodos, nugalėjo prietaringą baimę, ka- 
muojančią žmones, kurie nežino, kokios dangaus reiški- 
nių priežastys, todėl sutrinka ir visai pasimeta, neišmanyda- 
mi dieviškųjų dalykų. O mokslas apie gamtą išgelbsti nuo | 
tokios baimės ir vietoj gąsdinančių ir liguistų prietarų sutei- 
kia žmogui ramų pamaldumą ir palaimingų vilčių. 3 
“Kartą, sako, Perikliui iš kaimo buvo atvežta vienaragio 
avino galva. Žynys „Lamponas, pamatęs kietą, tvirtą ragą, iš- 
augusį vidury kaktos, pasakė, jog iš dviejų vyrų, viešpatau- 
jančių dabar valstybėj, iš Tukidido ir Periklio, valdžią paim- 
siąs vienas, kuriam teksiąs šis lemtingas ženklas. Anaksago- 
ras, perskėlęs galvą, parodė, kad smegenys užpildo ne visą 
kiaušą, bet yra kiaušinio formos ir iš visos ertmės susitelku- 
sios į tą vietą, iš kur išaugęs ragas. Tada visi ten buvusieji 
stebėjosi Anaksagoru, o kiek vėliau Lamponu, kada Tukidi- 
das pralaimėjo ir visa valdžia atiteko Perikliui. 

Manau, kad abu — ir gamtininkas, ir žynys — pasiekę tą 
patį tikslą: pirmasis aiškindamas reiškinio priežastį, antra- 
sis jo reikšmę. Pirmasis turėjo ištirti, dėl kurių priežasčių 
tai įvyko ir kuriuo būdu taip pasidarė, o antrasis — dėl ko 
"tai įvyko ir ką reiškia. Kas sako, kad, suradus reiškiniui 

priežastį, dingsta jo pranašaujamoji reikšmė, nesupranta, kad 
kartu su dievų ženklais aimeta ir žmonių sutartinius ženklus: 
disko skambesį, laužų ugnį ir saulės laikrodžio šešėlį. Visi 
šie daiktai padaryti tam tikram tikslui, ir jų sandara ką nors 
ženklina, Bet apie tai reiktų pakalbėti kita proga. 

7. Periklis jaunystėje labai sergėjosi žmonių, nes savo 
išvaizda priminė tironą Peisistratą. Seni žmonės su pasi- 
baisėjimų stebėjosi, kaip panašus į Peisistrato malonus jo 
balsas, kalbos sklandumas ir greitumas. Kadangi jis buvo 
turtingas, kilęs iš kilmingos giminės, turėjo labai įtakingų 
draugų, tai bijojo ostrakizmo ir nesikišo į valstybinius rei- 
kalus, bet karys buvo narsus ir nevengė pavojų. Kai Aristi- 
das .mirė, Temistoklis buvo ištremtas, o Kimonas vis bū- 
davo žygiuose už Heladės sienų, tada Periklis ėmėsi valsty- 
binės veiklos, stojęs ne didžturčių ir aristokratų, o demokra- 
J tijos ir neturtingųjų pusėn, nors savo palinkimais nebuvo jis 
palankus liaudžiai. Matyt, jis bijojo, kad nebūtų įtariamas 

tironijos siekimu ir, be to, matė, kad Kimonas yra aristokra- 
„tijos pusėj ir labai jos mylimas. Dėl to jis ir stengėsi įsi- 
t teikti liaudžiai, kad pats saugus būtų ir turėtų jėgos kovoti 
su Kimonu. 

Tuojau pat Periklis pakeitė ir savo gyvenimo būdą. Mies- 
te jį žmonės matė tik vienu keliu einantį —į susirinkimų 
aikštę Ir į tarybą. Periklis atsisakydavo kviečiamas į puotas, 
vengė suėjimų bei pašnekesių, taip kad per tą ilgą valstybės 
valdymo laiką jis nė pas vieną savo draugą nebuvo nuėjęs 
pietų, tik kartą savo giminaičio Euriptolemo vestuvėse pa- 
buvo iki vyno nuliejimo ir tuojau išėjo. Pasipūtimui, mat, 
nieko nėra baisesnio už intymius santykius; artimai bendrau- 
jant, sunku išsaugoti orumą, kuriuo siekiama garbės. O tikra- 
me didingume visada gražiausia tai, kas labiausiai matoma, ir 
aplinkinius žmones labiausiai stebina dorybingųjų vyrų kas- 
dienis gyvenimas, Taigi ir Periklis vengė nuolat bendrauti 
su liaudimi, kad per daug jai neįsipyktų, tik retkarčiais pa- 
sirodydavo, kalbėdavo ne apie kiekvieną dalyką ir ne vi- 
suomet atsilankydavo liaudies susirinkimuose. Jis save. taų- - 


Na 

sojo didingiems darbams kaip Salamino triremą, anot Krito- 
lajaus, o visa kita atlikdavo per draugus ir pasiųstus jam 
oratorius. Vienas jų, kaip pasakojama, buvęs Efialtas, kuris 
sunaikino areopago galybę, įpildamas, kaip sako Platonas, pi- 
liečiams per daug neatmiešio Jaisvės vyno. Jo prisigėrusi 
liaudis kaip nežabotas arklys pradėjo sauvaliauti ir, anot ko- 
mikų, „nebenorėjo daugiau klausyti, ėmė kandžioti Euboją 
ir šokti į salas“. 

8. Periklis savo kalbą lyg muzikos instrumentą derino 
su gyvenimo tonu ir minčių didybe, dažnai pasinaudodamas 
Anaksagoro pamokomis ir jo mokslu apie gamtą paspalvin- 
damas iškalbos meną. „Tą minčių didingumą, tą ryžtą viską 
tobulai išbaigti“, kaip sako dieviškasis Platonas, „Periklis 
pasisavino iš to mokslo prie įgimtų savo talentų ir, visa, kas 
naudinga, pritaikydamas žodžio menui“, pranoko visus savo 
laiko oratorius, Sako, dėl šitos pačios priežasties jis ir pra- 
vardę gavęs. Vieni taria, kad jis Olimpiečiu pramintas už 
paminklus, kuriais išpuošė miestą, kiti — kad už nepaprastus 
sugebėjimus vadovauti valstybei ir kariuomenei. Visai ga- 
limas daiktas, kad šis vyras daugeliu nuopelnų užsitarnavo 
garbę. Tačiau iš to meto komedijų, kurių autoriai daug ką 
rimtai, o daug ir juokais apie jį yra pasakę, matyti, kad jis 
už savo iškalbą gavęs šitą pravardę. Periklis, anot jų, griau- 
džiąs ir svaidąs žaibus, kalbėdamas liaudžiai, baisius perkū- 
nus nešiojąsis savo liežuvy. Minimi ir Tukidido, Melesijo sū- 
naus, juokais pasakyti žodžiai apie Periklio iškalbą. Tuki- 
didas buvo kilęs iš diduomenės ir ilgą laiką buvo politinis 
Periklio priešas. Kartą Archidamas, spartiečių karalius, jį 
paklausęs, katras narsesnis kovoje — jis ar Periklis, ir Tų- 
kididas atsakęs: „Jeigu kovodamas jį partrenkčiau, tai jis, 
ginčydamasis, kad nesąs partrenktas, nugalėtų ir įtikintų žiū- 
TOVUS.“ 

Pats Periklis savo kalbose buvo atsargus. Žengdamas į tri- 
būną, visuomet melsdavo dievus, kad netyčia neišsprūstų 
koks žodis, netinkamas kalbamajam dalykui. Periklio neliko 

nė vienos rašytos kalbos, išskyrus liaudies susirinkimų nu- 
„tarimus. Minimi tik keli jo posakiai. Pavyzdžiui, kalbėdamas 
X apie Eginą, liepęs išimti krislą iš Pirėjo akies. Kiląkart sakėsi 


jo matęs, kaip nuo Peloponeso artinasi karas. O sykį jis, kaip 


sirategas, kartu su Sofokliu plaukė į žygį, ir Sofoklis ėmė 


6 girti gražų berniuką. „Sofokli— tarė Periklis;— stratego turi 


būti tyros ne tik rankos, bet ir akys." 

Stesimbrotas rašo, kad Periklis, sakydamas kalbą Samo 
saloj kritusiems paminėti, iš tribūnos pavadino. juos ne- 
mirtingais kaip dievai, „Juk ir dievų mes nematome, — kalbė- 
jo jis — bet iš garbės, kuri jiems teikiama, ir iš gėrybių, ku- 
rias iš jų gauname, sprendžiame, kad jie nemirtingi. Tokie 
yra ir piliečiai, mirę už tėvynę.“ 

9. Tukididas rašo, kad Periklio valdymo forma buvus 
aristokratiška, tik pavadinimas jos buvęs demokratija, o iš 
tikrųjų viešpatavęs pirmasis valstybės vyras. Daugelio kitų 
autorių tvirtinimu Periklis pirmutinis pradėjo liaudžiai bur- 
tais dalinti užkariautąsias žemes, duoti jai pinigų teatrui ir 
atlyginti už valstybines pareigas; dėl tokio blogo papročio 
liaudis iš kuklios ir darbščios pasidariusi išlaidi ir savava- 
liška. Todėl iš pačių įvykių pasekim, kur tokio pasikeitimo 
priežastis. 

Periklis, kaip jau sakyta iš pradžių, kovodamas su Kimo- 
nu dėl garbės, siekė liaudies palankumo. Bet Kimonas, turė- 
damas daugiau turtų ir pinigų, kuriais galėjo patraukti varg- 
šus, kiekvieną dieną davė pietus neturtingiems atėniečiams, 
rengė senelius, išvertė savo sodybos tvoras, kad, kas tik no- 
rėdamas, galėtų pasiskinti vaisių. Periklis, nugalėtas šitos 
demagogijos, griebėsi dalinti valstybės lėšas, Damonido iš 
Ejos patariamas, kaip rašo Aristotelis. Dalindamas pinigus 
teatrui, atlygindamas už teisėjų ir „kitas pareigas, . duoda- 
mas visokiausias pašalpas, Periklis greitai papirko liaudį 
ir ėmė jos parama naudotis kovoje su areopagų, kurio nariu 
jis pats nebuvo, nes burtais nebuvo išrinktas nei archontu, 
nei tesmotetu, nei basilėjum, nei polemarchu. Šitos parei- 

gos nuo senų laikų buvo skiriamos burtais ir tik jose pasi- 
žymėję žmonės būdavo priimami į areopagą. Todėl Periklis, 
“ kada jo įtaka liaudžiai sustiprėjo, ėmė kovoti su areopagu: 
Efialiui padedant, iš šitos tarybos buvo atimta didesnioji da- 
lis teisminių reikalų, Kimonas ištremtas ostrakizmu kaip spar- 
tiečių šalininkas ir demokratijos priešas, nors buvo turtin- 
giausias ir kilmingiausias iš visų piliečių, pasiekęs didžiau- 
sias pergales prieš barbarus, praturtinęs miestą pinigais ir 
karo grobiu, kaip jau pasakota jo gyvenimo aprašyme. To- 
kia didelė buvo Periklio įtaka liaudžiai! ' 
10. Ištrėmimas ostrakizmu pagal įstatymą tęsdavosi de- 
šimtį metų. Penktaisiais Kimono ištrėmimo metais spartie- 
čiai su didele kariuomene įsiveržė į Tanagro kraštą, ir atė- 
niečiai tuoj išsirengė į žygį prieš juos. Kimonas, grįžęs iš 
ištrėmimo, stojo į vieną būrį su savo filės žmonėmis, dalin- 
davosi pavojais su savo piliečiais ir norėjo žygiais įrodyti, 
kad nėra atsidavęs spartiečiams. Bet Periklio draugai užpuo- 
lė jį ir išvijo kaip tremtinį. Štai kodėl, kaip pasakojama, Pe- 
riklis tame mūšyje labai narsiai kovojo, nesigailėdamas gy- 
vybės, ir daugiau už visus pasižymėjo. Ten krito visi iki 
vieno Kimono šalininkai, kuriuos Periklis buvo apkaltinęs 
atsidavimu spartiečiams. Paskui atėniečiai gailėjosi taip pa- 
darę ir ėmė pasigęsti Kimono, kai buvo sumušti prie pat 
Atikos sienų ir kitą pavasarį laukė baisaus karo. Periklis, tai 
pamatęs, netruko įsiteikti liaudžiai, pats pasiūlė liaudies su- 
sirinkimui priimti nutarimą ir atšaukė Kimoną iš ištrėmimo. 
O tas sugrįžęs sutaikė atėniečius su spartiečiais. Spartiečiai 
Kimonui buvo tiek palankūs, kiek neapkentė Periklio ir kitų 
liaudies vadų. Pasak kai kurių autorių, Periklis tik tada pa- 
siūlė grąžintį Kimoną, kai per Kimono seserį Elpinikę padarė 
su juo slaptą sutartį ta sąlyga, kad Kimonas su dviem šim- 
tais laivų išplauksiąs į jūrą vadovauti kariuomenei už Ati- 
kos ribų ir nukariauti persų karaliaus žemių, o Periklis tu- 
rėsiąs visą valdžią Atėnuose. Buvo manoma, kad ir anksčiau 
Elpinikė paveikusi Periklį, kad Kimonas išvengtų mirties 

bausmės, Periklis tada liaudies susirinkime buvo paskirlas 
vienu Kimono kaltintojų. Kai pas jį atėjo Elpinikė ir ėmė 
prašyti, Periklis nusišypsojo ir atsakė: „Per sena esi, per 
sena, Elpinike, tokiems darbams!“ Vis dėlto Periklis tik 
kartą buvo atsistojęs kalbėti vien iš pareigos ir išėjo, ma- 
žiausiai iš visų kaltintojų puolęs Kimoną. 

Ir kaipgi galima patikėti Idomenėju, kaltinančiu Pe- 
riklį, kad jis klastingai nužudęs savo draugą Efialtą, tos pa- 
čios partijos žmogų, pavydėdamas jam garbės? Nežinau, iš 
kur galėjo kilti jam šitoks pyktis, kurį tarsi tulžį išliejo ant 
šio vyro, gal būt, ir turinčio ydų, bet vis dėlio žmogaus, 
tauraus būdo, kilnios sielos, kuriam neprikiši nė vienos to- 
kios žiaurios, žvėriškos aistros. Kaip pasakoja Aristotelis, 
Efialtas buvo aršus oligarchijos šalininkas, nepęrmaldauja- 
mas duodant ataskaitas ir negailestingas teismo persekioja- 
miems nusikaltėliams. Priešai paspendė jam pinkles, o Aristo- 
dikas tanagrietis iš pasalų jį nužudė. Kimonas mirė Kipre, 
vadovaudamas kariuomenei. 

11. Aristokratų partija jau ir anksčiau matė, kad Perik- 
lis pasidarė įtakingiausias žmogus tarp Atėnų piliečių, Lo- 
dėl norėjo rasti vyrą, kuris pajėgtų pasipriešinti ir susilp- 
ninti jo galią, kad visa valdžia nepatektų į vieno - žmogaus 
rankas. Ir įam priešpastatė Tukididą iš Alopeko, nuosaikų 
vyrą, Kimono svainį. Tukididas neturėjo tokių gabumų ka- 
rui, kaip Kimonas, jis buvo daugiau oratorius įr politinis 
veikėjas. Visą laiką gyvendamas mieste ir kovodamas su 
Perikliu tribūnoje, jis greitai valstybėje atstatė pusiausvyrą 
tarp abiejų kovojančių pusių. Jis neleido, kad vadinamieji 
„gražieji ir gerieji" išsisklaidytų ir susimaišytų su liaudimi, 
kaip anksčiau, kada jų vertingumo spindesys būdavo tem- 
domas minios. Jis atskyrė juos nuo liaudies, surinko į vieną 
vietą, ir sutelktinė jų jėga nusvėrė svarstyklių lėkštę. Jau iš 
pat pradžių valstybėje, kaip geležyje, buvo nepastebimas 
įtrūkis, kuris vos vos rodė, kad yra nesutarimas tarp de- 
mokratų ir aristokratų, bet dabar Periklio ir Kimono kova 
ir jų garbės troškimas dar labiau suskaldė valstybę: viena 

dalis piliečių ėmė vadintis „demokratija“, kita „oligarchija“. 
Štai kodėl Periklis atleido liaudžiai vadžias ir valdė, jai 
palaikaudamas. Jis kasdien mieste ruošė iškilmingus spek- 
taklius, puotas ar didingas eitynes, duodavo piliečiams sko- 
ningų pasilinksminimų, kiekvienais metais siųsdavo po še- 
šiasdešimt triremų, kuriose aštuonis mėnesius plaukiodavo 
daugybė atėniečių, gaudami atlyginimą ir kartu mokyda- 
miesi jūreivystės. Be to, Periklis pasiuntė tūkstantį kolonistų 
į Chersonesą, penkis šimtus į Naksą, pusę tiek į Andrą, kitą 
tūkstantį į Trakiją — apsigyventi su bisaltais, kitus į Italiją, 
kur buvo atstatomas Sibario miestas, dabar pavadintas Tu- 
rijais. Šitaip darydamas, Periklis norėjo išgelbėti miestą nuo 
dykinėjančios ir iš neturėjimo ką veikti neramios minios ir 
kartu padėti skurstančiai liaudžiai, o apgyvendindamas atė- 
nų piliečius šalia sąjungininkų, norėjo, kad šie bijotų ir kad 
laiku būtų pastebėti jų mėginimai kelti maištą. 

12. Bet kas didžiausią Atėnams teikė pasitenkinimą, kas 
juos puošė ir nepaprastai žavėjo kitų šalių žmones, kas paga- 
liau yra vienintelis liudytojas, kad garsas apie Graikijos galią 
ir senovės turtus ne išmislas;— tai didingos jų šventovės. Bet 
dėl šitų darbų, labiau negu dėl politinės Periklio veiklos, 
priešai jį smerkė ir šmeižė liaudies susirinkimuose, „Liau- 
džiai ne garbė, — šaukė jie— o gėda, kad Periklis bendrą 
Graikijos iždą iš Delo perkėlė į Atėnus. Tinkamiausia dings- 
tis liaudžiai gintis nuo šio priekaišto — vien barbarų baimė: 
ji privertė Periklį paimtį iš ten bendrąją kasą ir saugoti ją 
neprieinamoj vietoj. Bet ir šią dingstį Periklis atėmė liau- 
džiai. Graikai supranta, kad visa Graikija baisiausiai skriau- 
džiama ir atvirai engiama, ir mato, kad iš jų per prievartą 
paimtais pinigais, skirtais karui, mes auksuojame ir puošia- 
me miestą lyg dabišę moterį karstome jį brangiais akmeni- 
mis, stalome dievų statulas ir šventoves už tūkstančius ta- 
lentų.“ 

Periklis liaudžiai atsakė, kad atėniečiai neprivalo savo 
sąjungininkams duoti gaunamų pinigų apyskaitos, nes jie 
gina juos ir sulaiko barbarus nuo Graikijos, o sąjungininkai 

nieko netiekia — nei arklių, nei laivų, nei kareivių, tiktai 
pinigus duoda; o pinigai priklauso ne tiems, kurie duoda, 
o tiems, kurie juos gauna, jeigu tiktai šie atlieka tai, už ką 
„pinigai mokami. Bet jei valstybė yra pakankamai aprūpinta 
viskuo, kas būtinai reikalinga karui, ji gerai daro, naudo- 
dama savo turtus tokiems darbams, kurie pabaigti suteiks 
miestui amžiną šlovę, o paties vykdymo metu duos pilie- 
čiams lėšų pragyvenimui, nes tuomet prireiks visokiausių 
darbų, bus įvairiausių poreikių, kurie žadina visus talentus, 
duoda darbo visoms rankoms, kone visai valstybei suteikia 
uždarbį, tuo būdu ir valstybė pati save puošia ir maitina, Ir 
iš tikrųjų Vyrai, amžiumi ir jėgomis tinkami karo tarnybai, 
gaudavo atlyginimą iš valstybės iždo, o Periklis norėjo, kad 
ir kariuomenėj netarnaujanti amatininkų minia nebūtų nu- 
skriausta, bet kad pinigus gautų ne už dykinėjimą ir nieko 
neveikimą. Todėl jis pateikė liaudžiai didelių užmanymų, 
pasiūlė įvairiausių statybų, reikalaujančių visokių amatų ir 
ilgo laiko, kad ir mieste pasilieką turėtų ne mažesnę teisę 
imti iš valstybės iždo savo dalį kaip ir tie, kurie tarnauja 
laivyne, kariuomenėj ar dalyvauja žygiuose. Ir tikrai, ten, 
kur buvo žaliavos: akmens, vario, dramblio kaulo, aukso, 
juodmedžio, kipariso; ten, kur ją apdoroti buvo amatinin- 
kų — dailidžių, skulptorių, variakalių, akmenkalių, aukso lie- 
jėjų, dramblio kaulo apdirbėjų, tapytojų, raižytojų ir grave- 
rių; kur buvo žmonių medžiagoms tiekti ir pristatyti — stam- 
bių pirklių, jūreivių, vairininkų jūroje, o sausumoje — račių, 
aiklių laikytojų, vežėjų, lynininkų, audėjų, pakinktininkų, 
kelių tiesėjų, rūdos kasėjų; kur kiekvienas amatas, kaip ir 
vadas savo kariuomenėje, turėjo armiją prastų darbininkų, 
juodadarbių, kurie šitiems menams buvo tarsi įrankis ar kū- 
nas, — ten šitie darbai davė pajamų ir kėlė gerovę visiems 
visokio amžiaus ir gabumų žmonėms. |. : 

13. Taip kilo pastatai, stulbinantys savo didybe, nepri- 
lygstami forma ir grožiu, ir visi meistrai vienas kitą stengėsi 
pralenkti darbo dailumu, bet nuostabiausia buvo — tai grei- 
tis. Pastatai, kurie, atrodė, būsią užbaigti, ir tai su vargu, 

per ilgus amžius lik daugelio kartų — iš likrųjų visi buvo 
sukurti iuo vienų valstybės klestėjimo periodu, kai valdė 
vienas valstybės vyras. Tapytojas Agatarchas, sako, gyrėsi 
kartą, jog jis greitai ir lengvai tapąs gyvąsias būtybes. Tai 
išgirdęs Dzeuksidas tarė: „Aš tapau ilgai.“ Iš Likrųjų darbo 
lengvumas ir greitumas neduoda kūriniui nei amžinumo, nei 
meninio tobulumo, Priešingai, darbui sugaištas laikas užtikri- 
na kūriniui patvarumą ir reikšmę. Tuo labiau stebina Pe- 
riklio darbai, kad jie, sukurti per trumpą laiką, išlieka išti- 
sus amžius. Kiekvienas kūrinys jau iš pat pradžių savo gro- 
žiu buvo senovinis, o savo tobulumu ir lig šios dienos atrodo 
naujas, rodos, ką tik užbaigtas. Taip traukia akį kažkokie 
laiko nepaliečiamį naujumo žiedai, tarytum šie kūriniai būtų 
gaivinami amžinos jaunystės alsavimo ir turėtų niekad ne- 
senstančią dvasią! 

Visus šiuos darbus tvarkė ir prižiūrėjo Fidijas, nors čia 
dirbo ir garsių architektų bei menininkų. Būtent „Šimtapėdį“ 
Partenoną pastatė Kalikratas ir Iktinas. Šventyklą Eleusine 
pradėjo statyti Korebas, jis pastatė apatines kolonas ir jas 
sujungė architravais. Jam mirus, Metagenas iš Ksipetos pri- 
dėjo frizą ir viršutines kolonas. O stogą su anga šviesai už- 
dėjo Ksenoklis iš Cholargo. Ilgąją sieną, kurią išvesti pasiū- 
lė Periklis (Sokratas sakėsi pats šitai girdėjęs), apsiėmė pa- 
statyti Kalikratas. Šilą darbą, kaip labai lėtai vykdomą, savo 


„komedijoj išjuokė Kratinas: 


Seniai Periklis, sako, ją 
Paslalęs liežuviu, darbai gi nejuda pirmyn. 
Odeono viduje buvo daug vietų sėdėti ir daugybė ko- 
lonų, o stogas nuožulniai iš visų pusių skliautėsi į vieną 
tašką. Sako, jis buvęs pastatytas persų karaliaus palapinės 
pavyzdžiu, taip pat Perikliui vadovaujant. Ir vėl Kratinas 
„Trakietėse“ iš jo juokiasi: 
Kaip Dzeusas svogūngalvis atžygiuoja štai 
Periklis, odeoną nešdams ant galvos. 
Praėjo, mat, pavojus būti ištremtam. 

Garbės trokšdamas, Periklis pirmasis per liaudies susirin- 
kimą pravedė nutarimą, kad per Panatenajų šventės būtų 
ruošiamos muzikinės varžybos, ir, pats, išrinktas jų teisėju, 
nustatė, kaip varžovams groti fleita, dainuoti ir skambinti ki- 
tara, Tuomet ir vėlesniais laikais muzikinės varžybos buvo 
ruošiamas Odeone. 

Akropolio propilėjus per penkerius metus pastatė archi- 
tektas Mnesiklėjas. Nuostabus įvykis parodė, kad deivė ne 
tik nepriešinga tam darbui, bet pati prideda savo ranką ir 
padeda jį baigti. Uoliausias ir darbščiausias meistras suklu- 
pęs nukrito iš aukštos vietos. Jo būklė buvo tokia bloga, 
kad daktarai atsisakė pagydyti. Periklis baisiai nusiminė, bet 
jam prisisapnavo deivė ir nurodė vaistą, kuriuo jis greitai 
ir lengvai išgydė tą žmogų. Šitam įvykiui atminti Periklis 
pastatė bronzinę statulą Atėnei Higijai "Akropoly šalia au- 
kuro, kuris, kaip sako, ir anksčiau buvęs. 

Fidijas sukūrė auksinę deivės Atėnės statulą, ant kurios 
pjedestalo buvo įrašytas jos kūrėjo vardas. Beveik visi dar- 
bai buvo jam pavesti ir, kaip esame sakę, dėka draugystės 
su Perikliu jis vadovavo visiems meistrams. Dėl to vie- 
nam kildavo pavydas, kitas leisdavo paskalas — esą, Fidi- 
jas Perikliui priimąs laisvąsias moteris, ateinančias pasižiū- 
rėti darbų. Tų kalbų nusiklausę komikai paleido gandus apie 
baisų Periklio ištvirkavimą, apkaltino jį turint ryšių su Me- 
nipo, savo draugo ir bendražygio, žmona, šaipėsi iš Pirilam- 
po, paukščių augintojo, ir sakė, kad jis, būdamas Periklio 
draugas, slapčia siunčiąs povus dovanų toms moterims, su 
kuriomis Periklis gyvenąs. 

Bet argi galima stebėtis žmonėmis, kurie savo gyvenime 
tik šaiposi iš galingųjų ir šmeižia juos, tarsi aukas aukodami 
piktajam minios pavydo demonui, jeigu net Stesimbrotas iš 
Taso drįso apkaltinti Periklį tokiu baisiu ir bedievišku nusi- 
kaltimu, apie kurį kalbama tik mituose — kad jis nuplėšęs 
garbę savo sūnaus žmonai? Kaip matyt, istorijai nepapras- 
tai sunku susekti tiesą; vėlesnėms kartoms įvykių pažinimą 
užtemdo laikas, o istorija, aprašanti savo amžininkų darbus 

ir gyvenimą, slepia ir iškraipo tiesą iš pavydo ir nepalankumo 
arba trokšdama įsileikli ir pataikaudama, 

14. Kai Tukididas ir jo šalininkai oratoriai ėmė šaukti, 
kad Periklis švaistąs pinigus ir eikvojąs valstybės pajamas, 
Periklis liaudies susirinkime paklausė, ar daug, atrodo, jis. 
išlaidų padaręs. Ir žmonės atsakė, kad labai daug. „Na, ge- 
rai, — tarė Periklis,— legu šios išlaidos bus man priskaitytos, 
bet ant pastatų įrašydinsiu savo vardą.“ Taip Perikliui pa- 
sakius, liaudis, ar susižavėjus jo dvasios didybe, ar nenorė- 
dama atiduoti jam visos tų darbų šlovės, ėmė šaukti, kad 
visas išlaidas apmokėtų iš valstybės iždo ir leistų pinigus 
nesigailėdamas. Pagaliau Periklis stojo į kovą prieš Tuki- 
didą ir, nors grėsė jam pavojus būti ištremtam ostrakizmu, 
pats jį ištrėmė ir išvaikė priešininkų kliką. 

15. Tokiu būdu buvo pašalintos visos politinės nesan- 
taikos, ir valstybė gyveno santarvėj ir vienybėj. Tada Pe- 
Tiklis paėmė į savo rankas Atėnus ir visus jų reikalus — mo- 
kesčius, kariuomenę, laivyną, salas, jūrą, didžiulę valdžią tiek 
graikų, tiek barbarų tautoms ir savo viešpatavimą sutviI- 
tino ir nukariautomis tautomis, ir draugystėmis su kara- 
liais, ir sąjungomis sų mažesniais valdovais. 

Bet Periklis jau nebebuvo toks romus liaudžiai, taip 
lengvai jau nenusileisdavo ir nepasiduodavo minios užgai- 
doms, nepastovioms lyg vėjas. Vietoj silpnos ir kartais kiek 
nuolaidžios demagogijos, lyg malonios ir švelnios muzikos, 
jis savo polilikoj užtraukė aristokratinę ir monarchistinę me- 
lodiją ir, siekdamas valstybės gerovės, vykdė tą politiką tie- 
siu ir tvirtu keliu. Liaudį jis valdė daugiausia įtikinėdamas 
ir mokydamas, jai pačiai to norint. Tačiau kartais liaudis 
būdavo nepatenkinta, ir tada Periklis patempdavo vadžias ir, 
nukreipdamas ją bendrai gerovei, priversdavo paklusti. Jis 
čia darydavo kaip gydytojas, kuris, gydydamas sudėtingą 
ir ilgą ligą, kartais leidžia ligoniui nekenksmingų malonu- 
mų, o kartais pavartoja aštrius, bet sveikatai naudingus 
vaistus. 

Kai liaudyje, turinčioje tokią galią, kaip paprastai, imda- 
vo siautėti visokios aistros, Periklis vienas mokėjo jas su- 
valdyti, veikdamas liaudį daugiausia viltimi irc baime, tary- 
tum dviem vairais: čia jis tramdė jos akiplėšiškumą, čia guo- 
dė ir drąsino, kai ji buvo nusiminus. Tuo jis parodė, kad 
iškalba, Platono žodžiais tariant, yra menas dvasiai vado- 
vauti ir kad didžiausias jos uždavinys — mokėti paliesti pa- 
linkimus ir aistras, lyg kokius dvasios melodingus tonus ir 
garsus, kurie išgaunami tik labai švelnia ranka. Periklis tai 
pasiekė ne vien žodžio jėga, bet, kaip sako Tukididas, savo 
populiarumu ir liaudies pasitikėjimu. Visi matė, kad Periklis 
nepaperkamas ir nesavanaudis. Nors didelį miestą jis padarė 
didingiausią ir turtingiausią ir savo galybe pranoko daugelį 
karalių ir tironų, kai kurie jų Lestamentais jį net skyrė savo 
vaikų globėju, tačiau jis nė viena drachma nepadidino savo 
turtų, kuriuos jam buvo tėvas palikęs. 

16. Apie Periklio galybę teisingai rašo Tukididas, o ko- 
medijų rašytojai jį piktai pajuokia, jo draugus vadina nau- 
jaisiais Peisistratidais, o patį jį saikdina, kad nebūtų tironas, 
nes tai nesiderintų su demokratija ir tokia valdžia jam pa- 
čiam būtų pavojinga. Teleklidas tvirtina, kad atėniečiai apie 
jį taip pasakę: 


Su miestų duoklėm, kaip norės: vieniems uždės, kitus nuo jų alleis. 
Ir mūro šieną pastatys vienur, kifur paėmęs ją nugriaus. 
Jo rankoj viskas: sutartys, valdžia, galybė, turlai ir taika, 


Periklio valdymas nebuvo laimingas alsitiktinumas ar 
trumpalaikio valstybės suklestėjimo viršūnė, ar liaudies pa- 
lankumas laimingiausiu valstybei momentu. Periklis keturias- 
dešimt metų buvo pirmasis valstybės vyras tarp Efialtų ir 
Leokratų, tarp Mironidų ir Kimonų, tarp Tolmidų ir Tuki- 
didų, o kai Tukididas buvo nuverstas ir ištremtas ostrakizmu, 
jis ne mažiau kaip penkiolika metų iš eilės turėjo tvirtą ir 
nedalomą valdžią, nors strategas būdavo renkamas tik vie- 
neriems metams. Ir tokią valdžią turėdamas, jis liko nepa- 

sėtai iš tėvo paveldėtajam turtui valdyti jis rado būdą, labai 
patogų ir, kaip jam atrodė, tikrą, kad tasai turtas nenueitų 
niekais ir kad jam nebūtų daug darbo ir gaišaties, nes per 
valstybės reikalus niekad neturėjo laiko. Kasmet jis par- 
duodavo visą derlių iš karto, o paskui viską, ko tik reikė- 
davo, pirkdavosi turguj; laip jis tvarkė savo gyvenimo ir 
buities reikalus. Nebuvo jis dosnus suaugusiems savo sū- 
numns ir jų Žmonoms nešvaistė dovanų. Jie pyko, kad die- 
nos išlaidos turėjo būti tikslios ir labai mažos, todėl niekad 
nebuvo pertekliaus, kaip esti dideliuose ir turtinguose na- 
mmuose; priešingai, čia visos pajamos ir išlaidos buvo skai- 
čiais ir matais nustatytos. Šią griežtą tvarką namuose pri- 
žiūrėjo vergas Euangelas, už kurį niekas nemokėjo geriau 
ūkio reikalų tvarkyli. Gal toks jis buvo apsigimęs, ar gal 
iš Periklio išmokęs. Žinoma, visa tai nesiderino sų filosofija 
Anaksagoro, kuris, ar įkvėptas iš aukščiau, ar didingos savo 
dvasios skatinamas, metė namus ir užleido žemę pūdymų 
avims ganylis. Vis dėlto filosofo teoretiko ir valstybės vyro 
gyvenimas yra ne toks pat: pirmasis vienas, be ryšio su 
išoriniu pasauliu, be jokių jo priemonių, kreipia savo protą 
į grožį. Antrajam, norinčiam savo darbais tarnauti žmo- 
nėms, turtas reikalingas ne lik būliniausiems reikalams, bet 
ir gėriui, kaip buvo su Perikliu, kuris padėdavo daugybei 
vargšų. Toks atsitikimas pasakojamas ir apie Anaksagorą. 
Kartą, kai Periklis buvo labai užsiėmęs valstybės reikalais, 
Anaksagoras, jau senas, visų užmirštas gulėjo, apsiklojęs 
galvą, pasiryžęs nusimarinti badu. Kai apie tai buvo pra- 
nešta Perikliui, jis persigandęs atbėgo pas tą Žmogų ir ėmė 
prašyti, kad to nedarytų, verkdamas ne jo, o pals dėl savęs, 
kad netenka tokio patarėjo valstybės reikaluose. Tada Anak- 
sagoras, atsiklojęs galvą, pasakė: „Perikli, kam reikia žibinto, 
tas pripila į jį aliejaus.“ ' 

17. Kai spartiečiai su nepasitenkinimu pradėjo žiūrėti į au- 
gančią atėniečių galybę, Periklis, norėdamas, kad tauta būtų 
dar išdidesnė ir dar didesnių dalykų siektų, pasiūlė priimti 
nutarimą, jog visi „graikai, kad ir kur gyventų. Europoj Ar 

Azijoj, mažuose ar dideliuose miestuose, siųstų pasiuntinius 
į bendrą susirinkimą Atėnuose tartis dėl barbarų sudeginiųjų 
graikų šventovių, dėl aukų, kurias už Gre kijos išgelbė- 
jimą jie buvo pažadėję dievams, kovodami su barbarais, dėl 
saugaus plaukiojimo jūra ir dėl taikos. Dėl to atėniečiai pa- 
siuntė dvidešimt vyrų, turinčių per penkiasdešimt metų. Iš 
jų penki turėjo pakviesti joniečius ir doriečius Azijoje ir salų 
gyventojus iki Lesbo ir Rodo. Kiti penki iškeliavo pas He- 
lesponto ir Trakijos graikus iki Bizantijos. Dar penki buvo 
pasiųsti į Beotiją, Fokidę ir Peloponesą, iš kur per Lokridę 
turėjo pereiti į gretimą žemyną iki Akarnanijos ir Ambra- 
kijos. Kiti per Euboją nukeliavo pas Etos gyventojus, į Ma- 
lėjos iškyšulį pas Ftiotidės achajus ir tesaliečius. Pasiunti- 
niai turėjo įkalbėti graikus atvykti į Atėnus ir dalyvauti. 
susirinkime taikos ir visos Graikijos bendrųjų žygių reika- 
lais. Tačiau nieko iš to neišėjo. Miestų pasiuntiniai nesusi- 
rinko, kaip pasakojama, pasipriešinus spartiečiams ir šitam 
bandymui pirmiausia sužlugus Peloponese. Šitai paminėjau, 
norėdamas parodyti Periklio proto it užmojų didybę. 

18. Kaip karo vadas Periklis labiausiai garsėjo savo at- 
sargumu — niekad pats nepradėdavo mūšio, jeigu šis būdavo 
pavojingas ir jo baigtis neaiški; jis nesekdavo tais karo va- 
dais, kurie, nieko negalvodami, stodavo į mūšį ir, atsi- 
tiktinai laimėję, buvo laikomi dideliais žmonėmis, ir neėmė 
iš jų pavyzdžio, dažnai sakydamas piliečiams, kad, kiek nuo 
jo priklausysią, jie būsią per amžius nemirtingi. 

Pamatęs, kaip Tolmidas, Tolmėjaus sūnus, didžiuodama- 
sis ankstesniais savo pasisekimais ir garbe, kurią jam su- 
teikė karo žygiai, visai nelaiku ruošiasi pulti Beotiją ir jau 
yra prikalbėjęs narsiausius ir labiausiai garbės trokštančius 
jaunuolius dalyvauti žygyje savanoriais, — o jų susirinko vi- 
sas tūkstantis, neskaitant kitos kariuomenės,— Periklis mė- 
gino jį sulaikyti ir liaudies susirinkime įspėjo garsiais žo- 
džiais, kad jeigu jis nenorįs paklausyti Periklio, tai neblo- 
gai padarysiąs, palaukęs išmintingiausio patarėjo — laiko. 
Tada jo žodžiai nebuvo labai šiltai sutikti. Bet kai po kelių 

dienų atėjo žinia, kad Tolmidas nugalėtas ir žuvęs mūšyje 
prie Koronėjos, kad žuvę daug šauniausių piliečių, tada už 
juos Periklis „būvo dar labiau vertinamas ir gerbiamas kaip 
protingas ir piliečius mylintis vyras. 

19. Iš Periklio karo žygių garsiausias buvo į Chersone- 
są, kada buvo išvaduoti ten gyvenantys graikai. Jis ne tik 
nusiuntė ten tūkstantį atėniečių kolonistų, kad būtų pa- 
spirtis miestams, bet dar per visą sąsmauką pastatė sutvir- 
tinimus bei užtvaras nuo jūros iki jūros, tuo užkirsdamas 
kelią prie Chersoneso gyvenančių trakų puolimams ir su- 
stabdydamas ilgą ir sunkų karą, nuo kurio nuolat kentėjo 
šis kraštas, nes kaimynystėje gyveno barbarai, ir plėšikų 
buvo pilna tiek pasienyje, tiek krašto viduje. 

Svelimose šalyse Periklis pagarsėjo nuostabiu jūrų žy- 
giu aplink Peloponesą, su šimtu triremų nuplaukęs iš Pegų 
į Megaridos miestą. Jis ne tik nusiaubė didelę pajūrio dalį, 
kaip anksčiau Tolmidas, bet ir su laivyno kariais nuėjo toli 
nuo jūros į krašto gilumą. Šio žygio išgąsdinti gyventojai 
pasislėpė už miesto sienų. Tik sikioniečiai Nemėjos miškuo- 
se sustojo ir pradėjo mūšį, bet Periklis juos išvaikė ir čia 
pat pastatė pergalės paminklą. Iš Achajos, kuri buvo Atėnų 
sąjungininkė, jis paėmė karių būrį .į savo triremas ir iš- 
plaukė į priešais esantį žemyną. Praplaukęs Acheloją, nu- 
niokojo Akarnaniją, Eniadų gyventojus suginė į jų tvirtoves, 
nusiaubė visą jų kraštą ir parplaukė namo, pasirodęs prie- 
šams baisus, o saviesiems — atsargus ir energingas karo va- 
das. Ir tikrai, jo karių nė atsitiktinai neištiko jokia nelaimė. 

20. Atplaukęs į Pontą su dideliu ir puikiai paruoštu lai- 
vynu, Periklis ten graikų miestams padarė visa, ko reikėjo, 
ir elgėsi labai žmoniškai; o kaimyninėms barbarų tautoms ir 
jų karaliams bei valdovams parodė atėniečių galybę, bebai- 
miškumą ir drąsą, kad jie plaukia, kur tik nori, ir visą 
jūrą turi savo valdžioje. Sinopo miesto gyventojams Pe- 
riklis paliko trylika laivų, vadovaujamų Lamacho, ir karei- 
vių kovai su tironu Timesilajum. Kai tironas su savo bendri- 
ninkais buvo iš miesto išvytas, Periklis liaudies susirinkime 


23 


pravedė nutarimą, kad į Sinopą nuplauktų šeši šimlai alė- 
niečių savanorių ir gyventų kartu su sinopiečiais, pasidalinę 
su jais namus ir žemę, kurią anksčiau tironai valdė. Kilur 
Periklis niekur nenusileido piliečių užgaidoms ir jiems ne- 
pritarė, kai, didžiuodamies galybe ir laimėjimais, jie galvojo 
vėl pulti Egiptą ir sukiršyti persų karaliaus valdinius pama- 
rio srityse. Daugumą jau buvo apėmusi pragaištinga ir baisi 
Sicilijos aistra, kurią vėliau sukurstė Alkibiado vadovau- 
jami oratoriai. Kai kas svajojo apie Etruriją ir Kartaginą, ir 
negalima sakyti, kad nebuvo vilties jas paimti, turint galvoje 
didžiulę atėniečių valstybę ir laimėtus žygius. 

21. Periklis stengėsi sulaikyli šį atėniečių veržimąsi į sve- 
timus kraštus ir norą kištis ne į savo reikalus. Jis daugiau- 
sia atėniečių jėgas kreipė į tai, kad būtų apgintos ir išsau- 
gotos turimos valdos, jau ir taip dideliu dalyku laikydamas 
sustabdyti spartiečių galybės augimą ir aplamai veikti prieš 
juos. Tai jis įrodė savo darbais daugeliu atvejų, o daugiau- 
sia Šventojo karo metu. Spartiečiai, nužygiavę į Delfus, 
atėmė iš fokiečių šventyklą ir atidavė delfiečiams. Bet, jiems 
pasitraukus, Periklis tuojau nužygiavo ten su kariuomene ir 
vėl įvedė fokiečius į šventyklos teritoriją. Kai delfiečiai 
davė teisę spartiečiams klausti orakulą be eilės ir įrėžė šį nu- 
tarimą varinio vilko kaktoje, tai ir Periklis tokią teisę kreip- 
tis į orakulą išrūpino atėniečiams ir iškalė ją to paties vilko 
dešiniajame šone. 

22. Kad Periklis teisingai pasielgė, neišvedęs atėniečių 
kariuomenės iš Graikijos, patvirtino tolimesni įvykiai. Pir- 
miausia: sukilo Euboja, ir Periklis patraukė prieš ją su ka- 
riuomene. Tuojau atėjo žinia, kad sukilę megariečiai, o ir 
peloponesiečių armija, vadovaujama spartiečių karaliaus 
Plistonakto, jau stovinti prie Atikos sienų. Periklis greitai 
grįžo iš Eubojos kariauti Atikoje. Bet stoti į kovą prieš to- 
kią daugybę narsių ir sunkiai ginkluotų karių jis neišdrįso, 
nors ir buvo jų šaukiamas. Tačiau pastebėjęs, kad Plistonak- 
tas, dar labai jaunas vyras, veikia daugiausia patariamas 
Kleandrido, kurį eforai dėl Plistonakto jaunumo buvo atsiun- 

tę jo prižiūrėti ir jam patarti, Periklis slaptai ėmė su juo 
tartis, bemat jį papirko ir įkalbėjo išvesti peloponesiečius iš 
Atikos. O kai jų kariuomenė pasitraukė ir išsisklaidė po 
miestus, užsirūstinę spartiečiai nubaudė karalių pinigine bau- 
da, kurios išsimokėti negalėdamas jis pasitraukė iš Spartos, 
o Kleandridas pabėgo iš tėvynės ir buvo nuteistas mirti. Ši- 
las Kleandridas buvo tėvas Gilipui, kuris nugalėjo atėnię- 
čius Sicilijoje, Atrodė, kad Gilipas iš prigimties paveldėjo 
sidabro meilę kaip kokią ligą. Po garsingų žygių jis taipgi 
dėl šitos sidabro meilės gėdingai turėjo bėgti iš Spartos. 
Apie tai jau buvo kalbėta Lisandro gyvenimo aprašyme. 

23. Kai Periklis, duodamas apyskaitą iš savo vadovavimo 
kariuomenei, į išlaidas įrašė dešimt talentų būtiniausiems 
reikalams, tauta' priėmė tokias išlaidas, nieko neklausinėda- 
ma ir nesistengdama sužinoti paslapties. Kai kas, jų tarpe ir 
filosofas Teofrastas, tvirtina, kad Periklis kasmet į Spartą 
siųsdavęs dešimt talentų, kuriais papirkdavęs valdžios vyrus 
ir šitaip sulaikydavęs karą. Tokiu būdu jis ne taiką pirko, 
bet laiką, kad galėtų ramiai pasiruošti ir paskui sėkmingai 
kariauti. 

Taigi jis greit palraukė prieš sukilėlius ir, nuplaukęs 
į Euboją su penkiasdešimčia laivų ir penkiais tūkstančiais 
sunkiai ginkluotų karių, pavergė jų miestus. Iš Chalkidės 
ištrėmė turtingiausius ir įtakingiausius žmones, vadinamuo- 
sius hipobotus, Hestiejų gyventojus išvarė ir jų vietoj apgy- 
vendino vienus atėniečius. Hestiejiečiams jis buvo nepermal- 
daujamas, nes šie, paėmę atėniečių laivą, išžudė visus ten 
buvusius vyrus. 

24. Po to tarp atėniečių ir spartiečių buvo sudaryta tris- 
dešimties metų taika. Periklis pravedė nutarimą plaukti 
į Samą, nes samiečiai nepaklausę atėniečių ir nenutraukę 
karo su Miletu. Kadangi manoma, kad Periklis ruošęs žygį 
prieš samiečius, įsiteikdamas Aspasijai, tai šia proga labai 
derėtų pakalbėti apie tą moterį — kiek sumanumo ir galios 
ji turėjo, jeigu galėjo pavergti didžiausius valstybės vyrus 

ir net filosofai daug apie ją kalbėjo, kaip apie nepaprastą 
Moterį. 

Visi tvirtina, kad ji buvusi miletielė, Aksiocho duktė. 
Sako dar, kad ji, pamėgdžiodama kažkokią Targeliją, seno- 
vėj gyvenusią jonietę, bendraudavusi tik su įtakingiausiais 
vyrais. Šita Targelija, nepaprasta gražuolė, savo žavumu 
pynusi politines intrigas, gyveno su daugeliu graikų, visus, 
bendravusius su ja, traukė į persų karaliaus pusę ir per 
juos, šiuos įtakingiausius ir galingiausius vyrus, graikų 
miestuose skleidė persų įtaką. O Aspasija Periklis, sako, 
žavėjęsis už jos išmintį ir nusimanymą valstybės reikaluose. 
Ir Sokratas pas ją kartais ateidavęs su savo pažįstamais, ir 
jo mokiniai atsivesdavę savo žmonas pasiklausyti jos kalbų, 
nors ji vertusis negražiu ir negarbingu amatu: laikiusi pa- 
tvirkusias Merginas. Eschinas pasakoja, kad smulkus galvijų 
“pirklys Lisiklis, žmogus niekam vertas ir nekilmingas, tapęs 
pirmuoju Atėnuose vyru, nes, Perikliui mirus, gyvenęs su 
Aspasija. Platono „Meneksene“, nors jo pradžia parašyta 
juokaujamu tonu, vis tik yra istorinės tiesos, jog šita moteris 
garsėjusi tuo, kad daugelis atėniečių su ja bendravę dėl jos 
iškalbos. Vis dėlto atrodo, kad Periklis Aspasiją mylėjęs 
daugiau kaip moterį. Jis turėjo žmoną, savo giminaitę, kuri 
prieš tai buvo ištekėjusi už Hiponiko ir pagimdžiusi jam 
sūnų Kaliją „Turtingąjį“. Ir Periklis su ja turėjo du sūnus, 
Ksantipą ir Paralą. Vėliau, kai pradėjo nebesugyventi, žmo- 
ną, jos pačios pageidavimu, išleido už kito vyro, 0 pats 
pasiėmė Aspasiją ir be galo ją mylėjo. Išeidamas iš namų 

ir grįžęs iš susirinkimų aikštės, sako, kasdien glamonėdavęs 
ją ir bučiuodavęs. Komedijose ji vadinama naująja Omfala, 
Dejanira ir Hera. Kratinas vadina ją tiesiog sugulove: 


Paleistuvystė davė Herą jam, vardu Aspasiją. 
Meilužę su kalės akim. 


Matyt, Periklis su ja dar ir pavainikį turėjęs, kaip Eupo- 
lidas vaizduoja „Demuose“, kur pats Periklis klausia: 

Kaip laikos mergavaikis? 
O Mironidas jam atsako: 


Seniai jau būtų vyras, 
Jei kekšės negarbė nebūtų slėgus jo. 


Aspasija, sako, pasiekusi tokio garso ir garbės, kad net 
Kiras, kuris kovojo su persų karalium dėl sosto, savo my- 
limiausiai sugulovei, anksčiau vadinamai Milto, davęs As- 
pasijos vardą. Kilimo ji buvo iokietė, Hermotimo duktė. 
Kirui kritus mūšy, ji buvo atvesta pas karalių, ir čia turėjo 
didelę įtaką. 

Šitas smulkmenas, kurias prisiminiau berašydamas, at- 
rodo, būtų buvę nenatūralu atmesti arba nutylėti. 

25. Periklis kaltinamas, kad liaudies susirinkime pravedęs 
nutarimą dėl žygio į Samą daugiausia dėl Mileto, Aspasijos 
priprašytas. Samas su Miletu kariavo dėl Prienės; samiečiai 
buvo benugalį, bet atėniečiai jiems liepė nutraukti karą ir 
ginčą spręsti trečiųjų teisme Atėnuose. Samiečiai nepaklausė. 
Tada Periklis nuplaukė su Aaivynu į Šamą, nuvertė ten Oli- 
garchiją ir, paėmęs įkaitais penkiasdešimt garbingiausių 
piliečių ir tiek pat vaikų, pasiuntė juos į Lemną. Kiekvie- 
nas įkaitas už save, sako, jam siūlęs po talentą ir dar daug 
pinigų žadėję nenorintieji savo šaly demokratijos. Be to, 
persas Pįsutnas, samiečių gailėdamasis ir jų kraštą užstoda- 
mas, atsiuntė jam dešimt tūkslančių auksinių. Periklis nieko 
nepriėmė, su samiečiais pasielgė, kaip buvo nutaręs, įvedė 
ten demokratinę santvarką ir išplaukė į Atėnus. O samiečiai 
netrukus sukilo; Pisutnas aitvogė jų įkaitus ir paruošė viską 
karui. Periklis vėl prieš juos patraukė su laivynu, bet jie 
nenurimo ir neišsigando, o dar drąsiau ryžosi kovoti su atė- 
niečiais dėl viešpatavimo jūroj. Prie salos, vadinamos Tra- 
gija, įvyko smarkios jūrų kautynės. Periklis laimėjo puikią 
pergalę, savo keturiasdešimt keturiais laivais sumušęs sep- 
tyniasdešimt, iš kurių dvidešimt buvo transportiniai. 

26. Nugalėjęs ir išvaikęs priešus, Periklis užėmė jų uoslą 
ir apsupo samiečius, vis dar drįstančius veržtis ir kovoli 
prie savo Sienų. Kai iš Atėnų atplaukė kilas didesnis lai- 
vynas ir samiečiai buvo iš visų pusių apgulti, Periklis su 
šešiasJešimčia triremų išplaukė į atvirą jūrą, norėdamas, 
kaip daugelis sako, pastoti kelią finikiečių laivams, plaukian- 
tiems padėti samiečiams, ir stoti į kovą su jais alokiau nuo 
salos. Stesimbroto tvirtinimu, jis norėjęs plaukti į Kiprą, 
bei tuo vargiai galima tikėti. Vieną ar kitą kelią jis buvo 
pasirinkęs, vis tiek, berods, padarė klaidą. Perikliui -išplau- 
kus, Melisas, Iltageno sūnus, išmintingas vyras, tuo melu 
buvęs Samo strategu, pasikliaudamas „tuo, kad atėniečių 
laivų buvo nedaug, o jų vadai neprityrę, prikalbėjo savo 
žmones juos pulti. Buvo mūšis, kuriame nugalėjo samiečiai; 
daugybę atėniečių į nelaisvę paėmę ir daug jų laivų nu- 
skandinę, jie ėmė laisvai plaukioti jūra ir prisigabeno karui 
reikalingų daiktų, kurių anksčiau neturėjo. Aristotelis sa- 
ko, kad ir pats Periklis anksčiau Meliso buvo nugalėtas 
jūros mūšy. 

Samiečiai iš keršto atėniečių belaisviams kaktose išdegi- 
no pelėdas, nes ir atėniečiai buvo išdeginę jiems „„samenas“. 
Samena — tai laivas užriestu priekiu lyg kiaulės knyslė, 
jis lenktas, plačiašonis, greitas ir tiko kroviniams vežioti. 
Taip pavadintas buvo dėl to, kad pirmiausia pasirodė Same, 
pastatytas tirono Polikrato įsakymu. Apie tuos PElaBvS 
ženklus užsimenąs, sako, ir Aristofanas: 


Rašyti Samo žmonės moka jau per daug. 


27. Sužinojęs apie kariuomenės nelaimę, Periklis greitai 
atskubėjo į pagalbą. Jį pasitiko išsirikiavęs mūšiui Melisas, 
bet Periklis nugalėjo, išsklaidė priešus ir ėmė statyti apie 
miestą sieną — norėjo verčiau paimti miestą, eikvodamas pi- 
nigus ir laiką, o ne per savo kareivių žaizdas ir pavojus. * 
Kai atėniečiams įgriso šitas delsimas ir kovos trokštančius 
sunkų buvo juos sulaikyti, Periklis visą kariuomenę pada- 
lino į aštuonias dalis ir metė burtus: tai daliai, kuriai teko 

pupa, leido puotauti ir ilsėtis, o kiti turėjo kautis. Nuo 
tos baltosios pupos, sako, laimingą dieną žmonės ėmę va- 
tlinti „baltąja diena". 

Eforas rašo, kad Periklis naudojęs ir karo mašinas, kurios 
sltebinusios savo naujumu. Sų juo buvęs ir mašinų meistras 
Artemonas. Jis buvęs šlubas, ir ten, kur jo skubiai prireik- 
davę, jį nešdavę neštuvais, dėl to jis ir pramintas 
„Periforetu", ,„Nešiojamu aplink“. Šitai paneigia Herakii- 
das iš Ponto, remdamasis Anakreonto eilėmis, kur Artemo- 
nas Periforetas minimas daugel amžių prieš Samo karą ir 
šiluos įvykius. Tas Artemonas, pasak Heraklido, labai išle- 
pęs, silpnadvasis ir bailys, daugiausia namie sėdėdavęs, o du 
jo tarnai virš galvos laikydavę varinį skydą, kad iš viršaus 
ant jo kas nenukristų. Jeigu jam prireikdavę kur išeiti, jį 
nešdavę kabamoj lovelėj pačiu pažemiu, dėl to ir buvęs pra- 
mintas Periforetu. 

28. Kai devintą apsupties mėnesį samiečiai pasidavė, 
Periklis išgriovė miesto sienas, atėmė laivus ir pareikalavo 
daugybės pinigų, kurių dalį 'samiečiai tuojau sumokėjo, 
o kitus pasižadėjo sumokėti nustatytu laiku ir užtikrindami 
davė įkaitus. Duridas „$amietis labai perdeda, kaltindamas 
atėniečius ir Periklį baisiu žiaurumu, kurio nemini nei Tuki- 
didas, nei Eforas, nei Aristotelis; todėl atrodo, kad tai ne- 
liesa. Jis sako, kad Periklis liepęs į Mileto prekyvietę atvesti 
samiečių laivų vadus ir jūreivius ir, pririštus prie stulpų, 
išlaikęs dešimtį dienų. Kai tie visai nusilpę, Periklis įsakęs 
juos užmušti lazdomis per galvas, o jų kūnus išmesti nepa- 
laidotus. Tačiau Duridas net ir ten, kur įvykiai visai jo ne- 
liečia, savo pasakojimuose nesilaiko tiesos; juo labiau čia. 
jis bus perdėjęs savo tėvynės nelaimes, kaltindamas atė- 
niečius, 

Nugalėjęs Samą, Periklis grįžo į Atėnus, suruošė iškil- 
mingas laidotuves žuvusiems kariams ir senovės papročiu 
pasakė prie jų kapo kalbą, kuri visus sužavėjo. Kada jis 
žengė nuo tribūnos, visos moterys jį sveikino, dėjo vainikus 
ir kaspinus, tartum nugalėtoju žaidimuose. Tik Elpinikė, 

arčiau priėjus, larė: „Nuoslabūs įr verli vainikų tavo žy- 
giai: daugelį šaunių mūsų piliečių pražudei, ne prieš fini- 
kiečius ar medus kariaudamas, kaip mano brolis Kimonas, 
bet pavergdamas mieslą sąjungininkų, mūsų giminių.“ Kai 
Elpinikė lai pasakė, Periklis, kaip pasakojama, nusijuokęs 
ir ramiai atsakęs Archilocho eilute: 


Nebėr ko mirom kvepintis, kai pasenai. 


Poetas Ionas pasakoja, kad, nukariavęs samiečius, Pe- 
riklis ėmė stebėtis ir didžiuotis pats savim: Agamemnonas 
priešų miestą laikė apsupęs dešimtį metų, o jis per devynis 
mėnesius nukariavo pirmaujančius ir galingiausius jonie- 
čius! Ir ne be pagrindo didžiavosi: tas karas iš tikrųjų buvo 
kupinas pavojų, ir dar neaiški buvo jo baigtis, jei teisybė, 
kad samiečiai, kaip Tukididas sako, vos neatėmė iš atė- 
niečių viešpatavimo jūroj. 

29. Vėliau, jau kylant Peloponeso karo bangoms, Perik- 
lis prikalbėjo liaudį siųsti -pagalbą kerkiriečiams, kuriuos 
puolė korintiečiai, ir savo pusėn patraukti Kerkiros salą, 
turinčią didžiulį Jaivyną, kadangi peloponesiečiai kiekvienu 
momentu galėjo paskelbti atėniečiams karą. Kai liaudis 
nutarė duoti pagalbą, Periklis pasiuntė į Kerkirą Lakedemo- 
nijų, Kimono sūnų, tiklai su dešimčia laivų, lyg pajuokai, 
nes Kimono šeimos santykiai su spartiečiais buvo geri ir 
draugiški. Jeigu Lakedemonijus vadovaudamas neatliktų jo- 
kio didesnio ir žymaus žygio, būtų galima jį dar labiau 
kaltinti prijautimu spartiečiams. Todėl Periklis ir davė jam 
liek maža laivų ir išsiunlė į žygį prieš jo valią. Bendrai 
jis visokiais būdais trukdė iškilti Kimono sūnums, nės ir 
iš vardų jie buvę ne tikri atėniečiai, o svetimšaliai ir praša- 
laičiai; ir iš tikrųjų vieno vardas — Lakedemonijus, kito — 
Tesalas, trečio — Elėjas. Sklido gandas, kad visų jų motina 
buvus arkadietė, 


Už ias dešimtį triremų smerkiamas, kad prašanliems pa- 
galbą davęs mažą, o kaltinantiems dingstį didelę, Periklis 

į Kerkirą pasiuntė daugiau laivų, bet jie alplaukė jau po 
kovos. 

Supykę korintiečiai apskundė alėniečius Spartoj, prie 
jų prisidėjo ir megariečiai, kaltindami, kad visos turgavietės 
ir visi uostai, esą atėniečių valdžioje, jiems uždaryti, nors 
tai prieštaraują visuotinei teisei ir priesaikai, kurią vieni 
kitiems yra davę graikai. Eginiečiai irgi jautėsi esą engiami 
ir kenčią smurtą, tačiau spartiečiams skundėsi slaplai, nes 
atvirai kaltinti atėniečių nedrįso. Tuo metu ir Potidėja, atė- 
niečiams pavaldus miestas, korintiečių kolonija, sukilo ir 
buvo apsupta atėniečių; ši aplinkybė dar labiau pagreitino 
karą. 

Kadangi į Atėnus buvo siunčiami pasiuntiniai, 0 spar- 
tiečių karalius Archidamas daugumą ginčų stengėsi spręsti 
taikiai ir sąjungininkus ramino, tai, rodos, nebuvo jokių 
priežasčių kilti karui su atėniečiais, jeigu tie būtų sutikę 
panaikinti nutarimą prieš megariečius ir su jais būtų susi- 
taikę. Todėl Periklis, kuris labiau už visus priešinosi šio nu- 
tarimo panaikinimui ir skatino tautą ir toliau neapkęsti 
megariečių, buvo laikomas vieninteliu šio karo kaltininku. 

30. Kai į Atėnus iš Spartos atkeliavo pasiuntiniai derėtis 
šituo reikalu ir Periklis pakišo jiems įstatymą, draudžiantį 
sunaikinti lentelę, kurioje buvo surašytas nutarimas, Polial- 
kas, vienas iš pasiuntinių, jam atsakė: „Lentelės nenaikink, 
o tik apversk ją, nes nėra įstatymo, kuris tai draustų.“ Šis 
atsakymas visiems atrodė sąmojingas, bet Periklis nieku 
gyvu nenusileido. Galimas daiktas, kad jis turėjo asmeninių 
priežasčių neapkęsti megariečių, bet iškėlė bendrą ir viešą 
kaltinimą, kad megariečiai pasisavinę šventąjį lauką, ir 
pasiūlė liaudžiai išleisti nutarimą, kad ir pas juos, ir pas 
spartiečius būlų pasiųstas tas pals pasiuntinys, kuris apkal- 
lintų megariečius. Šilas Periklio nutarimas turėjo teisingai 
ir švelniai išspręsti ginčą. Bet kai pasiuntinys Antemokri- 
tas buvo nužudytas, atrodo, per megariečių kaltę, Chari- 
nas prieš juos pasiūlė kitą nutarimą, pagal kurį tarp mega- 

riečių ir atėniečių turėjo būli nenumaldoma ir bealodairiš- 
ka nesantaika; kiekvienas megarietis, įkėlęs koją į Afrikos 
žemę, baudžiamas mirlimi; strategai, darydami iš tėvų pa- 
veldėtą priesaiką, dar pasižada du kartus per metus įsi- 
veržti į Megaros žemę. Antemokritas turėjo būti palaidolas 
prie Triasijos vartų, kurie dabar vadinami „Dipilais“,— atseit 
„Dvigubiniais vartais“. Megariečiai gynėsi užmušę Ante- 
mokritą ir visą kalię suvertė Aspasijai ir Perikliui, cituo- 
dami garsias ir plačiai žinomas eiles iš „Acharniečių“. 


Girti padaužos, į Megarą atsibastę, 
Simetą, gatvės mergą, kartą pavogė. 
O megariečiai, baisiai jos gailėdami, 
Sau iš Ispanijos atsivogė jų dvi. 


31. Nelengva sužinoti, kaip prasidėjęs tasai karas, bet 
kad nutarimas nebuvo panaikintas, visi vienu balsu kaltina 
Periklį. Tik vieni sako, kad jis taip atkakliai priešinęsis 
iš didelio kilnumo ir trokšdamas gera: jis, esą, manęs, kad 
spartiečiai norėję išbandyti atėniečių nuolaidumą ir kad su- 
tikti su jais būtų reiškę pripažinti savo silpnybę. Kiti mano, 
kad spartiečių pasiūlymus jis atmetęs tik iš užsispyrimo ir 
noro parodyt savo galią. 

Bet visų didžiausias kaltinimas, turintis daugiausia liu- 
dininkų, atvaizduojamas taip. Skulptorius Fidijas, kaip esa- 
me sakę, apsiėmė iškalti deivės statulą. Būdamas Periklio 
draugas ir turėdamas jam didžiausią įtaką, jis nestokojo prie- 
šų, kurie jam pavydėjo. Kiti norėjo juo išbandyti liaudį, 
kaip ta elgsis, teisiant Perikli. Jie prikalbino Menoną, vieną 
Fidijo padėjėją, atsisėsti susirinkimų aikštėj kaip malonės 
maldautoją ir prašyti, kad jam nebaudžiamam būtų leista 
įskųsti ir apkaltinti Fidiją. Žmonės išklausė šito vyro pra- 
šymą: Fidijas buvo teisiamas liaudies susirinkime, bet kal- 
tinimas vagyste nepasitvirtino. Periklio patarimu statulą iš 
pat pradžių jis taip apdailino ir apauksavo, kad buvo galima 
auksą nuimti ir pasverti. Periklis kaltintojams taip ir liepė 
padaryti. Garsas apie Fidijo darbus kėlė pavydą, o labiau- 

siai tai, kad, išraižęs skyde kovą su amazonėmis, save pa- 
vaizdavo praplikusiu seniu, laikančiu abiem rankom iš- 
keltą akmenį. Lygiai laip pal jis nuostabiai pavaizdavo ir 
Periklį, kovojantį su amazone. Periklio ranka, laikanti ietį 
iškelią ties veidu, taip meistriškai buvo padaryta, kad, 
rodos, norėjo nuslėpti panašumą, kuris malyli iš abiejų 
pusių. 

Fidijas, pasodintas į kalėjimą, mirė nuo ligos, o kai 
kurie sako, kad nuo nuodų, kuriuos paruošę pricšai, norė- 
dami apkaltinti Periklį. Įskundėją Menoną Glikono pasiū- 
lymu liaudis alleido nuo visų prievolių ir strategams įsakė 
rūpintis šito vyro saugumu. 

32. Tuo pačiu metu Aspasija buvo patraukta į teismą už 
bedievystę. Bylą jai iškėlė komedijų rašytojas Hermipas, 
dar kaltindamas, kad ji Perikliui priiminėjanti tam tyčia 
ateinančias laisvąsias moteris. Diopitas pasiūlė nutarimą, 
kad būtų palraukti atsakomybėn žmonės, negarbinantys die- 
vų ar platinantys mokslą apie dangaus reiškinius, norėdamas, 
kad per Anaksagorą kristų įtarimas Perikliui. Tautai mielai 
priėmus šituos kaltinimus, Drakontido pasiūlymų buvo pri- 
imtas nutarimas, kad Periklis pritanams duotų išleistų pini- 
gų apyskaitą, kad teisėjai balsavimo akmenėlius imtų nuo 
aukuro ir teistų akropoly. Paskutiniąją nutarimo dalį pats 
Hagnonas siūlė pakeisti ir dar pridėjo, kad teisme teistų 
tūkstantis penki šimtai leisėjų, vis vien ar kas keltų bylą 
dėl vagystės, kyšininkavimo ar paprasto nusikaltimo prieš 
įstalymus, 

O Aspasiją Periklis nuo pasmerkimo išgelbėjo, kaip sako 
Eschinas, daug ašarų už ją teisme išliejęs ir daug primal- 
davęs teisėjus. Už Anaksagorą užstoli bijojo ir slapčia iš- 
siuntė jį už miesto, davęs palydovus. Kadangi Periklis per 
Fidijo bylą buvo įžeidęs tautą, tai, bijodamas teismo, pa- 
mažu kurstė rusenančią karo ugnį, tikėdamasis, kad visi 
kaltinimai išsisklaidys ir sumažės pavydas, kai tokių dide- 
lių įvykių ir pavojų nietu jam vienam dėl jo garbės ir 
galybės bus patikėta valstybė. Tokios, sako, buvusios prie- 

žaslys, dėl kurių jis nedavęs nusileisti spartiečiams. Kaip iš 
tikrųjų buvo, nežinia. 

33. Spartiečiai, supralę, kad, alėmus valdžią iš Periklio, 
atėniečiai turės būti sukalbamesni, pareikalavo ištremti nu- 
sikaltusius šventvagyste dėl Kilono, o Periklio giminė iš mo- 
tinos pusės, kaip pasakoja Tukididas, taip pat buvo kalla. 
Bet šio žygio pasėkos buvo priešingos, negu tikėjosi spar- 
tiečiai: vietoj įtarimų ir priešiškumo, piliečiai Perikliui pa- 
rodė dar didesnį pasitikėjimą ir pagarbą, matydami, kad 
priešai taip baisiai Periklio nekenčia ir bijo. Dėl to dar prieš 
įsiveržiant Archidamui su peloponesiečių kariuomene į Ati- 
ką, Periklis paskelbė atėniečiams, kad Archidamas, nioko- 
damas kitų atėniečių valdas, jo, gal būt, neliesiąs dėl asme- 
ninės bičiulystės arba norėdamas duoti progą priešams jį 
apšmeižti, todėl savo žemes ir dvarus atiduodąs valstybei. 

Spartiečiai su sąjungininkais, vadovaujami karaliaus 
Archidamo, įsiveržė į Atiką su didžiule kariuomene. Nio- 
kodami visą kraštą, jie atžygiavo iki Acharnų ir ten pasi- 
- statė stovyklas, tikėdamiesi, kad atėniečiai to nepakęs ir iš 
pykčio bei išdidumo ims kautis su jais. Bet Perikliui atrodė 
pavojinga pradėti mūšį su šešiasdešimt tūkstančių -pelopo- 
nesiečių ir beotiečių sunkiai ginkluotų kareivių (tiek priešų 
buvo iš pradžių įsiveržę), statant į pavojų patį miestą. Pi- 
liečius, kurie norėjo kautis ir piktinosi krašto nusiaubimu, 
jis ramino, sakydamas, kad nupiauti ir sukapoti medeliai 
greit atauga, 0 vyrams žuvus, kilus užauginti ne taip jau 
lengva. 

Periklis nešaukė liaudies susirinkimo, bijodamas, kad 
nebūtų priverstas daryti ne taip, kaip nori. Bet kaip laivo 
vairininkas, pakilus jūroje audrai, viską sutvarkęs ir lynus 
įtempęs, vadovaujasi tik savo patirtimi, visai nežiūrėdamas 
į ašaras ir maldavimus išsigandusių ir jūros liga sergančių 
keleivių, taip ir jis, uždaręs miesto vartus ir saugumo dėlei 
pastatęs visur sargybas, viską darė savo galva, nežiūrėdamas 
rėkiančių ir nepatenkintų piliečių. Ir iš tikrųjų daugelis drau- 

gų jį mygo ir prašė, daug priešų gąsdino ir kaltino, kiti 
dainavo pajuokiamas ir gėdinančias dainas, šaipėsi iš jo kaip 
karo vado, vadino jį bailiu, atiduodančiu tėvynę priešams. 
Tuo melu Kleonas, pasinaudojęs tautos įtūžiu, ėmė jį pulti, 
norėdamas pats iškilti, kaip matyti iš Hermipo anapestų: 


O salyrvaldy, kodėl tu nedrįsti 
Savo ietį tvirtai ir galingai pakelt 
Ir vien žodžiais Luščiais apie karą Mali, 
O krūlinėj Teleto širdis! 2 
Štai galanda kiti, kiek pagali aštriau, 
Savo durklus, o tu dantimis kaleni. 
Kai tau kanda Kleonas piktai. 


Ę 34. Tačiau Periklio nepajudino niekas: romiai ir tylomis 
jis kentė niekinimą ir įžeidimus. Pasiuntęs į Peloponesą šim- 
tą laivų, pats neplaukė, o pasiliko mieste, laikydamas savo 
rankose valstybę, kol pasitrauks peloponesiečiai. Norėdamas 
įsiteikti karu nepatenkintai liaudžiai, jis maldė ją, dalinda- 
mas pinigus ir skirstydamas užkariautas žemes. Visi Eginos 
gyventojai buvo ištremii ir jų sala burtais padalinta atė- 
niečiams. Kai kas guodėsi mintimi, kad ir priešai nukentėjo: 
Atėnų laivynas, plaukdamas aplink Peloponesą, nusiaubė di- 
delius krašto plotus, sugriovė kaimus ir miestelius. Pats Pe- 
riklis puolė Megarą iš sausumos ir visą nuniokojo. Buvo 
aiškų, kad spartiečiai, daug blogo padarę atėniečiams sau- 
sumoje ir palys nuo jų labai nukentėję jūroje, nebūtų taip 
ilgai kariavę ir greitai būtų nusilpę, kaip Periklis iš pat pra- 
džių buvo sakęs, jeigu dieviškoji galybė nebūtų sumaišiusi 
žmogiškų planų. Pirmiausia kilo maras, sunaikinęs atėniečių 
jaunimą pačiame jėgų žydėjime. Liga biaurojo kūnus ir 
sielas — visi kenčiantieji ėmė niršti ant Periklio. Kaip žmo- 
nės, pamišę nuo ligos, įžeidinėja gydytoją ar tėvą, taip 
ir liaudis pyko ant Periklio, priešų įkalbėta, kad liga kylanti 
nuo kaimiečių susibūrimo mieste, kur per vasaros karščius 
susigrūdę žmonės turi gyventi mažose pirkelėse ir tvankiose 
palapinėse, niekur neišeidami iš namų ir nieko neveikdami, 

užuot, kaip anksčiau, gyvenę Lyrame ore po alviru dangumi. 
Visų šilų blogybių kaltininkas esąs tas, kuris dėl šio karo 
iš kaimų lokią minią suvarė į mieslą ir, žmonių niekam 
nepanaudodamas, ramiai žiūri, kaip jie, uždaryti it galvijai 
tvarte, užsikrečia vienas nuo kilo, užuot pasirūpinęs, kad 
jie galėtų pakeisti gyvenimo vietą ir atsigauti. 

35. Norėdamas pašalinti šias blogybes ir pakenkti prie- 
šams, Periklis paruošė šimtą penkiasdešimt laivų ir, susodi- 
nęs į juos daugybę narsiausių sunkiai ginkluotų kareivių 
ir raitininkų, rengėsi plaukti. Tokia didelė karinė galybė 
davė daug vilčių piliečiams ir nę mažesnę baimę įvarė prie- 
šams. Kareiviai jau buvo susėdę į laivus, ir Periklis lipo 
į savo triremą, kai staiga užtemo saulė ir pasidarė tamsu. 
Visi išsigando, laikydami tai dideliu ženklu. Pamatęs savo 
vairininką baisiai persigandusį ir nežinantį, ko griebtis, Pe- 
riklis pakėlė jam prieš akis savo apsiaustą ir, apdengęs juo 
galvą, paklausė, ar tai jis laikąs nelaime, ar nelaimės ženklu. 
Tasai atsakė, kad ne. „Kuo skiriasi — kalbėjo toliau Perik- 
lis, — anas reiškinys nuo šito? Tiktai tuo, kad daiktas, buvęs 
užtemimo priežastim, yra didesnis už apsiaustą.“ Taip pa- 
sakoja savo mokyklose filosofai. 

Periklis išplaukė, bet neatliko nieko, kas būtų paleisinę 
pasiruošimo didingumą. Jis apsupo šventąjį Epidauro miestą, 
tikėdamasis jį paimti, bet, užpuolus marui, nieko nelaimėjo. 
Liga naikino ne lik atėniečių karius, bet ir visus tuos, kurie 
tik susidurdavo su kariuomene. 

Už šilas nelaimes alėniečiai pyko ant Periklio. Jis bandė 
juos raminti ir drąsinti, bet numaldyti jų pykčio ir juos 
peršnekėti jam nepavyko. Jie liovėsi pykę tik tada, kai, 
pasiėmę balsavimo akmenėlius į rankas, ėmė balsuoti prieš 
jį ir, gavę visą valdžią, atėmė iš jo vadovavimą kariuome- 
nei ir nubaudė pinigine bauda, kurios didumas, pasak vienų 
rašytojų, buvęs ne daugiau kaip penkiolika, pasak kiltų, ne 
mažiau kaip penkiasdešimt talentų. Kaltintoju, anot Idome- 
nėjo, buvo įrašytas Kleonas, pagal Teofrastą — Simijas, bet 
Heraklidas pontietis juo laikė Lakratidą. 

36. Liaudies riaušės tęsėsi neilgai, nes liaudis pamiršo 
savo pyktį, kaip geldama bitė palieka geluonį žaizdoj. Bet 
Periklį užgriuvo šeimyninės nelaimės: per marą jis neteko 
daug artimųjų ir iš seno jam ramybės nedavė šeimos ne- 
santaika. Vyriausias iš teisėtų sūnų, Ksantipas, buvo apsi- 
gimęs eikvotojas ir turėjo jauną švaistūnę žmoną, Epiliko 
sūnaus Tisandro dukterį. Jis buvo nepatenkintas tėvo taupu- 
mu, kad jam pinigus duodavęs šykščiai ir po truputį. Kartą 
jis, pasiuntęs žmogų pas vieną tėvo draugą, pasiskolino pi- 
nigų, sakydamas, kad liepęs Periklis, ir pinigų gavo. O kai 
tasai vėliau pareikalavo grąžinti skolą, Periklis iškėlė jam 
bylą. Jaunasis KKsantipas įsižeidė ir ėmė koneveikti tėvą, 
iš pradžių išjuokdamas jo filosofinius samprotavimus na- 
mie ir jo ginčus su sofistais. Kai kažkoks pentatlis, mesda- 
mas ietį, netyčia pervėrė Epitimą farsalietį, Periklis, anot 
Ksantipo, visą dieną prasiginčijęs su Protagoru, ką už tai 
labiausiai reiktų kaltinti — ietį ar jos metėją, ar rungtynių 
rengėjus. Be to, dar Ksantipas, pasak Stesimbroto, šmeižtus 
apie savo žmoną paskieidęs, ir tas nenumaldomas jaunuolio 
priešiškumas tėvui neišnykęs iki pat mirties. Ksantipas mi- 
rė, užsikrėtęs Maru, 

Tuo metu Periklis neteko sesers, daugelio giminaičių 
ir draugų, naudingiausių savo padėjėjų valstybės valdymo 
reikaluose. Bet nuo šitų nelaimių jis nesugniužo, nepamelė 
galvos'ir dvasios tvirtybės. Jo niekas nematė verkiančio nei 
giminiečių laidotuvėse, nei prie artimųjų kapo, kol pagaliau 
neteko paskutinio savo teisėto sūnaus Paralo. Ši nelaimė jį 
sugniuždė. Jis stengėsi susitvardyti ir neprarasti dvasios tvir- 
lybės, bet, dėdamas ant mirusiojo vainiką, pamatė sūnaus 
veidą ir nebeištvėrė: paplūdo graudžiom ašarom, ko niekad 
jo gyvenime nebuvo alsitikę. 

37. Tuo tarpu atėniečiai bandė kitus strategus ir orato- 
rius, kiek jie tinkami karui, bet nė vienas neturėjo nei to- 
kios didelės įtakos, nei pakankamo tokiai valdžiai auto- 
riteto. Piliečiai, pasigedę Periklio, kvietė jį į oratoriaus 
tribūną ir į vado palapinę. Bet jis kiūtėjo namie, prislėgtas 

skausmo, tik Alkibjadas ir kiti draugai jį prikalbėjo pasi- 
rodyti viešai. 

Liaudis Periklį atsiprašė už neteisingumą, ir jis vėl ėmėsi 
valstybės reikalų o, išrinktas strategu, pareikalavo panai- 
kinti įstatymą dėl pavainikių, kurį anksčiau pats buvo pa- 
siūlęs,— kad nesant palikuonių, neišnyktų jo vardas ir gi- 
minė. 

Įstatymas buvo šitaip priimtas. Daug anksčiau, būdamas 
savo galybės viršūnėje ir, kaip sakėme, turėdamas teisėtų 
vaikų, Periklis pasiūlė įstatymą, kad Atėnų piliečiais laikomi 
tik tie, kurių abu tėvai buvo atėniečiai. Kai egiptiečių ka- 
ralius atsiuntė dovanų keturiasdešimt tūkstančių medimnų 
kviečių ir kai juos reikėjo padalinti piliečiams, tai pagal 
šitą įstatymą atsirado galybė bylų pavainikiams, kurių kil- 
mės iki tol niekas nežinojo arba visai nepaisė. Daug kas 
tapo neteisingų įskundimų aukomis. Buvo apkaltinta ir par- 
duota į vergovę kone penki tūkstančiai žmonių. O turinčių 
pilietybės teises ir tikrais atėniečiais pripažintų atsirado ke- 
turiolika tūkstančių keturi šimtai. Nors ir keista buvo, kad 
įstatymas, taip griežtai pritaikytas šitiekai piliečių, bus pa- 
naikintas dėl to paties žmogaus, kuris jį išleido, bet šeimy- 
ninė Periklio nelaimė, kuri atrodė kaip bausmė už jo pasi- 
pūtimą ir išdidumą, sušvelnino atėniečius. Nusprendę, kad 
Perikliui atkeršijo dangus ir kad jo prašymas žmogiškas, 
atėniečiai leido jam pavainikį sūnų įrašyti į frafriją ir duoti 
jam savo vardą. Šis Periklio sūnus vėliau nugalėjo pelopo- 
nesiečių laivyną mūšy prie Arginusų, bet liaudies nuospren- 
džiu drauge su kitais strategais buvo nubaustas mirtimi. 

38. Tuo metu Periklis susirgo maru. Jo liga, atrodo, ne- 
buvo kaip kitų smarki, su stipriais priepuoliais, bet lėta ir 
ilga, su pagerėjimais ir pablogėjimais, pamažu sekinanti 
kūną ir silpninanti dvasios jėgas. Teofrastas savo „Charak- 
teriuose"“, spręsdamas klausimą, ar aplinkybės gali pakeisti 
ir žmogaus būdą, ar jis, kūno skausmų kankinamas, gali ne- 
tekti drąsos, pasakoja, kad Periklis sirgdamas parodė jį ap- 
Iankiusiam draugui amuletą, kurį moterys „jam buvo paka- 

binusios ant kaklo, tuo norėdamas pasakyti, kad jaučiasi 
labai blogai, jeigu pakenčia tokią kvailystę. 

Prieš pat Periklio mirtį garbingiausi piliečiai ir gyvi 
išlikę draugai sėdėjo prie jo, minėdami jo narsumą ir galy- 
bę, skaičiavo jo žygius ir gausius trofėjus: būdamas strate- 
gu ir nugalėtoju, devynis trofėjus pastatęs jis tėvynės gar- 
bei. Jie taip kalbėjosi, galvodami, kad Periklis be sąmonės 
ir nieko nesupranta. Bet tas atidžiai klausėsi jų kalbos ir 
staiga juos pertraukė, sakydamas, jog stebisi, kad jie pri- 
simena ir giria tuos jo nuopelnus, kurie priklauso ir likimui 
ir kurių turi dauguma strategų, o apie gražiausią ir didžiau- 
sią jo nuopelną neužsimena. „Nė vienas atėnietis,— pridūrė 
jis, — dėl manęs neapsivilko juodu drabužiu.“ . 

39. Nuostabus buvo šio vyro ne tik santūrumas ir romu- 
mas, kurių jis neprarado per visą savo veiklų gyvenimą 
tarp gausybės priešų, bet ir jo kilnumas: didžiausiu savo 
nuopelnu jis laikė, kad, turėdamas tokią valdžią, nieko ne- 
darė iš piktumo arba palankumo ir nieko nelaikė nesutai- 
komu priešu. 

Man atrodo, kad ta naivi ir drauge didinga pravardė 
Perikliui tinka ir yra visai pateisinama, nes Olimpiečiu pra- 
mMintas vyras buvo taurus, 0 jo gyvenimas tyras ir be dė- 
mės, nors jis ir buvo labai galingas. Lygiai taip mes pripa- 
žįstam, kad dievai yra gėrio šaltinis, bet ne blogybių prie- 
žastis ir dėl to teisėtai viešpatauja ir valdo pasaulį. Ir mes 
nesutinkame su poetais, kurie savo nemokšiškomis nuomo- 
nėmis drumsčia mums protą ir savo išmislais patys sau 
prieštarauja. Vieta, kur, anot jų, gyvena dievai, yra netrik- 
domos ir nesikeičiančios ramybės buveinė, kur nėra nei 
audrų, nei debesų, kur dangus aiškus ir giedras, kur am- 
žinai spinduliuoja skaisti šviesa; toks gyvenimas labiausiai 
tinkąs palaimintai ir nemirtingai būtybei. O pačius dievus 
jie vaizduoja kamuojamus vaidų, neapykantos, pykčio ir vi- 
sokių aistrų, kurios nedaro garbės net žmonėms, turintiems 
protą. Bet apie tai kalbėti tektų kitokiam veikale, 

Gyvenimas greit privertė atėniečius suprasti, kas buvo 
jiems Periklis, ir aiškiai jo pasigesti. Tie žmonės, kurie, 
jam gyvam esant, nepakentė jo valdžios, nes ji tartum į še- 
šėlį buvo juos nustūmusi, dabar, po jo mirties, susidūrę su 
kitais oratoriais ir demagogais, turėjo pripažinti, kad nėra 
tokio žmogaus, kuris geriau mokėtų sanlūrumą derinti su 
didybe ir valdingumą su romumu. Ir šita nekenčiamoji jo 
valdžia, anksčiau vadinta monarchija ir tironija, pasirodė 
buvusi likras išganymas valstybei: virš jos tiek buvo susi- 
telkę pavojų ir negerovių, kurias silpnindamas ir švelninda- 
mas Periklis sulaikė, kad neprasiveržtų visų smarkumu. 


FABIJUS MAKSIMAS 


1. Toks buvo Periklis savo darbais, kurie verti paminėti. 
Juos išdėstę, pradėsime pasakoti apie Fabijų. 

Sako, kad kažkokia nimfa, o pagal kilus paprasta to 
krašto moteris, ant Tiberio kranto susijungusi su Herakliu 
ir pagimdžiusi sūnų, Fabijų, gausios ir pagarsėjusios Romoje 
Fabijų giminės pradininką. Kai kurie rašytojai tvirtina, kad 
pirmieji šitos giminės vyrai gaudę žvėris duobėse ir todėl 
senovėje buvo vadinami Fodijais. Ir iki šių dienų duobė 
lotyniškai vadinama „fossa“, 0 kasti duobę — ,fodere“, Ilgai- 
niui dviejų garsų tarimas pakito, ir Fodijai buvo pavadinti 
Fabijais. į 

Iš šios giminės kilo daug žymių vyrų, kurių tarpe gar- 
siausias buvo Rulas ir dėl to romėnų pavadintas Maksimu, 
tai yra „Didžiuoju“. Fabijus Maksimas, apie kurį dabar ra- 
šome, buvo ketvirtos kartos jo palikuonis. Jis turėjo pra- 
vardę „„Verrucosus“ — nuo vienos nedidelės kūno kliaudos: 
ant viršutinės lūpos jam buvo maža karpa. Kita pravardė 
„Ovicula“ — „Ąvytė“ jam buvo duota dar vaikystėje dėl ty- 
laus būdo ir lėtumo. Ramus ir tylus, jis buvo nepaprastai 

nuosaikus ir atsargus vaikiškuose malonumuose, lėtai ir sun- 
kiai suvokdavo tai, ko jį mokė, lengvai nusileisdavo drau- 
gams ir jiems paklusdavo, ir todėl pašaliniai žmonės jį įlarė 
esant ištižusį ir bukaprotį. Tiktai nedaugelis įžiūrėjo jo pri- 
gimlies gilumą, dvasios didybę ir tvirtumą, vienu žodžiu, 
kažką liūtiško. Netrukus, aplinkybių paskatintas, jis visiems 
parodė, kad tarįamasis jo neveiklumas reiškia tik aistrų 
suvaldymą, atsargumas — išmintingumą, o lėtumas ir ne- 
judrumas — nepajudinamą jo pastovumą. 

Matydamas, kad Romos valstybė yra didelių įvykių 
ir daugybės karų išvakarėse, Fabijus grūdino savo kūną 
karo sunkumams, lyg gamtos duotą ginklą, o iškalbos me- 
nas turėjo derintis priė jo gyvenimo būdo ir būti priemone 
miniai įtikinti. Jo iškalbai buvo būdingos ne puošmenos, 
ne tuščios frazės liaudžiai palraukti, bet savitas sveikas 
protas, sentencijų dailumas ir gilumas, kuriomis, kaip sa- 
koma, jis ir buvęs labai panašus į Tukididą. Yra išlikusi 
viena Fabijaus kalba, pagiriamasis žodis jo sūnui, kuris, 
tapęs konsulu, greit mirė. 

2. Iš penkių Fabijaus konsulatų pirmasis buvo pažymėtas 
triumfu po ligurų nugalėjimo. Pralaimėję mūšį su dideliais 
nuostoliais, tie pasitraukė į Alpes ir liovėsi plėšti ir pul- 
dinėti Italijos pasienio sritis. Kai į Italiją įsiveržė Hanibalas 
ir, laimėjęs mūšį prie Trebijos upės, žygiavo per Etruriją, 
niokodamas kraštą, baisus išgąstis ir siaubas pakilo Romoje. 
Sklido gandai, kad, be įprastinių ženklų, kaip griausmas 
ir žaibai, romėnams pasirodę nepaprastų ir iki šiol ne- 
girdėtų reiškinių. Buvo pasakojama, kad skydai patys im- 
davę rasoti krauju, kad netoli Antijaus buvę piaunami 
kruvini javai, iš dangaus kritę įkaitę ir liepsnojantys ak- 
menys, ties Falerais atsivėręs dangus, ir iš jo pabirę ir 
nusėję žemę daugybė lentelių, o vienoj iš jų buvę aiškiai 
parašyta: „Marsas žvangina ginklus.“ Bet šie ženklai neiš- 
gąsdino konsulo Gajaus Flaminijaus, smarkaus ir ambicingo 
vyro, besididžiuojančio savo dideliais laimėjimais, kuriuos 
jis nelikėlai pasiekė, susirėmęs su galais ir laimėjęs mūšį, 

nors senatas ir buvo įsakęs jam grįžti ir antrasis karvedys 
jam nepritarė. 

Šitie ženklai, pergąsdinę minią, ir Fabijų mažai sujau- 
dino — per daug jie atrodė neįtikėtini. Bet, sužinojęs, kad 
priešų maža ir jiems trūksta pinigų, Fabijus patarė romė- 
nams palaukti ir nepradėti kovos su žmogum, kuris Luri 
daugely mūšių užgrūdintą kariuomenę, ir verčiau pasiųsti 
pagalbą sąjungininkams, stipriau laikyti savo rankose mies- 
tus, o Hanibalo jėgoms leisti sunykti pačioms, kaip pama- 
žu užgęsta silpnai kurstoma liepsna. 

3. Fabijus vis tik neitikino Flaminijaus. Pareiškęs, kad 
neleisiąs prisiartinti priešams prie Romos vartų ir neke- 
linąs, kaip senovės Kamilas, kautis pačiame mieste dėl 
miesto, Flaminijus įsakė karo tribūnams išvesti kariuomenę, 
o pats šoko ant arklio, bet staiga arklys be aiškios prie- 
žasties pasibaidė ir pašokęs numetė konsulą, kuris krisda- 
mas susitrenkė galvą, bet savo užmanymo neatsisakė: jis 
išžygiavo sutikti Hanibalo, kaip buvo iš pat. pradžių pasi- 
ryžęs, ir išrikiavo savo kariuomenę mūšiui prie Trasimeno 
ežero Etrurijoj. Kai abi kariuomenės susirėmė, per patį 
mūšio įkarštį prasidėjo žemės drebėjimas. Nuo jo sugriuvo 
miestai, pakeitė savo vagas upės, suskeldėjo kalnų papėdės. 
Nors žemės drebėjimas buvo ir smarkus, niekas iš kovo- 
tojų jo nepajuto. Pats Flaminijus kartu su narsiausiais ka- 
riais krito, parodęs nepaprastą savo drąsą ir stiprumą. Kiti 
ėmė bėgti, prasidėjo baisios žudynės, penkiolika tūkstančių 
romėnų buvo užmušta ir tiek pat paimta į nelaisvę. Hani- 
balas norėjo garbingai palaidoti Fiaminijų. pagerbdamas jo 
narsumą, bet tarp lavonų jo nerado ir niekaip nesužinojo, 
kur jis dingo. 

Apie romėnų pralaimėjimą prie Trebijos nei konsulas, 
rašęs pranešimą į Romą senatui, nei pasiuntinys, jį atnešęs, 
nesakė teisybės — abu melavo, kad pergalė laimėta, nors 
ji esanti abejotina ir netvirta. Apie pralaimėjimą sužinojęs, 
pretorius Pomponijus tučtuojau sušaukė liaudies susirinkimą 
ir be išsisukinėjimų ir melo tiesiai pasakė: „Romėnai, didelį 

ir svarbų mūšį pralaimėjome, mūsų kariuomenė sunaikinta, 
konsulas Flaminijus užmuštas. Pagalvokite apie savo išsi- 
gelbėjimą ir saugumą.“ Šie konsulo žodžiai sujudino minią 
lyg audros vėjas įūrą,— Visas miestas subruzdo. Baisiai išsi- 
gandę piliečiai negalėjo nei galvoti, nei ką nors nutarti, 
bet paskui visi kaip vienas nusprendė, kad, tokiomis sun- 
kioms aplinkybėms esant, reikalinga neribota vienvaldystė, 
romėnų vadinama diktatūra, reikalingas vyras, kuris tvirtai 
ir drąsiai paimtų į rankas šilą valdžią, o toks vyras esąs tik 
vienas — Fabijus Maksimas, kurio išmintis ir būdo tauru- 
mas atitinka diklatoriaus valdžios didingumą; be Lo, jis 
esąs jau tokio amžiaus, kada kūno jėgos prilygsta dvasios 
užmojams, o narsumą prilaiko protas. 

4. Kai šilas nutarimas buvo priimtas, Fabijus, išrinktas 
diktatorium, raitelių vadu paskyrė Marką Minucijų ir tuoj 
paprašė senatą leidimo žygio metu joti ant arklio. Pagal 
seną įstatymą šilai daryti buvo uždrausta; ar dėl to, kad 
senovės romėnai pagrindine kariuomenės jėga laikė pėsti- 
ninkus ir manė, kad vadas turi būti pėsčiųjų rikiuotėje ir 
iš jos nesitraukti, ar jie norėjo parodyti, kad diktatorius, 
kurio valdžia visais atžvilgiais didelė ir neribota, čia turi 
paklusti liaudžiai. Norėdamas iš karto pademonstruoti savo 
valdžios galybę ir didingumą, kad piliečiai būtų labiau atsi- 
davę ir paklusnūs, Fabijus išėjo pasirodyti liaudžiai, lydi- 
mas dvidešimt keturių liktorių. Kai antrasis konsulas išėjo 
jo pasitikti, diktatorius per savo tarną įsakė jam atleisti 
savo liktorius, padėti konsulo valdžios ženklus ir ateiti kaip 
paprastam piliečiui. 

Po to Fabijus uoliai pradėjo eili savo pareigas, pirmiau- 
sia atiduodamas duoklę dievams: jis ėmė mokyti liaudį, jog 
ne per kareivių bailumą pralaimėtas mūšis, bet kad vadas 
nepaisęs ir negerbęs dievų, jis patarė piliečiams nebijoti 
priešų, bet perprašyti ir pagerbti dievus; taip mokydamas, 
jis ne prietarus diegė jų širdyse, bet pamaldumu skatino 
narsumą ir ragino nebijoti priešų, pasikliaunant dievais. 
Buvo žiūrėta į daugelį slaptųjų svarbių knygų, kurias 

vadina sibilimemis. Nakso Kad dauguma jose aprašylų pra: 
našysčių sutapę su tų aikų įvykiais ir darbais. Bel, sUZI- 
nojus, kas Ix pairsšyta, tėvabia buvo niekam sakyti, Prisi- 
statydamas liaudžiai: diktatorius iškilmingai pažadėjo die- 
vams paaukoti ViĮ ožkų. Kiaulių, avių it raguočių prie- 
auglį, kiek Kk įv gidinantį pavasarį ganysis Italijos kal- 
nuose, kloniuose, pievos“ ar ganyklose, ir surengti muzi- 
kinės ir draminės varžybas už tris šimtus Lrisdešimt tris 
tūkstančius sestercijų, tris šimtus trisdešimt Lis ir trečdalį 
denaro. (Tai sudarė aštuoniasdešimt tris tūkstančius pen- 
kis šimtus aštuoniasdešimt tris drachmas ir du obolus). Sun- 
ku pasakyti, kodėl šitą suma buvo taip tiksliai suskaičiuola 
ir padalinta. Gal būt, buvo norima pagerbti trejetą, nes jis, 
iš prigimties būdamas tikroji ir pirmutinė daugybės ir aibės 
pradžia, apima ir derina savy pirmuosius skirtumo ir bet 
kokio skaičiaus elementus ir jungia juos draugėn. 

5. Minios mintis nukreipęs į dangų, Fabijus sužadino 
jai geresnės ateities viliįį, o pats, visas pergalės viltis 
sudėjęs į save, tikėdamas, kad dievas pasisekimą duodąs 
tik drąsiems ir protingiems, išžygiavo prieš Hanibalą, ne 
susikauti norėdamas, o pamažu išsekinti jį ir sunaikinti jo 
galybę delsimu, jo nepriteklius — savo turtais, jo pajėgų 
negausumą — didele kariuomene. Todėl jis vengė susitikti 
su priešo Fraiteliais ir stovyklas siatydavosi aukštumose, 
pats nesijudindavo iš vietos, koi priešai stovėdavo, o kai“ 
jie pradėdavo žygiuoti, ir jis leisdavosi į žygį aplink per 
kalnus, dažnai pasirodydamas tokiu atstumu, kad jo neno- 
rinlio nebūtų galima priversti kautis, bet kad jis savo del- 
simu nuolat keltų priešams baimę, tarsi ieškodamas progos 
susikauti. Tokiu būdu viikindamas karą, Fabijus užsitraukė 
visų panieką: stovykloje niekino jį kareiviai, priešai laikė 
bailiu ir neiikusiu vaču, tik vienas Hanibalas kitaip manė, 
Tik jis vienas nuspėjo Fabijaus gudrybę ir jo kariavimo 
būdą ir suprato, kad bet L.kicmis priemonėmis — gudrybė- 
mis ar jėga — Teikia priversti Fabijų kautis; kitaip pražuvę 

kartaginiečiai, nes visu luo, kuo jie stipresni už priešus,-- 
savo ginklais,— jię negali naudotis, o tai, ko jie turi ma- 
žiau už juos,— žmonės ir pinigai, — nyksla ir eina niekais. 
Hanibalas griebėsi visokių karinių gudrybių, kaip prityręs 
atletas, stengdamasis surasli silpnąją priešininko vietą. Jis 
ėmė Fabijų pulti, kėlė sąmyšį, vertė jį dažnai keisti vietas, 
kad tasai pagaliau užmiršių išmintingą savo atsargumą. Bet 
Fabijus, įsitikinęs savo plano pranašumu, laikėsi jo ir buvo 
nepajudinamas. Jam kliudė tik raitelių vadas Minucijus, 
kuris visai ne laiku veržėsi kautis, be galo pasitikėdamas 
savimi, ir, siekdamas kareivių palankumo, aistrino jų dvasią 
beprotiškų įkarščiu ir tuščiomis villimis. Jo šalininkai 
niekino Fabijų ir išjuokdami vadino Hanibalo aukle, o Mi- 
nucijų laikė didžiu vyru -ir Romos vertu karvedžiu. Nuo to 
šis darėsi dar įžūlesnis ir išdidesnis, ėmė juoktis iš sto- 
vyklų aukštumose, sakydamas, jog diktatorius rūpinasi, kad 
jo kareiviams iš ten geriau būtų matyti, kaip naikinama ir 
deginama Ttalija, ir klausinėdavo Fabijaus draugus, ar tik 
ne dėl io vadas nori su kariuomene pakilti į dangų, kad 
neteko vilties įsitvirtini žemėje, o gal jis galvoja nuo 
priešų pasprukti, prisidengęs debesimis ir ūkanomis. Kai 
draugai apie lai papasakojo Fabijui ir patarė jam kautis 
su priešų, kad nereikėtų kęsti tokios nešlovės, Fabijus at- 
sakė; „Aš alrodyčiau dar didesnis bailys, negu dabar mane 
laiko, jeigu atsisakyčiau savo plano, pabijojęs pajuokos ir 
įžeidinėjimų. Ne gėda baimintis dėl tėvynės, bet būkštauti 
žmonių nuomonės, šmeižių ir įžeidinėjimų — dera ne vy- 
Tui, turinčiam tokią valdžią, o vergui tų, kuriuos jis turi 
valdyti ir parodyli savo galią, kai jie ką nors blogo pla- 
nuoja." 

6. Netrukus Hanibalas padarė didelę klaidą. Norėdamas 
savo kariuomenę aliiraukti toliau nuo Fabijaus į lygumas, 
kur buvo daug pašaro arkliams, jis įsakė vedliams tuojau 
pat po pielų vesli kariuomenę į Kasiną. Šie dėl jo svetim- 
šališkos tarties nesuprato žodžio Kasinas ir nuvedė jo ka- 
riuomenę prie Kampanijos sienos į Kasilino miestą, kurį 

Lotrono upė, romėnų vadinama Vuliurna, dalija į dvi 
dalis. Ši vietovė iš visų pusių apsupta kalnų, tik į jūrą 
eina slėnys, kuris, ištvinus upei, virsta pelkė sų aukštomis 
smėlio kopomis krantuose, besitęsiančia iki pat seklaus jūros 
kranto, skalaujamo audringų bangų ir neturinčio jokio uosto. 
Kai Hanibalas žygiavo į šitą slėnį, Fabijus, puikiai žinoda- 
mas kelius šitose vietose, jį apsupo ir užkirto jam siaurą 
išėjimą iš slėnio su keturiais tūkstančiais sunkiai ginkluotų 
pėstininkų, likusią kariuomenę išrikiavo geriausiose kitų 
aukštumų vietose, o pats su vikriausiais ir lengvai gink- 
luotais kareiviais puolė priešą iš užnugario ir išsklaidė 
visą jo kariuomenę, išžudydamas apie aštuonis šimtus priešo 
kareivių. 

Tada Hanibalas, supratęs savo klaidą, parenkant vietovę, 
ir tą pavojų, kuriame jis alsidūręs, įsakė nukryžiuoti ved- 
lius ir norėjo atsitraukti, bet pamatė, kad negalės prasi- 
skinti kelio per priešus, kurie buvo užėmę kalnų perėją. 
Visi buvo nusiminę ir persigandę, kad niekas negalės jų 
išgelbėti, nes buvo apsupti iš visų pusių. bet Hanibalas 
nutarė klasta apgauti priešus, Ir štai ką jis sugalvojo. Jis 
įsakė iš grobio atrinkti kokius du tūkstančius karvių, pri- 
rišti visom prie ragų po deglą, po ryšulėlį sausų šakų aI 
žabų, paskui naktį, davus sutartą ženklą, šiuos ryšulius 
uždegti ir vyti karves į aukštumas, kur siaurose perėjose 
stovėjo priešų sargybos. Tuo metu, kai kiti ruošė viską, 
kas buvo įsakyta, Hanibalas, ėmus jau temti, surikiavo savo 
likusią kariuomenę ir pamažu vedė į priekį. Kol -ugnis buvo 
maža ir degė tik žagarai, karvės ramiai ėjo varomos kalnų 
papėde, o piemenys ir jaučiaganiai slebėjos, žiūrėdami nuo 
kainų į ugnis, liepsnojančias ant ragų,— jiems atrodė, lyg 
visa kariuomenė išsirikiavusi žygiuoja, pasišviesdama sau 
kelią galybe žibintų. Bet kai ragai apdegė iki pat pašaknių 
ir karštis ėmė deginti gyvą mėsą, karvės iš skausmo ėmė 
kratyti galvas ir skandinti viena kitą liepsnose. Jos jau 
nebėjo lyg susirikiavusios, bet, paklaikusios iš baimės ir 
skausmo, lėkė kalnais, liepsnodamos nuo galvos iki uode- 

gos, ir visur, pro kur Lik jos pralėkdavo, imdavo degti miš- 
kas ir krūmai. Baisus buvo reginys romėnams, kurie sau- 
gojo perėjas: liepsnos atrodė lyg deglai, nešami bėgančių 
žmonių, ir baisi baimė apėmė sargybinius. Jie pamanė, kad 
priešai puola ir supa juos iš visų pusių. Neištvėrę jie pa- 
liko savo perėjas ir patraukė į didžiąją stovyklą. Tuo metu 
prisiartino Hanibalo lengvai ginkiuoti pėstininkai ir užėmė 
perėjas, o kita jo kariuomenės dalis atžygiavo be pavojaus, 
vilkdama didžiulį ir sunkų grobį. 

7. Fabijus dar naktį sužinojo Hanibalo klastą, nes į ro- 
mėnų rankas pakliuvo keletas iš kaimenės atsiskyrusių 
karvių, bet, tamsoje bijodamas pinklių, stovėjo vietoj su 
kovai paruošta kariuomene. Kai išaušo, Fabijus pradėjo 
vytis priešą ir užpuolė jį iš užpakalio; prasidėjo mūšis ne- 
patogioj vietoj, ir kilo baisiausia maišatis, kol Hanibalo 
pasiųsti ispanai, vikrūs ir greiti vyrai, pripratę laipioti kal- 
nais, puolė sunkiai ginkluotų romėnų pėstininkų priešaki- 
nes eiles ir, daug kareivių išmušę, ėmė stumti Fabijų atgal. 
Tada Fabijui teko išgirsti keiksmų ir niekinimų, kokių dar 
nebuvo girdėjęs. Atsisakęs kautis su Hanibalų ginklais, tarėsi 
jį nugalėsiąs savo įžvalgumu ir protu, bet pats buvo jo 
karinės gudrybės nugalėtas. Norėdamas dar labiau sukir- 
šinti romėnus prieš Fabijų, Hanibalas, aižygiavęs prie jo 
dvaro, savo pulkams įsakė viską aplinkui deginti ir naikinti, 
tik diktatoriaus valdų neliesti — jis net sargybą ten pastatė, 
kad niekas negrobtų ir nešvaistytų jo turtų. į 

Kai šilta žinia pasiekė Romą, dar labiau buvo pliekiamas 
Fabijus, tribūnai šaukė liaudžiai, jį kaltindami, bet už visus 
pikčiausiai jį puolė Metilijus, ne tiek iš priešiškumo Fabijui, 
kiek tikėdamasis, kad šie šmeižtai padidins šlovę Minucijui, 
raitelių vadui, Kuris buvo giminė Metilijui. Ir senatas įpy- 
kęs ne mažiau jam priekaištavo, kad jis sudaręs sutartį su 
Hanibalu dėl belaisvių. Jie buvo susitarę keisti belaisvį už 
belaisvį, o jeigu viena pusė turėsianti belaisvių daugiau už 
kitą — tai mokėti du šimtus penkiasdešimt drachmų už kiek- 
vieną belaisvį. Kai pasikeitimas belaisviais buvo baigtas, 

paaiškėjo, kad pas Hanibalą liko dar du šimtai kelurias- 
dešimt romėnų. Senatas nularė išpirkos už juos nesiųsli ir 
dar apkaltino Fabijų, kad jis darąs, kas nedera, slengda- 
masis išpirkti kareivius, per savo bailumą patekusius į ne- 
laisvę. Tai sužinojęs, Fabijus ramiai nukentė piliečių įtū- 
žimą, tačiau, neturėdamas pinigų ir nenorėdamas sulaužyti 
Hanibalui duoto žodžio ir palikti nelaimėj savųjų, jis pa- 
siuntė savo sūnų į Romą, kad tasai parduotų jo žemes ir 
gautus pinigus tuojau atgabentų į stovyklą. Jaunuoliui par- 
davus žemes ir greitai sugrįžus pas tėvą, Fabijus pasiuntė 
Hanibalui išpirką ir atsiėmė belaisvius. Vėliau dauguma 
belaisvių norėjo pinigus jam atiduoti, bet jis neėmė nė iš 
vieno, visiems dovanojo skolą. 

8. Netrukus žyniai alšaukė Fabijų į Romą allikti kaž- 
kokių aukojimų, ir kariuomenę jis perdavė Minucijui. Kaip 
vyriausias vadas, jis ne tik uždraudė jam su priešais stoti 
į kovą ar su jais susiremti, bet dar labai to prašė ir ilgai 
įtikinėjo. Minucijus visai nepaisė jo žodžių ir tuojau pat 
ėmė puldinėti priešą. Karlą nužiūrėjęs, kad didžioji Hani- 
balo kariuomenės dalis buvo pasiųsta grūdų atgabenti, jis 
puolė likusią kariuomenę ir parvijo į stovyklą, užmušė dau- 
gybę kareivių ir visus pergąsdino, nes jie galvojo, kad 
Minucijus juos apsupsiąs. Kai Hanibalo kariuomenė vėl 
turėjo grįžti į stovyklą, Minucijus be jokių nuostolių pasi- 
traukė. Po šito įvykio jis be galo išpuiko ir kareiviams 
įkvėpė pasitikėjimą savo jėgomis. Greitai gandas apie per- 
galę, dar labai pagražintas, pasiekė Romą. Fabijus, tai iš- 
girdęs, pasisakė labiau bijąs Minucijaus pergalės, negu jo 
pralaimėjimo, tačiau liaudis džiūgaudama sulėkė į forumą, 
ir tribūnas Metilijus iš pakylos pasakė kalbą, kurioje išgyrė 
Minucijų, o Fabijų apkaltino ne tik ištižimu ir bailumu, bet 
ir išdavyste, kartu kaltino ir kitus galingiausius ir įtakin- 
giausius piliečius, kad jie sukėlę karą, norėdami atimti iš 
liaudies visas teises ir neribotai vieno žmogaus valdžiai ati- 
duoti visą valstybę, o šis savo delsimu leis Hanibalui įsi- 

tvirtinti Italijoj, paskui ir visą ją užkariauti, kai bus duota 
jam laiko iš Afrikos parsitraukti naują kariuomenę, 

9. Fabijus, stojęs kalbėti, net ir negalvojo teisintis tri- 
būnui, tik pasakė, jog, kuo greičiausiai baigęs aukas ir ki- 
tas apeigas, tuoj pat keliausiąs į stovyklą ir nubausiąs Mi- 
nucijų. kad šis susikovęs su priešais, jam uždraudus. Pama- 
čiusi, kad Minucijui gresia pavojus, liaudis pakėlė didelį 
triukšmą, nes diktatorius turi teisę įmesti į kalėjimą ir baus- 
ti mirtimi be teismo, o visi buvo įsitikinę, kad ramusis Fa- 
bijus, išvestas iš kantrybės, bus negailestingas ir nenumal- 
domas. Iš baimės niekas nepratarė nė žodžio, tik Metilijus, 
kuriam, kaip tribūnui, negrėsė pavojus (išrinkus diktatorių, 
viena šita magistratūra išlaikydavo savo galią, o visos ki- 
tos netekdavo reikšmės), ėmė karštai liaudį maldauti, kad 
ji neapleisių Minucijaus, kad jam netektų iškentėti io, ką 
Manlijus Torkvatas padarė savo sūnui, liepęs nukirsti kirviu 
jaunuoliui galvą, nors šis grižo nugalėjęs ir vainikuotas; jis 
siūlė galiausiai iš Fabijaus atimti aukščiausią valdžią ir ati- 
duoti ją tam, kas gali ir nori išgelbėti valstybę. 

Sujudo piliečiai nuo šitų jo žodžių. Kad ir smerkdami 
Fabijų, jie nedriso versti jį atsisakyti diktatūros, bet nubal- 
savo, kad Minucijus būtų lygus kariuomenės vadui ir vie- 
nodomis teisėmis abu vadovautų karo veiksmams. Tai 
buvo negirdėtas Romoje nutarimas, bet netrukus po pralai- 
mėjimo prie Kanų vėl pasikartojęs. Tuo metu diktatorius 
Markas Junijus buvo su kariuomene stovykloje, o kadangi 
mūšyje krito daug senatorių ir reikėjo papildyti senatą, 
valstybės vidaus reikalams buvo išrinktas kitas diktatorius — 
Fabijus Buteonas. Tik pasirodęs liaudžiai ir paskyręs naujus 
senatorius, jis tą pačią dieną paleido savo liktorius, pabėgo 
nuo savo palydos ir, įsimaišęs į minią, forume ėmėsi savo 
darbų kaip paprastas pilietis, 

10. Davus Minucijui tokią pat veiklos dirvą, kaip ir dik- 
tatoriui, buvo manoma, kad Fabijus bus visai nužemintas, 
bet jie mažai pažino šitą vyrą. Piliečių neišmanymo Fabijus 

nelaikė sau nelaime, bet kaip išminčius Diogenas į kaž- 
kieno žodžius: „Šitie žmonės iš tavęs juokiasi“ atsakė: „Bel 
jie neapjuoks manęs", teisingai galvodamas, kad apjuokiami 
vien tie, kurie pajuoką dedas į širdį ir dėl jos įsižeidžia, 
taip ir jis ramiai ir lengvai žiūrėjo į visa, kas čia dėjosi, 
pritardamas tiems išminčiams, kurie mano, kad doro ir gar- 
bingo vyro negalima nei įžeisti, nei paniekinti, Liaudies 
neišmanymas skaudino jį tik tiek, kiek jis kenkė valstybės 
gerovei — juk dabar pašėlusio garbės troškimo apakintam 
Minucijui buvo duotos visos galimybės stoti į karą. Bijo- 
damas, kad Minucijus, nuo tuščios garbės ir išdidumo gal- 
vą pametęs, nepridarytų bėdos valstybei, jis, niekam neži- 
nant, išvažiavo iš Romos. Atkeliavęs į stovyklą, rado Mi- 
nucijų nebesitveriantį išdidumu ir pasipūtimu, reikalaujan- 
tį, kad jie vadovautų kariuomenei paeiliui. Fabijus su tuo 
nesutiko ir pasidalino su juo kariuomenę, galvodamas, kad 
geriau vadovauti daliai kariuomenės, negu visai, bet paei- 
liui. Jis pasiėmė pirmą ir ketvirtą legioną, o antrą ir trečią 
atidavė Minucijui. Lygiomis jie pasidalino ir sąjungininkų 
kariuomenę. Minucijus didžiavosi ir džiaugėsi, kad dėl jo 
sumažėjo ir liko pažemintas aukščiausios ir didžiausios val- 
džios orumas, bet Fabijus jam patarė neužmiršti, jeigu tik 
turi sveiko proto, kad kovoja ne su Fabijum, bet su Ha- 
nibalu, o jeigu jis nori ginčytis dėl valdžios ir su tarnybos 
draugu, tegu žiūri, kad piliečiai nesakytų, jog pagerbtasis 
mažiau rūpinasi jų išgelbėjimu ir saugumu, negu nugalė- 
tasis ir pažemintasis. 

11. Bet Minucijus jo žodžius laikė kandžia senio pašai- 
pa. Pasiėmęs jam tekusią kariuomenės dalį jis pasistatė 
stovyklą atskirai nuo Fabijaus. O Hanibalui buvo žinomi 
visi šitie įvykiai — jis stebėjo viską atsidėjęs. Tarp romėnų 
„ir kartaginiečių kariuomenių stūksojo kalva, kurią nesunku 
buvo užimti, o užimta ji būtų buvusi gera ir visais atžvil- 
giais tinkama vieta stovyklai, Slėnis aplink ją iš tolo atro- 
dė visai lygus, nes čia niekas neaugo, bet jame buvo nedi- 
delių griovių ir kitokių duburių. Dėl to šitą kalvą Haniba- 

las slapta galėjo užimti be jokio vargo, bet jis labiau no- 
rėjo, kad ta kalva vidury būtų jam priekabė mūšiui. Kai 
tik kartaginietis sužinojo, kad Minucijus atsiskyrė nuo Fa- 
bijaus, tuojau naktį dalį savo kareivių susodino į tuos grio- 
vius ir duobes, o išaušus jis atvirai pasiuntė mažą kariuo- 
menės būrį į tą kalvą, kad Minucijus pradėtų kovą dėl ši- 
los vietovės. Taip ir buvo. Iš pradžių Minucijus pasiuntė 
lengvai ginkluotus pėstininkus, paskui raitelius, ir galų 
gale, pamatęs, kad Hanibalas eina padėti savajam būriui, at- 
žygiavo prie kalvos su išrikiuota kovai visa kariuomene, Pra- 
sidėjo aršus mūšis su svaidančiaisiais ietis nuo kalvos, bet 
nei viena, nei antra pusė kovos nenusvėrė, kol Hanibalas, 
pamatęs, kad jo klasta pavyko ir romėnų kariuomenės už- 
nugaris visai atviras jo kareiviams, esantiems pasalose, 
davė ženklą. Tuojau tie kariai pašoko iš duobių ir šaukda- 
mi puolė romėnus iš visų pusių. Paskutinės jų gretos buvo 
bematant iškapotos — neapsakomas sąmyšis ir siaubas apėmė 
romėnų kariuomenę, dingo ir Minucijaus visas drąsumas, 
jis dairėsi čia į vieną, čia į kitą vadą, bet ir iš jų nė vienas 
nesiryžo likti vietoj — visi leidosi bėgti, tačiau neišsigelbėjo. 
Numidai, jau benugalį, lakstė po slėnį ir žudė iškrikusius 
priešus. š 

12. Romėnams pakliuvus į tokią nelaimę, Fabijus laiku 
pastebėjo pavojų. Atrodė, jis iš anksto žinojo, kas turi 
įvykti, ir laikė apginkluotą ir surikiuotą mūšiui kariuomenę. 
visus įvykius jis stengėsi sužinoti ne per pasiuntinius, bet 
pats nueidavo žvalgyti priešais stovyklą. Kai tik pamatė, 
kad Minucijaus kariuomenė apsupta ir pradeda krikti, kai 
atkakliai besiginančiųjų riksmai virto išgąstingu bėglių 
klyksmu, Fabijus sudavė plaštakom sau per šlaunis ir, sun- 
kiai atsidusęs, tarė jį apstojusiems kariams: „Prisiekiu He- 
rakliu, Minucijus žudo save daug greičiau, negu aš ma- 
niau, bet kur kas lėčiau, negu pats norėjo.“ 

Paskui paliepęs išnešti ženklus ir kariuomenei įsakęs 
žengti paskui jas, sušuko: „Kareiviai, kas prisimena Marką 

Minucijų, visi pirmyn! Jis puikus vyras, karštai mylintis Lė- 
vynę. Jeigu, skubėdamas vyli priešus, padarė klaidą, kaltin- 
sim jį vėliau!“ 

Tik pasirodęs lygumoje, Fabijus puolė ir išvaikė be- 
lakstančius numidus, paskui puolė tuos, kurie užėjo romė- 
nams iš užnugario, ir visi, kas tik pasipriešino, buvo nukau- 
ti, o kurie nenorėjo būti apsupti ir patirti tai, ką patys ro- 
mėnams ruošė, skubinosi bėgli. Kai Hanibalas pamatė, kad 
įvyko persilaužimas kovoj ir kad Fabijus sų netikėtu savo 
amžiui vikrumu skinasi kelią pro kovotojus pas Minucijų 
aukštyn į kalvą, sustabdė kovą, davė ženklą trauktis ir 
parvedė kartaginiečius į stovyklą; romėnai irgi noriai alsi- 
traukė. Hanibalas traukdamasis, sako, juokais savo drau- 
gams apie Fabijų išsitaręs: „Ne kartą esu jums sakęs, kad 
tas debesis kalnų viršūnėje vieną dieną prapliups lyti su 
viesulais ir audromis!“ 

13. Po mūšio Fabijus įsakė surinkti nukautųjų priešų 
ginklus ir grįžo į stovyklą, apie savo bendražygį nepasa- 
kęs nė vieno kandaus ar įžeidžiamo žodžio. Bet Minucijus, 
surinkęs savo kariuomenę, pasakė: „Vyrai, kovos draugai, 
dideliuose žygiuose nė karto nesuklysti — ne žmogaus jė- 
goms, bet narsus ir protingas vyras iš klaidų turi pasimokyti 
ateity. Prisipažįstu, kad turiu daugiau dėkot likimui, negu 
jį kaltinti, Per tokią mažą dienos: dalį sužinojau- „tai, ko ne- 
galėjau iki šiol suprasti: įsitikinau, kad nepajėgiu kitiems 
vadovauti, kad dargi man pačiam reikia vado ir kad nėra 
ko stengtis nugalėti tų, kuriems geriau paklusti. Vienintelis 
jūsų valdovas — diktatorius, aš liksiu jūsų vadu, tik alsi- 
dėkodamas jam, ir pirmasis jam paklūstu, pasiruošęs daryti 
visa, ką tik jis palieps!" 

Su šiais žodžiais Minucijus įsakė pakelti erelius ir nu- 
vedė visus į Fabijaus stovyklą. Tik įžengęs pro vartus, pa- 
suko tiesiai prie diktatoriaus palapinės. Visi, labai nustebę, 
žiūrėjo, kas čia dėsis. Kada Fabijus išėjo jo pasitikti, Mi- 
nucijus įsakė sudėti priešais jį ženklus ir garsiai pasveikino, 
vadindamas tėvų, o jo kareiviai Fabijaus kareivius pava- 

dino savo patronais. Šiuo vardu iš vergijos paleistieji krei- 
piasi į savo paleidėjus. Visiems nutilus, Minucijus tarė: 
„Diktatoriau, šiandien tu laimėjai dvi pergales — narsumu 
nugalėjai Hanibalą, išmintimi ir kilnumu — savo bendražygį. 
Pirmoji pergalė mus išgelbėjo, antroji — pamokė. Hanibalo 
nugalėtiems — mums gėda, tavo nugalėtiems — mums nau- 
da ir išgelbėjimas. Tave vadinu geruoju savo tėvu, nes ne- 
žinau garbingesnio vardo, tačiau mano dėkingumas tau di- 
desnis ir karštesnis, negu tikram tėvui. Jis davė gyvybę 
tiktai man vienam, o tu išgelbėjai ir mane, ir visus šitus 
romėnus!“ Sulig šiais žodžiais Minucijus apkabino ir pabu- 
čiavo Fabijų. Tą patį darė ir kareiviai: apsikabinę bučiavo 
vienas kitą. Visi stovykloje džiūgavo ir verkė iš džiaugsmo. 

14. Po šitų įvykių Fabijus atsisakė diktatūros, ir vėi buvo 
išrinkti konsulai. Pirmieji iš jų vedė karą kaip ir Fa- 
bijus: vengė kovos su Hanibalu, teikė pagalbą sąjunginin- 
kams ir nedavė jiems atsimesti. Bet kada konsulu buvo iš- 
rinktas Terencijus Varonas, negarsios giminės vyras, bet 
pagarsėjęs pataikavimu liaudžiai ir pasitikėjimu savimi, vi- 
siems pasidarė aiškų, kad savo neprityrimu ir aklu drąsumu 
jis pastatys valstybę į didžiausią pavojų. Liaudies susirin- 
kimuose jis šaukė, kad karas nesibaigsiąs, kol valstybėje 
karo vadais būsią Fabijai, o jis priešą sutriuškinsiąs tą pa- 
čią dieną, kai tik pamatysiąs, Savo žodžiams paremti jis ėmė 
rinkti tokią kariuomenę, kokios niekada karuose romėnai 
neturėjo. Konsulo surinkta kariuomenė turėjo aštuoniasde- 
šimt aštuonis tūkstančius vyrų. Šitokie dalykai kėlė Fabi- 
jui ir visiems protingiems romėnams baimę. Jie manė, kad 
valstybė neatsigausianti, jeigu iš karto būsią sunaikinta ši- 
tiek jaunų vyrų. Dėl to ir Fabijus, kreipdamasis į Terenci- 
jaus bendražygį Emilijų Paulą, prityrusį vyrą karo dalykuo- 
se, bet neturintį liaudies palankumo ir bijaniį bausmės, nes 
už kažin ką buvo traukiamas į teismą, skatino jį sulaikyti 
savo bendražygį nuo beprotybės, sakydamas, kad jam rei- 
kėsią kovoti dėl tėvynės ne tiek su Hanibalu, kiek su 

Terencijum, nes jie abu skubą susikauti: vienas — nežinoda- 
mas priešo jėgų, antras — žinodamas savo silpnumą. „Pau- 
lai, — kalbėjo Fabijus toliau — manimi galima labiau tikėli, 
negu Terencijum, dėl Hanibajo reikalų, ir aš nesvyruodamas 
tvirtinu, kad jei šiais metais niekas su juo nestos į kovą, 
jis arba žlugs, Italijoj pasilikęs, arba turės bėgti iš jos. 
Net ir dabar, kai jis atrodo nugalėtojas ir valdovas, niekas 
iš mūsų priešų prie jo neprisijungė, o iš tos kariuomenės, 
kurią buvo atsivedęs, beliko vos trečdalis,“ 

Pasakojama, kad Paulas taip jam atsakęs: „Kai aš galvoju 
tik apie save, Fabijau, tai man geriau kristi nuo priešų 
iečių, negu vėl piliečių teismo susilaukti. Bet kadangi jau 
tokie valstybės reikalai, pasistengsiu verčiau tau pasiro- 
dyti geru vadu, negu visiems kitiems, kurie mane verčia 
priešingai daryti.“ Šitaip apsisprendęs, Paulas išžygiavo. | 

15. Bet Terencijus Varonas jį privertė sutikti, kad abu 
konsulai vadovautų kariuomenei pradieniui, ir, pasistatęs sto- 
vyklą netoli Hanibalo, prie Aufido upės, šalia Kanų kaime- 
lio, auštant iškėlė ženklą mūšiui pradėti (tai purpurinis chi- 
tonas, ištempiamas virš karo vado palapinės). Iš pradžių 
net kartaginiečiai persigando, pamatę karo vado drąsą ir 
didžiulę kariuomenę — jų buvo perpus mažiau, negu romė- 
nų. Hanibalas įsakė savo kareiviams ginkluotis, o pats su 
keliais raitininkais užjojo ant kalvelės stebėti jau besiri- 
kiuojančių kovai priešų. Vienas jo palydovas, vardu Gisko- 
nas, vyras lygiai garsingas, pasakė, kad jį stebinanti tokia 
priešų daugybė. 

Hanibalas, suraukęs kaktą, jam atsakė: „Giskonai, yra 
dar kitas nuostabesnis daiktas, ir tu jo nepamatei." — „Kas 
gi?" — paklausė Giskonas. „O tas, kad tarp tokios Žmonių 
daugybės nėra nė vieno vyro, vardu Giskonas!“ Toks są- 
mojis buvo labai netikėtas, visi prapliupo juoktis ir, besi- 
leisdami nuo kalvelės, jį pasakojo kiekvienam sutiktajam, ir 
kvatojosi vis daugiau žmonių — net ir pats Hanibalas nega- 
lėjo susilaikyti nesijuokęs. Tai pamatę, kartaginiečiai pa- 
drąsėjo, galvodami, kad jų vadas tik iš labai didelės pa- 

niekos priešams gali taip ramiai juoktis ir juokauti tokio 
pavojaus akivaizdoje. 

16. Mūšio metu Hanibalas panaudojo keletą manevrų. 
Pirmiausia jis pasirinko vietą, kad vėjas pūstų kareiviams 
iš užpakalio. O tas vėjas, smarkus lyg viesulas, kėlė iš 
smėlėtos plačios lygumos birias dulkės, nešė jas per kartagi- 
niečių eilės, žėrė smėlį romėnams į akis, ir tie turėjo nuo- 
lat gręžiotis ir krikti iš eilių. Antroji jo gudrybė buvo ka- 
riuomenės surikiavimas: stipriausią ir Narsiausią jos dalį 
Hanibalas išrikiavo abiejuose šonuose, o vidury paliko men- 
kiausius karius, kurių rikiuotė sudarė toli į priekį išsiki- 
šusį pleištą. Narsiausiems abiejų sparnų kariams jis davė 
įsakymą: kai tik romėnai, pramušę centrą, kuris pasitrauks 
atgal lyg įdubdamas, įsibraus į eilių vidurį, greitai pasisukti 
iš abiejų pusių ir sparnų galais apriesti juos iš užpakalio. 
Šitai, matyt, ir buvo svarbiausia tokių baisių skerdynių prie- 
žastis. Kai kartaginiečių centras ėmė trauktis ir romėnai, jį 
spausdami, įsiveržė į eilių vidurį, Hanibalo rikiuotė pakeitė 
savo formą ir išsirikiavo pusračiu. Tada rinktiniai būriai 
vadų įsakymu pasuko vieni į kairę, kiti — į dešinę, puolė 
neapsaugotus romėnų sparnus ir visus, kas tik nespėjo pa- 
bėgti, apsupo ir išžudė. b 

Sako, kad ir romėnų raitelius ištikusi netikėta nelaimė. 
Konsulą Paulą numetė žirgas, kuris, atrodo, buvęs sužeistas. 
Kartu jojusieji vienas po kito nušoko nuo arklių ir puolė 
jam padėti. Kiti, tai pamatę, pagalvojo, kad duota visiems 
komanda, nušoko nuo arklių ir pėsti ėmė kautis su prie- 
šais. Hanibalas, tai pamatęs, tarė: „Man dar taip geriau, 
negu kad jie patys pasiduotų į nelaisvę.“ 

Tokių smulkmenų yra pripasakoję išsamių istorinių kny- 
gų autoriai. Iš konsulų tik vienas Varonas sų keletu raitelių 
nujojo į Venusiją, o kitas konsulas Paulas per šitokį pasi- 
traukimo sąmyšį ir triukšmą, visas suvarstytas iečių ir neap- 
sakomo sielvarto slegiamas, atsisėdo ant akmens ir laukė 
priešo, kad jį nužudytų. Kraujas jam buvo taip apibėgęs 
veidą ir galvą, kad ne tik eiliniai kariai, bet ir jo draugai 

su tarnais praeidavo pro šalį jo nepažinę. Vienas tik Korne- 
lijus Lentulas, jaunas patricijus, pamatęs ir pažinęs, nušoko 
nuo arklio, prisivedė prie konsulo it ėmė prašyti, kad save 
gelbėtų dėl piliečių, kuriems dabar labiau, negu kada nors, 
reikia gero karo Vado. Bet konsulas nesidavė priprašomas 
ir liepė raudančiam jaunuoliui vėl sėsti ant arklio, padavė 
jam ranką ir stodamasis pasakė: „Lentulai, pasakyk Fabijui 
Maksimui ir pats būk liudininkas, kad Paulas Emilijus iki 
pat mirties klausė jo patarimų ir buvo ištikimas duotam žo- 
džiui, bet buvo nugalėtas iš pradžių Varono, paskui Hani- 
balo..." Šitai jam pavedęs, Paulas Lentulą paleido, o pats 
šoko į žudomų tarpą ir žuvo. Sako, kad šitame mūšyje 
buvo nukauta penkiasdešimt tūkstančių romėnų ir keturi 
tūkstančiai pateko į nelaisvę, o po mūšio iš abiejų stovyklų 
buvo dar paimta į nelaisvę ne mažiau kaip dešimt tūkstan- 
čių žmonių. 

17. Po tokio pasisekimo draugai Hanibalui patarė pasi- 
naudoti šita likimo dovana ir kartų su bėgančiais priešais 
veržtis į Romą, sakydami, kad penktą dieną po pergalės jis 
galėsiąs pietauti Kapitolijuj. Sunku pasakyti, kokiais sume- 
timais jis susilaikė nuo šito plano, tikriausiai ne protas, 
„o kažkoks genijus ar dievas įteigė jam šį baikštumą ir ne- 
ryžtingumą. Todėl kartaginietis Barka supykęs ir jam pa- 
sakęs: „Nugalėti moki, bet pergale pasinaudot nemoki!" 

Pergalė Hanibalui atnešė didelių permainų: jeigu prieš 
mūšį jis neturėjo nei vieno miesto, nei vienos rinkos, nei 
vieno uosto Italijoj, tik plėšdamas vargais negalais ap- 
rūpindavo kariuomenę maistu ir, traukdamas į žygį, netu- 
rėdavo užnugary jokios saugios prieglobos, bet su savo 
kariuomene lyg didele plėšikų gauja -bastydavos iš vienos 
vietos į kitą, tai dabar užvaldė beveik visą Italiją. Savo 
noru jam pasidavė dauguma didžiųjų tautelių, ir Kapuja, di- 
džiausias ir svarbiausias miestas po Romos, atvėrė jam savo 
vartus. 

Euripidas yra pasakęs, kad didelėj nelaimėj pažįstame ne 
vien tikrą draugą. bet ir protingą karo vadą. Iš tikrųjų iki 

šilo mūšio tik ir buvo kalbama apie Fabijaus bailumą ir 
neryžtingumą, bet po mūšio greitai pasirodė, kad jis turįs 
ne paprastą žmogaus protą, bet dievišką ir tikrai stebuklingą 
įžvalgumą, pramatantį tuos įvykius, kuriais patikėti ne- 
lengva buvo net dabar, viską patiems patyrus. Todėl Roma 
iš karto į jį sudėjo paskutiniąsias savo viltis ir glaudėsi prie 
šito vyro išminties tartum prie šventovės ar švento aukuro. 
Pirmoji ir didžiausia priežastis, kad gyventojai liko mieste ir 
neišlakstė, kaip karo su galais metu, buvo Fabijaus nepa- 
prasta išmintis Žmogus, kuris tuo metu, kada valsty- 
bei, atrodė, negresia joks pavojus, buvo nepaprastai atsar- 
gus ir nesitikįs sekmės, dabar, kai visi buvo apimti neap- 
sakomo sielvarto ir neapsakomos baimės, vienas vaikščiojo 
po miestą tvirtu žingsniu, ramiu veidu maloniai visus kal- 
bino, maldė raudančias moteris, liepė skirstytis tiems, kurie, 
susimetę būreliais aikštėse, aimanavo ir verkė dėl bendro- 
sios nelaimės. Jis įkalbinėjo susirinkti senatorius, drąsino 
magistratus ir, pats būdamas visokios valdžios jėga ir stip- 
rybė, traukė į save visų valdžios atstovų žvilgsnius, 

18. Fabijus pastatė prie miesto vartų sargybą, kad mi- 
nia neišlakstytų ir nepabėgtų iš miesto, nustatė vietą ir lai- 
ką gedului, įsakęs, kad, kas nori, gali savo mirusius aprau- 
doti namuose per trisdešimtį dienų. Šitam laikui praėjus, 
buvo uždrausta gedėti, kad mieste nebūtų matyti nei ašarų, 
nei sielvarto. Tomis dienomis turėjo būti Cereros šventė, ir 


„ atrodė geriau visai neaukoti aukų ir neruošti iškilmių, negu 


kad menkas susirinkusių skaičius ir jų liūdni veidai akivaiz- 
džiai bylotų apie nelaimės didumą: juk ir dievams malonu, 
kad juos garbina laimingi žmonės, Dabar buvo daroma vis- 
kas, ką tik įsakydavo žyniai, dievams numaldyti ir blogą 
lemiantiems ženklams nukreipti. Į Delfus orakulo paklausti 
buvo pasiųstas Fabijaus giminaitis Piktoras. Sužinota, kad 
dvi vestalės prarado skaistybę, ir viena pagal paprotį buvo 
gyva palaidota, antroji pati nusižudė. Bet nuostabiausias 
daiktas buvo Romos piliečių didžiadvasiškumas ir geru- 
mas. Kai konsulas Varonas grįžo, pabėgęs iš mūšio lauko, 

liūdnas ir pažemintas, kaip ir turėjo būti po tokio gėdingo 
ir nelaimingo žygio, senatas ir visa minia širdingai jį su- 
tiko ir pasveikino prie miesto vartų. Kai tik stojo tyla, 
patricijai ir žymiausi senatoriai, tame tarpe ir Fabijus, pa- 
gyrė konsulą, kad jis nenustojo vilties išgelbėti respubliką 
po tokių nelaimių ir sugrįžo vadovauti valstybei, tikėdama- 
sis išgelbėti įstatymus ir piliečius. 

19, Kada buvo sužinota, kad po mūšio Hanibalas išžygia- 
vo į kitas Italijos sritis, romėnai padrąsėjo ir vėl ėmė ruošti 
į žygį kariuomenę ir rinkti vadus. Žymiausi iš vadų buvo 
Fabijus Maksimas ir Klaudijus Marcelas, kone priešingų pa- 
žiūrų vyrai, bet beveik lygiai gerbiami. Marcelas, kaip esu 
sakęs jo gyvenimo aprašyme, pasižymėjo nepaprastu ryžtu 
ir išdidumu, buvo drąsus karys, vienas iš tų, kuriuos Home- 
Tas vadina „mylinčiais karą“ ir „narsiais“. Ryžtingas ir 
smarkus, prieš narsųjį Hanibalą stojęs su ne mažesniu nar- 
sumu, jau po pirmųjų susirėmimų jis paėmė viršų. Tuo tar- 
pu Fabijus laikėsi pirmojo savo plano ir tikėjosi, kad Ha- 
nibalas, be jokių kovų ir susidūrimų, turės nuostolių ir 
kare visai jėgų neteks, kaip kad atletas nuo per didelio 
jėgų pertempimo greitai netenka sveikatos ir pailsta. Dėl 
to romėnai, kaip Posidonijus sako, Fabijų praminė Romos 
skydu, o Marcelą — kardu, Fabijaus tvirtumas įr atsargumas 
su Marcelo veržiumų išgelbėjo romėnus. Marcelas Hanibalui 
buvo tarsi srauni upė: dažnai puldamas, jis sukeldavo sąmy- 
šį ir išblaškydavo kartaginiečių jėgas; tuo tarpų Fabijus var- 
gindavo ir alsindavo jį nepastebimai, lyg tykus upeliukas, 
kuris, nuolat skalaudamas krantą, pamažu jį pagraužia. Ha- 
nibalas atsidūrė visai keblioj padėty: įį alsino nuolat kovo- 
jantis Marcelas ir gąsdino nekovojantis Fabijus. Juk be- 
veik visą laiką Hanibalas kaudavosi su šitais dviem vyrais, 
kurie būdavo išrenkami čia pretoriais, čia prokonsulais, čia 
konsulais. Abu po penkis kartus buvo konsulai. Penktą 
kartą konsulaudamas, Marcelas pakliuvo į Hanibalo žaban- 
gas ir žuvo. Bet su Fabijum kovodamas, Hanibalas, kad ir 
dažnai panaudodavo visą savo gudrybę ir patyrimą, nieko 

nelaimėdavo, tiktai vieną kartą jis vos neįviliojo Fabijaus 
į savo pinkles. Galingiausių ir įtakingiausių Metapontijo pi- 
liečių vardu jis parašė ir pasiuntė Fabijui laišką, kad jie 
atiduosią miestą, jei tik Fabijus atžygiuosiąs pas juos, ir 
kad šito sąmokslo dalyviai tik ir laukią jo pasirodančio. Ši- 
tas laiškas Fabijų paveikė, ir su dalimi kariuomenės jis 
buvo naktį beišžygiuojąs, tačiau ženklai iš paukščių skridi- 
mo pranašavo nelaimę — ir jis susilaikė, o netrukus suži- 
nojo, kad laišką parašė Hanibalas, kuris jam buvo paruošęs 
pinkles prie Metapontijo miesto. Gal būt, viskas taip laimin- 
gai baigėsi per dievų malonę. 

20. Aisimetant miestams ir sukylant sąjungininkams, Fa- 
bijaus nuomone, maištininkus reikią perkalbėti, švelniai juos 
perspėti ir sugėdinti, o ne ieškoti kiekvieno įtariamojo ir 
aplamai nebūti žiauriam su įtariamaisiais. Pasakojama, kad 
vienas marsų genties kareivis, kilmingas vyras ir sąjungi- 
ninkų tarpe pagarsėjęs narsuolis, įkalbinėjo kai kuriuos ka- 
reivius pereiti į priešų pusę. Fabijus, tai sužinojęs, nesu- 
pyko, tik pripažino, kad tasai buvęs neįvertintas, ir pasakė: 
„Kalti vadai, kurie kareivius apdovanoja ne už nuopelnus, 
bet už įtaikumą. Ateityje pats būsi kaltas, jeigu, ko nors 
prireikus, nesikreipsi į mane.“ Sulig šiais žodžiais Fabijus 
jam davė kovos žirgą bei kitų garbės dovanų, ir nuo to lai- 
ko nebuvo ištikimesnio ir labiau atsidavusio kareivio už jį. 
Fabijui atrodė keista, kad raiteliai ir medžiotojai žvėrių 
nirtulį ir piktumą tramdo daugiau rūpestingumu, švelnumu 
ir maitinimu, negu botagu ir grandinėmis, o tie, kurie valdo 
žmones, retai stengiasi juos taisyti švelnumu ir gailestingu- 
mu, o elgiasi su jais žiauriau ir nežmoniškiau, negu sodi- 
ninkas su laukiniais figmedžiais, kriaušėmis ar alyvmedžiais, 
norėdamas iš jų išauginti sodo medžius. 

Centurionai Fabijui pranešė, kad kitas kareivis, luka- 
nas, dažnai išeinąs iš stovyklos ir paliekąs savo postą. Fa- 
bijus paklausė, ką jie aplamai žinantys apie šitą žmogų. 
Visi užtikrino, kad sunku rasti kitą tokį kareivį, ir sumi- 
nėjo kelis nepaprasto jo narsumo pavyzdžius. Tada Fabijus 

ėmė ieškoti šito nedrausmingumo priežasties ir sužinojo, 
kad kareivis pamilęs kažkokią merginą ir, su ja susitikti 
norėdamas, keliaująs iš stovyklos ilgą ir pavojingą kelią. 
Nieko nežinant kareiviui, Fabijus pasiuntė keletą vyrų al- 
vesti mergaitės, paslėpė ją savo palapinėj ir, pasikvietęs 
lukaną pas save vieną, tarė: „Žinau, kad tu, nusikalsdamas 
romėnų papročiams ir įstatymams, dažnai nenakvoji sto- 
vykloje, bet žinau ir tai, kad anksčiau buvai geras kareivis, 
todėl už žygdarbius atleidžiu tau nusikaltimą, bet ateity tavę 
pavesiu saugoti naujai sargybai.“ Kareivis nustebo, nesu- 
prasdamas, ką reiškia šitie žodžiai, o Fabijus išvedė mer- 
gaitę ir, atiduodamas jam, tarė: „Ji bus laidas, kad tu 
pasiliksi su mumis stovykloje. Savo elgesiu įrodysi, kad 
neišeidavai iš stovyklos kokiais kitais blogais sumetimais ir 
kad meilė tau nebuvo tik dingstis.“ Toks yra pasakojimas 
apie šitą įvykį. 

21. Per išdavystę Hanibalo pagrobtąjį Tarentą Fabijus 
atsiėmė tokiu būdu. Fabijaus kariuomenėje tarnavo jaunas 
tarentietis, kuris Tarente buvo palikęs ištikimą ir labai jam 
atsidavusią seserį. Šitą moterį pamilo brutas, vadovavęs 
vienam būriui, kurį Hanibalas buvo palikęs mieste, Ši meilė 
tarentiečiui davė vilties įvykdyti savo planą, ir jis su 
Fabijaus žinia iškeliavo į Tarentą, o pagal gandus — pa- 
bėgo pas seserį. Praėjo kelios dienos — brutas nesirodė ir 
sesuo manė, kad brolis nieko nežino apie jos meilę. Paskui 
jaunuolis seseriai ir sako: „Stovykloje ėjo gandas, kad tu 
gyveni su kažkokiu galingu ir įžymiu vyru. Kas jis per 
vienas? Jeigu, kaip kalbama, jis geras ir narsus, ar ne 
vis tiek, kokios jis giminės -— vis vien karas viską su- 
maišo. Ne gėda nusilenkti tam, kas neišvengiama, ir juo 
labiau šituo metu, kai tiek maža teisybės, net laimė paklusti 
neperdaug žiauriai prievartai.“ 

Mergina, tai išgirdusi, pasikvietė brutą ir supažindino 
jį su brolių, kuris, pagelbėdamas meilei, pasiekė to, kad 
sesuo, Iodos, pasidarė dar palankesnė ir meilesnė svetim- 
šaliui, negu anksčiau, greitai įgijo jo pasitikėjimą ir paga- 

liau lengvai patraukė į priešingą pusę įsimylėjusį samdinį, 
pažadėjęs jam iš Fabijaus gausių dovanų. Šitaip pasakoja 
dauguma autorių. Kai kurie sako, kad moteris, suvedžiojusi 
brulą, buvo ne tarentietė, bet brutė, Fabijaus meilužė. Su- 
žinojusi, kad brutų būrio vadas iš jos krašto ir pažįstamas, 
ji pasakė Fabijui, o paskui nuėjo prie miesto sienų ir, su 
juo pasikalbėjusi, įtikino vyrą ir patraukė į romėnų pusę. 

22. Tuo metu Fabijus, stengdamasis nuvilioti Hanibalą 
nuo Tarento, pasiuntė Regijuje stovinčiai kariuomenei įsa- 
kymą nusiaubti Brutiją ir žūt būt paimti Kauloniją. Regijuj 
buvo aštuoni tūkstančiai kareivių, daugiausia perbėgėlių, 
niekam netinkamų ir nenaudingų vyrų, kuriuos Marcelas 
buvo atsivežęs iš Sicilijos, ir todėl, jiems žuvus, valstybė 
nebūtų turėjusi nei sielvarto, nei nuostolio. Išstatęs juos lyg 
jauką Hanibalui, Fabijus tikėjosi atitraukti kartaginiečius 
nuo Tarento. Taip ir buvo. Netrukus Hanibalas juos puolė 
su visa savo kariuomene, Kai Fabijus apsupo Tarentą, šeštą 
naktį pas jį atėjo jaunasis tarentietis, per seserį dėl visko 
susitaręs su brutu; jis jau buvo gerai apžiūrėjęs vietovę, 
kur brutas, eidamas sargybą, ketino įsileisti romėnus. Fa- 
bijus visų savo vilčių nebuvo sudėjęs į šitą išdavystę, jis ir 
pats atžygiavo prie sienos ir ėmė ramiai laukti, o kita ka- 
riuomenės dalis, baisiai triukšmaudama ir klykdama, puolė 
miestą kartu ir iš sausumos, ir iš jūros, kad net dauguma 
tarentiečių sulėkė padėti tiems, kurie gynė miesto sienas. 
Tuo metu brulas davė Fabijui ženklą, ir romėnai, užsi- 
ropštę kopėčiomis, paėmė miestą. Bet čia, atrodo, Fabijus 
pasidavė garbės troškimui: jis įsakė nužudyti kilminguosius 
brutus, norėdamas nuo visų nuslėpti, kad miestą paėmęs 
per išdavystę. Bet taip galvodamas klydo — nes tiesos ne- 
pavyko nuslėpti ir dar buvo apkaltintas klastingumu ir 
žiaurumu, 

Žuvo ir tarentiečių daugybė; trisdešimt tūkstančių buvo 
parduota vergijon, miestas apiplėštas kareivių; į valstybės 
iždą įplaukė trys tūkstančiai talentų. Sako, kad iuo metu, 

kai viskas buvo plėšiama ir nešama, raštininkas Fabijų pa- 
klausęs, ką daryli su dievais (jis turėjo galvoje dievų pa- 
veikslus ir statulas). „Paliksime tarentiečiams supykusius 
ant jų dievus", — atsakęs Fabijus. Vis dėlto iš Tarento į Ro- 
mą jis parvežė didžiulę Heraklio statulą ir pastatė ją Ka- 
pitolijuj, o šalia — bronzinę statulą, vaizduojančią jį raitą, 
šiuo atveju pasielgęs daug neprotingiau už Marcelą, ar, tik- 
riau sakant, aplamai parodęs, kad šis vyras yra nuostabus 
savo švelnumu ir žmoniškumu, kaip apie tai esu minėjęs 
jo gyvenimo aprašyme. 

23. Sako, kad Hanibalas skubėjo į Tarentą ir nuo Fabi- 
jaus buvo jau tik už keturiasdešimt stadijų. Sužinojęs, kad 
miestas paimtas, jis tiesiai pasakė: „Tur būt, romėnai irgi 
turi savo Hanibalą; mes netekome Tarento lygiai taip, kaip 
buvome jį paėmę.“ 

Tuomet, būdamas vienas su savo draugais, jis pirmą kar- 
tą pasisakė seniai supratęs, kaip sunku užkariauti Italiją, 
ir šiandien įsitikinęs, kad su turimomis jėgomis ir ištekliais 
visai neįmanoma ją paimti. 

Savo antrąjį triumfą Fabijus aišventė dar iškilmingiau, 
negu pirmąjį: juk šį kartą jis kovojo su Hanibalu kaip pri- 
tyręs imtynininkas, lengvai griovė jo planus, lyg išsiverž- 
damas iš jo glėbio, nebeturinčio pirmykštės jėgos. Iš tik- 
rųjų Hanibalo kariuomenės dalis apsileido ir nusilpo nuo 
prabangos ir turtų, o kita sunyko ir išseko dėl nuolatinių 
mūšių. 

Buvo kažkoks Markas Livijus, kuris vadovavo romėnų 
būriui Tarente. Kai Hanibalas vertė miestą atsimesti, šis 
laikėsi tvirtovėj ir nepasidavė, kol Tarentas vėl pateko į ro- 
mėnų rankas. Fabijaus garbė nedavė Livijui ramybės, ir iš 
pavydo ir noro pasigirti senate jis pasakė, kad ne Fa- 
bijus, bet jis paėmęs Tarentą. „Teisybę sakai, — tarė juok- 
damasis Fabijus,— jei nebūtum miesto atidavęs, aš nebū- 
čiau galėjęs jo atsiimti." 

24. Romėnai visokiais būdais stengėsi Fabijui parodyti 
savo palankumą ir jo sūnų, taip pat Fabijų, išrinko konsulu, 

Kai sūnus pradėjo eiti savo pareigas ir jau tvarkė kai ku- 
riuos karo reikalus, tėvas, ar dėl senatvės ir silpnumo, ar 
norėdamas sūnų išbandyti, sėdo ant arklio ir jojo prie 
konsulo, skirdamas jį apstojusią minią. O jaunuolis, pa- 
matęs jį iš tolo, neiškentė ir, pasiuntęs liktorių, liepė tėvui 
nulipti nuo arklio ir pėsčiam ateiti, jei ko reikią iš konsulo. 
Visi pasipiktino tokiu įsakymu ir, netardami nė žodžio, 
įsmeigė akis į Fabijų, kurio garbė, jų manymu, buvo be 
pagrindo įžeista. Bet šis tuojau nušoko nuo arklio, pribėgo 
prie sūnaus, apkabino jį ir išbučiavęs tarė: „Sūnau, gerai 
galvoji ir darai, suprasdamas, kokius žmones tu valdai ir 
kokią didelę valdžią turi!l Tokiu būdu ir mes, ir mūsų 
protėviai išaukštihome Romą: tėvynė mums visada buvo 
brangesnė už tėvus ir vaikus.“ 

iš tikrujų, pasakojama, kad Fabijaus prosenis, labai gar- 
sus ir įtakingas Romoje žmogus, penkis kartus buvęs iš- 
rinktas konsulu ir surengęs iškilmingiausius triumfus po 
laimingai baigtų pavojingiausių valstybei karų. Kartu su 
savo sūnum konsulų jis išžygiavo į karą kaip legatas. Kai 
sūnus triumfo metu į miestą važiavo ketvertu arklių, tė- 
vas jį lydėjo raitas su visais kitais palydovais ir didžiavosi, 
kad, būdamas sūnaus viešpats ir laikomas garbingiausiu 
tarp piliečių, moka paklusti įstatymams ir pareigūnui. Bet 
šitas vyras nuostabus ne tik šituo savo poelgiu. 

Fabijui buvo lemta pergyventi sūnaus mirtį, bet šitą 
nelaimę jis pakėlė ramiai, kaip protingas vyras ir geras 
tėvas. Jis pats pasakė forume sūnui laidotuvių kalbą, kurią 
paprastai per žymių žmonių laidotuves sako artimieji, o pas- 
kui šitą kalbą užrašė ir išleido. 

25. Kai Kornelijus Scipionas, pasiųstas į Ispaniją, išvijo 
kartaginiečius, daugely mūšių juos nugalėjęs, ir romėnams 
užkariavo daugybę tautų ir didelių miestų, įgijo jiems ga- 
lybę turtų ir kaip niekas kitas susilaukė didelės garbės ir 
palankumo, paskui, išrinktas konsulu ir jausdamas, kad 
tauta iš jo reikalauja ir laukia didelių žygių, o kovą su 
Hanibalų Italijoj laikydamas atgyvenusia ir sena išmone, 

jis nusprendė permesti karą iš Italijos į Afriką, privežti ten 
ginklų bei kariuomenės ir sunaikinti pačią Kartaginą. Dėl 
to visokiais būdais stengėsi gauti liaudies pritarimą. Bet 
Fabijus baugino miestą, kad jaunas ir neprityręs vyras jį 
stumia į didžiausią pavojų, negailėdamas nei žodžių, nei 
pastangų, kad piliečius nuo to atitrauktų. Senatą jam pa- 
vyko įtikinti, bet liaudis laikė, kad Fabijus, pavydėdamas 
Scipionui pasisekimo, priešinasi jo planams ir bijo, kad šis 
neatliktų kokio didingo bei puikaus žygio ir visai nebaigtų 
karo ar bent nepermestų jo iš Italijos: juk tada pasiro- 
dytų, kad Fabijus neveiklus ir tingus, taip ilgai kariavęs ir 
nenugalėjęs priešo. 

Iš pradžių, atrodo, Fabijus priešinosi iš atsargumo 
ir įžvalgumo, bijodamas pavojaus, kuris grėsė valstybei, 
bet paskui, vis labiau kaupdamas savo jėgas ir toliau siek- 
damas tikslo, vadovavosi jau garbės troškimu ir pavydu. 
Kliudydamas Scipionui iškilti, jis net įkalbinėjo Krasą, kon- 
sulaujantį kartu su Scipionu, neužleisti jam vadovavimo 
kariuomenei ir pačiam plaukti su laivynu prieš kartaginie- 
čius. Per jį Scipionas net negavo pinigų karo išlaidoms ir 
buvo priverstas pats pasirūpinti lėšų, turėjo prašyti pagalbos 
iš Etrurijos miestų, kurie buvo jam draugiški ir palankūs 
jo sumanymui. Krasą sulaikė Romoje jo paties būdas — 
švelnus, ramus, nekaringas, be to, dar ir dieviškasis įstaty- 
mas, nes jis buvo vyriausias žynys. 

26. Tada Fabijus pradėjo kliudyti Scipionui kitu keliu — 
stengėsi sulaikyti ir atkalbėti jaunimą, kuris norėjo su juo 
žygiuoti, senate ir liaudies susirinkime šaukė, kad Scipionas 
bėgąs nuo Hanibalo ne vienas, bet laivais išsivežąs iš Italijos 
visą kariuomenę, kad jis jaunus žmones viliojąs tuščiomis 
viltimis ir skatinąs palikti tėvus, žmonas ir tėvynę, prie 
kurios vartų stovįs pergalingas ir nenugalimas priešas. To- 
kiomis kalbomis jis taip įgąsdino romėnus, kad šie nutarė 
Scipionui atiduoti tik Sicilijoj esančią kariuomenę ir dar 
leido jam pasiimti iš Ispanijos tris šimtus kareivių, jau 
įrodžiusių jam savo ištikimybę. 

Iki tol atrodė, kad visi Fabijaus veiksmai atitinka jo 
būdo savumus. Bet kai Scipionas išsilaipino Afrikoj ir tuojau 
Romoj pasklido garsas apie nuostabius jo žygius ir apie 
didingas ir nepaprastas pergales, o tam garsui patvirtinti 
buvo atgabentas didelis grobis ir belaisvis numidų kara- 
lius, kada per vieną dieną buvo sudegintos dvi priešų sto- 
vyklos ir liepsnose žuvo daugybė priešo kareivių, galybė 
ginklų ir arklių, kai kartaginiečiai pasiuntė pasiuntinius pas 
Hanibalą maldauti, kad jis atsisakytų tuščių savo vilčių 
ir skubėtų padėti tėvynei, o Romoje Scipiono vardas dėl jo 
pergalių buvo visų lūpose,— net ir tada Fabijus siūlė pa- 
keisti karo vadą, nors tam neturėjo jokio pagrindo ir tik 
kartojo seniai įsikalią nuomonę, kad, esą, pavojinga vieno 
žmogaus laimei patikėti tokius didžius darbus, nes retai pa- 
sitaiko, kad tas pats žmogus būtų visada laimingas. Tačiau 
šį kartą liaudis išklausė jo pasipiktinusi ir sakė, kad jis 
bambeklis ir pavyduolis, ar nuo senatvės pametęs visą 
savo narsą, netekęs visų vilčių ir bijo Hanibalo daugiau, 
negu reikia. Net Hanibalui su kariuomene iš Italijos išplau- 
kus, Fabijus vis dar stengėsi sudrumsti piliečių džiaugsmą, 
pakirsti jų pasitikėjimą savimi; sakydamas, kad kaip tik 
dabar valstybei didžiausias pavojus, kad ji ant pražūties 
slenksčio. Juk Afrikoje, prie Kartaginos sienų, Hanibalas 
kausis dar aršiau ir Scipionui teks susidurti su kariais, 
kurių rankos tebegaruoja nuo daugelio karo vadų — dik- 
tatorių ir konsulų — kraujo. Nuo tokių jo kalbų mieste vėl 
kilo sąmyšis ir, nors karas iš Italijos buvo permestas į Af- 
riką, atrodė, kad pavojus Romai daug arčiau, negu pirma. 

27. Netrukus Scipionas žūtbūtinėje kovoje nugalėjo ir 
pali Hanibalą, pamynė ir sutrypė nugalėtosios Kartaginos 
išdidumą, didesnį džiaugsmą, negu buvo galima tikėtis, su- 
teikė savo piliečiams ir iš tikrųjų 

Audrų sugriautą miestą jis atstatė vėl. 


Fabijus Maksimas neišgyveno iki karo pabaigos, nebeiš- 
girdo, kad Hanibalas nugalėtas, nepamatė didelio ir patva- 

raus savo tėvynės suklestėjimo: tuo metu, kai Hanibalas pa- 
sitraukė iš Italijos, susirgo if mirė. 

Epaminondą tėbiečiai palaidojo valstybės iždo lėšomis — 
toks neturtingas jis mirė, Sako, kad mirusiojo namuose 
buvo rasta tik geležinė moneta. Fabijaus romėnai nelaido- 
jo iždo lėšomis, bet kiekvienas iš jų laidotuvėms atnešė po 
mažiausią pinigėlį, ne jo neturtui sušelpti, tik norėdami pa- 
laidoti kaip tautos tėvą —ir po mirties išliko jo garbė ir 
garsas, kurį užsipelnė gyvendamas. 


PERIKLIO IR FABIJAUS MAKSIMO 
PALYGINIMAS 


28 (1). Toks buvo vieno ir kito vyro gyvenimas. Kadangi 
abu ir kaip valstybės, ir kaip karo vadai paliko daugybę 
gražių heroizmo pavyzdžių, tai pirmiausia pakalbėsime apie 
juos, kaip apie karo vadus. Periklis viešpatavo tais lai- 
kais, kada Atėnai buvo pasiekę gerovės, didybės ir galios 
viršūnę, todėl gali atrodyti, kad nesekmių ir klaidų jam 
buvo nesunku išvengti dėl visuotinio krašto klestėjimo ir 
galybės, o Fabijus, priešingai, paėmęs valdžią sunkiausiu ir 
nelaimingiausiu valstybei laiku, negalėjo duoti jai visiško 
saugumo, tik pagerino sunkią jos būklę. Po Kimono žygių, 
Mironido ir Leokrato trofėjų, po daugybės didžių Tolmido 
pergalių Periklis gavo valdyti miestą, kuriam buvo reika- 
lingas daugiau švenčių ir pramogų ruošėjas, negu karo va- 
das — užkariautojas - ar gynėjas. Fabijus daug kartų matė 
savųjų pralaimėjimą, jų dažną atsitraukimą, daugybės karo 
vadų mirtį ir žuvimą, ežerus, lygumas ir miškus, užverstus 
lavonais, upes, patvinusias krauju ir nešančias lavonus iki 
pat jūros, bet pats savo tvirtumu ir valia padėjo valstybei 
ir neleido galutinai jai pražūti per anksčiau padarytas klai- 
das. Gali atrodyti, kad nelaimių prispaustą ir pažemintą 
valstybę valdyti it priversti, kad paklustų jos piliečiai, iš- 

minlingam žmogui ne taip sunku, kaip pažaboti laimės iš- 
paikintos ir savam kaily nenustygstančios liaudies puiky- 
bę bei įžūlumą. Kaip atrodo, šituo būdu Periklis daugiausia 
ir valdė atėniečius. Bet galybė didelių nelaimių, iš karto 
užgriuvusių romėnus, parodė, kokios tvirtos dvasios ir koks 
didis vyras buvo Fabijus Maksimas, kuris niekad nepametė 
galvos ir neatsisakė savo planų. 

29 (2). Periklio Samo salos užkariavimą galima palyginti 
su Tarento, o Eubojos, dievaž,— su Kampanijos miestų pa- 
ėmimu, be Kapujos, kurią paėmė konsulai Fulvijus ir Api- 
jus. Kautynėse Fabijus, atrodo, tik kartą nugalėjo, tuomet 
kai gavo pirmąjį triumfą. Periklis devynis kartus statė tro- 
fėjus, nugalėjęs priešus sausumoje ir jūroje. Periklio gyve- 
nime nėra minima žygio, kokį atliko Fabijus, ištraukęs Mi- 
nucijų iš Hanibalo nagų ir išgelbėjęs visą romėnų kariuo- 
menę,— šis didelis žygis rodo to vyro ir narsumą, ir išmintį, 
ir gerumą; iš kitos pusės, Pėriklis nėra padaręs tokios klai- 
dos, kokią padarė Fabijus, suklaidintas Hanibalo manevro su 
karvėm, kada tarpekly užklupęs priešą, — kartaginiečiai ten 
atsitiktinai užklydo patys,— jis leido naktį jam pasprukti, 
nesupratęs klastos, o dieną buvo užpultas ir sumuštas žmo- 
"gaus, kurį, atrodo, jau laikė savo rankose ir kuris spėjo 
užbėgti jam už akių. : 

Geras karo vadas turi ne“ tik teisingai pasinaudoti esa- 
momis aplinkybėmis, bet ir protingai numatyti ateitį — ir 
karas atėniečiams pasibaigė taip, kaip buvo Periklis pra- 
matęs ir nusakęs,— kišdamiesi ne į savo reikalus, jie patys 
save pražudė. O romėnai, nepaklausę Fabijaus ir pasiuntę 
Scipioną į Kartaginą, nugalėjo priešus ne likimo malonės, 
bet vado išminties ir narsumo dėka. Tokiu būdu tėvynės ne- 
laimės patvirtino, kad vienas teisingai pramatė ateitį, o lai- 
mingi įvykiai parodė, kad antrasis klydo. Ar karo vadas 
pakliūna į bėdą netikėtai, ar praleidžia gerą progą per 
savo nepasitikėjimą, — vienodai nusikalsta, nes, man atrodo, 
ir drąsa, ir bailumas kyla tik iš nežinojimo. Štai ir viskas 
apie karinę jų veiklą. 

30 (3). Valstybės reikalų požiūriu, didžiausias kaltinimas 
Perikliui — karas: sako, jis buvęs karo kaltininkas, nes nic- 
kur nenorėjęs nusileisti spartiečiams. Man atrodo, kad ir Fa- 
bijus Maksimas nebūtų nusileidęs kartaginiečiams ir drąsiai, 
nepaisydamas pavojų, būlų kovojęs dėl viešpatavimo. Fa- 
bijaus Maksimo kilnumas ir švelnumas Minucijui paryškina 
Periklio žiaurumą kovoje prieš Kimoną ir Tukididą: šiuos 
garbingus vyrus, aristokratijos šalininkus, jis ištrėmė ostra- 
kizmu. Bet valdžią ir galią Periklis turėjo didesnę už Fa- 
bijaus. Jis neleido nė vienam strategui pakenkti miestui ne- 
tikusiais savo sumanymais. Tik vienas Tolmidas be žinios 
paspruko ir, stojęs -į kovą su beotiečiais, pralaimėjo. Visi 
kiti klausė jo įsakymų ir valios, tokia galinga buvo Perik- 
lio valdžia. Fabijus buvo atsargus ir pats klaidų 1š- 
vengė, bet kitų nuo klaidos sulaikyti negalėjo — tuo jis ne- 
prilygo Perikliui. Romėnai niekad nebūtų patyrę tiek bai- 
sių nelaimių, jeigu Fabijus būtų turėjęs tokią galią, kaip 
Periklis Atėnuose, Taurų savo nesavanaudiškumą Periklis 
parodė, neimdamas pinigų, kurie buvo jam duodami, o Fa- 
bijus — suteikęs pagalbą vargstantiems, kada savo lėšomis 
išpirko karo belaisvius, nors šitie pinigai ir nebuvo tokie 
dideli — apie šešis talenius. Sunku ir pasakyti, kiek Perik- 
lis būtų galėjęs praturtėti per sąjungininkus ir karalius, pa- 
sinaudojęs savo galia, bet jis buvo nepaperkamas ir švarias 
rankas išsaugojo. 

Kalbant apie Perikio darbų didybę ir puikiąsias šven- 
toves bei kitus pastatus, kuriais jis išpuošė Atėnus, net ly- 
ginti negalima su šitais: didingu savo puošnumu jie prieš 
visus pirmauja. 


TIBĖERIJUS IR GAJUS GRAKCIIAI 


TIBERIJUS GRAKCHAS 


1. Mes ką tik išdėstėme ankstesniąją istoriją: dviejų ro- 
mėnų, Tiberijaus ir Gajaus Grakcho, gyvenime, kurį lygin- 
sime su Agio ir Kleomeno gyvenimu, pamatysime ne mažiau 
reikšmingų įvykių. 

Tiberijus ir Gajus Grakchai buvo romėnų cenzoriaus Ti- 
berijaus Grakcho sūnūs. Šis du kartus buvo konsulas ir tu- 
rėjo du triumfus, bet dar didesnę garbę nusipelnė savo do- 
rybėmis. Tų savo dorybių dėka jis ir buvo išrinktas vyrų 
Kornelijai, dukteriai Scipiono, Hanibalo nugalėtojo, nors nie- 
kuomet nebuvo Scipiono draugas, o greičiau jo priešininkas; 
vedybos įvyko po Scipiono mirties. 

Pasakojama, kad vieną sykį Tiberijus rado savo lovoje 
porą gyvačių. Žyniai ištyrė stebuklą ir uždraudė Tiberijui jas 
ir užmušti, ir išleisti abi kartu. O dėl pasirinkimo pasakė, kad 
jei bus užmuštas patinas, mirsiąs Tiberijus, jei patelė — mir- 
sianti Kornelija. Tiberijus, kuris mylėjo savo žmoną, nu- 
sprendė, kad verčiau pirma mirti jam, nes jis jau senas, 
o Kornelija dar jauna, ir užmušė patiną, o patelę paleido. 
Netrukus jis ir mirė, palikęs dvylika Kornelijos pagimdytų 
vaikų. Visus namų rūpesčius ir vaikų auklėjimą pasiėmė 
viena Kornelija ir parodė tiek daug išminties, tiek meilės 
vaikams, tiek dvasinės didybės, kad, atrodo, Tiberijus tei- 
singai padarė, pasirinkęs pats mirtį vietoj šitokios moters. 
Karalius Ptolemėjas pasiūlė Kornelijai savo ranką ir kara- 
lienės vainiką, bet ji atsisakė. Našlaudama neteko daugelio 

vaikų. Jai liko tik viena duktė, kuri ištekėjo už Scipiono 
Jaunesniojo, ir du sūnūs, Tiberijus ir Gajus, apie kuriuos čia 
rašoma. Ji taip rūpestingai išauklėjo savo sūnus, kad, nors 
jie buvo laikomi talentingiausiais iš visų romėnų. vis dėllo 
motinos auklėjimas, atrodo, turėjo daugiau reikšmės, negu 
gerosios jų prigimties savybės. 

2. Kaip Dioskurų statulose ir paveiksluose, nors ir labai 
panašūs šių dvynių bruožai, galima pastebėti šiokių tokių 
skirtumų, būdingų kumštininkui ir bėgikui, taip ir šitų jau- 
nuolių— tokių panašių savo narsumu ir kuklumu, o taip pat 
mandagumu, iškalba ir taurumu,— darbuose ir valstybinėje 
veikloje pasireiškė toks didelis ir ryškus skirtingumas, kad, 
aš manau, pritinka tai išdėstyti savo pasakojimo pradžioje. . 

Visų pirma, Tiberijaus veido išraiška, žvilgsnis, judesiai 
buvo daugiau švelnūs ir santūrūs, o Gajus buvo gyvesnis 
ir smarkesnis. 

Kai jie kalbėdavo viešai, vienas visuomet stovėdavo vie- 
toje ramiai, o antras buvo pirmasis iš romėnų, drįsęs vaikš- 
čioti kalbėdamas po tribūną ir nusitraukti nuo pečių togą. 
Šitaip pasakojama ir apie Kleoną atėnietį, kad jis buvęs pir- 
masis oratorius, kuris tribūnoje nusimesdavęs togą ir tapš- 
nodavęs sau per šlaunis. Be to, Gajaus kalba, kupina audrin- 
gos aistros, galėdavo įbauginti, o Tiberijaus, švelnesnė, grei- 
čiau sukeldavo gailestį. 

Tiberijaus kalbėsena buvo aiški ir kruopščiai apgalvota, 
Gajaus — įtaigi ir maloni. Jie buvo skirtingi ir savo gyvę- 
nimo būdu, ir maisto vartojimu. Tiberijus mėgo paprastumą 
ir buvo nereiklus, o Gajus, palyginus su kitais romėnais, 
buvo saikingas ir griežtas sau, bet, palyginus su broliu, — iš- 
lepęs ir mėgstantis prabangą. Todėl Druzas priekaištavo, kad 
jis iš Delfų pirkęs sidabrinius stalus ir už svarą mokėjęs 
tūkstaniį du šimtus penkiasdešimt drachmų. 

Kaip kalbėsena, taip ir būdu jie buvo skirtingi. Tiberijus 
buvo švelnus ir romus, Gajus — griežtas ir greit užsidegąs. 
Kalbėdamas jis dažnai nenorom pasiduodavo pykčiui, įmda- 
vo kelti balsą, plūstis, painioti žodžius. Norėdamas to iš- 


70 


vengti, jis griebėsi tokios priemonės: Licinijus. jo vergas, 
išmintingas vyras, Gajaus palieptas, stovėdavo užpakaly, kai 
šis kalbėdavo, sų muzikos instrumentu, kuriuo reguliuoja- 
mas balsas, ir iš balso pajutęs, kad Gajus ima karščiuotis ir 
pykti, tyliai skambteldavo, ir Gajus EuceuSiAĖ atlyždavo, im- 
davo kalbėti tyliau ir nurimdavo. 

3. Tuo jie skyrėsi vienas nuo kito. Bet jie vienodai buvo 
narsūs sų priešais, teisingi savo pavaldiniams, stropiai atlieką 
pareigas, susilaiką nuo malonumų. 

Tiberijus buvo devyneriais metais vyresnis už brolį ir to- 
dėl tarp vieno ir kito valdymo buvo ilgas laiko tarpas, kuris 
daugiausia ir prisidėjo prie jų planų žlugimo. Bręsdami ne 
vienu metu, jie negalėjo suvienyti savo veiksmų ir suda- 
ryti galingos ir nenugalimos sąjungos. Mes papasakosime 
atskirai apie kiekvieną iš jų, bet pirmiausia apie vyresnįjį. 

4. Tik išaugęs iš vaiko metų, Tiberijus taip išgarsėjo Ro- 
moje, kad buvo išrinktas augurų kolegijos nariu ne tiek dėl 
savo kilmingumo, kiek dėl savo taurumo. Apie jo nuopelnus 
aiškiai paliudija Apijus Klaudijus, buvęs konsulas ir cenzo- 
rius, pirmasis pagal sąrašą senatorius, savo išminiim pra- 
nokstąs visus savo amžininkus. Būdamas su Tiberijum vie- 
noje augurų šventėje, jis pasveikino jaunuolį, parodęs 
didelį palankumą, ir pasiūlė jam savo dukters ranką. Tibe- 
rijus šį pasiūlymą priėmė su džiaugsmu, ir tuojau buvo susi- 
tarta dėl vedybų. 

Parėjęs namo, Apijus sušuko nuo slenksčio savo žmo- 
nai: „Antistija, aš sužadėjau mūsų dukterį Klaudiją.“ Šioji 
nustebus atsakė: „Kam taip skubėti? Nebent jaunikis, kurį 
tu radai, yra Tiberijus Grakchas.“ 

Man žinoma, kad kai kurie istorikai šitą įvykį priskiria 
Tiberijaus, Grakchų tėvo, ir Scipiono Afrikiečio dukters pir- 
šimui, bet dauguma yra tos pačios nuomonės, kurią aš čia iš- 
dėstau: patis Polibijus rašo, kad po Scipiono Afrikiečio mir- 
ties susirinko jo giminės, iš visų jaunikių išrinko Tiberijų 
ir davė jam žmona Korneliją, kurią tėvas buvo palikęs už 
vyro neišleistą ir nesužadėtą. 


71 


Jaunasis Tiberijus, kuris dalyvavo Libijos kare, vado- 
vaujamas Scipiono Antrojo, savo svainio, ir gyveno vienoje 
palapinėje su savo vadu, tuojau pažino gausiai apdovanotą 
Scipiono prigimtį ir nuostabias jo dvasines savybes, skati- 
nančias ir kitus pamilti dorybę ir sekti jo poelgiais. Greitai 
Tiberijus pralenkė visus jaunuolius drausme ir narsumų. Jis 
pirmasis užlipo ant priešų miesto sienos, kaip pasakoja Fa- 
nijus, kuris sakosi pats kartu lipęs ir buvęs jo žygio bendri- 
ninkas. Tiberijus, būdamas kariuomenėje, nusipelnė visų 
palankumą, o kai išvyko, visi jo gailėjo. 

5. Po šito karo Tiberijus buvo išrinktas kvestorium, ir 
jam teko dalyvauti žygyje prieš numantiečius, vadovaujant 
konsului Gajui Mancinui, protingam vyrui, bet nelaimingiau- 
siam iš visų romėnų karo vadų. Tose Mancino karo nelai- 
mėse ir nepasisekimuose išryškėjo ne tiktai Tiberijaus pro- 
tas ir narsumas, bet, kas visų nuostabiausia, nuoširdi jo pa- 
garba vadui, kuris, nelaimių prislėgtas, kone užsimiršo esąs 
vadas. Nugalėtas keliuose dideliuose mūšiuose, Mancinas nu- 
tarė naktį pasitraukti iš stovyklos. Numantiečiai, tai pamatę, 
greitai užėmė stovyklą, paskui puolė bėgančius priešus, iš- 
kapojo paskutiniąsias eiles ir pagaliau apsupo visą kariuo- 
menę, nustūmę į tokias vietas, iš kurių negalima išsiveržti. 
Mancinas, netekęs vilties prasimušti ir išsigelbėti, nusiuntė 
pas priešus pasiuntinius derėtis dėl taikos. Numantiečiai at- 
sakė, kad jie, be Tiberijaus, niekuo nepasitikį, ir pareikalavo, 
kad jis būtų atsiųstas. Jie šitaip darė, didžiai vertindami jau- 
nuolį, nes žinojo, koks svarus jo žodis kariuomenėje, be to, 
prisimindami Tiberijaus tėvą, kuris, kariaudamas Ispanijoje, 
pavergė daug tautų, sudarė su numantiečiais taiką ir įtikino 
romėnų tautą šventai jos laikytis. Ir Tiberijus buvo nusiųstas 
pas numantiečius. Ten susitikęs su jų vadais, jis kai kur nu- 
sileido, kai ką pats išsiderėjo ir sudarė taiką, per kurią buvo 
įšgelbėta dvidešimt tūkstančių Romos piliečių, neskaitant 
"gurguolininkų ir tų vyrų, kurie ėjo paskui kariuomenę, ne- 
priklausydami j0s sųdėčiai, 

6. Numantiečiai paėmė visus turtus, kuriuos buvo romė- 
nai palikę stovykloje, ir juos išgrobstė. Pagrobtos buvo ir 
Tiberijaus lentelės, kuriose buvo surašyta jo kvestoriavimo 
metų pajamos ir išlaidos. Kadangi Tiberijui -buvo labai svar- 
bu jas atgauti, tai, palikęs jau išžygiavusią kariuomenę, jis 
grįžo į Numantiją su trimis ar keturiais savo draugais. Pasi- 
šaukęs numantiečių vadus, paprašė grąžinti lenteles, kad 
priešai Romoje neturėtų priekabės jo apšmeižti, jog be len- 
telių jis negali duoti apyskaitos, Numantiečiai nudžiugo ga- 
lėsią jam padėti ir pakvietė į miestą. Kai Tiberijus sustojo, 
galvodamas, ką čia padarius, jie išėjo jo pasitikti ir, paėmę 
už rankų, primygtinai prašė nelaikyti jų priešais, o pasitikėti 
kaip draugais. Norėdamas atgauti lenteles ir bijodamas savo 
nepasitikėjimu užgauti numantiečius, Tiberijus nutarė jų 
paklausyti, Kai jis įėjo į miestą, jie tuojau paruošė vakarie- 
nę, mMaldaudami jį sėstis drauge ir valgyti. Paskui grąžino Ti- 
berijui lenteles ir prašė jį pasiimti iš grobio visa, ką tik pa- 
norės. Tačiau Tiberijus pasiėmė tik smilkytuvą, kuriuo nau- 
dojosi viešųjų aukojimų metu, ir kuo nuoširdžiausiai atsisvei- 
kino su numantiečių vyrais. 

7. Jam sugrįžus į Romą, buvo priekaištaujama už taikos 
sudarymą, kaip už negarbingą darbą Romos respublikai. Bet 
šiame karė dalvavusiųjų giminės ir draugai, kurie sudarė di- 
džiąją tautos dalį, susibūrė aplink Tiberijų, sakydami, kad 
tiktai jo dėka išgelbėta šitiek piliečių, versdami kaltę va- 
dui dėl visos pralaimėjimo gėdos. O tie, kurie buvo nepa- 
tenkinti šia taika, siūlė padaryti, kaip darė jų proseniai, ku- 
rie nurengę išvarė pas priešus ne tik vadus, besidžiaugian- 
čius, kad paspruko iš samnitų, negarbingai jiems pasidavę, 
bet ir tuos, kurie prijautė taikai ar prisidėjo prie jos suda- 
rymo, kaip kvestorius ir karo tribūnus, suversdami jiems 
Romos kalię už klastingą taikos sulaužymą. Tačiau žmonės 
parodė Tiberijui didžiausią palankumą ir meilę. Liaudies sų- 
sirinkimas nutarė, kad konsulas Mancinas būtų atiduotas nu- 
mantiečiams nuogas ir grandinėmis sukaustytas, o kitiems 

žygio dalyviams būtų dovanota dėl Tiberijaus. Matyt, Sci- 
pionas, tuo metu būdamas didžiausias ir galingiausias iš ro- 
mėnų, Tiberijui daug padėjo. Bet vis vien Scipionas buvo 
apkaltintas, kad neišgelbėjo Mancino ir nepadėjo patvirtinti 
taikos su numantiečiais, Aja buvo, sudaręs jo giminaitis ir 
draugas Tiberijus. 

Atrodo, kad šio nepasitenkinimo priežastis buvo paties 
Tiberijaus garbės troškimas, o taip pat poveikis įo draugų 
ir sofistų, kurie stengėsi jį sukiršinti prieš Scipioną. Bet ši- 
tie jų nesutarimai nepaliko blogų, nepataisomų pasekmių. 
Galimas daiktas, kad Tiberijus nebūtų patyręs visų tų ne- 
laimių, kurias vėliau iškentėjo, jeigu, jam leidžiant savo 
įstatymus, Scipionas Afrikietis būtų buvęs Romoje. Bet Sci- 
pionas tuomet buvo prie Numantijos ir ten kariavo, kai Ti- 
berijus ryžosi išleisti naujus įstatymus. Štai dėl kokių prie- 
žasčių šie įstatymai atsirado. 

8. Romėnai dalį iš Italijos priešų užkariautų žemių par- 
duodavo, o kitą dalį prijungdavo prie respublikos valdų ir 
už nedidelį mokestį valstybės iždui leisdavo naudotis ne- 
turtingiesiems piliečiams. Tada turtingieji piliečiai ėmė kelti 
nuomą ir tokiu būdų stumti neturtinguosius iš jų žemės skly- 
pų, todėl buvo išleistas įstatymas, draudžiantis turėti dau- 
giau kaip penkis šimtus jugerių žemės. Šitas įstatymas ku- 
riam laikui padarė galą turtingųjų godumui ir padėjo netur- 
tingiesiems išsilaikyti nuomojamuose žemės sklypuose ir iš- 
saugoti tą dalį, kurią buvo gavę, prasidėjus skirstymui. Bet 
vėliau turtingieji ėmė savintis šias sodybas kitų vardu, pa- 
galiau ir atvirai jas pasiglemždavo. Neturtingieji, šitaip iš- 
stumti iš žemės sklypų, jau nebenorėdavo nei karo prievolės 
eiti, nei vaikų auginimu rūpintis. Tokiu būdu visoje Italijoje 
buvo jaučiamas laisvųjų piliečių trūkumas ir didelis antplū- 
dis vergų svetimšalių, kurie dirbdavo turčių žemes, atimtas 
iš Romos piliečių. Gajus Lelijus, Scipiono draugas, bandė ša- 
linti šitą blogybę, bet didžiūnai smarkiai pasipriešino jo pla- 
nui, ir Lelijus, pabijojęs maišto, atsisakė savo ųužmojų ir už 

savo nuosaikumą gavo pravardę Protingojo arba Išmintin- 
gojo, nes lotyniškas žodis „sapiens“ reiškia ir viena, ir 
kita. i 

Tiberijus, išrinktas liaudies tribūnu, tuojau griebėsi Leli- 
jaus plano, kaip dauguma istorikų sako, raginamas reto- 
riaus Diofano ir filosofo. Blosijaus. Diofanas buvo bėglys iš 
Mitilenės salos, o Blosijus — kilęs iš Italijos Kumų, Romoje 
susidraugavęs su Antipatru tarsiečiu, kuris jį pagerbė, skir- 
damas jam kai kuriuos savo filosofinius veikalus. Kai kurie 
rašytojai šitai primeta ir Tiberijaus motinai Kornelijai, kuri 
dažnai prikaišiojusi sūnums, kad romėnai vis dar tebevadina 
ją Scipiono uošve, o ne Grakchų motina. Pagaliau kiti sako, 
kad viso šito piano netiesioginė priežastis buvęs Spurijus 
Postumijus, Tiberijaus vienmetis ir jo varžovas iškalbos 
mene. Tiberijus, grįžęs iš žygio, pamatė, kad Spurijaus daug 
didesnė garbė ir įtaka, negu jo, kad juo visi žavisi, ir pa- 
noro, kaip atrodo, tapti pranašesniu už jį ir pravesti šitą 
rizikingą reformą, į kurią liaudis buvo sudėjusi savo viltis. 
Jo brolis Gajus viename savo rašte mini, jog Tiberijus, 
keliaudamas iš Romos į Numantiją per Etruriją, pamatė, 
kad laukai ištuštėję, o artojai ir piemenys — vien svetim- 
šaliai ir barbarai. Tuomet ir atėjęs į galvą ias sumanymas, 
kurį įgyvendindami abu broliai turėjo šitiek bėdų. Bet iš 
tikrųjų pati liaudis paskatino jo garbės troškimą ir ryžtą 
veikti, užrašais ant portikų, sienų ir paminklų ragindama 
atimti iš turtingųjų valstybines žemes ir išdalinti beturčiams. 

9. Tiberijus įstatymą sudarė ne vienas, jis naudojosi do- 
rybingiausių ir žymiausių žmonių patarimais. Jų tarpe buvo 
Krasas, didysis pontifikas, Mucijus Scevola, įstatymų žino- 
vas ir konsulas tuo metu, ir Apijus Klaudijus, Tiberijaus 
uošvis. Ir pats įstalymas prieš tokią neteisybę ir godumą 
atrodė labai švelnus ir nuosaikus. Žmonėms, kuriuos reikėjo 
bausti už nepaklusnumą ir su bauda išvyti iš žemės, kuria 
naudojosi ne pagal įstatymus, Tiberijus savo įstatymu liepė 
tiktai atsisakyti už išpirką neteisėto žemės valdymo ir ją 
perleisti pagalbos. reikalingiems piliečiams. Kad ir kokia 

nuosaiki buvo šita reforma, liaudis su ja suliko, buvo pasi- 
ruošusi užmiršti praeitį, kad tiktai ateity nebūtų neteisybių. 
Bet turčiai šr stambūs savininkai iš gobšumo sukilo prieš 
tą įstatymą ir, nekęsdami paties įstatymų leidėjo, iš pik- 
tumo ir užsispyrimo siekė, kad liaudis įstatymo nepatvirtin- 
tų, nes Tiberijus šituo naujuoju žemės padalinimu turjs 
tikslą sudrumsti valstybės rimtį ir sugriauti visą tvarką. Bet 
jie nieko nepasiekė, Tiberijus gynė šitą savo sumanymą, 
gražų ir teisingą, su tokia iškalba, kuri galėjo pateisinti ir 
blogiausius planus. Jis atrodė baisus ir nenugalimas, kai 
iš savo tribūnos, aplink kurią bangavo minios, kalbėjo už 
beturčius, 

„Laukiniai žvėrys Italijoje,— sakė jis,— turi guolius ir 
urvus, kur gali prisiglausti ir pasislėpti, o žmonės, kurie 
kovoja ir miršta dė] Italijos, nieko nėra gavę, tik orą ir 
šviesą. Be namų, be pastogės, jie klajoja su žmonomis ir 
vaikais. Karo vadai meluoja savo kareiviams, mūšiuose ra- 
gindami juos ginti nuo priešų kapus ir šventoves. Juk dau- 
gelis romėnų neturi nei namų židinio, nei protėvių kapų. 
Jie kovoja ir miršta dėl kitų prabangos, dėl svetimo turto. 
Jie vadinami pasaulio valdovais, o neturi nė pėdos savo 
žemės.“ 

10. Šitie žodžiai, tariami su tokiu dideliu įkvėpimu ir 
užsidegimu, sukėlė liaudies entuziazmą, ir nė vienas Tiberi- 
„jaus priešas nedrįso prieštarauti. Nesileisdami į ginčus, jie 
kreipėsi į Markų Oktavijų, vieną iš tribūnų, jauną žmogų, 
kuris buvo pagarsėjęs kukliu savo gyvenimu ir griežtais pa- 
pročiais. Oktavijus buvo artimas Tiberijaus bičiulis ir iš 

- pradžių, gerbdamas Tiberijų, atsisakė kovoti prieš šį įstaty- 
mą. Bet daugelio įtakingų Romos žmonių maldaujamas ir 
spaudžiamas, jis, tarsi nusileisdamas prievartai. pasisakė 
kaip Tiberijaus priešininkas ir atmetė įstatymą. Tribūnų ko-. 
legijoje nulemia pasipriešinusiojo balsas, nes, vienam pa- 
sisakius prieš, visų kitų sutikimas nebeturi jokios galios. 
Tiberijus, susierzinęs dėl šitos kliūties, atsiėmė savo įstaly- 
mo projektą, tokį švelnų turčiams, ir pasiūlė kitą, palan- 

kesnį liaudžiai ir griežtesnį jos engėjams: naujasis įstatymas 
jiems įsakė lučiuojau pasitraukti iš tų žemių, kurias buvo ' 
įgiję, nepaisydami senųjų įstatymų. Dėl to tribūnoje tarp 
Tiberijaus ir Oktavijaus kildavo kiekvieną dieną nuolatinės 
kovos. Nors jie vienas prieš kitą kalbėjo įniršę ir priešiškai 
nusiteikę, tačiau, esą, nepasakę vienas kitam nieko blogo, 
neišsprūdęs jiems nė vienas netinkamas, iš piktumo pa- 
sakytas žodis. Atrodo, gera prigimtis ir protingas auklėjimas 
drausmina protą ir nubrėžia ribas ne tik bakchanalijose, bet 
ir garbės troškimo bei pykčio sukūriuose, 

Matydamas, kad šis įstatymas liečia patį Oktavijų, kuris 
turėjo daug valstybinės žemės, Tiberijus pasiūlė jam iš savo 
turto, kurio ne tiek daug turėjo, atlyginti už tas žemes, 
kurias šiam reikėjo atiduoti, jei tik jis atsisakysiąs ginčo. 
Oktavijus atmetė šį pasiūlymą. Tuomet Tiberijus išleido nu- 
tarimą, kuriuo panaikino visų magistratūrų veiklą, kol jo 
įstatymas bus paleiktas balsuoti liaudžiai. Paskui jis savo 
antspaudų užantspaudavo Saturno šventyklą, kad kvestoriai 
negalėtų ko nors iš ten paimti, nei ko nors ten įnešti, o pre- 
toriams prigrasino bausmėmis, jei jie nepaklausysią jo įsa- 
kymo. Ir visi magistratai, bijodami atsakomybės, nutraukė 
savo darbus. Žemės savininkai šita proga apsirengė gedulo 
drabužiais ir pasirodė forume, be galo susisieloję ir pri- 
slėgti. Jie slapta spendė Tiberijui pinkles ir pastatė žudikus, 
kad jį užmuštų, ir Tiberijus turėjo, visiems žinant, nešiotis 
po savo drabužiu plėšikų durklą, kurį "romėnai vadino 
„dolon“. 

11. Susirinkimo dieną, kai Tiberijus šaukė liaudį balsuoti, 
turčiai pagrobė balsavimo urnas, ir kilo didelis sąmyšis. 
Tiberijaus šalininkų buvo daug daugiau, negu priešų, jie 
galėjo savo tikslą jėga pasiekti ir jau buvo besiburią aplink 
jį, bet Manlijus ir Fulvijus, buvę konsulai, puolė ant kelių 
prieš Tiberijų ir, sugriebę jį už rankų, su ašaromis maldavo 
atidėti balsavimą. Tiberijus, suprasdamas, kokia baisi ne- 
laimė gresia miestui, ir gerbdamas Manlijų su Fulvijum, pa- 
klausė, ką, jų nuomone, jis turįs daryti. Tie atsakė negalį 

patarli tokiame dideliame dalyke, maldavo, kad Tiberijus 
"kreipiųsi į senatą, ir po atkaklių prašymų jį įtikino. Senatas 
susirinko, bet nieko nepadarė, nes senate vyravo Lurčiai. 
Tiberijus, negalėdamas kitaip pravesti balsavimo, griebėsi 
neteisėtų ir smerktinų priemonių — pašalinti Oktavijų iš 
tribūno vietos. Bet visų pirma jis viešai maldavo Oktavijų 
gražiausiais žodžiais, už rankų jį paėmęs, nusileisti ir su- 
teikti malonę liaudžiai, kurios reikalavimai yra teisingi 
ir kuri gausianti tik labai mažą atpildą už savo didžiulius 
vargus ir pavojus. Kai Oktavijus nepaklausė prašymo, Tibe- 
rijus pasakė, kad jeigu du tribūnai, turį vienodą valdžią. 
nesutaria svarbiais klausimais, tai nesibaigsią be kovos. Jis 
matąs tik vieną išeitį iš tų blogybių, — kad vienas iš jų būtų 
pašalintas nuo valdžios. Tegu Oktavijus pirmas iškelia liau- 
dies susirinkime klausimą dėl jo, Tiberijaus, atleidimo, ir jis 
tuojau nužengsiąs nuo tribūnos ir būsiąs paprastas žmogus, 
jei to panorėsią piliečiai. Bet Oktavijus nieko nenorėjo 
daryti. Tada Tiberijus jam pasakė, kad jis pats pasiūlys 
liaudžiai balsuoti prieš jį, Sriaėiių, jeigu jis apsigalvojęs 
nepakeis savo nuomonės. 

12. Sulig šiais žodžiais jis paleido susirinkimą: Rytojaus 
dieną, susirinkus liaudžiai, Tiberijus išėjo į tribūną ir vėl 
bandė įtikinti Oktavijų. Matydamas, kad tas nepalenkiamas, 
Tiberijus pasiūlė atleisti Oktavijų iš pareigų ir kvietė liaudį 
balsuoti už šitą pasiūlymą. Romoje buvo trisdešimt penkios 
tribos. Iš jų septyniolika jau balsavo prieš Oktavijų, reikėjo 
dar vieno balso, ir Oktavijus būtų turėjęs grįžti į privatų 
gyvenimą, bet Tiberijus nulraukė balsavimą. Paskui vėl 
kreipėsi į Oktavijų, apkabino ir pabučiavo jį prieš visą 
minią ir ilgai maldavo nestatyti savęs į tokią negarbingą 
padėtį, neversti jo griebtis tokių rūsčių ir žiaurių priemonių. 
Oktavijus, kaip pasakojama, susijaudino ir sušvelnėjo nuo 
šitų prašymų; akyse jam pasirodė ašaros, ir jis ilgai tylėjo. 
Bet kai pažvelgė į susirinkusius turčius ir žemės savininkus, 
gėda ir baimė užsitraukti jų nemalonę jį sulaikė, jis ry- 
žosi iškentėti visa, kas tik baisaus jam gali nutikti, ir pa- 

sakė Tiberijui, kad šis gali daryti, ką tik nori. Tokiu būdu 
įstatymas buvo patvirtintas, ir Tiberijus įsakė vienam paleis- 
tiniui (Lokie žmonės būdavo jo liktoriai) jėga nuvesti Okta- 
vijų nuo tribūnos. Prievarta velkamas Oktavijus žadino tik 
pasigailėjimą. Liaudis puolė jį, bet turčiai, atėję jam į pa- 
galbą, sulaikė minią: Oktavijus vargais negalais buvo iš- 
plėštas iš minios ir išsigelbėjo nuo pavojaus. Tačiau ištiki- 
mam jo vergui, stovėjusiam prieš jį ir gynusiam nuo smū- 
gių, buvo išdurtos akys. Visa tai įvyko prieš Tiberijaus 
norą, nes, sužinojęs apie sąmyšį, jis kuo greičiausiai pa- 
bėgo. 

13. Žemės įstatymas buvo patvirtintas. Buvo išrinkti trys 
vyrai žemėms parinkti ir išdalinti: pats Tiberijus, jo uošvis 
Apijus Klaudijus ir jo brolis Gajus Grakchas. Gajaus tuo 
metu nebuvo Romoje; jis buvo žygy su Scipionu prie Nu- 
mantijos. Tiberijus šitą savo darbą baigė ramiai, niekieno 
netrukdomas, ir į Oktavijaus vietą liaudžiai pristatė ne 
kokį pasižymėjusį pilietį, bet savo klientą Mucijų. Diduo- 
menė, pasipiktinusi tokiu jo parinkimu ir. bijodama Tibe- 
rijaus įtakos didėjimo, stengėsi senate įvairiais būdais jį 
žeminti. Tiberijus prašė, kad pagal paprotį jam iš valstybės 
lėšų būtų duota palapinė, kur galėtų dirbti, dalindamas že- 
mes. Palapinės jis negavo, nors kitiems ji būdavo skiriama 
ir ne tokiems svarbiems reikalams. Paskui Publijaus Nasi- 
kos pasiūlymu dienai jam buvo paskirta tik devyni obolai 
išlaidoms. Publijus Nasika pasirodė negailestingas Tiberijaus 
priešas, nes buvo susigriebęs daug valstybinių žemių ir jam 
buvo sunkų jų atsisakyti. Liaudis vis labiau niršo, Staiga 
mirė vienas Tiberijaus draugas ir ant jo kūno atsirado įtar- 
tinų dėmių. Tai sužinojusi, minia subėgo į laidotuves, šauk- 
dama, kad žmogus nunuodytas, nešė jo karstą ir apstojo 


laužą lavonui deginti. 


Įtarimai dėl nunuodijimo dar sustiprėjo, kada trūko nu- 
mirėlio oda ir ištekėjo tiek daug sugedusio skystimo, kad 
laužo liepsna užgeso. Buvo atnešta daugiau ugnies, bet lau- 
žas neįsidegė. Reikėjo laužą sukrauti kitoje vietoje, bet ir 

čia jis tik vargais negalais užsidegė. Norėdamas minią dar 
labiau suerzinti, Tiberijus apsivilko gedulo drabužiais ir, 
išsivedęs į aikštę savo vaikus, ėmė maldauti liaudį, kad 
juos ir jų motiną paimtų į savo globą, nes jis pats nesitikįs 
išsigelbėti nuo priešų. 

14. Mirus Atalui Filometorui, Pergamo karaliui, pergamie- 
tis Eudemas atvežė į Romą jo testamentą, kuriuo romėnų 
tauta buvo paskelbta Atalo įpėdine, Tiberijus, stengdamasis 
įtikti liaudžiai, tuoj pat pasiūlė išleisti įstatymą, kad pinigai 
iš karaliaus palikimo būtų išdalinti piliečiams, kurie gavo 
žemės pirmą kartą, žemdirbystės įrankiams įsigyti ir ūkiui 
sutvarkyti. 

Dėl Atalo karalystės miestų Tiberijus pareiškė, kad ne 
senatas turįs šį klausimą spręsti, bet jis pasiūlysiąs liaudžiai 
jį apsvarstyti. Senatas dėl to labai pasipiktino. Pompėjus 
atsistojęs pasakė, kad jis esąs Tiberijaus kaimynas ir gerai 
žinąs, jog Eudemas pergamietis jam atvežęs porfirą ir dia- 
demą, kaip žmogui, kuris turėsiąs viešpatauti Romoje. Kvin- 
tas Metelas priekaištavo Tiberijui: „Kai tavo tėvas, būda- 
mas cenzorium, grįždavo po vakarienės į miestą, visi pilie- 
čiai gesindavo šviesą, bijodami, kad cenzorius nepamanytų, 
jog jie per ilgai puotauja ar linksminasi, o tau apšviečia 
kelią naktį, ir dar prastuomenė, niekingiausi ir maištingiausi 
žmonės.“ Titas Anijus, nepasižymįs nei padorumu, nei kuk- 
lumu, bet nepralenkiamas mokėjimu duoti klausimus ir 
į juos atsakyti, pradėjo pulti Tiberijų, ar tik jis neįžeidęs 
savo tarnybos draugo, kurio asmuo pagal įstatymus esąs 
švenias ir neliečiamas. Minia ėmė triukšmauti, o Tiberijus 
pašoko ir, susišaukęs liaudį, liepė atvesti Anijų, norėdamas 
jį apkaltinti. Anijus, kuris neprilygo Tiberijui nei savo iš- 
kalba, nei garbe, griebėsi savo gudrybių. Jis paprašė Ti- 
berijų, prieš pradedant kalbėti, atsakyti į vieną paprastą | 
klausimą. Tiberijus sutiko, ir, visiems nutilus, Anijus pasakė: 
„Jeigu tų norėtum mane pažeminti ir įžeisti, o aš į pagalbą 
kviesčiausi vieną iš tavo draugų ir jeigu šis stotų manęs 
ginti, o tu supykium,— ar atimtum iš jo valdžią?" Šitas klau- 

simas, esą, taip sugluminęs Tiberijų, kad jis, nors ir būda- 
mas labai smarkus ir drąsus kalbėti, neturėjęs ko į tai at- 
sakyti. 

15. Taip ir šį kartą paleido jis susirinkimą. Tačiau jaus- 
damas, kad iš visų jo tribūnavimo darbų Oktavijaus atieidi- 
mas labiausiai įžeidė ne tik diduomenę, bet ir liaudį (nes 
atrodė, kad šitokiu pasielgimu sumenkinta ir pažeminta tri- 
būno garbė, kuri iki šių dienų buvo išlikusi šventa ir ne- 
liečiama), Tiberijus pasakė liaudžiai ilgą kalbą. Manau, kad 
čia bus kaip tik vieta pateikti kai kuriuos jo argumentus, 
iš kurių būtų galima suprasti jo iškalbos jėgą ir įtikinimo 
galią. „Liaudies tribūnas,— kalbėjo Tiberijus,— yra šventas 
ir neliečiamas, nes jis pašvęstas liaudžiai ir gina liaudies 
interesus. Bet jeigu jis, nusigręžęs nuo liaudies, daro jai žalą, 
menkina jos galią, trukdo balsuoti, jis pats iš savęs atima 
teisę būti tribūnų, nes neatlieka prisiimtų pareigų. Būtų 
dar galima pakęsti, jei tribūnas sugriautų Kapitolijų, sude- 
" gintų laivų arsenalą. Taip darydamas, jis būtų blogas tri- 
būnas, bet dar tribūnas. Tačiau tasai, kuris nori naikinti tau- 
tos galią, — jau ne tribūnas. Kur girdėta, kad tribūnas galėtų 
pasodinti į kalėjimą konsulą, o liaudis neturėtų teisės atimti 
iš tribūno valdžios, kuria šis piktnaudžiauja, darydamas pik- 
ta tam, kas jam davė šią valdžią. Juk liaudis renka vienodai 
ir konsulą, ir tribūną. Karališka valdžia, apimanti visas ma- 
gistratūras ir pašvęsta religinėmis apeigomis, turi dieviškumo 
žymę. Ir vis dėlto Roma išvijo Tarkvinijų, kuris piktnaudžia- 
vo savo valdžia. Ir šita senovinė magistratūra, sukūrusi 
Romą, buvo panaikinta per vieno žmogaus nusikaltimą. Ar 
yra Romoje kas šventesnio ir garbingesnio už mergaites, 
kurios kursto ir saugo šventąją ugnį. Bet jeigu nors viena 
iš jų sulaužys mergystės įžadą, ji bus gyva palaidota. Nu- 
sikalsdamos dievams, jos netenka neliečiamybės, kurią turi 
per dievus. Todėl neteisinga, kad tribūnas, įžeidęs liaudį, 
turėtų neliečiamybę, kuri jam suteikta liaudies, nes jis 
sunaikina tą jėgą, iš kurios kyla jo valdžia. Jeigu teisėtai 
jis gavo. tribūnatą, tribų daugumai už jį balsavus, tai ar 

nebus dar teisingiau pašalinti jį nuo šių pareigų, kai visos 
tribos balsuoja prieš jį. Nėra nieko šventesnio ir neliečia- 
mesnio už aukas dievams. Tačiau ar kliudo kas liaudžiai 
naudotis tais daiktais, liesti juos ir pernešti iš vienos vie- 
tos į kitą, Taip ir tribūno valdžią liaudis turi teisę atimti iš 
vieno asmens ir atiduoti kitam. Tribūnatas negali būti nei 
neliečiamas, nei nepakeičiamas: juk žmonės, kuriems su- 
teikta ši valdžia, ne kartą patys jos atsisako ar prašo, kad 
juos atleistų.“ ' 

16. Tokie buvo pagrindiniai Tiberijaus pasiteisinimo ar- 
gumentai, Jo draugai, matydami priešų pinkles ir grasinimus, 
manė, kad Tiberijus turi antrą kartą kitiems metams statyti 
savo kandidatūrą į tribūnus. Tiberijus vėl pradėjo siekti 
liaudies palankumo naujais įstatymais, kuriais buvo suma- 
žintas karo tarnybos laikas, duota teisė apeliuoti į liaudį 
teisėjų nuosprendžius ir senatoriams, kurie iki šiol vieni 
buvo teisėjais, buvo duota tolygus teisėjų skaičius iš rai- 
telių. Tokiu būdu siekdamas susilpninti senato valdžią, Ti- 
berijus vadovavosi daugiau savo pykčiu ir užsispyrimu, negu 
teisingumu ir liaudies gerove. Kada buvo balsuojama už 
naujus įstatymus, Tiberijaus šalininkai pastebėjo, kad viršų 
ima priešai, nes liaudis buvo susirinkusi ne visa. Norėdami 
laimėti laiko, jie ėmė sakyti kalbas, koneveikdami kitus tri- 
būnus, o paskui paleido susirinkimą, paliepę susirinkti kitą 
dieną. Paskui Tiberijus nuėjo į forumą ir nusižeminęs su 
ašaromis akyse maldavo liaudį jį saugoti, sakydamasis bi- 
jąs, kad priešai naktį neįsiveržtų į jo namus ir jo paties 
nenužudytų. Šie žodžiai taip paveikė žmones, kad daugybė 
piliečių nuėjo prie jo namų ir išbudėjo visą naktį, jį sau- 
godami. 

17. Pradėjus švisti, šventųjų vištų saugotojas išnešė jas 
į aikštę ir pabėrė lesti. Bet jos nėjo lesti, tik viena, gerai 
tam žmogui pakračius narvą, išlindo, bet ir ji lesalo nepa- 
lietė, tik pakėlė kairįjį sparną, ištiesė koją ir vėl įbėgo 
į narvą. Šitas įvykis Tiberijui priminė kitą pranašišką ženk- - 
lą, pasirodžiusį jam anksčiau. Jis turėjo nuostabaus grožio 

puikiai išpuoštą kovos šalmą. Niekieno nepastebėtos, į tą 
šalmą įšliaužė gyvatės, ten sudėjo kiaušinius, iš kurių 18- 
riedėjo gyvačiukai. Šitai prisiminęs, Tiberijus dar labiau 
ėmė nerimauti dėl tų pranašiškų ženklų su vištomis. Vis 
dėlto jis išėjo iš namų, sužinojęs, kad Kapitolijuj susirinkus 
liaudis. Bet, žengdamas per slenkstį, taip susitrenkė koją, 
kad skilo didžiojo piršto nagas ir prasisunkė kraujas net 
per apavą. Kiek paėjėjęs, pamatė iš kairės pusės ant namo 
stogo besipešančias varnas. Reikia manyti, pro šalį ėjo daug 
žmonių, bet vienos varnos stumtelėtas akmuo nukrito Ti- 
berijui po kojų. Šis įvykis pribloškė ir drąsiausius jo šalį- 
ninkus, bet Blosijus iš Kumų, būdamas kartu su jais, pasakė, 
kad būtų didelė gėda ir negarbė, jei Tiberijus, Grakcho sū- 
nus, Scipiono Afrikiečio anūkas, romėnų tautos magistra- 
tas, varnos išsigandęs, nepaklausytų piliečių šaukimo. Gali- 
mas daiktas, šitos Tiberijaus nešlovės priešai neišjuoksią, 
bet prieš liaudį apšauksią jį savivaliautoju ir tironu, Tuo 
metu draugai iš Kapitolijaus atsiuntė pas jį daug pasiunti- 
nių, kurie ragino skubėti, nes ten viskas jam gerai eisią. 
Iš tikrųjų Tiberijus buvo labai gražiai sutiktas. Vos tik jis 
pasirodė, minia jį sutiko, džiaugsmingai šaukdama, o kai 
jis užkopė į Kapitolijų, priėmė, reikšdama jam atsidavimą, 
ir susibūrė aplink, kad niekas iš nepažįstamų negalėtų prie 
jo prisiartinti, 

18. Mucijus vėl pradėjo rinkti balsus, bet nieko negalėjo 
padaryti dėl triukšmo, kurį kėlė, besisprausdami į priekį, 
vėliau atėjusieji priešininkai: jie stumdėsi ir buvo stum- 
domi šitoje susigrūdusioje, nenurimstančioje minioje. Tuo 
metų senatorius Fulvijus Flakas atsistojo matomoj vietoj, 
nes per tokį triukšmą niekas jo kalbančio nebūtų galėjęs 
išgirsti, ir ranka davė ženklą, kad norjs kažką pasakyti vie- 
nam Tiberijui. Tiberijus paliepė miniai prasiskirti ir duoti 
kelią. Fulvijus vargais negalais priėjo prie Tiberijaus ir 
pasakė, kad senato susirinkime turtingieji, negalėdami 

patraukti į savo pusę konsulo, susitarė nužudyti Tiberijų ir 
tam tikslui jau turi daugybę ginkluotų draugų ir vergų. 

19. Kai Tiberijus apie šį suokalbį pasakė aplink jį stovin- 
tiesiems, šie tuojau susijuosė savo togas, sulaužė krivūlės, 
kuriomis liktoriai praskiria minią, ir, pasiėmę į rankas jų 
kotus, pasiryžo gintis, jeigu juos užpultų. 

Toliau sėdintieji negirdėjo Tiberijaus žodžių ir nustebę 
klausinėjo, kas čia dedasi. Tada Tiberijus palietė ranka gal- 
vą, tuo parodydamas, kad jam gresia pavojus, nes jo balso 
jie negalėjo išgirsti. Jo priešai, pamatę šitą ženklą, tuojau 
nulėkė į senatą ir pasakė, kad Tiberijus prašąs karūnos, 
o tikras to ženklas esąs palietimas galvos ranka. Tokią 
žinią išgirdęs, sujudo visas senatas. Nasika reikalavo iš 
konsulo gelbėti Romą ir nužudyti tironą. Konsulas švelniai 
atsakė, kad jis niekam nedarysiąs prievartos ir be teis- 
mo nežudysiąs nė vieno piliečio, bet jeigu liaudis, Tibe- 
rijaus įkalbėta ar priversta, nutartų ką prieš įstatymus, tai 
jis, konsulas, tokio nutarimo nepatvirtinsiąs. Tuomet Nasika, 
šokęs iš vietos, pasakė: „Kadangi vyriausias magistras iš- 
duoda respubliką, tai visi, kurie nori išsaugoti įstatymus, 
tegu eina paskui mane.“ Tuos žodžius sakydamas, jis prisi- 
dengė galvą togos skvemnu ir tiesiai patraukė į Kapitolijų. 
Paskui jį skubėjo kiti ir, apsivynioję toga ranką, stumdė 
visus, kuriuos tik sutiko pakeliui. Visi traukėsi iš kelio 
tokiems kilmingiems vyrams ir bebėgdami stumdė vienas 
kitą. 5 . 

Žmonės, lydintys senatorius, atsinešė iš namų vėzdus ir 
dideles lazdas, o patys senatoriai pasigriebė bėgančios mi- 
nios sulaužytų suolų kojas, ir visi veržėsi pas Tiberijų, 
daužydami tuos, kurie tik jį užstojo. Kai kurie iš jų buvo 
užmušti, kiti ėmė bėgti. Bėgo ir Tiberijus, bet kažkas jį 
nutvėrė už togos, Tiberijus nusimetė togą ir ėmė bėgti tik 
su viena tunika, bet, susipynus kojoms, krito ant kitų žmo- 
nių, kurie gulėjo parvirtę priešais jį. Jam besikeliant, Publi- 
jus Saturėjas, vienas tribūnas, kirto per galvą suolo koja, 

visiems žmonėms matant. Lučijus Rufas davė antrą smūgį 
ir paskui tuo gyrėsi lyg kokiu žygdarbiu. Buvo užmušta dau- 
giau kaip trys šimtai žmonių lazdomis ir akmenimis, bet 
kardu nė vieno. į T | 

20. Istorikai tvirtina, kad šitas maištas Romoje po karalių 
valdžios nuvertimo buvo pirmasis, kuris baigėsi piliečių 
žudynėmis ir kraujo praliejimu. Kiti maištai, nors ir dideli 
ir dėl svarbių priežasčių kilę, nurimdavo, abiem pusėm nu- 
sileidus: didžiūnai nusileisdavo, bijodami liaudies, o liau- 
dis — gerbdama senatą. Reikia manyti, kad ir šiuo atveju 
Tiberijus įkalbinėjamas būtų lengvai nusileidęs, o dar leng- 
viau būtų nusileidęs užpuolusiems, jeigu šie būtų susilaikę 
nuo kraujo praliejimo ir žudynių, nes aplink jį buvo susi- 
būrę ne daugiau kaip trys tūkstančiai žmonių. 

Atrodo, kad šis suokalbis prieš Tiberijų buvo suruoštas 
ne tiek dėl tų sumetimų, kuriais buvo -dangstomasi, kiei: dėl 
turtingųjų įtūžimo ir neapykantos. Akivaizdus to įrodymas 
yra žiaurus ir neleistinas pasityčiojimas iš Tiberijaus lavono. 
Net jo broliui prašant, nebuvo leista paimti Tiberijaus kūno 
ir palaidoti naktį: jis buvo įmestas į upę drauge su kitais 
lavonais. Bet čia buvo dar ne viskas: vienus Tiberijaus 
draugus senatoriai ištrėmė be teismo, 0 kitus sugavė nu- 
žudė. Pastarųjų tarpe žuvo ir Ietorius Diofanas. Kažkoks 
Gajus Bilijus žuvo, uždarytas į statinę su žalčiais ir gyvatė: 
mis. Blosijus kumietis, atvestas pas konsulus ir paklaustas 
apie įvykius, prisipažino vykdęs visur Tiberijaus įsakymus. 
Nasika jį paklausė: „O jeigu jis tau būtų liepęs padegti Ka- 
pitolijų?" Blosijus iš pradžių atsakinėjo, kad Tiberijus nie- 
kuomet nebūtų davęs tokio įsakymo, bet kai dauguma se-, 
natorių prisispyrę reikalavo atsakyti į šį klausimą, jis at- 
sakė: „Tiberijaus įsakymą įvykdęs, jausčiausi gerai padaręs, 
nes niekuomet Tiberijus nebūtų davęs liaudžiai nenaudingo 
įsakymo.“ Tokiu būdu Blosijus išvengė šito pavojaus ir po 
kiek laiko iškeliavo pas Aristoniką į Aziją, bet, pamatęs, kad 
Aristoniko reikalai visai pašliję, nusižudė. 

21. Senatas, po tokių įvykių norėdamas numaldyti liau- 
dį, nesipriešino žemių dalinimui ir pasiūlė vietoj Tiberijaus 
išrinkti kitą žemių dalintoją. 

Prasidėjo. balsavimas, ir buvo išrinktas Publijus Krasas, 
Grakchų giminė, nes jo duktė Licinija buvo ištekėjusi už 
Gajaus Grakcho. Tiesa, Kornelijus Nepotas rašo, kad Gajus 
vedė ne Kraso dukterį, o Bruto, kuris gavo triumią, nuga- 
lėjęs lusitaniečius, bet dauguma rašytojų laikosi tokios pat 
nuomonės, kaip mes čia rašome. Liaudis vis dar niršo dėl 
Tiberijaus mirties, ir buvo matyti, kad ji tik laukia progos 
kerštui. Jau buvo grasinama patraukti į teismą Nasiką, ir 
senatas, baimindamasis dėl šio vyro gyvybės, be jokio rei- 
kalo pasiuntė jį į Aziją. Liaudis neslėpė jam savo priešiš- 
kumo: kur tik sutikus, šaukė ant jo niršdama, vadino jį 
dievų prakeiktu tironu ir šventenybių išniekintoju, kuris ne- 
liečiamo žmogaus krauju suteršęs švenčiausią ir labiausiai 
gerbiamą Romos šventovę. Ir taip Nasikai teko iškeliauti iš 
Italijos, nors, būdamas didžiuoju pontifiku, turėdavo 
Romoje atlikti svarbiausias aukojimo apeigas. Kurį laiką jis 
bastėsi svetimoje šalyje ir netrukus mirė netoli Pergamo. 

Visai nenuostabu, kad liaudis šitaip nekentė Nasikos, įei- 
gu pats Scipionas Afrikietis, kuris pelnytai buvo labiausiai 
romėnų mylimas, vos nenustojo liaudies palankumo už tai, 
kad, sužinojęs Numantijoje apie Tiberijaus mirtį, garsiai 
padeklamavo šią Homero eilutę: 

„„. Tegu taip žūsta kiekvienas, kas šitokį piktą padaro, 


Vėliau, kada Gajus ir Fulvijus liaudies susirinkime jį 
paklausė, ką jis galvojąs apie Tiberijaus mirtį, Scipionas 
atsakė, kad jis nepritariąs Tiberijaus įstatymams. Nuo to 
laiko liaudis dažnai pertraukdavo jo kalbas, nors anksčiau 
niekad to nedarė, o pats Scipionas išplūdo liaudį. Bet apie 
tai bus smulkiai papasakota Scipiono gyvenimo aprašyme. 

GAJUS GRAKCHAS 


1. Broliui žuvus, Gajus Grakchas, ar bijodamas priešų, ar 
norėdamas ant jų užtraukti liaudies neapykantą, kurį laiką 
nesirodė forume ir ramiai gyveno namie, kaip nužemintas 
žmogus, pasiryžęs ir ateity nieko neveikti. Apie jį net pra- 
dėta kalbėti, kad jis nepritariąs Tiberijaus veiklai ir ją nie- 
kinąs. Tuo metu Gajus buvo dar labai jaunas, devyneriais 
metais jaunesnis už brolį, o šis mirė, dar trisdešimties metų 
neturėdamas. Laikui bėgant, išryškėjo, kad Gajus, taip ra- 
turtų priešas, kad jis lavino savo iškalbos dovaną, lyg spar- 
nus tiesdamas, kad galėtų pakilti į tribūną; buvo aišku, kad 
nieko neveikti jis negali. 

Vetijus, vienas jo draugas, buvo teisiamas. Jį ginti stojo 
Gajus; liaudis klausėsi jo susižavėjusi, džiūgaudama iš pasi- 
gėrėjimo. Jis įrodė, kad kiti oratoriai tik vaikai, su juo 
palyginus. Turtuolius vėl apėmė baimė, jie ėmė tartis, kaip 
užkirsti Gajui kelią į tribūnatą, Tuo metu Gajus burtais 
buvo išrinktas kvestorium ir turėjo vykti į Sardiniją su . 
konsulų Orestu. Priešai tuo labai apsidžiaugė, bet ir Gajus 
nenusiminė. Jis buvo apsigimęs karys, ne mažiau linkęs 
į Žygius, kaip ir į gražbylystės meną; be to, jis tuo laikų 
su pasibaisėjimu žiūrėjo į politinę veiklą ir tribūną, todėl, 
negalėdamas atsispirti liaudies ir draugų raginimui, apsi- 
džiaugė šita kelione. Pagal įsigalėjusią nuomonę Gajus buvo 
aršus demagogas ir dar labiau už savo brolį siekė liaudies 
palankumo. Bet šita nuomonė klaidinga. Atrodo, kad jis 
daugiau verčiamas, negu savo paties pasirinkimu metėsi 
į politinę veiklą. Oratorius Ciceronas rašo, kad Gajui, pasi- 
traukusiam nuo visuomeninių pareigų ir gyvenančiam ramiai 
be politinės veiklos, per sapną pasirodęs jo brolis ir pasa- 
kęs: „Gajau, ko delsi? Savo likimo neišvengsi, mum abiem 
skirtas tas pats gyvenimas, ta pati mirtis, kovojant dėl liau- 
dies gerovės!“ | 

2. Sardinijoj Gajus įrodė savo narsumą, visus jaunuolius 
pranokęs savo drąsa mūšiuose, teisingumu pavaldiniams, sa- 
vo meile ir pagarba vadui; savo susivaldymu, paprastumu 
ir darbo meile išsiskyrė netgi vyresniųjų tarpe. Užstojo 
žvarbi, sveikatai keiksminga žiema, ir konsulas Orestas krei- 
pėsi į Sardinijos miestus, reikalaudamas šiltų drabužių ka- 
reiviams, bet miestai nusiuntė pasiuntinius į Romą prašyti 
atleidimo nuo šitos prievolės. Senatas patenkino jų prašymą 
ir liepė konsului pasirūpinti kitur drabužių kareiviams, Ka- 
dangi vadas nežinojo, ko griebtis, o kareiviai kentė nuo 
šalčio, Gajus pats važinėjo po miestus ir taip paveikė gy- 
ventojus, kad jie patys atsiuntė drabužių ir padėjo romė- 
nams. Kai šita naujiena buvo pranešta į Romą, toks Gajaus 
pasielgimas atrodė pirmas bandymas griebtis demagogijos, 
ir senatas sunerimo. 

Tuo metu į Romą iš Libijos Aikelikčo karaliaus Micipsos 
pasiuntiniai su žinia, kad karalius iš pagarbos Gajui Grak- 
chui siųsiąs į Sardiniją duoną romėnų vadui. Išgirdę Gajaus 
vardą, senatoriai pasipiktino ir išvarė pasiuntinius. Paskui 
įsakė, kad Sardinijos kareiviai būtų pakeisti kitais, bet kon- 
sulas Orestas pasiliktų, o jam pasilikus, ir Gajus turėjo likti 
kvestorium. Gajus, apie tai sužinojęs; supyko, tučtuojau iš- 
plaukė ir pasirodė Romoje, niekam nesitikint; todėl jis buvo 
apkaltintas ne tik priešų, bet ir liaudžiai atrodė labai keis- 
ta, kad kvestorius galėjo anksčiau už savo vadą pasitraukti 
iš pareigų. Patrauktas į cenzorių teismą, jis paprašė žodžio 
ir taip puikiai mokėjo pakeisti klausytojų nuomonę, jog 
visi iš susirinkimo išėjo įsitikinę, kad jam padaryta didelė 
neteisybė. Teisindamasis Gajus sakė, kad jis prabuvęs dvy- 
lika metų žygiuose, o kiti tik dešimt, kaip to reikalauja 
įstatymai, „kad jis išbuvęs trejus metus kvestorium prie 
savo vado, nors pagal įsiatymą jis po metų galėjęs pasi- 
traukti. „Po visos šios karo tarnybos aš tik vienas,— toliau 
jis kalbėjo — išvykęs su pilna pinigine, grįžau su tuščia, 
o kiu, išgėrę vyną iš amforų, parsivežė jas pilnas aukso ir 
sidabro.“ 

3. Vėliau jis dar ne kartą buvo traukiamas į teismą ir 
kaltinamas kurslęs sąjungininkus sukilti ir dalyvavęs su- 
sektame sąmoksle Fregelų mieste. Bet, išsiteisinęs nuo visų 
įtarimų ir įrodęs savo nekaltumą, jis ėmė atkakliai siekti 
tribūnato; visa diduomenė vieningai jam pasipriešino, bet 
iš visos Italijos suplaukė į rinkimus tokia daugybė žmonių, 
kad dauguma negalėjo rasti sau pastogės ir Marso lauke 
netilpo šitokia minia — net nuo stogų skambėjo jų balsai. 
Diduomenei tik tiek pavyko iš liaudies ištraukti ir tiek vilčių 
iš Gajaus atimti, kad jis buvo išrinktas ne pirmuoju tribū- 
nu, kaip buvo tikėtasi, o ketvirtuoju. Bet, paėmęs valdžią, 
jis tuojau pasidarė pirmasis, nes, kaip niekas kitas, pasi- 
žymėjo iškalba, o sieivartaudamas dėl brolio mirties, galėjo 
labai drąsiai išsakyti savo priekaištus. Kiekviena proga jis 
nurodydavo Haudžiai šitą baisų įvykį, primindamas viską, 
kas buvo įvykę, palygindamas ją su protėviais, kurie pa- 
skelbę faliskams karą už liaudies tribūno Genucijaus įžei- 
dimą, pasmerkę mirti Gajų Veturijų vien dėl to, kad jis 
vienas nedavęs kelio einančiam per forumą tribūnui. „Šitie 
žmonės, — kalbėjo jis— jūsų. akyse 'užmušė lazdomis Tibe- 
rijų, jo kūnas buvo velkamas nuo Kapitolijaus per visą 
miestą ir įmestas į upę, jo draugai, kuriuos pavyko sučiupti, 
buvo nužudyti be teismo, o nuo neatmenamų laikų yra 
toks protėvių paprotys, kad piliečiui, kuriam gresia mirties 
bausmė, į teismą neatėjus, anksti rytą prie jo durų prieina 
trimitininkas ir kviečia jį į teismą trimituodamas, ir, kol šitai 
neįvykdoma, teisėjai nebalsuoja nuosprendžio. Tokie atsar- 
gūs ir apdairūs buvo mūsų protėviai teisdami.“ 

4. Gajus, kurio skardus ir stiprus balsas maloniai skam- 
bėjo, tokiais žodžiais sujaudino liaudį ir liaudies susirinki- 
mui pasiūlė du įstatymus: pirmuoju magistratui buvo atimia 
teisė antrą kartą užimti valdžios vietą, iš kurios jis buvo 
liaudies atleistas, antruoju magistratas, ištrėmęs pilietį be 
teismo, turi būti perduotas liaudies teismui, Pirmasis įstaty- 
mas buvo aiškiai nukreiptas prieš Marką Oktavijų, kurį Ti- 
berijus buvo pašalinęs iš tribūnato, antrasis tiesiai kaltino 

Popilijų, kuris pretoriaudamas buvo ištrėmęs Tiberijaus šali- 
ninkus. Popilijus, nelaukęs teismo, pabėgo iš Italijos, o pir 
mąjį įstatymą atšaukė pats Gajus, paskelbęs, kad Oktavijui 
atleidžiąs, savo motinos Kornelijos prašomas. Liaudis su 
džiaugsmu Gajui pritarė, nes gerbė Korneliją ne mažiau dėl 
jos sūnų, kaip ir dėl tėvo Scipiono, o vėliau jai paslatė 
bronzinę statulą su įrašu: „Kornelijai, Grakchų motinai.“ 

Minima daug gražiausių Gajaus žodžių, pasakytų vie- 
nam priešui forume apie savo motiną. „Ar drįsi tu — pasakė 
jis, — piktžodžiauti prieš Korneliją, Tiberijaus motiną.“ O 
kad liežuvininkas turėjo ištvirkėlio vardą: „Kokiu pagrin- 
du,— tęsė Gajus, — drįsti lyginti save su Kornelija? Ar gim- 
dei tu vaikus kaip ji? Juk. visi romėnai žino, kad ji, mo- 
teris, ilgiau išgyveno be vyro, negu tu, būdamas vyras!“ 
Tokie dygūs buvo jo žodžiai, ir daug panašių vietų galima 
būtų rasti kaltinamosiose jo kalbose. 

5. Iš įstatymų, kuriuos pasiūlė Gajus, norėdamas padi- 
dinti liaudies galią ir susilpninti senato valdžią, pirmasis 
buvo agrarinis, pagal kurį valstybinės žemės turėjo būti iš- 
dalintos neturtingiesiems piliečiams; antrasis — militarinis; 
pagal jį drabužiais kareivius turėjo aprūpinti valstybės iž- 
das, nemažinant jiems algos, ir nė vienas pilietis, nesukakęs 
septyniolikos metų, negalėjo būti šaukiamas į kariuomenę; 
trečiasis įstatymas lietė sąjungininkus; pagal jį visiems ita- 
likams duodama balsavimo teisė kaip ir romėnų piliečiams; 
ketvirtuoju įstatymu neturtingiesiems sumažinta duonos kai- 
na; pagaliau penktasis įstatymas, teisminis, sumažino sena- 
torių teises, nes iki šiol, kaip vieninteliai teisėjai, jie buvo 
baisūs liaudžiai ir raiteliams. Gajus prie trijų šimtų senatorių 
teisėjų pridėjo tiek pat raitelių ir tokiu būdu įsteigė mišrų 
teismą iš šešių šimtų teisėjų. Įvesdamas šį įstatymą, Gajus, 
sako, rūpinosi visomis smulkmenomis: iki jo visi oratoriai 
kalbėdavo, atsisukę veidu į senatą ir vadinamąją komi- 
ciją, o Gajus pirmasis pradėjo kalbėti nusigręžęs nuo se- 
nato ir atsisukęs į forumą, ir nuo to laiko visi taip dary- 
davo. Šituo mažu laikysenos pakeitimų, vien akių į kitą * 

pusę nukreipimu Gajus padarė labai svarbų dalyką: aristo- 
kratinei santvarkai .jis tarsi suteikė demokratišką pobūdį, 
parodydamas, kad oratoriai savo kalbomis turi kreiptis ne 
į senatą, o į liaudį. 

6. Liaudis ne tiktai priėmė šį paskutinį isakyias, bet ir 
davė Gajui teisę iš raitelių tarpo rinkti teisėjus, tuo jam 
lyg ir suteikdama monarcho valdžią, kad net senatas dabar, 
ką nors svarstydamas, turėdavo klausti jo nuomonės. Ta- 
čiau Gajus visuomet reikalaudavo tik to, kas nepažeidžia 
senato orumo. Toks, pavyzdžiui, buvo jo pasiūlytas labai 
teisingas ir gražūs nutarimas dėl duonos, kurią buvo atsiun- 
tęs propretorius Fabijus iš Ispanijos. Gajus įtikino senatą 
parduoti duoną ir pinigus nusiųsti Ispanijos miestams, o Fa- 
bijui duoti papeikimą, kad jis darąs romėnų valdžią nepa- 
kenčiamą ir nepakeliamą gyventojams. Šituo savo nutarimu 
Gajus įsigijo didelę garbę ir palankumą provincijose. Paskui 
išleido įstatymą dėl kolonijų steigimo, dėl kelių tiesimo ir 
valstybinių svirnų statybos, pats ėmėsi visiems šitiems dar- 
bams vadovauti ir juos tvarkyti ir ne tik nepavargdavo nuo 
tokių didžiulių ir svarbių darbų, bet juos atlikdavo stebė- 
tinai guviai ir taip rūpestingai, lyg, sakytum, tik tuo vienu 
darbu būtų turėjęs rūpintis. Net žmonės, kurie jo baisiai 
nekentė ar bijojo, ir tie stebėjosi tokia sumania ir sėkminga 
jo veikla. Liaudis juo gėrėjosi, kai jis eidavo, apsuptas mi- 
nios rangovų, amatininkų, pasiuntinių, magistratų, kareivių 
ir mokslininkų, su visais maloniai ir laisvai kalbėdamas ir 
vis tik išlaikydamas savo orumą. Jis mokėjo prie kiekvieno 
prisiderinti ir tuo parodė, kaip be reikalo šmeižė tie, kurie 
jį vadino pavojingu, šiurkščiu, nevengiančiu smurto žmo- 
gumi. Tokiu būdu santykiais su žmonėmis ir praktine veikla 
jis buvo dar didesnis liaudies vadas, negu savo kalbomis iš 
tribūnos. 

7. Bet daugiausia rūpesčio jis padėjo, tiesdamas kelius; 
šioje srityje derino patogumą su grožiu ir puošnumu. Keliai 
per laukus buvo vedami tiesūs lyg strėlės, grindžiami tašy- 
tais akmenimis, vietomis“ sutvirtinami suplūktu smėliu; 

pasitaikantys duburiai, tarpekliai ir sraulingų upeliukų iš- 
graužtos daubos būdavo užpilamos ar uždengiamos tiltais, 
kelio juosta visur išeidavo lygi, vienodo platumo, o visas 
darbas buvo dailus ir malonus akiai. Jis padarė dar daugiau: 
visi keliai buvo išmatuoti myliomis, kiekviena mylia, kuri 
turėjo apie aštuonis stadijus, buvo pažymėta akmeninių stul- 
pu, o iš abiejų kelio pusių mažesniais tarpais buvo dedami 
kiti akmenys, nuo kurių raitininkams būdavo lėngva užsėsti 
ant arklių ir be balno kilpų. 

8. Kadangi liaudis Gajų išgarsino už šituos darbus ir, 
atrodė, buvo pasiruošusi išpildyti visus jo norus, kad tik 
jam įtikus, Gajus vieną kartą, kalbėdamas tribūnoje, pa- 
prašė liaudį vienos malonės ir pasakė, kad ši malonė jam 
už viską būsianti brangesnė, bet jeigu būsią jam atsakyta, 
jis nesiskųsias.. Visi pagalvojo, kad jis prašysiąs konsulato, 
ir dar atrodė, kad drauge su konsulatu sieksiąs ir tribū- 
nato. Bet konsulų rinkimų dieną, visiems įtemptai belau- 
kiant, -Gajus pasirodė Marso -lauke, vesdamas Gajų Fanijų, 
ir, draugų remiamas, išstatė jo kandidatūrą. Fanijaus pusėj 
buvo balsų dauguma, jis buvo išrinktas konsulu, o Gajus — 
antrą kartą liaudies tribūnu be jokių rūpesčių ir prašymų, 
tik liaudies palankumo dėka. Bet matydamas, kad senatas 
neslepia jam savo neapykantos, o ir pats Fanijus ne toks 
jam palankus, jis ėmė ieškoti liaudies paramos naujais 
įstatymais: pasiūlė įsteigti kolonijas Tarente ir Kapujoj 
ir suteikti romėnų pilietybę visoms Lacijo tautoms. Sena- 
tas, pabijojęs, kad Gajus nepasidarytų visiškai nenugalimas, 
griebėsi naujos negirdėtos priemonės liaudžiai nuo jo ati- 
traukti: ėmė savo ruožtu pataikauti liaudžiai ir prie jos mei- 
lintis, visai nesiskaitydamas su bendra gerove. Vienas Ga- 
jaus kolega buvo Livijus Druzas, kuris nė vienam romėnui 
nenusileido nei savo kilme, nei išsiauklėjimu, o gabumais, 
iškalbingumu ir turtais galėjo lenktyniauti su garbingiau- 
siais ir įtakingiausiais žmonėmis. Diduomenė ir kreipėsi 
į Druzą, kviesdama dėtis su jais ir stoti prieš Gajų. Jis 
turėjo nevaržyti liaudies -reikalavimų ir nesipriešinti jos 

valiai; bet slengtis įtikti ir tuose dalykuose, kuriuos alsa- 
kius būtų apsimokėję užsitraukti jos rūstybę. 

9. Livijus į senato rankas atidavė tribūnišką savo valdžią 
ir pasiūlė įstatymus, kurie nedavė nieko gero nei naudingo; 
jis turėjo tik vieną tikslą — paslaugumu ir pataikavimų liau- 
džiai „pralenkti Gajų, kaip komedijomis lenktyniauja poetai. 

„ Senatas, šitaip veikdamas, aiškiai "pasirodė nirštąs ne 
prieš Gajaus įstatymus, bet prieš jį patį ir norįs jį pražu- 
dyti ar bent -nusilpninti: jo galią. Kai Gajus pasiūlė įsteigti 
dvi kolonijas ir jose apgyvendinti garbingiausius piliečius, 
senatoriai jį apkaltino padlaižiavimu liaudžiai, bet kai Livi- 
jus įsteigė dvylika kolonijų po tris tūkstančius piliečių 
kiekvienoje, surinkęs į jas pačius. neturtinguosius, jo įsta- 
tymas buvo priimtas. Be to, senatas buvo padaręs Gajui 
priekaištą, kaip liaudies tvirkintojui, kad jis išdalino netur- 
tingiesiems žemes, kiekvienam nustatęs mokėti mokesčius 
į valstybės iždą, o kai Livijus panaikino šitą prievolę, se- 
natas buvo patenkintas. Gajus suteikė balsavimo teisę Vi- 
siems lotynams, ir senatui nepatiko, o kai Livijus uždraudė 
rykštėmis plakti lotynų kareivius, senatas šį įstatymą pa- 
laikė. Pats Livijus savo kalbose, siūlydamas įstatymus, sa- 
kydavo, kad jie leidžiami pritariant senatui, kuris rūpinasi 
liaudies gerove, ir tik šita politinės jo veiklos pusė buvo 
naudinga, nes, tokių kalbų paveikta, liaudis pasidarė švel- 
nesnė senatui ir diduomenei, kurios iki to laiko neapkentė 
ir kurią niekino. Livijus sušvelnino šitą liaudies pagiežą ir 
priešiškumą, ją įtikinęs, kad visi jo pasiūlyti įstatymai, prita- 
riami senatorių, turėjo tik vieną tikslą — įtikti liaudžiai ir ją 
patenkinti. 4 

10. Begalinis pasitikėjimas Druzu, kaip liaudį mylinčiu ir 
teisingu žmogumi, kilo iš to, kad jis nė vienu pasiūlytu 
įstatymu nesiekė sau naudos. Kolonijoms steigti skyrė kitus 
vadovus, niekuomet nesiimdavo tvarkyti visuomeninių lėšų, 
o Gajus daugumą tokių labai svarbių reikalų tvarkė pats. 

Rubrijus, vienas liaudies tribūnas, pasiūlė įstatymą steigti 
kolonijas Scipiono sugriautojoje Kartaginoje. Šitam darbui 

vadovauti burtais buvo paskirtas Gajus, ir jis išplaukė į Li- 
biją. Druzas, pasinaudodamas Gajaus nebuvimu, ėmė dar 
aršiau veikti prieš jį — jis stengėsi patraukti liaudį ir dau- 
giausia kaltino Fulvijų, Gajaus bičiulį, vieną iš triumvirų, 
paskirtą kartu su juo žemei dalinti. Šitas Fulvijus buvo ne- 
ramus žmogus, baisiai nekenčiamas senato, įtariamas net ir 
kitų piliečių, kad kiršinąs sąjungininkus prieš Romą ir slapta 
kurstąs sukilti italikus, Šie įtarimai nebuvo pagrįsti jokiais 
įrodymais, bet pats Fulvijus savo elgesiu davė akstiną jais 
tikėti, nes buvo paikas ir anaiptol netaikus žmogus. Šitai 
daugiausia ir pražudė Gajų: neapykanta prieš Fulvijų pakry- 
po ir prieš jį. Kai Scipionas Afrikietis buvo rastas negyvas, 
be jokių tokios staigios mirties priežasčių, ir jo kūne buvo 
pastebėta mušimo ir smurto žymių, kaip minima Scipiono 
gyvenimo aprašyme, didžiausias įtarimas krito Fulvijui, ku- 
ris buvo Scipiono priešas ir dar tą pačią dieną buvo įžeidęs 
jį iš tribūnos, bet įtarimo neišvengė ir Gajus. Už tokį baisų 
pasikėsinimą prieš žymiausią ir didžiausią romėną nebuvo 
keršijama ir net nebuvo ieškoma nusikaltėlio, nes liaudis 
pasipriešino ir nutraukė teismą, bijodama, kad Gajus ne- 
būtų rastas kaltas. Bet visa tai buvo anksčiau. . 
11. Kai Gajus buvo Afrikoje, steigdamas Kartaginos kolo- 
niją, kurią jis pavadino Junonija, dievai, sako, daugybe 
ženklų parodę savo nepalankumą. Pirmoji vėliava, pagrieb- 
ta smarkaus vėjo, buvo sudraskyta, kad ir kaip stengėsi 
vėliavnešys ją išlaikyti; tas pats vėjo sūkurys nupūtė ant 
aukurų sudėtas aukas ir nunešė už nubrėžtų naujam miestui 
ribų, O ribų ženklus išvartė atbėgę vilkai ir nunešė juos 
toli. Gajus viską suruošė ir sutvarkė per septyniasdešimt. 
dienų ir tuojau sugrįžo į Romą, nes sužinojo, kad Fulvijus 
yra Druzo persekiojamas ir dėl to jis turįs būti Romoje. 
Lucijus Opimijus, oligarchų šalininkas, turintis didelę įtaką 
senate, praeitais metais buvo išstatęs savo kandidatūrą 
į konsulus ir pralaimėjo, nes Gajus vietoj jo buvo pasiūlęs 
Fanijų, o Šiais metais Opimijus, palaikomas gausios -parti- 
jos, tvirtai tikėjosi būti išrinktas, o konsulaudamas nuversti 

Gajų, kurio galia kai kuriais atžvilgiais ėmė mažėti, nes 
liaudis, išpaikinta daugybės asmenų, kurie stengėsi jai įtikti 
ir kurių visus pasiūlymus priimdavo senatas, jau nebegalėjo 
trokšti tokių įstatymų, kaip Gajaus. 

12. Sugrįžęs į Romą, Gajus pirmiausia persikėlė iš Palati- 
no kalvos ir apsigyveno arčiau paprastos liaudies, žemėliau 
forumo, kur gyveno neturtingiausi ir tamsiausi piliečiai. Pas- 
kui jis pasiūlė paskutiniuosius savo įstatymus, tikėdamasis 
juos pravesti liaudies susirinkime. Bet senatas, pamatęs, kad 
pas Gajų iš visų pusių plūsta daugybė žmonių, įkalbėjo kon- 
sulą Fanijų išsiųsti už miesto visus neromėnus. Šaukliui 
paskelbus šitą keistą ir neįprastą nutarimą, draudžiantį ro- 
mėnų tautos sąjungininkams ir draugams pasirodyti Romoje 
per tas dienas, Gajus iškabino skelbimą, kuriame buvo kal- 
tinamas konsulas ir žadama padėti sąjungininkams, jeigu 
jie pasiliktų Romoje. Bet jis nieko nepadėjo; matydamas, 
kaip vieną jo draugą ir bičiulį velka į kalėjimą Fanijaus 
liktoriai, jis praėjo pro šalį ir jo negynė, ar bijodamas pa- 
sirodyti, kad jo galia jau nebe ta, ar nenorėdamas, kaip 
pats sakėsi, duoti progos priešams, kurie tik ir laukė sąmy- 
šių, kad galėtų pakelti ginklą. Teko jam susikivirčyti ir su 
savo kolegomis tribūnais dėl tokios priežasties. Forume liau- 
džiai buvo ruošiamos gladiatorių kautynės, ir apie aikštę 
buvo įrengtos tribūnos, kur už vietas, daugumos magistratų 
nuomone, reikėjo mokėti. Gajus tas tribūnas įsakė nuimti, 
kad neturtingi piliečiai galėtų nemokamai žiūrėti. Kadangi 
niekas šito įsakymo nepaklausė, Gajus, sulaukęs nakties prieš 
žaidimus ir pasiėmęs darbininkus, kuriuos turėjo savo ži- 
nioje, liepė išardyti tribūnas ir rytojaus dieną parodė liau- 
džiai tuščią vietą, iš kur ji galėjo žiūrėti žaidimų. Šituo 
savo darbu jis pagarsėjo liaudyje kaip drąsuolis, bet tribūnai 
buvo įžeisti ir pavadino jį akiplėša ir smurtininku. Atrodo, 
kad dėl šitos priežasties Gajus trečią kartą nebuvo išrinktas 
tribūnu. Pasakojama, kad jis gavęs balsų daugumą, bet tri- 
būnai klastingai ir neteisingai suskaitę balsus ir pranešę bal- 
savimo duomenis, Tačiau šitas dalykas ginčytinas. Gajus 

šito nepasisekimo negalėjo ramiai pergyventi ir priešams, 
besišaipantiems iš jo, atsakė akiplėšiškiau, negu derėjo, kad 
jie juokiąsi sardonišku juoku, nežinodami, į kokias lamsumas 
gramzdinanti juos politinė.jų pačių veikla. 

' 13. Kai jo prieširiinkai, konsulu paskyrę Opimijų, panai- 
kino daugumą Gajaus įstatymų ir revidavo Kartaginos ko- 
loniją, erzindami Gajų, kad“ šis įpykęs duotų progą jį UŽ- 
mušti, Gajus kurį laiką kentė, bet netrukus, savo draugų, 
ypač Fulvijaus, kurstomas, vėl pradėjo burti žmones į kovą 
prieš konsulą. Kalbama, kad ir jo motina dalyvavo šitame 
sąmoksle, slaptai pasamdžiusi būrį svetimšalių, apsirengusių 
piovėjais, ir pasiuniusi į Romą. Apie tai esą neaiškiai Užsi- 
minta jos laiškuose sūnui. Kiti tvirtina, kad Gajus viską 
darė Kornelijai nepritariant. Tą dieną, kai Opimijaus šali- 
ninkai turėjo panaikinti Gajaus įstatymus, abi partijos švin- 
tant užėmė. Kapitolijų. Konsului aukojant, vienas jo liktorius, 
Kvintas Antilijus, nešdamas gyvulių vidurius, pasakė Ful- 
vijui ir jo šalininkams: „Duokit kelią geriesiems, blogieji 
piliečiai." Kai kurie sako, kad sulig tais žodžiais jis nie- 
kinamai iškėlė nuogą ranką. Antilijus tuojau pat buvo už- 
badytas ilgomis akstimis, kurios, sako, buvusios tyčia pada- 
rytos šitam tikslui. Antilijaus nužudymas sukėlė liaudies tar- 
pe didelį sąmyšį, bet abiejų partijų vadus tas įvykis pa- 
veikė nevienodai. Gajus labai sielojos ir priekaištavo savo 
šalininkams, kad jie patys davę priešininkams progą pulti, 
o šie seniai tokios dingsties ieškoję. Opimijus pasinaudojo 
šita "proga, įgavo drąsos ir ' pradėjo kurstyti liaudį, kad 
keršytų. 

14. Prapliupus liūčiai, abi pusės turėjo išsiskirstyti. Ry- 
tojaus dieną, auštant, konsulas sušaukė senatą, o jam posė- 
džiaujant, kiti, nuogą Antilijaus kūną ant neštuvų paguldę, 
tyčia nešė per forumą iki senato, klykdami ir raudodami,; 
Opimijui visa, kas čia darėsi, buvo žinoma, bet jis dėjosi 
nieko nežinąs ir nustebęs, o senatoriai išskubėjo pasižiūrėti. 
Pamatę vidury aikštės neštuvus, jie ėmė piktintis, lyg būtų 
įvykus „didelė ir baisi nelaimė. O liaudžiai vėl atgijo senoji 

neapykanta, ir ji ėmė priekaištauti optimatams, kurie uUž- 
mušė Kapitolijuj liaudies tribūną Tiberijų Grakchą ir jo 
kūną įmetė upėn: tuo tarpu Antilijus, paprastas liktorius, 
nors ir neužsipelnęs mirties, bet vis dėlto didele dalimi pat- 
sai kaltas dėl šio nužudymo, guli išstatytas forume, 0 romėnų 
senatas, jį apstojęs, lieja ašaras, laidoja samdinį, kad būtų 
proga pražudyti paskutinį liaudies gynėją. Senatoriai vėl 
susirinko posėdžio ir savo nutarimu įpareigojo konsulą Opi- 
mijų gelbėti respubliką, panaudojant visą savo galią, ir 
sunaikinti tironus. Remdamasis šiuo nutarimu, konsulas liepė 
senatoriams apsiginkluoti, o raiteliams įsakė, kad rytojaus 
rytą kiekvienas atsivestų po du ginkluotus vergus. Fulvijus 
irgi pasiruošė gintis ir subūrė aplink save minią žmonių, 
o Gajus, grįždamas iš forumo, sustojo prie savo tėvo statų- 
los ir ilgai žiūrėjo, netardamas nė žodžio, paskui, verkda- 
mas ir dūsaudamas, nuėjo. Liaudžiai, kuri matė tą skausmą, 
pagailo Gajaus, ji ėmė sau priekaištauti, kad palikusi ir iš- 
davusi tokį žmogų, lydėjo jį iki pat namų ir išbudėjo visą 
naktį prie jo durų, bet visai kitaip, negu tie, kurie saugojo 
Fulvijų. Pastarieji tiktai gėrė, rėkavo, triukšmavo ir leido 
laiką, įžūlias kalbas kalbėdami, 0 pais Fulvijus pasigėrė 
pirmas ir pridarė, prišnekėjo, kas jo amžiui visai netiko. 
Gajų saugojantieji tylėjo lyg per visus palietusią tėvynės 
nelaimę, svarstė, kaip toliau klostysis įvykiai, ir budėjo, 
paleisdami vienas kitą pailsėti. 

15. Prašvitus kitai dienai, Fulvijų vos-ne-vos prižadinę 
iš miego po girtavimo, jo žmonės apsiginklavo namuose ras- 
tuoju grobiu, kurį šis buvo paėmęs savo konsulavimo me- 
tais, nugalėjęs galus, ir, baisiai rėkaudami bei grasindami, 
išžygiavo užimti Aventino kalvos. Gajus nenorėjo ginkluotis: 
jis išėjo iš namų, apsivilkęs toga, kaip paprastai eidavo 
į forumą, tik mažą durklą pasikabinęs už juostos. Jam iš- 
einant, žmona prie durų puolė ant kelių, viena ranka apka- 
bino jį patį, kita — sūnelį ir tarė: „Nebe į tribūną palydžiu 
aš tave, Gajau, kaip liaudies vadą ir įstatymų leidėją, nebe 
į garbingą žygį, kur tu gal kristum kartu su kitais, bet man 

liktų garbingas gedulas,— ne, tu eini pasiduoti Tiberijaus žu- 
dikams, beginklis, įsitikinęs savo teisumu ir pasiruošęs g€- 
riau viską iškentėti, negu pakelti prieš ką nors ranką. Tu 
žūsi, bet tavo mirtis valstybei naudos neatneš. Blogieji jau 
nugalėjo, jie teisia smurtu ir geležimi, Jeigu tavo brolis būtų 
kritęs prie Numantijos, tai po paliaubų būtų atiduotas jo 
kūnas. Dabar aš turėsiu eiti upės ar jūros maldauti, kad 
atiduotų tavo kūną, slepiamą tų vandenų. Argi begalima 
tikėti įstatymais ar dievais po Tiberijaus mirties?“ Taip 
Licinijai raudant, Gajus švelniai išsprūdo iš jos glėbio ir 
tylėdamas su draugais nuėjo. Įsitvėrusi jo togos, žmona 
bandė jį sulaikyti, bet krito ant žemės ir ilgai gulėjo be 
žado, kol atsipeikėjusią tarnai ją pakėlė ir nunešė pas jos 
brolį Krasą. 

16. Kai visi buvo susirinkę, Fulvijus, Gajaus įtikintas, 
pasiuntė į forumą jaunesnįjį savo sūnų su šauklio lazda de- 
rybų. Tas jaunuolis buvo nepaprasto grožio; kukliai ir pa- 
garbiai atsistojęs prieš konsulą ir senatorius, su ašaromis 
akyse jis pranešė jiems taikos sąlygas. Dauguma senatorių 
jau norėjo taikytis, bet Opimijus pareiškė, kad nusikaltę 
piliečiai turi ne per šauklius kalbėtis su senatu, o nuolan- 
kiai patys atvykti į teismą ir, pasidavę senato malonei, 
permaldauti jo pyktį. Paskui jis liepė jaunuoliui daugiau 
nebeateiti, nebent būtų priimtos šitos sąlygos. Pasakojama, 
kad pats Gajus norėjęs eiti, tikėdamasis perkalbėti senatą, 
bet kai niekas su tuo nesutiko, Fulvijus vėl pasiuntė savo 
sūnų su tais pačiais pasiūlymais senatoriams. Opimijus, kuo 
greičiau norėdamas kautis, jaunuolį tučtuojau suėmė ir per- 
davė sargybai, o pats išžygiavo prieš Fulvijų su daugybė 
sunkiai ginkluotųjų kareivių ir Kretos šauliais, kurie išvaikė 
priešininkus, daugumą jų sužeidę. Fulvijus gelbėdamasis 
įbėgo į apleistą pirtį, bet netrukus buvo surastas ir nužu- 
dytas kartu su vyresniuoju sūnumi. Gajaus niekas nematė 
kovojančio. Baisiai sukrėstas šių įvykių, jis prisiglaudė Dia- 
nos šventykloj, norėdamas pats nusižudyti, bet jam su- 
trukdė ištikimiausi draugai Pomponijus ir Licinijus, kurie 

"ištraukė jam kardą ir įkalbėjo bėgti. Tada Gajus, sako, alsi- 
klaupė ir, ištiesęs rankas į deivę, meldė, kad romėnų tauta 
už nedėkingumą ir apgavystę amžinai vergautų, nes dau- 
guma romėnų atsimetė nuo jo, kai tik buvo paskelbtas baus- 
mės dovanojimas. | 

17. Bėgantį Gajų priešai pasivijo prie medinio tilto. Du 
jo draugai, Pomponijus su Licinijum, liepė jam bėgti toliau, 
o patys pastojo kelią vijikams ir, kaudamiesi ties tiltu, nie- 
kam neleido praeiti, kol abu buvo nukauti. Kartu su Gajum 
bėgo tik vienas jo vergas, vardu Filokratas. Visi žmonės 
bėglius tik drąsino lyg kokiose lenktynėse, bet niekas ne- 
padėjo, niekas nedavė arklio, kurio Gajus prašė, nes priešai 
jau buvo arti. Pagaliau Gajus įbėgo į giraitę, pašvęstą Fu- 
rijoms, ir ten jį nužudė vergas Filokratas, kuris ir pats 
tuojau nusižudė, Kiti sako, kad priešai juos abu gyvus su- 
čiupo ir vergas savo poną taip buvo apglėbęs, kad niekas 
negalėjo smogti Gajui, kol pats gynėjas krito nuo galybės 
smūgių. Pasakojama, kad kažkoks žmogus nukirto Gajui gal- 
vą ir nešė konsului, bet vienas Opimijaus bičiulis Septi- 
mulėjus ją atėmė, nes dar prieš kautynes buvo paskelbta, 
kad alnešusiems Gajaus ir Fulvijaus galvas bus duota tiek 
aukso, kiek jos pačios sveria. Septimulėjus atnešė Opimijui 
Gajaus galvą, ant ieties pasmeigęs. Uždėjus ant svarstyklių, 
pasirodė, kad ji sveria septyniolika su puse svaro, nes Sep- 
timulėjus be piktadarystės panaudojo dar ir klastą: išėmęs 
iš galvos smegenis, pripylė švino. Fulvijaus galvą atnešu- 

„sieji nieko negavo: jie buvo žemos kilmės. Gajaus, Fulvijaus 
ir jų šalininkų kūnai —o buvo užmušta apie tris tūkstan- 
čius, — buvo sumesti į upę, o jų turtai paimti į valstybės 
iždą. Jų našlėms buvo uždrausta gedėti, o iš Gajaus žmonos 
Licinijos buvo atimtas ir kraitis. Gajaus priešai labai žiauriai 
pasielgė ir su jaunesniuoju Fulvijaus sūnumi, nors. jis ginklo 
prieš juos nepakėlė ir visai nebuvo Kovojančių tarpe. Jis 
buvo suimtas prieš mūšį, atėjęs konsului siūlyti taikos de- 
rybų, ir nužudytas po mūšio. Bet dar labiau, negu šituo 
poelgiu ir kitomis piktadarystėmis, pasipiktino liaudis, kai 

Opimijus pastatė Santarvei šventovę. Sakytum, Opimijus 
būtų didžiavęsis ir gyręsis savo darbais ir šitiekos piliečių 
nužudymas jam būtų buvusi kokia triumfo šventė, Todėl 
naktį po užrašu ant šventovės frontono kažkas parašė tokią 
eilutę: 


Bepročio darbas yr statyt šventovę santarvei, 


18. Opimijus, kuris buvo pirmasis konsulas, gavęs dikta- 
toriaus valdžią, be teismo nužudė tris tūkstančius piliečių, 
jų tarpe Fuivijų Flaką, buvusį konsulą ir turėjusį triumlą, 
ir Gajų Grakchą, kuris visus savo amžininkus pranoko do- 
rybe ir garbe. Paskui jis nesusilaikė ir nuo vagystės: pasiųs- 
tas pas numidų karalių Jugurtą, buvo papirktas. Gėdingai 
nuteistas už kyšininkavimą, senatvės sulaukė negarbėje, ne- 
kenčiamas ir niekinamas liaudies, kuri žudynių metu pasi- 
rodė silpna ir priblokšta, bet netrukus parodė, kaip sielvar- 
tauja ir gedi dėl Grakchų mirties. Jiems buvo iškaltos sta- 
tulos ir pastatytos geriausioje miesto dalyje, o vietos, kur 
jie žuvo, buvo pašvęstos: kiekvienu metų laiku tęn būdavo 
aukojami pirmieji vaisiai, o daugelis kasdien aukas auko- 
davo ir krisdavo kniūpsti, lyg į dievų šventovę atėję. 

19. Kornelija, kaip pasakojama, šitą antrąją nelaimę per- 
gyveno kilniai ir didžiadvasiškai, o apie pašventimą vietų, 
kur buvo užmušti jos sūnūs, ji pasakė, kad Tiberijus su 
Gajum turi savęs vertus antkapius. Ji pati gyveno netoli 
Misenų, niekuo nepakeitus įprastinio savo gyvenimo būdo; 
turėjo daugybę draugų ir buvo vaišinga svetimšaliams, to-' 
dėl apie ją spietėsi graikai ir mokyti žmonės, — net karaliai 
jai siųsdavo ir iš jos priimdavo dovanas. Lankantiems ją 
ir jos namuose gyvenantiems būdavo didžiausias malonu- 
mas klausytis, kaip ji pasakoja apie savo tėvo Scipiono Af- 
rikiečio gyvenimą ir darbus. Bet labiausiai jie susižavėdavo, 
kai ji, nesielvartaudama ir neverkdama, lyg būtų kalbėjusi 
apie senovės žmones, prisimindavo savo vaikus, jų darbus 
ir kančias. Dėl to kai kam atrodė, kad Kornelijai nuo se- 

nalvės nusilpęs protas, o jausmai atbukę nuo didelių bėdų 
ir nelaimių, bet jie patys buvo bukapročiai, nesuprasdami, 
kiek padeda žmogui kentėti skausmą gera prigimtis ir geras 
išauklėjimas, ir kad dorybė, dažnai bejėgė apsisaugoti nuo 
likimo smūgių, jiems ištikus, padeda protingai juos išken- 
tėti. 


DEMOSTENAS IR CICERONAS 


"DEMOSTENAS 


1. Kas bebūtų tas, Sosijau, kuris parašė giesmę Alkibiadui 
už pergalę arklių lenktynėse per olimpinius žaidimus — ar 
Euripidas, kaip paprastai manoma, ar kuris kilas,— jis sako, 
kad laimingajam visų “pirma reikia gimti garsiame mieste. 
Aš manau, kad žmogui, norinčiam patirti tikrą laimę, kuri 
daugiausia pareina nuo jo būdo ir gabumų, visai nesvarbu, 
ar jis kilęs iš negarsios ir vargingos tėvynės, ar kad jo 
motina buvo negraži ir maža. Juokinga būtų, jei kas imtų 
galvoti, kad Julida, nedidelės Kėjos salos maža dalelė, ar 
Eginos sala, apie kurią vienas atėnietis pasakė, kad ją reik- 
tų išimti iš Pirėjo akies kaip krislą, gali išauginti gerus 
aktorius ir poetus, o negali kada nors pagimdyti teisingo, 
susitvardančio, protingo ir didžiadvasiško vyro. Paprastai 
kiti menai, kurių tikslas — pelnas ar garbė, gali neturtin- 
guose ir negarsiuose miestuose sunykti, bet heroizmas, kaip 
stiprus ir gyvybingas augalas, gali leisti šaknis ir tarpti 
kiekvienoj vietoj, kur tik randa gabią prigimtį ir veiklų 
protą. Jei mums trūksta išminties ir mes gyvename ne kaip 
pridera, tai privalome kaltinti ne savo nežinomą tėvynę, 
bet pačius save. 

2. Kai rašytojas nori parašyti kokią istoriją, neturėda- 
mas medžiagos po ranka ir ne iš savo krašto įvykių, bei 
iš svetimų, ir kai tų įvykių dauguma yra kituose veikaluose 
po truputį paminėta, tai visų pirma jis turi gyventi garsiame 
mieste, kur puoselėjami laisvieji menai ir kur daug žmonių; 

čia jis turės gausybę visokių knygų ir pats galės sužinoti 
bei pasiklausinėti mokytų žmonių apie įvykius, kurių neuž- 
rašė istorikai, bet kurie išliko tikresni žmonių atminty, idant 
tas veikalas būtų pilnas ir netrūktų daugelio pagrindinių 
dalykų. 

Aš gyvenu mažame mieste ir mielai ten buvoju, kad jis 
nepasidarytų dar mažesnis, Romoje ir kitose Italijos dalyse 
gyvendamas, neturėjau laiko mokytis lotynų kalbos dėl 
valstybinių reikalų ir dėl žmonių, kurie pas mane ateidavo 
mokytis filosofijos, todėl vėlai, jau daug metų sulaukęs, 
pradėjau skaityti lotynų raštus. Ir čia aš susidūriau su keistu, 
bet tikru reiškiniu: ne tiek iš žodžių aš suprasdavau ir su- 
žinodavau apie dalykus, kiek iš savo patirties suprasdavau 
žodžius. Pajusti lotynų kalbos skambesio grožį ir glaustumą, 
jos metaforas, jos darnumą ir visas kitas jos puošmenas 
laikau nuostabiu ir dideliu malonumu, bet lavintis ir mokytis 
jos yra nelengvas darbas, labiau tinkąs žmonėms, kurie turi 
daugiau laisvo laiko ir kuriems amžius dar leidžia imtis 
tokio darbo. 

3. Dėl to šitoj penktoj palyginamųjų biografijų knygoj, 
rašydamas apie Demosteną ir Ciceroną, nagrinėsiu jų cha- 
rakterius ir dvasines „savybes pagal jų darbus ir politinę 
veiklą, bet nelyginsiu jų kalbų ir nespręsiu, katras iš jų 
didesnis ir iškalbingesnis oratorius. Cecilijus, nors visuose 
dalykuose didžiai prityręs, bet nežinodamas, kad Ionas 
yra pasakęs, jog delfinas sausumoj bejėgis, buvo per drą- 
sus, lygindamas Demosteną su Ciceronu. Žinoma, jei kiek- 
vienas turėtų prieš akis posakį: „Pažink pats save“, tai šie 
žodžiai nebūtų laikomi dieviškais. 

Man atrodo, kad dievybė, kurdama Demosteną ir Cicero- 
ną pagal tą patį planą, suteikė jų prigimtims daug bendrų 
bruožų, kaip antai: garbės troškimą, laisvės pamėgimą pi- 
lietiniame jų gyvenime, drąsos stoką pavojuose ir karuose, 
bet pridėjo jiems ir daug atsitiktinių savybių. Mano nuo- 
mone, vargu ar berastume du tokius kitus oratorius, kurie, 
pradžioje būdami nežinomi ir menki, pasiekė tokią galybę 

ir garsą, kovojo su karaliais ir tironais, abu neteko dukterų, 
ištremti iš tėvynės, vėl buvo garbingai sugrąžinti, turėjo 
bėgti antrą kartą, pateko į priešų rankas ir baigė savo 
dienas kartu su piliečių laisve. Jeigu būtų galimos varžybos 
tarp prigimties ir likimo, kaip tarp menininkų, sunku būtų 
nuspręsti, ar prigimtis suteikė jiems daugiau panašumo jų 
papročiais, ar likimas jų gyvenimo įvykiais. Pirmiausia pa- 
kalbėsime apie vyresnįjį iš jų. 

4. Demosteno tėvas Demostenas, kaip pasakoja Teopom- 
pas, priklausė žymiausiems atėniečių piliečiams ir buvo 
vadinamas ginklakaliu, nes turėjo didelę dirbtuvę, kur ver- 
gai kalė ginklus. Ką oratorius Eschinas yra pasakęs apie 
jo motiną, kad jos tėvas buvo kažkoks Gilonas, kuris už 
išdavystę atsidūrė ištremtyje, ir kad ji pati buvo svetimšalė, 
negaliu tvirtinti, ar jis teisingai sakė, ar tik šmeižė ir juo- 
dino. 

Septynmetis Demostenas, esą, netekęs tėvo, paveldėjo 
gerą palikimą (visas jo turtas buvo įvertintas mažne pen- 
kiolika talentų), bet prievaizdai jį iššvaistė, dalį jo pavogė, 
o likusiuoju taip nesirūpino, kad net Demosteno mokyto- 
jams algų nesumokėjo. Štai dėl ko, atrodo, jis negavo moks- 
lo, tinkamo kilmingų tėvų vaikui, ir, be to, dėl silpno ir 
švelnaus kūno sudėjimo motina neleido jam vargintis, o mo- 
kytojai jo ir nevertė. Iš vaikystės Demostenas, esą, buvo 
silpnas ir liguistas, todėl vaikai, pajuokdami jo kūno sudė- 
'jimą, davė jam piktą Batalo pravardę. Batalas, pagal kai 
kurių pasakojimus, buvo sumoteriškėjęs Deitistas, prieš kurį 
Antifanas parašė mažą komediją. Kiti sako, kad Batalas buvo 
poetas, rašęs lengvabūdiškas eiles ir išgėrimų dainas. At- 
rodo, kad tuo metu atėniečiai Batalu vadino vieną kūno 
dalį, kurią nedera vardu minėti. Argo pravardė, kurią, sako, 
turėjo Demostenas, buvo jam duota ar už atžarų ir piktą 
būdą, nes kai kurie poetai argu vadina gyvatę, ar už šaižią 
jo kalbėseną, nes Argas buvo poetas, rašęs šaižius ir labai 
grubius eilėraščius. Bet apie tai pakaks, kaip sako Platonas. 

5. Pasakojama, Demosteną imtis iškalbos meno paskati- 
nusi tokia proga. Oratorius Kalistratas turėjo teisme sakyti 
kalbą dėl Oropo miesto. Jos buvo labai laukiama tiek ir 
dėl oratoriaus didelių gabumų, tiek ir dėl pačios temos 
garsumo. Demostenas, sužinojęs, kad jo mokytojai ir auk- 
lėtojai susitarė eiti į teismą, šiaip taip įsiprašė savo auk- 
lėtoją jį ten nuvesti. Auklėtojas, teisme turėdamas pažįstamų 
durininkų, per juos gavo vietą, kur berniukas nematomas 
galėjo sėdėti ir klausytis, kas buvo kalbama, Kalistratui susi- 
laukus nepaprasto pasisekimo ir neregėto visų susižavėjimo, 
berniukas ėme pavydėti jam garbės, matydamas, kad minia 
jį lydi ir sveikina, bet dar labiau susižavėjo jo iškalbos 
galia, kuri viską pavergia ir patraukia. Nuo šio laiko De- 
mostenas metė visus mokslus bei užsiėmimus ir pradėjo atsi- 
dėjęs pats lavintis bei deklamuoti, tikėdamasis ir pats pasi- 
daryti oratorium. Demostenas mokėsi iškalbos pas Isėją, 
nors tuo metu davė pamokas ir Isokratas, ar todėl, kaip 
sako kai kurie, kad berniukas buvo našlaitis ir negalėjo 
sumokėti Isokratui nustatyto atlyginimo dešimt minų, ar 
todėl, kad jis labiau vertino Isėjo iškalbą, veiksmingęesnę 
ir tinkamesnę praktiniam gyvenimui. Hermipas pasakoja, 
kad nežinomo autoriaus atsiminimuose radęs parašyta, jog 
Demostenas buvęs Platono mokinys ir iš jo iškalbos labai 
daug išmokęs; jis taip pat pamini Ktesibijo žodžius, girdėtus 
iš sirakūziečio Kalijo bei kitų žmonių, kad Demostenas, 
esą, slapta gavo Isokrato ir Alkidamanto raštus apie retoriką 
ir juos studijavo. 

6. Tapęs pilnamečiu, Demostenas ėmė bylinėtis su savo 
turto globėjais ir pats rašyti prieš juos kalbas, bet kaltina- 
mieji išrasdavo visokiausių dingsčių bylai atidėti, ir De- 
mostenas, kaip sako Tukididas. įgudęs kalbas sakyti, lai- 
mėjo bylą savo paties pastangomis, bet iš tėvų palikimo 
jam pavyko atgauti tik labai mažą dalį. Užtat jis įgavo dau- 
giau pasitikėjimo ir patirties kalbėti viešai. Paragavęs tos 
garbės ir galios, kurią duoda iškalba, jis nusprendė kalbėti 
susirinkimuose' įr nagrinėti visuomeninius klausimus. Kaip 

sakoma apie orchomenielį Laomedontą, kad jis, pagal gy- 
dytojo patarimą gydydamasis blužnies ligą, ilgų distancijų 
bėgimais taip per vargą bei pratybas išlavino kūną, jog 
dalyvavo olimpinėse žaidynėse ir tapo geriausiu bėgiku, taip 
ir Demostenas, pirmiausia dėl savo turto pradėjęs kalbas 
sakyti ir per tai pasiekęs įgudimo ir meistriškumo, griebėsi 
politinės kovos, lyg rungtyniautojas, kovojąs dėl vainiko, ir 
tapo pirmuoju tarp besirungiančių tribūnoje. 

Jam besakant pirmą kalbą liaudžiai, kilo triukšmas ir juo- 
kas dėl keisto jo stiliaus, kur buvo prikišta painių periodų, 
prikrauta silogizmų, kad buvo priklu ir nemalonu klausytis. 
Be to, kaip atrodo, jis turėjo silpną balsą, neaiškią tarseną, 
trumpais atsikvėpimais skaldė periodus, ir buvo sunku su- 
prasti jo kalbos prasmę. Pagaliau kai Demostenas metė 
liaudies susirinkimus ir nusiminęs bastėsi po Pirėją, jį pa- 
matė Eunomas triasietis, labai senas žmogus, ir ėmė jam 
priekaištauti, kad jis, turėdamas iškalbą, labai panašią į Pe- 
riklio, per savo ištižimą ir bailumą taip apsileidžia, kad, 
užuot stojęs drąsiai kalbėti prieš liaudį ir lavinęs kūną 
varžybose, žudo savo talentą, nieko neveikdamas. 

7. Sako, kad Demostenui taip pat antrą kartą nepavyko 
susirinkime, ir, kai jis grįžo namo uždengta galva ir labai 
susisielojęs, Satyras, jo draugas aktorius, jį sekė iš paskos 
ir užkalbino. Demostenas ėmė jam skųstis, kad jis triūsęs 
daugiau už visus oratorius ir kone visas jėgas išeikvojęs, bet 
liaudžiai jis nepatinkąs; ji klausanti girtuoklių, įūreivių ar 
nemokšų, kurie užvaldo tribūną, o jis visai paniekinamas. 
„Teisybę sakai, Demostenai,— atsakė Satyras,— bet aš grei- 
tai pašalinsiu šitos paniekos priežastį, jei tu man atmintinai 
padeklamuosi keletą ištraukų iš Euripido ar Sofoklio." De- 
mostenui padeklamavus, Satyras pakartojo tas pačias ištrau- 
kas, bet su tokia išraiška ir gestikuliacija, kad Demostenui 
atrodė, jog tai visai kitos eilės. Įsitikinęs, kiek grožio ir 
grakštumo kalbai duoda deklamacija, jis suprato, kad lavi- 
nimasis deklamacijoj mažai arba visai nieko nereiškia, 
jeigu nebus žiūrima tarimo ir gestikuliacijos. Dėl to De- 

mostenas įsitaisė pratyboms požeminį būstą, kuris išliko iki 
mūsų laikų, kur jis ateidavo kiekvieną dieną lavinti savo 
deklamacijos bei ugdyti balso; dažnai jis čia išbūdavo iš 
eilės du — tris mėnesius, nusiskutęs pusę galvos, kad, ir Jabai 
norėdamas, negalėtų iš gėdos niekur išeiti, 

8. Ne vien tai, bet ir visus savo susitikimus su Žmonė- 
mis, visus pasikalbėjimus ir užsiėmimus Demostenas pavertė 
priemonėmis ir progomis lavintis. Atsiskyręs nuo visų, jis 
kuo greičiausiai eidavo į požeminį savo būstą ir čia iš eilės 
prisimindavo viską, apie ką buvo kalbėta, vienos ir kitos 
pusės argumentus. Kalbas, kurių jam tekdavo pasiklausyti, 
jis kartodavo pats sau, prisimindamas visus posakius ir pe- 
riodus, o taip pat taisydavo, aiškindavo ir paralrazuodavo, 
ką kiti jam būdavo pasakę, ar ką jis pats kitiems pasa- 
kydavo. Iš čia ir atsirado ta nuomonė, kad jis neturėjęs 
jokių įgimtų gabumų, o savo iškalbos galią pasiekęs darbš- 
tumu. Nemažas šitos nuomonės įrodymas yra tas, kad niekas 
Demosteno nėra girdėjęs kalbant be progos; kai dažnai liau- 
dis jį sėdintį susirinkime šaukdavo kalbėti, jis neidavo, jei 
būdavo savo kalbos neapgalvojęs ir jai nepasiruošęs. Dėl' 
to dauguma demagogų jį pajuokdavo, ir pats Pitėjas, tyčio- 
damasis iš jo, pasakė, kad jo įrodymai kvepiantys lempa. 
Į tai Demostenas jam kandžiai atsakė: „Iš tikrųjų, Pitėjau, 
mano lempa ir tavo ne tuos pačius daiktus apšviečia.“ 
Kitiems Demostenas nesigynė: prisipažindavo, kad ištisai 
kalbos niekad iš anksto nepasirašydavo, bet kad ir nekalbė- 
davo nė kiek nepasiruošęs. Demostenas tvirtindavo, kad 
savo kalbomis oratorius yra liaudies draugas, nes tas jo pa- 
siruošimas rodo pagarbą liaudžiai, o nesirūpinti, ką liaudis 
galvos apie jo kalbą, pritinka tik oligarchui, kuris stengiasi 
labiau veikti jėga, o ne įtikinimu. Kad Demostenas nedrįs- 
davo kalbėti ekspromtu, rodo ir tai, kad Demadas dažnai ne- 
pasiruošęs stodavo kalbėti, palaikydamas Demosteną, kada 
šis suklupdavo ir pasimesdavo, o Demostenas niekuomet to 
nepadarydavo Demadui. 

9. Kaip čia yra, gali klausti ne vienas, kad Eschinas 
Demosteną vadina nuostabiausių žmogum dėl tos jo drąsos 
kalbėti? Kaip jis galėjo vienas savo kalba atsikirsti bizan- 
tiečiui Pitonui, kuris įžūliai ir įnirtęs puolė atėniečius? Arba 
kaip, Lamachui iš Mirinos parašius pagiriamąjį žodį kara- 
liams Aleksandrui ir Pilypui, kur jis pareiškė daug priekaištų 
tėbiečiams bei olintiečiams, ir perskaičius jį olimpiniuose 
žaidimuose, Demostenas atsistojo ir pavyzdžiais iš istorijos 
įrodė, kiek gero Graikijai padarė tėbiečiai bei chalkidicčiai, 
ir kad, priešingai, visų blogybių kaltininkai buvo pataikūnai 
makedoniečiai, ir taip patraukė į savo pusę klausytojus, kad 
sofistas, pabūgęs minios triukšmo, išnėrė iš susirinkimo? 

Demostenas, kaip atrodo, nesistengė būti panašus į Pe- 
riklį, tačiau Periklio atsargumą, santūrią laikyseną ir tai, kad 
šis neidavo kalbėti staiga ir apie kiekvieną dalyką nepasi- 
ruošęs, dėl ko ir buvo didis, jis mėgdžiojo ir sekė, nepra- 
leisdamas progos laimėti garbę ekspromtinėmis kalbom s, 
tačiau ir nenorėdamas pavesti savo talentą likimo valiai. Iš 
tikrųjų kalbose, kurias jis pasakė be pasiruošimo, yra dau- 
giau drąsos ir įkvėpimo, negu tose, kurias jis buvo pasira- 
šęs, jeigu galima tikėti Eratostenu, Demetrijum faleriečiu ir 
poetais komikais. Eratostenas sako, kad Demosteną dažnai 
kalbos metu apimdavo tartum ekstazė, o Demetrijus fale- 
rietis mini jo priesaiką, kurią jis eilėmis pasakęs liaudžiai, 
tarytum įkvėpimo pagautas: 


Prisiekiu aš žeme, šaltiniais, upėm, vandenim, 


Vienas poetas komikas jį vadina Rėkautoju, kitas, išjuok- 
damas jo vartojamas antiiezes, šitaip sako: 


„Ne pasiimti, — atsiimt!"— be paliovos 
Kartoti mėgo Demostenas šiuos žodžius. 


Gal būt, čia Antifanas turi galvoje jo kalbą dėl Halo- 
neso, kurioje Demostenas patarė atėniečiams ne paimti tą 
salą iš Pilypo, bet atsiimti. 

10. Vis dėlto visi pripažįsta, kad Demadas, panaudodamas 
įgimlus savo gabumus, yra neprilygstamas ir, kai jis kalba 
nepasiruošęs, toli pralenkia Demosteno apgalvotas ir paruoš- 
tas kalbas. Aristonas iš Chijo užrašė Teofrasto nuomonę apie 
„šituos du oratorius. Paklaustas, koks jam atrodo Demoste- 
nas, kaip oratorius, atsakęs: „Jis vertas savo tėvynės“ ir 
apie Demadą paklaustas —,Jis daugiau vertas už savo tė- 
vynę". Tas pats filosofas pasakoja, kad sfetietis Polieuktas, 
vienas iš tuometinių valstybės vyrų Atėnuose, sakydavo, kad 
Demostenas es4s didžiausias oratorius, bet Fokionas iškal- 
bingiausias, nes jis su labai maža žodžių labai daug minties 
išreiškiąs. Ir iš tikrųjų pasakojama, kad ir pats Demostenas, 
kai Fokionas atsistodavo prieš jį kalbėti, sakydavo savo 
draugams: „Atsistoja kirvis mano žodžių kapoti.“ Nežinia, ar 
Demostenas turėjęs galvoje Fokiono iškalbos galią, ar jo 
gyvenimą ir garbę, laikydamas vertinamo žmogaus vieną 
žodį ar linktelėjimą kur kas veiksmingesniais už ilgiausius 
periodus. 

11. Demetrijus falerieiis sakosi girdėjęs iš paties Demos- 
teno, tuo melu jau pasenusio, kad jis štai kaip taisęs fizi- 
nius savo trūkumus. Neaiškią tarseną ir mikčiojimą įveikė 
ir ištaisė, kalbėdamas su įsidėtais į burną akmenukais. Sa- 
vo balsą lavino kalbėdamas ar deklamuodamas kokią nors 
kalbą ar eiles, uždusęs nuo bėgimo ar lipimo į statų šlaitą. 
Be to, namie jis turėjo didelį veidrodį, prieš kurį stovėdamas 
darė savo pratimus. Sako, kad pas Demosteną atėjęs kažkoks 
žmogus prašyli ginti jo bylą ir apsakęs, kaip jis gavęs mušti. 
„Nebūlą daiktą tu man šneki“, — tarė Demostenas. Žmogus 
į tai pakeltu balsu sušuko: „Kaipgi, Demostenai, nebūtą?"— 
„Štai dabar,— atsakė Demostenas, — girdžiu nuskausto ir su- 
mušto žmogaus balsą.“ Taip jis buvo įsitikinęs, kad tonas 
ir deklamacija priduoda didelės įtaigos kalbančio žodžiams. 
Jo deklamacija labai patikusi liaudžiai, bet mokytesnieji 
žmonės, jų tarpe ir Demetrijus falerietis, jo kalbas laikė 
prastomis, neiškilniomis ir nedailiomis. Hermipas pasakoja, 

kad Esionas, paklaustas apie ankstesnius ir jo laikų orato- 
rius, atsakė, jog tiesiog nuostabu, kaip ramiai ir iškilmingai 
ankstesnieji oratoriai sakė kalbas liaudžiai, o kai skaitai 
Demosteno kalbas, tai jos kur kas išraiškesnės ir veiksmin- 
gesnės. Nereikia ir sakyti, kad šitos jo rašytos kalbos yra 
gana šiurkščios ir stačiokiškos, Kai atsitiktinai prireikdavo 
taikliai atsikirsti, jis panaudodavo juoką ir patyčias. Dema- 
dui pasakius: „Demostenas nori mane mokyti kaip kiaulė 
Atėnę“, Demostenas atsakęs: „Bet šita Atėnė neseniai buvo 
pagauta Kolitoje svetimoteriaujant.“ Vienas vagis, pravarde 
Varinis, bandė jį pajuokti, kad jis naktimis nemiega ir rašo. 
„Žinau,— atsakė Demostenas, — kad tau nepatinka, kai aš 
naktimis deginu žiburį. Bet jūs, Vyrai atėniečiai, nesistebėkit 
vagystėmis, nes mūsų vagys variniai, o sienos molinės.“ 
Nors ir daugiau turiu ką apie šiuos dalykus pasakyti, bet 
kol kas tuo apsiribosiu. Verčiau, panagrinėję jo darbus ir 
politinę veiklą, įvertinsime jo būdą ir papročius. 

12. Demostenas į politinę veiklą įsijungė fokiečių karo 
pradžioje, kaip jis pats sakosi ir kaip galima suprasti iš jo 
kalbų prieš Pilypą: iš jų paskutinės buvo pasakytos karui 
pasibaigus, 0 pirmosios liečia paskutiniųjų karo metų įvy- 
kius. Yra žinoma, kad jis ruošė kalbą prieš Midiją, būdamas 
trisdešimt dvejų metų, kai politikoj dar neturėjo nei įtakos, 
nei vardo. Manau, kad labiausiai dėl šitos priežasties jis at- 
sisakė veikti prieš Midiją, paimdamas už tai sumą pinigų, 
nes 


Ne minkštaširdis, ne gailesčio pilnas buvo herojus. 


Priešingai, jis buvo nenuolaidus, atkaklus ir kerštingas. Ma- 
tydamas, kad ne taip lengva ir ne jo jėgoms nugalėti vyrą, 
remiamą turlų, iškalbos ir draugų, nusileido už Midiją pra- 
šantiems. Man atrodo, kad trimis tūkstančiais drachmų ne- 
būtų buvę galima numaldyti Demosteno pykčio, jei jis būtų 
tikėjęsis ir galėjęs laimėti. Jis padarė puikią pradžią savo 

politinei veiklai, gindamas Graikijos laisvę nuo Pilypo ir 
už ją narsiai kovodamas, per tai greit pasiekė garbės ir 
pagarsėjo savo iškalba bei drąsiomis kalbomis. Juo stebėjosi 
visa Graikija, apie jį palankiai atsiliepė Persų karalius, ir 
pats Pilypas jį labiau gerbė už kitus oratorius, Net jo 
priešai privalėjo pripažinti turį nemenką oponentą. Taip jį 
apibūdina Eschinas ir Hiperidas tuose raštuose, kur kaltina 
jį ir priekaištauja. 

13. Nežinau, kodėl Teopompas galėjo pasakyti, kad De- 
mostenas buvo nepastovus ir negalėjo ilgą laiką būti išti- 
kimas tiems patiems dalykams ir tiems patiems žmonėms. 
Pasirodo priešingai, Demostenas išbuvo iki galo toje pačioje 
partijoje, išlaikė tas pačias pažiūras politikoj ir ne tik ne- 
keitė savo įsitikinimų gyvenime, bet buvo pasiryžęs verčiau 
gyvybę paaukoti, o ne atsižadėti savo tikslo. Jis ne toks, 
kaip Demadas, kuris, gindamas savo nepastovumą politikoj, 
sakėsi ne kartą melavęs sau pačiam, bet valstybei niekuo- 
met. Jis ne toks, kaip Melanopas, Kalistrato politinis prieši- 
ninkas, kuris, dažnai keisdamas savo pažiūras už Kalistrato 
pinigus, paprastai sakydavo liaudžiai: „Šitas vyras, be abe- 
jo, mano priešas, bet valstybės gerovė tebūnie aukščiau už 
viską!“ Taip pat jis nepanašus ir į Nikodemą mesenietį, 
kuris iš pradžių buvo Kasandro pusėj, o paskui, prisidėjęs 
prie Demetrijaus, sakė, kad jis neprasilenkia su savo įsitiki- 
nimais, nes visuomet esą naudinga paklusti stipresniesiems. 
To negalėtume pasakyti apie Demosteną, kuris buvo tiesus 
ir niekuomet nemelavo nei žodžiais, nei darbais. Jo politinė 
veikla tokia vientisa, kaip kad, sakysime, iš tos pačios par- 
titūros grojama muzika. Filosofas Panetijus sako daugumą 
„jo kalbų esant parašyta taip, jog iš jų matyti, kad gėrį tu- 
rime rinktis dėl jo paties, kaip antai jo kalbos: „Dėl vaini- 
ko“, „Prieš Aristokratą“, „Apie atleidimą nuo mokesčių“ ir 
„Prieš Pilypą“. Šitose visose kalbose jis neragina savo pilie- 
čių siekti, kas visų maloniausia, lengviausia ar naudingiau- 
sia, bet vis skelbia, kad visa, kas teisu ir garbinga, reikia 

labiau vertinti už savo gerovę ir saugumą. Ir jeigu jo ran- 
kos būtų likusios švarios, jeigu jo drąsa kariauti būtų atiti- 
kusi kilnių jo principų ir kalbų orumą, tai jis pelnytai būtų 
lyginamas ne tik su tokiais oratoriais, kaip Meraklis, Po- 
lieuktas ir Hiperidas, bet ir su aukštesniais žmonėmis kaip 
Kimonas, Tukididas ir Periklis. 

14. Tikrai vienas iš Demosteno amžininkų — Fokionas, 
nors respublikoje pasireiškė ne taip pagirtinai ir buvo lai- 
komas prijaučiančių makedoniečių partijai, dėka savo drą- 
sos ir dorumo, turėjo ne menkesnį vardą už Efialto, Aristi- 
do ir Kimono. Tačiau Demostenas, kurio drąsa kare nebuvo 
galima pasikliauti, kaip sako Demetrijus, ir kuris nebuvo vi- 
siškai nesugundomas kyšiais (jeigu jo nesugundė Pilypo ir 
Makedonijos auksas, tai kitur jis buvo paperkamas ir lei- 
dosi pavergiamas aukso, kuris buvo siunčiamas iš Sūzų ir 
Ekbatanų), labiau mokėjo girti protėvių dorybes, o ne jomis 
sekti. Ir vis dėlto savo gyvenimu ir papročiais jis pranoko 
kitus savo laikų oratorius, išskyrus vieną Fokioną. Atrodo, 
kad jis drąsiausiai iš visų kreipdavosi į liaudį, plakė nepro- 
tingus minios geismus, puolė jos ydas, kaip galima matyti 
iš jo kalbų. Teopompas pasakoja, kad atėniečiai išrinko De- 
mosteną apkaltinti kažkokiam piliečiui, ir, jam atsisakius, 
susirinkimas ėmė triukšmauti iš nepasitenkinimo, Tada De- 
mostenas atsistojęs pasakė: „Vyrai atėniečiai, aš jums vi- 
suomet būsiu patarėjas, ar norėsit to, ar nenorėsit, bet nie- 
kuomet nebūsiu pataikūnas ir melagingas kaltintojas, nors ir 
versit mane.“ Savo nepaprastą atsidavimą aristokralijai De- 
mostenas parodė savo poelgiu su Antifontu, Liaudies susirin- 
kimui jį išteisinus, Demostenas jį vėl apkaltino ir bylą per- 
davė areopagui. Visai nežiūrėdamas, kad tai nepatiks liau- 
džiai, jis įrodė, kad tas Pilypui buvo pasižadėjęs sudeginti 
atėniečių arsenalą ir senatoriai jį pasmerkė mirti. Demoste- 
nas taip pat apkaltino ir žynę Teoridą. kuri, be daugybės 
kitokių nusikaltimų, dar mokiusi vergus apgaudinėti savo 
ponus, už ką buvo pasmerkta myriop ir nuosprendis įvyk- 
dytas, 

15. Sako, kad ta kalba, kuria pasinaudojęs Apolodoras ir 
laimėjęs bylą prieš straiegą Timotėją dėl skolos iždui, buvus 
parašyta Demosteno. Jis Apolodorui parašė ir kalbas prieš 
Formioną bei Stefaną ir per jas pelnytai gėdą užsitraukė, 
nes larši pardavė dviem priešininkam po kardą iš tos pačios 
ginklų parduotuvės. Jo politinės kalbos, kaip antai: prieš 
Androtioną, Timokratą ir Aristokratą, parašytos kitiems ora- 
toriams, nes Demostenas tada dar nebuvo išėjęs į politinę 
areną. Atrodo, jas bus parašęs dvidešimt septintaisiais ar 
dvidešimt aštuntaisiais savo gyvenimo mėtais. Tačiau kalbą 
prieš Aristogitoną ir kalbą „Apie atleidimą nuo mokesčių“ 
Demostenas pats pasakė, prašomas, kaip jis pats tvirtina, 
Ktesipo, Chabrijo sūnaus, bet, kaip kiti sako, norėdamas 
" įsiteikti šito jaunuolio motinai. Bet jis nevedė šitos moters, 
nes jo žmona buvo kažkokia samietė, kaip rašo Demetrijus 
magnesietis savo veikale „Apie bendravardžius asmenis“. 
Nėra tikra, ar kalba prieš Eschiną „Už nesąžiningą pasiunti- 
nybę“ jo pasakyta, nors Idomenėjas sako, kad Eschinas bu- 
vo išteisintas tik trisdešimties balsų dauguma, Neatrodo, kad 
šitai būtų tiesa, kaip galima spręsti iš abiejų oratorių kal- 
bų „Dėl vainiko“ — nei vienas, nei antras aiškiai ir tiesiai 
nepasako, kad čia prieita iki teismo. Šitą klausimą kiti ge- 
Tiau už Mane išspręs. ' 

16. Dar taikos metais buvo aišku, kokios politikos lai- 
kysis Demostenas, nes jis nepraleido nepapeikęs nė vieno 
makedoniečių karaliaus poelgio, kiekviena proga prieš šitą 
valdovą vis kiršino ir kurstė atėniečius. Dėl to ir Pilypas 
su juo ypatingai skaitėsi, ir kai Demostenas atkeliavo į Ma- 
kedoniją kaip vienas iš dešimties pasiuntinių, Pilypas, iš- 
klausęs visus, kuo rūpestingiausiai atsakė tik į vieno De- 
mosteno kalbą. Tačiau kitais atžvilgiais Pilypas neparodė De- 
mostenui tokios pat pagarbos ir palankumo, kaip kitiems 
pasiuntiniams, labiau stengdamasis į savo pusę patraukti 
Eschiną su Filokratu. Kai šitie du oratoriai ėmė girti Pily- 
pą, kad jis puikiausias oratorius, gražus vyras ir, dievaž, 
puikus išgėrovas, Demostenas negalėjo susilaikyti ir prikibo 

prie šių liaupsinimų, pareikšdamas, kad pirmoji ypalybė 
gali būti pagyrimu sofistui, antroji — moteriai, trečioji — 
kempinei, bėt anaiptol ne karaliui, 

17. Kai pagaliau buvo prieita prie karo, nes iš vienos 
pusės Pilypas negalėjo taikiai gyventi, o iš kitos Demostenas 
kurstė karui atėniečius, tai pirmiausia jis jiems patarė pulti 
Euboją, kurią jos tironai buvo atidavę Pilypui. Atėniečiai, 
nubalsavę liaudies susirinkime Demosteno pasiūlytą nuta- 
rimą, išsilaipino saloje ir išvijo makedoniečius. Paskui De- 
mostenas padėjo bizantiečiams ir perintiečiams, kurie ka- 
riavo su Pilypu, įtikinęs atėniečius atsižadėti savo priešiš- 
kumo jiems bei užmiršti nuoskaudas, kurias vieni kitiems 
buvo padarę sąjungininkų kare, ir pasiųsti jiems kariuo- 
menę, kurį faktiškai ir išgelbėjo juos iš Pilypo valdžios. Ne- 
trukus Demostenas pats kaip pasiuntinys keliavo per graikų 
valstybes, savo kalbomis kurstydamas jas prieš Pilypą, ir 
beveik jos visos, išskyrus kai kurias, susijungė prieš Pilypą. 
Tokiu būdu buvo sudaryta kariuomenė iš penkiolikos tūks- 
tančių pėstininkų ir dviejų tūkstančių raitininkų, neskaitant 
pačių ginkluotų piliečių, ir tuojau pat, visiems džiūgaujant, 
buvo parūpintos lėšos ir algos samdiniams. Kaip pasakoja 
Teofrastas, buvo pareikalauta sąjungininkams nustatyti duok- 
lės dydį, bet oratorius Krobilas atsakė, kad karas nemaitina- 
mas nustatytu daviniu. Taip sukilo visa Graikija, kupina 
ateities lūkesčių. Eubojiečių, achajų, korintiečių, mega- 
riečių, leukadiečių ir korkiriečių žmonės ir miestai stojo 
į bendrą sąjungą, bet Demostenui buvo likęs dar didžiausias 
darbas —į sąjungą įtraukti ir tėbiečius. Jų šalis susisiekė 
su Atika, jie turėjo karingą armiją ir iš visų graikų valsty- 
bių labiausiai buvo pagarsėję karo žygiais. Nelengva buvo 
patraukti tėbiečius, kuriuos neseniai Pilypas per fokiečių 
karą buvo papirkęs savo geradarystėmis, o ypač kad dėl 
Atėnų ir Tėbų kaimynystės nuolat atsirasdavo vis naujų 
kivirčų ir šie du miestai nuolat gyveno nesantaikoje. 

18. Kai Pilypas, didžiuodamasis savo laimėjimu kare su 
Amfisa, staiga puolė Elatėją ir užėmė Fokidę, atėniečiai 

baisiai persigando: niekas nedrįso pasirodyti tribūnoje, nie- 
kas nežinojo, ką sakyti, ir šitoj sunkioj padėty susirinkimas 
nepratarė nė žodžio, tik vienas Demostenas pasirodęs patarė 
sudaryti sąjungą su Tėbais. Dar kitais būdais padrąsino atė- 
niečius ir, kaip paprastai, sužadinęs jų viltis, pats su keliais 
kitais pasiuntiniais išvyko į Tėbus. Pasiuntė ir Pilypas ten, 
kaip sako Marsijas, Amintą ir Klearchą makedoniečius, 
Daochą tesalietį ir Trasidėją veikti prieš atėniečių pasiun- 
tinius. Tėbiečiai gerai žinojo, kas jiems būtų naudingiausia, 
bet kiekvienas turėjo prieš akis karo baisybes, be to, nebuvo 
dar užgijusios fokiečių karo padarytos žaizdos. Tačiau ora- 
toriaus galia, kaip sako Teopompas, taip sujudino jų širdis 
ir pažadino ryžtingumą, kad atmetę bet kokią mintį apie 
atsargumą, baimę bei pareigą, jie, jo iškalbos įkvėpti, pasi- 
rinko garbės kelią. Oratoriaus pasisekimas buvo toks di- 
delis ir loks reikšmingas, kad Pilypas tuojau pat atsiuntė 
pasiutinius taikos prašyti, nes visa Graikija buvo sukilusi, 
su viltimi žiūrėdama į ateitį, ir ne tik Atikos, bet ir Beo- 
tijos strategai Demosteno klausė ir vykdė visus įsakymus. 
Jis vadovavo visiems liaudies susirinkimams, tiek tėbiečių, 
tiek ir atėniečių, vieni ir kiti jį lygiai brangino, vieniems 
ir kitiems turėjo didžiausią įtaką, ir ne be priežasties aI 
kokiu nedoru būdu, kaip rašo Teopompas, bet buvo šito nu- 
sipelnęs. 

19. Tačiau, atrodo, kad likimo dievybė, įvykiams besi- 
keičiant, šituo metu nulėmė galą Graikijos laisvei, niekais 
paversdama viską, kas buvo daroma, ir daugeliu ženklų 
parodydama, kas turi nutikti ateity. Ir pitija kalbėjo baisias 
pranašystes, ir buvo giedamas senas apreiškimas iš Sibilės 


knygų: 


Į kautynes Termodonto pakrantėj, pakilus į orą, 
Aš kaip erelis žiūrėjau iš tolo pro debesį juodą: 
Kas nugalėtas — vaitoja, o kas nugalėtojas — žuvo. 


Sako, kad Termodontas esąs mažas upeliukas mūsų kraš- 
te, Cheronėjoje, įtekantis į Kefisą, bet dabar mes nežinome 

nė vieno upeliuko, kuris taip vadintųsi. Spėjame, kad šilas 
Termodonto upeliukas dabar vadinamas Hemonu, kuris lieka 
pro Heraklio šventyklą ir kur graikai buvo pasistatę sto- 
vyklas. Mūšio metu, kaip mes manome, upė buvus pilna 
kraujo bei lavonų, ir nuo to laiko pasikeitęs jos Vardas. 
Bet Duridas tvirtina, kad Termodontas -——ne upė, nes keli 
kareiviai, jo pasakojimu, statydami palapines ir kasdami 
aplink jas žemę, radę akmeninę statulėlę su užrašu, kad tai 
esąs Termodontas, laikąs glėby sužeistą amazonę. Šitoj 
vietoj jis duoda ir kitą pranašystę: 


Prie Termodonto palauki kautynių tu, varne juodasis, 
Daug bus lavonų, žmogienos gardžios, atsilesi lig sočiai. 


Pagaliau sunku pasakyti, kaip ten buvę. 

20. Pasitikėdamas graikų ginklais ir šitokia daugybe ryž- 
tingų ir drąsių vyrų, kurie tik ir veržės kautis su priešais, 
Demostenas, sako, nenorėjęs, kad būtų paisoma orakulų 
ar klausoma pranašysčių, ir net pitiją įtaręs prijautimu Pi- 
lypui. Tėbiečiams jis priminė Epaminondą, o atėniečiams 
Periklį, kurie tokius dalykus laikė bailumo dangstymu ir 
kaip narsus vyras. Bet mūšy jis neatliko nieko garbingo, 
nė vieno žygdarbio, kuris būtų atitikęs jo žodžius. Palikęs 
rikiuotę, jis metė ginklus ir negarbingai pabėgo, net ne- 
susigėdęs, kaip sako Pitėjas, ant skydo esančio užrašo auk- 
sinėmis raidėmis: „Geros kloties". 

Pilypas tuoj pat po pergalės iš to džiaugsmo ėmė pai- 
kioti ir, gerokai išgėręs, išėjo pasižiūrėti lavonų ir dainavo, 
koja mušdamas taktą, pirmuosius Demosteno parašyto nu- 
tarimo žodžius: 


Demostenas Demosteno siūlo tokį nutarimą. ., 


Bet išsipagiriojęs ir prisiminęs, kokio pavojaus jis ką 
tik išvengė, Pilypas persigando talentingo ir galingo ora- 
toriaus, per kurio keleto valandų veiklą ant plauko buvo 
pakibus jo valdžia ir gyvybė. Garsas apie Demosteną pa- 

siekė ir persų karalių, kuris pasiuntė savo satrapams laiš- 
kus, įsakęs, kad jie parūpintų Demostenui pinigų ir rodytų 
jam didžiausią pagarbą, nes jis vienas iš visų graikų suge- 
bėjęs duoti Pilypui, ką veikti, ir panaudoti jo jėgas nera- 
mumams. Graikijoj. Apie tai vėliau sužinojo Aleksandras, 
Sarduose suradęs Demosteno laiškus ir kitus karaliaus stra- 
tegų raštus, kur buvo surašytos oratoriui duotų pinigų 
sumos, . 

21. Tuo metu, kai graikus Cheronėjoj ištiko ši nesėkmė, 
politiniai Demosteno priešai ėmė jį pulti, kaltindami ir 
traukdami atsakomybėn, bet liaudis ne tiktai jį išteisino 
nuo šitų kaltinimų, bet rodė jam pagarbą, kaip anksčiau, 
ir vėl kvietė dalyvauti politikoj kaip valstybės gerovei atsi- 
davusį oratorių. Ir kai prie Cheronėjos kritusių kareivių 
kaulai buvo atvežti palaidoti į Atėnus, Demostenui buvo pa- 
vesta pasakyti jiems laidotuvių kalbą. Ne pykdama ir ne 
priekaištaudama dėl šitos nelaimės, kaip išpūsdamas rašo 
Teopompas, bet pagerbdama ir atsilygindama savo patarėjui, 
liaudis parodė, kad nesigaili paklausiusi jo patarimų. Todėl 
Demostenas ir pasakė tą laidotuvių kalbą. Tačiau nuo šiol 
pasiūlymus liaudies susirinkimui jis pateikdavo ne savo, 
bet vieno ar kito savo draugo vardu, norėdamas išvengti 
piktojo savo likimo, kol vėl įgavo drąsos, žuvus Pilypui, 
kuris po Cheronėjos pergalės nebeilgai gyveno. Atrodo, 
kad apie tai kalba ir paskutinė pranašystės eilutė: 


Kas nugalėtas — vaitoja, o kas nugalėtojas — žuvo. 


22. Demostenas gavo žinią apie Pilypo mirtį slaptai ir, 
norėdamas pasinaudoti šia proga: atėniečiams suteikti ge- 
resnės ateities vilčių, pasirodė liaudies susirinkime linksmas, 
apsimesdamas neva sapnavęs sapną, pranašaujantį atėnie- 
čiams didelę laimę. Netrukus pasirodė pasiuntiniai su žinia 
apie Pilypo mirtį. Atėniečiai tuojau pat ėmė aukoti aukas 
už tokią gerą žinią ir nutarė Pausanijui skirti vainiką. De- 
mostenas pasirodė viešai puikiais drabužiais ir su vainiku 

ant galvos, nors jo duktė buvo mirusi vos prieš seplynias 
dienas, Taip pasakoja Eschinas, kuris peikia jį, kaltindamas, 
kad nemyli savo vaikų, Bet jis pats yra skurdžios ir žemos 
dvasios žmogus, jeigu raudas ir dejones laiko švelnios ir 
jautrios prigimties. ženklu, o smerkia tuos, kurie tokias ne- 
laimes ramiai ir tyliai kenčia. Aš pals nepasakyčiau, kad 
būtų buvę gražu atėniečiams užsidėti vainikus ir dievams 
aukoti, mirus karaliui, kuris, būdamas nugalėtoju, su jais, 
atsidūrusiais nelaimėje, atlaidžiai ir žmoniškai elgėsi. Tai 
ne tik dievų keršto šaukiantis, bet ir žemas poelgis: gyvą 
karalių jie gerbė, padarė jį Atėnų piliečiu, o kai jis krito 
nuo žudiko rankos, negali sulaikyti savo džiaugsmo, šoka 
prie jo lavono ir gieda pergalės giesmes, lyg šį žygdarbį 
būtų patys atlikę. Aš galiu tik pagirti Demosteną, kuris, 
moterims palikęs namų rūpesčius, raudas ir dejones, darė 
tik tai, ką manė esant naudinga valstybei, ir laikau jį tvir- 
tos dvasios bei tinkamų valdyti vyru. Visuomet prieš akis 
turėdamas bendrą gerovę, o savo paties vargus ir rūpesčius 
atsverdamas politinės veiklos džiaugsmais, toks žmogus savo 
didingumą išlaiko daug geriau už aktorius, kurie, turėdami 
tironų ir karalių vaidmenis, verkia ir džiaugiasi scenoje ne 
kai nori, bet kada to reikalauja veikalas ir rolė. Be to, 
jeigu negalima apleisti nelaimėje atsidūrusio žmogaus, ne- 
paguodus sielvarte, o reikia jam lengvinti skausmą savo 
kalbomis ir nukreipti jo mintis į malonius dalykus, kaip 
mes liepiame akių liga sergantiems žiūrėti ne į ryškias ir 
spindinčias spalvas, bet į žalias ir švelnias, tai kokia di- 
desnė paguoda gali būti nelaimingajam, kurį prislėgė šeimos 
negandai, kaip savo tėvynės laimė, kada, sudėjus drauge 
liaudies gerovę su asmeniniais sielvartais, puikūs valstybės 
pasisekimai sušvelnina tamsesniųs pergyvenimus. Aš turė- 
jau šitiek pasakyti, nes žinau, kaip žmonės jaudinosi ir 
graudinosi, skaitydami apie tai Eschino raštuose. 

23. Graikijos miestai, Demosteno skatinami, vėl sudarė 
sąjungą. Tėbiečiai, kuriems Demostenas parūpino ginklus, 
užpuolė makedoniečių įgulą ir išmušė daug kareivių. Atė- 

niečiai ruošėsi prie jų prisidėti. Tribūnoje viešpatavo De- 
mostenas; jis parašė laišką į Aziją Persų karaliaus satra- 
pams, kurstydamas juos paskelbti karą Aleksandrui ir vadin- 
damas jį vaikiščiu ir kvaišu. Bet kai Aleksandras, sutvarkęs 
savo krašto reikalus, atžygiavo pats su kariuomene į Beoti- 
ją, atėniečių drąsos mažai beliko, Demostenas nutilo, atė- 
niečių apleisti tėbiečiai turėjo gintis vieni ir neteko savo 
miesto. Atėnų gyventojai, baisiausiai sumišę, nutarė siųsti 
pasiuntinius pas Aleksandrą, ir tarp kitų buvo išrinktas 
ir Demostenas, bet jis, pabijojęs karaliaus pykčio, grįžo 
atgal iš Kiterono, palikęs pasiuntinybę. Aleksandras ne- 
trukus pasiuntė pasiuntinius į Atėnus, reikalaudamas išduoti 
dešimt oratorių, kaip sako Idomenėjas ir Duridas, bet dau- 
guma žymiausių istorikų tvirtina, kad tik aštuonis, kaip 
antai: Demosteną, Polieuktą, Efialtą, Likurgą, Meroklą, Da- 
moną, Kalistenį ir Charidemą. Tada Demostenas papasakojo 
atėniečiams pasakėčią apie avis, kurios atidavė savo šunis 
vilkams, Save ir savo draugus, kovojančius už tėvynę, jis 
palygino su šunimis, o Aleksandrą makedonietį laikė klas- 
tingu vilku. „Kaip mes matomę,— kalbėjo jis,— pirklius, ku- 
rie parduoda visas savo atsargas po kelis pavyzdinius kvie- 
čių grūdelius, nešiodami susipylę į dubenėlį, taip ir jūs, iš- 
duodami mus, nė nepasijusite patys save išdavę.“ Apie tai 
pasakoja Aristobulas kasandrietis. 

Atėniečiams besitariant ir nežinant, ką daryti, Demadas, 
gavęs penkis talentus iš Aleksandro paminėtų oratorių, ap- 
siėmė pats keliauti kaip pasiuntinys pas karalių ir už juos 
prašyti, ar pasitikėdamas draugyste su karaliumi, ar vilda- 
masis jį Iasti pasisotinusį kerštu, kaip liūtą po kruvino 
grobio. Demadas jį įkalbėjo, išprašė pasigailėjimo vyrams 
ir sutaikė atėniečius su Aleksandru. 

24. Kai Aleksandras išžygiavo iš Graikijos, Demadas su 
kitais oratoriais pasidarė labai įtakingas, o Demosteno galia 
sumažėjo. Kai spartiečių karalius Agis sukilo, Demostenas 
taip pat mėgino skatinti atėniečius, kad reikia jį paremti, 

bet paskui nurimo, nes atėniečiai jo neparėmė, o Agį už- 
mušus, spartiečiai buvo sutriuškinti. Tuo metu buvo iškelta 
byla Ktesifontui dėl vainiko. Ji buvo pradėta archontaujant 
Cherondui, prieš pat Cheronėjos mūšį, ir baigta lik po 
dešimties metų, Aristofontui archontaujant. Tai buvo žy- 
miausia valstybinė byla dėl oratorių garsumo ir teisėjų 
drąsos. Nors Demosteno kaltintojai turėjo tada didelę įtaką 
ir buvo remiami makedoniečių, teisėjai ne tik nebalsavo 
prieš jį, bet taip puikiai jį išteisino, kad Eschinas negavo 
ir penktos dalies balsų. Jis tučtuojau išvyko iš miesto ir 
pabaigė savo gyvenimą, mokydamas retorikos Rode ir 
Jonijoj. 

25. Netrukus į Atėnus iš Azijos atkeliavo Harpalas, pa- 
bėgęs nuo Aleksandro, jausdamasis kaltas dėl per didelio 
išlaidumo ir bijodamas karaliaus, kuris pasidarė baisus net 
savo draugams. Jis meldė liaudies prieglobsčio ir su savo 
turtais bei laivais atsidavė jos globai, o kiti oratoriai, go- 
džiai įsisiurbę akimis į jo turtus, padėjo jam, patardami 
atėniečiams priimti ir išgelbėti pagalbos prašantįjį. Tik 
vienas Demostenas iš pradžių patarė išvyti Harpalą, saugan- 
tis, kad miestas nebūtų įveltas į karą be jokio reikalo ir 
neteisingų pretekstu. Po kelių dienų, kai buvo aprašomi 
šitie turtai, Harpalas pamatė, kad Demostenas susižavėjęs 
žiūri į persų darbo taurę ir gėrisi jos forma bei stilium, 
ir paprašė Demosteną paimti ją į rankas ir pažiūrėti, kiek 
sveria jos auksas. Demostenas, nustebęs, kad ji tokia sun- 
ki, paklausė, kiek ji atsieina. „Pas tave ji ateis su 
dvidešimt talentų“,— atsakė šypsodamasis Harpalas ir tuč- 
tuojau naktį pasiuntė Demostenui taurę su dvidešimčia ta- 
lentų. Harpalas turėjo nepaprastą sugebėjimą iš veido išraiš- 
kos, šypsenos ir žvilgsnių pažinti žmogų, mylintį auksą. 
Demostenas neatsispyrė pagundai ir, priėmęs dovaną lyg 
įgulą į savo namus, tuo pačiu įsipareigojo palaikyti Harpalą. 
Kitą dieną Demostenas atėjo į liaudies susirinkimą apsi- 
vyniojęs kaklą vilna bei kaspinais, ir kai jam buvo pasiū- 
lyta atsistoti ir pasakyti savo nuomonę, jis parodė ženklu, 

kiausiai ne gerklės, bet sidabro liga naktį susirgęs orato- 
rius. Po kiek laiko, liaudžiai sužinojus apie Harpalo kyšį, 
Demostenas norėjo pasiteisinti ir pasakyti kalbą, bet liaudis 
jam neleido, šaukdama ir triukšmaudama iš pasipiktinimo; 
tada kažkuris šaipūnas atsistojo ir pasakė: „Kodėl, vyrai 
atėniečiai, nenorite klausyti turinčiojo taurę!“ Todėl galų 
gale atėniečiai ištrėmė Harpalą iš miesto ir, bijodami, kad 
nebūtų patraukti atsakomybėn už turtus, kurių prisiplėšė 
oratoriai, ėmė vesti griežtą tardymą, eidami po visus namus 
ir ieškodami. Jie nekratė tiktai Kaliklėjo, Arenido sūnaus, 
namų, iš pagarbos, kaip sako Teopompas, jaunai jo žmonai. 

26. Demostenas pasipriešino šiai kvotai ir pasiūlė nuta- 
rimą pranešti šitą reikalą areopago teismui, kad jis nubaustų 
tuos, kuriuos ras esant kaltus. Bet, kai jis atėjo į teismą, 
areopagas pirmiausia nuteisė jį, nubausdamas penkiasdešim- 
čia talentų ir pasodindamas į kalėjimą. Gėdydamasis savo 
nusikaltimo ir būdamas fiziškai silpnas, jis, esą, negalėjęs 
pakęsti įkalinimo ir pabėgęs per vienų sargų nerūpestingumą, 
o kitų tiesiog talkininkavimą. Sako, kad, nubėgęs netoli nuo 
miesto, jis pamatė, jog jį vejasi keletas buvusių jo prieši- 
ninkų, ir norėjo pasislėpti. Bet kai jie pašaukė jį vardu ir, 
arčiau priėję, prašė priimti iš jų Kelionei pinigų, kuriuos 
jie atsinešę iš namų ir dėl to jį vijęsi, kai ėmė jį raginti, 
kad nenusimintų ir kantriai kęstų jį ištikusią nelaimę, De- 
mostenas dar labiau apsiverkė ir pasakė: „Kaip aš galiu 
nesigailėt, palikdamas miestą, kuriame turiu tokių priešų, 
kad nelengva bus kitame mieste tokių draugų susirasti.“ 
Sakoma, kad jis sunkiai kentė ištrėmimą, gyvendamas dau- 
giausia Eginoj bei Tredzenėj, ir iš čia su ašaromis akyse 
žiūrėdavo į Atiką. Taip pat yra užrašyta keletas jo pasaky- 
mų, neturinčių nieko bendro su tuo didžiadvasiškumu ir drą- 
sumu, kokiu jis pasižymėjo, būdamas politinis veikėjas. Pa- 
sakojama, kad, išvykdamas iš Atėnų, Demostenas tiesė ran- 
kas į Akropolį ir šaukė: „O valdove Atėne, šito miesto 
gynėja, kodėl tu myli tris šlykščiausius gyvūnus: pelėdą, 

gyvatę ir minią?“ Jaunuolius, kurie jį aplankydavo ir su 
juo kalbėdavosi, jis atšnekėdavo nuo politikos, sakydamas, 
kad jeigu iš pradžių jam būtų buvę pasiūlyta du keliai: 
vienas į tribūną ir į liaudies susirinkimą, antras — tiesiai 
į pražūtį, ir jis būtų žinojęs visas blogybes, kurios laukia 
politinio veikėjo — baimę ir pavydą, šmeižtus ir vaidus, jis 
būtų tiesiai pasirinkęs kelią, vedantį į mirtį. 

27. Demosienui dar esant ištrėmime, apie kurį ką tik 
kalbėjome, mirė Aleksandras. Graikų miestai vėl griebėsi 
ginklų, padrąsinti Leosteno, kuris apsupo Antipatrą, užsi- 
dariusį Lamijos tvirtovėje. Oratorius Pitėjas ir Kalimedontas, 
pramintas Krabu, išbėgo iš Atėnų, ėmė agituoti už Antipat- 
rą ir kartu su jo draugais bei pasiuntiniais keliavo po 
miestus, ragindami graikus nesukilti ir neprisijungti prie 
atėniečių. Bet, antra vertus, Demostenas, susitaręs su pasiun- 
tiniais iš Atėnų, dėjo visas jėgas, įtikinėdamas graikus pulti 
makedoniečius ir išvyti juos iš Graikijos. Filarchas pasakoja, 
kad Arkadijoj, liaudies susirinkime, Pitėjas su Demostenu 
smarkiai ginčijosi: vienas kalbėjo už makedoniečius, antras 
už graikus. Sako, kad Pitėjas pasakęs, jog jeigu į namus 
nešamas asilės pienas, tai spėjama, kad ten yra ligonių, 
taip ir tas miestas, į kurį atkeliauja atėniečių pasiuntinybė, 
turi negaluoti. Bet Demostenas apvertė palyginimą ir pa- 
sakė, kad, kaip asilės pienas nešamas ligoniams gydyti, taip 
ir atėniečių pasiuntinybė įžengia į miestą nesveikųjų gel- 
bėti. Atėniečių liaudis buvo taip labai patenkinta tokiu De- 
mosteno poelgiu, kad nubalsavo grąžinti jį iš ištrėmimo. 
Šitą nutarimą pasiūlė Demosteno giminaitis Demonas paja- 
nietis. Jo paimti į Eginą buvo pasiųsta trirema. Kai Demos- 
tenas ėjo iš Pirėjo uosto į miestą, jį sutiko ir džiaugsmingai 
priėmė ne tik visi archontai ir žyniai, bet ir visi kiti pilie- 
čiai. Demetrijus magnesietis pasakoja, kad Demostenas iš- 
kėlęs rankas į dangų ir laiminęs šitą dieną, kada jis garbin- 
giau ir už Alkibiadą sugrižęs, nės tėvynainiai jį atšaukę ne 
iš prievartos, bet gera valia. Liko jam tik piniginė bauda, 
nes liaudis neturėjo teisės jos panaikinti. Bet ji rado būdą 

įstatymui apeiti. Buvo toks paprotys, kad, aukas aukojant 
Dzeusui Gelbėtojui, duodavo sidabrinių tiems, kurie statė 
ir puošė aukurą. Dabar šitie pinigai buvo paskirti Demoste- 
nui, jam duota penkiasdešimt talentų, kokia ir buvo baudos 
suma. 

28. Demostenas neilgai džiaugėsi, sugrįžęs į tėvynę. Grei- 
tai graikų mėginimai išsivaduoti. visai sužlugo: Metagitniono 
mėnesį įvyko mūšis prie Kranono, Boedromiono mėnesį 
į Munichiją atžygiavo makedoniečių įgula, ir Demostenas 
mirė Pianepsiono mėnesį tokių būdu, 

Kai buvo gauta žinia, kad Antipatras ir Krateras žygiuo- 
ja į Atėnus, Demostenas su savo šalininkais pasiskubino 
išbėgti iš miesto, ir, Demadui pasiūlius, liaudis juos pa- 
smerkė mirti. Visi jie išlakstė kas sau, o Antipatras išsiuntė 
jų gaudyti kareivius, kurių vadas buvo Archijas, pramintas 
Bėglių medžiotoju. Jis buvo kilęs iš Turijų ir, sako, buvęs 
aktorius tragikas. Sakoma, kad Polas eginietis, geriausias tų 
laikų aktorius, laikomas jo mokiniu. Bet Hermipas Archiją 
vadina oratoriaus Lakrito mokiniu, o Demetrijus sako, kad 
jis buvęs Anaksimeno mokinys, Šitas Archijas rado Eako 
šventykloje pabėgusį oratorių Hiperidą, Aristoniką iš Ma- 
ratono ir Himerėjų, Demetrijaus iš Faleros brolį, atvedė 
juos į Eginą ir atidavė Antipatru į Kleonus, kur jie ir 
buvo nužudyti. Sako, kad Hiperidui buvo net liežuvis nu- 
piautas. 

29. Sužinojęs, kad Demostenas, kaip maldaujantis pa- 
galbos, prisiglaudė Poseidono šventykloje Kalaurijoj, Archi- 
jas išplaukė ten nedideliais laivais, išlipo ant kranto su 
trakų kareiviais ir norėjo Demosteną įšnekėti, kad išeitų 
iš šventyklos ir kartu su juo keliautų pas Antipatrą, tikin- 
damas, kad. Antipatras jam nedarysiąs nieko blogo. Bet 
Demostenas praėjusią naktį buvo regėjęs keistą sapną. Jis 
sapnavo, kad rungiasi su Archiju, katras iš jų geriau su- 
vaidins tragediją: Demostenas gera vaidyba patenkino žiū- 
rovus, bet Archijas jį nurungė kostiumų ir dekoracijų puoš- 
numų. 


Taigi, kai Archijas dabar mėgino Demosteną prišnekinti 
maloniais žodžiais, pastarasis pažvelgė į jį su panieka ir, 
sėdėdamas kaip sėdėjęs, pasakė: „Archijau, kaip manęs 
neįtikino tavo žodžiai, kuriuos aš girdėjau sapne, kai tu 
vaidinai, taip neįtikinsi manęs dabar savo pažadais." Archi- 
jas tada ėmė pykti ir pagrasino jam. „Dabar,— tarė Demos- 
tenas,—tu kalbi kaip tikras makedoniečių orakulas, o ką 
tik kalbėjai vaidindamas. Todėl palūkėk truputį, turiu kai 
ką parašyti namiškiams.“ Tai pasakęs, jis nuėjo į šventovę, 
pasiėmė papirusą, lyg rengdamasis rašyti, įsikišo į burną 
galą nendrės ir prikando, kaip paprastai jis darydavo, gal- 
vodamas ar rašydamas. Valandėlę palaukęs, jis užsidengė 
veidą ir nulenkė galvą. Prie šventyklos durų stovintys ka- 
reiviai manė, kad jam stinga drąsos ir jis bijo mirties, ir 
šaipydamiesi vadino jį silpnu, bailiu ir ištižėliu. Archijas, 
arčiau priėjęs, įkalbinėjo jį atsikelti, kartodamas anksty- 
vesnius malonius žodžius ir žadėdamas sutaikyti jį su Anti- 
patru. Demostenas, pajutęs, kad išgerti nuodai ima veikti, 
nusidengė veidą ir, pažiūrėjęs į Archiją, tarė: „Dabar gali 
pradėti tragedijoj vaidinti Kreonto rolę ir išmesti mano kūną 
nepalaidotą,. O maloningasis Poseidonai, išeinu iš tavo šven- 
tyklos dar gyvas, bet Antipatras su savo makedoniečiais 
net tavo šventyklos nepaliko nesuteršę.“ Tai pasakęs, jis 
paprašė, kad jį prilaikytų, nes jau drebėjo ir svyravo. Kai 
žengė dar kelis žingsnius ir jau ėjo pro dievo aukurą, krito 
ir sudejavęs išleido dvasią. 

30. Aristonas pasakoja, kad Demostenas iščiulpė nuodų, 
kaip sakėme, iš nendrės. Bet kažkoks Papus, kurio istorija 
Hermipas pasinaudojo, sako, kad, kai Demostenas krito 
šalia aukuro, prie jo buvo rasta tik papirusas su laiško pra- 
džia: „Demostenas — Antipatrui"— ir daugiau nieko. Esą, 
visiems besistebint tokiu jo mirties staigumu, duris saugoję 
trakai pasakojo matę, kaip Demostenas išsitraukė nuo- 
dus iš sumazgyto skudurėlio ir, įsidėjęs į burną, prarijo, o jie 
pamanę, kad jis prarijo auksą. Jo tarnaitė vergė, Archijo 
klausinėjama, esą, atsakius, kad Demostenas seniai nešiojosi 

šilą mazgelį apyrankėje kaip amuletą. Eratostenas rašo, kad 
Demoslenas visuomet laikęs nuodus tuščiaviduriam žiede, 
kurį nešiojęs kaip apyrankę. Nėra reikalo aprašinėti daugelio 
įvairių istorikų skirtingus tvirtinimus apie jo mirtį, aš tik 
paminėsiu, ką yra pasakęs Democharetas, Demosteno gimi- 
naitis. Jis mano, kad Demostenas mirė greit ir be kančių 
ne nuo nuodų, o dievų apvaizda ir ypatinga jų malonė 
išplėšė jį iš makedoniečių žiaurumo. Jis mirė Pianepsiono 
mėnesio šešioliktą dieną, liūdniausią Tesmoforijų iškilmių 
dieną, Kada moterys pasnikauja deivės šventykloje. 
Greitai po jo mirties atėniečių liaudis pelnytai jį pa- 
gerbė. Ji pastatė vario statulą ir nubalsavo nutarimą, kad 
seniausias iš jo giminės bus laikomas Pritanėjuj. Ant jo 
statulos pjedestalo buvo iškaltas šis garsus užrašas: 


Jei būtum buvęs toks stiprus, koks tu protingas, 
Nebūt helenai buvę makedonų valdžioje. 


Kas sako, kad Demostenas pats sukūręs šitą užrašą Kalau- 
rijoj, prieš išgerdamas nuodus, žinoma, kalba niekus. 

31. Prieš man atvykstant į Atėnus, sakoma, buvęs toks 
atsitikimas. Vienas kareivis, vado pašauktas pasiteisinti, 
savo auksą, kiek jo turėjo, paslėpė, įdėjęs Demosteno 
statulai į rankas, Šitos statulos pirštai buvo sunerti, o šalia 
augo nedidelis platanas, todėl daugybė lapų, kuriuos ar 
vėjas buvo supūtęs, ar pats kareivis juos sudėjęs į krūvelę, 
ilgai ten laikė pridengę auksą. Kareivis sugrįžęs rado visą 
savo auksą. Tada pasklido gandas apie šitą įvykį, ir daug 
talentingų Žmonių pasinaudojo šiuo įvykiu Demosteno dory- 
bingumui liaupsinti, vienas per kitą rašydami jam eiles. 

O Demadas neilgai džiaugėsi nauja savo garbe, nes die- 
viškasis teisingumas, keršydamas už Demosteno mirtį, nuvijo 
jį į Makedoniją, kur jį pelnytai nubaudė žmonės, kuriems 
taip biauriai jis buvo pataikavęs. Jau ir anksčiau makedo- 
niečiai jo nekentė, bet dabar jis padarė akivaizdų ir negin- 
čijamą nusikaltimą. Buvo sučiuptas -jo laiškas, kuriame jis 

kvietė Perdiką pulti Makedoniją ir gelbėti graikus, kyban- 
čius tik ant seno sutrūnijusio plauko, tai yra — Antipatro. 
Dinarchas korintietis buvo jo kaltintojas, o Kasandras įpy- 
kintas įsakė pirma nužudyti Demado sūnų tėvo glėby, o pas- 
kui ir patį tėvą. Tokiu būdu iš didžiausių savo nelaimių De- 
madas galėjęs pasimokyti, kad išdavikai, kurie parduoda 
savo tėvynę, pirmiausia patys save parduoda. Šitą tiesą De- 
mostenas dažnai jam primindavo, bet Demadas juo nepa- 
tikėjo. 

Štai, Sosijau, Demosteno gyvenimas, apie kurį aš esu 
skaitęs ar girdėjęs iš žmonių lūpų. 


CICERONAS 


1. Cicerono motina Helvija, sako, buvusi iš aukštos gi- 
minės ir gražiai gyvenusi, o apie jo tėvą nieko tikro neži- 
nome. Vieni sako, kad jis gimęs ir užaugęs kažkokioj vė- 
lykloj, kiti jo giminę kildina iš garsaus volskų karaliaus Tu- 
lijaus Atijaus, kuris sėkmingai kariavo su romėnais. Kaip 
bebūtų, pirmasis jų giminės žmogus, gavęs Cicerono pravardę, 
atrodo, buvo pagarsėjęs, nes jo palikuonys neatsisakė šitos 
pravardės ir didžiavosi ja, nors daugelio pašiepiama, „Ci- 
cer" lotynai vadina žirnį, o Cicerono prosenis, matyt, ant no- 
sies galo turėjo randą, kaip žirnio užuomazga, nuo kurios ir 
gavo tą pravardę. Pats Ciceronas, kurio gyvenimas čia ap- 
rašytas, pirmąkart savo kandidatūrą statydamas ir valstybi- 
nės veiklos imdamasis, draugams, patariantiems atsisakyti 
senosios pavardės ir pasiskirti naują, su jaunuolišku išdi- 
dumu, sako, atkirtęs: aš pasistengsiu, kad Ciceronų vardas 
būtų garsingesnis už Skaurų ir Katulų. Būdamas kvestorium 
Sicilijoj ir paskyręs dievų garbei auksinę vazą, liepė iškal- 

v dinti joje tik du pirmuosius savo vardus — Markas ir Tuli- 

jus, o vietoj trečiojo meistras turėjo juoko dėlei išgraviruo- 
li žirnį. Taip pasakojama apie jo vardą. 

2. Motina Ciceroną pagimdžiusi be skausmo ir lengvai, 
kaip sakoma, trečią naujųjų kalendų dieną; dabar tą dieną 
Romos magistratai meldžiasi ir aukas aukoja už imperatorių. 
Pasakojama, jo auklei pasirodžiusi šmėkla ir pasakiusi, kad 
šį kūdikį maitinant esą lemta daug gero padaryti visiems ro- 
mėnams. Kai kam tai atrodo svaičiojimai ir kvailystės, bet 
pats Ciceronas, sulaukęs mokyklinio amžiaus, įrodė, kad šitų 
pranašysčių būta teisingų. Parodęs nepaprastus gabumus, jis 
taip pagarsėjo ir tokį vardą įgijo vaikų tarpe, kad jų tėvai 
ateidavo į mokyklą, norėdami savo akimis pamatyti Cicero- 
ną ir patys įsitikinti tuo, kas buvo kalbama apie jo moks- 
lumą ir tūleriopus gabumus, Kai kurie iš jų, ne tiek išsilavi- 
nę, netgi bardavo savo vaikus, matydami, kaip jie gatvėse 
pagarbiai apstoja Ciceroną. Turėdamas, anot Piatono, įgim- 
tą mokslo ir išminties meilę, norinčią aprėpti visokį žino- 
jimą, neniekinančią nei iškalbos, nei bendrųjų lavinimosi da- 
lykų, vis dėlto labiausiai jis linko į poeziją. Išliko nedi- 
delė jo poema „Pontijus Glaukas“, parašyta tetrametru dar 
vaikystėje, Ilgainiui jo talentas darėsi įvairiapusiškesnis, ir 
jis pagarsėjo ne tik kaip oratorius, bet ir kaip geriausias 
romėnų poetas. Jo iškalbos garsas išliko iki šių dienų, nors 
iškalbos mene ir iškilo daug naujovių, bet poetiniai jo kū- 
riniai, atsiradus daugeliui gabesnių poetų, buvo visai uUž- 
miršti ir nuvertinti. . 

3. Baigęs mokyklą, Ciceronas klausėsi akademiko Filo- 
no, kuris ne tik savo iškalba labiau už kitus Klitomacho 
mokinius žavėjo romėnus, bet ir savo būdu pelnė jų meilę. 
Tuo pačiu metu Ciceronas bendravo su Mucijum ir jo drau- 
gais, valstybės vyrais bei pirmaisiais senatoriais, per ku- 
Tiuos ir susipažino su įstatymais. Kurį laiką jis dalyvavo žy- 
giuose, vadovaujant Sulai Marsų karo metu. Matydamas, kad 
valstybėje gali kilti pilietinis karas, o iš to karo — absoliu- 
tinė monarchija, Ciceronas pasitraukė į ramų filosofo gyve- 
nimą, suartėjo su graikų mokslininkais ir atsidėjo mokslams, 

kol Sula paėmė aukščiausią valdžią ir valstybėje, atrodė, įsi- 
galėjo taika. 

Tuo metu Chrisogonas, Sulos paleistinis, paskelbęs pros- 
kripcijų metu nužudyto piliečio turtų pardavimą, pats juos 
nupirko už du tūkstančius drachmų. Kai Roscijus, nužudy- 
tojo sūnus ir paveldėtojas, pasipiktinęs įrodinėjo, kad šilie 
turtai verti dviejų šimtų penkiasdešimt talentų, Sula, kal- 
tinamasis, įširdo ir iškėlė Roscijui Chrisogono sudarytą bylą, 
apkaitinęs jį tėvažudyste, ir ne tik niekas nepadėjo Roscijui, 
bet visi nuo jo nusigręžė, bijodami Sulos nuožmumo. Visų 
apleistas jaunuolis bėgo užtarimo pas Ciceroną, kurį draugai 
ragino ginti jaunuolį nes puikesnės progos pagarsėti jis 
neturėsiąs. Šis ėmėsi ginti jaunuolį, jam pasisekė jį iš- 
gelbėti, ir visi žavėjosi jo sėkme, bet, bijodamas Sulos, iš- 
važiavo į Graikiją, paskleidęs kalbas, kad jam reikią pasi- 
gydyti. Iš tikrųjų Ciceronas buvo liesas ir sunykęs, turėjo 
tokį silpną skrandį, kad galėjo valgyti labai mažai, lengvą 
maistą ir tik vakare, ilgiau pabadavęs. Jo balsas, stiprus ir 
skardus, buvo šiurkštokas, nelavintas. Sakydamas karštą ir 
patetišką kalbą, jis taip pakeldavo balsą, kad reikdavo bi- 
joti dėl jo sveikatos. 

4. Atkeliavęs į Atėnus, Ciceronas klausė Antiocho aska- 
loniečio ir žavėjosi jo kalbos sklandumu ir turtingumu, bet 
"nebuvo patenkintas jo filosofinėmis naujovėmis. Antiochas 
tuo metu jau buvo atsiskyręs nuo vadinamosios naujosios 
Akademijos ir nesutiko su Karneado pažiūromis, nes neneigė 
pojūtinio pažinimo ir, kaip sako kiti, būdamas garbėtroška ir 
nesutardamas su Klitomacho ir Filono pasekėjais, dauguma 
klausimų laikėsi stoikų mokslo. O Ciceronas mėgo naująją 
Akademiją, mielai studijavo jos raštus ir net galvojo, jeigu 
būtų išstumtas iš politinės veiklos, visą savo gyvenimą iš 
forumo ir valstybinių reikalų perkelti čia ir gyventi sau 
ramiai, studijuojant filosofiją. 

Gavęs žinią apie Sulos mirtį, — tuo metu jo kūnas, nuo 
gimnastikos pratimų sustiprėjęs, buvo vėl jaunatviškai svei- 
kas, išlavėjęs balsas turėjo malonų skambesį ir harmonin- 

gai derinosi su kūnu, o Romos draugai rašė jam laišką po 
laiško, prašydami grįžti, ir Antiochas karštai jį ragino imtis 
valstybinių reikalų. — Ciceronas vėl ėmė tobulinti savo iš- 
kalbą, kaip reikalingą įrankį. Lavindamasis pats ir lankyda- 
mas garsiuosius oratorius, jis ugdėsi politinio veikėjo talen- 
tą. Dėl lo išplaukė į Aziją ir Rodą. Iš Azijos oratorių jis mo- 
. kėsi pas Ksenoklį adramitietį, Dionisijų magnesietį ir pas 
Menipą karietį, o Rode — pas oratorių Apolonijų, Molono 
sūnų, ir filosofą Posidonijų. Apolonijus, sako, nemokėjo lo- 
tynų kalbos ir prašė Ciceroną kalbėti graikiškai. Ciceronas 
mielai sutiko, galvodamas, kad Apolonijui taip bus lengviau 
jį pataisyti. Kai jis baigė savo kalbą, visi buvo sužavėti ir 
vienas per kitą ėmė jį girti, tik Apolonijus, jo klausydama- 
sis, neparodė jokio džiaugsmo įr, Ciceronuį nutilus, ilgai sė- 
dėjo susimąstęs. Pamatęs nuliūdusį Ciceroną, Apolonijus pa- 
sakė: „Turiu pagirti tavę, Ciceronai, ir stebiuosi tavimi, bet 
gailiuosi nelaimingos Graikijos, matydamas, kad vienintelės 
mums likusios gėrybės,— mokslas ir iškalba, —ir tos tavo 
dėka atitenka romėnams,“ 

5. Kupinas vilčių, Ciceronas visas pasinešė į politiką, bet 
viena pranašystė pristabdė jo ikarštį. Delfuose jis paklausė 
dieva, kaip jam pasiekus aukščiausios garbės, ir pitija jam 
atsakė, esą, gyvenimo kelrodis tebūnie tavo paties prigim- 
tis, o ne minios nuomonė. Romoje iš pradžių jis gyveno ne- 
drąsiai, vengė valstybinių tarnybų, stengėsi likti nežinomas, 
girdėdamas įprastus, dažnai žemesniųjų sluoksnių vartojamus 
keiksmažodžius „graikas“ ir „scholastas“. Bet Ciceronas, iš 
prigimties išdidus, tėvo ir draugų raginamas, pasidaręs gynė- | 
ju teisme, iškilo į pirmąsias vietas, ir ne pamažu, bet 
staiga išgarsėjo, loli pralenkdamas visus forumo orato- 
rius. Pasakojama, kad Ciceronas turėjo tas pačias tarimo 
ydas, kaip ir Demostenas, todėl jis atsidėjęs mokėsi pas ko- 
miką Roscijų ir tragiką Esopą. Apie Esopą pasakojama, kad 
jam scenoje vaidinant Atrėją, besirengiantį atkeršyti Tiestui, | 
kaip tik tuo metu pro jį prabėgo vienas teatro tarnas, o jis, 
karštai įsivaidinęs ir netekęs galvos, smogė jam savo skeptrų 

ir nudėjo. Deklamacija labai daug padėjo Ciceronui įtikinti 
klausytojus. Išjuokdamas garsiai šaukiančius oratorius, Cice- 
ronas sakydavo, kad jie iš silpnumo griebiasi riksmo, pana- 
šiai kaip šlubiai sėda ant arklio. Jo sąmojai ir juokai buvo 
taiklūs, subtilūs ir tinkami teisme, bet, per dažnai juos var- 
todamas, daugeliui įsipykdavo ir buvo laikomas piktliežuviu, 

6. Bado metais išrinktas kvestorium ir burtais gavęs Si- 
ciliją, Ciceronas iš pradžių įsipyko siciliečiams, nes vertė 
juos siųsti grūdus į Romą. Vėliau, patyrę jo rūpestingumą, 
teisingumą ir švelnumą, žmonės ėmė jį gerbti, kaip negerbė 
nė vieno kada buvusių magistratų. O kai pas Sicilijos pre- 
torių buvo atsiųsta daugelis jaunuolių, kilusių iš garsių ir 
kilmingų Romos šeimų, kurie buvo kaltinami nedrausmingu- 
mu ir bailumu karo metu, Ciceronas puikiai juos apgynė ir 
išteisino. Didžiuodamasis šituo pasisekimu, jis grįžo į Romą 
it kelionėje, kaip jis pats pasakoja, turėjo juokingą nuoty- 
kį. Kampanijoj sutiko garsų romėną ir, laikydamas savo 
draugu, paklausė, ką sako ir galvoja romėnai apie jo dar- 
bus, nes manė, kad visa Roma skamba nuo jo vardo ir darbų 
šlovės. O draugas jį paklausė: „Kur tu buvai, Ciceronai, per 
visą šį laiką?" Ciceronas visai nuliūdo: garsas apie jį Ro- 
moje buvo dingęs lyg jūros gelmėse ir jokios garbės jam 
nepalikęs. Vėliau jis ėmė apie tai ramiau galvoti ir pasidarė 
ne toks garbėtroška, supratęs, kad ta trokštamoji garbė, 
yra bekraštė, neturinti ribų, kurias būtų galima pasiekti. Ta- 
čiau pernelyg didelis noras būti giriamam ir nepaprastas gar- 
bės troškimas lydėjo jį visa gyvenimą ir dažnai jam trukdė 
klausyti sveiko prolo. 

7. Karštai griebęsis politinės veiklos, Ciceronas laikė 
gėda, kad amatininkai, naudodamiesi įrankiais ir kitais ne- 
gyvais daiktais, gerai žino jų pavadinimus, vertę ir kam jie 
tinka, o valstybės vyras, kuris visuomeninius darbus atlieka 
per kitus žmones, nesistengia ir nesirūpina pažinti savo pi- 
liečių. Dėl to Ciceronas stengdavosi ne tik vardus atsimin- 
ti, bet žinojo ir vietą, kur gyvena koks žymesnis žmogus, jo 
valdomus dvarus, jo draugus ir kaimynus. Tokiu būdu, kiek- 

vienu Italijos keliu važiuodamas, galėjo lengvai pasakyti ir 
parodyti savo draugų žemes ir dvarus. 

Ciceronas turėjo nedidelį, bet jo išlaidoms pakankamą 
turtą, ir nuostabu buvo, kad jis neimdavo nei atlyginimo, nei 
dovanų už savo ginamąsias kalbas; ypač tuo metu, kai vedė 
Verio bylą. Šitą žmogų, kuris propretoriaudamas Sicilijoj 
buvo daug piktadarybių pridaręs ir kuriam siciliečiai iškėlė 
bylą, įrodė esant kaltą, ir ne savo kalbomis, bet kaip 
tik tuo, kad jokios kalbos nepasakė. Pretoriai, įsiteikdami Ve- 
riui, atidėliojo bylą iki paskutinės dienos, ir buvo aišku, kad 
tos vienos dienos neužteks kalboms pasakyti ir sprendimo 
nebus. Tada atsistojo Ciceronas ir pasakė, kad kalbų nerei- 
kia, pasikvietė ir išklausinėjo liudininkus, po to pasiūlė tei- 
sėjams balsuoti. Minima keletas sąmojų, kuriuos Ciceronas 
pasakęs per šitą bylą. Žodžiu „verres“ romėnai vadina kui- 
lį. Kai vienas paleistinis, vardu Cecilijus, judėjų religijos pa- 
sekėjas, norėjo pats, nušalinęs siciliečius, kaltinti Verį, Cice- 
ronas tarė: „Kas bendro tarp žydo ir kiaulės?“ Veris tu- 
rėjo suaugusį sūnų, kuris, atrodo, nedorai leidęs savo 
jaunas dienas. Verio kaltinamas pasileidimu, Ciceronas atsa- 
kė: „Sūnus reikia barti namuose." Oratorius Hortensijus at- 
virai Verio ginti nedrįso, bet sutiko prikalbėtas dalyvauti 
nustatant nuostolius ir už tai, kaip kyšį, gavo sfinksą iš 
dramblio kaulo. Kai Ciceronas Hortensijui pasakė kažką dvi- 
prasmiška ir šis atsikirto nemokąs minti mįslių, Ciceronas 
tarė: „Juk namie turi sfinksą.“ 

8. Taip buvo nuteistas Veris. Ciceronas, paskyręs jam 
. septynių šimtų penkiasdešimt tūkstančių drachmų nuobau- 
dą, buvo apkaltintas, kad už pinigus sumažino šitą baudą. 
Kai jis buvo edilas, siciliečiai, norėdami pareikšti savo dė- 
kingumą, iš salos gėrybių atvežė jam daugybę dovanų, bet 
Ciceronas nieko neėmė, tik, pasinaudodamas tuo siciliečių 
dosnumu, sumažino, kiek buvo galima, turguje kainas. 

Arpine Ciceronas turėjo puikų dvarą, netoli Neapolio — 
sodybą, ir kitą — prie Pompėjos, abi nedideles. Dar prisi- 
dėjo jo žmonos Terencijos kraitis šimto tūkstančių denarų, 

ir, be lo, jis gavo kažkokį devyniasdešimt tūkstančių denarų 
palikimą. Iš šio turto jis gyveno nestokodamas, bet kartu ir 
kukliai graikų ir romėnų mokslininkų ratelyje. Retai jis sės- 
davo pietauti prieš saulės nusileidimą, ne tiek laiko neturė- 
damas, kiek dėl skrandžio ligos. Jis rūpinosi savo kūnų labai 
atsidėjęs, kasdien darydavo apsitrynimus ir eidavo pasivaikš- 
„ čioti tiksliai nustatytomis valandomis. Tokiu būdų užgrūdino 
savo kūną, kad galėtų pakelti daugybę sunkumų ir vargų. 

Paveldėtus tėvų namus Ciceronas atidavė broliui, o pats 
apsigyveno netoli Palatino, kad jo klientai nevargtų, ilgai 
keliaudami. Kas rytą jo sveikinti prie durų ateidavo ne ma- 
žiau žmonių, kaip pas Krasą ir Pompėjų, kuriais labai ste- 
bėjosi romėnai ir kurie buvo galingiausi iš visų, pirma- 
sis — savo turtais, antrasis — karine galybe. Net Pompėjus 
gerbė Ciceroną, kuris savo valstybine veikla padėjo įsigyti 
Pompėjui galios ir garbės. 

9. Nors su Ciceronu dėl pretoriaus vietos varžėsi daug 
žymių piliečių, jis buvo išrinktas pirmasis ir, visų nuomo- 
ne, garbingai ir dorai vykdė leisėjo pareigas. Pasakojama, kad 
kai Licinijų Makrą, turintį didelę įtaką Romoje ir dar pa- 
laikomą Kraso, Ciceronas patraukė atsakomybėn už grobsty- 
mą, tas, pasitikėdamas savo galia ir visų palankumu, teisė- 
jams tebebalsuojant, parėjo namo, greitai nusikirpo plaukus, 
apsivilko baltą togą, kaip ženklą, kad bylą laimėjo, ir buvo 
beeinąs vėl į forumą. Tarpdury sutikęs Krasą ir išgirdęs, kad 
visi teisėjai nubalsavę prieš jį, Licinijus grįžo namo, atsi- 
gulė ir mirė. Šita byla išgarsino Ciceroną kaip griežtą tei- 
sėją. . 

Vatinijui, atšiauriam vyrui, savo teisminėse kalbose nie- 
kinančiam magistratus, buvo nuo skaudulio ištinęs kaklas. 
Kartą, atėjęs į teismą, jis kažko paprašė Ciceroną. Pastara- 
jam nesutinkant ir ilgai galvojant, Vatinijus jam pasakė, 
kad jeigu jis būtų pretorium, tai dėl šitokio dalyko neabe- 
jotų. Ciceronas atsigrįžęs jam atsakė: „Bet aš juk neturiu 
tokio storo kaklo.“ 

Iki Cicerono preiūros pabaigos buvo likusios dvi—trys 
dienos, kai kažkas patraukė atsakomybėn Manilijų. apkalti- 
nęs vagyste. O šitam Manilijui liaudis buvo nepaprastai pa- 
lanki ir atsidavusi, nes atrodė, kad jis persekiojamas dėl 
Pompėjaus, kurio draugas buvo. Kai kaltinamasis paprašė 
kelių dienų pasiruošti, Ciceronas jam davė tik vieną. Liau- 
dis tuo baisiai pasipiktino: pretoriai paprastai kaltinamie- 
siems duodavo ne mažiau kaip dešimtį dienų. Tribūnai iš- 
vedė Ciceroną į priekį ir ėmė jį kaltinti. Ciceronas paprašė 
išklausomas ir priminė, kad jis visuomet, kiek leidę įstaty- 
mai, elgęsis švelniai ir žŽmoniškai su kaltinamaisiais, ir ne- 
galimas daiktas, kad Manilijui būtų kitoks. Dėl to ir pasky- 
ręs jam tą vienintelę dieną, kuri dar buvo likusi jam pre- 
toriauti, o perduoti bylą kitam pretoriui reikštų nenorą 
Manilijui padėti. Sulig šiais žodžiais nuostabiai pasikeitė liau- 
dies nuotaika, ir, šaukdama jam pagyrimo žodžius, ji prašė, 
kad pats Ciceronas imtųsi ginti Manilijų. Ciceronas mielai 
sutiko, ypač dėl Pompėjaus, kurio tuomet nebuvo, Vėl atėjęs 
į liaudies susirinkimą, Ciceronas pasakė kalbą, su jaunatviška 
drąsa puldamas oligarchijos šalininkus ir Pompėjaus pavy- 
duolius. 

1 10. Konsulalą jis gavo palaikomas ir aristokratijos, ir liau- 
dies, abiem pusėm trokštant valstybei naudos. Šiai dėl ku- 
rios priežasties jie visi susivienijo. Pasikeitimai valstybės 
santvarkoje, Sulai valdant, iš pradžių atrodė netikę, bet ilgai- 
niui visi su jais apsiprato ir nebeatrodė blogi. Buvo ir tokių 
žmonių, kurie troško perversmų ir pasikeitimų, beje, dėl savo 
naudos, o ne dėl bendrosios gerovės. Pompėjus vis dar ko- 
vojo su Ponto ir Armenijos karaliais, ir Romoje nebuvo 
jėgos, galinčios pasipriešinti maištininkams. Jų vadas buvo. 
drąsus, didelių užmojų ir klastingas vyras — Lucijus Katili- 
na. Be daugybės kitų didelių nedorybių, jis buvo kaltinamas 
"gyvenęs su netekėjusia savo dukterimi ir užmušęs savo brolį. 
Bijodamas bausmės už šį nusikaltimą, jis įprašė Sulą, kad 
šitą brolį, tartum jis būtų dar gyvas, įtrauktų į sąrašus tų, 
kurie turės mirti. Šie piktadariai, išsirinkę Katiliną savo vadu, 

davė vieni kitiems ištikimybės priesaiką ir, prie aukuro nu- 

“ dūrę žmogų, valgė jo mėsą. 

Katilina ištvirkino Romoje daug jaunimo, kiekvienam jis 
nuolat parūpindavo malonumų, puolų, moterų meilės, negai- 
lėdamas jokių išlaidų. 

Jau visa Etrurija ir dauguma Galijos tautų anapus Alpių 
buvo besukylančios. Pačiai Romai grėsė perversmas dėl ne- 
lygaus turtų pasiskirstymo: garsiausi ir kilmingiausi žmonės 
nusigyveno; išlaidaudami teairams, puotoms, siekdami val- 
džios, statydami namus, o jų turtai perėjo į niekuo nepasi- 
žymėjusių žemesnės klasės žmonių rankas. Maža betrūko, 
kad drąsus:žmogus visai nuverstų valdžią, jau ir taip ne- 
tvirtą. 

* 11. Katilina, norėdamas savo planams gauti tvirtą alra- 
mą, ėmė siekti konsulato. Jis tvirtai tikėjosi -konsulauli 
kartu su Gajum Antonijum, kuris pats kaip vadas negalėjo 
nei gero, nei blogo padaryti, bet kuris galėjo būti tikra pa- 
rama kitai vadovaujančiai jėgai. Daugelis kilmingųjų pilie- 
čių, numatydami gresiantį pavojų, išstatė Cicerono kandida- 
tūrą, kurią liaudis palankiai sutiko, ir Katilina pralaimėjo, 
o konsulais buvo išrinkti Ciceronas šu Gajum Antonijum, 
nors iš visų kandidatų tik vienas Ciceronas buvo Romos rai- 
telio, o ne senatoriaus sūnus. 

12. Katilinos užmačių liaudis dar nežinojo, bet apie jas 
buvo galima spręsti iš tų sunkumų, kuriuos turėjo Cicero- 
nas savo konsulavimo pradžioje. Iš vienos pusės tie, kuriems 
Sulos įstatymai trukdė užimti magistratūras— o tokių buvo 
nemaža ir visi buvo galingi,— siekdami valdžios, griebdavosi 
demagogijos ir, nors savo kalbose visai pelnytai ir teisingai 
kaltino Sulos tironiją, rengė perversmą ne laiku ir nesiskai- 
tydami su aplinkybėmis. Iš kitos pusės liaudies tzibūnai siūlė 
įstatymus tuo pačiu tikslu, reikalaudami decemvirato su nę- 
ribota valdžia. Decemvirai, turėdami neribotą valdžią visoje 
Italijoje, Sirijoje ir neseniai Pompėjaus užkariautose žemė- 
se, galėjo parduoti valstybinį turtą, teisti, ką reikės ištremti, 
steįgti kolonijas, imti pinigus iš valstybės iždo, rinkti ir lai- 


134 


kyti tiek kareivių, kiek prireiksią. Dėl to šį įstatymą rėmė ir 
kai kurie žymūs piliečiai, visų pirma Gajus Antonijus, ku- 
ris valdė kartu su Ciceronu,— jis tikėjosi būti išrinktas de- 
cemviru, Atrodė, kad jis žinojo apie Katilinos ruošiamą są- 
mokslą, bet, daugybę skolų turėdamas, nebuvo jam priešiš- 
kas. Visa tai labai gąsdino optimatus. Norėdamas išvengti 
šito pavojaus, Ciceronas pravedė nutarimą, kad Antonijui 
būtų duota valdyti Makedonijos provincijos, o pats atsisakė 
nuo siūlomos jam Galijos ir tokiu savo dosnumu patraukė 
į savo pusę Antonijų, davęs jam, lyg samdiniui aktoriui, 
antraeilę rolę valstybės reikaluose. Kai Antonijus pasidarė 
ramus ir paklusnus jo įrankis, Ciceronas jau drąsiau pradėjo 
kovą prieš maištininkus. Senate pasakęs kalbą prieš šitą 
įstatymą, taip suglumino tuos, kurie buvo jį pasiūlę, kad jie 
nė žodžio prieš nepasakė. Kai tribūnai vėl stojo su savo pa- 
siūlymų labiau pasiruošę ir pakvietė konsulus į liaudies su- 
sirinkimą, Ciceronas nė kiek neišsigando ir pasiūlė senatui jį 
palydėti į forumą. Stojęs kalbėti, jis ne tik įtikino liaudį 
atmesti šį įstatymą, bet ir tribūnai, tokios jo iškalbos pa- 
veikti, turėjo atsisakyti visų savo planų. 

13. Iš visų oratorių vienas Ciceronas įrodė romėnams, 
kiek žavesio iškalba gali suteikti teisiam reikalui, kad mo- 
kamai pasakyta tiesa nenugalima, kad geras valstybės vy- 
ras savo veikloje turi visada, užuot meilikavęs liaudžiai, 
Tinktis tiesą, o savo kalba sušvelninti visa, ką nemalonaus 
turi naudingi pasiūlymai. Puikiausiu pavyzdžiu, kokią kerin- 
čią galią turėjo jo žodis, gali būti atsitikimas teatre dėl vie- 
tų jo konsulavimo metais. Anksčiau raiteliai teatruose sė- 
dėjo kartu su minia ir žiūrėjo vaidinimų su liaudimi. Bet tri- 
būnas Markas Otonas pirmasis parodė raiteliams pagarbą ir 
atskyrė juos nuo kitų piliečių, davęs jiems atskiras vietas, 
kurias jie turi ir iki šios dienos, Liaudis šitai palaikė sau 
negarbe ir, pasirodžius teatre Otonui, tyčiodamasi ėmė švilp- 
ti, o raiteliai sutiko jį karštais plojimais. Liaudis vis labiau 
ir labiau švilpė, o raileliai plojo, o paskui abi pusės atsisu- 
ko viena prieš kitą ir ėmė plūstis — teatre kilo sąmyšis. Kai 

Ciceronas, apie tai sužinojęs, atėjo į teatrą ir, sušaukęs liau- 
dį Belonos šventykloje, ėmė priekaištauli jai ir įtikinėli, pi- 
liečiai, jo žodžių paveikti, vėl grįžo į teatrą, ėmė smarkiai 
ploti Otonui ir, su raiteliais lenktyniaudami, rodė šitam vyrui 
savo pagarbą ir atsidavimą. 

14. Katilinos sąmokslo bendrininkai, pradžioje suglumę 
iš baimės, vėl padrąsėjo. Susiėję jie drąsiau ragino vienas 
kitą griebtis veiklos prieš parvykstant Pompėjui, kuris, kaip 
buvo kalbama, buvo begrįžtąs su kariuomene, Labiausiai Ka- 
tiliną kurstė senieji Sulos kareiviai, Jie buvo išsisklaidę po 
visą Italiją, bet dauguma iš jų, patys karingieji, apsigyvenę 
Etrurijos miestuose, vėl svajojo prisivilkti prisiplėšti gatavų 
turtų. Turėdami sau vadu Manlijų, vyrą, pasižymėjusį Sulos 
vadovaujamuose žygiuose, Tiš Prisidėjo prie Katilinos ir at- 
keliavo į Romą palaikyti jo kandidatūros, nes šis antrą kar- 
tą siekė konsulato ir norėjo užmušti Ciceroną, kilus sąmy- 
šiui per pačius rinkimus. 

Atrodė, patys dievai galėjo įspėti apie tai, kas turi įvykti, 
žemės drebėjimais, žaibais, šmėklomis. Žmonių parodymų, 
kad ir teisingi jie buvo, dar neužteko apkaltinti tokiam ga- 
lingam ir kilmingam vyrui, kaip Katilina. Todėl Ciceronas 
atidėjo rinkimų dieną ir, pasikvietęs Katiliną į senatą, ėmė 
klausinėti apie viską, kas apie jį buvo kalbama. Manyda- 
mas, kad senate yra žmonių, trokštančių perversmo, ir norė- 
damas pasirodyti prieš savo bendrininkus, Katilina akiplė- 
šiškai atsakė Ciceronui: „Ką aš čia baisaus darau, jeigu, 
prieš save turėdamas du kūnus: vieną išsekusį ir geibstantį, 
bet su galva, kitą be galvos, bet stiprų ir didelį, šitam pasta- 
„ Tajam noriu galvą pridėti.“ Supratęs, kad, šitaip sakydamas, 
jis turi galvoje senatą ir liaudį, Ciceronas dar labiau išsi- 
gando, ir jį, apsivilkusį šarvais, lydėjo visi įtakingi žmonės 
ir daugybė jaunimo nuo namų į Marso lauką. Ciceronas tyčia 
rodė šarvus, nuleidęs nuo pečių tuniką, kad visi matytų, 
koks pavojus jam gresia. Liaudis pasipiktinusi ėmė burtis 
aplink jį, ir pagaliau rinkimuose Katilina vėl pralaimėjo, 
o konsulais buvo išrinkti Silanas ir Murena. 

15. Kiek vėliau, kai pas Katiliną ėmė rinktis ir burtis 
į pulkus jo šalininkai iš Etrurijos ir arti buvo diena, paskirta 
puolimui, prie Cicerono namų apie vidurnaktį atėjo garsiau- 
si ir įlakingiausi romėnų piliečiai — Markas Krasas, Markas 
Marcelas ir Scipionas Metelas. Pasibeldę į duris ir pasišaukę 
durininką, jie liepė pažadinti Ciceroną ir jam pasakyti, kad 
jie čia atėję. Buvo taip: po pietų durininkas Krasui padavė 
kažkokio nepažįstamo žmogaus atneštus laiškus. Kitiems 
asmenims skirti laiškai buvo su parašais, tik vienas, rašytas 
pačiam Krasui, be parašo. Krasas ir perskaitė tiktai šitą vie- 
ną laišką ir, kadangi jame buvo kalbama, kad Katilina Ro- 
moje ruošias dideles skerdynes, ir jam patariama išeiti iš 
miesto, Krasas kitų laiškų neplėšė ir tuojau pat nuėjo pas 
Ciceroną, išsigandęs gresiančio pavojaus ar norėdamas iš- 
vengti įtarimų, kurie galėjo ant jo kristi dėl draugystės su 
Katilina. Pasitaręs su jais, Ciceronas kitos dienos rytą sušau- 
kė senatą, išdalino atsineštus laiškus tiems, kuriems jie buvo 
siųsti, ir paliepė juos garsiai perskaityti. Visuose buvo kal- 
bama apie sąmokslą. Kai Kvintas Arijus, buvęs pretorius, 
pranešė apie renkamus sąmokslininkų būrius Etrurijoje ir 
buvo gaula žinia, kad Manlijus su dideliu būriu šlaistosi ne- 
toli Etrurijos miestų, visą laiką laukdamas žinių iš Romos, — 
senatas išleido nutarimą perduoti respublika konsulams, kad 
jie savo nuožiūra tvarkytų ir gelbėtų valstybę. Paprastai se- 
natas šitaip darydavo ne dažnai, o tik gresiant dideliems pa- 
vojams. 

16. Gavęs tokią valdžią, Ciceronas Kvintu Metelui pa- 
vedė tvarkyti reikalus už miesto, 0 sosiinę pats pasiėmė ir 
kasdien vaikščiojo, saugomas tokios daugybės žmonių, kad 
jų būdavo beveik pilnas forumas, kai čia atsivesdavo šituos 
savo lydėtojus. Katilina, nebepakęsdamas delsimo, pats nu- 
tarė lėkti pas Manlijų ir jo būrį, o Marcijui ir Cetegui įsakė, 
kardus pasiėmus, rytą nueiti prie Cicerono durų. tartum jo 
pasveikinti, o paskui užpuolus nužudyti. Apie tai pranešė 
Ciceronui viena kilminga moteris Fulvija,— atėjusi naktį, ji 
įkalbinėjo pasisaugoti Cetego gaujos. O tie atėjo auštant ir, 

kai jų niekas neįsileido, ėmė taip apmaudą giežti ir triukš- 
mauti prie durų, kad dar labiau atrodė įtartini. Ciceronas, 
išėjęs iš namų, sušaukė senatą į Jupiterio Gelbėtojo (romė- 
nai jį vadina „Stator“) šventovę, stovinčią Šventosios gat- 
vės pradžioje, lipant į Palatino kalvą. Čia su kitais senato- 
riais atėjo ir Katilina, lyg norėdamas pasiteisinti, bet nė vie- 
nas senatorius nenorėjo su juo sėdėti, visi pasitraukė nuo jo 
suolo. Katilina pradėjo kalbėti, bet jį nutraukė triukšmas. 
ir pagaliau Ciceronas atsistojęs įsakė jam išeiti iš miesto. 
„Jei aš, — sakė jis, — veikiu žodžiais, o tu ginklais, tarp mūsų 
turi būti siena,“ Katilina netrukus išėjo iš Romos su trimis 
šimtais ginkiuotų vyrų, apsuptas lyg konsulas liktorių su kir- 
viais, ir, lydimas vėliavų, patraukė pas Mianlijų. Surinkęs 
apie dvidešimt tūkstančių vyrų, jis žygiavo iš miesto į mies- 
tą, prikalbinėdamas prie jo prisidėti ir sukilti, o kai jau kilo 
atviras karas, kovoti su sąmokslininkais buvo pasiųstas An- 
+onijus, 

17. Katilinos sukurstytus žmones, kurie buvo likę Ro- 
moje, surinko ir padrąsino Kornelijus Lentujas, vadinamas 
Sura, kilmingas vyras, bet patvirkęs, anksčiau buvęs už 
nedorovingumą išmestas iš senato, o dabar antrą kartą tapęs 
pretorium, kaip buvo įprasta žmonėms, norintiems vėl būti 
senatoriais. Pasakojama, kad Suros vardas jam buvo duotas 
dėl tokios priežasties. Sulos laikais kvestoriaudamas, jis iš- 
švaistė daug valstybės pinigų. Kai Sula įpykęs senate parei- 
kalavo iš jo apyskaitos, Leniulas, išdidžiai ir įžūliai priėjęs, 
pasakė, kad apyskaitos neduosiąs, bet pakišias tiktai kojos 
blauzdą, kaip paprastai daro vaikai, pralošę sviediniu. Dėl 
to jis ir buvo pramintas Sura, nes romėniškai „sura“ yra 
blauzda. Vėl patrauktas į teismą, jis papirko kai kuriuos tei- 
sėjus ir buvo išteisintas tik dviejų balsų dauguma. Tada jis 
pasakė, kad be reikalo davęs vienam teisėjui kyšį, nes jam 
išteisinti būtų užtekę ir vieno balso. Tokio būdo žmogų ir 
dar Katilinos sukurstytą tuščiomis viltimis sugundė apgaulin- 
gi pranašai ir sukčiai, skaitydami jam savo pačių išgalvotas 
eiles ir pranašystes, lyg paimtas iš Sibilės knygų, kur buvo 

sakoma, kad likimo lemta trims Kornelijams būti Romoje 
valdovais, dviem iš jų, Cinai ir Sulai, išsipildė lemtis, o jam, 
trečiajam Kornelijui, dievai ruošią neribotą valdžią, kurią 
jis Lurįs priimti, kad savo deisimu nepraleistų geros progos 
kaip Katilina. 

18. Lentulas turėjo didelių ir aiškių planų, jis norėjo iš- 
žudyti visą senatą ir kitus piliečius, kuriuos tik galės, o pas- 
kui padegti ir patį miestą ir nieko nepasigailėti, be Pompė- 
jaus vaikų; tuos vaikus Kalilina norėjo pasigrobti, laikyti 
pas save ir saugoti kaip įkaitus, kurie laiduosią jam taiką 
su Pompėjum; visur sklido kalbos, kad Pompėjus grįžtąs iš 
didelio žygio. Sąmokslui buvo paskirta viena Saturnalijų 
naktis. Kardus, pakulas ir sierą sąmokslininkai sunešė į Ce- 
tego namus ir paslėpė. Išrinkę šimtą vyrų ir į tiek pat dalių 
padalinę miestą, jie kiekvienai daliai burtais paskyrė po 
vieną iš tų vyrų, kad iškart daugely vietų padegtas mies- 
tas užsiliepsnotų iš visų pusių. O kiti sąmokslininkai turėjo 
uživerli vandentiekius ir užmušti visus, kas tik ateitų van- 
dens pasisemti. 

Tuo metu Romoje buvo atvykę du alobrogų pasiuntiniai. 
Ši tauta kentė sunkią dalią, romėnų valdžios "engiama. Len- 
tulas su savo bendrininkais, tardamas, jog jie gali būti nau- 
dingi kaip padėjėjai kurstyti sukilimui Galijoj, kad ji at- 
simestų nuo Romos, padarė juos savo sąjungininkais ir davė 
jiems laiškus įteikti savo krašto senatui ir kitus — Katilinai, 
pirmuosiuose žadėdamas alobrogams laisvę, antruosiuose ra- 
gindamas Katiliną išlaisvinti vergus ir skubėti į Romą. Karių 
su alobrogais sąmokslininkai pasiuntė pas Katiliną ir kažkokį 
Titą krotonietį, kuris nešęs laiškus. Bet šie nealsargūs vyrai 
paprastai tardavosi prie vyno ir moterų draugėje, ir jų pla- 
nus atsidėjęs sekė Ciceronas, kuris veikė blaiviai galvoda- 
mas ir viską puikiai suprasdamas. Be to, turėdamas mieste 
daug žmonių, kurie atsidėję stebėjo, kas dedasi aplink, ir pa- 
dėjo jam sekti, slaptai tardamasis su daugeliu patikimų asme- 
nų, kurie buvo sąmokslo bendrininkais, jis sužinojo ir apie 
sąmokslininkų sandėrius su svetimtaučiais. Naktį patykojęs, 

Ciceronas sučiupo krotonietį su laiškais, slaptai padedant 
alobrogams. 

19. Kitos dienos ankstų rytą Ciceronas, sušaukęs senalą 
Santarvės šventovėje, perskaitė laiškus ir išklausė liudinin- 
kus. Pasisakė ir Junijus Silanas, kad kai kurie žmonės gir- 
dėję Cetega sakant, jog būsią nužudyti trys konsulai ir ke- 
turi pretoriai. Panašius parodymus davė ir buvęs konsulas 
Pizonas, o Gajus Sulpicijus, vienas iš pretorių pasiųstas 
į Cetego namus, rado daugybę iečių ir visokių ginklų, dau- 
giausia ką tik išgaląstų kardų ir durklų. Pagaliau, senatui nu- 
tarus pažadėti krotoniečiui neliečiamybę, jei jis viską pa- 
sakysiąs, Lentulas buvo sugautas dalyvavęs sąmoksle ir at- 
sisakė valdžios (tuo metu jis buvo pretorium), nusivilko 
senate savo togą Taudonais apsiuvais ir persirengė atitinkan- 
čiu jo nelaimę drabužiu. Ir jis, ir jo bendrininkai buvo su- 
imti ir atiduoti saugoti pretoriams. 

Buvo jau vakaras, minia laukė susirinkusi, ir Ciceronas, 
išėjęs iš senato, apsakė piliečiams, kas įvykę. Jų lydimas, jis 
nuėjo į savo kaimyno ir bičiulio namus, nes jo paties na- 
muose buvo susirinkusios moterys atlikti paslaptingų apeigų 
deivei, kurią romėnai vadina Gerąja, o graikai — Moterų dei- 
ve. Kasmet konsulo namuose jo žmona ar motina aukoja ši- 
tai deivei, dalyvaujant mergaitėms vestalėms. Nuėjęs į šiuos 
namus su nedaugeliu palydovų, Ciceronas ėmė svarstyti, 
ką jam padarius su tais žmonėmis, Skirti aukščiausia baus- 
mę, vertą lokių didelių „nusikaltimų, jis vengė ir nesiryžo, 
būdamas iš prigimties švelnaus būdo ir nenorėdamas pasi- 
rodyti pikinaudžiaująs savo valdžia ir žiauriai susidorojąs su 
tokiais kilmingais žmonėmis, turinčiais mieste įtakingų drau- 
gų. Švelniau su jais pasielgęs, Ciceronas bijojo užtraukti 
per juos miestui pavojų. Nubausti lengvesne už mirtį baus- 
me, jie to neįvertintų ir dar įžūlesni pasidarytų, be anks- 
tesnių nusikaltimų dar naują piktumą gieždami; 0 ir pats Ci- 
ceronas tada būtų palaikytas bailiu ir silpnu, juo labiau kad 
liaudis jo ir taip nelaikė perdaug drąsiu. 

20. Tuo metu, kai Ciceronas kankinosi, nežinodamas, ko 
griebtis, aukas aukojančioms moterims pasirodė ženklas: kai 
aukuro ugnis atrodė visai jau užgesusi, staiga iš pelenų ir 
sudegusių žievių plykstelėjo didelė ir ryški liepsna, Visos 
moterys išsigando, bet vestalės liepė Terencijai, Cicerono 
žmonai, kuo greičiau eiti pas vyrą ir pasakyti, kad jis ne- 
delsdamas dėl tėvynės imtų vykdyti tai, ką nutaręs, nes 
deivė užplieskė liepsną jo gerovei ir garbei. Terencija (o tai 
buvo moteris ir šiaip jau neromi ir nebaili, bet dar net gar- 
bėtroška ir, kaip pats Ciceronas yra pasakęs, daugiau besi- 
dalinanti sų juo valstybės valdymo rūpesčiais, negu namų 
ūkio reikalais) ne tik papasakojo jam visa tai, bet ir ėmė 
jį kurstyti prieš suimtuosius. Taip pat darė ir Kvintas, Cice- 
rono brolis, ir jo mokslo draugas Publijus Nigidijus, kurio 
parama jis pasinaudodavo, spręsdamas daugelį labai svarbių 
valstybės reikalų. Kai rytojaus dieną senate buvo svarstoma, 
kokią bausmę skirti sąmokslininkams, ir pirmajam savo 
nuomonę pasakyti buvo pasiūlyta Silanui, jis pasakė, kad 
juos reikią nuvesti į kalėjimą ir nubausti aukščiausia baus- 
me. Visi, vienas po kito, pritarė jo nuomonei, kol atėjo 
būsimojo diktatoriaus Gajaus Cezario eilė. Būdamas tada 
dar jaunas, tačiau su būsimosios didybės pradais, jis savo 
politika bei planais jau skynėsi kelią, kuriuo eidamas romė- 
nų respubliką padarė monarchija. Kiti apie tai nieko neži- 
nojo, tik vienas Ciceronas jį daug kur įtarė, nors Cezaris 
niekur neišsidavė, kad būtų galima buvę jį apkaltinti. Kai 
kurie sako, kad Ciceronas vos jo nesučiupęs, bet Cezaris iš- 
sisukęs. Kiti sako, kad Ciceronas tyčia pro pirštus praleidęs 
ir visai nepaisęs skundų ant Cezario, bijodamas jo įtakos ir 
draugų, nes visai buvo aišku, kad greičiau dėl šių pastarųjų 
Cezaris išvengs persekiojimų, negu jie dėl Cezario bus per- 
sekiojami. 

21. Kada alėjo eilė Cezariui, jis atsistojo ir pasakė, kad 
sąmokslininkų nereikią bausti mirtimi, bet jų turtus pavers- 
ti valstybės nuosavybe, o juos pačius išsiųsdinti į tuos Ita- 
lijos miestus, kuriuos parinksiąs pats Ciceronas, ir ten lai- 

kyti kalėjime, kol bus nugalėtas Katilina. Šią taip švelnią 
nuomonę ir dar pasakytą su didžiausiu įsitikinimu nemažai 
parėmė ir Ciceronas: atsistojęs jis ėmė nagrinėti abi nuo- 
mones, iš dalies pritardamas pirmajai, iš dalies sutikdamas 
su Cezariu. Visi Cicerono draugai irgi manė, kad Cezario 
pasiūlymas naudingesnis Ciceronui— jis mažiau bus kaltina- 
mas, jeigu mirtimi tų žmonių nebaus,—ir labiau pritarė 
antrajai nuomonei. Ir pats Silanas apsigalvojo ir atsiėmė savo 
žodžius, sakydamas, kad nesiūlęs sąmokslininkų žudyti, nes 
kalėjimas Romos senatoriui esanti jau aukščiausia bausmė. 
Kai šita nuomonė buvo pasakyta, pirmasis ją puolė Lutacijus 
Katulas, jį palaikė Katonas: savo iškalba jis taip išpūtė įta- 
rimus prieš Cezarį, senatui tiek įkvėpė pasipiktinimo ir pyk- 
čio, kad kaltininkams buvo paskelbta mirties bausmė. Dėl 
jų turto atėmimo pasipriešino Cezaris, laikydamas neteisybe, 
kad senatas almeta visa, kas yra žmoniška jo pasiūlyme, ir 
panaudoja tik tai, kas jame žiauriausia, Daugelio smarkiai 
puolamas, jis šaukėsi liaudies tribūnų pagalbos; šie jo nepa- 
klausė, bet paskui Ciceronas pats nusileido ir atsiėmė savo 
pasiūlymą dėl turto atėmimo, 

22. Po to jis kartu su senatoriais nuvyko pas suimtuosius, 
Jie nebuvo visi vienoje vietoje, kiekvieną saugojo vis kitas 
pretorius. Ciceronas iš Palatino pirmąjį pasiėmė Lentulą, ve- 
dėsi jį Šventąja gatve ir vidurių forumo, apsuptą ratu ir 
saugomą aukščiausių pareigūnų, o liaudis juos sekė iš pas- 
kos, tylėdama ir drebėdama iš siaubo dėl šitų įvykių. Labiau- 
siai buvo persigandusi ir nustebusi jaunuomenė, kuriai at- 
rodė, kad čia atliekamos kažkokios senovinės aristokratijos. 
apeigos. Perėjęs forumą ir pasiekęs kalėjimą, Ciceronas atį- 
davė Lentulą budeliui ir įsakė nukirsti galvą. Po to jis at- 
vedė Cetegą ir visus kitus iš eilės ir atidavė nužudyti. Cice- 
ronas pamatė forume pulku stovinčius ir kitus sąmokslo da- 
lyvius, kurie nežinojo, kas čia dedasi, ir laukė nakties, 
manydami, kad suimtieji dar gyvi ir juos galima išvaduoti, 

Š | ir sušuko jiems: „Jie buvo gyvi.“ Taip sako romėnai, neno- 
rėdami tarti grėsmingų žodžių: „Jie mirę." 

Buvo jau vakaras, ir Ciceronas per forumą ėjo namo, bet 
jau ne tvarkingai tylomis piliečių lydimas, o sutinkamas 
šauksmais ir plojimais žmonių, kurie garsiai vadino jį tėvy- 
nės gelbėtoju ir kūrėju. Gatvės buvo apšviestos galybės Ži- 
burių: prie durų visi statė lempas ir deglus. Moterys švietė 
jam kelią nuo stogų, reikšdamos pagarbą ir žiūrėdamos, kaip 
jis iškilmingai grįžta, lydimas kilmingiausių piliečių. Daugu- 
ma iš jų buvo baigę didelius karus ir sugrįžę į Romą triumio 
vežimais, įgiję Romai nemaža žemių ir jūrų, bet, eidami su 
Ciceronu, visi kaip vienas pripažino, kad romėnų iauta turi 
būti dėkinga daugeliui karo vadų už turtus, grobį ir už ga- 
lybę, bet už saugumą ir išgelbėjimą — tik vienam Ciceronui, 
apsaugojusiam ją nuo tokio didelio ir baisaus pavojaus. Nuo- 
stabiu daiktu atrodė ne lai, kad jis sukliudė sąmokslininkų 
planus ir nubaudė kaltininkus, bet tai, kad pavojingiausią iš 
kada nors buvusių sukilimų numalšino švelniausiomis prie- 
monėmis, be maišto ir riaušių: dauguma pas Katiliną subė- 
gusių žmonių, tik sužinoję, kas nutiko Lentului ir Cetegui, 
paliko savo vadą ir išbėgiojo, pats Katilina, stojęs į kova 
prieš Antonijų su likusiais ištikimais draugais, žyvo, o jo 
būrys buvo sunaikintas, 

23. Atsirado ir tokių, kurie buvo pasiruošę apkaltinti Ci- 
ceroną už jo darbus ir pakenkti įam. Turėjo jie ir vadų iš 
paskirtųjų ateinantiems metams magistratų — pretorių Ce- 
zarį ir liaudies tribūnus Metelą ir Bestiją. Paėmę valdžią tuo 
metu, kai Ciceronui dar buvo likusios kelios dienos konsu- 
lauti, jie neleido jam pasakyti kalbos liaudžiai ir, sustatę tri- 
būnoje suolus, neleido ten užlipti ir nedavė kalbėti; jie tik 
pasiūlė jam pasakyti tribūnoje priesaikos žodžius, baigiant 
konsulavimą, jeigu jis to panorėtų. Šia dingstimi Ciceronas 
ir užlipo į tribūną ir, visiems nutilus, pasakė priesaikos ŽO- 
džius, bet ne prosenių paliktus, o savus, dar negirdėtus,— jis 
prisiekė, kad išgelbėjęs tėvynę ir apsaugojęs jos galią. Ir 
visa liaudis kartojo su juo šitą priesaiką. Cezaris su liau- 
dies tribūnais dėl to dar labiau įniršo ir ėmė ruošti Cicero- 
nui naujas pinkles. Jie pasiūlė įstatymą, pagal kurį Pompė- 

jus aišaukiamas su savo kariuomene į. Romą padaryli galą 
Cicerono viešpatavimui. Cicerono ir visos valstybės laimė, 
kad liaudies tribūnu tada buvo Katonas, kuris pasipriešino 
savo bendražygių nutarimams, turėdamas su jais lygią val- 
džią, tik labiau gerbiamas. Katonas visai lengvai sugriovė ir 
kitus jų planus ir savo kalbomis liaudžiai taip išliaupsino Ci- 
cerono konsulatą, kad ta nutarė suteikti iki šiol negirdėtą 
jam garbę ir vadinti tėvynės tėvu. Atrodo, kad Ciceronui 
pirmajam buvo pripažintas šitas vardas, kurį Katonas jam 
suteikė liaudies susirinkime. 

24. Ciceronas tada turėjo Romoje didelę galią, bet dau- 
gelis jo ir nemėgo, ir ne už kokį blogą darbą, tik daug kam - 
jis įsipyko, girdamas save ir didžiuodamasis. Nei senatas, nei 
liaudis, nei teismas negalėjo susirinkti, neišgirdę amžinos jo 
giesmės apie Katiliną ir Lentulą. Galų gale net į savo kny- 
gas ir raštus prikišo pagyrų sau pačiam. Šitas negražus įpro- 
tis prilipo jam lyg kokia liga, todėl ir jo kalbos, tokios 
malonios ir sklandžios, darėsi klausytojams nuobodžios ir 
ypriklios. Kad ir būdamas toks garbėtroška, Ciceronas toli 
gražu kitiems nepavydėjo. Kaip matyti iš jo raštų, jis be 
jokio pavydo girdavo praėjusių ir savo laikų žmones. Yra 
išlikę daug ir nerašytinių jo posakių: apie Aristotelį yra 
pasakęs, kad jis — upė, tekanti auksu, apie Platono dialo- 
gus — kad jeigu Dzeusas panorėtų kalbėti, jis prašnektų Pla- 
tono kalba. Teofrastą paprastai jis vadindavo „savo džiaugs- 
mu“, o paklaustas, kurią Demosteno kalbą laikas gražiausia, 
atsakęs: „Ilgiausią.“ 

Kai kurie žmonės, laiką save Demosteno garbintojais, 
kimba prie Cicerono žodžių, parašytų viename laiške drau- 
gui, kur sakoma, kad Demostenas savo kalbose kartais pro 
šalį prašaunąs, bet jie užmiršta tuos didžius ir nuostabius 
pagyrimus, kuriuos Ciceronas dažnai savo veikaluose skiria 
šitam vyrui, užmiršta ir tai, kad jo kalbos, kurias su didžiau- 
sių atsidėjimu ruošė, būtent, kalbos prieš Antonijų, pavadin- 
tos „Filipikomis“. 

Iš visų garsių jo laiko oratorių ir filosofų nebuvo nė vie- 

no, kurio jis nebūlų dar labiau išgarsinęs, palankiai atsi- 
liepdamas apie jį savo kalbose ar raštuose, Iš Cezario, kuris 
valdė tuo metu, išrūpino Romos piliečio teises peripatetikui 
Kratipui, 0 iš areopago — nutarimą, pagal kurį Kratipas buvo 
prašomas pasilikti Atėnuose mokyti jaunuomenės ir būti 
miesto papuošalu. Yra Cicerono laiškų Herodui, ir dar kitų — 
jo paties sūnui, raginančių juos mokytis filosofijos pas Kra- 
tipą. Retorių Gorgiją Ciceronas kaltina, kad jo sūnų jis trau- 
kiąs į geidulingų malonumų pamėgimą ir girtuoklystę, ir 
draudžia jaunuoliui su juo bendrauti. Iš graikiškų Cicerono 
laiškų šis beveik vienintelis, parašytas piktokai, be kito laiš- 
ko bizantiečiui Pelopui. Ciceronas teisingai bara Gorgiją, jei 
jis iš tikrųjų buvo toks niekšas ir ištvirkėlis, kaip atrodė, 
o su Pelopu ginčijasi dėl niekų ir priekaištauja, kad Pelopas 
neišrūpinęs jam iš bizantiečių kažkokių garbės nutarimų. 
25. Jo garbės troškimą rodo dar ir tai, kad žodžio menui 
dažnai padorumą aukoja. Kartą teisme Ciceronas gynė Mu- 
nacijų. Tas buvo išteisintas, bet paskui atidavė teismui Ci- 
cerono draugą Sabiną, ir tada, kaip sako, Ciceronas baisiai 
įpykęs ir pasakęs: „Munacijau, nejaugi tu manai, kad pats 
per save buvai išteįsintas, o ne aš tamsia migla užleidau teis- 
mą, kada viskas buvo aišku?“ Tribūnoje išgyręs Marką Kra- 
są, jis turėjo didelį pasisekimą, o po kelių dienų ėmė jį vai- 
noti. Krasas jį ir paklausė: „Argi ne tu pats prieš kelias 
dienas mane gyrei iš šitos pat vietos?" —;, Taip, dėl prakti- 
kos,— aisakė Ciceronas,— aš lavinausi kalbėti sunkia tema.“ 
Kitą kartą Krasas pareiškė, kad nė vienas Krasas Romoje 
nėra išgyvenęs daugiau kaip šešiasdešimt metų, o paskui pa- 
neigė savo žodžius, tardamas: „Kuriam galui taip būčiau sa- 
kęs?"—,„Tu žinojai, — pasakė Ciceronas, — kad romėnams bus 
malonu klausytis tokių žodžių ir taip norėjai jiems įsiteikti.“ 
Tas pats Krasas kartą pasakęs, jog jam patinkąs stoikų po- 
sakis, kad tik dorybingasis esąs turtingas. „Ar tik ne geriau 
kitas posakis, kad viskas priklauso išminčiui",— atsakė Cice- 
ronas. Krasas, kaip žinoma, garsėjo savo šykštumu. Kai vie- 
nas Kraso sūnus, panašus į kažkokį Aksijų ir tuo panašumu 

motinai užtraukęs gėdą, kad ji bendravus su Aksijum, pasa- 
kė senate kalbą ir buvo sutiktas plojimais, Ciceronas, pa- 
klaustas, ką jis galvojąs apie jį, atsakė: '/ Aštoc Kogoo00,* 

26. Prieš iškeliaudamas į Siriją, Krasas norėjo geriau tu- 
rėti Ciceroną draugu, negu priešu. Rodydamas jam didelį 
palankumą, Krasas pasisakė norįs pas jį papietauti, ir Cice- 
ronas mielai jį pakvietė. Po kelių dienų kai kurie jo drau- 
gai atėjo pasakyti, kad Vatinijus norįs su juo susitaikyti ir 
pasidaryti draugu (mat, jis buvo Cicerono priešas). „Ar tik 
nenori Vatinijus papietauti pas mane?“ — paklausė Cicero- 
nas. Toks buvo Ciceronas Krasui. O patį Vatinijų, kuriam 
buvo ištinusios kaklo liaukos, Ciceronas pavadino putniu ' 
oratorium, kai tasai teisme gynė savo bylą. Išgirdęs, kad Va- 
tinijus miręs, ir tuojau gavęs tikrą žinią, kad jis gyvas, Ci- 
ceronas sušuko: „Težūsta bloga mirtimi tas, kas taip blogai 
pamelavo.“ Kai Cezaris išleido nutarimą išdalinti kareiviams 
žemes Kampanijoj, daugelis senatorių ėmė rodyti nepasitenki- 
nimą. Lucijus Gelijus, bene seniausias iš visų senatorių, pa- 
sakė, kad, kol jis gyvas, šito nebūsią. „Palaukime truputį — 
tarė Ciceronas, — nes neilgam atidėti prašo Gelijus.“ Buvo 
kažkoks Okiavijus, kuris sakėsi kilęs iš Libijos. Kai jis per 
kažkokią bylą pasakęs negirdįs Cicerono žodžių, šis jam ai- 
sakęs: „O nepasakysi, kad tau ausis nebūtų perdurta.“ Me- 
telas Nepotas kartą pasakęs, kad Ciceronas daugiau pražu- 
dęs žmonių savo kaltinimais, negu išgelbėjęs savo iškalba. 
„Sutinku,— atsakė Ciceronas,— kad aš daugiau turiu sąži- 
ningumo, negu iškalbos.“ Vienas jaunuolis, kaltinamas davęs 
savo tėvui užnuodytą paplotėlį, buvo įžūlus ir sakėsi išplū- 
siąs Ciceroną, O šis į tai atsakė: „Geriau jau man tavo plū- 
dimas, negu paplotėlis.“ Publijus Sestijus, kažkokioje byloje 
paėmęs Ciceroną gynėju drauge su kitais oratoriais, norėjo 
visą laiką pats kalbėti ir niekam neleido nė žodžio pra- 
tarti. Kai pasidarė aišku, kad teisėjai jį išteisins, ir jau buvo 


* Žodžių žaismas: ašios reiškia vertas, ir Cicerono atsakymas 
turi dvejopą reikšmę: „„Vertas Kraso“ ir „Aksijus Kraso“. 

pradėta balsuoti, Ciceronas tarė: „Naudokis proga šiandien, 
Sestijau, nes rytoj nebebūsi advokatas." Publijų Konstą, ne- 
mokytą ir negabų žmogų, bet norintį būti teisės žinovu, Ci- 
ceronas kartą pasikvietė liudytoju kažkokioje byloje ir, kai 
šis pasisakė nieko nežinąs, tarė: „Tu, tur būt, manai, kad 
būsi klausinėjamas ko nors apie įstatymus.“ Metelas Nepo- 
tas, kilus kažkokiam ginčui su Ciceronu, vis klausė: „Cice- 
rone, kas tavo tėvas?““—,O tau atsakymą į šį klausimą 
yra apsunkinusi motina“, — tarė Ciceronas. Iš tikrųjų Nepoto 
motina buvo ištvirkėlė, o jis pats — lengvapėdis. Kartą, bū- 
damas tribūnu, jis metė staiga savo pareigas ir iškeliavo pas 
Pompėjų į Siriją, o paskui sugrįžo, dar kvailiau padaryda- 
mas. Kuo rūpestingiausiai palaidojęs Filagrą, savo auklėtoją, 
ant jo kapo jis pastatė akmeninę varno statulą. „Labai 
išmintingai padarei, — tarė jam Ciceronas,— nes veikiau jis 
tave išmokė skraidyti, negu kalbėti“ Markas Apijus kaž- 
kokioje byloje, pradėdamas kalbą, pasakė, kad jo ginamasis 
draugas jį prašęs šitai bylai atiduoti visą savo rūpestingumą, 
visą sumanumą ir teisingumą. „Nejaugi tu turi tokią kietą 
širdį, — paklausė Ciceronas,— kad nieko nenori padaryti iš 
tos daugybės, ko prašė tavo draugas." | 

27. Mano nuomone, oratoriui leista panaudoti teisme dygų 
sąmojį prieš savo priešus ir priešingos pusės bylininkus. Bet 
Ciceronas dažnai išjuokdavo priešininką tik dėl juoko ir per 
tai užsitraukdavo neapykantą. Duosiu keletą tokių pavyzdžių. 
Marką Akvilijų, kurio du žentai buvo ištremti, Ciceronas va- 
dino Adrastu. Cenzoriaujant Lucijui Kotai, nepaprastam vyno 
mėgėjui, buvo Cicerono rinkimai į konsulus. Per rinkimus 
Ciceronas ištroško, Gerdamas jis pasakė savo draugams, ku- 
rie stovėjo apie jį ratu: „Ne be reikalo bijote,-— tarė jis — 
kad cenzorius ant manęs nesupyktų, jog aš vandenį geriu.“ 
Sutikęs Vokonijų, kuris vedėsi tris labai negražias dukteris, 


Ciceronas sušuko: 
Prieš Febo valią tapo tėvu šių vaikų. 

Markas Gelijus, kuris buvo laikomas nelaisvų tėvų vai- 
ku, kartą skaitė senale laiškus skambiu ir tvirtų balsu. „Ne- 
sistebėkite,— tarė Ciceronas,— jis yra vienas iš tų viešųjų 
rėksnių." Kai Faustas, sūnus Sulos, kuris Romoje turėjęs 
neaprėžtą valdžią ir daugeliui piliečių nuskyręs mirtį pro- 
skripcijomis, smarkiai įsiskolino ir, išeikvojęs beveik visą 
savo turtą, paskelbė varžytines, Ciceronas pasakė, kad šitas 
skelbimas jam labiau patinkas, negu jo tėvo, 

28. Dėl viso šito daug kas jo nekentė, prieš jį stojo ir 
Klodijaus šalininkai, pasinaudoję tokiomis aplinkybėmis. Klo- 
dijus buvo jaunas kilmingas romėnas, bet. įžūlus ir drąsus. 
Isimylėjęs Pompėja, Cezario žmoną, jis slapta įsmuko į jo 
namus su kitaristės drabužiais ir daiktais. Moterys Cezario 
namuose atlikinėjo slaptas, nuo vyrų akių slepiamas apei- 
gas, ir ten nebuvo nė vieno vyro. Klodijus, visai dar jau- 
nutis ir be barzdos, tikėjosi nepažintas su moterimis įsi- 
brauti pas Pompėją. Naktį patekęs į didelius namus, jis ne- 
žinojo, kur eiti, Beklaidžiojantį jį pamatė Cezario motinos 
tarnaitė Aurelija ir paklausė jo vardo. Priverstas prašnekėti, 
Klodijus sakėsi ieškąs Pompėjos vergės Abros, o tarnaitė, 
pažinusi, kad jo balsas nemoteriškas, ėmė rėkti ir šaukti mo- 
teris. Uždariusios duris ir išnaršiusios visus kampus, jos 
sučiupo Klodijų, pasislėpusį kambary pas vergę, su kuria 
buvo įėjęs. Kai šitas atsitikimas iškilo viešumon, Cezaris 
persiskyrė su Pompėja ir iškėlė Klodijui bylą už negerbimą 
dievų. 

29. Ciceronas buvo Klodijaus draugas, o kovoje su Ka- 
tilina Klodijus buvo uoliausias Cicerono padėjėjas ir asmens 
sargybinis. Kai Klodijus, atsakydamas į kaltinimą, tvirtino, 
kad tuo metu jis buvęs ne Romoje, o gyvenęs labai toli nuo 
miesto, Ciceronas paliudijo, kad Klodijus tuomet alėjęs į jo 
namus ir kalbėjęsis kai kuriais reikalais. Taip ir buvo iš tik- 
rųjų. Bet Ciceronas, atrodo, paliudijo prieš Klodijų ne dėl 
meilės tiesai, bet norėdamas pasiteisinti prieš savo žmoną 
Terenciją. Ji nekentė Klodijaus už jo seserį Klodiją, kuri, 
jos nuomone, norėjusi ištekėti už Cicerono, tarpininkaujant 

kažkokiam Tului, labai artimam ir geram Cicerono draugui. 
Tulas dažnai lankė ir mergino arti gyvenančią Klodiją ir 
luo sukėlė Terencijai įtarimą. Būdama užgaidi ir valdydama 
Cicerona, ji paragino jį stoti kartu su kitais prieš Klodijų ir 
paliudyti prieš jį. Paliudijo prieš Klodijų dauguma kilmin- 
gų vyrų, kaltindami jį neteisingomis priesaikomis, nesąži- 
ningumų, piliečių papirkinėjimais ir moterų suvedžiojimu. 
Lukulas net atvedė į teismą tarnaitės, kurios paliudijo, kad 
Klodijus sanguliavęs su jaunesniąja savo seserim, kai ji jau 
buvus Lukulo žmona, Sklido gandas, kad Klodijus turėjęs 
artimų santykių ir su kitomis dviem savo seserimis, iš kurių 
Tercija buvo ištekėjusi už Marcijaus Rekso ir Klodija — 
už Metelo Celero. Klodija buvo praminta Kvadrantarija, nes 
vienas jos meilužis pripylęs į piniginę varinių monetų ir pa- 
siuntęs jai vietoj sidabrinių, o smulkiausią vario monetą Io- 
mėnai vadina kvadrantu. Dėl šitos sesers Klodijus ir užsi- 
traukęs didžiausią negarbę. Kadangi tuo metu liaudis buvo 
priešinga liudytojams prieš Klodijų ir jo kaltintojams, teisė- 
jai išsigando ir apstatė teismą sargybiniais, o patys daugiau- 
sia padavė savo lenteles su neaiškiai parašyta nuomone. Bet 
vis dėlto pasirodė, kad dauguma buvo pasisakius už jo iš- 
teisinimą. Sklido kalbos, kad ir teisėjai buvę papirkti. Todėl 
Katulas, sutikęs teisėjus, pasakė: „Gerai darėt, pasiprašę sar- 
gybos: bijojot, kad kas iš jūsų neatimtų pinigų.“ Klodijus 
prikišo Ciceronui, kad teisėjai nepatikėję jo paliudijimu. 
„Priešingai, — aisakė jam Ciceronas,— manimi patikėjo dvi- 
dešimt penki teisėjai, nes tiek žmonių balsavo prieš tave, 
o tavim nepatikėjo trisdešimt, nes jie tave išteisino, tik 
gavę pinigus.“ Bet Cezaris, pakviestas į teismą, nenorėjo 
liudyti prieš Klodijų ir kartu pasakė, kad jis neįtariąs savo 
žmonos svetimavimu, tačiau skiriąsis su ja, nes Cezario šei- 
myniniame gyvenime neturį būti ne tik begėdiškų poel- 
gių, bet ir šmeižiančių gandų. į 

30. Išvengęs šito pavojaus ir išrinktas liaudies tribūnu, 
Klodijus tuojau ėmė persekioti Ciceroną, rinkdamas ir pa- 
naudodamas ant jo galvos visokius žmones ir įvykius. Liau- 

dį į savo pusę Klodijus traukė lengvatų įstatymais ir abiem 
konsulam davė valdyti po didelę provinciją, pravedęs tokį 
įstatymą liaudies susirinkime: Pizonui — Makedoniją ir Ga- 
binijui — Siriją. Daugelį beturčių jis įtraukė į valstybinį gy- 
venimą ir apsistatė ginkluotais vergais. 

Iš trijų tuo metu galingiausių vyrų Romoje Krasas buvo 
atviras Cicerono priešas, Pompėjus abiem draugu dėjosi, 
o Cezaris su kariuomene rengėsi žygiuoti į Galiją. Cicero- 
nas su juo ir stengėsi suartėti, nors Cezaris jam ne tik ne- 
buvo draugas, bet dar įtariamas nuo Katilinos sąmokslo lai- 
kų: jis pareiškė norįs lydėti Cezarį žygyje kaip legatas. Kai 
Cezaris sutiko, Klodijus, matydamas, kad Ciceronas ištrūksta 
iš jo, kaip liaudies tribūno, valdžios, apsimetė norįs sų juo 
susitaikyti. Didelę dalį kaltės suvertęs Terencijai, apie Cice- 
roną. pagarbiai užsimindamas, gražiausiais žodžiais kartoda- 
mas, kad nejaučiąs jam nei neapykantos, nei priešiškumo, 
vien tik švelniai, draugiškai jam šiek tiek priekaištaudamas, 
jis visiškai išsklaidė Cicerono baimę, ir šis atsisakė legato 
vietos ir vėl ėmėsi valstybės reikalų. Cezaris, įsižeidęs dėl ši- 
“ tokio atsisakymo, ėmė drąsinti Klodijų, o Pompėjų privertė 
visai nusigręžti nuo Cicerono ir pats liaudies susirinkime 
prieš jį paliudijo, pasakęs, kad, jo nuomone, Ciceronas pa- 
sielgęs negražiai ir prieš įstatymus, be teismo nužudydamas 
Lentulą ir Cetegą su draugais. Tuo buvo kaltinamas Cice- 
Tonas ir dėl šito kaltinimo traukiamas į teismą. Atsidūręs to- 
kiam pavojuj, Ciceronas pakeitė drabužius, užsiaugino plau- 
kus ir, vaikščiodamas po miestą, maldavo liaudį apgynimo. 
Visur gatvėse jį sutikdavo Kiodijus, apsuptas įžūlių ir drą- 
sių vyrų, kurie, akiplėšiškai išjuokdami Cicerono pasikeitu- 
sią išvaizdą ir apdarą, dažnai drabstė jį purvais ir mėtė 
akmenimis, trukdė jam kreiptis į liaudį. 

31. Su Ciceronu pakeitė drabužius kone visi raiteliai, ir 
ne mažiau kaip dvidešimt tūkstančių jaunuolių jį lydėjo, 
užsiauginę plaukus ir taip pat maldaudami pasigailėjimo. 
Paskui susirinko senatas išleisti nutarimo, kad ir tauta apsi- 
vilktų kilus drabužius kaip gedulo ženklą, ir kai konsulai 

pasipriešino šitam nutarimui, o Klodijus apsupo senatą su 
ginkluotais vyrais, dauguma senatorių iš ten išbėgo, šauk- 
dami ir plėšydamiesi drabužius. Kai šitas reginys nesužadino 
nei pasigailėjimo, nei gėdos, ir Ciceronui beliko arba bėgti, 
arba ginklais spręsti ginčą su Klodijum, .jis paprašė pa- 
galbos Pompėjų, kuris buvo tyčia pasitraukęs ir gyveno už 
miesto savo dvare prie Albanų kalnų. Iš pradžių Ciceronas 
pasiuntė Pizoną, savo žentą, kad šis paprašytų, o paskui ir 
pats nuvyko. Pompėjus, apie tai sužinojęs, nedrįso ir akyse 
rodytis, nes jam buvo baisiai gėda prieš žmogų, kuris už jį 
buvo daug kovojęs, didelius puolimus atlaikęs ir tiek jam 
padėjęs savo politika. Dabar, būdamas Cezario žentas ir jo 
prašomas, užmiršo tuos senus nuopelnus ir, per kitas duris 
išėjęs, išvengė susitikimo. Šitaip Pompėjaus išduotas ir likęs 
vienas, Ciceronas kreipėsi į konsulus. Gabinijus, kaip ir vi- 
suomet, jį sutiko šiurkščiai, Pizonas su juo švelniau kalbėjo, 
patardamas trauktis, nusileisti Klodijui, iškęsti šitas likimo 
permainas ir vėl pasidaryti tėvynės gelbėtojų, kuri šiuo 
metu per jį niokojama pragaištingų maištų. Gavęs tokį at- 
sakymą, Ciceronas ėmė tartis su draugais. Lukulas patarė jam 
pasilikti, tikindamas, kad jis nugalėsiąs, o kiti siūlė bėgti, 
nes tauta greit jo pasigesianti, kai įgrisiąs Klodijaus dūki- 
mas ir kvailiojimai. Ciceronas sutiko. Atnešęs į Kapitolijų 
Minervos statulą, kuri ilgai stovėjo jo namuose ir kurią jis 
labai gerbė, paaukojo šventovėi, užrašęs: Minervai, Romos 
saugotojai. Pasiėmęs palydovais kai kuriuos savo draugus, 
Ciceronas vidurnaktį išėjo iš sostinės ir pėsčias leidosi per 
Lukaniją, norėdamas pasiekti Siciliją. 

32. Kada buvo sužinota, kad jis pabėgo, Klodijus pravedė 
nutarimą jį ištremti ir paskelbė įsakymą neduoti jam nei 
ugnies, nei vandens, nei pastogės per penkis šimtus mylių 
nuo Italijos. Bet gerbiantiems Ciceroną romėnams šis įsaky- 
mas maža ką reiškė. Ciceronas buvo mieliausiai priimamas 
ir lydimas. Tik Hiponijuje, Lukanijos mieste, dabar vadina- 
mam Vibonu, sicilietis Vibijus, kuriam Ciceronas buvo labai 
palankus ir kuris jo konsulavimo metais buvo statybininkų 

viršininku, nepriėmė jo į savo namus ir pažadėjo prieglobstį 
savo dvare už miesto. Taip pat ir Gajus Vergilijus, Sicilijos 
pretorius, vienas iš artimiausių Ciceronui žmonių, parašė 
jam, prašydamas neplaukti į Siciliją. Ciceronas nusiminęs iš- 
keliavo į Brundisijų, o iš čia, pučiant palankiam vėjui, iš- 
plaukė į Dirachijų, bet, papūtus nuo jūros priešingam vėjui, 
kita dieną turėjo grįžti atgal ir paskui vėl išplaukė į jūrą. 
Pasakojama, kad, atplaukus jam į Dirachijų ir lipant į kran- 
tą, sudrebėjo žemė ir suliūliavo jūra. Iš to žyniai nusprendė, 
kad jis neilgai būsiąs ištremtas, nes šie ženklai reiškia per- 
mainą. 

Nors dauguma žmonių jį draugiškai lankydavo, o graikų 
miestai vienas per kitą siuntė pas jį garbės pasiuntinybės, 
Ciceronas daugiausia sielvartavo ir baisiai liūdėjo, žvelgda- 
mas į Italiją lyg nelaimingas įsimylėjėlis, per daug nusimi- 
nęs dėl savo nelaimės, prislėgtas ir pažemintas, o to, atrodo, 
nebuvo galima laukti iš žmogaus, išėjusio šitokius mokslus. 
Jis ir pats draugus dažnai prašydavęs vadinti jį ne orato- 
rium, o filosofu, nes filosofiją jis pasirinkęs savo pašauki- 
mu, o iškalba naudojąsis tik kaip ginklu, kada. jo prireikia 
valstybinėje veikloje. Bet garbės troškimas toks galingas, 
kad gali nutrinti dvasioje lyg dažus visokius mokslus, ir 
valstybės vyrai, bendraudami su minia, gali užsikrėsti jos 
aistromis, jeigu atsidėję nesisaugos ir nesistengs susidurti su 
reikalais, 0 ne su aistromis, kurios neatsiejamos nuo tų rei- 
kalų. 

33. Klodijus, ištrėmęs Ciceroną, sudegino jo dvarus, su- 
degino jo namus Romoje ir toje vietoje pastatė Laisvės 
šventyklą. Visą kitą turtą jis paskyrė parduoti ir kasdien 
skelbė apie tai per šauklį, bet pirkėjų neatsirado. Šituo savo 
žiaurumu įvaręs baimę optimatams ir patraukęs paskui save 
nežabotą liaudį, duodamas visą laisvę jos įžūlumui, jis ėmė 
pulti Pompėjų ir panaikino kai kuriuos jo patvarkymus, įves- 
tus žygio metu. Pompėjus, taip pažemintas, pats save kaltino, 
palikęs likimo valiai Ciceroną, ir ėmė veikti visai priešingai, 
dėdamas su draugais pastangas jam sugrąžinti. Kai Klodijus 

pasipriešino, nusprendė ir senatas netvirtinti jokių nutarimų 
ir netvarkyti valstybės reikalų, jei Ciceronui nebus leista 
grįžti. Tačiau viešpataujant konsuluį Lentului su jo šalinin- 
kais, kai neramumai tiek sustiprėjo, jog forume buvo net 
sužeisti liaudies tribūnai, o Cicerono brolis Kvintas turėjo 
slėptis tarp lavonų lyg numirėlis, liaudies nusiteikimas ėmė 
keistis. Liaudies tribūnas Anijus Milonas pirmasis išdrįso 
patraukti tieson Klodijų, kaltindamas jį smurtu. Prie Pom- 
pėjaus prisidėjo liaudies dauguma ir gretimų miestų gy- 
ventojai. Kartu su jais atėjęs į forumą ir išvijęs Klodijų, jis 
ėmė šaukti piliečius balsuoli. Sako, niekuomet ir dėl jokių 
dalykų liaudis taip sutartinai nebalsavusi. Senatas, stengda- 
masis neatsilikti nuo liaudies, nutarė padėkoti miestams, 
kurie rūpinosi ištremtu Ciceronu, ir valstybės lėšomis atsta- 
tyti jo namus ir dvarus, kuriuos Klodijus buvo sunaikinęs. 

Grįžo Ciceronas šešioliktą mėnesį po savo ištrėmimo. 
Miestų gyventojai jį sutiko su tokiu džiaugsmu ir pagarba, 
jog ir vėliau Cicerono pasakytieji žodžiai apie tai visos tie- 
sos neišreiškė. O jis pasakė, kad visa Italija jį nešusi ant 
pečių ir taip alnešusi į Romą. Net Krasas, prieš ištrėmimą 
buvęs jo priešas, išėjo jo pasitikti ir susitaikė su juo, norė- 
damas, kaip jis pats sakė, padaryti malonumą savo sūnui 
Publijui, Cicerono garbintojui. 

34. Netrukus Ciceronas, nutaikęs, kai Klodijaus nebuvo 
sostinėje, su didelę minia atėjo į Kapitolijų, pagrobė 
ir sunaikino tribūnų lenteles, kur buvo surašyti nutari- 
mai. Kai Klodijus už tai apkaltino Ciceroną, šis pasakė, kad 
Klodijus neteisėtai iš patricijų patekęs į liaudies tribūnus, 
taigi ir visa, ką jis yra padaręs, neturį įstatymo galios. Ka- 
tonas labai tuo pasipiktino ir pasipriešino Ciceronui: Klodi- 
jaus jis negyrė, priešingai,. buvo labai nepatenkintas jo val- 
dymu, bet jis vadino pavojingu darbu ir smurtu tą senato 
nutarimą sunaikinti tiek sprendimų ir bylų, kurių tarpe buvo 
ir jo paties potvarkiai dėl Kipro ir Bizantijos. Dėl to Cice- 
ronas įsižeidė ant Katono, bet šitas jų susipykimas nevirto 

atviru priešiškumu, jie tik mažesnį rodė vienas kitam pa- 
lankumą. ž 

35. Po šitų įvykių Milonas užmušė Klodijų. Traukiamas 
tieson už žmogžudystę, sau gynėju pasiėmė Ciceroną. Sena- 
tas bijojo, kad, atsidūrus pavojuj tokiam garsiam ir smar- 
kaus būdo vyrui, kaip Milonas, nekiltų mieste riaušių, ir pa- 
vedė Pompėjui tvarkyti ir šitą, ir kitas bylas, idant būtų lai- 
duota ramybė sostinėje ir teisme. Pompėjus dar naktį su 
savo kareiviais užėmė aukštumas aplink forumą, ir Milonas, 
bijodamas, kad Ciceronas, sutrikęs -dėl tokio neįprasto regi- 
nio, gali ne taip gerai ginti, įkalbėjo, kad leistųsi nešamas 
į forumą lektikoj ir ramiai ten lauktų, kol sueis teisėjai ir 
teismas pilnas prisirinks žmonių. Ciceronas, kaip žinoma, 
buvo bailus ne tik kare, bet ir kalbėti pradėdavo bijodamas. 
Daugely bylų jis vargais negalais nustodavo baimintis ir dre- 
bėti, tik kalboje pasiekęs aukščiausio pakilimo, daugiau pa- 
sitikėjimo savimi įgavęs. Apsiėmęs ginti Licinijų Mureną, 
kurį į teismą patraukė Katonas, ir siekdamas nurungti Hor- 
tensijų, kuriam labai sekėsi, jis naktį nesilsėjo nė valandėlės 
ir, išsikamavęs nuo per didelio galvos sukimo ir nemigos, 
pasirodė neprilygstąs Hortensijui. Išlipęs iš lektikos, Cice- 
ronas patraukė į Milono teismą ir, kai pamatė aukštumose 
įsitvirtinusį Pompėjų lyg stovykloje, o aplink aikštę blizgan- 
čius ginklus, jis taip sutriko, kad tik su dideliu vargu galėjo 
pradėti kalbą, visas drebėdamas, trūkčiojančiu balsu, o pats 
Milonas į teismą atėjo drąsiai, vyriškai nusiteikęs, jam net 
atrodė nereikalinga augintis plaukus ir vilktis gedulo dra- 
bužiais. Manau, kad šita aplinkybė daug prisidėjo prie jo 
pasmerkimo. Ciceronas šitoje byloje pasirodė labiau atsi- 
davęs draugams, negu bailys, 

36. Ciceronas tampa vienu iš žynių, kuriuos romėnai va- 
dina augurais, vietoj Kraso jaunesniojo, žuvusio partų že- 
mėje. Paskui, burtais gavęs valdyti Kilikijos provinciją ir ka- 
riuomenę iš dvylikos tūkstančių sunkiai ginkluotų pėstininkų 
ir dviejų tūkstančių šešių šimtų raitelių, jis išplaukė į ten. 
Jam dar buvo pavesta sutvarkyti Kapadokijos reikalus, kad 

ji būtų draugiška ir paklusni karaliui Ariobarzanui. Cicero- 
nas šias srilis pavergė ir nuramdė, nesusilaukęs priekaištų iš 
niekur ir be jokio karo. Paskui, pamatęs, kad kilikiečiai ima 
bruzdėti po nepavykusio romėnų žygio prieš partus, o Si- 
rijoje kilo maištas, Ciceronas juos numaldė švelniu savo val- 
dymu. Jis neėmė net tų dovanų, kurias karaliai jam duo- 
davo, provincijų gyventojus atleido nuo puotų savo garbei, 
o pals kiekvieną dieną kviesdavo sau patinkamus žmones ir 
vaišindavo juos ne prabangiai, bet dosniai. Savo namuose 
Ciceronas neturėjo durininko, o jo niekas neužėjo gulinčio: 
nuo ankstaus ryto jis priiminėdavo atėjusius jo pasveikinti; 
stovėdamas ar vaikščiodamas prieš miegamąjį. Sako, kad jis 
nieko rykštėmis neplakęs, niekam drabužių neplėšęs, net su- 
pykęs nieko neplūdęs, neskirdavęs įžeidžiančių bausmių. At- 
skleidęs daugybę grobstymo atvejų iš valstybės iždo, Cice- 
ronas tuo praturtino miestus, o kaltininkai, grąžinę visa, ką 
buvo paėmę, nieko nenukentėjo ir pilietybės teisių nepra- 
rado. Ciceronui teko ir kariauti, jis išvaikė plėšikus, gyve- 
nančius Amano apylinkėse, ir už šitą pergalę kareiviai jį pa- 
skelbė imperatorium. Kai oratorius Celijus prašė Ciceroną 
atsiųsti jam iš Kilikijos į Romą panterų kažkokiems žaidi- 
mams, Ciceronas, puikuodamasis savo žygiais, jam parašė, 
kad panterų Kilikijoj nesą: jos pabėgusios į Kariją, nes su- 
pykusios, kad kariaujama tik su jomis vienomis, o visi kiti 
taikiai gyveną. į 

Plaukdamas atgal iš savo provincijos, Ciceronas užsuko 
pirmiausia į Rodą, paskui ilgai gyveno Atėnuose, maloniai 
prisimindamas čia praleistas dienas. Jis susitikinėdavo su 


“ mokyčiausias Graikijos vyrais, mielai lankydavo buvusius 


savo draugus ir pažįstamus ir, priderančiai pagerbtas, iš Grai- 
kijos grįžo į Romą tuo metu, kada visas respublikos gyve- 
nimas buvo sujudęs ir beprasidedąs pilietinis karas. 

37. Kada senate buvo iškeltas klausimas nubalsuoti jam 
triumfą, Ciceronas pasakė, kad jam maloniau būtų Cezarį 
lydėti per triumfo iškilmes, jei tiktai būtų galas tai nesan- 
taikai. Jis ir pats patarinėjo Cezariui: dažnai jam rašydavo, 

primygtinai prašydavo ir Pompėjų, stengdamasis nuraminti | 
ir perkalbėti vieną ir antrą. Bet kai blogis buvo jau nepatai- 
somas ir Cezaris pradėjo puolimą, Pompėjus jo nelaukė ir 
su daugelių kilmingų vyrų iškeliavo iš sostinės. Ciceronas 
pabėgo su juo kartų, ir buvo galima pagalvoti, kad jis norįs 
prisidėti prie Cezario. Aišku, kad jis ilgai svyravo neapsi- 
spręsdamas ir kankinosi. Savo laiškuose jis rašo nežinąs, 
į katrą pusę jam pakrypli — Pompėjus turįs puikią ir garbin- 
gą priekabę karui, bet Cezaris geriau sugebąs pasinaudoti 
aplinkybėmis ir geriau mokąs gelbėti ir save, ir savo drau- 
kus: tokiu būdu jam aiškų, nuo ko reikią bėgti, bet neaišku, 
pas ką bėgti, 

Tuo metu vienas Cezario draugas Trebatijus parašė Cice- 
ronui laišką, kad, Cezario nuomone, Ciceronui geriausia pri- 
sidėti prie jo ir pritarti jo viltims, bet jei jis nuo to atsisa- 
kąs dėl senatvės, tai visų geriausia jam keliauti į Graikiją 
ir ten ramiai gyventi toli nuo abiejų varžovų. Ciceronas 
nustebo, kad Cezaris jam pats neparašė, ir supykęs atsakė 
Trebatijui, kad jis nieko nedarysiąs, kas nebūtų verta anks- 
tesnių jo darbų. Šiai kokie dalykai parašyti jo laiškuose. 

38. Kai. Cezaris iškeliavo į Ispaniją, Ciceronas tuojau iš- 
plaukė pas Pompėjų. Visi jį sutiko su džiaugsmu, tik Kato- 
nas, jį pamatęs vieną, smarkiai priekaištavo, kad jis prisi- 
dėjęs prie Pompėjaus; jam, Katonui, būtų buvę negražu 
atsisakyti tos politinės pakraipos, kurios laikėsi iš pat pra- 
džių, o Ciceronas būtų naudingiausias savo tėvynei ir drau- 
gams, pasilikdamas Romoje, prie nieko neprisidėdamas ir 
derindamas savo veiksmus su visa įvykių eiga. Dabar jis at- 
keliavęs čia neapgalvotai ir be jokio reikalo pasidaręs Ce- 
zario priešu, kad drauge su kitais pultų į didžiausius pavo- 
jus. Tokie žodžiai pakeitė Cicerono nuomonę, nes ir Pom- 
pėjus jam nebuvo pavedęs jokių svarbių uždavinių. Dėl to 
buvo kaltas ir pats Ciceronas: visai neslėpdamas, kad gailisi 
čion atvykęs, jis niekino Pompėjaus pasiruošimus, su slapta 
pagieža smerkė jo planus ir negalėdavo susilaikyti nepasakęs 
pajuokos ir sąmojaus žodžių jo bendražygiams. Pats jis vi- 

suomet vaikščiodavo stovykloje paniuręs ir liūdnas, vers- 
damas kitus juoktis, nors ne juokas jiems rūpėjo. Bet ver- 
čiau duosiu kelis tokio sąmojaus pavyzdžius. Domicijus, skir- 
damas karo vadu žmogų, apie karinius dalykus neišmanantį, 
sakė, kad jis švelnaus būdo ir protingas. „Kodėl tu,— paklau- 
sė jį Ciceronas,— jo nepasilieki savo vaikams prižiūrėti?“ 
Kai kas gyrė Teofaną lesbietį, kuris buvo stovyklos darbi- 
ninkų viršininkas, kad puikiai nuraminęs rodiečius, neteku- 
sius savo laivyno. „Kokia laimė,— pasakė Ciceronas,— turėti 
vadu graiką!“ Tuo metu, kai Cezaris beveik visuose žygiuo- 
se laimėdavo ir jau buvo beapsupąs Pompėjų, Ciceronas taip 
atsakė Lenlului, kuris sakėsi girdėjęs, kad Cezario draugai 
liūdni: „Tu nori pasakyti, kad jie nepatenkinii Cezariu.“ 
Kažkoks Marcijus, ką tik atkeliavęs iš Italijos, kalbėjo, jog 
Romoje sklindąs gandas, kad Pompėjus apsuptas. „Vadinasi, 
tu ir atplaukei,— tarė Ciceronas,— kad savo akimis tai pa- 
matytum." Po vieno pralaimėto mūšio Nonijus pasakęs, kad 
reikią tikėtis gero, nes Pompėjaus stovykloje dar likę sep- 
tyni ereliai. „Geras būtų tavo patarimas,— atsakė Cicero- 
nas, — jei mes kariautume su kuosomis." Labienas, remdama- 
sis kažkokiomis pranašystėmis, sakė, kad Pompėjui lemta 
nugalėti. „Vadinasi — tarė Ciceronas— buvo tik gudrybė, 
kad mes netekome savo stovyklos.“ 

39. Po Farsalo mūšio, kuriame Ciceronas dėl ligos neda- 
lyvavo, Pompėjui pabėgus, Kalonas, turėjęs Dirachijuj gausią 
kariuomenę ir didelį laivyną, pareikalavo iš Cicerono, kad 
jis vadovautų kariuomenei pagal įstatymą ir kaip buvęs kon- 
sulas. Ciceronas atsisakė šitų pareigų ir aplamai dalyvauti 
kare ir per tai vos nežuvo. Jaunasis Pompėjus su draugais, 
apšaukę jį išdaviku, buvo betraukią kardus, bet įsikišo Ka- 
tonas ir, vargais negalais jį apgynęs, išvedė iš stovyklos. 

Atkeliavęs į Brundisijų, pagyveno, laukdamas Cezario, 
kuris buvo užtrūkęs Azijoj ir Egipte su reikalais. Kada buvo 
pranešta, kad Cezaris priplaukęs Tarentą ir iš ten sausuma 
keliaująs į Brundisijų, Ciceronas išskubėjo jo pasitikti, vis 
dar nenustodamas vilties, bet ir bijodamas šitiekos žmonių 

akivaizdoje palirti savo priešo ir nugalėtojo nusileikimą. Bel 
jam neteko nieko nei daryti, nei sakyti, kas būtų nesiderinę 
su jo orumu. Cezaris, pamatęs Ciceroną, ateinantį jo pasi- 
tikti priekyje, toli nuo visų kitų, nulipo nuo arklio, malo- 
niai jį pasveikino ir ėjo kartu daug stadijų, kalbėdamasis 
su juo vienu. Nuo to laiko Ciceronui jis nuolat rodė pa- 
garbą ir draugiškumą, ir kai Ciceronas parašė pagiriamąjį 
žodį Katonui, Cezaris atsakomajamę žodyje išgyrė Cicerono 
iškalbą ir visą jo gyvenimą, lygindamas jį su Perikliu ir Te- 
ramenu. Cicerono veikalas pavadintas „Katonu", Cezario — 
„Antikatonų“. Sako, kai Kvintas Ligarijus buvo apkaltinias 
už tai, kad pasidarė vienu iš Cezario priešų, ir Ciceronas 
ėmėsi jį ginti, Cezaris pasakęs savo draugams: „Kas mums 
neduos paklausyti Cicerono po tokios ilgos pertraukos, jei 
Ligarijus seniai mūsų pripažintas piktadarių ir priešu?“ Ci- 
ceronas, tik pradėjęs savo kalbą, nepaprastai sujaudino Ce- 
zarį, ir toliau jo kalba darėsi tokia spalvinga, reikšdama jaus- 
mus, tokia kupina nuostabaus žavumo, kad Cezaris vis kei- 
tėsi iš veido; buvo aišku, kad ir jo dvasinė būsena vis kei- 
tėsi. Pagaliau, kada oratorius pradėjo kalbėti apie mūšį prie 
Farsalo, Cezaris susijaudinęs sudrebėjo, ir jam iš rankos iš- 
krito keli rašteliai. Taip paveiktas, jis išteisino Ligarijų. 

40. Respublikai virtus monarchija, Ciceronas, pasitraukęs | 
nuo valstybinės veiklos, visą laisvalaikį skyrė jaunuoliams, 
norintiems mokytis filosofijos, o kadangi šita jaunuomenė 
buvo kilusi iš garsiausių ir kilmingiausių šeimų, tai Cicero- 
nas, bendraudamas su ja, vėl įgijo didelę įtaką mieste. Jis 
daugiausia rašė ir vertė filosofinius dialogus ir sudarinėjo 
lotyniškus atitikmenis atskiriems terminams, vartojamiems 
dialektikoje ir fizikoje. Jis pirmasis, kaip sakoma, ar dau- 
giausia jis, davė lotyniškus pavadinimus tokiems žodžiams, 
kaip: GGYTASLA (vaidinys),ovy4atO.ŪzoLc (įrodymas), sTOYT, (susi- 
laikymas nuo įrodymo), vaza (suvokimas), GTopOY 
(atomai), čpepsc (nedalomybė), evo» (tuštuma), ir daugeliui 
kitų panašių, kuriuos jis sugebėjo padaryti suprantamus ir 
lengvai suvokiamus romėnams, išreikšdamas juos metafo- 

romis ar sugrelindamas su žinomais žodžiais. Savo paties 
smagumui Ciceronas pasinaudodavo savo gabumais lengvai 
rašyti eiles. Sako, kad jis parašydavęs penkis šimtus eilučių 
per naktį, kai jį apimdavęs kūrybinis pakilimas. 

Beveik visą laiką gyvendamas savo dvare prie Tuskulo, 
Ciceronas rašė draugams, kad jis gyvenąs kaip Laertas; gal 
būt, jis juokavo, kaip paprastai, ar gal, garbės troškimo ska- 
tinamas, karštai veržėsi į valstybinę veiklą, liūdėdamas dėl 
esamos padėties. Retkarčiais jis atkeliaudavo į Romą pasvei- 
kinti Cezario, be to, buvo pirmasis iš žmonių, pasiruošusių 
Cezarį pagerbti ir besistengiančių visada pasakyti ką nors 
naujo jam pačiam ir jo darbams pagirti. Tokie yra jo žodžiai 
ir apie Pompėjaus statulas, kurios buvo nuimtos ir nuvers- 
tos ant žemės, o Cezaris įsakė vėl pastatyti jas į pirmykštes 
vietas, ir jos buvo pastatytos. Dėl to Ciceronas ir pasakė, 
kad Cezaris, taip kilniadvasiškai atstatydamas Pompėjaus 
statulas, sau pačiam jas pasistato. - 

44. Pasakojama, kad Ciceronas buvo sugalvojęs parašyti 
savo krašto istoriją ir daug ką pridėti iš Graikijos istorijos 
su ištisais graikų pasakojimais ir mitais, bet tą darbą jam 
sukliudė daugybė tiek valstybinių reikalų, tiek ir savų nema- 
lonumų ir bėdų, dėl kurių didžia dalimi, kaip atrodo, jis pats 
buvo kaltas. Pirmiausia, jis išsiskyrė su savo žmona Teren- 
cija, nes ji per karą juo visai nesirūpino ir jis turėjo iške- 
liauti, stokodamas pačių reikalingiausių maisto atsargų, 
o į Italiją sugrįžusio nepriėmė širdingai. Ji net neatkeliavo 
pas jį per visą tą ilgą laiką, kurį Ciceronas išgyveno Brundi- 
sijuj, o kada į tolimą kelią išsileido jo duktė, nedidelė mer- 
gaitė, Terencija nedavė nei tinkamų palydovų, nei atsargų 
kelionei, ir pačius namus ji Ciceronui perdavė visai apleis- 
tus ir tuščius, su begale skolų. Šitokios, sako, labai garbin- 
gos buvusios išsiskyrimo priežastys. Bet visa tai neigiančiai 
Terencijai geriausią progą pasiteisint davė pats Ciceronas, 
netrukus vesdamas mergaitę, kuri jį sužavėjusi savo grožiu, 
kaip visur skelbė Terencija, bet Tironas, Cicerono paleistinis, 
rašė, kad jis vedęs dėl turto, skoloms išsimokėti. Šita mer- 

gina iš tikrųjų buvo labai Lurtinga, 0 jos turtus pagal įga- 
liojimus saugojo Ciceronas. Turėdamas galybę skolų, jis pa- 
sidavė draugų ir giminių“ įtikinėjamas vesti  mergailę, 
nežiūrint amžiaus skirtumo, ir, jos turtais pasinaudojus, alsi- 
kratyti skolintojų. Šitą santuoką prisiminęs, Antonijus, alsi- 
kirsdamas prieš „Filipikas“, sako, kad Ciceronas išvaręs Mo- 
terį, šalia kurios pasenęs,— taip sąmojingai pajuokdamas 
namisėdą Ciceroną kaip nepaslankų ir kariauti netinkantį 
žmogų. Netrukus po šitų vedybų gimdydama mirė jo duktė 
pas Lentulą, už kurio ji buvo išleista po Pizono, jos pirmojo 
vyro, mirties. Cicerono paguosti iš visų pusių susirinko fi- 
losofai, bet jis taip baisiai kentėjo dėl šios nelaimės, jog iš- 
siskyrė su jauna savo žmona dėl to, kad ji atrodė besidžiau- 
gianti Tulijos mirtimi. Tokie buvo Cicerono šeimyniniai Tei- 
kalai. 

42, Sąmoksle prieš Cezarį Ciceronas nedalyvavo, nors ir 
buvo labai artimas Bruto draugas ir, kaip atrodė, bodėda- 
masis esama padėtimi, kaip niekas kitas troško senosios tvar- 
kos. Sąmokslininkai bijojo neryžtingo jo charakterio ir se- 
nyvo amžiaus, nes, tokių metų sulaukusios, net tvirčiausios 
prigimtys netenka. drąsos. 

Brutui ir Kasijui su draugais įvykdžius savo sumanymą, 
Cezario šalininkai susivienijo atkeršyti jiems, ir vėl kilo 
pavojus, kad miestas virs pilietinio karo arena. Tuometi- 
nis konsulas Antonijus sušaukė senatą ir pasakė trumpą kal- 
bą apie santarvės būlinumą, o Ciceronas ilgai kalbėjo, duo- 
damas daugybę aplinkybėms deramų pavyzdžių, ir įtikino se- 
natą atėniečių pavyzdžiu dovanoti visiems Cezario kaltinin- 
kams, o Kasijui su Brutu duoti provincijas. Bet nieko iš to 
neišėjo. Liaudis, jau ir taip gailinti Cezario, pamačiusi jo 
lavoną, nešamą per. forumą, ir Antonijui parodžius krauju 
sumirkusius ir durklais subadytus jo drabužius, įtūžusi šoko 
ieškoti forume žudikų ir nulėkė su deglais padegti jų namų. 
Žudikai, iš anksto griebęsi atsargumo, šito pavojaus išvengė, 
bet, numatydami kitus dar didesnius, pabėgo iš miesto. 

43. Greitai Antonijus pakėlė galvą ir, kadangi rengėsi 

būti vieninteliu valdovu Romoje, pasidarė baisus visiems, 
o Ciceronui labiausiai. Matydamas didėjančią Cicerono įtaką 
respublikoje ir žinodamas, kad jis Bruto bičiulis, Antonijus 
ėmė juo bodėtis. Dar anksčiau jie vienas kitą įtarinėjo dėl 
visai skirtingų savo gyvenimo būdų. Išsigandęs Ciceronas iš 
pradžių norėjo iškeliauti į Siriją su Dolabela, kaip jo lega- 
tas, bet Hircijus ir Pansa, kurie turėjo būti konsulais po An- 
tonijaus, garbingi vyrai ir Cicerono šalininkai, prašė jų ne- 
palikti ir žadėjo, kad, jam sostinėj likus, nuversią Antonijų. 
Ciceronas, nei tikėdamas, nei netikėdamas jų žodžiais, atsi- 
sveikino su Dolabela, susitaręs su Hircijum vasarą praleisti 
Atėnuose ir grįžti į Romą, kai šis būsiąs konsulu, ir iškelia- 
vo vienas. Plaukė lėtai, ir iš Romos, kaip dažnai būna, ėmė 
ji pasiekti žinios, esą, Antonijus nuostabiai pasikeitęs, viską 
darąs ir veikiąs pagal senato norą, kad bereikią tik jo, Ci- 
cerono, ir viskas kuo puikiausiai susitvarkysią. Kaltinda- 
mas pats save už per didelį atsargumą, Ciceronas pasuko 
atgal į Romą. Iš pradžių jo viltys nebuvo tuščios, — jo su- 
tikti pasipylė tokia daugybė žmonių, kad kone kiaurą die- 
ną minia jį sveikino ir spaudė jam ranką nuo miesto vartų 
iki jo namų. Kitą dieną Antonijus sušaukė senatą ir pa- 
kvietė Ciceroną, bet šis neatėjo. Jis pragulėjo lovoje, tei- 
sindamasis, kad blogai jaučiasi nuo nuovargio kelionėje, 
o tikroji priežastis, atrodo, buvo baimė piktų kėslų, kuriuos 
jis įtarė ir dėl kurių buvo įspėtas kelionėje. Antonijus įsi- 
žeidė dėl tokių šmeižtų ir pasiunlė kareivius, įsakęs Cice- 
roną arba atvesti, arba sudeginti jo namus, bet, daugeliui 
senatorių prieštaraujant ir prašant to nedaryti, jis pasiten- 
kino tik paėmęs iš Cicerono laidą. Nuo tos dienos jie su- 
sitikę nebesisveikindavo ir vengdavo vienas kito, kol paga- 
liau iš Apolonijos atvykęs jaunasis Cezaris atsiėmė velio- 
nies Cezario palikimą ir susikivirčijo su Antonijum dėl dvi- 
dešimt penkių milijonų denarų, kuriuos šis buvo paėmęs 
iš velionies turtų. 

44. Dėl to Pilypas, kuris buvo vedęs jaunojo Cezario mo- 
tiną, ir Marcelas, jo sesers vyras, atėjo pas Ciceroną su 

jaunuoliu, ir buvo sutarta, kad Ciceronas parems Cezarį se- 
nate ir prieš liaudį savo iškalba ir įtaka valstybės reikaluo- 
se, o jaunasis Cezaris pinigais ir ginklais saugos Cicerono 
gyvybę, Jaunuolis jau turėjo nemaža kareivių, dalyvavusių 
žygiuose kartu su Cezariu. Matyt, Ciceronas ir dėl svar- 
besnės priežasties mielai priėmė jaunojo Cezario draugystę. 
Atrodo, dar tais laikais, kai Pompėjus ir Cezaris tebebuvo 
gyvi, Ciceronui prisisapnavo, kad kažkas šaukiąs į Kapito- 
lijų senatorių vaikus, nes Jupiteris norįs vieną iš jų paskir- 
ti Romos valdovu; greitai subėgę, piliečiai apstojo šventovę, 
o berniukai sėdėjo tylėdami, apsivilkę togomis su raudonais 
apsiuvais. Staiga durys atsidarė, ir vaikai, vienas po kito 
atsistoję, iškilmingai ėmė eiti ratu aplink dievą, kuris ap- 
žiūrinėjo kiekvieną ir siuntė atgal, ir jie nueidavo susigrau- 
žę. Bet kai priėjo jaunasis Cezaris, Jupiteris ištiesė dešinę 
ir pasakė: „Romėnai, baigsis jūsų pilietiniai karai, kada Val- 
dovu bus jisai." Tai tokį sapną, pasakojama, sapnavęs Ci- 
ceronas, o vaiko paveikslas įstrigęs ir išlikęs jo atminty, nors 
berniuko sapne jis nepažinęs. Kitą. dieną, kai Ciceronas ėjo 
į Marso lauką, o berniukai iš ten grįžo po gimnastikos pra- 
timų, pirmąjį jis pamatė tą, kurį buvo susapnavęs. Apstul- 
bęs Ciceronas paklausė, kas jo tėvai. Pasirodė, kad jis 
buvo Oktavijaus, nepergarsiausios giminės žmogaus, sūnus, 
o jo motina — Atija, Cezario dukterėčia. Todėl Cezaris, ne- 
turėdamas savo vaikų, jam ir paliko testamentu savo turtą 
ir namus. Nuo to laiko, sako, Ciceronas, kur tik susilikda- 
mas jaunuolį, buvo jam labai rūpestingas, o šis mielai pri- 
imdavo jo palankumą. Be to, likimo taip jau buvo lemta, 
kad jis gimė Cicerono konsulavimo metais. ) 
45. Tokios buvo tariamos jų draugystės priežastys. Pir- 
miausia Ciceroną su jaunuoju Cezariu suartino neapykanta 
Antonijui, paskui jo prigimtis, neatsispirianti garbės vilio- 
nėms: jis tikėjosi savo politikoje pasinaudoti Cezario ga- 
lybe, o jaunuolis taip stengėsi jam įsiteikti, kad net vadino 
jį tėvu. Brutas, dėl to labai pasipiktinęs, savo laiškuose Ati- 
kui kaltina Ciceroną, kad jis, bijodamas Antonijaus, patai- 


162 


kauja Cezariui ir kad aiškiai ne tėvynės laisvės siekia, 0 sau 
pačiam gero šeimininko malonės. Vis dėlto Brutas priėmė 
Cicerono sūnų, kuris mokėsi Atėnuose pas filosofus, davė 
jam vadovaujamą vietą ir dažnai naudojosi jo paslaugomis. 
Tuo melu Ciceronas turėjo didžiausią įtaką; viešpataudamas, 
kaip tik nori, jis išvijo Antonijų, visus prieš jį sukėlęs, ir ko- 
voti su juo pasiuntė du konsulus, Hircijų ir Pansą. Paga- 
liau jis įtikino senatą paskirti Cezariui liktorius ir preto- 
riaus valdžios ženklus kaip kovotojui už tėvynę. Bet kai 
Antonijus buvo nugalėtas ir abu konsulai žuvo, o jų ka- 
riuomenės iš kovos lauko perėjo pas Cezarį, senatas, pabi- 
jojęs jauno vyro, kuriam taip padeda likimas, stengėsi ap- 
dovanojimais ir ailyginimu atitraukti kariuomenę nuo jo ir 
taip atimti iš jo galybę, nes, Antonijui pabėgus, kraštui ne- 
bereikią gynėjų. Tada ir Cezaris išsigandęs pasiuntė pas 
Ciceroną žmones prašyti ir įtikinti jį, kad siektų konsulato 
abiem ir, paėmęs valdžią, tvarkytųsi, kaip išmano, vadovau- 
damas jaunuoliui, kuris siekia tik vardo ir garbės. Cezaris 
pats prisipažino bijojęs likti visai vienas, paleidus jo ka- 
riuomenę, todėl mitriai pasinaudojo Cicerono valdžios troš- 
kimu, paskatinęs jį siekti konsulato ir pažadėjęs jam pa- 
dėti rinkimuose, 

46. Tokiu būdu Ciceronas — senis, kuris, sugundytas ir 
apgautas jaunuolio, palaikė Cezario kandidatūrą ir palan- 
kiai nuteikė jam senatą, tuoj pat buvo apkaltintas draugų, 
o kiek vėliau ir pats suprato save pražudęs ir tautos laisvę 
paaukojęs. Iškilęs ir gavęs konsulatą, Cezaris pasitraukė nuo 
Cicerono, pasidarė Antonijaus ir Lepido draugu ir, sujungęs 
jų kariuomenę su savąja, padalino jiems aukščiausią val- 
džią tarytum kokią nuosavybę. Į proskripcijų sąrašus jie 
įtraukė daugiau negų du šimtus vyrų, kurie turėjo mirti. 
"Iš visų ginčijamųjų klausimų daugiausia nesutarimų kilo 
dėl Cicerono įtraukimo į šituos sąrašus. Antonijus ir kalbėt 
nesidavė, kad Ciceronas nebūtų pirmas nužudytas, Lepidas 
pritarė Antonijui, o Cezaris priešinosi abiem. Tris dienas 

jie slaptai vieni tarėsi netoli Bononijos miesto, susiėję į vie- 
tą, apjuostą upės, atokiau nuo stovyklų. Pirmąsias dvi die- 
nas, sako, Cezaris kovojo už Ciceroną, bet lrečią dieną nu- 
sileido ir jo atsižadėjo. Jie vienas kitam taip atsilygino: Ce- 
„zaris atidavė Ciceroną, Lepidas — savo brolį Paulą ir Anto- 
nijus — Lucijų Cezarį, kuris iš motinos pusės buvo jam 
dėdė. Taip pyktis ir įlūžimas nuslopino žmogiškuosius jų 
jausmus, ar, geriau pasakius, jie parodė, kad nėra piktesnio 
žvėries už žmogų, kai jis apimtas aistrų ir turi valdžią. 

47. Kai šitie dalykai dėjosi, Ciceronas kartu su broliu 
gyveno savo dvare prie Tuskulo. Sužinoję apie proskripci- 
jas, jie nutarė pereiti į Asturą, Cicerono dvarą ant jūros 
kranto, o iš ten plaukii į Makedoniją pas Brutą, nes ėjo 
gandas, kad jis turįs dideles pajėgas. Prislėgti sielvarto, jie 
buvo nešami lektikoje. Sustoję kelyje ir sustatę greta lek- 
tikas, jie guodėsi vienas kitam. Ypač aimanavo Kvintas, 
zalvodamas apie abiejų bejėgiškumą, nes jis nieko, kaip 
sakėsi, nepasiėmęs iš namų ir Cicerono kelionės ištekliai 
esą menkučiai. Ir geriau būsią, jei Ciceronas jį paliksiąs ir 
bėgsiąs vienas, o Kvintas jį pavysiąs, pasiėmęs iš namų rei- 
kalingiausių dalykų. Taip jie ir nutarė, o paskui apsikabino 
ir verkdami išsiskyrė. Kvintas po kelių dienų, vergų išduo- 
tas jo ieškantiems žmonėms, buvo nužudytas kartų su sū- 
num. O Ciceronas, atneštas į Asturą ir radęs ten laivą, tuo- 
jau sėdo į jį ir plaukė, palankiam vėjui pučiant, iki Circė- 
jos. Iš ten jūreiviai norėjo tuojau išplaukti, bet Ciceronas, 
gal bijodamas jūros ar šiek tiek tikėdamas Cezariu, išlipo 
iš laivo ir pėsčias nuėjo šimtą stadijų, lyg norėdamas Romon 
pareit. Bet ir vėl sumišęs persigalvojo ir leidosi jūra į Astu- 
rą. Čia jis išbuvo visą naktį, sunkių ir baisių minčių kamuo- 
jamas, kad net buvo atėję jam į galvą slapčia prasibrauti 
į Cezario namus ir, nusižudžius prie namų židinio, už- 
traukti ant. jo kerštingąsias dvasias. Nuo šito žingsnio jį su- 
laikė tik kančių baimė. Ir vėl, griebdamasis kitų greitomis 
sugalvotų planų, jis įsakė tarnams jį lydėti jūra į Kajetą, 
kur turėjo dvarą, malonią poilsio vietą vasaros metu, kada 

švelniai dvelkia pasatai. Toje vietoje yra nedidelė Apolono 
šventykla, stūksanti ant jūros kranto. Iš ten staiga pakilo 
būrys varnų ir krankdamos nuskrido į Cicerono laivą, irk- 
luojamą į krantą. Sutūpusios iš abiejų pusių ant stiebo sker- 
sinių, vienos iš jų krankė, kitos snapais kapojo laivavirves, 
ir visiems atrodė, kad tai ženklas, lemiantis nelaimę. Cice- 
ronas išlipo į krantą ir, įėjęs į savo namus, atsigulė 
pailsėti. Daugybė varnų sutūpė ant jo lango, baisiai krank- 
damos, ir viena iš jų, užskridusi ant lovos, po truputį snapų 
ėmė traukti nuo veido drabužį, kuriuo jis buvo apsiklojęs. 
Tarnai, tai pamatę, ėmė sau priekaištauti: ko jiems laukti, 
kol bus savo šeimininko nužudymo liudininkai, ir jo negin- 
ti, kada gyviai jam padeda ir juo rūpinasi sunkią valandą, 
kurios jis nenusipelnė. Iš dalies gražumu, iš dalies per prie- 
vartą, jie nunešė lektika Ciceroną prie jūros. 

48. Tuo metu atėjo žudikai: centurionas Herenijus ir 
karo tribūnas Popilijus, kurį kažkada, apkaltintą tėvo 
nužudymu, gynė Ciceronas, Kartu su jais buvo ir tarnai. 
Radę duris užrakintas, išlaužė. Cicerono niekur nebuvo, ir 
žmonės, buvę namuose, tvirtino jo nematę, Tada, sako, vienas 
jaunuolis, Kvinto, Cicerono brolio, paleistinis, vardu Filolo- 
gas, kurį Ciceronas buvo išprusinęs ir išmokslinęs, karo tri- 
būnui parodė žmones, einančius su lektika prie jūros me- 
džiais apaugusiu pavėsingu taku. Tribūnas, pasiėmęs kelis 
žmones, apibėgo aplink sodą prie išėjimo. Ciceronas, pama- 
tęs bėgantį takais Herenijų, paliepė tarnams tuojau pastaty- 
ti lektiką, o pats, kaip buvo pratęs, kaire ranka pasirėmė 
smakrą ir įbedė akis į žudikus. Jo elgetiška išvaizda, ataugę 
plaukai, rūpesčių išvargintas veidas kėlė užuojautą, ir dau- 
guma ten buvusių užsidengė akis, kai Herenijus jį žudė. 
Ciceronas iškišo galvą iš lektikos ir buvo peiliu papiautas, 
turėdamas šešiasdešimt ketverius metus. Paskui Herenijus 
Antonijaus įsakymu nukirto Ciceronui galvą ir rankas, ku- 
riomis jis buvo parašęs „Filipikas“. Pats Ciceronas savo 
kalbas prieš Antonijų pavadino „Filipikomis“, ir iki šių die- 
nų tos knygos vadinamos „Filipikomis“. 

49. Alsitiko, kad tuo metu, kai Cicerono galva ir ran- 
kos buvo atvežtos į Romą, Antonijus buvo komicijose. Iš- 
girdęs apie tai ir pamatęs galvą su rankomis, jis sušuko, kad 
proskripcijos baigtos. Galvą ir rankas Antonijus įsakė pa- 
dėti ant tribūnos — reginys, nuo kurio romėnai sudrebėjo, 
nes jie tarėsi matą ne Cicerono veidą, bet Antonijaus dva- 
sios paveikslą. Be visų šitų piktybių, Antonijus padarė ir 
vieną teisingą darbą, atidavęs Filologą Kvinto žmonai Pom- 
Tonijai. Ši, turėdama jį savo rankose, be kitų kankinimų, 
privertė jį pamažu piaustyti sau mėsas, kepti ir valgyti. Taip 
pasakoja Kai kurie istorikai. Bet paties Cicerono paleisti- 
nis Tironas visai neužsimena apie Filologo išdavystę. Girdė- 
jau, kad po daugelio metų Cezaris kartą užėjęs pas vieną 
savo anūką. Šis rankose laikęs Cicerono knygą ir su išgąs- 
čiu paslėpęs ją po drabužiais. Tada Cezaris paėmęs iš jo 
knygą ir stovėdamas perskaitęs didelę jos dali; paskui, grą- 
žindamas ją, taręs berniukui: „Mokytas buvo vyras, mano 
vaike, mokytas ir mylintis savo tėvynę." Tuojau po to nu- 
galėjęs Antonijų ir tapęs konsulu, Cezaris tarnybos draugu 
pasiėmė Cicerono sūnų, kuriam konsulaujant senatas sunai- 
kino Antonijaus statulas, atšaukė visus jam suteiktus apdo- 
vanojimus ir nutarė, kad niekas iš Antonijų giminės netu- 
rėtų Marko vardo. Tokiu būdu dievybė leido Cicerono na- 
mams užbaigti Antonijaus bausmę, 


DEMOSTENO IR CICČERONO 
PALYGINIMAS 


50 (1). Šiai kas man atrodė verta paminėti iš žinomų pa- 
sakojimų apie Demosteną ir Ciceroną. Nesiimdamas jų ly- 
ginti kaip oratorių, manau esant kai ką čia pasakytina. De- 
mostenas savo iškalbos menui tobulinti panaudojo visa, 
ką turėjo iš prigimties ir ką lavinimusi buvo pasiekęs. Savo 
kalbų gyvumu ir galingumu jis pralenkė savo varžovus 

tribūnoje ir teisme, stiliaus iškilmingumu ir puošnumu visus 
tuos, kurie siekė išorinio efekto, tikslumu ir meistriškumu — 
iškalbos mokytojus. Ciceronas, kuris buvo nepaprastai išsi- 
lavinęs šiose srityse, paliko nemaža filosofijos knygų. pa- 
rašytų akademikų stiliumi apie mokslo principus. Iš jo 
rašytinių ir - tribūnos kalbų matyti aiškus jo noras paro- 
dyti nepaprastas savo žinias, Jųdviejų kalbų stilius atspindi 
skirtingus jų charakterius. Demosteno stilius — be jokio 
puošnumo ir žaismingumo, visada rimtas ir glaustas, kvepia 
ne lempa, kaip iš jo juokėsi Pitėjas, bet saikingumu, susi- 
mąstymu, jo charakterio kietumu ir niūrumu. Tuo tarpu 
Cicerono polinkis juokauti virsdavo patyčiomis. Dargi teis- 
minėse savo kalbose bylos naudai jis juokais paversdavo 
ir pajuokdavo rimčiausius dalykus, net nepaisydamas pa- 
dorumo. Pavyzdžiui, gindamas Celijų, savo kalboje Cice- 
ronas pasakė, kad nieko nuostabaus, jei jis, būdamas toks 
turtingas ir skendintis prabangoje, naudojasi malonumais, 
ir kad yra kvaila nesinaudoti tuo, ką turi, juo labiau kad 
žymiausi filosofai didžiausiu gėriu laiko malonumus. Mes 
žinome, kad, kai Katonas iškėlė bylą Murenai, Ciceronas, 
tuo: metu būdamas konsulu, ėmėsi jį ginti ir, norėdamas 
įgelti Katonui, išjuokė stoikų mokyklą dėl jos absurdiškų 
dogmų, kurias ji vadinanti paradoksais. Kai susirinkusieji 
savo kvatojimu užkrėtė ir teisėjus, Katonas, ramiai Nusi- 
šypsojęs, pasakė šalia jo susėdusiems: „Kokį juokingą tu- 
rime konsulą, vyrai.“ 

Iš tikrųjų Ciceronui būdinga juokas ir linksmumas, jo 
veidas besišypsantis ir giedras, Demostenas, priešingai, vi- 
sada turėjo rimtą miną, kuri labai retai dingdavo nuo susi- 
rūpinusio ir mąslaus jo veido. Todėl jo priešai, kaip jis 
pats yra pasakęs, jį vadino paniurėliu ir irzliu. 

51 (2). Iš jų raštų galima matyti, kad Demostenas pasi- 
girdavo tik labai saikingai, nieko neužgaudamas ir vien 
tada, kai to reikalavo svarbesnis tikslas,— visur kitur. jis 
buvo atsargus ir santūrus. Bet Ciceronas savo kalbose ne- 
paprastai giriasi ir tuo parodo tik nepasotinamą garbės 

troškimą. Tai jis šaukia, kad ginklai turi nusileisti Logai, 
kario laurai — iškalbai. Pagaliau jis ima girti ne tik savo 
darbus ir žygius, bet ir savo kalbas, tiek pasakytas, tiek ir 
išleistas, lyg jaunuolis, norįs parungtyniauti su sofislais 
Isokratu ar Anaksimenų, o ne asmuo, kuris stengiasi mo- 
kyti ir vadovauti romėnų tautai, 


Kuri yra rūstus karys, baisinga priešui. 


Valstybės vyrui tikrai yra būtina iškalbos galia, bet 
džiaugtis savo paties iškalbos garbe, stebėtis ja yra žema 
kiekvienam žmogui. Šiuo atžvilgiu Demostenas buvo rim- 
tesnis ir didingesnės dvasios. Jis laikė, kad jo iškalbos ga- 
lia yra tik įgudimo vaisius ir kad jo sėkmė daugiausia pri- 
klauso nuo klausytojų atiaidumo. Savo iškalba besididžiuo- 
jančius jis laikė žemais ir lėkšto charakterio žmonėmis. 

52 (3). Abu vienodai sugebėjo įtikinti ir paveikti liaudį, 
todėl jų pagalbos prireikdavo stovyklų ir kariuomenės va- 
dams: Charetui, Diopitui ir Leostenui — Demosteno, Pom- 
pėjui ir jaunajam Cezariui — Cicerono, kaip pats Cezaris 
yra pasakęs savo „Atsiminimuose“, skirtuose Agripai ir Me- 
cenatui. Bet Demostenui niekad neteko turėti nei valdžios, 
nei posto,— tų dalykų, kurie, kaip bendrai manoma ir tvir- 
tinama, labiausiai parodo ir išmėgina žmonių charakterius, 
išįudindami kiekvieną jų aistrą ir atskleisdami kiekvieną 
jų silpnybę. Jis niekad pats savęs neišbandė, niekuomet ne- 
turėjo svarbių pareigų ir net nevadovavo kariuomenei, kurią 
jo iškalba surinko kovai prieš Pilypą. O Ciceronas buvo 
pasiųstas kaip kvestorius į Siciliją, kaip prokonsulas į Ki- 
likiją ir Kapadokiją. Tai vyko tuo metu, kai troškimas 
praturtėti neturėjo ribų, kai siunčiami į provincijas preto- 
riai ir vadai, tarsi laikydami, kad mažos vagystės negarbin- 
gas daiktas, išsiruošdavo grobti atviru smurtu, todėl atrodė, 
kad imti kyšius nėra gėda, ir tie, kurie vogė saikingai, 
buvo gerbiami. Bet Ciceronas tokiu laiku parodė didelę 
savo panieką pinigams, savo didelį žmoniškumą ir gerumą. 

Ir Romoje, išrinktas tik garbės konsulu, o iš tikro gavęs 
imperatoriaus ar diktatoriaus valdžią kovai su Katilina, jis 
pateisino pranašiškus Platono žodžius, kad valstybėse tik 
tada pasibaigs vargai, kai likimo malone (tvirta valdžia ir 
išmintis susijungs su teisingumu. 

Demostenui prikišamas pelnymasis iš savo iškalbos. Jis 
slaptai parašęs kalbas ir Formionui, ir Apolodorui, priešin- 
goms šalims byloje. Jis buvo kaltinamas gavęs pinigų iš 
persų karaliaus ir buvo nubaustas už jų ėmimą iš Harpalo. 
Sakysime, kad čia jo priešų šmeižtas (jų nemaža buvo), 
bet negalima paneigti, kad Demostenas būtų galėjęs be 
godumo žiūrėti į karalių dovanas, maloniai ir pagarbiai jam 
teikiamas. Šito ir buvo galima tikėlis iš žmogaus, kuris 
skolindavęs jūreiviams pinigus iš procentų. Priešingai, Ci- 
ceronas, kaip buvo jau sakyta, nieko neėmė nei iš sicilie- 
čių, kai jis ten buvo edilu, nei iš Kapadokijos karaliaus, 
būdamas ten prokonsulu, nei iš savo draugų, kurie jam 
nešė gausias dovanas ir meldė jas paimti, kai jis buvo iš- 
tremtas iš Romos. 

33 (4). Demostenui ištrėmimas buvo gėda, nes jis buvo 
pasmerktas už vagystes, o Ciceronui — didžiausia garbė, nes 
jis išvadavo tėvynę nuo piktadarių. Demostenui pabė- 
gus, niekas to nepastebėjo, o kai Ciceronas buvo ištremtas 
iš Romos, senatas pakeitė drabužius, nešiojo gedulą ir nu- 
tarė nieko nespręsti, kol nebus nubalsuotas Cicerono su- 
grįžimas. Bet Ciceronas savo ištremties metu gyveno Ma- 
kedonijoj, nieko neveikdamas, o Demostenas ištremtas di- 
džiai pasitarnavo savo tėvynei. Jis, kaip buvo anksčiau 
sakyta, ėjo iš miesto į miestą, ragindamas graikus nepasi- 
duoti, išvijo makedoniečių pasiuntinius, panašiose aplinky- 
bėse pasirodydamas esąs daug geresnis pilietis, negu Te- 
mistoklis ir Alkibiadas. Grįžęs į tėvynę, jis vėl ėmėsi tos 
pačios valstybinės veiklos, nesiliaudamas kovoti prieš Anti- 
patrą ir makedoniečius. Priešingai, Ciceronui Lelijus se- 
nate padarė priekaištą, kad jis sau ramiai sėdi, kada Cezaris, 
vos pradėjus barzdai želti, jau prašo, kad jam būtų leista 

prieš įstatymus siekti konsulato. Ir Brutas savo laiškuose 
jam priekaištavo, kad jis ugdo dar didesnę ir sunkesnę ti- 
roniją už tą, kurią pats buvo panaikinęs. 

54 (5). Pagaliau Cicerono mirtis žadina mums užuojau- 
tą: silpnas senelis, tarnų nešiojamas, bėga ir slepiasi nuo 
mirties, kuri ir taip jau buvo čia pat, ir vis dėlto nužudo- 
mas. Demostenas, nors pradžioj ir užbėgęs į šventyklą prie- 
globsčio ieškoti, mus stebina tuo, kad turėjo paruošęs ir ne- 
šiojosi nuodus, Bet dar labiau stebina ta jo stiprybė juos 
geriant. Kada šventovė nebelaidavo jam prieglobsčio, jis, 
sakytum, prisiglaudė prie šventesnio aukuro, išsivaduoda- 
mas iš ginkluotos sargybos ir pasijuokdamas iš Antipatro 
žiaurumo, 


ALEKSANDRAS IR CEZARIS 


ALEKSANDRAS 


1. Aprašydamas šioje knygoje karaliaus Aleksandro ir 
Cezario, Pompėjaus nugalėtojo, gyvenimus, vietoj įžangos 
aš tik paprašysiu skaitytojus nekaltinti manęs, kad dėl 
gausybės faktų papasakosiu ne apie visus garsius didvy- 
rių žygius, ne apie kiekvieną atskirai ir smulkiai, bet viską 
dėstysiu trumpai. Aš rašau ne istoriją, 0 gyvenimo aprašy- 
mus. Nepaprasti žygiai toli gražu ne visuomet aiškiausiai 
parodo žmonių dorybes ar ydas. Dažnai nereikšmingas poel- 
gis, žodis ar pokštas daugiau atskleidžia. žmogaus charakte- 
rį, negų kruviniausios kautynės, didžiausi mūšiai ar miestų 
apsupimai. Kaip tapytojai, nesirūpindami kitomis kūno da- 
limis, savo portreluose stengiasi sugauti veido ir akių pa- 
našumą, tuos bruožus, kuriuose ryškiausiai atsispindi Žmo- 
gaus charakteris, taip ir man tebūnie leista žvilgtelėt giliau 
į dvasios bruožus ir pagal juos pavaizduoti šių abiejų 
vyrų gyvenimą, kiliems paliekant jų garsius žygius ir kovas. 

2. Tikrai žinoma, kad iš tėvo pusės Aleksandras buvo 
kilęs iš Heraklio giminės, kaip Karano palikuonis, iš moti- 
nos pusės —iš Eako giminės, kaip Neoptolemo palikuonis. 
Pasakojama, kad Pilypas, būdamas labai jaunas, Samotrakė- 
je buvo įšvestas dalyvauti misterijose kariu su Olimpiada, 
kuri buvo našlaitė ir kone vaikas. Jis pamilo ją ir, jos bro- 
liui Arimbui sutikus, vedė. Naktį prieš vestuves nuotaka sap- 
navo sapną: ji tarsi girdėjo, kaip sugriaudėjo perkūnas ir 
žaibas trenkė jai į pilvą, nuo šio trenksmo plykstelėjo di- 

delė ugnis, kuri pažiro į visas puses liepsnos liežuviais ir 
išsisklaidė. Netrukus po vestuvių Pilypas sapnavo uždedąs 
antspaudą savo žmonai ant pilvo, Jam atrodė, kad antspau- 
de buvo išrėžtas liūtas. Visi žyniai Pilypo sapną laikė blo- 
gu ženklu ir patarė jam geriau saugoti savo žmoną. Tik 
Aristandras telmesietis tvirtino, kad karalienė nėščia, nes 
tuščių indų niekas neanispauduoja, ir kad Olimpiada nešio- 
ja savo įsčiose sūnų, kuris bus drąsus kaip liūtas. Vieną 
kartą, kai Olimpiada miegojo, jis pamatė ir gyvalę, išsi- 
tiesusią prie jos šono. Pasakojama, kad dėl šito atsitikimo 
labai atšalusi Pilypo meilė ir švelnumas žmonai, ir jis taip 
dažnai jos nelankydavęs naktį, ar bijodamas kokių jos apža- 
vų, ar nuodų, ar iš pagarbos vengdamas jos guolio, kurį, 
jo manymu, užėmusi dieviška būtybė. Apie tai yra dar ir 
kitas pasakojimas. Visos šio krašto moterys nuo labai 
senų laikų dalyvauja Orfėjaus misterijose ir orgijose, o taip 
pat Bakcho šventėse, ir dėl to vadinasi „klodonos“ arba „mi- 
malonos“. Jų apeigos labai panašios į edonių ir trakių, 
kurios gyvena netoli Hemo kalno. Man atrodo, kaip tik iš 
čia kilęs graikiškas Žodis Donavzusiy, [threskelein], kuris 
reiškia besaikį, jokių ribų neturintį apeigų atlikinėjimą. 
Olimpiada daugiau už kitas buvo atsidavusi šitam siautu- 
liui ir savo entuziazmą reiškė visai barbariškai: į šokių 
orgijas nešdavosi dideles prijaukintas gyvates, kurios išlįs- 
davo iš po gebenių ir misterijų metu naudojamų pintinių, 
vyniodavosi apie moterų liemenis, įsirangydavo į jų vai- 
nikus, gąsdindamos vyrus. 

3. Po šito įvykio Pilypas pasiuntė į Delfus megalopolitie- 
tį Cheroną paklausti orakulą dėl savo sapno. Ir Cheronas, 
kaip pasakojama, atvežė jam atsakymą, kad Apolonas lie- 
pęs aukoti Amonui ir labiausiai garbinti šitą dievą. Dar sa- 
koma, kad karalius netekęs savo akies, kurią buvo priki- 
šęs prie durų plyšio, žiūrėdamas, kaip gyvate pasivertęs 
dievas miega su karaliene. Olimpiada, kaip pasakoja Eratos- 
tenas, Aleksandrui vienam tepasakė jo gimimo paslaptį, ly- 
dėdama į žygį, ir ragino jį būti vertu tokios kilmės. Kiti 

pasakoja, kad ji paneigusi šitas paskalas ir pasakiusi: „Kada 

gi nustos Aleksandras mane šmeižti prieš Herą?“ 
Aleksandras gimė Hekatombeono mėnesio šeštą dieną 
(makedoniečiai šį mėnesį vadina Loju), tą pačią dieną, kai 
buvo sudeginta Artemidės šventykla Efese, Hegesijas mag- 
nesietis šia proga pasakė tokį sąmojį, kuris savo šaltumu 
būtų galėjęs užgesinti šitą gaisrą. Jis pasakė, jog nenuosta- 
bu, kad sudegė šventovė, jeigu Artemidė tada buvo pri- 
ėmėja, gimstant Aleksandrui. Tuo metu Efese buvę ma- 
gai, šventovės nelaimę laikydami kitos nelaimės ženklu, 
lakstė į visas puses, daužė sau veidus ir šaukė, kad ši diena 
pagimdžiusi Azijai rykštę ir baisią nelaimę. Pilypas, tik pa- 
ėmęs Potidėją, tuo pačiu metu gavo tris žinias — pirmą, kad 

Parmenionas dideliame mūšyje sumušė ilirus, antrą, kad 

jo šuolinis žirgas laimėjęs olimpiniuose žaidimuose, trečią — 
apie Aleksandro gimimą. Jo džiaugsmą, kaip galima manyti, 

dar labiau didino pranašautojai, sakydami, kad berniukas, 
kurio gimimas sutapo su trimis pergalėmis, bus nenuga- 
limas. ; 

4. Aleksandro kūno formą geriausiai savo statulose pa- 
vaizduoja Lisipas, vienintelis skulptorius, kuriam jis leido 
kalti savo atvaizdą. Šis skulptorius puikiai išreiškė jo lai- 
kyseną, kurią vėliau stengėsi pamėgdžioti daugelis Alek- 
sandro palikuonių ir draugų: šiek tiek į kairę linktelėjusį 
jo kaklą ir švelnų žvilgsnį. Apelis, tapydamas Aleksandrą 
su žaibu rankoje, nepavaizdavo tikros jo odos spalvos, jis 
padarė ją rudesnę ir tamsesnę, negu buvo iš tikrųjų. Alek- 
sandras, kaip pasakojama, turėjęs baltą odą. Jos baliumas, 
ypač ant krūtinės ir veido, buvo rausvas. Aristokseno „At- 
siminimuose“ esu skaitęs, kad karaliaus oda maloniai kve- 

- pėjus, kad iš jo burnos ir viso kūno sklidęs mielas kvapas, 
persunkęs ir jo drabužius. Galimas daiktas, kad šitai parėjo 
nuo jo karštumo ir ugningumo, nes, Teofrasto nuomone, ma- 
lonus kvapas kyla šilumoje nykstant skysčiui. Štai dėl ko 
sausose ir karšto klimato vietose auga daugiausia geriau- 
sių kvapiųjų žolių. — saulė išdžiovina drėgmę, susitelkusią 

kūnų paviršiuje kaip puvimo medžiagą. Dėl šios aukštos 
kūno temperatūros Aleksandras, malyt, buvo linkęs gir- 
tuokliauti ir greit supykti. . 

Jau nuo pat vaikystės Aleksandras buvo santūrus. Vi- 
sur karštas ir nesuvaldomas, jis buvo beveik nejautrus kūno 
malonumams ir jųos tenkindavo gana saikingai, o garbės 
troškimas reiškėsi ne pagal melus stipriai ir tauriai. Jis ne- 
sivaikė bet kokios garbės, be jokio pasirinkimo, kaip Pily- 
pas, kuris lyg sofistas gyrėsi savo iškalba ir įsakė iškalti 
monetose savąsias olimpinių varžybų pergales kovos veži- 
mais. Aleksandras, kartą draugų paklaustas, ar nenorįs da- 
lyvauti olimpinėse bėgimo varžybose, nes buvo greitakojis, 
atsakė: „Ateisiu, jei mano varžovai bus karaliai.“ Atrodo, 
kad aplamai Aleksandras nemėgęs atletų; nors daug kartų 
ruošė ne tik tragedijų, fleitistų, dainių ir rapsodų varžybas, 
bet ir įvairias medžioklės ir muštynių lazdomis rungtynes, 
tačiau nė karto su malonumu neskyrė dovanų nei už kumš- 
tynes, nei už gimnastų kovas. 

5. Vieną kartą, kai Pilypo nebuvo namie, Aleksandras 
priėmė persų karaliaus pasiuntinius. Vaišindamas žavėjo 
juos savo malonumu ir klausimais, kurie nebuvo nei vai- 
kiški, nei tušti. Jis klausinėjo, kiek kelio nuo Makedonijos 
iki Persijos, kokie keliai į vidurinę Aziją, paskui apie patį 
persų karalių, kaip jis elgiasi kare, kokios persų karinės 
pajėgos ir galia. Ir pasiuntiniai, juo stebėdamiesi, niekais 
palaikė išgarsėjusius Pilypo gabumus, palyginus su jo sū- 
naus proto guvumu ir užmojų didingumu. 

Kiekvieną kartą, kai tik ateidavo žinia, kad Pilypas pa- 
ėmęs kokį nors garsų miestą arba laimėjęs didelį mūšį, 
Aleksandras paniurdavo ir sakydavo savo bendraamžiams: 
„„Vaikai, mano tėvas viską paims, ir aš su jumis nebegalėsiu 
"atlikti nė vieno didelio ir "garbingo žygio!" Trokšdamas ne 
malonumų ir turtų, bet žygių ir šlovės, jis galvojo, kad 
kuo daugiau jis gaus iš tėvo, tuo mažiau jam liks progų 
išgarsėti, Tikėdamas, kad- jo tėvas, nuolat didėjant jo ga- 
lybei, suspės padaryti viską, Aleksandras troško ne turtų, 

prabangos ir malonumų, bet gauti palikimo valstybę, kur 
būtų karų, mūšių ir garbės. 
Savaime aiškų, kad Aleksandras turėjo daugybę auk- 


nidas, Olimpiados giminaitis, griežto charakterio vyras. Nors 
Leonidas ir nevengė „mokytojo“ vardo, tokio garbingo ir 
kilnaus, tačiau kiti dėl aukštos padėties ir giminystės su 
karaliene vadino jį Aleksandro auklėtoju ir vadovu. Tik- 
ruoju mokytojų, turinčiu tą vardą, buvo Lisimachas akarna- 
nietis, mažai apsišvietęs vyras, bet vien už tai, kad pals 
save pavadino Feniksu, Aleksandrą — Achilu, o Pilypą — Pe- . 
lėju, visų mylimas ir auklėtojų tarpe užimąs antrą vietą. 

6. Kai kartą tesalietis Filoneikas atvedė Pilypui parduo- 
ti žirgą Bukefalą už trylika talentų, karalius su sūnumi nu- 
ėjo į aikštę išbandyti arklio. Iš pirmo žvilgsnio jis atrodė 
visiškai laukinis ir netinkamas joti — nesileido užsėda- 
mas, negalėjo pakęsti Pilypo jojikų balso ir prieš visus 
stojo piestu. Kai supykęs Pilypas įsakė išvesti tą laukinį ir 
nesutramdomą žirgą, tuo metu ten buvęs Aleksandras su- 
šuko: „Kokį žirgą praranda, nemokėdami ir bijodami juo 
joti.“ Iš pradžių Pilypas nutylėjo, bet kai Aleksandras ke- 
"lis kartus pakartojo tą patį ir labai gailėjosi žirgo, tėvas pa- 
sakė: „Tu įžeidinėji vyresnius už save, lyg daugiau už juos 
žinotum ir geriau galėtum sutramdyti žirgą.“— „Be abejo, 
geriau už bet ką kitą jį sutramdyčiau“,— atsakė Aleksand- 
ras. „O jei nesutramdysi, kokią bausmę skiri sau už 
akiplėšiškumą?“ — „Prisiekiu Dzeusu, — atsakė Aleksandras, — 
užmokėsiu arklio kainą.“ Visi ėmė juoktis, ir tėvas su sū- 
num susilažino, kad pralaimėjusis mokės trylika talentų. 
Aleksandras tuojau pribėgo prie žirgo, pagriebė už pava- 
džio, pasuko jį prieš saulę, nes buvo pastebėjęs, kad žirgas 
baidosi priešais krintančio ir krutančio savo šešėlio. Ma- 
tydamas, kad žirgas prunkščia iš pykčio, Aleksandras kurį 
laiką bėgo šalia jo ristele ir glostė jį, paskui ramiai nusi- 
metė apsiaustą, užšoko ant žirgo ir tvirtai atsisėdo. Iš pra- 
džių jis laikė jį už pavadžių, nemušdamas ir netrūkčiodamas, 

bet, pamatęs, kad žirgas jau nurimo ir veržiasi bėgti, pa- 
leido pavadžius ir ėmė varyti, vis šiurkščiau ragindamas ir 
mušdamas kojomis. Pilypas su savo palydovais žiūrėjo, mirti- 
nai išsigandę ir tylėdami, bet, kai tik Aleksandras pasuko 
arklį ir išdidžiai, šviesdamas džiaugsmu, prijojo prie tėvo, 
visi ėmė šaukti iš pasigėrėjimo, o tėvas, sako, net pravirko 
iš džiaugsmo, pabučiavo nuo arklio nušokusiam Aleksandrui 
į galvą ir tarė: „Sūnau, ieškok sau tinkamos karalystės, Ma- 
kedonija tau per maža!" 
"7. Matydamas, kad Aleksandro atkaklus būdas, kad įpy- 
„ kęs jis priešinasi bet kokiai prievartai, o tuo tarpu protingu 
žodžiu lengvai galima jį pakreipti teisinga linkme, pats ka- 
ralius stengėsi paveikti sūnų ne įsakymais, o įtikinėjimu. 
Nepasitikėdamas muzikos ir bendrojo lavinimo mokyto- 
jais, Pilypas pakvietė : Aristotelį, vieną iš didžiausių ir mo- 
kyčiausių filosofų; rūpintis savo sūnaus auklėjimu ir jį pri- 
žiūrėti, kadangi tai buvo didelės reikšmės dalykai, kuriems, 
kaip sako Sofoklis: 


Ne kartą žąslus reiks ir vairą spaust drauge. 


Už mokymą iš anksto jam davė gerą ir tinkamą atlygini- 
mą: jis atstatė Aristotelio gimtinę Stagiro miestą, kurį pats 
buvo sugriovęs, ir grąžino išbėgiojusius ar vergais paverstus 
gyventojus. Poilsio ir mokslo vieta karalius jiems paskyrė 
nimfoms pašvęstą giraitę, netoli Miezos, kur iki šiol dar yra 
rodomi Aristotelio akmeniniai suolai ir ūksmingi pasivaikš- 
čiojimo takai. 

Atrodo, kad Aleksandras mokėsi ne tik etikos ir politi- 
kos, bet ir paslaptingųjų, giliųjų mokslų, kuriuos Aristotelio 
mokiniai vadindavo „akroamatiniais“ ir „epoptiniais“ ir ku- 
rie nebūdavo atskleidžiami prastiems žmonėms. Kai Alek- 
sandras, išžygiavęs į Aziją, sužinojo, kad Aristotelis išleido 
keletą to mokslo veikalų, jis parašė Aristoteliui laišką, gin- 
damas filosofiją tokiais žodžiais: „Aleksandras sveikina Aris- 
totelį. Blogai padarei, išleidęs keletą akroamatinės filosofijos 
veikalų. Kuo skirsimės nuo kitų žmonių, jei tie mokslai, 

kurių mane išmokci, bus žinomi visiems? Labiau norėčiau 
juos pranokti aukščiausiu pažinimu, negu savo galingumu. 
Lik sveikas!“ Norėdamas numaldyti įžeistą jo savimeilę, 
Aristotelis teisindamasis jam atsakė, kad šitie veikalai iš- 
leisti ir neišleisti. Iš tikrųjų jo veikalas „Metafizika“ nieko 
negali padėti nei mokymui, nei mokymuisi — jis parašytas 
tiems, kurie jau sug/jažinę su visomis jo filosofijos paslap- 
timis. din 

8. Man atrodojr įad Aristotelis labiau už kitus mokyto- 
jus įkvėpė Alekerpilirui ir meilę medicinai. Jis ne tik do- 
mėjosi medicinc. "*orija, bet ir padėjo sergantiems drau- 
gams, skirdavo jiems gydymą ir dietą, kaip galima spręsti iš 
jo laiškų. Be to, jis turėjo palinkimą į literatūrą, mėgo mo- 
kylis ir skaityti. „Iliadą“ laikė ir vadino karo meno vadovu. 


Aristotelis jam davė savo paties taisytą šio veikalo leidi- . 


mą, kuris buvo vadinamas „leidiniu iš dėžutės". Kaip pasa- 
koja Onesikritas, Aleksandras visada jį turėdavo pasidėjęs 
po pagalvių kartu su savo kardu. Vidurinėje Azijoje, ne- 
gaudamas kitų knygų, jis parašė Harpalui jų atsiųsti. Ir 
pastarasis jam pasiuntė Filisto kūrinius, daugelį Euripido, 
Sofoklio ir Eschilo tragedijų, Telesto ir Filokseno ditiram- 
bus. 

Iš pradžių Aleksandras labai žavėjosi Aristoteliu ir ne 
mažiau mylėjo už tėvą, kaip pats sakėsi, nes tėvas jam 
davęs gyvenimą, o Aristotelis — gražaus gyvenimo dėsnius. 
Bet vėliau jis pradėjo filosofą įtarinėti, tiesa, nieko blogo 
jam nedarė, bet nustojo rodęs nepaprastą draugiškumą ir 
švelnumą, — tai tikras ženklas, kad jų santykiai atšalo. Bet 
vis tik įgimta ir dar vaikystėje įdiegta meilė ir aistra fi- 
losofijai neišnyko jo širdy. Tai rodo jo pagarba Anaksar- 
chui, penkiasdešimt talentų, kuriuos pasiuntė Ksenokratui, 
ir nepaprastas jo rūpinimasis Dandamidu ir Kalanu. 

9. Pilypui kariaujant su bizantiečiais, šešiolikmetis Alek- 
sandras, paliktas Makedonijoje su neribota valdžia ir kara- 
liaus antspaudu, numalšino sukilusius medus, paėmė jų mies- 
tą, išvytų barbarų vietoj apgyvendino įvairių tautų žmo- 

„nes ir pavadino jį Aleksandropoliu. Jis: dalyvavo mūšyje 
"prieš graikus prie Cheronėjos ir, pasakojama, pats pirmasis 
puolė į tėbiečių „šventąjį būrį“. Dar ir mūsų laikais ant 
Kefiso kranto rodomas senas, vadinamasis Aleksandro ąžuos., 
las, kur tada stovėjusi jo palapinė, o visai netoli yra ma- 
kedoniečių kapinės. Už tokius žygius Pilypas, aišku, karštai 
mylėjo sūnų, jis net džiaugdavosi, kad ; Žakedoniečiai vadin- 
davo Aleksandrą karaliumi, o Pilypą „A. :arvedžiu, Bet ne- 
sutikimai karaliaus rūmuose dėl Pilypo s 'uokų ir meilės;-— 
per moteris kentė ir visa valstybė, —cluų vo dažnų ginčų 
ir didelių nesutarimų tarp tėvo ir sūnav, "jų iežastis, Dar Ja- 
biau juos didino Olimpiada, pavydi ir kerštinga moteris, 
kursčiusi Aleksandrą. Bet labiausiai jų nesantaika išryškėjo 
dėl Atalo kaltės per Kleopatros vestuves, Ją Pilypas pa- 
milo, nežiūrėdamas amžiaus skirtumo, ir vedė jaunutę. Kleo- 
patros dėdė Atalas, pasigėręs puotoj, prašė makedoniečius 
melsti dievų, kad Pilypui ir Kleopatrai gimtų teisėtas kara- 
lystės įpėdinis. Aleksandras įsiuto ir suriko: „O mane, nie- 
kadėjau, pavainikiu laikai?“ — ir sviedė į jį taurę. Pilypas 
pasikėlė ir žengė prie sūnaus, išsitraukęs kalaviją, bet, abie- 
jų laimė, nuo pykčio ir girtumo susvyravo ir pargriuvo. 
„Pažiūrėkit, vyrai, —tarė, jį pajuokdamas, Aleksandras — 
į žmogų, kuris ruošėsi žygiuoti iš Europos į Aziją, 0 par- 
puolė, žengdamas nuo vieno triklinijaus prie kito.“ Po šito 
girtų išsišokimo Aleksandras pasiėmė Olimpiadą ir išvežė 
ją į Epirą, o pats apsigyveno Ilirijoje. 

Tuo laiku pas Pilypą atkeliavo korintietis Demaratas, ka- 
raliaus šeimos draugas ir todėl turįs teisę laisvai su juo 
kalbėtis. Po pirmo rankos paspaudimo ir pasveikinimų Pily- 
pas paklausė, ar taikiai sugyvena graikai. „Iš tikrųjų, Pily- 
pai, tik tau ir rūpintis Graikija, kai pats savo namuose ši- 
tiek vaidų sukėlei ir nemalonumų pridarei“ — atsakė De- 
maratas. Tada Pilypas susipratęs pasiuntė Demaratą pas 
„Aleksandrą, kuris, Demarato įtikintas, grįžo pas savo tėvą. 

10. Netrukus Karijos satrapas Piksodaras, per giminys- 
tę norėdamas padaryti Pilypą savo sąjungininku, sugalvojo 


178 


išleisti vyresniąją savo dukterį už Pilypo sūnaus Aridėjo 
ir šitam tikstui pasiuntė į Makedoniją Aristokritą. Aleksand- 
ro draugai ir motina vėl ėmė skleisti šnekas, sakydami, kad 
Pilypas norįs puikiomis vedybomis ir giminyste su kara- 
liaus namais iškelti Aridėją į sostą. Išgąsdintas Aleksand- 
ras pasiuntė į Kariją tragiką Tesalą pasakyti Piksodarui, 
kad šis neleistų savo dukters už pavainikio ir silpnapročio 
Aridėjo, o susigiminiuotų su Aleksandru. Šis pasiūlymas Pik- 
sodarui patiko kur kas labiau už pirmąjį. Apie tai sužinojęs, 
Pilypas pasiėmė Filaią, Parmeniono sūnų, vieną iš Aleksand- 
ro draugų bei bičiulių, nuėjo į Aleksandro kambarį ir ten 
visokiais žodžiais jį išbarė ir iškeikė, kad esąs niekšas ir 
nevertas jam skirtų gėrybių, jeigu norįs būti persų kara- 
korintiečiams, kad jam atsiųstų Tesalą, sukaustytą grandi- 
nėmis, ir ištrėmė iš Makedonijos keturis savo sūnaus drau- 
gus: Harpalą, Nearchą, Erigiją ir Ptolomėją, kuriuos netru- 
kus Aleksandras susigrąžino ir didžiai pagerbė. 

Kai Pausanijas, kuris, Atalo ir Kleopatros kurstomas, bai- 
„siai įsižeidė, nesusilaukė Pilypo teisingumo ir jį užmušė; 
dėl jo mirties daugiausia buvo kaltinama Olimpiada, kad 
ji kursčius ir taip įniršusį jaunuolį prieš karalių. Buvo įta- 
riamas ir Aleksandras. Pasakojama, kad Pausanijas po to 
įžeidimo atėjęs Aleksandrui pasiskųsti ir šis Pausanijui 
padeklamavęs eilutę iš „Medėjos“: 


Ir uošvį, ir jaunavedį, ir nuotaką. 


Vis dėlto, suieškojęs sąmokslo dalyvius, Aleksandras žiau- 
riai juos nubaudė ir labai supyko ant Olimpiados, kuri, 
jam nesant, žiauriai keršijo Kleopatrai. 

11. Aleksandras, turėdamas dvidešimt metų, paveldėjo 
karalystę, kuriai-dėl smarkaus kaimynų pavydo ir baisios 
neapykantos iš visų pusių grėsė pavojai. Kaimyninės bar- 
barų gentys nenorėjo vergijos ir troško nuo amžių buvusios 
savo karalių. valdžios. Be to, Pilypas, nugalėjęs Graikiją 
ginklais, nespėjo ją pajungti ir numaldyti; jis tik padarė 

ten permainų, sukėlė bruzdėjimą, palikęs valslybėj suirutę 
ir maišatį. Makedoniečiai, bijodami tokios padėties, patarė 
Aleksandrui visai palikti ramybėje Graikiją ir alsisakyti 
smurto, nes sukilusius barbarus reikią švelnumu patraukti 
į savo pusę ir bręstantį maištą protingai nuraminti. Alek- 
sandras priešingai galvojo ir norėjo pašalinti pavojus ir 
sustiprinti savo valdžią drąsa ir bebaimiškumu, nes buvo 
įsitikinęs, kad, kai tik bus pastebėta mažėjanti jo drąsa, visi 
prieš jį sukils. 

Su savo kariuomene nužygiavęs iki Istro, Aleksandras 
tuojau numalšino barbarų sukilimus ir užgniaužė ten karus. 
Čia dideliame mūšyje jis sumušė tribalų karalių Sirmą. 
Sužinojęs apie tėbiečių sukilimą ir jų sąjungą su atėnie- 
čiais, "Aleksandras nedelsdamas perėjo su kariuomene per 
Termopilus. Jis sakėsi, kad Demostenas jį vadino „bernio-. 
ku“, kol jis buvo ilirų ir tribalų žemėje, ir jaunuoliu, kai 
įžygiavo į Tesaliją, o prie Atėnų sienų norįs pasirodyti 
vyras esąs, Atžygiavęs prie Tėbų, Aleksandras dar norėjo 
jiems duoti progą gailėtis savo darbo, jis tik pareikalavo 
išduoti Feniksą ir Protitą ir žadėjo visiškai nebausti tų, 
kurie pereis į jo pusę. Tada tėbiečiai savo ruožtu parei- 
kalavo, kad Aleksandras išduotų Filotą ir Antipatrą, ir 
viešai paskelbė, kad visi, kurie nori kovoti už Graikijos 
laisvę, stotų po jų vėliava. Tada Aleksandras ėmė rinkti 
makedoniečius karui, 

Tėbiečiai narsiai gynėsi, drąsiai stoję į kovą su kelis 
kartus stipresniu priešu. Bet kai makedoniečių įgula, kuri 
buvo Kadmėjoj, užpuolė juos iš užnugario, tėbiečiai buvo 
apsupti iš visų pusių ir beveik visi krito mūšyje. Miestas 
buvo paimtas, apiplėštas ir sugriautas. Aleksandras manė, 
kad graikai, išgąsdinti tokios baisios nelaimės, ištikusios 
Tėbus, iš baimės nurimsią; be to, save teisindamas, jis kal- 
bėjo, kad norėjęs patenkinti savo sąjungininkų maldavimus, 


nepasmerkė ištremti žynių, makedoniečių svečių, Pindaro 
palikuonių ir tų, kurie pasipriešino sukilimui. Visus kitus, 

daugiau kaip trisdešimt tūkstančių, jis pardavė į vergiją, 
o mūšy žuvo daugiau kaip šeši tūkstančiai. 

12. Per visas tas nelaimes ir vargus, kuriuos kentėjo 
miestas, keli trakų kareiviai įsilaužė į namus pas Timo- 
klėją, kilmingą ir dorą moterį. Jie grobė jos turtą, o jų 
vadas, išprievartavęs ją ir nuplėšęs jai šlovę, paklausė, 
ar neturinti Timoklėja kur nors paslėpusi aukso ar sidabro. 
Timoklėja prisipažino turinti. Ji nusivedė jį į sodą ir, paro- 
džiusi šulinį, pasakė, kad čia, kai buvo paimtas miestas, 
ji įmetusi savo brangenybes. Kai trakas pasilenkė ir ėmė 
žiūrėti į šulinį, Timoklėja, stovinti užpakaly, įstūmė jį 
į šulinį ir užmušė akmenimis. Trakai surišo ją ir nuvedė 
pas Aleksandrą. Iš jos išvaizdos ir poelgių karalius tuoj 
suprato, kad ji kilminga ir drąsi moteris, nes ramiai ir be 
baimės ėjo paskui kareivius. Aleksandras jos paklausė, 
kas ji per viena. Ji atsakė esanti Teageno sesuo, to Teage- 
no, kuris kovojo prieš Pilypą už Graikijos laisvę ir žuvo 
prie Cheronėjos, vadovaudamas tėbiečių kariuomenei. Ste- 
bėdamasis jos atsakymu ir tuo jos darbu, Aleksandras įsakė 
ją paleisti kartu su vaikais. 

13. Su atėniečiais karalius susitaikė, nors jie ir labai 
užjautė nelaimės ištiktus Tėbus. Arlėjo misterijų šventės 
dienos, bet atėniečiai gedėdami atsisakė jas švęsti ir sve- 
tingai priėmė į sostinę atbėgusius tėbiečius. Gal būt, Alek- 
sandro pyktis kaip liūto buvo jau pasotintas arba jis norėjo 
tokiam žiauriam ir nežmoniškam poelgiui priešpastatyti gerą 


darbą, kad ne tiktai atleido atėniečiams visas kaltes, bet“ 


netgi paliepė atidžiai sekli padėtį krašte, nes jeigu jam 
kas alsitiktų, Atėnai galėtų vadovauti visai Graikijai. 
Pasakojama, kad vėliau Aleksandras dažnai apgailėdavo 
tėbiečių nelaimę ir būdavo daug švelnesnis. Tai, kad jis 
nužudė Klitą, prisigėręs vyno, kad makedoniečiai iš bailumo 
alsisakė -su juo žygiuoti į Indiją — per šitą jų atsisakymą 


jo žygis liko nebaigtas, o garbė nepilna, — visa tai Aleksand- * 
ras laikė Dioniso pykčiu ir kerštu. Iš gyvų likusių tėbiečių ; 


—- ias 

| vėliau visi, ko Lik paprašydavo alėję pas karalių, viską iš jo 
gaudavo. Tai tiek apie Tėbus. 

14. Graikai susirinko prie Istmo ir nutarė su Aleksandru 
žygiuoti prieš persus. Aleksandras buvo paskelbtas žygio 
vadu. Daug valstybės žmonių ir filosofų atėjo jo sutikti ir 
pasveikinti. Karalius tikėjosi, kad taip padarysiąs ir sino- 
pietis Diogenas, kuris tada gyveno -Korinte. Kadangi filo- 
sofas, nesukdamas galvos dėl Aleksandro, ramiai sau gy- 
veno Kranijuj, jis pats nuvyko pas Diogeną. Diogenas 
gulėjo prieš saulę. Pamatęs tiek žmonių ateinant, filosofas 

„ kilstelėjo ir pažiūrėjo į Aleksandrą. Karalius jį pasveikino 
ir paklausė, ar jam ko nors nereikią. „Pasitrauk nors kiek 
* nuo saulės“, — atsakė filosofas. Pasakojama, kad jo žodžiai 
į padarė Aleksandrui didžiulį įspūdį, jis buvo nustebintas jį 
; paniekinusio vyro išdidumu ir dvasios didybe. Ir kai Alek- 
* sandro palyda juokavo ir šaipėsi iš Diogeno, Aleksandras 
"pasakė: „Jeigu nebūčiau Aleksandras, norėčiau būti Dio- 
„genas.“ Ė 
' Aleksandras nukeliavo į Deifus, norėdamas pasiklausti 
dievą dėl žygio į Aziją. Bet tuo metu pasitaikė nelaimingos 
dienos, kada nevalia orakului pranašauti. Iš pradžių kara- 
lius nusiuntė pakviesti pranašę, bet ji alsisakė, pasiremdama 
įstatymu. Tuomet jis pats nuėjo pas pranašę ir jėga atsi- 
tempė-ją į šventovę. Pranašė, lyg šios prievartos nugalėta, 
sušuko: „Tu nenugalimas, sūnau!“ Tai išgirdęs, Aleksandras 
pasakė, kad kitos pranašystės jam nereikią, nes jis išgirdęs 
tokį orakulą, kokio norėjęs. š 

Pradėjus Aleksandrui žygį, dievas rodė daugybę ženklų, 
jų tarpe buvo ir toks: Libetrų mieste nuo kiparisinės Orfė- 
jaus statulos tomis dienomis gausiai ėmė lašėti prakaitas. 
Kai visi persigando šito ženklo, pranašas Aristandras liepė 
nusiraminti, nes šis ženklas reiškiąs, kad karalius atliksiąs 
šlovingus ir garsius žygius, kuriuos apdainuodami poetai ir 
muzikai daug prakaito išliesią ir vargo padėsią, 

15. Aleksandro žygio armiją, pasak tų, kurie nurodo ma- 
žiausią skaičių, sudarė trisdešimt tūkstančių pėstininkų ir 

keturi tūkstančiai raitelių. o kurie didžiausią — keturias- 
dešimt trys tūkstančiai pėstininkų ir penki tūkstančiai rai- 
telių. Aristobulas rašo, kad kariuomenės išlaikymui Alek- 
sandras turėjęs ne daugiau kaip septyniasdešimt talentų, 
pagal Duridą maisto atsargų jam būtų užtekę tiktai tris- 
dešimčiai dienų, be to, Onesikritas tvirtina, kad jis turėjęs 
net du šimtus talentų skolos. Nors tokie riboti ir menki buvo 
jo ištekliai šitam žygiui, bet karalius į laivą įlipo tik aprū- 
pinęs savo draugus, vienam davęs žemės, kitam kaimą, tre- 
čiam miestelio ar uosto pajamas. Kada jau buvo išdalinti 
beveik visi karaliaus turtai, Perdikas paklausė: „Karaliau, 
ką gi tu sau pasilieki?“ Šis atsakė: „Viltį.“—,Tuomet ir 
mes, — pasakė Perdikas, — kartu žygiuojantys su tavim, vil- 
tim dalinsimės.“ Atsisakius jam nuo karaliaus paskirtos do- 
vanos, kai kurie jo draugai padarė tą patį. Karalius mielai 
duodavo tiems, kurie iš jo imdavo ar prašydavo jį dovanų, 
ir, taip dalindamas, išdalino viską, ką turėjo Makedonijoje. 

Taip pasiryžęs, didingų planų kupinas, Aleksandras per- 
sikėlė per Helespontą. Ilione išlipęs į krantą, jis paaukojo 
Atėnei ir herojams nuliejo gėrimo auką. Jis apšlakstė alie- 
jum Achilo paminklinį stulpą, apibėgo su draugais aplink 
jį visai nuogas pagal paprotį; paskui, uždėjęs vainiką ant 
paminklo, pasakė, kad Achilą laiko laimingu, nes jis turėjęs 
ištikimą draugą, o po mirties — didelį savo žygių dainių. 
Bevaikščiojant po miestą ir apžiūrinėjant įžymvbes, kaž- 
kas jį paklausė, ar nenorįs pamatyti Aleksandro lyros. 
Karalius atsakė, kad ji jam kuo mažiausiai rūpinti, jis ieš- 
kas Achilo lyros, kuriai pritardamas šis apdainavo šaunius 
didvyrių žygius. 

16. Tuo tarpu Darijaus karvedžiams surinkus didžiulę 
kariuomenę ir išsirikiavus mūšiui toje vietoje, kur buvo 
perėjimas per Graniko upę, Aleksandrui neišvengiamai rei- 
kėjo kautis prie šitų Azijos vartų, norint prasiskinti į ten 
kelią ir pradėti žygį. Dauguma makedoniečių bijojo upės 
gilumo, nelygaus ir stataus kito kranto, į kurį jiems reikėjo 
užlipti per kovą: Kai kurie netgi manė, kad reikią laikytis 

protėvių papročių dėl mėnesių: Makedonijos karaliai pa- 
prasiai nevesdavo kariuomenės į karą Desijų mėnesį. Šilą 
paprotį Aleksandras pakeitė, įsakęs 1ą mėnesį pavadinti 
antruoju Artemisijum. Parmenionas jį atkalbinėjo, kad neri- 
zikuotų keltis per upę šiltą dieną, nes jau buvo vėlus metas. 
Aleksandras atsakė, kad jis padarytų gėdą Helespontui, 
jeigu, šį perėjęs, pabijotų keltis per Graniką, ir tuo pačiu 
meiu puolė į upę su trisdešimčia pulkų raitininkų. Krintant 
priešų ietims, jis vedė kariuomenę į kitą labai statų krantą, 
į kurį buvo priplūdę priešo pėstininkų ir raitelių, kovoda- 
+ mas sų srove, Nešančia ir skandinančia jo kareivius, saky- 
tum pulkus būtų vedęs pamišėlis, o ne protingas vadas. 
Nieko nepaisydamas, Aleksandras kėlėsi per upę ir šiaip 
taip pasiekė kitą krantą, kuris buvo molėtas ir šlapias, todėl 
labai slidus. Tik perėjęs, jis turėjo kautis sumišai, vyras 
prieš vyrą su puolančiais priešais, kol surikiavo persikė- 
lusius per upę kareivius. Priešų raitininkai šaukdami puolė 
jo raitininkus, kaudamiesi iš pradžių ietimis, o ietims su- 
lūžus — kardais. Daugelis metėsi ant Aleksandro, kurį ga- 
lima buvo pažinti iš skydo ir šalmo su sultonu: iš abiejų 
sultono pusių buvo po plunksną nepaprasto baltumo ir 
nuostabaus dydžio. Jam pataikė ietis, bet per šarvus jo ne- 
sužeidė. Persų karvedžiai Resakas ir Spitridatas puolė jį 
abu iš karto, bet karalius nuo vieno išsisuko, o Resakui 
smogė ietim per šarvus. Iečiai lūžus, Aleksandras išsitraukė 
kardą. Jiems įnirtingai besikaunant, Spitridatas prijojo iš 
šono, greitai pasikėlė balne, smogė karaliui persišku kardu 
ir numušė šalmo sultoną su viena plunksna. Šalmas vos vos 
atlaikė smarkų smūgį, ir kardo ašmenys palietė Aleksand- 
rui plaukus. Spitridatas jau vėl norėjo smogti, bet Klitas 
Juodasis pasiskubino ir pervėrė Spitridatą ietimi. Kartų su 
juo krito ir Resakas, nukautas Aleksandro kardu. 

Per tokį pavojingą raitelių mūšį makedoniečių falanga 
persikėlė per upę ir pradėjo kovą su priešo pėstininkais. 
Priešai kovėsi silpnai ir neilgai priešinosi. Netrukus visi 
puolė bėgti, išskyrus samdytus graikus. Šie, sustoję prie 

vienos kalvos, siūlėsi pasiduoti Aleksandrui. Vadovauda- 
masis daugiau pykčiu, negu protu, Aleksandras puolė pir- 
masis ir čia krito jo arklys, ieties pervertas į šoną (ne Buke- 
f(alas, o kitas). Kaip tik šiame mūšyje buvo daugiausia nu- 
kautų ir sužeistų makedoniečių, nes jiems teko grumtis 
su drąsiais ir vilties netekusiais kareiviais. Pasakojama, kad 
mūšy žuvo dvidešimt tūkstančių persų pėstininkų ir du su 
puse tūkstančių raitelių. Pasak Aristobulo, buvo užmušti 
tik trisdešimt keturi Aleksandro žmonės, iš jų devyni pėsti- 
ninkai. Karalius įsakė jų garbei pastatyti bronzines Lisipo 
darbo statulas. Savo pergalės dalyviais Aleksandras padarė 
visus graikus, atėniečiams pats pasiuntęs tris šimtus iš 
priešo paimtų skydų, o ant kito grobio visų nugalėtojų var- 
du įsakė užrašyti šitą garbingą įrašą: „Aleksandras, Pilypo 
sūnus, ir graikai, išskyrus spartiečius, atėmė šį grobį iš 
Azijos barbarų." Aukso ir sidabro taures, purpurinius audi- 
nius ir kitus panašios rūšies daiktus, atimtus iš persų, sau 
mažą dalį pasilikęs, jis išsiuntė motinai. 

17. Šis mūšis iš karto pakeitė visą padėtį Aleksandro 
naudai, ir jis užėmė Sardus, persų pajūrio provincijų svar- 
biausią tvirtovę, o likusis kraštas pasidavė pats. Priešinosi 
tik Halikarnasas ir Miletas, kurie buvo paimti jėga, ir pa- 
vergios visos artimiausios provincijos. Dabar Aleksandras 
nežinojo, ką toliau daryti. Čia jis norėjo kuo greičiau žy- 
giuoti prieš Darijų ir stoti į žūtbūtinę kovą su juo, čia 
manė geriau būsią iš pradžių pasinaudoti pajūrio sričių tur- 
tais, o tik paskui, sustiprėjus ir praturtėjus, žygiuoti prieš 
karalių. 

Likijoje, netoli Ksanto miesto, yra šaltinis, kuris, sako, 
tuo metu pats ėmęs smarkiau Llrykšti, išsiliejęs ir išmetęs iš 
dugno varinę lentelę su senovišku užrašų, kad graikų su- 
naikinta žūsianti persų karalystė. Padrąsėjęs Aleksandras 
skubėjo išvaryti priešus iš visos jūros pakrantės iki Finikijos 
ir Kilikijos. E 

Jo greitas žygiavifAs per Pamiiliją daugeliu istorikė 
-davė medžiagos nepaprastiems, fantastiniams pasakojimams. 


185- 


Pagal juos jūra dievišku lėmimu atsitraukusi prieš Alek- 
sandrą, nors paprastai ji čia audringa, bangos daužo krantą 
ir tik retkarčiais iškyla nedidelės uolų viršūnės skardingų 
stačių kalnynų papėdėje. Matyt, kaip tik šį neįtikimą pa- 
sakojimą pajuokia Menandras vienoje savo komedijoje. 


Kaip Aleksandrui man yra: jei prireikė žmogaus, 
Žiūrėk, jis pats šalimais atsistos; norėsiu plaukt 
Per jūrą aš kur nors — aišku, išlipsiu aš tenai. 


Pats Aleksandras savo laiškuose nė žodžio neužsimena 
apie toki stebuklą. Jis tik pasakoja, kad, išžygiavęs iš 
Faselidos, perėjo vadinamuosius „Laiptus“. Faselidoj jis gy- 
veno keletą dienų ir matė aikštėje neseniai mirusio Teo- 


„ dekto faselitiečio statulą. Po pietų Aleksandras su linksma 


minia, apsvaigęs nuo vyno, nuėjo prie šitos statulos ir pa- 
dėjo daugybę vainikų. Taip pramogaudamas, jis linksmai 
pagerbė žmogų, su kuriuo susipažino per Aristotelį ir filo- 
sofiją. 

18. Paskui Aleksandras sumušė Pisidijos gyventojus, ku- 
rie bandė priešintis, ir užėmė Frigiją. Nukariavęs Gordijaus 
miestą, kuris, sako, buvęs senovės karaliaus Mido sostinę, 
jis pamatė garsųjį vežimą, kurio grąžulas su jungu buvo 
sumazgytas šermukšnio žieve. Čia jis išgirdo Iegendą, kuria 
tikėjo vietiniai gyventojai, kad tam, kuris atmegs mazgą, 
lemta tapti pasaulio valdovų. Dauguma rašytojų pasakoja, 
kad mazgas buvo taip vingriai sumazgytas, o galai taip 
gerai paslėpti, kad Aleksandras, nežinodamas, kaip jį at- 
rišti, perkirto kardu, ir tada pasirodė daugybė jo galų. 
Bet Aristobulas pasakoja, kad karalius labai lengvai atrišęs 
mazgą: jis išėmęs iš grąžulo kaištį, kuriuo buvęs pritvirtintas 
jungo diržas, paskui ištraukęs ir patį junga. 

Paskui jis išžygiavo nukariauti Paflagonijos ir Kapado- 
kijos, ir čia sužinojo, kad mirė Memnonas, kuris vadovavo 
Darijaus laivynui. Šis vyras, Aleksandro numatymu, būtų 
galėjęs pridaryti daug rūpesčių, galybę keblumų ir kliūčių 
toliau žygiuoti, todėl dabar karalius dar tvirčiau nusprendė 

traukti į Azijos gilumą, Bet tuo metu ir Darijus buvo iš- 
žygiavęs iš Sūzų jūros link, pasitikėdamas savo kariuome- 
nės didumu: jis vedėsi šešis šimtus tūkstančių kareivių. 
Be to, jį padrąsino sapnas, kurį žyniai aiškino labiau norė- 
dami jam įtikti, o ne tiesą sakyti. Karalius sapnavo, kad 
visą makedoniečių falangą apėmė liepsna, o Aleksandras 
jam patarnavo, apsivilkęs tokiu pačiu drabužiu, kokį jis 
pals anksčiau nešiojo, būdamas karaliaus pasiuntiniu. Paskui 
Aleksandras įėjo į Belo šventovę ir dingo. Atrodo, kad die- 
vas gana aiškiai norėjo pasakyti, jog Makedonija suspin- 
dėsianli galia ir didybe, kad Aleksandras valdysiąs visą 
Aziją kaip Darijus, kuris iš pasiuntinio tapo karaliumi, ir . 
kad po to jis greitai baigsiąs savo gyvenimą, pasiekęs didelės 
garbės. 

19. Sužinojęs, kad Aleksandras taip ilgai delsia Kiliki- 
joj, Darijus tai palaikė bailumu ir dar labiau padrąsėjo. Iš 
tikrųjų Aleksandras delsė dėl ligos. Vieni sako, kad jis 
apsirgęs nuo per didelio nuovargio, kiti — nuo išsimaudy- 
mo šaltame Kidno vandenyje. Iš gydytojų nė vienas nedrįso 
jam padėti, manydami ligą esant stipresnę už visus vaistus, 
ir bijojo, kad nepasisekus makedoniečiai jų neapkaltintų. 
Tik akarnanietis Pilypas, matydamas sunkią ligonio būklę, 
labiau už viską brangino draugystę ir laikė nusikaltimu ne- 
padėti pavojui atsidūrusiam Aleksandrui ir nepanaudoti visų 
priemonių jam išgelbėti, nors tai ir buvo rizikinga. Jis pa- 
ruošė jam vaistų ir įtikino karalių kantriai juos gerti, jeigu 
nori pasveikti ir toliau žygiuoti į karą. Tuo metu Parme- 
nionas atsiuntė karaliui iš makedoniečių stovyklos laišką, 
kuriame jam patarė saugotis Pilypo, nes Darijus neva pa-. 
pirkęs jį gausiomis dovanomis ir pasiūlęs savo dukters 
ranką, kad tik nugalabytų Aleksandrą. Aleksandras per- 
skaitė laišką ir, neparodęs nė vienam savo draugui, pasi- 
dėjo po pagalviu. Paskirtą valandą įėjo Pilypas su savo 
draugais, nešinas vaistais taurėje. Aleksandras padavė jam 
Parmeniono laišką, o pats nesvyruodamas, su pasitikėjimų 
paėmė vaistus. Buvo nuostabus reginys lyg teatre. Vienas 

skaitė laišką, kitas gėrė, paskui abu pažvelgė vienas į kitą, 
bet nevienodai: šviečiančiame ir linksmame Aleksandro 
veide matėsi pasitikėjimas ir atsidavimas Pilypui, o gydylo- 
jas, pasipiktinęs šmeižtu, čia tiesė į dangų rankas ir šaukėsi 
liudininkais dievus, čia, parkritęs ant Aleksandro lovos, 
maldavo jį turėti vilties ir pasikliauti juo. Vaistai iš pra- 
džių nusilpnino visą Aleksandro kūną, tartum visas gyvy- 
bines jėgas būtų nustūmę gilyn: ligonis apalpo, neteko 
žado, o širdis vos plakė. Tačiau netrukus, Pilypo padedamas, 
jis sustiprėjo ir pasirodė makedoniečiams, kurie labai neri- 
mavo, kol pagaliau pamatė Aleksandrą. 

20. Darijaus kariuomenėje buvo iš tėvynės pabėgęs 
makedonietis Aminias, kuris puikiai pažino Aleksandro bū- 
dą. Pamatęs, kad Darijus ruošiasi žygiuoti prieš Aleksandrą 
siauromis kalnų perėjomis, jis jam patarė laukti toj pačioj 
vietoj ir plačiose, atvirose lygumose susikauti su priešu, 
kurio kariuomenė daug mažesnė. Darijus aisakė, jog bijąs, 
kad priešai nepasiskubintų pabėgti ir Aleksandras nuo jo 
nepaspruktų. „Dėl to, karaliau, gali būti ramus,-- tarė Amin- 
tas.— Aleksandras būtinai žygiuos prieš tave ir tikriausiai 
jau žygiuoja.“ Tačiau Darijus nepaklausė Aminto patari- 
mų, paliko savo stovyklą ir išžygiavo į Kilikiją, o Aleksand- 
Tas tuo tarpu patraukė prieš jį į Siriją. Tamsią naktį abi 
kariuomenės prasilenkė ir tuoj pat abi pasuko atgal. Alek- 
sandras, apsidžiaugęs šiuo laimingu atsitiktinumų, skubėjo 
susitikti su priešų siaurose perėjose, o Darijus tuo tarpu 
norėjo užimti savo buvusią stovyklą ir išvesti kariuomenę 
iš siaurų tarpukalnių. Jis dabar suprato, kad padarė klaidą, 
įžygiavęs į šią vietą tarp kalnų ir jūros, kur per vidurį 
tekėjo Pinaro upė, tokią nelygią ir nepatogią raitelių kauty- 
nėms, tačiau be galo tinkamą kautis negausiam priešui. 

Aleksandrui likimas davė puikią poziciją, bet pergalę 
nulėmė daugiau jo mokėjimas vadovauti, negu akla laimė. 
Nors jo pajėgos buvo žymiai mažesnės, negu priešų, Alek- 
sandras nesidavė apsupamas, o pats su savo dešiniuoju spar- 
nu apėjo kairį jų sparną, užpuolė iš šono, išvaikė prieš jį 

stovinčius persus. Pirmose eilėse besikaunantį jį sužeidė 
kardu į šlaunį pals Darijus, kaip pasakoja Charetas, nes 
abu karaliai susirėmę. Bet Aleksandras, rašydamas laišką 
Antipatrui apie šį mūšį, neužsimena, kas jį sužeidęs; jis Lik 
rašo, kad buvo sužeistas kardu į šlaunį ir žaizda buvo ne- 
pavojinga, 

Aleksandro pergalė buvo puiki, daugiau kaip šimtas 
dešimt Lūkstančių priešų buvo užmušta; bet karaliui nepa- 
vyko sučiupti Darijaus, kuris bėgo pirma jo per keturis — 
penkis stadijus. Besivejant jam tik pavyko paimti jo veži- 
mą ir lanką. Sugrįžęs Aleksandras užtiko makedoniečius, be- 
plėšiančius barbarų stovyklą, jie vilko iš ten daugybę viso- 
kių brangenybių, nors priešai beveik visus krovinius buvo 
palikę Damaske, kad lengviau būtų kautis. Makedoniečiai 
paliko karaliui Darijaus palapinę su daugybe puikiai ap- 
sitaisiusių tarnų, su brangiais rykais ir gausybe aukso bei 
sidabro. Aleksandras tuojau nusiėmė ginklus ir nuėjo į pir- 
ti, pasakęs: „Eime, nusiplausim mūšio prakaitą Darijaus 
pirtyje.'—, Ne Darijaus, o Aleksandro,— pasakė vienas jo 
draugas, — nes nugalėtųjų turtai turi ne tik priklausyti nu- 
galėtojams, bet ir vadintis jų vardais," Kai Aleksandras pa- 
matė indus, maudykies, kubilus, kvepalų dėžes — visus daik- 
tus iš aukso ir puikiai padarytus, kai įtraukė puikų kve- 
palų ir miros kvapą, kai pagaliau įėjo į karaliaus palapinę, 
kuri stebino savo aukšiumu ir didumų, lovų ir stalų pui- 
kumu, pietų prabanga, jis pažvelgė į draugus ir tarė: „Štai 
ką reiškia būti karalium.“ 

; 21. Jis jau buvo beeinąs pietauti, bet kažkas jam pra- 
nešė, kad nelaisvėn paimtos Darijaus motina ir žmona su 
dviem dukterim, pamačiusios Darijaus vežimą ir lanką, ėmė 
muštis į krūtinę ir raudoti, manydamos, kad Darijus žuvęs. 
Aleksandras ilgai tylėjo: Darijaus šeimos nelaimės jaudino 
jį daugiau, negu jo palies likimas. Pagaliau jis pasiuntė 
Leonatą, įsakęs joms pranešti, kad nei Darijus žuvęs, nei 
reikią bijoti Aleksandro, nes jis kovojąs dėl valdžios tik su 

Darijum, o joms nieko nelruksią, kaip ir Darijui karaliau- 
jant. Jau vien jo žodžiai moterims pasirodė malonūs įr 
guodžiantys, bet dar didesnį gerumą Aleksandras parodė 
savo darbais. Jis leido joms palaidot visus žuvusius persus, 
kuriuos tik panorės, davė šioms laidotuvėms iš grobio tin- 
kamų drabužių ir papuošalų, paliko joms visus tarnus, nc- 
„sumažino jų luomo garbės ir skyrė dar didesnes pajamas, 
negu pirma. Bet didžiausia, tikrai karališka Aleksandro ma- 
lonė buvo ta, kad šioms nelaisvėje esančioms kilmingoms 
ir doroms moterims neteko nei girdėti, nei baimintis, nei 
tikėtis nieko, kas būtų galėję įžeisti jų garbę. Galima buvo 
manyti, kad jos gyvena ne priešų stovykloje, o mergelių 
šventovėje, neprieinamos ir niekieno nematomos. Pasako- 
jama, kad Darijaus žmona buvo gražiausia iš visų. karalie- 
nių, kaip ir Darijus gražiausias ir aukščiausias iš visų vyrų, 
o jų dukterys buvo panašios į tėvus. Aleksandras, kaip, 
atrodo, manydamas, kad karaliui labiau pridera nugalėti“ 
savę patį, negu priešus, nepalietė nė vienos belaisvės ir 
aplamai iki vestuvių nepažino kitos moters, be Barsinos. 
Barsina, po Memnono mirties likus našlė, prie Damasko pa- 
teko į nelaisvę. Ji buvo gavus graikišką išsilavinimą, turėjo 
švelnų būdą, o jos tėvas buvo Artabazas, karaliaus dukters 
sūnus. Parmenionas, kaip sako Aristobulas, įkalbėjo Alek- 
sandrą suartėti su šia gražia ir kilminga moterimi. Žiūrė- 
damas į kitas gražias ir liemeningas belaisves, Aleksandras 
juokaudamas pasakė, kad persės moterys kančia akims. 
' Priešpastatydamas jų patrauklumui savo susivaldymo ir iš- 
minties grožį, Aleksandras praeidavo pro jas kaip pro gra- 
žias negyvas statulas. 

22. Kai pajūrio provincijų kariuomenės vadas Filoksenas 
parašė Aleksandrui, kad pas jį kažkoks Teodoras tarentietis 
turi parduoti du nuostabaus grožio berniukus, ir klausė ka- 
ralių, ar nenorįs jų pirkti, Aleksandras, įsižeidęs dėl tokio 
pasiūlymo, suriko, klausdamas draugų, kokį gėdingą darbą 
Filoksenas matęs jį darant, jeigu jam siūląs tokias šlykšty- 
bes. Filokseną laiške Aleksandras išbarė ir liepė pasiųsti 

Teodorą su jo prekėmis po velnių. Taip pat jis išbarė Hag- 
noną, kuris parašė norįs nupirkti ir atvežti Aleksandrui 
Krobilą iš Korinto, nuostabaus grožio berniuką. Sužinojęs, 
kad du makedoniečių kareiviai Damonas ir Timotėjas, tar- 
naują pas Parmenioną, išprievartavo kai kurių samdytų 
kareivių žmonas, karalius nusiuntė Parmenionui laišką, įsa- 
kydamas juos mirtim nubausti kaip plėšrius žvėris, gyve- 
nančius žmonių pražūčiai, jeigu bus įrodyta jų kaltė. 
Šitame laiške pats apie save taip parašė: „Man niekas ne- 
galės prikišti, kad aš mačiau ar troškau matyti „(Darijaus 
žmoną, nes ir klausyti nenorėjau, kai būdavo kalbama 
apie jos grožį" Aleksandras sakėsi, kad miegas ir suartė- 
jimas su moterimi labiau negu kas kitas verčia jį jaustis 
mirtingų, nes nuovargis ir geidulingumas kyla iš žmogaus 
prigimties silpnumo, 

Aleksandras buvo taip pat be galo santūrus valgiui ir 
daugelį kartų tai įrodė, ypač savo atsakymu Adai, kurią 
jis pavadino savo motina ir padarė Karijos karaliene, Ma- 
nydama daranti malonumą, Ada kasdien jam siųsdavo dau- 
gybę kepsnių ir pyragaičių, pagaliau ėmė siųsti net ge- 
riausius virėjus ir kepėjus, bet Aleksandras pasakė, kad 
jam nereikią šių žmonių, nes geriausius virėjus jam davęs 
jo auklėtojas Leonidas: pusryčiams — nakties žygis, pie- 
tums — kuklūs pusryčiai. „Mano auklėtojas,— sakė jis-— 
dažnai, pas mane atėjęs, atidarydavo dėžes, kur buvo sudėta 
mano antklodės ir drabužiai, norėdamas pažiūrėti, ar motina 
man nėra įdėjus kokio nors skanėsto ar nereikalingo daikto.“ 

23. Ir vyną Aleksandras daug mažiau mėgo, negu buvo 
manoma. Jis atrodė daug geriąs, nes ilgai sėdėdavo už stalo, 
bet ne tiek gerdavo, kiek kalbėdavo, prie kiekvienos taurės 
visados pasakydamas ilgą kalbą. Ir pietaudavo jis, tik turė- 
damas daug laisvo laiko. Bet kada reikėdavo veikti, tai nei 
vynas, nei miegas, nei žaidimai, nei moterys, nei teatrai ne- 
galėdavo jo sulaikyti, kaip kitų karvedžių. Tai patvirtina 
jo paties gyvenimas: nors jis gyveno labai trumpai, bet iš- 
garsėjo daugybe žygių. Poilsio dienomis atsikėlęs pirmiausia 

jis aukodavo dievamz it tuojau ppusryčiaučavo atsisėdęs, 
o paskui medžiodavo, spręsdavo kaūrcivu; ginėva, Lverky- 
davo karo reikalus arbLG skailydavo. Kai jis Žž; ztuodavo no- 
labai skubėdamas, mokėsi kely šaudyti iš lanko arba įšokli 
į lekiantį vežimą ar iš jo iššokti. Dažnai pramogai jis me- 
' džiodavo lapes arba paukščius, kaip matyti iš dienoraščių. 
Sustojęs poilsio, jis eidavo maudytis ar trintis aliejais, klaus- 
davo tų, kurių žinioje buvo kepėjai ir virėjai, ar viskas 
kaip reikiant paruošta pietums. Pietauti pradėdavo vėlai, 
jau sutemus. Jis nuostabiai rūpinosi kartu valgančiais 1 
pats žiūrėjo, kad visi būtų vaišinami vienodai ir niekas 
nebūtų nuskriaustas. Kaip esu jau sakęs, jis ilgai sėdėdavo 
gerdamas, nes mėgo šnekėti. Šiaip Aleksandras buvo vienas 
iš maloniausių karalių draugijoje ir visiems patikdavo, bet 
prie stalo jis darydavosi nemalonus dėl savo pagyrūnišku- 
mo ir per daug panašus į paprastą kareivį. Jis ir pats be 
jokio saiko girdavosi ir godžiai klausydavosi pataikūnų, 
o garbingiausi jo svečiai, kurie nenorėjo nei rungtis su pa- 
taikūnais, nei atsilikti nuo jų, aukštinant Aleksandrą, jaus- 
"davosi nejaukiai: meilikauti jiems atrodė žema, o negirti — 
pavojinga. 

Po vakarienės jis vėl maudydavosi ir eidavo gulti: mie- 
godavo dažnai iki pusiaudienio, o kartais pramiegodavo ir 
visą dieną. Pats Aleksandras buvo abejingas brangiems pa- 
tiekalams, ir, kai jam iš užjūrių atveždavo retų vaisių ir Žu- 
vų, jis išsiuntinėdavo savo draugams, dažnai nieko sau ne- 
pasilikdamas. Tačiau jo pietūs visados būdavo ištaigingi, 
kartu su jo pasisekimais didėjo ir išlaidos stalui, galų gale 
jos siekė iki dešimties tūkstančių drachmų. Daugiau nė pats 
Aleksandras neišleisdavo ir neduodavo leisti tiems, kurie jį 
vaišindavo. 

24. Po Iso mūšio Aleksandras, pasiuntęs būrius į Damas- 
ką, paėmė Darijaus pinigus, mantą, persų moteris įr vaikus. 
Tesalijos raiteliai tada prisiplėšė daug grobio: šiuos narsius 
vyrus, pasižymėjusius mūšy, Aleksandras tyčia ten pasiun- 
tė, norėdamas duoti jiems galimybę praturtėti. Ir kita ka- 

riuomenės dalis didelių turtų prisikrovė. Makedoniečiai ta- 
da pirmą kartą išmoko vertinti auksą, sidabrą, moteris, bar- 
barų gyvenimo malonumus ir lyg šunys, užuodę grobį, 
skubėjo ieškoti ir grobti persų turtus, 

Tuo tarpų Aleksandras nutarė pirmiausia paimti pajūrio 
kraštus. Tuojau pat atvyko Kipro karaliai jam pasiduoti, 
taip pat ir Finikijos, išskyrus Tirą. Aleksandras laikė apsu- 
pęs Tirą septynis mėnesius: jis pastatė užtvankas, karinės 
mašinas, o iš jūros pusės uždarė miestą dviem šimtais trį- 
remų. Apsupties metu jis susapnavo Heraklį, kuris nuo sie- 
nos tiesė jam ranką ir šaukė pas save. Tuo metu daugeliui 
tiriečių prisisapnavo Apolonas, kuris sakė eisiąs pas Alek- į 
sandrą, nes jam“' nepatinką visa tai, kas daroma iniėsiai 
Tada kaip kokį dezertyrą, sučiuptą nusikaltimo vietoje, ti- 
riečiai apvyniojo virvėmis didžiulę dievo statulą, prikalė 
vinimis prie pjedestalo, vadindami Apoloną Aleksandro 
garbintoju. Aleksandras sapnavo ir kitą sapną. Jam pasi- 
rodė satyras, kuris iš tolo žaidė su juo, bet kai karalius 
norėdavo jį pagauti, satyras ištrūkdavo. Pagaliau ilgai pra- 
šomas ir vaikomas satyras davėsi sugaunamas. Žyniai, pa-; 
dalinę žodį „satyras" į dvi dalis, įtikinamai išaiškino sapną: ' 
„Tiras būsiąs tavo““. Iki šiol dar rodomas šaltinis, prie kurio: 
Aleksandras sapnavęs satyrą. 

: Apsiausties metu Aleksandras išžygiavo prieš arabus, 
gyvenančius prie Antilibano, ir per savo auklėtoją Lisima- 
chą atsidūrė pavojuje. Šis Lisimachas visur lydėjo Aleksand- 
rą, sakydamas, kad jis nei silpnesnis, nei senesnis už Fenik- 
są. Prijojęs kalnus, Aleksandras nulipo nuo arklio ir ėjo 
pėsčias; kiti jau buvo toli nuėję, o karalius nenorėjo palikti 
pavargusio ir vos bepasivelkančio Lisimacho, juo labiau 
kad artėjo vakaras ir priešai buvo netoli. Jį drąsindamas 
ir eidamas greta, Aleksandras nepasijuto atsilikęs nuo savo 
kariuomenės su keliais kareiviais ir, kai jau pasidarė visai 

tamsu ir labai šalta, sustojo nakčiai alšiaurioje ir pavojin- 
goje vietoje. Tolumoje šen ir ten Aleksandras pamalė dau- 
gybę priešo laužų. Pasitikėdamas savo vikrumu ir visados 
savo pastangomis drąsindamas pavojuose atsidūrusius ma- 
kedoniečius, jis nubėgo prie artimiausių laužų, pervėrė kar- 
du sėdinčius prie ugnies du barbarus ir, pastvėręs deglą, 
atlėkė pas savuosius. Makedoniečiai užkūrė tokį didžiulį 
laužą, kad dalis barbarų persigandus išlakstė, o tuos, kurie 
mėgino prisiartinti, jie išvaikė ir praleido naktį be pavojų. 
Taip pasakoja Charetas, 

25. Tiro apsiaustis šitaip baigėsi. Kai didžiuma Aleksand- 
ro kariuomenės ilsėjosi po tiekos dažnų mūšių ir tik nedau- 
gelis buvo vedama prie sienų, kad priešai neturėtų ramy- 
bės, žynys Aristandras aukojo aukas. Žiūrėdamas į aukų 
ženklus, jis drąsiau, kaip visada, tvirtino susirinkusiems, 
kad miestas tikrai būsiąs paimtas dar šį mėnesį. Visi pradėjo 
šaipytis ir juoktis iš Aristandro, nes buvo paskutinė mė- 
nesio diena. Pamatęs, kad žynys sumišęs, karalius, visuomet 
gerbiąs žynių pranašystes, įsakė laikyti tą dieną ne trisde- 
šimtąja, o dvidešimt aštuntąja. Trimitu davęs ženklą, jis 
puolė sienas daug drąsiau, negu iš pradžių buvo sumanęs. 
Puolimas buvo toks smarkus, kad net stovyklą saugoję ka- 
Ieiviai neiškentė ir nubėgo į pagalbą saviesiems. Tiriečiai ne- 
teko vilties išsigelbėti, ir miestas buvo paimtas tą pačią 
dieną. | ' 

Netrukus po to, kai Aleksandras supo Gazą, didžiausią 
Sirijos miestą, jam ant peties nukrito grumstas, kurį paleido 
paukštis. Paskui šis paukštis, aisitūpęs ant vienos karo 
mašinos, įsipainiojo sausgyslėse, kuriomis sutvirtinamos lai- 
vavirvės. Kaip šitą ženklą buvo išaiškinęs Aristandras, taip 
ir nutiko: Aleksandras buvo sužeistas į petį ir .paėmė mies- 
tą. Didelę dalį grobio Aleksandras pasiuntė Olimpiadai, 
Kleopatrai ir savo draugams, o savo auklėtojui Leonidui, pri- 
siminęs vaikystės svajonę, pasiuntė penkis šimtus talentų 
smilkalų ir šimtą talentų 'miros. Kartą, kai Aleksandras 
pasėmė rieškučiomis smilkalų mesti į aukos ugnį, Leonidas 

jam pasakė: „Kai, Aleksandrai, nugalėsi šalį, kur auga 
kvapiosios žolės, galėsi taip gausiai smilkyti, o dabar tau- 
piai vartok, ką turi“ Užtat dabar jam Aleksandras taip 
parašė: „Siunčiu tau gausybę smilkalų ir miros,' kad nu- 
stotum šykštėti dievams.“ 

26. Kai jam buvo atnešta dėžutė, kurią Darijaus turtų ir 
daiktų saugotojai laikė nuostabiausiu daiktu pasauly, Alek- 
sandras paklausė draugų, kokia, jų nuomone, brangenybę 
geriausiai į ją dėti. Vieni siūlė viena, kili — kita, o jis 
pats pasakė, kad dėžėje saugosias „Iliadą“. Apie tai rašo 
daugelis pasitikėjimo vertų autorių. Jeigu tai tiesa, ką 
kalba aleksandriečiai, remdamiesi Herakliduų, Homeras, ai- 
rodo, buvęs šiame žygyje geras Aleksandro patarėjas ir 
draugas. Jie pasakoja, kad, užkariavęs Egiptą, Aleksandras 
norėjo pastatyti ten didelį ir tirštai gyvenamą graikų mies- 
tą ir pavadinti jį savo vardu. Architektų patariamas, jis 


išmatavo ir atitvėrė miestui vietą, bet naktį susapnavo .. 


nuostabų sapną. Jam pasirodė žilutėlis garbingo veido senis, | 


kuris, priėjęs prie jo, padeklamavo šias eiles: 


Yr ten salelė tokia nenurimslančios jūros platybėj 
Priešais Egipto pakrantes, Faru yr ją žmonės praminę. 


Tuoj pat atsikėlęs Aleksandras nukeliavo prie Faro, ku- 
ris tuo metu buvo sala, esanti šiek tiek į šiaurę nuo Ka- 
nobo žiočių, o dabar pylimas ją jungia sų žemynu. Pama- 
tęs nuostabiai gerą vietą, nes tai buvo gana siaura žemės 
juosta, lyg sąsmauka įsiterpusi tarp didelio ežero ir jūros, 


kuri kaip tik šitoje vietoje buvo labai tinkama dideliam 


ir patogiam uostui, karalius sušuko, kad Homeras nuostabus 
poetas ir, be to, dar gabiausias architektas, ir įsakė nubrėžti 
"naujo miesto planą pagal vietovės sąlygas. Neturėdami krei- 
dos, architektai paėmė miežinių miltų ir ant juodžemio nu- 
žymėjo chlamidos formos įlanką, kurios apačioje buvo 
dvi tiesios vienodo ilgumo linijos lyg du kutai. Karaliui 
besigėrint šiuo planu, staiga iš upės ir ežero lyg debesis 
pakilo daugybė visokiausių rūšių ir didumo paukščių ir 

sulesė visus miltus. Aleksandras sumišo dėl lokio ženklo, 
bet, kai pranašautojai išaiškino, kad jo įkurtas miestas bū- 
siąs labai turtingas ir galėsiąs išmaitinti įvairiausių Bitų 
bus, o pats iškeliavo į Amono šventovę. Kelias buvo ilgas, 
sunkus ir varginantis. Jam grėsė du pavojai: trūkumas van- 
dens, nes daug dienų reikėjo eiti dykuma, ir smarkus pietų 
vėjas, kai jis pradėdavo stipriai pūsti begalinėse lakaus 
smėlio lygumose. Pasakojama, kad kažkada senovėje šis 
vėjas sunešė apie Kambizo kariuomenę didžiulę smėlio 
kopą, išjudino visą dykumą, užpustė ir palaidojo penkias- 
dešimt tūkstančių žmonių. Beveik visi apie tai žinojo, bet 
buvo sunku atkalbėti Aleksandrą, jeigu jis kam nors pasi- 
ryždavo, nes likimas, visur globodamas jo planus, padarė 
jį atkaklų. Jis ne tiktai nė karto nebuvo priešų nugalėtas, 
bet netgi buvo stipresnis už vietą ir laiką; šitai kurstė ir 
šiaip jau liepsniūgą jo“ garbės troškimą ir skatino vykdyti 
karščiausius sumanymus. = 

27. Pagalba, kurią teikė dievai Aleksandrui šiame sun- 
kiame žygyje, žadino žmonėms daug didesnį pasitikėjimą 
juo, negu vėliau gauti orakulai; maža to, gal būt, kaip tik 
dėl šitos pagalbos buvo daugiau tikima orakulais. Pirmiau- 
sia Jupiteris atsiuntė gausų ir..ilgą lietų, ir kariuomenei ne- 
reikėjo baimintis troškulio kančių. Nuo lietaus įkaitęs smėlis 
permirko if sūsiplakė; Gras pasidarė tyras ir gaivus. Paskui, 
kai pasirodė, kad gairės, kurios rodė vedliams, kelią, nu- 
virtusios ir Aleksandro kareiviai klaidžioja pakrikę, neži- 
nodami, kur eiti, staiga atsirado varnai ir ėmė vesti būrį. Jie 
greitai skrido priekyje, kai žmonės sekė paskui juos, ir 
palaukdavo, kada kariai vėluodavo ir lėčiau žygiuodavo. Bet 
nuostabiausias dalykas, kaip pasakoja Kalistenis, kad savo 
riksmu naktį varnai sušaukdavo paklydusiuosius ir krank- 
dami išvesdavo į tikrą kelią. 

Kai Aleksandras, perėjęs dykumą, atkeliavo į šventovę, 
Amono pranašas jam pasakė, kad dievas Amonas sveikina 
jį kaip savo sūnų. Tada Aleksandras jį paklausė, ar kuris 

iš jo tėvo žudikų Nneišvengęs keršto. Kai pranašas liepė 
jam nutilti, nes jo tėvas esąs nemirtingas, karalius ki- 
taip paklausė, ar visus Pilypo žudikus jis nubaudęs. Paskui 
ėmė klausinėti apie save, ar jam lemta būti viso pasaulio 
valdovu. Kai dievas pranašo lūpomis jam atsakė, kad lemta 
ir kad už Pilypą pilnai atkeršyta, Aleksandras davė dievui 
brangių aukų ir žyniams pinigų. Šitaip pasakoja apie ora- 
kulo pranašystes dauguma rašytojų. Pats Aleksandras laiške 
motinai rašo, kad jam orakulas davęs slaptus atsakymus, 
apie kuriuos jis pats atvykęs papasakosiąs tik jai vienai. 
Kai kurie sako, kad pranašas, norėdamas draugiškai pasvei- 
kinti Aleksandrą, kreipėsi į jį graikiškai:,79 zoLd10v“ (mano 
sūnau), bet, nemokėdamas gerai kalbos, ne taip ištarė pas- 
kutinę žodžio raidę, vietoj v pasakęs 0— Za A104 (Dzeuso 
sūnau). Aleksandrui labai patiko šita tarimo klaida, ir pa- 
sklido gandas, kad dievas jį pavadinęs savo sūnumi, 

Pasakojama dar, kad Aleksandras Egipte klausėsi net 
filosofo Psamono ir jam labiausiai patikusios tos filosofo 
mintys, kad dievas visų žmonių karalius ir kad tas, kuris 
karaliauja ir visus valdo, esąs dieviškos kilmės. Pats jis 
samprotavo ir kalbėjo apie „tai dar giliau, kad dievas — 
visų žmonių tėvas, bet ypač savo vaikais jis laiko ge- 
riausius. 


28. Aplamai Aleksandras buvo išdidus su barbarais, tarsi . 


būtų visiškai įsitikinęs dieviška savo kilme, tačiau graikams 
jis buvo nuosaikesnis ir ne taip atkakliai reikalavo pripa- 
žinti jį dievu. Bet rašydamas atėniečiams apie Samą, jis 
užsimiršo. „Tai ne aš, — sakė jisai, — atidaviau jums šitą lais- 
vą ir garsų miestą, jūs jį gavote iš to, kuris tuomet buvo 
jūsų viešpals ir vadinosi mano tėvu.“ Šitais žodžiais jis 
turėjo galvoje Pilypą. Kitą kartą, sužeistas strėle ir kęs- 
damas didelį skausmą, Aleksandras tarė: „Mano draugai, 
čia kraujas, o ne 


Ichoras, suliys, kur teka iš kūno dievų laimingųjų. 

Karlą, kai griaudėjo smarkus griaustinis ir visi persi- 
gando, ten buvęs sofistas Anaksarchas jį paklausė: „Dzeuso 
sūnau, ar ir tu keli tokį triukšmą?" —,,Ne, — šypsodamasis 
atsakė Aleksandras, — aš nenoriu gąsdinti draugų, kaip tu 
man patari, juk tu niekini mano pietus, nes matai ant mano 
stalo žuvis, o ne satrapų galvas.“ Pasakojama, kad iš tik- 
rujų, pamatęs žuveles, kurias karalius buvo alsiuntęs Hefes- 
tionui, Anaksarchas pasakė tokius žodžius, norėdamas iš- 
juokti ir paniekinti tuos, kurie per didelius vargus ir 
pavojus siekia didelių tikslų, tačiau savo pomėgiais ar ma- 
Įonumais labai mažai arba beveik visai nesiskiria nuo 
paprastų žmonių. Iš to, kas pasakyta, aišku, kad pats Alek- 
sandras netikėjo savo dieviška kilme ir nesididžiavo ja,— 
jis naudojosi ja tik kaip priemone kitiems pavergti. 

29. Sugrįžęs iš Egipto į Finikiją, Aleksandras suruošė 
dievų garbei aukas ir iškilmes, šokių ratelių ir Iragedijų 
varžybas, kurios pasižymėjo ne tik paruošimo puikumu, 
bet ir jų ruošėjų lenktyniavimu, nes choregais, kokie Atė- 
nuose burtais renkami iš filių, buvo Kipro karaliai, kurie 
su nepaprastu užsidegimu varžėsi pralenkti vienas kitą. Bet 
daugiausia rungtyniavo Nikokreontas iš Salamino ir Pasi- 
kratas iš Solų. Burtais jiems teko geriausieji artistai: Pasi- 
kratui — Atenodoras, o Nikokreontui — Tesalas, kurio sėk- 
me rūpinosi pats Aleksandras. Bet savo susidomėjimą šiuo 
aktorium jis parodė tik tada, kai teisėjai nubalsavo pergalę 
Atenodorui. Tada, pasakojama, Aleksandras, išeidamas iš 
tealro, pasakė: „Giriu teisėjų teisingumą, bet mielai ati- 
duočiau dalį savo karalystės, kad tik nematyčiau nugalėto 
Tesalo.“ Atenodoras, nubausias atėniečių kad neatvyko 
į varžybas per Dionisijas, prašė karalių parašyti laišką ir 
jį apginti. Aleksandras nors ir neparašė laiško, bet atsiuntė 
už jį pabaudą. Likonas skarfietis, nuostabiai vaidinęs teatre, 
pridėjo prie savo rolės kažkokioje komedijoje eilutę, ku- 
Iioje buvo prašoma dešimties talentų; Aleksandras nusišyp- 
sojo ir jam davė. 

Darijus pasiuntė Aleksandrui laišką per savo draugus, 

siūlydamas dešimt tūkstančių talentų belaisviams išpirkti, 
visus kraštus iki Eufrato upės, išleisti už Aleksandro savo 
dukterį ir savo sąjungą bei draugystę. Kai Aleksandras 
apie šį pasiūlymą papasakojo savo draugams, Parmenionas 
tarė: „Jei būčiau Aleksandras, priimčiau šį pasiūlymą."— 
„Ir aš, dievaž, taip pat, jei būčiau Parmenionas!“— sušuko 
Aleksandras. Aleksandras parašė Darijui, kad jeigu jis at- 
vyksias pas jį, galįs tikėtis svetingiausio priėmimo, jei ne, — 
pats pas jį atžygiuosiąs. | 

30. Tačiau netrukus jis gailėjosi šitaip atsakęs, nes Da- 
rijaus žmona Mirė gimdydama. Aleksandras neslėpė savo 
sielvarto, kad jam nepavyko parodyti viso savo gerumo. 
Jis įsakė iškilmingai ją palaidoti, negailėdamas jokių išlai- 
dų. Vienas kambario eunuchas, vardu Tirėjus, paimtas į ne- 
laisvę kartu su moterimis, pabėgo iš stovyklos ir Zzovada 
atjojo Darijui pasakyti, kad mirė jo žmona. Darijus ėmė 
daužyti sau galvą ir su ašaromis akyse sušuko: „O nelai- 
mingas persų likimas! Karaliaus žmona ir sesuo gyva pa- 
teko į nelaisvę, 60 mirusi negavo karališko palaidojimo.“ 
Eunuchas jam atsakė: „Dėl palaidojimo, karaliau, ir dėl 
visos jai tinkamos pagarbos neturi ko kaltinti nelaimingo 
persų likimo. Nei mano ponia karalienė Statira, kol ji buvo 
gyva, nei tavo motina, nei dukros nestokojo buvusių gė- 
rybių ir pagarbos, tik joms nebuvo lemta matyti tavo švie- 
sybės, kuri mūsų viešpaties Oromazdo dėka vėl suspindės 
visu šviesumu, Mirusioji ne tik buvo karališkai palaidota, 
bet netgi priešai ją apraudojo. Juk Aleksandras yra tiek 
pat kilnus nugalėtiesiems, kiek ir narsus kovoje.“ “ 

Tai išgirdęs, Darijus labai sumišo ir iš sielvarto jo širdy 
gimė baisių įtarimų. Jis nusivedė eunuchą į patį palapinės 
galą ir tarė: „Jeigu tu pats neperėjai į makedoniečių pusę 
kaip persų karo laimė ir vis“ dar laikai mane, Darijų, savo 
valdovu, pasakyk man, vardan didžiosios Mitros šviesos 
ir tavo karaliaus dešinės, ar Statiros mirtis nėra pati ma- 

"žiausia nelaimė, kurią aš apraudu, ar ne labiau apverktiną 

likimą kentėjome, jai gyvai esanti? Ar ne garbingesnė būtų 
buvusi mūsų nelaimė, jeigu būlumė patekę į žiauraus ir 
kraugeriško priešo rankas? Argi dori ryšiai galėjo paska- 
tinti jauną vyrą rodyti tokią pagarbą savo priešo žmonai?“ 
Jam dar tebekalbant, Tirėjus puolė po kojų. maldau- 
damas taip nekalbėti, neapkaltinti be reikalo Aleksandro, 
neplėšli šlovės savo mirusiai žmonai ir seseriai, o iš savęs 
. neatimti didžiausios paguodos nelaimėje — žinojimo, kad jį 
nugalėjo aukštesnės prigimties žmogus; jis tik turįs stebėtis . 
Aleksandru, kuris parodė daug daugiau susivaldymo persų 
moterims, negu narsumo persams. Kai eunuchas patvirtino 
savo žodžius baisia priesaika ir nupasakojo daugelį. Alek- 
sandro susilaikymo ir didžiadvasiškumo pavyzdžių, Darijus 
nuėjo pas draugus ir, pakėlęs į dangų rankas, ėmė melstis: 
„Mano giminės ir mano karalystės dievai! Suleikite man 
malonę, kad vėl galėčiau grąžinti persams galybę, kad mano 
valstybė vėl būtų tokia laiminga, kokią esu gavęs, kad, 
nugalėjęs priešus, galėčiau atsidėkoti Aleksandrui už tą 
malonę, kurią jis parodė nelaimėje brangiausioms man bū- 
tybėms! Tačiau jeigu išmuš likimo skirta didelių permainų 
ir keršto valanda, jeigu turės žūti Persija, tegul niekas ki- 
tas, tik Aleksandras sėda į Kiro sostą.“ Kad taip įvyko ir 
kad taip buvo kalbėta, pasakoja daugelis istorikų, 

) 31. Pavergęs visus kraštus iki Eufrato, Aleksandras iš- 
žygiavo prieš Darijų, kuris ėjo jo pasitikti su milijonine 
kariuomenę, Kažkuris jo draugas, norėdamas prajuokinti ka- 
ralių, papasakojo jam, kad graikų kariuomenės tarnai juo- 
kais pasidalino į du būrius — kurių kiekvienas turėjo savo 
vadą ir karvedį. Vieni pavadino savąjį Aleksandru, kiti — 
Darijum. Iš pradžių jie ėmė mėtytis grumstais, paskui kumš- 
čiuotis, pagaliau taip įsisiautėjo, kad griebėsi akmenų ir 
lazdų, ir daugelio jų nebuvo galima numalšinti. Aleksandras, 
tai išgirdęs, įsakė abiem vadams kautis vienas prieš kitą, 
jis pats apginklavo „Aieksandrą“, Pilotas — „Darijų“. Karei- 
viai žiūrėjo į šitą kovą, spręsdami apie ateitį iš to, kas nu- 
tiks abiem karaliams. Po atkaklios kovos nugalėjo vadina- 

masis Aleksandras ir gavo dovanų dvylika kaimų ir teisę 
nešioti persiškus drabužius. Taip pasakoja Eratostenas, 

Didelis mūšis prieš Darijų buvo ne prie Arbelų, kaip 
rašo daugelis istorikų, bet prie Gaugamelų. Šitas pavadi- 
nimas persiškai reiškia „kupranugario namas“, nes vienas 
persų karalius, pasprukęs nuo priešų ant kupranugario bė- 
gūno, paliko jį čia, paskyręs jam išlaikyti pajamas iš kelių 
kaimų. Boedromiono mėnesį, apie atėniečių misterijų pra- 
džią, buvo mėnulio užtemimas. Vienuoliktą naktį po užte- 
mimo, kada abi kariuomenės buvo jau visai arti, Darijus 
įsakė savo kareiviams likti rikiuotėj ir, pasišviesdamas deg- 
Ju, apėjo jos eiles, o Aleksandras, kol makedoniečiai mie- 
gojo, su žyniu Aristandru savo palapinėj atlikinėjo paslap- 
tingas apeigas, aukojo dievui Fobui. 

Vyresnieji Aleksandro draugai, ypač Parmenionas, pa- 
matę, kad lyguma tarp Nifato kalnagūbrio ir Gordijų kal- 
nų nušviesta barbarų kariuomenės ugnimis, o nuo jų Sto- 
vyklos sklinda neaiškus gaudesys, lyg bekraštės jūros oši- 
mas, nustebo dėl tokios priešo gausybės ir ėmė kalbėtis, 
kad įveikti tokią daugybę priešų atviroje kovoje būtų pa- 
vojinga ir sunku. Kai tik Aleksandras baigė aukas, jie 
atėjo pas jį ir patarė užpulti priešą naktį, kad makedonie- 
čiai tamsoje nematytų to, kas gali kelti didžiausią baimę 
būsimoj kovoj. Aleksandras atsakė garsiais žodžiais: „Per- 
galės aš nevagiu.“ Vieniems "tas atsakymas atrodė lengva- 
būdiškas ir visai nederamas, gresiant tokiam pavojui, 0 ki- 
tiems, priešingai, atrodė, kad Aleksandras tvirtai pasitiki 
savo jėgomis ir protingai pramalo ateitį. Aleksandras ne- 
norėjo, kad Darijus, dėl ankstesnės nesėkmės suvertęs kaltę 
kalnams, kalnų perėjoms ir jūrai, dabar vėl pralaimėjimo 
priežastimi laikytų naktį ir tamsą ir ryžtųsi dar vienam 
mūšiui, nes. suprato, jog šis, turėdamas tokią kariuomenę 
ir tokią plačią šalį, dėl ginklų ar žmonių „trūkumo karo 
nenutrauks, o atsižadės jo tik tada, kai, po pralaimėjimo 
pamatęs savo silpnumą, neteks savo išdidumo ir vilčių. 

32. Išėjus draugams, Aleksandras atsigulė palapinėje ir, 
sako, priešingai savo įpročiams, likusią nakties dalį laip 
kietai miegojo, kad net vadai, atėję pas jį auštant, labai 
nustebo ir patys davė įsakymą kariuomenei pusryčiauli, 
Kadangi laikas nelaukė, Parmenionas įėjo, atsistojo prie 
lovos ir du—tris kartus pašaukė karalių vardu, pažadinęs 
paklausė, kaip jis gali miegoti taip vėlai lyg nugalėtojas, 
nors jam prieš akis didžiausias mūšis, Aleksandras nusišyp- 
sojo ir atsakė: „Nejaugi tu nelaikai mūsų nugalėtojais bent 
jau dėl to, kad nebereikia bastytis po šitą didžiulę, nykią 
šalį ir persekioti vengiantį mūšio Darijų?" 

Ne tik prieš mūšį, bet ir pačiose kautynėse Aleksandras 
pasirodė didus ir tvirtas kovotojas per savo protą ir nar- 
sumą. Mūšyje dešinysis sparnas, vadovaujamas Parmenio- 
no, buvo išblaškytas ir ėmė trauktis, nes su didžiausių triukš- 
mu ir šauksmais makedoniečius puolė Baktrijaus raiteliai, 
o tuo tarpu Mazėjaus raileliai apėjo sparną ir užpuolė gur- 
guolių sargybą. Parmenionas, sunerimęs dėl šito užpuolimo 
iš abiejų pusių, pasiuntė pasiuntinius pas Aleksandrą pasa- 
kyti, kad pražūsianti stovykla ir gurguolė, jeigu jis tuojau 
nepasiųsiąs užnugario būriams didelės pagalbos iš priekinių 
linijų. Tuo metu Aleksandras buvo beduodąs savo karei- 
viams puolimo ženklą. Išgirdęs Parmeniono prašymą, Alek- 
sandras pasakė, kad pastarasis, tur būt, iš galvos išėjo, 
jei, sutrikęs ir susijaudinęs, užmiršo, jog nugalėtojams teks 
ir priešų turtas, o nugalėtieji tegu rūpinasi ne turtais ir 
belaisviais, tiktai kaip su ginklu garbingai ir šlovingai 
žūti. 

Įsakęs tai pranešti Parmenionui, Aleksandras užsidėjo 
ant galvos šalmą, visa kita jau buvo užsidėjęs palapinėje: 
sicilietišką skraistę su diržu, o ant jos dvigubus lininius 
šarvus, kartu su kitu grobiu paimtus prie Iso. Šalmas buvo 
geležinis, Teofilio darbo, ir žvilgėjo lyg iš gryniausio si- 
dabro. Antkaklis, taip pat iš geležies, buvo nusagstytas 
brangakmeniais. Aleksandras turėjo nuostabiai lengvą, pui- 
kaus grūdinimo kardą, padovanotą kitiečių karaliaus: šituo 

ginklu jis dažniausiai kaudavosi mūšiuose. Užvis prašmai- 
niausia buvo viršutinė apranga, senojo Helikono darbo. Šį 
apdarą Rodo miestas padovanojo Aleksandrui kaip pa- 
garbos ženklą, ir jis visada juo dėvėdavo mūšiuose. Rikiuo- 
damas būrius mūšiui, duodamas įsakymus, drąsindamas karius 
ar apžiūrėdamas pulkus, Aleksandras jodavo kitu arkliu, 
o Bukelalą saugojo, nes buvo jau senas. Bukefalas būdavo 
atvedamas tik prieš pat mūšį, ir, sėdęs ant jo, Aleksandras 
tuojau pradėdavo puolimą. 

33. Tuo metu Aleksandras labai ilgai kalbėjosi su tesa- 
liečiais ir kitais graikais, kurie, garsiai šaukdami, kad juos 
vestų prieš persus, suteikė dar daugiau drąsos Aleksandrui, 
. ir, paėmęs ietį kaire ranka, o dešinę pakėlęs į dangų, jis 

meldė dievus, kaip sako Kalistenis, kad apgintų graikus ir 
įkvėptų jiems drąsos, jeigu jis iš tikrųjų Dzeuso sūnus. * 
Žynys Aristandras, apsirengęs baltai, su aukso vainiku ant 
galvos, jodamas šalia jo, parodė arą, skraidantį virš Alek: 
sandro galvos ir tiesiai lekiantį į priešų pusę. Visi, mačiu- 
sieji ši ženklą, pasijuto be galo drąsūs; ragindami ir drą 
sindami kits kitą, raiteliai puolė priešą, ir falanga siūbtelėjo 
paskui juos. Pirmosios eilės dar nepradėjo kautis, o bar- 
barai jau šoko bėgti, smarkiai genami. Aleksandras vijo 
sumuštus barbarus į priešo kariuomenės centrą, kur buvo 
Darijus. Jis pamatė jį dar iš tolo už priešakinių eilių. — 
Darijus stovėjo aukštame vežime karališkojo pulko viduryje, 
gražus ir augalotas, apsuptas daugybės puikiausiai ginkluotų 
raitininkų, glaudžiomis eilėmis išsirikiavusių aplink jo ve 
žimą ir pasiruošusių atremti priešą. Bžisus atrodė prisiarti- 
nęs Aleksandras: užvijęs bėglius ant stovinčių eilėse, baisiai 
juos išgąsdino ir didžiumą išvaikė. Tiktai narsiausieji ir 
kilmingiausieji kovojo už savo karalių iki paskutinio atodū- 
sio; jie krito vienas ant kito ir trukdė vyti priešą, kabinda- 
miesi į raitelius ir net į arklių kojas. Visas šitas baisybes 
pats savo akimis matė Darijus, ir jį saugojantieji kariai krito 
prie jo kojų, jis negalėjo net pasukti vežimo ir nuvažiuoti, 
nes ratai kliuvo už lavonų,' aptikšdami jų krauju, o arkliai, 

beveik užversti lavonais, stojo piestu, ir vežėjas nežinojo, 
ko griebtis. Palikęs savo vežimą ir ginklus, Darijus sėdo, 
kaip pasakojama, anti ką tik apsikumeliavusios kumelės ir 
pabėgo. Tikriausiai jis nebūtų pabėgęs, jeigų tuo melu 
nebūtų alšuoliavę kiti Parmeniono pasiųsti raiteliai prašyti 
Aleksandro pagalbos, nes ten stovinti didelė dalis priešų 
ir nė nemananti pasiduoti. Aplamai Parmenionas kaltina- 
mas, kad jis paskuliniame mūšyje buvo išglebęs ir be ener- 
gijos: gal nuo senatvės jis buvo ne toks narsus, o gal, kaip 
sako Kalistenis, buvo nepatenkintas didėjančia Aleksandro 
galybe ir valdžią ir pavydėjo jam garbės. Susierzinęs, kad 
Parmenionas vėl šaukiasi pagalbos, Aleksandras, nepasakęs 
tikros priežasties, davė kareiviams ženklą trauktis, dėda- 
masis pavargęs nuo skerdynių ir norįs nutraukti kovą dėl 
artėjančios nakties, 0 pats tuo tarpu greitai pasuko prie 
pavojuje atsidūrusių būrių ir kelyje sužinojo, kad priešai 
visiškai sumušti ir išvaikyti, 

34. Šitam mūšiui pasibaigus, atrodė, bus galutinai su- 
triuškinta persų galybė. Aleksandras, paskelbtas Azijos ka- 
raliumi, aukojo dievams puikias aukas, o bičiuliams dalino 
turtus, namus ir karalystes. Norėdamas užsitarnauti graikų 
pagarbą, jis parašė jiems, kad tironų valdžia panaikinama 
ir valstybės tvarkysis pagal savus įstatymus. Platėjiečiams 
jis parašė atskirai, žadėdamas atstatyti jų miestą, nes jų 
protėviai buvo atidavę savo žemę graikams, kad ten būtų 
kovojama už bendrą laisvę. Dalį grobio Aleksandras nu- 
siuntė krotoniečiams į Italiją, pagerbdamas atletą Faylą už 
aisidavimą ir drąsą, nes karų su persais metu, kai visi ita- 
liotai jau nebetikėjo graikų pergale, jis įsirengė laivą savo 
lėšomis ir išplaukė į Salaminą padėti Graikijai pavojuj. Taip 
Aleksandras gerbė visokį narsumą ir saugojo kilnių darbų 
atminimą. 

35. Žygiuodamas per Babiloniją, kuri tuojau jam pasi- 
davė, Aleksandras labiausiai buvo nustebintas Ekbatanų 
prarajos, iš kurios lyg iš šaltinio nuolat veržėsi ugnis, ir 
gausiai srūvančios naftos, kuri netoli prarajos buvo išsi- 


204 


liejusi kaip likras ežeras. Nafta labai panaši į asfaltą ir 
tokia degi, kad užsiliepsnoja dar prie ugnies neprilietus, tik 
nuo šviesos, kurią skleidžia ugnis, ir dažnai uždega orą. 
Norėdami parodyti karaliui naftos galią ir savybes, barbarai 
šituo skysčiu apšlakstė taką į namus, kur buvo karalius 
sustojęs, paskui, kai sutemo, atsistoję viename tako gale, 
pridėjo deglus prie aplietų vietų. Kai tik pirmieji lašai Už- 
sidegė, liepsna pliūptelėjo iš karto, akimirka pasiekė kitą 
galą, ir įsiliepsnojo visas takas. 

Iš tų tarnų, kurie paprastai patarnaudavo karaliui pirtyje, 
ištrindavo jam kūną aliejais, mokėdavo jį palinksminti ir 
išblaškyti, buvo kažkoks atėnietis Atenofanas, Kartą, kai 
pirlyje kartu su Aleksandru buvo berniukas, vardu Steta- 
nas, labai negražus ir juokingas, bet gražaus balso, Ateno- 
fanas pasakė: „Ar nenori, karaliau, kad mes išbandytume 
naftą ant Stefano? Jeigu net ir jis užsidegs ir liepsna ne- 
užges, tada tikrai pasakysiu, kad jos jėga nenugalima ir 
baisi.“ Berniukas mielai davėsi bandomas. Kai tik jis buvo 
pateptas šita medžiaga ir ugnis jo prisilietė, plykstelėjo 
didžiulė liepsna ir apėmė visą kūną. Aleksandras baisiausiai 
sulriko ir persigando. Jeigu čia per laimę nebūtų buvę 
tarnų, turinčių indus su pirties vandeniu, užgesinti liepsnos 
būlų buvę visai neįmanoma. Bet ir tie tarnai tik su dideliu 
vargu užgesino ugnį, apėmusią visą berniuką, kuris paskui 
ilgai kankinosi, 


Todėl visai pagrįstai kai kurie rašytojai, norėdami paro- || 


dyti, kad mitas — teisybė, tvirtina, kad nafta ir buvo tie 
nuodai, kuriais Medėja ištepė vainiką ir drabužius, kaip 
vaizduoja tragikas. Juk ugnis ne nuo tų daiktų ir ne 
pati iš savęs užsidegė; tik kai liepsna buvo prinešta arti, 
vainikas ir drabužiai bematant ją pritraukė ir užsiliepsnojo, 
nes iš tolo sklindą ugnies spinduliai ir srovės kai kuriems 
kūnams duoda tik šviesą ir šilimą, o kituose kūnuose, sau- 
suose ir akytuose arba prisisunkusiuose daug riebios drėg- 
mės, susikaupia, įsiliepsnoja ir greit pakeičia visą me- 
džiagą. 

Nežinia, kaip nafta yra susidariusi. Gal ji skystas asfal- 
tas, o gal degus skystis, tekantis iš riebios ir vulkaninės 
žemės. Babilonijos nepaprastai karšta dirva, kad dažnai mie- 


. žių grūdai pašoka, nesilaiko ant žemės, kuri šiose vietose 


nuo karščio nuolat virpa; žmonės per karščius miega ant 


| odinių maišų sų vandeniu. Harpalas; Aleksandro paskirtas 


šitame krašte vietininku, panoro įmantriai išpuošti karaliaus 
rūmus ir pasivaikščiojimo vietas graikiškais augalais. Visi 
augalai prigijo, tik gebenių žemė nepriimdavo, jos žūdavo, 
negalėdamos pakelti klimato, nes žemė ten vulkaninė, o ge- 
benė mėgsta drėgmę. Manau, kad už šituos nukrypimus, jei 
tik jų bus su saiku, nepriekaištaus net ir piiekabūs skaity- 
tojai, . 
36. Užėmęs Sūzus, Aleksandras karaliaus rūmuose rado 
keturiasdešimt tūkstančių talentų monetomis, visokių daiktų 
ir daugybę brangenybių. Čia, pasakojama, buvo rasta ir pen- 
ki tūkstančiai talentų Hermionos purpuro, išgulėjusio 10- 
byne šimtą devyniasdešimt metų ir išlaikiusio savo spalvą 
ir blizgesį. Šito priežastis, kaip manoma, yra ta, kad rau- 
dona spalva Hermionoj buvo maišoma su medum, o balta — 
su balta alyva, todėl ir šiandien, po tiek laiko, matom šilą 
purpurą, išlaikiusį visa savo šviežumą ir blizgesį. Dinonas 
pasakoja, kad persų karaliai savo lobynuose laikydavo in- 
dus su vandeniu, atvežtu iš Nilo ir Istro, norėdami įrodyti, 
kokia didelė jų valstybė ir kad jie viso pasaulio valdovai. 
37, Persida — kraštas uolingas, sunkiai prieinamas, be 
to, dar ją gynė kilmingiausi persai (pats Darijus buvo čia 
pabėgęs), todėl įsiveržti į ją buvo sunku. Tačiau Alek- 
sandras turėjo palydovą, kuris nuvedė kariuomenę aplin- 
kiniu trumpiausiu keliu. Šis žmogus mokėjo dvi kalbas, nes 
jo tėvas buvo likietis, o motina — persė, Šitai, kaip pasa- 
kojama, ir turėjo galvoje pitija, kuri Aleksandrui dar vaikui 
išpranašavo, kad Likas būsiąs vadovu žygy į Persiją. Čia 
buvo užmušta daugybė belaisvių. Aleksandras pats rašė, kad 
liepęs žudyti tuos žmones, turėdamas savų išskaičiavimų. 
Pinigų čia buvo rasta tiek, kiek ir Sūzuose, o visus kitus 

daiktus ir brangenybes, sako, gabeno dešimt tūkstančių porų 
mulų ir penki tūkstančiai kupranugarių. 

Pamatęs didžiulę Kserkso statulą, kurią minia, besiverž- 
dama į karaliaus rūmus, buvo nuvertusi, Aleksandras su- 


stojo ir paklausė statulą, lyg gyvą žmogų: „Ar praeit pro: 


šalį ir palikt tave gulėti už tavo žygį prieš graikus, ar pa-' 


kelti už tavo didžiadvasiškumą ir kitas dorybes?" Jis ilgai 
svarstė sustojęs ir pagaliau tylėdamas praėjo pro šalį. No- 


rėdamas, kad kareiviai pailsėtų, — o tuo metu buvo žiema,—- . 


jis išgyveno čia keturis mėnesius. Sako, kad pirmą kartą 
Aleksandrui atsisėdus persų karalių soste po auksu siu- 
vinėtu baldakimu, Demaratas korintietis, Aleksandro tėvo 
draugas ir labai atsidavęs Aleksandrui, pravirko kaip senis 
ir pasakė, kad didelio džiaugsmo neteko tie graikai, kurie 
numirė, nepamatę Aleksandro Darijaus soste! 

38. Nutaręs toliau vyti Darijų, Aleksandras puotavo ir 
linksminosi su draugais, net ir moterys čia atėjusios gėrė 
ir linksminosi su savo mylimaisiais. Garsiausia iš tų moterų 
buvo Tayda atikietė, būsimojo karaliaus Ptolemėjo mei- 
lužė. Čia protingai pagirdama Aleksandrą, čia pasijuokdama 
iš jo,. ji, apsvaigusi nuo vyno, pasakė žodžius, tinkančius 
jos tėvynės papročiams, bet pagal ją per drąsius, kad už 
visa tai, ką ji iškentė, beklaidžiodama po Aziją, jai gausiai 
atlyginta, nes šiandien ji gali šaipytis iš persų karalių iš- 
didumo; bet jos džiaugsmas būtų dar didesnis, jei galėtų 
su visu būriu puotautojų padegti Atėnus sudeginusio Kserk- 
so rūmus, —ji pati tai padarytų, pačiam karaliui matant, 
kad žmonės sakytų, įog moterys, kurios buvo žygy su Alek- 
sandrų, atkeršijo persams už Graikiją geriau, negu visi jos 
karo vadai jūroje ir sausumoje. Jos žodžiai buvo sutikti 
šauksmais ir plojimais. Pats karalius, draugų kviečiamas ir 
skatinamas, pašoko su gėlių vainiku ant galvos ir su deglu 
rankoje ir ėjo pirmas, o iš paskos visi svečiai; šokdami ir 
šaukdami, jie apsupo rūmus, o kiti makedoniečiai, apie tai 
sužinoję,. sulėkė džiaugdamiesi, deglais nešini. Jie tikėjosi, 
kad Aleksandras galvojąs grįžti į Makedoniją ir nenorįs 

gyventi barbarų krašte, jei pats deginąs ir naikinąs kara- 
liaus rūmus. Vieni sako, kad buvo šitaip, o kiti — kad Alek- 
sandras padegė rūmus, iš anksto apgalvojęs, bet visi sutin- 
ka, kad jis greit pasigailėjo šito darbo ir įsakė gaisrą už- 
gesinti. 

39, Dosnus iš prigimties Aleksandras pasidarė dar dos- 
nesnis, augant jo galybei ir turtams. Duodamas jis visuomet 
buvo meilus, nes tik meiliai duodantysis ir legali suteikti 
tikrą džiaugsmą savo dovana, Duosiu keletą pavyzdžių. Peo- 
- niečių vadas Aristonas, užmušęs vieną priešą, parodė ka. 
raliui jo galvą, tardamas: „Karaliau, pas mus už tokią do- 
vaną atlyginama auksine taure.“ Aleksandras nusišypsojęs 
atsakė: „Tiktai tuščia taure, o aš tau duosiu taurę, pripylęs 
vyno, ir pakelsim už tavo sveikatą." Makedonietis kareivis 
varėsi mulą, apkrautą karaliaus auksu. Gyvuliui pavargus, 
kareivis pats užsimetė naštą ant pečių ir nešė toliau. Kara- 
lius, pamatęs jį nusikamavusį ir sužinojęs, kaip čia yra, ta- 
rė jam, bemetančiam savo naštą: „Sukaupk jėgas, ištverk 
likusį kelią ir nusinešk auksą sau į palapinę.“ Apskritai jis 
labiau apmaudaudavo ant tų, kurie dovanų iš jo neimdavo, 
negu ant tų, kurie iš jo prašydavo. Aleksandras parašė Fo- 
kionui laišką, kad nelaikysiąs jo draugu, jeigu tas atsisa- 
kysiąs jo geradarybių. Serapionui, vienam iš tų jaunuolių, 
su kuriais jis žaisdavo kamuoliu, Aleksandras nieko neduo- 
davo, nes šis niekė iš jo neprašydavo. Kartą bežaidžiant 
Serapionas vis mesdavo kamuolį kitiems žaidėjams, ir. ka- 
zalius jį paklausė: „Kodėl man kamuolio neduodi?"—,,To- 
dėl, kad tų neprašai", — atsakė Serapionas. Aleksandras nu- 
sijuokė ir davė Serapionui daug dovanų. Protėjas, vienas 
iš tų, kurie mokėjo linksminti karalių prie vyno, rodės, 
užsitraukė jo nemalonę. Kai draugai ėmė už jį atsiprašinėti 
ir jis pats pravirko, Aleksandras pasakė jam atleidžiąs. „Pir- 
miausia, karaliau, duok kokią nors savo palankumo garan- 
tiją",— tarė Protėjas. Karalius liepė duoti jam penkis ta- 
lentus. 

Iš Olimpiados laiško, rašyto Aleksandrui, matyti, su ko- 
kiu dosnumu jis dalindavo turtus draugams ir savo asmens 
sargybiniams. „Daryk gera savo draugams ir juos pagerbk 
kitokiu būdu,— rašė ji, — juk dabar, juos visus sulygindamas 
su karaliais, duodi jiems galimybę turėti galybę draugų. 
o pats jų netenki.“ Olimpiada jam dažnai tokius laiškus rašė, 
bet Aleksandras niekam neduodavo jų skaityti. Tik kartą, 
kai Helestionas norėjo, kaip paprastai, su juo perskaityti 
atidarytą laišką, Aleksandras netrukdė, bet, nusimovęs žiedą, 
uždėjo antspaudą ant jo burnos, 

Mazėjus turėjo didžiulę įtaką Darijaus dvare. Jo sūnui, 
jau valdančiam satrapiją, Aleksandras norėjo duoti antrą, 
dar didesnę už pirmąją, bet šis atsisakė. „Karaliau,— tarė 
jis— kitados buvo tik vienas Darijus, o dabar tų padarei 
daug Aleksandrų.“ Parmenionui Aleksandras padovanojo 
Bagojo rūmus, kuriuose, kaip pasakojama, buvo rasta 
už tūkstantį talentų drabužių iš Sūzų. Jis parašė Antipatrui, 
liepdamas laikyti asmens sargybą, nes jam spendžiamos 
pinklės. Savo Motinai Aleksandras siųsdavo galybes dovanų, 
tačiau neleido jai kištis į valstybės reikalus ar patarinėti 
žygiuose, o kai ji imdavo priekaištauti, ramiai kęsdavo jos 
irzlumą. Tik kartą, kai Antipatras parašė prieš ją ilgą laiš- 
ką, perskaitęs pasakė, kad Antipatras nežinąs, jog viena 
motinos ašara verčia užmiršti tūkstančius tokių laiškų. 

40. Aleksandras matė, kad jo artimieji visai išlepo, kad 
gyvena perdaug prabangiai ir išlaidžiai: Hagnonas tejietis 
nešiojo batus su sidabrinėmis vinimis; Leonatui gimnastikos 
pratimams keliais kupranugariais būdavo atgabenama smė- 
lio iš Egipto; Pilotas medžioklei turėjo tiek tinklų, kad juos 
buvo galima ištempti per šimtą stadijų; pirtyse jie tepdavosi 
daugiausia brangiais tepalais, ir beveik niekuomet alyva, 
visur vežiodavosi pirtininkus ir tarnus lovai pakloti. Alek- 
sandras dėl to jiems priekaištaudavo švelniai ir išmintingai, 
sakydamas: „Stebiuosi,.kad jūs, tiek daug ir ilgai kovoję, 

užmirštaie, jog gerai pasidarbavusieji ir nugalėjusieji pa- 
vargę kiečiau miega už nugalėtuosius. Savo gyvenimą pa- 
lyginę su persų, argi nematote, kad gyventi prabangoje 
yra didžiausia vergija, o darbas — karališka savybė. Ar 
gali kas,— kalbėjo Aleksandras, — pats prižiūrėti savo arklį, 
valyti ietį ar šalmą, jeigu pats neprideda rankų prie savo 
kūno, kuris jam visų brangiausias? Argi jūs nežinote, kad 
mums pergalės tikslas — nedaryti to, ką daro nugalėtieji?“ 
Nuo šio laiko Aleksandras dar labiau atsidėjo žygiams ir 
medžioklei, nevengdamas didžiausių pavojų nei vargo. Kar- 
tą pasiuntinys iš Lakonijos, pamatęs, kaip Aleksandras už- 
mušė didžiulį liūtą, sušuko: „Puikiai koveisi. Aleksandrai, 
už karališkąją valdžią su liūtui" Krateras Delfuose šitai 
medžioklei įamžinti pašventė paminklą, kuris vaizdavo liūtą, 
šunis, Aleksandrą, kovojantį su liūtu, ir patį Kraterą, sku- 
bantį karaliui padėti. Aleksandro ir Kratero statulas iš vario 
nuliejo Lisipas, o gyvulius — Leocharis. | 
+» 41. Tokiu būdu Aleksandras kovojo su pavojais, darbuo- 
„damasis pats ir skatindamas kitus, o jo draugai, praturtėję 
jir išpuikę, svajojo tik apie prabangą ir poilsį; bodėdamiesi 
klajonių ir žygių, jie net pradėjo murmėti prieš Aleksandrą. 
ir šmeižti jį. Iš pradžių Aleksandras ramiai žiūrėjo į šituos. 
šmeižtus, sakydamas, kad karaliui nę pirmiena už savo ge- 
radarybes girdėti tokias blogas kalbas. Net menkiausiomis 
„savo geradarybėmis jis parodydavo didelį palankumą ir 
pagarbą artimiesiems. Duosiu kelis pavyzdžius. Peukestui jis 
parašė laišką, priekaištaudamas, kad šis, įkąstas lokio, ki- 
tiems apie tai parašė, o jam nieko nepasakė. „Parašyk nors 
dabar,— pridūrė jis,— kaip tavo sveikata, ir pranešk, ar iš 
medžioklės draugų kuris nors nepaliko tavęs pavojuj, kad 
galėčiau jį nubausti.“ Hefestionui, kuris buvo iškeliavęs kaž- 
kokiais reikalais, jis parašė, kad, jiems kiršinant mangustę, 
Perdikas ietimi netyčiomis sužeidė Kraterą į šlaunį. Peukeės- 
lui pasveikus po kažkokios ligos, Aleksandras padėkojo 
laišku jo gydytojui Aleksipui. Sergant Kraterui, karalius su- 
sapnavo pats aukojąs už jį aukas ir Kraterui liepiąs auko- 

"li už save. Jis parašė laišką ir “vdytojui Pausanijui, kuris 
ketino gydyti Kraterą čemeriu, "crimaudamas dėl ir ir pa- 
tarinėdamas, kaip naudotis šiluo vaisiu, Jis pasodino į *a- 
lėjimą Efialfą ir Kisą, kurie pirmieji jam pranešė apie Har- 
palo išdavystę ir pabėgimą, įsitikinęs, kad jie šmeižia šitą 
vyrą. Kai jo įsakymu buvo paleidžiami namo ligoniai ir seni 
kareiviai, Eurilochas iš Egėjo užsirašė esąs nesveikas, bet pas- 
kui buvo įsitikinta, kad jis neserga, ir dar pats prisipažino 
karštai mylįs Telesipę, kuri išvažiuojanti, ir norįs ją lydėti 
iki jūros. Karalius tada paklausė, kokios kilmės ta mote- 
Tris. Eurilochas atsakė, kad ji laisvoji hetera. „Eurilochai,— 
tarė karalius — mes pritariam tavo meilei. Kadangi Tele- 
sipė laisva pilietė, tai pagalvok, kaip galėtum dovanomis 
palenkti ar žodžiais įkalbėti ją pasilikti.“ 

42. Negalima nesistebėti Aleksandru, koks jis buvo ati- 
dus savo draugams, rasdamas laiko rašyti jiems laiškus net 
apie nereikšmingiausius dalykus. Pavyzdžiui, jis įsako su- 


rasti Seleuko vergą, pabėgusį į Kilikiją. Peukestui laiške dė- 


koja, kad šis pagavęs Kratero vergą Nikoną. Megabizui 
rašo apie vieną vergą, prisiglaudusį šventovėj, liepdamas, 
kai tik būsią galima, jį išsivadinti iš šventovės ir suimti, 
bet šventovėje neliesti. Pasakojama, kad savo karaliavimo 


pradžioje, nagrinėdamas kriminalines bylas su mirties nuo- , 


sprendžiais, jis užsikišdavo ranka vieną ausį, kalbant kaltinto- 


jui, kad išliktų bešališkas ir iš anksto nenusistatytų prieš 


kaltinamąjį. Bet vėliau jis pasidarė žiaurus nuo tos daugy- 
bės prasimanymų, kai po teisingumo kauke būdavo sle- 


piamas melas, ir, išgirdęs apie save kokias šmeižikiškas kal- 


bas, nebesitverdavo pykčiu, darydavosi nepermaldaujamas [ f 


J 


ir negailestingas, nes garbę vertino labiau už gyvenimą ir 
karališką valdžią. j 

Tuo metu Aleksandras patraukė prieš Darijų, tikėdamasis 
vėl susikauti, bet, gavęs žinią, kad Darijų sučiupęs Besas, 
paleido tesaliečius namo, be algos jiems davęs dovanų du 
tūkstančius talentų. Tas žygis buvo ilgas ir sunkus; per 
vienuolika dienų makedoniečiai nujojo tris tūkstančius tris 

šimtus stadijų, dauguma kareivių labai pavargo, labiausiai 
dėl vandens stokos. Kartą Aleksandras sutiko šiose vietose 
kažkokius makedoniečius, kurie mulais gabeno iš upės van- 
denį odiniuose maišuose. Pamatę Aleksandrą pačiame vi- 
dudieny kenčiantį troškulį, jie greitai pripylė šalmą van- 
dens ir padavė jam gerti. Aleksandras paklausė, kam jie ga- 
beną vandenį „Savo vaikams,—altsakė lie — bet, kai tu 
būsi gyvas, kitus vaikus pagimdysim, jei šitų ir netektu- 
me.“ Po šitų žodžių Aleksandras paėmė šalmą į rankas, ta- 
čiau, apsidairęs ir pamatęs, kad jo raitininkai visi atsigrįžo 
ir žiūri į vandenį, atidavė šalmą negėręs. Padėkojęs make- 
doniečiams, jis pasakė: „Jeigu aš gersiu vienas, šie žmonės 
neteks drąsos.“ Malydami jo susivaldymą ir kilnumą, rai- 
tininkai sukirto arkliams botagu ir ėmė šaukti, kad juos 
drąsiai toliau vestų, nes jie nejaučią nei nuovargio, nei troš- 
kulio ir net nelaiką savęs mirtingais, turėdami tokį karalių. 

43. Visi vienodai buvo uolūs, bet, sako, tik šešiasdešimt 
raitininkų su karaliumi įsiveržė į priešo stovyklą. Čia jie 
jojo per aukso ir sidabro krūvas, išbarstytas ant žemės, pra- 
šuoliavo pro pilnus moterų ir vaikų vežimus, be vežėjų Tie- 
dančius kur papuolė, jie vijosi lekiančiuosius prieky, gal- 
vodami, kad tarp jų būsiąs Darijus. Pagaliau jį surado, gu- 
lintį vežime, visą ietimis subadytą ir kone mirštantį. Bet jis 
dar paprašė gerti ir, numalšinęs troškulį, tarė Polistratui, ku- 
ris jam buvo šalto vandens padavęs: „Mano draugė, di- 
džiausia man nelaimė, kad negaliu atsilyginti už padarytą 
gerą, bet Aleksandras tau atlygins, o Aleksandrui atiygins 
dievai už kilnų elgesį su mano motina, žmona ir vaikais. 
Paspausk jam dešinę už mane.“ Tardamas šiuos žodžius, jis 
paėmė Polistrato ranką ir mirė. : 

Tuo metu atvyko Aleksandras. Negalėdamas nuslėpti savo 
sielvarto, jis nusivilko apsiaustą ir užklojo Darijaus kūną. 
Besas vėliau buvo surastas ir sudraskytas į gabalus tokiu 
būdu: vienas prie kito buvo palenkti du tiesūs medžiai, 
prie jų viršūnių buvo pririštas Besas, ir abu medžiai pa- 
leisti. Su baisia jėga medžiai išsitiesė ir suplėšė Besą. Pas- 

kui karalius įsakė karališkai pašarvoti Darijaus kūną ir nu- 
siųsti motinai, o jo brolį Eksatrą priėmė į savo palydovų 
tarpą. 

44. Paskui Aleksandras su rinktine kariuomene įžengė 
į Hirkaniją. Čia jis pamatė jūrą, kuri atrodė ne mažesnė už 
Pontą, bet vanduo joje buvo ne toks sūrus, kaip kitose 
jūrose. Karalius apie ją nieko tikro sužinoti negalėjo, tik 
spėjo, kad čia yra sutekėjęs vanduo iš Meatidos ežero. Ta- 
čiau gamtos tyrinėtojai jau žinojo tiesą: daug metų prieš 
Aleksandro žygį jie rašė, kad šita jūra, vadinama Hirkanijos 
ar Kaspijos, yra šiauriausia iš keturių vandenyno įlankų. 
Šitoje vietoje kažkokie barbarai, netikėtai užpuolę arkli- 
ninkus, pagrobė Bukefialą. Aleksandras baisiai perpyko ir 
per pasiuntinį jiems pagrasino išmušiąs visus vietinius gy- 
ventojus su žmonomis ir vaikais, įeigu nesugrąžinsią jam 
žirgo. O kada barbarai atvedė ne tik arklį, bet ir savo 
miestus atidavė, Aleksandras su Jet pasielgė maloningai ir 
davė išpirką už arklį. 

45. Iš Hirkanijos Aleksandras įžengė į partų žemę ir 
čia, turėdamas laisvo laiko, pirmą kartą apsirengė barbarų 
drabužiais. Gal būt, jis norėjo prisitaikyti prie šio krašto 
papročių, žinodamas, kaip patraukia žmones visa, kas pri- 
prasta ir sava, o gal norėjo tokiu būdu pamažėle pripratinti 
makedoniečius prie naujų karaliaus garbinimo papročių, 
kuriuos ruošėsi įvesti, Tačiau jis vilkėjo ne visus medų dra- 
bužius, kurie buvo labai savotiški ir keisti, jis nenešiojo 
nei plačių kelnių, nei kandijaus, nei tiaros, o pasirinko pu- 
siau persiškus, pusiau mediškus drabužius, ne tokius pra- 
bangius, kaip medų, bet puošnesnius už persų. Iš pradžių 
jis vilkėdavo šiais drabužiais, tik susitikdamas su barbarais 
ar kalbėdamasis su bičiuliais rūmuose, bet vėliau taip apsi- 
rengdavo, net eidamas į žmones ir savo priėmimų metu. 
Makedoniečiai, tai matydami, buvo nepatenkinti, bet jie 
gerbė Aleksandrą už visas kitas dorybes ir atlaidžiai žiūrėjo 
į tokias jo silpnybes, kaip pamėgimas malonumų ar išori- 
nio blizgesio. Juk nekalbant jau apie visa, ką jam teko 

iškentėti, ne per seniausiai prieš aprašomus įvykius jis buvo 
sužeistas strėle į blauzdą, kad net lūžo kaulas ir išlindo 
į viršų, o kitą kartą akmuo taip jam sutrenkė kaklą, kad 
ilgai akyse tavaravo, bet jis vis tiek puldavo į pavojus, sa- 
vęs negailėdamas: jis perėjo Oreksarto upę, kurią laikė Ta- 
nayda, ir, sumušęs skitus, raitas vijo juos apie šimtą stadi- 
ju, nors ir viduriuodamas. 

46. Kaip pasakoja daugelis istorikų, jų tarpe Klitarchas, 
Poliklitas, Onesikritas, Antigenas ir Istras, čia pas Alek- 
sandrą atvykus Amazonė, bet Aristobulas, Aleksandro rū- 
mininkas Charetas, Ptolomėjas, Antiklidas, tėbietis Filonas, 
teangelietis Pilypas, o su jais eretrietis Hekatėjas, Pilypas 
chalkidietis ir Duridas samietis tvirtina, kad tai prasimany- 
mas. Atrodo, ir pats Aleksandras patvirtina jų nuomonę. 
Laiške Antipatrui, viską smulkiai nusakydamas, kas įvykę 
žygio metu, jis rašo, kad skitų karalius jam davęs savo 
dukters ranka, bet apie Amazonę neužsimena. Pasakojama, 
kad po daugelio metų Onesikritas skaitė Lisimachui, tada 
jau karaliui, ketvirtą savo knygą, kurioje buvo rašoma apie 
Amazonę. Lisimachas nusišypsojo ir paklausė: „Kurgi tada 
aš buvau?" Bet ar kas tikės šiuo pasakojimu, ar netikės, 
Aleksandras ne mažiau bus vertas pagarbos. 

47. Bijodamas, kad makedoniečiams pristigs drąsos ir jie 
nebenorės toliau žygiuoti, Aleksandras didesnę kariuomenės 
dalį kol kas paliko nuošaly ir kreipėsi į geriausius karius, 
kurie buvo su juo Hirkanijoj — į dvidešimt tūkstančių pėsti- 
ninkų ir tris tūkstančius raitelių. „Iki šiol, — kalbėjo jis— 
barbarai mus matė tik sapnuodami, ir jęigu mes grįšime 
į Makedoniją, tik sudrebinę Aziją, jie mus puls kaip mo- 
teris. Vis tik leidžiu grįžti namo visiems, kurie tik nori, bet 
šaukiuosi liudininkais dievus, kad makedoniečiai bus likimo 


* valiai palikę mane su nedaugeliu draugų ir savanorių, 


trokštantį užkariauti Makedonijai visą pasaulį.“ Beveik to- 
kiais pat žodžiais jis rašo laiške Antipatrui ir dar priduria, 


„kad, jam baigus kalbėti, visi sušukę, jog Aleksandras galįs 


juos vesti nors į pasaulio galą. Pavykus prikalbėti šią ka- 

riuomenės dalį, nesunku buvo patraukti į savo pusę ir dau- 
gumą, kuri pasekė anų pavyzdžiu. Nuo to laiko Aleksandras 
vis labiau ir labiau stengėsi prisitaikyti prie vietinių gy- 
ventojų papročių, o juos pačius pratino prie makedoniečių 
gyvenimo būdo. Jis tikėjosi, kad tokiu abiejų tautų papro- 
čių bendrumu bei suartėjimu labiau sutvirtinsiąs savo val- 
džią, negu priespauda, ypač dabar, kai jis ruošiasi į tolimą 
žygį. Todėl, išrinkęs trisdešimt tūkstančių vaikų, Aleksand- 
Tas paskyrė jiems daugybę mokytojų ir įsakė mokyti graikų 
kalbos ir makedoniečių kariavimo būdų. O Roksaną jis 
vedė tik iš meilės. Jis pamatė ją puotos metu šokių rate- 
lyje, pačiame jos amžiaus gražume. Šita santuoka kuo ge- - 
Tiausiai atitiko jo planus, nes dėl jos barbarai ėmė labiau 
pasitikėti Aleksandru ir karštai pamilo jį, pamatę tokį di- 
delį jo susivaldymą, kad, pamilęs moterį, su ja susirišti no- 
rėjo tik teisėtomis vedybomis. " 

Hefestionas ir Krateras buvo artimiausi jo draugai. Pir- 
masis jam visur pritarė ir kartu su juo pakeitė gyvenimo 
būdą, antrasis liko ištikimas savo papročiams. Per Heifestio- 
ną karalius susižinodavo su barbarais, o per Kraterą — su 
graikais ir makedoniečiais. Aplamai jis pirmąjį labai mylėjo, 
antrąjį — gerbė ir dažnai sakydavo, kad Hefestionas — Alek- 
sandro draugas, o Krateras — karaliaus. Todėl šie vienas 
kitam slaptai pavydėjo ir dažnai per tai vaidijosi. Kartą In- 
dijoje jie susirėmė ir net išsitraukė kardus: Jų abiejų 
draugai sulėkė į pagalbą. Prijojęs Aleksandras viešai išbarė 
Hefestioną, vadindamas jį bepročiu ir lengvabūdžiu, jeigu 
jis nesupraniąs, kad be Aleksandro būtų niekas. Niekam ne- 
girdint, jis griežtai įspėjo ir Kraterą, o paskui, suvedęs juos 
kariu, sulaikė ir prisiekė Amonu ir kitais dievais, kad juos 
labiausiai mylįs iš visų žmonių, bet jeigu sužinosiąs, kad 
jie vėl susivaidiję, užmušiąs arba juos abu, arba tą, kuris 
pradėjo. Sako, kad po tokio grasinimo jie net juokau- 
dami neįžeisdavę vienas kito nei žodžiais, nei veiksmais. 

48. Parmeniono sūnus Filotas buvo labai makedoniečių 
gerbiamas už drąsumą ir ištvermę. Ir niekas, be Aieksandro, 

nebuvo nei toks dosnus, nei ištikimas draugams, kaip jis. 
Pasakojama, kad vienas jo draugas paprašė jį sidabrinių, ir 
"jis liepė jam duoti, bet jo užvaizdas atsakė, kad pinigų nėra. 
„Ką tu kalbi? — pasakė Filotas.— Argi tu neturi kokios si- 
dabrinės taurės ar drabužio?“ Bet savo pasipūtimu, turtų 
gausybe, perdaug kruopščia kūno priežiūra ir gyveni- 
mo būdu, kuris nederėjo netarnaujančiam žmogui, ir da- 
bar tuo savo išpuikimu ir didybe, kurią rodė šiurkščiai ir 
akiplėšiškai, nepaisydamas jokio saiko, Filotas užsitraukė 
nepasitikėjimą ir pavydą. Kartą jam tėvas taip pasakęs: „Sū- 
nau mano, būk mažesnis.“ Jau nuo seniai jis buvo įskųstas 
Aleksandrui. Kai Kilikijoje buvo sumuštas Darijus ir prie 
Damasko paimti visi turtai, tarp daugybės belaisvių, atvestų 
į makedoniečių stovyklą, buvo nepaprasto grožio moteris iš 
Pidnos, vardu Antigonė. Filotas pasiėmė ją sau. Kaip ir bū- 
dinga jauniems žmonėms, Filolas dažnai, vyno išgėręs, my- 
limajai atvirai pasakodavo apie narsius savo žygius, sau pa- 
čiam ir savo tėvui priskirdamas didžiausius laimėjimus kare, 
o Aleksandrą vadindamas vaikiščių, karaliaus vardą tu- 
rinčiu tik jų dėka. Antigonė šiuos žodžius pasake vienam 
savo pažįstamam, o šis, kaip paprastai būna, kitam. Paga- 
liau tas kalbas išgirdo ir Krateras, kuris, paėmęs šią moterį, 
atvedė slapta pas Aleksandrą. Išgirdęs jos pasakojimą, Alek- 
sandras liepė jai ir toliau susitikinėti su Filotu ir viską, ką 
iš jo sužinos, jam pranešti. 

49. Filotas nežinojo, kad jam spendžiamos pinklės, toliau 
bendravo su Antigone ir kasdien įsikarščiavęs kalbėjo be- 
sigirdamas ant karaliaus netinkamiausius žodžius. Aleksand- 
ras, nors ir turėdamas didelių įrodymų prieš Filotą, vis dėlto 
kantriai laukė ir tylėjo,— gal būt, jis pasikliovė Parmenio- 
no palankuinu, gal bijojo tėvo ir sūnaus galios bei įtakos. 

"Tuo metų makedonietis iš Chalestros, vardu Limnas, ruoš- 
damas prieš Aleksandrą sąmokslą, norėjo įtraukti ir jaunuo- 
lį Nikomachą, kurį karštai mylėjo, bet šis atsisakė daly- 
vauti sąmoksle ir viską papasakojo savo broliui Kebalinui. 
Kebalinas tuojau nuėjo pas Filotą ir pareikalavo nuvesti jį 

su broliu pas Aleksandrą, nes jam turį pranešti skubų ir 
svarbų reikalą. Filotas nežinia dėl ko atsisakė juos vesti, sa- 
kydamas, kad karalius užsiėmęs svarbesniais dalykais. Kai 
jis antrą kartą atsisakė, broliai ėmė įtarti patį Filotą ir krei- 
pėsi į kitą asmenį, kuris juos nuvedė pas Aleksandrą. 
Pirmiausia jie papasakojo apie Limno sąmokslą, paskui, tarp 
kitko, užsiminė, kad Filotas visai jų nepaisė, kai jie du 
kartus prašėsi vedami pas Aleksandrą. Šitas jo poelgis Alek- 
sandrą labai suerzino. Bet kai žmogus, pasiųstas suimti Lim- 
no, buvo priverstas jį užmušti, nes jis labai priešinosi, ka- 
ralius dar labiau sumišo, manydamas, kad su šia mirtimi ne- 
beteko sąmokslo įrodymų. Filotui užsitraukus Aleksandro 
nemalonę, pakėlė galvas visi tie, kurie jo nekentė. Jie 
viešai kalbėjo, kad karalius per savo lengvabūdiškumą mano, 
kad Limnas, vargšas chalestrietis, savo iniciatyva būtų ry- 
žęsis imtis tokio žygio; jis esąs tik.tarmas ar, geriau pasa- 
kius, įrankis daug galingesnėse rankose, o tikrųjų sąmoks- 
lininkų reikėtų ieškoti tarp tų, - kuriems naudingiausia, kad 
sąmokslas liktų slaptas. 

“ Matydami, kad karalius mielai klausosi jų žodžių ir įta- 
rimų, jie apipylė Filotą tūkstančiais kaltinimų. Pagaliau Fi- 
lotas buvo suimtas, lardomas ir kankinamas, dalyvaujant 
artimiausiems Aleksandro draugams, o pats Aleksandras, 
pasislėpęs už užuolaidos, visko klausėsi. Kai Filotas, gailiai 
dejuodamas, ėmė nuolankiausiai melsti Hefestioną pasi- 
gailėjimo, karalius, kaip pasakojama, jį paklausė: „Kaipgi 
tu, Filotai, būdamas toks bailys ir ištižėlis, galėjai imtis to- 
kio drąsaus žygio?" Nubaudus mirtimi Filotą, Aleksandras 
tuojau pasiuntė žmones į Midiją Parmeniono nužudyti, Šis 
vyras dalyvavo daugely Pilypo žygių, jis buvo, ko gero, 
vienintelis iš senųjų karaliaus draugų, kurie skatino Alek- 
sandrą žygiuoti į Aziją. Iš trijų Parmeniono sūnų dų 
žuvo mūšiuose, tėvui matant, -o su trečiuoju jis pats buvo 
. nužudytas... Šitie Aleksandro darbai įvarė siaubą dauge- 
liui jo draugų, ypač Antipatrui, kuris slapta nusiuntė pa- | 
siuntinius pas etolus ir sudarė su jais sąjungą. Etolai 

bijojo Aleksandro dėl Eniadų miesto sugriovimo. Karalius, 
tai sužinojęs, pasakė, kad ne Eniadų vaikai, bet jis pals 
etolus nubausiąs, 

50. Netrukus buvo nužudytas Klitas. Paprastai papasako- 
jus, šis įvykis atrodo daug žiauresnis, negu Filoto mirtis, bet, 
panagrinėję šio įvykio priežastis ir aplinkybes, pamatysime, 
kad šito darbo karalius nebuvo iš anksto apgalvojęs, viskas 
įvyko per nelaimę; piktas likimas Klitą išliko per karaliaus 
pyktį ir girtumą, O buvo taip. Pajūrio gyventojai Aleksand- 
rui atvežė graikiškų vaisių. Karalius stebėjosi jų šviežumu 
ir grožiu ir pasikvietė Klitą, norėdamas jam parodyti vai- 
sius ir kartu pasivaišinti. Klitas tuo metu aukojo aukas. 
Išgirdęs karaliaus įsakymą, jis viską metė ir nuėjo pas ka- 
ralių, o trys avinai, jau apšlakstyti aukai, nusekė paskui jį. 
Karalius, tai sužinojęs, klausė žynių, Aristandro ir lakede- 
moniečio Kleomanto, patarimo. Šie pasakė, kad tai blogas 
ženklas. Tada Aleksandras tučtuojau liepė aukoti auką už 
Klitą. Pats karalius prieš tris dienas taip pat buvo sapnavęs 
blogą sapną, kad jis matė Klitą sėdintį su Parneniono sū- 
numis juodais drabužiais ir visi jie buvo mirę. Klitas ne- 
laukė aukojimo pabaigos ir tuojau alėjo puotauti pas kara- 
lių, kuris tą dieną buvo auką paaukojęs Dioskurams. Buvo 
pradėia baisiai girtauti ir dainuoti kažkokio Pranicho, arba, 
kaip kiti sako, Pieriono dainas, kuriose buvo gėdinami ir 
išjuokiami makedoniečių karo vadai, neseniai barbarų su- 
mušti. Vyresnieji puotautojai pasipiktinę barė šių eilių dai- 
nininką, bet Aleksandras su savo bičiuliais mielai jų klau- 
sėsi ir liepė toliau dainuoti. Klitas, jau įgėręs, be to, iš pri- 
gimties ūmus ir nieko nebojąs, piktinosi už visus labiausiai. 
Jis sakė, kad negražu taip prie barbarų ir priešų įžeidinėti 
makedoniečius; nors ir nelaimės ištikti, jie esą geresni už 
tuos, kurie iš jų juokiasi. Aleksandras jam atsakė, kad Kli- 
tas gina pats save, bailumą vadindamas nelaime. Klitas at- 
sistojęs sušuko: „Ir vis dėlio tas bailumas išgelbėjo tau gy- 
vybę, dievų sūnau, kai tu atsukai nugarą Spitridato kardui! 
Per makedoniečių kraują ir žaizdas tu pasidaręi toks didis, 

kad dediesi Amono sūnumi ir nepripažįsti Pilypo savo 
tėvu!" 

51. Aleksandras baisiai įsižeidė, „Niekše,—- sušuko jis,— 
nejaugi manai kasdien džiaugtis, taip šnekėdamas ir skatin- 
damas makedoniečius sukilti“ — „Mes ir dabar nesidžiau- 
giame, Aleksandrai, šitaip atlyginami už savo darbus,— at- 
sakė Klitas— Mes pavydime laimės mirusiems, kurie nema- 
tė, kaip medų lazdomis mušami makedoniečiai ir kaip jie 
turi prašyti persų leidimo įeiti pas savo karalių!.." 

Po tų įžūlių Klito žodžių Aleksandro draugai pašoko ir 
ėmė jį plūsti, o vyresnieji svečiai stengėsi nutildyti triukš- 
mą. Aleksandras pasisuko į kardijietįį Ksenodochą ir kolo- 
Tonietį Artemiją ir paklausė: „Ar jums neatrodo, kad grai- 
kai tarp makedoniečių kaip pusdieviai tarp laukinių žvėrių?“ 
litas, užuot nusileidęs Aleksandrui, reikalavo, kad jis gar- 
siai prie visų pasakytų, ką galvojąs, arba kad verčiau nesiį- 
kviestų į puotą laisvų ir atvirų žmonių, o gyventų su bar- 
barais ir vergais, kurie garbinsią persišką jo diržą ir baltą 
apsiaustą... Aleksandras, nesitverdamas pykčių, čiupo po 
ranka pasitaikiusį obuolį, sviedė į Klitą ir griebėsi ieškoti 
durklo, bet Aristofanas, Aleksandro asmens sargybinis, jau 
buvo jį išnešęs. Kiti svečiai apstojo karalių ir meldė nusi- 
raminti, bet šis išsprūdo jiems iš rankų ir ėmė makedonie- 
tiškai šaukti savo ginklanešius. Tai buvo didelio sujudimo 
ženklas. Trimitininkui jis įsakė duoti ženklą, O kai šis 
delsė ir nenorėjo paklusti, tvoskė jam kumščiu. Šis vyras 
vėliau buvo labai gerbiamas, nes tik jo dėka stovykloje 
nekilo sąmMyšio. Klitui nenusileidžiant, draugai vargais ne- 
galais išstūmė jį iš puotų menės, bet jis greitai sugrįžo 
pro kitas duris ir su įžūlia panieka ėmė deklamuoti šias 
Euripido „„Andromachės“ eilutes: 


Vaje, kokie blogi Heladėj papročiai! 


Tada Aleksandras griebė vieno savo sargybinio ietį, paleido 
į Klitą, kuris, atmetęs durų užuolaida, ėjo tiesiai į karalių, 

it pervėrė jį. Garsiai suvaitojęs, Klitas krito negyvas. Ka- 
ralius tuoj pat atsikvošėjo ir, pamatęs savo draugus, sto- 
vinčius be žado, ištraukė iš kūno ietį ir jau norėjo per- 
sidurti gerklę, bet jo sargybinis nutvėrė jį už rankų ir per 
jėgą nutempė į kambarį. 

52. Jis visą naktį raudojo, o rytojaus dieną, kai jau ne- 
beturėjo jėgų nei šaukti, nei verkti, gulėjo be žado, sunkiai 
dūsaudamas. Draugai, išsigandę jo tylėjimo, įsiveržė į jo 
kambarį, bet Aleksandras visai nepaisė jų žodžių. Tik kai 
žynys Aristandras priminė jam sapną apie Klitą ir blogą 
ženklą aukojant aukas ir pasakė, kad šis įvykis seniai jau 
likimo lemtas, tada jis nusileido. Tuomet buvo įvestas filo- 
sofas Kalistenis, Aristotelio giminaitis, ir abderietis Anak- 
sarchas. Kalistenis bandė romiais ir švelniais žodžiais jį ra- 
minti, skausmingą įvykį užuominomis, bę širdies dilginimo 
paliesti, o Anaksarchas, iš pat pradžių radęs savitą kelią 
filosofijoje ir pagarsėjęs kitų filosofų niekinimu ir žemini- 
mu, tik įėjęs į karaliaus kambarį, sušuko: „Štai koks Alek- 
sandras, į kurį dabar žiūri visas pasaulis! Jis verkia, par- 
puolęs ant žemės, kaip vergas, bijodamas įstatymų ir žmo- 
nių pasmerkimo, jis, kuris pats turi būti jiems įstatymas ir 
teisingumas! Kam jis nugalėjo? Karaliauti ir valdyti ar kan- 
kintis dėl tuščių šnekų. Argi nežinai, — toliau jis kalbėjo, — 
jog šalia Dzeuso sėdi Dikė ir Temidė, kad visi karaliaus 
darbai būtų teisėti ir teisingi?" Tokiomis kalbomis Anak- 
sarchas tikrai palengvino karaliaus sielvartą, bet nuo jų 
Aleksandras pasidarė dar labiau pasipūtęs ir neteisingas. 
Anaksarchas nepaprastai įsiteikė Aleksandrui, ir šis ėmė vis 
labiau bodėtis Kalisteniu, kurio ir anksčiau nemėgo dėl jo 
atšiaurumo. 

Pasakojama, kad vienos puotos metu buvo pradėta kal- 
bėti apie Persijos metų laikus ir temperatūrą. Kalistenis, kaip 
ir dauguma kitų, buvo tos nuomonės, kad šis klimatas šal- 
tesnis ir atšiauresnis už Graikijos klimatą. Anaksarchas sa- 
kė priešingai ir ginčijosi. „Vis tiek,— kalbėjo Kalistenis— 
turi prisipažinti, kad čia šalčiau, nes Graikijoj visą žiemą tu 

vaikščiojai plonu apsiaustu, o čia guli trimis kilimais užsi- 
klojęs." Anaksarchas po tokio Ask YMSS ėmė dar labiau 
neapkęsti Kalistenio. 

53. Kiti sofistai ir- Aleksandro pataikūnai neapkentė Ka- 
listenio, matydami, kaip jaunimas vertina jo iškalbą ir kad 
jis ne mažiau patinka seniams už tvarkingą, dorą, kukių 
savo gyvenimą, kuris dar labiau patvirtina nuoširdžius jo 
kelionės į Aziją motyvus: jis atvyko pas Aleksandrą, norė- 
damas susigrąžinti ištremtus savo piliečius ir vėl apgyven- 
dinti gimtąjį miestą. Jam buvo pavydima garbės, bet jis 
ir pals duodavo progų priešams save šmeižti, nes dažnai at- 
sisakydavo kviečiamas pas Aleksandrą, o jei ir nueidavo, 
tai savo rimtumu ir tylėjimu parodydavo, kad jis nepri- 
taria visam tam, kas čia dedasi. Dėl to Aleksandras apie 
jį ir pasakė: 

Išminčiaus nekenčiu, kad jis neišmintingas sau. 


Pasakojama, kad kartą Kalistenis pietavo pas Aleksandrą 
su daugybe pakviestųjų ir jo buvo paprašyta su taure 
rankoje pasakyti pagiriamąjį žodį makedoniečiams. Kalis- 
tenis kalbėjo taip sklandžiai, kad visi svečiai atsistoję ėmė 
ploti ir mėtyti jam vainikus. Tada Aleksandras pasakė, kad 
pagal Euripidą: 

Apie didingus daiktus nesunku gražiai kalbėt. 


„Bet parodyk mums,— pridūrė Aleksandras,— savo iškalbos 
galybę, kaltindamas makedoniečius, kad, savo klaidas pa- 
matę, geresni pasidarytų.“ Tada Kalistenis pasakė visai 
priešingą kalbą, drąsiai kaltindamas makedoniečius. Jis sa- 
kė, kad tik graikų nesutarimai buvo vienintelė Pilypo galy- 
bės ir sustiprėjimo priežastis, ir baigė šia eilute: 


Per suirutę ir niekšas didžiausias gal šlovę pasiekti. 


Šia kalba jis užsitraukė baisią makedoniečių neapykantą, 
ir Aleksandras pasakė, kad Kalistenis rodė ne savo iškalbą, 
o neapykantą makedoniečiams. 

54. Pagal Hermipą, šituos įvykius Aristoteliui papasakojo 
Strebas, Kalistenio skaitytojas! Kai Kalistenis, pamatęs ka- 
raliaus nepasitenkinimą, prieš išeidamas du ar tris kartus 
“ pasakė: 

Numirė juk įr Patroklas, kur kas už tave pranašesnis. 


“ Aristotelis nesuklydo, pasakęs, kad Kalistenis buvo nuosta- 
bus oratorius, bet neturėjo proto. Tvirtai, kaip tikras filo- 
sofas, atsisakęs garbinti karalių ir tik vienas išdrįsęs viešai 
kalbėti apie tai, ką piktindamiesi slėpė savo širdyje garbin- 
giausieji ir vyriausieji makedoniečiai, Kalistenis apsaugojo 
visus graikus nuo didžiulės gėdos, o Aleksandrą — nuo dar 
didesnės, tačiau pats save pražudė, nes atrodė, kad jis ne 
tiek įtikino karalių, kiek privertė atsisakyti karaliaus gar- 
binimo papročių. 

Charetas iš Mitilėnės pasakoja, kad sykį per puotą Alek- 
sandras, nugėręs vyno, padavė taurę bičiuliui. Šis paėmęs. 
atsistojo, priėjo prie dievų židinio ir, išgėręs vyną, iš pra- 
džių puolė kniūpsčias, paskui pabučiavo Aleksandrą ir grį- 
žo į savo vietą. Tą patį padarė iš eilės ir visi kiti svečiai. 
Kai atėjo eilė Kalisteniui, jis paėmė taurę (karalius tuo metu 
kalbėjosi su Hefestionu ir visai nekreipė į jį dėmesio), iš- 
gėrė vyną ir priėjo pabučiuoti karaliaus. Bet Demetrijus, 
pravardžiuojamas Fidonu, sušuko: „Viešpatie, nesibučiuok 
su juo, jis vienas prieš tave nesuklupo.“ Aleksandras nu- 
suko galvą, kad nebūtų pabučiuotas, o Kalistenis garsiai 
tarė: „Vadinasi, eisiu namo, vienu bučiniu mažiau turė- 
damas.“ 

55. Po to Aleksandras pamažu ėmė nuo jo šalintis. 
Pirmiausia jis patikėjo Hefestionu, kad Kalistenis pažadė- 
jęs jam pagarbinti karalių, bet neištesėjęs savo žodžio. Pas- 
kui atsivedė žmonių, kurie, kaip Lisimachas ir Hagnonas, 
tvirtino, kad sofistas visur vaikščioja pasipūtęs, tarsi di- 
džiuotųsi sunaikinęs tironiją, kad susižavėjęs įaunimas bė- 
gioja. paskui jį, nes jis esąs vienintelis laisvas žmogus tarp 
tiekos tūkstančių vergų. 

Kai Hermolajaus sąmokslas buvo paruoštas ir paskui 
atskleistas Aleksandrui, visi šmeižikų kaltinimai prieš Kalis- 
tenį atrodė tikri. Buvo pasakojama, kad Kalistenis, Hermo- 
lajaus paklaustas, kaip jis galėtų pasidaryti garsiausiu žmo- 
gumi, atsakęs: „Jeigu užmuši labiau išgarsėjusį.“ Skatin- 
damas Hermolajų veikti, jis pataręs nebijoti auksinės lovos 
ir prisiminti, jog turįs reikalų su žmogumi, kuris gali sirgti 
ir būti sužeistas. Tačiau nė vienas iš Hermolajaus bendri- 
ninkų, kad ir žiauriausiai kankinamas, nepaminėjo Kalis- 
tenio. Pais Aleksandras, tuoj pat rašydamas Kraterui, Ata- 
lui ir Alketui, sako, kad kankinami jaunuoliai prisipažinę, 


jog tik jie vieni ruošę sąmokslą, o ne kas nors kitas. Vė-— 


liau, rašydamas Antipatrui, kaltina ir Kalistenį. „Jaunuo- 
lius,— Tašo jis, — užmušė akmenimis makedoniečiai, bet aš 
pats nubausiu sofistą ir tuos, kurie jį siuntė, ir tuos, kurie 
į savo miestus priėmė sąmokslininkus, besikėsinančius į ma- 
no gyvybę." Paskutiniais žodžiais jis pasisako prieš Aris- 
totelį, kuris išauklėjo Kalistenį kaip savo giminaitį, nes jis 
buvo Aristotelio pusseserės Hero sūnus. sal 

Apie Kalistenio mirtį kalbama įvairiai: vieni sako, kad 
Aleksandras įsakęs jį pakarti, kiti — kad jis mirė nuo ligos 
kalėjime. Charetas pasakoja, kad Kalistenis septynis mė- 
nesius buvo saugomas surakintas, kad būtų teisiamas Tary- 
bos, dalyvaujant Aristoteliui. Bet jis mirė nuo nutukimo 
ir utėlinės ligos tuo metu, kai Aleksandras buvo sužeistas 
kovoje su malais ir oksidrakais Indijoje. į 

56. Visa tai buvo po tų įvykių, apie kuriuos dabar kal- 
bėsime. Demaratas iš: Korinto, nors ir labai senas būdamas, 
panoro atvykti pas Aleksandrą. Pamatęs karalių, jis pasakė, 
kad didelio džiaugsmo neteko tie graikai, kurie mirė, ne- 
pamatę Aleksandro Darijaus soste. Demaratas neilgai džiau- 
gėsi karaliaus malone, jis greitai mirė nuo ligos ir iškilmin- 
gai buvo palaidotas. Kariuomenė jo garbei supylė didžiulį 
milžinkapį, kurio aukštis buvo aštuoniasdešimt uolekčių, 
o jo palaikai buvo vežami iki jūros puikiai išpuoštu ketur- 
kinkiu vežimu, 

57. Aleksandras, pasiruošęs žygiuoti į Indiją, pamatė, 
kad jo armija taip apsikrovusi grobiu, kad su vargu gali 
judėti. Auštant, kai vežimai buvo prikrauti, jis sudegino 
pirmiausia savo ir savo bičiulių vežimus, o paskui įsakė 
padegti ir visų kitų makedoniečių. Pasirodė, kad pasi- 
ryžti tokiam darbui buvo daug sunkiau, negu jį atlikti. 
Maža atsirado ' nepatenkintų kareivių, gi dauguma make- 
doniečių, išdalinę vienus savo daiktus tiems, kurie jų sto- 
kojo, šaukdami ir džiūgaudami, patys degino ir naikino 
likusius, nebūtinai reikalingus. Po to Aleksandras įgavo dar 


„daugiau ryžto ir drąsos. Bet jis pasidarė baisus ir nepermal- 

daujamas nusikaltėlių baudėjas. Menandrą, vieną iš asmens 
sargybinių, kurį buvo paskyręs kažkokios tvirtovės virši- 
ninku, įsakė nužudyti vien dėl to, kad jis nenorėjo ten pa- 
silikti. Orsodatą, vieną iš sukilusių barbarų, jis savo ranka 
pervėrė strėle iš lanko. 

Tuo laiku viena avis atsivedė ėriuką, ant kurio galvos 
buvo tiaros formos ir spalvos atauga, 0 iš abiejų jos šonų 
po kiaušinį. Aleksandras pasišlykštėjo šituo ženklų ir pa- 
noro apsivalyti nuo šitos biaurystos. Tas apeigas atliko ba- 
biloniečiai, kuriuos paprastai karalius pasikviesdavo tokiais 
atvejais. Savo bičiuliams jis pasakė bijąs ne dėl savęs, 
o dėl jų, kad likimas po jo mirties valdžios neatiduotų į ne- 


' velto ir silpno žmogaus rankas. Bet pasirodęs palankesnis 


ženklas išsklaidė jo nusiminimą. Vienas makedonietis, var- 
du Proksenas, karaliaus stalo „prižiūrėtojų vyresnysis, prie 
Okso upės kasdamas žemę karaliaus palapinei, aptiko tiršto 
ir riebaus skysčio šaltinį, Kai buvo nusemtas šio skysčio 
paviršius, iš šaltinio ištryško švarus ir vaiskus aliejus, kuris 
nei kvapu, neį skoniu nesiskyrė nuo tikrojo aliejaus, toks 
pat skaidrus ir riebus. Šitai stebino juo labiau, kad tame 
krašte alyvmedžiai neaugo. Sakoma, kad Okso vanduo labai 
minkštas ir jame besimaudančiųjų oda pariebėja. Iš Alek- 
sandro laiško Antipatrui matyti, kad Aleksandras labai apsi- 
džiaugė šiuo radinių, kurį laikė didžiausiu dievų malonės 
ženklu, Pagal žynius tai reiškė sėkmingą, bet vargingą ir 

pavojingą žygį, nes dievas davęs žmonėms aliejų atsigai- 
vinti pavargus. 

58. Mūšiuose Aleksandras daug kartų buvo atsidūręs pa- 
vojuose ir ne kartą sunkiai sužeistas, 0 jo armija daugiau- 
sia kentėdavo nuo stokos reikalingiausių dalykų ir žalingo 
klimato. Bet pals jis stengėsi likimą nugalėti drąsa, jėgą — 
narsumu, manydamas, kad drąsiesiems nieko nėra nepasie- 
kiamo, o bailiųjų ir tvirtovės neapgins. Sako, kad Alek- 
sandras buvo ilgai apsupęs Sisimitro pilį ant stačios, be- 
veik neprieinamos uolos. Pamatęs nusiminusius savo karei- 
vius, jis paklausė Oksiartą, ar narsus tas Sisimitras. Oksiar- 
tas atsakė, kad jis bailiausias žmogus pasaulyje. „Vadinasi, 
tu sakai, — tarė Aleksandras, — kad tą uolą galime paimti, 
nes jos viršūnė netvirta.“ Išgąsdinęs Sisimitrą, iš tikrųjų jis 
paėmė tvirtovę. 

Aleksandras apsupo kitą tvirtovę, kuri taip pat buvo ant 
stačios uolos, ir ją paimti įsakė jauniems makedoniečiams. 
Vienas iš jų buvo vardu Aleksandras. „„Tu,— tarė jam kara- 
lius;— turi būti didvyris, kad nepadarytum negarbės savo 
vardui.“ Jaunuolis krito mūšy, narsiai kaudamasis, įr Alek- 
sandras liūdėjo dėl šitos mirties. Makedoniečiams buvo sun- 
ku prieiti prie tvirtovės, vadinamos Nisu, nes prieš ją te- 
kėjo labai gili upė. Aleksandras, priėjęs prie kranto, tarė: 
„Kvailys aš, neišmokau iki šiol plaukti!..“ Ir su skydu ran- 
koje jau norėjo žengti per vandenį. 

Pasibaigus mūšiui, pas Aleksandrą atėjo apsiaustų miestų 
pasiuntiniai prašyti taikos. Iš pradžių jie labai nusigando, 
pamatę Aleksandrą su paprastais drabužiais ir ginkluotą. 
Paskui jam buvo atneštas pagalvėlis, ir jis liepė vyriausia- 
jam pasiuntiniu jį paimti ir atsisėsti. Šis buvo vardu Aku- 
fidas. Stebėdamasis tokiu karaliaus taurumu ir žmoniškumu, 
Akufidas paklausė, kuo jie galį pelnyti jo draugystę. „Aš 
noriu,— atsakė Aleksandras,-— kad tavo tautiečiai išsirinktų 
tave karalium ir man atsiųstų šimtą geriausių piliečių.“ — 
„Bet man, karaliau,— šypsodamasis atsakė Akufidas;— bus 

lengviau valdyti, jeigu tau alsiųsiu blogiausius, 0 ne ge- 
riausius piliečius.“ 

59. Sako, kad Taksilas turėjo Indijoj ne mažesnę už 
Egiptą karalystę, kur buvo daug ganyklų ir puikių vaisių. 
Jis pats buvo protingas vyras ir, pasveikinęs Aleksandrą, 
tarė: „Kuriam galui mums kariauti, Aleksandrai, juk tu ne- 
siruoši atimti iš mūsų vandens ir visko, kas tik reikalinga 
prasimaitinimui. Tai vieninteliai dalykai, dėl kurių gali ka- 
riauti protingi žmonės. O visais kitais, vadinamais pinigais 
ir turtais, jeigu jų turiu daugiau už tave, mielai su tavimi 
pasidalinsiu, jeigu mažiau, — nesigėdinsiu dėkingai juos iš ta- 
vęs priimti.“ Susižavėjęs šitais žodžiais, Aleksandras ištiesė 
jam dešinę ir tarė: „Negi tu manai, Taksilai, kad mūsų su- 
sitikimas pasibaigs šiais gražiais ir draugiškais žodžiais be 
mūšio? Nieko neišeis. Aš kovosiu su tavimi iš paskutiniųjų 
dovanomis, kad, būdamas toks geras, manęs dosnumu nenų- 
galėtum.“ Priėmęs iš jo daug dovanų, Aleksandras jam 
davė dar daugiau ir pridėjo tūkstantį talentų. Tokiu poelgiu 
jis labai įžeidė savo draugus, bet užtat patraukė į savo pusę 
daugelio barbarų širdis. 

Narsiausieji indai parsisamdydavo kariauti įvairiems 
miestams, kuriuos įnirtingai gindavo ir Aleksandrui pri- 
darydavo daug žalos. Viename mieste Aleksandras padarė 
su jais paliaubas, o kai jie išėjo iš miesto, kelyje juos už- 
klupo ir visus išžudė. Šitas poelgis yra gėdinga dėmė vi- 
siems jo karo žygiams, nors visur kitur jis kovojo garbingai, 
kaip tikras karalius. Ne mažiau rūpesčių jam pridarė - šio 
krašto filosofai, iškeikdami į jo pusę perėjusius karalius ir 
skatindami sukilti laisvas tautas, Dėl to daugelį iš jų Alek- 
sandras pakorė. 

60. Mūšį su Poru Aleksandras pats aprašo savo laiškuo- 
se. Jis pasakoja, kad tarp priešininkų stovyklų tekėjo Hidas- 
pas. Poras kitame krante sustatė dramblius, saugodamas, kad 
„priešas nepersikelių per upę, o Aleksandras kasdien kėlė 
stovykloje baisų triukšmą ir sąmyšį, pratindamas barbarus 
jo nebijoti. Kartą audringą, be mėnulio naktį Aleksandras 

pasiėmė dalį pėstininkų, rinktinius raitelius ir ilgai žygiavo 
toli nuo priešų į nedidelę salą. Tuo laiku prapliupo lyti, pa- 
kilio vėtra ir į kariuomenę vis trenkė perkūnas, Nors ka- 
raliaus akivaizdoje keletą kareivių nutrenkė ir apdegino žai- 
bas, jis vis tik išplaukė iš salos ir patraukė į kitą krantą. 
Hidaspas, nuo lietaus patvinęs, taip srauniai tekėjo, kad dau- 
gelyje vietų įgriuvo krantas ir ten ūždamas plūdo vanduo. 
Aleksandras žengė viduriu, bet jo kojos nesilaikė ant sli- 
daus, vandens paplaunamo dugno. Sako, kad jis tada sušu- 
kęs: „Ar patikėsite, atėniečiai, į kokius pavojus aš žen- 
giu, norėdamas jūsų pagarbos?" Apie tai pasakoja Onesikri- 
tas, o pats Aleksandras sako, kad makedoniečiai, metę savo 
plaustus, brido per vandens išplautą vietą su ginklais, iki 
krūtinės vandeny nugrimzdę. Perėjęs Hidaspą, Aleksandras 
su savo raiteliais aplenkė pėstininkus dvidešimčia stadijų, 
galvodamas sumušiąs priešus su savo raitininkais, jeigu tie 
su savaisiais pradėsią mūšį, o jeigu jis būsiąs puolamas pės- 
tininkų, jo pėstininkai suspėsią atžygiuoti. Vienas jo spėji- 
mas išsipildė: jį užpuolė tūkstantis raitelių -ir šešiasdešimt 
vežimų. Buvo užmušta keturi šimtai priešo raitininkų ir pa- 
imti visi jų vežimai. Poras suprato, kad Aleksandras jau 
perėjo upę, ir išžygiavo prieš jį su visa savo kariuome- 
ne, palikęs tik nedidelį būrį, kuris turėjo trukdyti persi- 
kelti kitiems makedoniečiams. Pabūgęs dramblių ir priešų 
gausumo, Aleksandras puolė kairįjį sparną, o Cenui įsakė 
pulti dešinįjį. Abu Poro sparnai buvo pralaužti, bet priešas 
pasitraukdavo prie dramblių, ten susirikiuodavo ir vėl pul- 
davo į kovą, dėl to čia buvo kaunamasi kaip papuolė ir tik aš- 
tuntą valandą priešai ėmė bėgti. Taip savo laiškuose pasakoja 
pats mūšio iniciatorius. Dauguma rašytojų tikina, kad Poras 
buvo keturių su pusė uolekčių aukščio, todėl, nors ir sėdė- 
damas ant didžiausio dramblio, dėl savo milžiniško augumo 
atrodė kaip raitelis ant arklio, Šitas dramblys parodė nepa- 
prastą sumanumą ir rūpestį karaliumi. Kol Poras dar jėgų 
turėjo, gyvulys jį narsiai gynė, atmušdamas nuo jo prie- 
šus, bet, pajutęs, kad Poras: nuo daugybės strėlių ir žaizdų 

silpsta, jis pamažu alsiklaupė ant žemės, bijodamas, kad jo 
šeimininkas nenukristų, ir ėmė savo straubliu traukyti vieną 
sirėlę po kitos iš jo kūno. Paėmęs Porą į nelaisvę, Alek- 
sandras paklausė, kaip su juo reikią elgtis. „Kaip su ka- 
raliumi“,— atsakė belaisvis. Aleksandras paklausė, ar jis 
daugiau nieko nenorįs. „Viską išreiškia tas žodis“, — atsakė 
Poras. Karalius ne tik grąžino jam karalystę, kurią šis valdė 
kaip satrapas, bet prie jo valdų pridėjo dar vietovę, pa- 
vergęs laisvas tauteles, kur gyveno, kaip pasakojama, pen- 
kiolika genčių, buvo penki tūkstančiai didelių miestų ir 
daugybė kaimų. Aleksandras nukariavo dar tris kartus di- 
desnį kraštą, kurio satrapų paskyrė Pilypą, vieną iš savo 
draugų. 

61. Mūšyje su Poru krito Bukefalas, ne tuojau, bet kiek 
vėliau, kaip dauguma istorikų sako, gydant jo žaizdas. One- 
sikritas tvirtina, kad jis padvėsęs nuo senatvės, turėdamas 
trisdešimt metų. Aleksandras jo baisiai gailėjo, tarsi prara- 
dęs savo palydovą ir bičiulį. Jo garbei jis ant Hidaspo kran- 
tų pastatė miestą ir pavadino Bukefalija. Pasakojama, kad, 
netekęs savo paties išauginto ir labai mylimo šuns Perito, 
jis pastatė miestą jo vardu. Sotionas sako, kad tai girdėjęs 
iš lesbiečio Potamono. 

62. Po mūšio su Poru atvėso makedoniečių įkarštis, ir jie 
nebenorėjo veržtis toliau į Indiją. Tik su dideliu vargu jie 
sulaikė šį priešą, kuris kovėsi su dvidešimt tūkstančių pės- 
tininkų ir dviem tūkstančiais raitelių. Makedoniečiai ryžtin- 
gai pasipriešino Aleksandrui, kuris įuos vertė pereili Gan- 
gą: jie buvo girdėję, kad ši upė trisdešimt dviejų stadijų 
platumo ir šimto orgijų gilumo ir kad kitame jos kranie 
daugybė pėstininkų, arklių ir dramblių. Buvo pasakojama, 
kad gandaridų ir presijų karaliai laukė jų su aštuonias- 
dešimt lūkstančių raitelių, dviem šimtais tūkstančių pėstinin- 
kų, aštuoniais tūkstančiais vežimų ir šešiais tūkstančiais 
dramblių, paruoštų mūšiui. Ir šitas nebuvo perdėta, nes 
Androkotas, kuris kiek vėliau karaliavo šiuose kraštuose, pa- 
dovanojo Seleukui penkis šimtus dramblių ir su šešių šimtų 

tūkstančių kariuomene nukariavo visą Indiją. Nusiminęs ir 
susierzinęs, Aleksandras iš pradžių užsidarė palapinėje ir 
gulėjo ten ant žemės; suprasdamas, kad jis nepereisiąs Gan- 
go, nesidžiaugė iki šiol atliktais makedoniečių žygiais ir lai- 
kė, kad grįžimas atgal esąs pralaimėjimo pripažinimas. Ka- 
dangi draugai protingai jį įkalbinėjo, o kareiviai, prie durų 
sustoję, verkdami ir šaukdami, jo maidavo, Aleksandras at- 
sileido ir įsakė trauktis, prieš tai dar prasimanęs visokiau- 
sių apgaulių ir gudrybių savo garbei padidinti. Jo įsaky- 
mu buvo padirbdinta didesnių ginklų ir ėdžių arkliams, 
kamanų, sunkesnių už paprastas, ir viskas buvo palikta ir 
išmėtyta tuose laukuose. Dievams buvo pastatyti altoriai, 
prie kurių iki šio laiko ateina presijų karaliai jų pagarbinti 
ir aukas aukoti graikų papročiu. 

Androkotas, būdamas dar jaunuolis, matydavo Aleksand- 
rą. Kaip pasakojama, jis dažnai kartojo, kad Aleksandras 
būtų galėjęs be vargo nukariauti tuos kraštus, nes vietiniai 
gyventojai neapkentė ir niekino savo karalių už nedorumą 
ir žemą kilmę. 

63. Norėdamas pamatyti Okeaną, Aleksandras pasidirb- 
dino daugybę irklinių laivų. ir plaustų ir, srovės nešamas, 
pamažu plaukė upėmis. Šis plaukimas nebuvo ramus, be 
kovų. Aleksandras dažnai išlipdavo į krantą, puldavo mies- 
tus ir pavergdavo visas apylinkes. Vadinamieji malai, nar- 
siausia indų gentis, jo vos neužmušė. Strėlėmis nuvijęs 
priešus nuo miesto sienų, jis pats pirmasis užlipo ant mūrų 
kopėčiomis, bet jos staiga lūžo. Barbarai, susirinkę prie sie- 
nos, ėmė leisti į jį strėles. Su Aleksandru buvo tik keletas 
saviškių. Sukaupęs jėgas, jis šoko į priešų vidurį ir, laimė, 
iškart atsistojo ant kojų. Sužvangėjus jo ginklams, barbarai 
pagalvojo matą žaibą ar šmėklą ir persigandę išlakstė į vi- 
sas puses. Bet, pamatę, kad su karaliumi tik du skydinin- 
kai, jie subėgo ir kardais ir ietimis padarė jam daug žaiz- 
dų per šarvus, nors jis ir smarkiai gynėsi. Vienas barbaras, 
stovįs atokiau, taip stipriai įlempęs lanką, paleido strėlę, kad 

ji pramušė šarvus ir įsmigo į krūtinės kaulą. Sužeislasis su- 
klupo ir sukniubo. Jį sužeidęs barbaras pribėgo, išsitraukęs 
kardą. Peukestas ir Limnėjas užstojo karalių, ir abu buvo 
sužeisti. Limnėjas iškart mirė, bet Peukestas sulaikė barbarą, 
kurį nužudė pats Aleksandras. Daugely vietų sužeistas, 
karalius gavo dar vėzdu per kaklą. Apsvaigęs jis aisišliejo 
sienos veidu į priešus. Tuo laiku jį apsupo subėgę makedo- 
niečiai, sugriebė jį ir apgvaibusį nunešė į palapinę. Sto- 
vykloje greitai pasklido gandas, kad Aleksandras miręs. Per 
didelį vargą nupiovę medinę strėlę ir šiaip taip nuvilkę šar- 
vus, jie pradėjo imti į kaulą įsmigusį strėlės galą, kuris, 
kaip pasakojama, buvo trijų pirštų platumo ir keturių ilgu- 
mo. Karalius kelis kartus apalpo, buvo per plauką nuo 
mirties, bet, ištraukus strėlę, atsigavo. Pavojus praėjo, iačiau 
jis buvo dar silpnas ir dar ilgai turėjo save prižiūrėti ir gy- 
dytis. Kartą išgirdo, kad makedoniečiai kelia triukšmą prie 
jo palapinės durų, norėdami jį pamatvti. Aleksandras apsi- 
vilko ir jiems pasirodė. Paaukojęs dievams, jis ir vėl leidosi 
į kelionę, nukariaudamas dideles žemes ir miestus. 

64. Aleksandras paėmė į nelaisvę dešimt gimnosofistų, 
kurie sukurstė atsimesti Sabą ir buvo pridarę makedonie- 
čiams labai daug žalos. Gimnosofistai buvo pagarsėję mo- 
kėjimu tiksliai ir trumpai atsakyti, ir karalius davė jiems 
keletą sunkių klausimų, pasakęs, kad nužudysiąs pirmąjį, 
kuris neteisingai atsakysiąs, o paskui visus kitus iš eilės. 
Seniausiąjį iš jų Aleksandras paskyrė teisėju. Karalius pa- 
klausė pirmąjį, kurių, jo nuomone, esą daugiau: gyvų ar 
mirusiųjų. „Gyvų, — atsakė šis,—-nes tų, kurie mirė, jau 
nėra.“ Antrąjį paklausė, kas išaugina didesnius žvėris — 
žemė ar jūra. Jis atsakė, kad žemė, nes jūra tik jos dalis. 
Trečiasis į klausimą, koks gyvūnas yra gudriausias, atsakė: 
„Tas, kurio žmogus iki šiol dar nepažįsta.“ Ketvirtasis, pa- 
klaustas, kam jis skatinęs Sabą atsimesti, atsakė: „Tam, kad 
jis arba garbingai gyventų, arba garbingai mirtų.“ Penktąjį 
Aleksandras paklausė, kas, jo nuomone, buvus pirma — die- 

na ar naktis. „Diena,— atsakė šis, — buvo viena diena anks- 
čiau.“ Karaliui nustebus, gimnosofistas atsakė, kad į sunkius 
klausimus reikia duoti sunkius atsakymus. Karalius toliau 
paklausė šeštąjį, koks geriausias būdas būti mylimam. „Jeigu 
būsi stipriausias iš visų, bet nebaisus“,-— atsakė jam šešta- 
sis. Iš trijų likusių septintasis buvo paklaustas, kaip gali 
žmogus pasidaryti dievu. „Padarydamas tai, ko negali žmo- 
gus padaryti", — atsakė šis. Aštuntasis, paklaustas, kas stip- 
resnis, gyvenimas ar mirtis, atsakė: „Gyvenimas, nes jis gali 
iškęsti tiek kančių.“ Paskutinysis, paklaustas, iki kol dera '; 
žmogui gyventi, atsakė: „Kol jam neatrodo, kad mirtis ge- 
resnė Už gyvenimą.“ Tada Aleksandras kreipėsi į teisėją, 
liepdamas jam paskelbti nuosprendį. Kai teisėjas pasakė, 
kad gimnosolistai atsakinėjo blogiau vienas už kitą, ka- 
ralius sušuko: „Tu turi mirti pirmasis, jeigu šitaip nu-- 
sprendei."— „Bet, valdove,— tarė jis,— tuomet tu būsi me- 
lagis, nes sakei pirmąjį nužudysiąs tą, kuris atsakys blogiau 
už visus." 

65. Karalius paleido gimnosofistus gausiai apdovanojęs, ' 
o pas tuos, kurie labiausiai garsėjo išmintimi ir ramiu, nuo- 
šalių gyvenimu, pasiuntė Onesikritą, kviesdamas juos atsi- 
lankyti. Onesikritas buvo kiniko Diogeno mokyklos filosofas. 
Sako, kad Kalanas grubiai ir įžūliai jam įsakęs nusivilkti 
chitoną ir klausytis jo žodžių nuogam, nes kitaip sų juo 
nekalbėsiąs, nors ir būtų nuo paties Dzeuso atėjęs. Dandami- 
das jį švelniau priėmęs, Išklausęs Onesikrito pasakojimo 
apie Sokratą, Pitagorą ir Diogeną, jis pasakė, kad, jo nuo- 
mone, šie žmonės buvo taurios prigimties, bet gyvenime 
per daug gerbė įstatvmus. Kiti pasakoja, kad Dandamidas 
nesikalbėjo su Onesikritu, jis tik paklausė: „Dėl ko Alek- 
sandras tokį didelį kelią čionai keliavo?" Tačiau Taksilis 
prikalbėjo Kalaną vykti pas Aleksandrą. Tikrasis Kalano 
vardas buvo Sfinas, bet kad visus sutikėuosius jis svei- 
kindavo indiškai „kale“ vietoj „chaire", tai yra graikiškai 
„būk linksmas“, graikai jį praminė Kalanu. Sako, kad jis 

šilaip Aleksandrui pavaizdavęs aukščiausią valdžią: palie- 
sęs ant žemės sudžiūvusią jaučio odą, atsistojo anl vieno 
jos krašto, ir ji visa pasikėlė. Ir taip iš eilės, vis stodamas 
ant krašto, rodė karaliui, kas darosi, 6 paskui atsistojo ant 
vidurio, ir nė vienas kraštas nepakilo. Šiuo pavyzdžiu jis no- 
rėjo Aleksandrui parodyti, kad jam reikia įsitvirtinti savo 
karalystės vidury, o ne taip toli nuo jos žygiuoti. 

66. Karalius plaukė upėmis į jūrą septynis mėnesius. Su 
savo laivynu priplaukęs Okeaną, sustojo prie salos, kurią 
jis vadino Skilustida, o kiti — Psiltukida. Išlipęs į krantą, jis 
paaukojo dievams ir, kiek tik buvo galima prieiti, apžiū- 
rėjo jūrą ir krantus. Paskui jis pasimeldė dievams, kad nė 
vienas mirtingasis toliau su kariuomene už jį nenužygiuotų, 
ir pasuko atgal. Laivynui jis įsakė plaukti pagal krantą taip, 
kad Indija būtų iš dešinės. Laivyno vadu paskyrė Nearchą, 
o vyriausiu vairininku — Onesikritą. Pats Aleksandras žy- 
giavo per oritų žemę. Čia jis turėjo didžiulių nuostolių, 
neteko daugybės žmonių ir iš Indijos neišsivedė nė ketvirta- 
dalio savo kariuomenės, o išžygiuodamas turėjo šimtą dvi- 
dešimt tūkstančių pėstininkų ir penkiolika tūkstančių raite- 
lių. Pavojingos ligos, prastas maistas, baisūs karščiai ir ypač 
badas išnaikino daugybę kareivių, žygiuojančių per šitą dyką 
žemę, kur žmonės gyveno skurdžiai, laikė tik po kelias lie- 
sas avis, pratusias misti jūros žuvim, todėl ir jų mėsa buvo 
neskani ir dvokianti. Aleksandras su dideliu vargų sukorė 
šitą kelią per šešiasdešimt dienų ir pagaliau atkeliavo į Ged- 
rosiją, kur kaimyniniai karaliai ir satrapai jam gausiai pri- 
statė, ko tik reikėjo. 

67. Davęs ten kariuomenei pailsėti, Aleksandras septy- 
nias dienas žygiavo šventiška procesija per Karmaniją. Aš- 
tuonetas arklių iš lėto vežė Aleksandrą, kuris su savo drau- 
gais dieną naktį puotavo ant keturkampio paaukštinimo, 
labai aukštai iškelto vežime. Iš paskos traukė daugybė veži- 
mų: vieni iš jų nuo saulės buvo užkloti purpuriniais ir mar- 
gais kilimais, kiti — apkaišyti žaliomis, ką tik nulaužtomis 

šakomis. Juose važiavo kiti jo bičiuliai ir karvedžiai, kurie 
puotavo, užsidėję vainikus. Šitoje eisenoje negalėjai pama- 
tyti nei skydo, nei šalmo, nei ieties,— visą kelią kareiviai 
puodeliais, taurėmis, vazomis sėmė -vyną iš didelių statinių 
if puodynių ir gėrė į vienas kito sveikatą, ir vieni po to to- 
liau sau ėjo, o kiti griūdavo ant žemės. Visur skambėjo bir- 
bynės ir fleitos, dainos ir arfų garsai, girdėjosi trankus 
bakchančių šokis. Šitoje linksmoje ir pakrikusioje eisenoje 
buvo keliamos tikros bakchanalijos, sakytum, pats Bakchas 
būtų čia buvęs ir kartu ėjęs. 

Atkeliavęs į Gedrosijos karalių rūmus, Aleksandras vėl 
leido savo kariuomenei pailsėti ir švęsti. Pasakojama, kad 
jis girtas žiūrėjęs šokių ratelių varžybų. Nugalėjo jo myli- 
masis Bagojas. Nugalėtojas puošniais drabužiais perėjo teat- 
rą ir atsisėdo šalia Aleksandro. Tai matydami, makedoniečiai 
ėmė ploti ir šaukdami reikalavo, kad karalius jį pabučiuotų. 
Aleksandras jį apsikabino ir pabučiavo. 

68. Čia jį pavijo Nearcho laivynas. Aleksandras labai 
apsidžiaugė ir, išklausęs jo pasakojimų apie plaukimą, pats 
ryžosi su dideliu laivynu leistis Eufratu žemyn, apiplaukti 
Arabiją ir Afriką ir pro Heraklio stulpus įplaukti į Vidinę 
jūrą. Tapsake jis pasistatydino visokių laivų ir iš visų pusių 
surinko jūreivius ir vairininkus. 

Sunkus Aleksandro žygis į Indijos kraštus, sužeidimas 
malų žemėje, žinia apie didžiulius kariuomenės nuostolius, 
kad jau niekas netikėjo jos išsigelbėjimu, visa tai paska- 
tino pavergtuosius sukilti, o provincijų valdytojus ir satra- 
pus pastūmėjo į baisų neteisingumą, godumą ir niekšiškumą. 
Pagaliau visur prasidėjo neramumai ir sukilimai. Pati Olim- 
piada su Kieopatra susivaidijo su Antipatru ir pasidalino 
karalystę: Olimpiada pasiėmė Epirą, Kleopatra — Makedo- 
niją. Apie tai sužinojęs, Aleksandras pasakė, kad jo motina 
padarė protingiau, nes makedoniečiai nesileis būti valdomi 
moters. Dėl šitų įvykių Aleksandras vėl pasiuntė Nearchą 
prie jūros, nutaręs visame pajūryje sukelti karą. O pats iš- 
keliavo bausti nusikaltusių valdovų. Vieną Abuleto sūnų, 

Oksiartą, nužudė jis pais, pervėręs ietim. Abuletas nesu- 
rinko jokių maisto atsargų, o pristatė Aleksandrui tik tris 
tūkstančius talentų, ir karalius įsakė pamesti tas sidabro mo- 
netas arkliams. Šie, žinoma, pinigų neėdė, ir jis tarė: „Kas 
mums iš šitų tavo atsargų?“ — ir įmetė Abuletą į kalė“ 
jimą. 

69. Persijoj Aleksandras pirmiausia išdalino pinigus mo- 
terims, mat, persų karaliai turėjo paprotį duoti kiekvienai 
persei po auksinį kiekvieną kartą, kai tik atkeliaudavo 
į Persiją. Pasakojama, kad dėl šito papročio kai kurie ka- 
raliai retai atvažiuodavo į Persiją: Ochas nė karto nėra 
buvęs ir per savo šykštumą pasidarė svetimas tėvynei. 
Aleksandras, radęs Kiro kapą atkastą, nužudė kaltininką, 
nors jis buvo makedonietis iš Pelos, žymus žmogus, vardu 
Polimachas. Perskaitęs užrašą ant kapo, Aleksandras įsakė 
iškalti jį apačioje ir graikiškai. Užrašas buvo toks: „Žmo- 
gau, kas tu bebūtum, iš kur beeitum, žinau, kad tu ateisi — 
esu Kiras, persams šitą karalystę įkūręs. Nepavydėk man 
šito trupučio žemės, kuri dengia mano kūną.“ Šie žodžiai 
Aleksandrą labai sujaudino, primindami jam žemiškų da- 
lykų netikrumą ir nepastovumą. | 

Čia Kalanas, gana ilgai sirgęs viduriais, ėmė prašyti, 
kad jam būtų sukrautas laužas. Atvežtas arkliu, jis pasimel- 
dė dievams, pasišlakstė švęstu vandeniu ir kaip pirmą auką 
įmetė į ugnį savo plaukų sruogą. Paskui užlipo ant laužo, 
atsisveikino su ten buvusiais makedoniečiais, kviesdamas šią 
dieną praleisti linksmai, puotauti su karaliumi, kurį netru- 
kus pamatysiąs Babilone. Taip pasakęs, jis atsigulė ant lau- 
žo ir užsidengė veidą. Kai ugnis prisiartino, jis net nesukru- 
tėjo: gulėjo kaip gulėjęs ir taip pats pasiaukojo pagal savo 
krašto išminčių papročius. Po daugelio metų Atėnuose taip 
pat padarė kitas indas, Cezario palydovas. Iki šiol dar ro- 
domas jo kapas, vadinamas „indo kapu". 

70. Sugrįžęs nuo laužo, Aleksandras susikvietė daugybę 
savo draugų ir karvedžių į puotą, pasiūlė varžytis, kas 
daugiausia išgers, o nugalėtojui paskyrė vainiką. Daugiau- 

sia išgėrė Promachas: keturis chojus* — ir gavo dovanų ta- 
Jento vertės vainiką, bet po trijų dienų mirė. Be jo, kaip pa- 
sakoja Charetas, mirė dar keturiasdešimt vienas vyras, ku- 
riuos po išgėrimo ėmė smarkiai krėsti šaltis. 

Sūzuose Aleksandras vedė Darijaus dukterį Statirą ir 
kartų atšventė savo draugų vestuves, geriausiems kariams 
atidavęs į žmonas gražiausias persų merginas. Jau vedusiems 
makedoniečiams jis suruošė bendrą vestuvių puotą. Sako, 
kad toje puotoje buvo devyni tūkstančiai pakviestųjų ir 
kiekvienam Aleksandras padovanojo aukso taurę nuliejimo 
aukai. Karalius nieko nešykštėjo, jis pats sumokėjo make- 
doniečių skolas, išleidęs joms devynis tūkstančius aštuonis 
šimtus septyniasdešimt talentų. Antigenas Vienaakis apgau- 
lingai įsirašė į skolininkų sąrašus ir alsivedė pas iždininkus 
žmogų, kuris tvirtino esąs jo skolintojas. Aleksandras užmo- 
kėjo skolą. Išaiškėjus apgavystei, supykęs karalius išvijo An- 
tigeną iš rūmų ir atėmė iš jo karo vado valdžią. Antigenas 
buvo šaunus vyras žygiuose. Kai jis buvo dar jaunas, Pily- 
pui apsupus Perintą, į akį jam pataikė katapultos strėlė, bet 
jis nedavė jos ištraukti ir tol kovėsi, kol atmušė priešą ir 
nuvijo už jo miesto sienų. Jį labai prislėgė ta negarbė. 
Buvo matyti, kad iš sielvarto ir apmaudo jis gali nusižudyti. 
Karalius išsigando ir dovanojo jam bausmę, paliepęs sau 
turėti gautus pinigus. 

71. Trisdešimt tūkstančių berniukų, kuriuos buvo pali- 
kęs mokyti ir lavinti, Aleksandras rado ne tik jau subrendu- 
sius ir gražius, bet ir nepaprastai vikrius ir sumanius visose 
pratybose. Jis labai džiaugėsi, bet makedoniečiai nusiminė, 
būkštaudami, kad karalius dabar mažiau juos vertinsiąs. To- 
kiu būdu, kai Aleksandras ruošėsi siųsti prie jūros silpnus 
ir sužalotus karius, šie ėmė skųstis, kad karalius juos įžei- 
džiąs ir niekinąs, jis panaudojęs žmones, kur tik norėjęs, 
o dabar gėdingai paleidžiąs, grąžinąs tėvynei ir tėvams visai 
ne tokius, kokius buvo paėmęs. Jie reikalavo paleisti visus 


* skysčio matas 3,25 litro. 

makedoniečius ir laikyti juos nenaudingais, jeigu jau turįs 
šituos jaunus šokėjus, su kuriais manąs užkariauti pasaulį. 
Aleksandras dėl to labai įsižeidė, perpykęs juos išbarė, iš- 
varė savo sargybą ir vietoj jų paskyrė persus savo asmens 
sargybiniais ir palydovais. Makedoniečiai, pamatę, kad jų 
karalius apsuptas persų, 0 jie atstumti ir paniekinti, nusi- 
minė. Pagalvoję suprato, kad iš pavydo ir piktumo jie 
kone iš galvos ėjo. Pagaliau atsikvošėję, jie be ginklų, vie- 
nais chitonais atėjo prie karaliaus palapinės, šaukdami bei 
raudodami atsidavė jo teisingumui ir prašė pasielgti su 
jais, kaip su nedėkingais niekšais. Aleksandras, nors ir kiek 
atlyžęs, jų nejsileido, tačiau makedoniečiai nesitraukė, bet 
dvi dienas ir dvi naktis stovėjo prie palapinės ir raudojo, 
vadindami jį savo valdovų. Aleksandras išėjo trečią dieną 
ir, pamatęs juos tokius nelaimingus ir sielvartaujančius, pals 
ilgai verkė, paskui, kiek papriekaištavęs, meiliai su jais 
kalbėjo ir paleido namo netinkamus karinei tarnybai, gau- 
siai juos apdovanojęs. Jis parašė Antipatrui laišką, kad vi- 
sose varžybose ir visuose teatruose jie sėdėlų pirmose 
vietose su vainikais ant galvų, o žuvusiųjų vaikams, li- 
kusiems našlaičiais, jis paskyrė jų tėvų atlyginimą. 

72. Atvykęs į Ekbatanus Medijoj, Aleksandras sutvarkė 
svarbiausius reikalus ir vėl pradėjo lankyti teatrą ir šven- 
tes, nes iš Graikijos buvo atvykę trys tūkstančiai artistų. 
Bet tomis dienomis Hefestionas susirgo karštligė. Būdamas 
jaunas ir dar kareivis, jis negalėjo prisilaikyti griežtos die- 
tos ir, kai gydytojas Glaukas išėjo į teatrą, sėdęs pusryčiau- 
ti, suvalgė keptą gaidį ir išgėrė didelę taurę vėsaus vyno. 
Jam pasidarė bloga, ir jis netrukus mirė, Aleksandras ko iš 
proto neišėjo nuo to didelio sielvarto. Jis įsakė tučtuojau 
gedulo ženklan nukirpti karčius visiems arkliams bei mu- 
lams, numušė aplinkinių tvirtovių dantytas sienas, nelaimin- 
gą gydytoją nukryžiavo, ilgam laikui stovykloje uždraudė 
groti fleita, klausytis muzikos, kol iš Amono šventovės 
buvo gautas dieviškas paliepimas garbinti Hefestioną ir au- 
koti jam aukas kaip didvyriui. 

Savo skausmui nuraminti karalius griebėsi karo. Jis išėjo 
lyg į žmonių medžioklę, pavergė kosėjų gentį ir išžudė vi- 
sus, galinčius nešioti ginklą. Tai buvo vadinamoji auka He- 
festiono vėlei. 

Aleksandras ketino išleisti dešimt tūkstančių talentų jo 
paminklui ir laidotuvėms, tačiau norėjo, kad išlaidas nu- 
stelbių puošmenų išradingumas ir didingumas. Iš visų meistrų 
Aleksandras labiausiai vertino Stasikratą, kurio planai pasi- 
žymėjo didingumu, drąsumu ir nepaprastumu. Dar anksčiau, 
kalbėdamasis su karaliumi, Stasikratas sakė, kad iš visų 
Trakijos kalnų Atonas labiausiai tinkamas žmogiškai figū- 
Tai išskapluoti, ir jeigu karalius jam įsakytų, jis iš to kalno 
padarytų stipriausią ir labiausiai matomą statulą, kuri kai- 
Tėje rankoje laikytų miestą su dešimčia tūkstančių gyvėnto- 
jų, o dešine lietų didelę upę, tekančią į jūrą. Karalius tada 
atmetė šį pasiūlymą, bet dabar, su meistrais kalbėdamasis, 
ruošė dar keistesnius ir brangesnius planus. 

73. Kai Aleksandras žygiavo į Babiloną, prie jo vėl pri- 
sidėjo Nearchas, kuris iš Didžiosios jūros buvo įplaukęs 
į Eufratą. Nearchas jam pranešė, kad sutikęs keletą chal- 
dėjų, kurie patarę Aleksandrui nežygiuoti į Babiloną, bet 
karalius visai nepaisė Šito patarimo ir toliau žygiavo. 
Atžygiavęs prie miesto sienų, jis pamatė daugybę varnų, 
kurios besipešdamos snapais kapojosi, kai kurios net 
krito negyvos prie jo kojų. Gavęs žinią, kad Apolodoras, 
Babilonijos satrapas, norėjo sužinoti karaliaus likimą iš au- 
kojamų gyvulių vidurių, Aleksandras pasikvietė žynį Pita- 
gorą. Pastarasis neneigė, kad taip buvę, ir, Aleksandro 
paklaustas, ką rodė aukos, atsakė, kad kepenys buvusios 
be plačgalio. „O varge,— sušuko Aleksandras,— koks blo- 
gas ženklas!" Pitagorui Aleksandras nepadarė nieko blogo, 
bet pasigailėjo nepaklausęs Nearcho. Paprastai jis būdavo 
palapinėj už Babilono sienų arba plaukiodavo Eufratu. Jį 
neramino daugybė ženklų, kaip antai: asilas puolė didžiulį 
gražiausią žvėryno liūtą ir spyręs užmušė. Kartą Aleksand- 
ras nusirengė, norėdamas išsitrinti aliejumi, ir ėmė žaisti 

kamuoliu. Su juo žaidę jaunuoliai jau norėjo rengtis, bet 
pamatė soste sėdintį žmogų karališkais drabužiais, su dia- 
dema ant galvos ir tylintį. Paklaustas, kas jis per vienas, 
ilgai nepratarė nė žodžio. Pagaliau atsitokėjo ir pasisakė 
esąs Dionisijus mesenietis. Kažkuo apkaltintas, jis buvo 
atvežtas čionai jūra ir ilgai laikomas kalėjime. Neseniai jam 
pasirodęs Serapis, nuėmęs pančius, atvedęs čionai ir įsakęs 
sėdėti ir tylėti su karališkais drabužiais ir diadema. 

74. Tai sužinojęs, Aleksandras, žynių patariamas, nu- 
žudė Dionisijų, bet pats dar labiau nusiminė, ėmė nepasi- 
tikėti dievais ir įtarinėti bičiulius. Labiausiai jis bijojo Anti- 
patro ir jo sūnų, kurių vienas, Jolajus, buvo vyriausias 
vyno pilstytojas, o kitas, Kasandras, buvo ką tik atvykęs. 


" Šitas Kasandras, pamatęs kažkokius barbarus, suklupusius 


"prieš Aleksandrą, nusikvatojo, nes jis buvo graikiškai iš- 


auklėtas ir nieko panašaus nebuvo matęs. Įsiutęs Aleksand- 


: Tas abiem rankom nutvėrė jį už plaukų ir trenkė galva 
į sieną. Kitą kartą Kasandras norėjo teisinti Antipatrą prieš 


jo kaltintojus, bet karalius jį piktai nutraukė: „Ką čia kalbi, 
negi manai, kad šitie žmonės, jokios skriaudos nepalyrę, 
tiktai kitų apšmeižti atėjo tokį ilgą kelią?“ Kasandras at- 
sakė, kad kaip tik tas ir įrodo, jog jie šmeižikai, nes ilgą 
kelią nuėjo, kad nebūtų kam įrodyti jų melo. „Štai kur 
Aristotelio sofizmai, kuris įrodinėja ir „už“ ir „prieš“, — su- 
šuko Aleksandras nusikvatojęs,— bet vargas jums, jeigu pa- 
sirodys, kad jūs nors kiek nuskriaudėte tuos žmones!“ Pa- 
sakojama, kad nuo tų žodžių Kasandrą apėmė toks siaubas 
ir taip giliai įsmigo jam į širdį, kad po daugelio metų, kai 
jis jau buvo Makedonijos karalius ir Graikijos valdovas, 
vaikščiodamas Delfuose ir apžiūrinėdamas stalulas, per- 
sigando, pamatęs Aleksandro statulą, kad visas iš siaubo 
sudrebėjo ir vos -alsipeikėjo, taip buvo apsvaigęs nuo to 
Teginio. 

75. Aleksandras, ėmęs tikėti dieviškais ženklais, pasidarė 
neramus, vis išsigandęs, kad kiek tik nepaprastesnį ar nuo- 
stabesnį daiktą jau laikė ženklu ar stebuklu. Jo rūmai 

buvo pilni aukotojų, apvalytojų ar pranašų. Baisus daiktas — 
netikėjimas ir dieviškų dalykų niekinimas, bet baisi blogybė 
ir prietaringumas,— jis kaip vanduo, visados tekantis žemyn 
ir užplūstantis dvasią beprotiškumu ir baime. Tas pats buvo 
ir Aleksandrui. Gavęs iš dievo pranašystę dėl Hefestiono, 
jis nustojo liūdėti ir vėl dalyvavo aukojimuose ir šventėse. 

Kartą jis suruošė puotą Nearchui ir jo draugams. Paskui 
išsimaudė kaip paprastai prieš miegą, ir, Medijaus prašomas, 
nuėjo dar pas jį puotauti. Karalius gėrė čia ir visą sekančią 


dieną, kol pagaliau pradėjo jį krėsti drugys. Dar neišgėrus ' 


Heraklio taurės, staiga jam nugarą nusmelkė skausmas, tar- 
tum nuo ieties dūrio. Tačiau visa tai išgalvota rašytojų, kaip 
tragiška ir jaudinanti didelės dramos atomazga. Aristobulas 
rašo, kad karalių sugriebė drugys; jausdamas baisų troškulį, 
jis išgėrė vyno, tuojau ėmė klejoti ir mirė Desijaus mėnesio 
trisdešimtą dieną. 

76. Karališkame dienoraštyje apie Aleksandro ligą ši- 
taip parašyta. Aštuonioliktą Desijaus mėnesio dieną pir- 
tyje jį ėmė krėsti drugys, ir jis ten užmigo. Kitą rytą jis 
išsimaudė ir, nuėjęs į savo kambarį, visą dieną žaidė su 
Medijum kauleliais. Vakare vėl išsimaudė ir, paaukojęs 
dievams, pavalgė, o naktį jį krėtė drugys. Dvidešimtą dieną 
jis išsimaudė, paaukojo, kaip paprastai, dievams ir, gulėda- 
mas pirtyje, klausėsi Nearcho pasakojimų apie plaukiojimą 
ir apie Didžiąją jūrą. Dvidešimt pirmą dieną jis darė tą patį, 
bet karštis sustiprėjo, ir naktį buvo jam labai blogai. Kitą 
dieną jį ėmė drugys baisiai krėsti. Jis buvo perneštas ir 
paguldytas šalia didžiosios maudyklės. Čia jis kalbėjosi su 
kariuomenės vadais apie laisvas kariuomenės vietas ir liepė 
jas skirti pasižymėjusiems. Dvidešimt ketvirtą dieną, bai- 
siai drugio kankinamas, jis buvo atneštas prie aukų ir pats 
aukojo. Savo vyriausiems vadams jis įsakė eiti sargybą TIū- 
muose, o tachsiarchams ir pentakosiarchams naktį budėti 
lauke. Dvidešimt penktą dieną, perneštas į kitą rūmų pusę, 
Aleksandras kiek užsnūdo, bet drugys nesiliovė krėtęs. Kai 

pas jį alėjo vadai, jis buvo jau be žado; dvidešimt šeštą 
dieną buvo tas pats. Makedoniečiai palaikė jį mirusiu, šauk- 
dami atėjo prie durų ir grasino vadams, kol buvo įleisti. 
Kai durys buvo atidarytos, jie su apatiniais drabužiais 
vienas paskui kitą ėjo prie jo lovos. Tą dieną Pitonas if 
Seleukas buvo pasiųsti į Serapio šventovę paklausti dievą, 
ar jiems nereikią nunešti Aleksandro į Serapio šventovę. 
Dievas pasakė jį palikti, kur buvo. Dvidešimt aštuntą dieną, 
pavakare, Aleksandras mirė. 

77. Dauguma šilų smulkmenų aprašyta tokiais pat ŽO-. 
džiais dienoraščiuose. Tuo metu niekas neįtarė, kad jis nu- 
"nuodytas. Sako, kad po šešerių metų Olimpiada, gavusi 
šokių skundų, nužudė daugelį žmonių, o Jolajaus palaikus 
išmėtė, nes jis, sako, įpylęs nuodų Aleksandrui. Tie, kurie 
sako, kad nuodus atsiuntęs Antipatras ir kad šitą nusikalti- 
mą Antipatrui pataręs Aristotelis, remiasi kažkokiu Hag- 
notemidu, kuris visa tai girdėjęs iš karaliaus Antigono. 
Šitie nuodai buvę šaltas kaip ledas vanduo, kuris lašas po 
lašo kaip rasa sunkiasi iš kažkokios uolos netoli Nona- 
kridės. Jis renkamas į asilo kanopą, nes jokiame inde nega- 
lima jo' laikyti — indas skildavęs nuo vandens šaltumo ir 
gailumo. Bet dauguma rašytojų Aleksandro nunuodijimą 
laiko pasaka. Jie pateikia įrodymus, kad, kariuomenės va- 
dams kovojant dėl valdžios kelias dienas, Aleksandro kū- 
nas neprižiūrimas gulėjo karštoje ir tvankioje vietoje, ir 
nebuvo jokios nuodų žymės, kūnas liko sveikas ir šviežias 
per visą tą laiką. 

Roksana tuomet buvo nėščia ir dėl to labai gerbiama 
makedoniečių. Būdama labai pavydi ir baisiai neapkęsdama 
Statiros, ji Aleksandro vardu parašė suklastotą laišką, kad 
ši ateitų. Kai sų seseria ji atėjo, Roksana užmušė jas abi, 
lavonus įmetė į šulinį ir užkasė. Perdikas tai žinojo ir jai 
padėjo. Po Aleksandro mirties Perdikas iš tikrųjų greitai 
įgijo didelę valdžią ir visur tampė paskui save Aridėją, 
lyg savo, tikrojo karaliaus, asmens sargybinį. Aridėjas bu- . 

vo Pilypo ir žemos kilmės ištvirkėlės Filinos sūnus. Jis buvo 
silpnaprotis nuo ligos, kuri nebuvo nei iš prigimties, nei 
savaime atsiradusi. Pasakojama, kad vaikystėje jis pasižy- 
mėjęs tauriu būdu ir dideliu protu, bet Olimpiada jam 
davusi vaistų, nuo kurių netekęs proto. 


GAJUS CEZARIS 


1. Sula, kai paėmė valdžią, nei pažadais, nei grasinimais 
negalėjo pasiekti, kad Cezaris išsiskirtų su Kornelija, bu- 
vusio diktatoriaus Cinos dukterimi, todėl konfiskavo jos 
kraitį. Sula neapkentė Cezario už jo giminystę su Mariju- 
mi: Julija, tikra Cezario tėvo sesuo, buvo Marijaus vyres- 
niojo žmona, Jos sūnus Marijus jaunesnysis, vadinas, buvo 
Cezario pusbrolis. Cezariui buvo maža, kad Sula iš pradžių 
dėl gausybės žudynių ir darbų negalvojo apie jį: jis iškėlė 
savo kandidatūrą į pontifikus liaudies susirinkime, vos su- 
laukęs jaunuolio metų. Sula pasipriešino, ir Cezaris rinki- 
muose pralaimėjo. Jis netgi norėjo Cezarį nužudyti ir, kai 
draugai jam kalbėjo, kad beprasmiška žudyti tokį vaiką, 
atsakė, kad jie proto neturį, jei nematą šitame vaike kelių 
Marijų. Kai šitie žodžiai buvo pasakyti Cezariui, jis pabėgo 
ir ilgai slapstėsi sabinų krašte. Kartą, sergantį ir nešamą 
į kitus namus, naktį sučiupo jį Sulos kareiviai, kurie 
krėtė tas vietas ir gaudė pasislėpėlius. Davęs būrio vadui 
Kornelijui du talentus, Cezaris buvo paleistas ir, tuojau nu- 
keliavęs prie jūros, išplaukė į Bitiniją, pas karalių Nikome- 
„dą. Ten pabuvęs kiek, jis vėl. išplaukė, ir prie Farmakusos 
salos jį sugavo piratai, kurie jau tada turėjo didelį laivyną 
ir gausybe savo laivų siautė jūroje. 

2. Kai iš pradžių piratai iš jo pareikalavo dvidešimt ta- 
lentų išpirkos, Cezaris pasijuokė iš jų, kad jie nežiną, 

kas per vienas jų kalinys, ir pats pažadėjo jiems penkias- 
dešimt talentų. Paskui, išsiuntinėjęs savo palydovus į įvai- 
rius miestus rinkti pinigų, pats su vienu draugu ir dviem 
vergais liko gyventi su tais nuožmiais kilikiečiais ir taip 
juos niekino, kad kiekvieną kartą, eidamas ilsėtis, siųs- 
davo žmogų įsakyti piratams nutilti. Jis išgyveno taip tris- 
dešimt aštuonias dienas, tartum jie būtų buvę jo sargy- 
biniai, o ne jis pals jų belaisvis, ir visai be jokios baimės 
su jais juokavo ir linksminosi. Parašęs eiles ir kalbas, jis 
skailydavo jas piratams ir tuos, kurie nesižavėdavo, vadin- 
davo į akis nemokšomis ir barbarais, dažnai juokomis gra- 
sindamas juos pakarti. Tie mielai klausėsi šitų drąsių kalbų, 
kurias laikė paprastu nuoširdumu ir linksmumu. Kai tik 
buvo gauti iš Mileto išpirkos pinigai ir Cezaris, juos ati- 
davęs kilikiečiams, gavo laisvę, jis tuoj pat paruošė laivus 
ir išplaukė iš Mileto uosto pulti piratų. Jis juos užklupo 
dar prie salos nuleidusius inkarus ir beveik visus paėmė 
į nelaisvę. Visus jų turtus Cezaris paėmė kaip grobį, o žmo- 
nes uždarė Pergamo kalėjime. Pats -gi nukeliavo pas Junką, 
Azijos vietininką, nes šis, kaip Azijos pretorius, turėdavo 
bausti sugautus piratus. Pretorius, pavydėdamas užgrobtų 
turtų (o jų buvo nemažai), pasakė atspėjamu laiku pasvars- 
tysiąs, ką daryti su belaisviais. Tada Cezaris, atsisveikinęs 
su pretorium, iškeliavo į Pergamą ir, surinkęs visus piratus, 
įsakė nukryžiuoti, kaip dažnai buvo sakęs jiems saloje, 
kada jie laikė jo žodžius juokais. 

3. Sulos galybei silpnėjant, Cezario draugai ėmė jį 
kviesti į Romą, bet jis išplaukė į Rodą, į Apolonijaus, Mo- 
lono sūnaus, mokyklą, kur mokslus ėjo ir Ciceronas. Apo- 
lonijus buvo ne tik puikus retorikos mokytojas, bet ir 
turėjo doro žmogaus vardą. Cezaris, sako, turėjęs neabejoti- 
ną politinio kalbėtojo talentą, atsidėjęs ir labai rūpes- 
tingai jį ugdęs ir buvęs pripažintas antruoju Romos ora- 
torium. Pirmos vietos jis nesiekė, labiau rūpindamasis pir- 
mauti ginklais ir galybe. Atsidėjęs karo ir valstybės reįka- 
lams, per kuriuos jis gavo valdžią, Cezaris nepasiekė to iš- 

kalbos tobulumo, kurią jam prigimtis buvo nuskyrusi. Vė- 
liau savo veikale, atsakydamas į Cicerono „Katoną“, jis 
prašė nelyginti kario kalbos su gabaus oratoriaus iškalba, 
kuri pasiekiama, atspėjamu laiku daug lavinantis. 

4, Sugrįžęs į Romą, Cezaris patraukė tieson Dolabelą už 
blogą provincijų valdymą, ir daug Graikijos miestų davė 
jam liudininkus. Tačiau Dolabela buvo išteisintas; Cezaris, 
aisidėkodamas graikams už jų uolumą, ėmėsi vesti jų bylą 
prieš Publijų Antonijų, apskųstą Makedonijos pretoriui 
Markui Lukului už kyšininkavimą. Cezaris taip iškalbingai 
kaltino, jog Antonijus šaukėsi liaudies tribūnų pagalbos 
ta dingstimi, kad Graikijoj jis nelygus graikams. 

Romoje Cezaris pagarsėjo savo iškalba, gindamas kal- 
tinamuosius, o savo svetingumu, malonumu ir dideliu ne 
pagal metus paslaugumu įsiteikė liaudžiai, Jo pietūs, puotos 
ir bendrai prabangus gyvenimas vis didino jo įtaką vals- 
tybėje. Iš pradžių pavyduoliai nekreipė dėmesio į didėjantį 
jo populiarumą, manydami, kad, išsekus jo lėšoms, ding- 
sianti ir įtaka, Bet kai jo galia tiek sustiprėjo, kad nebuvo 
galima jos sunaikinti, ir jau siekė perversmo valstybėj, jie 
suprato, nors ir per vėlai, kad negalima laikyti nereikšmin- 
ga tokios pradžios, kuri ne iš karto darosi didelė, nes ir jos 
nepaisymas duoda visas sąlygas jai vystytis be jokių kliūčių. 

Ciceronas pirmasis, kaip atrodo, įtarė Cezarį ir laikė 
pavojinga iš pažiūros ramią valstybinę jo veiklą, kaip kad 
pavojinga ir jūros ramybė, ir po jo švelnumu ir linksmumu 
įžvelgė drąsų ir ryžtingą būdą. Jis sakė, kad visuose Cezario 
planuose ir valstybinėj veikloj matąs tironiškus siekius. 
„Bet kai aš matau,— toliau kalbėjo jis,— glotniai sušukuotus 
jo plaukus ir kaip jis kasosi galvą vienu pirštu, negaliu 
palikėti, kad šis žmogus galvoja apie tokį baisų blogi, kaip 
respublikos Romoje nuvertimas.“ Bet apie tai vėliau. 

5. Pirmą kartą Cezariui liaudis parodė savo palankumą, 
kai jis, varžydamasis su Gajum Popilium dėl karo tribūno 
vietos, buvo išrinktas pirmasis; antrą kartą dar didesnis 
palankumas buvo parodytas, mirus Cezario tetai, Marijaus - 

žmonai Julijai, kada jis forume ne tik pasakė puikią lai- 
dotuvių kalbą, bet ir išdrįso per laidotuves nešti Mari- 
jaus paveikslus, kurie buvo parodyti pirmą kartą nuo Sulos 
viešpatavimo laikų, kai Marijus ir jo šalininkai buvo pa- 
skelbti tėvynės priešais. Pasigirdo keletas balsų prieš šitą 
Cezario poelgį, bet liaudis pritarimo šauksmais ir plojimais 
sveikino tuos paveikslus, stebėdamasi Cezariu, kuris po tiek 
laiko lyg iš ano pasaulio atgaivino pagarbą Marijui sosli- 
nėje. Iš senovės Romoje buvo paprotys sakyti laidotuvių 
kalbą mirusioms senoms moterims, bet jaunosioms tokio 
papročio nebuvo, ir Cezaris pirmasis pasakė tokią kalbą 
mirusiai savo žmonai. Šita naujovė suteikė jam garbę ir 
„patraukė liaudį, kuri pamilo jį, kaip švelnų ir didžios doros 
žmogų. . 

Palaidojęs žmoną, jis, kaip kvestorius, išlydėjo į Ispa- 
niją pretorių Veterą, kurį nuo to laiko visada gerbė, o jo 
sūnų vėliau paskyrė kvestorium, kai pats turėjo pretūrą. 
Grįžęs iš savo kvestūros, jis vedė trečią kartą — Pompėją, 
turėdamas iš Kornelijos dukterį, kuri paskui ištekėjo už 
Pompėjaus Didžiojo. 

Dosniai švaistydamas pinigus ir, kaip atrodė, didelėmis 
išlaidomis pirkdamas trumpą ir nepastovią garbę, o iš tik- 
rųjų pelnydamas didžiausias gėrybes už menkniekius, jis, 
kaip sako, dar negavęs valstybinės vietos, jau buvo prasi- 
skolinęs tūkstantį tris šimtus talentų. Ir. kai jis, būdamas 
Apijaus kelio prokuratorium, išleido didelius savo turtus 
jo pataisymui, o paskui edilaudamas parūpino tris šimtus 
dvidešimt porų gladiatorių ir visomis išlaidomis teatrui, iš- 
kilmėms, šveniėms pralenkė savo pirmtakus, liaudis pasi- 
darė jam tokia palanki, kad kiekvienas ieškojo vis naujų 
tarnybų, garbingų vietų, kuriomis būtų galima Cezariui at- 
sidėkoti. 

6. Romoje tada buvo dvi partijos: Sulos partija, kuri 
turėjo didžiulę įtaką, ir Marijaus partija, silpna ir išsklai- 
dyta, vos gaivaliuojanti. Cezaris, norėdamas ją prikelti ir 
atgaivinti, tuo metu, kai atminimas apie jo dosnumą edi- 

laujant dar nebuvo išblėsęs, įsakė slapta padaryti Marijaus 
ir trofėjus nešančios deivės Pergalės statulas ir naktį pa- 
statyti Kapitolijuje. Ankstyvą rytą žmonės, pamatę šitas sta- 
tulas, spindinčias auksu, nepaprastai meniškai padarytas, su 
užrašais, bylojančiais apie pergalę prieš kimbrus, nusiste- 
bėjo drąsumu to, kuris jas buvo pastatęs, nes buvo aišku, 
kas tai padarė. Greitai apie tai pasklido gandas, ir susirinko 
romėnai pažiūrėti, Vieni šaukė, kad Cezaris siekiąs tironijos, 
atgaivindamas tą pagarbą, kuri jau buvo panaikinta įstatymų 
ir nutarimų, kad jis norįs išbandyti liaudį, iš anksto lenkia- 
mą į savo pusę, ir pažiūrėti, ar galima ją papirkti savo 
dosnumu ir ar ji leis jam panašiai juokauti ir siekti per- 
versmo. O staiga pasirodę Marijaus šalininkai, priešingai, 
vienas kitą drąsino ir, plodami rankomis, didžiuliais būriais 
užplūdo Kapitolijų. Daugelis iš jų, pamatę Marijaus atvaizdą, 
pravirko džiaugsmo ašaromis, karštai gyrė Cezarį, kad jis 
tik vienas vertas giminystės su Marijum. Šita proga susi- 
rinko senatas, ir Lutacijus Katulas, įtakingiausias tų laikų 
romėnas, atsistojęs pasakė kalbą prieš Cezarį, ištardamas 
šiuos žinomus žodžius: „Ne po pamatais pasikasdamas, bet 
jau mašinomis Cezaris griauna valstybę.“ Bet kai Cezaris 
sugebėjo pasiteisinti senatui, jo šalininkai dar labiau pakėlė 
galvas ir ragino jį meatsisakyti savo planų, nes, liau- 
džiai pritariant, jis nugalėsiąs visus savo varžovus ir Ro- 
moje pirmausiąs. 

7. Tuo metu mirė didysis pontifikas Metelas, ir jo 
vietos karšiai siekė Isaurikas ir Katulas, labai garsūs vyrai, 
turį didelę įtaką senate. Cezaris jiems nenusileido ir iškėlė 
liaudies susirinkime savo kandidatūrą. Kadangi abi pusės 
atrodė vienodai įtakingos, Katulas, dėl didelio savo gar- 
sumo dar labiau bijodamas neaiškios kovos baigties, pra- 
dėjo tartis su Cezariu, siūlydamas jam didžiulius pinigus, 
kad šis atsiimtų savo kandidatūrą. Bet Cezaris atsakė ko- 
vosiąs, net jeigu teksią pasiskolinti dar daugiau. Rinkimų 
dieną, atsisveikindamas su savo motina, kurį su ašaromis 

akyse palydėjo jį iki durų, tarė: „Motina, šiandien pama- 
tysi savo sūnų arba didžiuoju pontiliku arba tremtiniu!“" 
Pradėjus balsuoti, kilo dideli ginčai, bet Cezaris laimėjo. 
Senatas ir aristokratija išsigando, kad per Cezarį nesuįžū- 
lėtų liaudis. Todėl Pizonas ir Katulas prikaišiojo Ciceronui, 
kad jis Katilinos sąmokslo metu pasigailėjo Cezario, kurį 
buvo galima lengvai apkaltinti. 

Katilina galvojo ne tik pakeisti valdymo formą, bet ir 
panaikinti bet kokią valdžią ir padaryti tikrą perversmą. 
Iškilus prieš jį menkiems kaltinimams, bet didžiųjų jo pla- 
nų dar neatidengus, Kalilina pabėgo, o sostinėje paliko Len- 
tulą ir Cetegą,-pavedęs jiems įvykdyti sąmokslą. Nežinia, 
ar Cezaris šiuos žmones slapta palaikė ir jiems padėjo, ta- 
čiau senate, kai sąmokslininkų nusikaltimas buvo galutinai 
įrodytas ir konsulas Ciceronas pradėjo klausinėti kiekvieno 
senatoriaus nuomonės, kaip bausti kaltininkus, visi pasisakė 
už mirties bausmę, kol atėjo eilė Cezariui. Cezaris atsistojęs 
pasakė iš anksto apgalvotą kalbą, kad žudyti be teismo 
aukštus ir kilmingus vyrus, jei nėra labai svarbaus reikalo, 
ir neteisinga, ir nesiderina su romėnų papročiais; jeigu jie 
būsią saugomi kalėjimuose iki Katilinos sąmokslo sutriuški- 
nimo tuose Italijos miestuose, kuriuos parinksiąs pats Cice- 
ronas, tai vėliau senatas galėsiąs taikos metu ramiai spręsti 
kiekvieno likimą. 

8. Šis jo pasiūlymas atrodė toks žmoniškas ir buvo gi- 
namas tokia iškalbos jėga, kad su Cezariu sutiko ne tiktai 
po jo kalbėjusieji senatoriai, bet ir dauguma anksčiau 
kalbėjusių atsisakė savo nuomonės ir prie jo prisidėjo, kol 
atėjo eilė kalbėti Katonui ir Katului. Juodu ėmė karštai 
priešintis, o Katonas savo kalboje net išdėstė savo įtari- 
mus prieš Cezarį ir smarkiai jį puolė. Pagaliau sąmoksli- 
ninkai buvo pasmerkti mirti, ir kai Cezaris ėjo iš senato, 
jį užpuolė su ištrauktais kardais daugybė jaunų romėnų, 
saugojusių tada Ciceroną. Bet, kaip pasakojama, Kurionas 
uždengęs Cezarį savo toga ir išsivedęs, o ir pats Ciceronas, 
į kurį pažiūrėjo jaunuoliai, davė jiems ženklą sustoti, ar 

bijodamas liaudies, ar šitą nužudymą laikydamas neteisingų 
ir neleistinu. Jeigu visa tai tiesa, nežinau, kodėl Ciceronas 
nieko apie tai neparašė savo konsulavimo istorijoje. Vė- 
liau jis buvo apkaltintas, kad nepasinaudojęs pasitaikiusia 
tada gera proga alsikratyti Cezariu, 0 pabijojęs liaudies, 
kuri nepaprastai jį mylėjus. 

Kada po kelių dienų Cezaris atėjo į senatą pasiteisinti 
dėl tų įtarimų, čia kilo baisus triukšmas. Kadangi se- 
natas užsiposėdžiavo ilgiau, negu paprastai, sulėkė minia, 
šaukdama apsupo senatą ir primygtinai reikalavo išleisti 
Cezarį. Dėl to ir Katonas, daugiausia bijodamas beturčių 
sukilimo, kurie, sudėję viltis į Cezarį, galėjo sukiršinti ir 
visą liaudį, įtikino senatą dalinti jiems kas mėnesį duoną. 
Valstybės metinės išlaidos dėl to padidėjo septyniais su 
puse milijonų sestercijų, bet šita priemonė išsklaidė senato 
baimę ir kaip tik laiku susilpnino ar net sunaikino Cezario 
galią, nes jis buvo paskirtas pretoriumi ir, šitas pareigas 
eidamas, būtų buvęs dar pavojingesnis. 

9. Cezario namuose įvyko nemalonus atsitikimas, nors 
ir be jokių tragiškų pasekmių. Publijus Kiodijus buvo patri- 
cijus, garsėjęs savo turtais ir iškalba, bet savo įžūlumu ir 
akiplėšiškumu nenusileidęs nė garsiausiems niekšams. Jis 
mylėjo Pompėją, Cezario žmoną, kuri nebuvo jam abe- 
jinga. Bet moterų kambariai buvo labai griežtai saugojami, 
o Aurelija, Cezario motina, dorybinga moteris, atsidėjusi 
žiūrėjo savo marčios, ir įsimylėjusiems susitikti buvo sunku 
ir pavojinga. 

Romėnai turi deivę, kurią jie vadina Gerąja, o graikai — 
Moterų deive. Frigai ją laiko savo krašto dievybe, kara- 
liaus Mido motina, romėnai sako, kad ji nimfa Driada, 
Fauno sugyventinė, o graikai — kad ji toji iš Dioniso mo- 
tinų. kurios vardo negalima tarti. Dėl to moterys per jos 
šventę kaišo palapines vynmedžio šakomis, ir prie deivės 
statulos kojų, kaip pasakoja mitas, guli šventoji gyvatė. 

Kai atliekamos jos švenčių apeigos, nė vienam vyrui 

dalyvauti nei užeili į namus negalima; Lik vienos moterys 
atlieka šventąsias apeigas, kurios, sako, daug kuo panašios 
į orfikų misterijas. Atėjus šventės metui, konsulas arba 
pretorius, kurio name ruošiama šventė, su visais vyrais 
išeina iš namų, o žmona, likusi šeimininke, pradeda apeigas. 
Didžioji jų dalis atliekama naktį su žaidimais ir muzika. 

10. Tais metais šią šventę rengė Pompėja, ir Klodijus, 
neturėdamas dar barzdos ir dėl to tikėdamasis, kad jo ne- 
pažins, apsirengė kitaristės drabužiais ir atėjo čia, panašus 
į jauną moterį. Durys buvo atidarytos, ir jį ramiai į namus 
įvedė Pompėjos tarnaitė, jo bendrininkė, kuri ir nubėgo 
duoti žinios Pompėjai. Tarnaitei užtrukus, Klodijus neturėjo 
kantrybės laukti ten, kur buvo paliktas, ir ėmė klaidžioti 
šitame dideliame name, vengdamas šviesos, bet jį sutiko 
Aurelijos vergė. Ši, manydama, kad čia moteris, kvietė 
dalyvauti žaidimuose. Nors jis ir priešinosi, tarnaitė atsi- 
tempė į vidurį kambario ir pradėjo klausinėti, kas ji per 
viena ir iš kur. Kai Klodijus atsakė laukiąs Abros (toks 
buvo Pompėjos tarnaitės vardas), balsas jį išdavė, ir tar- 
naitė tuojau nubėgo į apšviestą vietą prie moterų, šaukda- 
ma, kad radusi vyrą kambariuose. Moterys persigando, 
o Aurelija, pametusi visas apeigas deivei ir uždengusi šven- 
tuosius daiktus, liepė uždaryti duris ir su žibintu pati ėmė 
ieškoti po namus Klodijaus. Jis buvo rastas kambaryje pas 
tarnailę, kuri jį buvo įvedusi, ir moterys išvarė jį iš namų. 
Tą pačią naktį moterys, sugrįžusios namo, papasakojo vy- 
rams, kas buvo atsitikę. 

Rytojaus dieną po visą Romą pasklido girdas, kad Klo- 
dijus padarė tokią šventvagystę ir nusikalto ne tik tiems, 
kuriuos įžeidė, bet ir miestui, ir dievams. Vienas tribūnas 
viešai patraukė jį atsakomybėn už bedieviškumą, o įtakin- 
giausieji senatoriai kalbėjo prieš jį, be kitų baisių begė- 
dysčių, kaltindami dar ir svetimoteriavimu su savo tikra 
seseria, Lukulo žmona. Tačiau liaudis pasipriešino šitoms 
jų pastangoms ir stojo ginti Klodijaus, ir tai buvo didelė 
parama jam prieš teisėjus, kurie buvo persigandę ir drebėjo 

prieš minią. Cezaris tuojau pat išsiskyrė su Pompėja, bet, 
pakviestas į teismą liudininku, pasakė nieko nežinąs apie 
tuos darbus, kuriais kaltinamas Klodijus. Šitie žodžiai pasi- 
rodė labai keisti, ir kaltintojas jį paklausė: „Bet kodėl tada 
išvarei savo žmoną?" —,,„Todėl, kad nenoriu, jog mano žmo- 
na būtų net įtariama“, — atsakė Cezaris, Vieni sako, kad 
Cezaris kalbėjęs taip, kaip ir galvojęs, kiti mano, kad jis 
norėjęs įtikti liaudžiai, kuri troško išgelbėti Klodijų. Kal- 
tinamasis buvo išteisintas, nęs dauguma teisėjų balsuodami 
padavė lenteles su neaiškiu parašu, kad pasmerkę neuž- 
sitrauktų liaudies nemalonės, o išteisinę — neprarastų gar- 
bės aristokratų akyse, 

11. Po savo pretūros Cezaris tuoj pat gavo valdyti Ispa- 
niją. Negalėdamas patenkinti savo skolintojų, kurie jį ap- 
spito išvažiuojantį, šaukdami, kad skolas atiduotų, Cezaris 
kreipėsi į Krasą, didžiausią Romos turtuolį, kuriam reikėjo 
Cezario jėgos ir veiklumo politinei kovai su Pompėjum. 
Krasas sutiko patenkinti priekabiausius ir labiausiai nenu- 
maldomus Cezario skolintojus, ir, jam laidavus aštuoniais 
šimtais trisdešimt talentų, Cezaris galėjo išvykti į provin- 
ciją. Sako, Cezariui persikėlus per Alpes ir keliaujant per 
mažą miestelį, kur gyveno labai nedaug varganų žmonių, 
jo palydovai juokaudami paklausę: „Nejaugi ir čia yra 
žmonių, kurie siekia valdžios, rungiasi dėl pirmųjų vietų, 
o didžiūnai vienas kitam pavydi?“ Cezaris jiems labai rim- 
tai atsakęs: „Norėčiau būti verčiau pirmuoju čia, negu 
antruojų Romoje.“ Ispanijoje laisvalaikiu skaitydamas kažką 
apie Aleksandro žygius, Cezaris ilgai mąstė, o paskui net - 
pravirko. Kai nustebę draugai paklausė, ko verkiąs, tasai 
atsakė: „Kaip manot, ar neverta man liūdėti, kai Aleksand- 
ras, būdamas mano metų, jau valdė daugybę tautų, 0 aš 
dar nieko didingo nesu padaręs!" 

12. Atkeliavęs į Ispaniją, Cezaris tuoj pat griebėsi veik- 
ti: per keletą dienų surinko dešimtį kohortų, kurias pri- 
jungė prie dvidešimties jau turimų, ir išžygiavo prieš ka- 
laikus ir luzitanus, sumušė juos ir priėjo iki Okeano, 

pavergdamas tautas, kurios anksčiau nebuvo Romos valdžio- 
je. Sėkmingai kariaudamas, jis ne blogiau sprendė ir tai- 
kos reikalus: įvedė santarvę tarp miestų, bet labiausiai 
stengėsi nutraukti skolintojų ir skolininkų ginčus. Jis įsa- 
kė, kad skolininkas kiekvienais metais išmokėtų skolintojui 
du trečdalius savo pajamų, o sau pasiliktų trečią dalį, kol 
tokiu būdų bus išmokėta visa skola. Nuveikęs šiuos darbus, 
labai palankiai visų sutiktus, jis iškeliavo iš provincijos, kur 
ir pats susikrovė didelius turtus ir praturtino žygių metu 
savo kareivius, kurie jį paskelbė imperatorium. 

13. Tiems, kurie siekė triumfo, reikėjo būli už mies- 
to, o kurie kėlė savo kandidatūras konsulatui, turėjo būti 
Romoje. Cezaris, parvykęs prieš pat konsulų rinkimus, ai- 
sidūrė labai keblioje padėlyje dėl šitos dilemos ir todėl 
pasiuntė senatui prašymą, kad jam būtų leista už akių 
siekti konsulato per draugus. Katonas pirmasis pasisakė 
prieš jo reikalavimą, remdamasis įstatymu, bet paskui, pa- 
matęs, kad Cezaris įsiteikęs, daugeliui senatorių, stengėsi 
užvilkinti klausimo sprendimą ir sakė kalbą ištisą dieną. 
Tada Cezaris nusprendė atsisakyti triumio ir siekti konsu- 
lato. Sugrįžęs į Romą, jis tuojau griebėsi politinės gudrybės 
ir apgavo visus, išskyrus Katoną. Tai buvo sutaikymas dviejų 
galingiausių Romoje žmonių: Pompėjaus ir Kraso. Cezaris iš 
varžovų padaręs juos draugais ir sujungęs abiejų jėgą, 
šituo savo darbu, kuris atrodė toks garbingas, nepastebimai 
įvykdė valstybinį perversmą. Ne Cezario ir Pompėjaus ki- 
virčai, kaip galvoja daugelis, sukėlė pilietinius karus, bet 

" greičiau jų draugystė, nes iš pradžių jie padarė sąjungą, 
norėdami nuversti aristokratiją, o paskui patys pradėjo vai- 
dytis. Katonas dažnai numatydavo ateitį ir už tai buvo vadi- 
namas įkyriu ir vaidingu žmogumi, o paskui įgijo nors ir 
protingo, bet nelaimingo patarėjo šlovę. 

14, Iš vienos pusės remiamas Kraso, iš kitos — Pompė- 
jaus, Cezaris laimėjo rinkimus ir iškilmingai buvo paskelb- 
tas konsulu su Kalpurnijum Bibulu. Pradėjęs eiti savo pa- 


250 


reigas, jis, norėdamas įsiteikti liaudžiai, tuojau pateikė įsta- 
lymo projektus, kurie labiau tiko ne konsului, o kokiam 
įžūliam liaudies tribūnui. Jis pasiūlė steigti kolonijas ir da- 
linti duoną. Šitam pasiūlymui pasipriešino visi optimatai, ir 
Cezaris, seniai ieškojęs tokios progos, pradėjo šaukti ir pri- 


"siekinėti, kad jis dėl senato atšiaurumo ir pasipūtimo ver- 


čiamas gerintis liaudžiai prieš savo norą, ir tuoj pat nubėgo 
į forumą. Čia, pasistatęs iš vienos pusės Krasą, iš kitos — 
Pompėjų, paklausė, ar jie pritarią jo pasiūlytiems įstaty- 
mams. Jie atsakė priiarią, ir Cezaris tada prašė palaikyti jį 
prieš tuos, kurie su ginklu jam skersai kelio stoja. Abu priža- 
dėjo. Pompėjus dar pridūrė, kad prieš kardus jis eisiąs ne 
lik su kardu, bet ir su skydu. Šitie žodžiai nepatiko optima- 
lams, kurie laikė jo kalbą beprotiškų, vaikišku paikiojimu, 
nederančių nei paties Pompėjaus orumui, nei tai pagarbai, 
kurią jis turėjo rodyti senatui; užtat liaudis džiūgavo. 
Stengdamasis dar labiau užsigarantuoti Pompėjaus ga- 
lybę, Cezaris išleido už Pompėjaus savo dukterį Juliją, Nors 
ji ir buvo jau Servilijaus Cepiono sužadėtinė, o Servi- 
lijui prižadėjo Pompėjaus dukterį, kuri irgi nebuvo laisva, 
o pažadėta Faustui, Sulos sūnui. Netrukus pats Cezaris vedė 
Pizono dukterį Kalpurniją, o Pizoną ateinantiems metams 
paskyrė konsulu. Tada Katonas dar labiau senate ėmė skųs- 
tis ir šaukti, kad negalima pakęsti tokių žmonių, kurie 
sąvadavimais siekia valdžios ir per moteris vienas kitam 
atiduoda valdyti provincijas ir valstybės vietas. Bibulas, Ce- 
zario kolega, visaip stengėsi sukliudyti tą įstatymo projektą, 
bet, kadangi jam nieko neišėjo, be to, dar grėsė pavojus 
būti nužudylam forume kartu su Katonu, tai visą likusį 
savo konsulavimo laiką gyveno užsidaręs namie. Pompė- 
jus po savo vestuvių netrukus užėmė su ginkluotais Žmo- 
nėmis forumą ir padėjo liaudžiai pasiekti, kad būtų patvir- 
tinti Cezario pasiūlyti įstatymai, o Cezaris gavo penkeriems 
metams valdyti Galiją, šiapus ir anapus Alpių, ir Iliriją 
su keturiais legionais. Katoną, kuris bandė pasipriešinti ši- 
tiems nutarimams, Cezaris įsakė nuvesti į kalėjimą, many- 


251 


damas, kad (as šauksis liaudies tribūnų pagalbos, Tačiau 
Katonas davėsi vedamas ir nepratarė nė žodžio, ir, kai ne 
tik opiimatai piktinosi tokiu poelgiu, bet net liaudis, gerb- 
dama Katono dorybes, sekė paskui jį nuliūdusi ir tylėdama, 
Cezaris pats slapta paprašė vieną liaudies tribūną paleisti 
Katoną. Iš likusių senatorių tik maža dalis ėjo su Cezariu 
į senato posėdžius, o kiti, piktindamiesi jo elgesiu, visai 
pasitraukė, Kada Konsidijus, vienas seniausių senatorių, pa- 
sakė, kad jie nealeiną, bijodami jo ginklų ir kareivių, Ce- 
zaris jį paklausė: „Tai kodėl tu, taip pat bijodamas, nesėdi 
namie?" —,Nebijau— aisakė Konsidijus,— dėl senatvės, nes 
man nėra ko rūpintis gyvenimu, kurio tiek maža beliko.“ 
Bet gėdingiausias Cezario konsulavimo metu įvykis atrodė 
tas, kad liaudies tribūnu buvo išrinktas tas pats Klodijus, 
kuris išniekino ir Cezario šeimos šventumą, ir slaptingasias 
nakties apeigas. Jis buvo išrinktas Ciceronui pražudyti; ir 
pats Cezaris į savo provinciją išvyko tiktai tada, kai su 
Klodijaus pagalba nuvertė Ciceroną ir pasiekė, kad jis 
būtų ištremtas iš Italijos. 

15. Tokie, sako, buvo įvykiai Cezario gyvenime prieš 
galų karus. O tų karų metu, atlikdamas žygius, kuriais pa- 
vergė galus, jis pradėjo tarsi naują gyvenimą, pakeitęs savo 
veiklos dirvą. Karinių talentu, sugebėjimu vadovauti kariuo- 
menei jis nenusileido patiems žymiesiems ir didiesiems 
karvedžiams. Jeigu palyginsime jį su Fabijum, Scipionu, 
Metelu ar su jo amžininkais, ar kiek anksčiau gyvenusiais, 
kaip Sula, Marijus, abu Lukulai ir net pats Pompėjus, kurio 
šlovė kilo lig dangaus, įsitikinsime, kad Cezaris savo žy- 
giais vienus pralenkė mūšio vietų nepatogumu, kitus — nu- 
kariautų žemių didumu, trečius — nugalėtų priešų gausumu 
ir jėga, ketvirtus — priešų žiaurumu ir klastingumu, kitus — 
savo švelnumu ir gailestingumu belaisviams, dar kitus — 
dovanomis ir malonėmis kareiviams ir pagaliau visus — mūšių 
gausumu ir nukautų priešų skaičiumi. Beveik dešimtį metų 
kariaudamas su galais, paėmė daugiau negu aštuonis šimtus 

miestų, nugalėjo tris šimtus tautų, kovėsi su trims milijo- 
nais priešų, iš jų milijoną nukovė mūšio lauke ir tiek pat 
paėmė į nelaisvę. 

16. Kariai taip mylėjo Cezarį ir taip jam buvo atsi- 
davę, kad netgi tie, kurie prie kitų vadų niekuo nepasižy- 
mėdavo, su nepaprasta energija puldavo į bet kokį pavojų 
dėl Cezario garbės. Toks buvo Acilijus, kuris jūros kauty- 
nėse prie Masalijos įšoko į priešo laivą ir, kai kardu jam 
buvo nukirsta dešinė ranka, nepaleido skydo iš kitos ran- 
kos ir, tvodamas juo priešams per veidus, juos visus išvaikė 
ir paėmė laivą. Kasijus Sceva, kuriam mūšy prie Dirachi- 
jaus strėle buvo išdurta akis, ietimi kiaurai pervertas petys 
ir šlaunis, o į jo skydą buvo atsimušę šimtas trisdešimt 
strėlių, pašaukė priešus, lyg norėdamas pasiduoti, bet kai 
du iš jų priėjo, tas vienam kardu atkirto petį, kitą nuvijo, 
sudrožęs į veidą, o pats išsigelbėjo, saviesiems atskubėjus 
į pagalbą. 

Kartą Bretanijoj priešakiniams centurionams atsidūrus 
pelkėtose ir vandeningose vietose, kur juos užpuolė prie- 
šai, vienas kareivis, pačiam Cezariui stebint mūšį, puolė 
į priešų vidurį ir nepaprastu savo narsumu išgelbėjo cen- 
turionus. Barbarams išlaksčius, jis pats, sunkiai vilkdamasis 
iš paskos, puolė į dumbliną upę ir, čia plaukdamas, čia bris- 
damas, vargais negalais pasiekė kitą krantą, vos įveikęs vi- 
sus sunkumus ir pametęs savo skydą. Cezaris ir palydovai, 
jo žygio sužavėti, sutiko jį šaukdami iš džiaugsmo, o jis, 
nuleidęs galvą, su ašaromis akyse puolė Cezariui po kojų, 
prašydamas atleisti, kad pametė skydą. 

Afrikoje Scipiono kareiviai paėmė Cezario laivą, ku- 
riame plaukė kvestorium paskirtas Granijus Petronas. Visą 
įgulą jie paėmė į nelaisvę, o kvestoriui sakėsi palieką lais- 
vę. Bet šis atsakė, kad Cezario kareiviai pripratę kitiems 
gyvybę dovanoti, o pasigailėjimo iš kitų neprašo, ir pats 
persivėrė kardu. h 

17. Tokį jų uolumą, tokią narsą pais Cezaris išugdė 
savo kariams. Pirmiausia jis nešykštėjo jiems dovanų ir 

pagerbimo, norėdamas įrodyti, kad karuose įgytą turtą jis 
krauna nę savo prabangai ar kokiems nors žemiems malo- 
numams, bet laiko padėjęs kaip atlyginimą už narsumą ir 
tik tiek jį eikvoja, kiek reikia apdovanoti nusipelniusiems 
kareiviams. Be tof jis noriai statė save į pavojus, kentė 
visus karo sunkumus. Kareiviai nesistebėjo, kad Cezaris 
nevengia pavojų, nes žinojo, koks jis garbėtroška, bet 
juos stebino, kad jis taip kantriai kenčia vargus, kurie, 
rodės, praneša jėgas, nes jis buvo silpnas, balto ir švel- 
naus kūno, jį kamavo galvos skausmai ir nuomaras. Pirmas 
priepuolis jį ištiko, kaip pasakojama, Korduboje. Tačiau silp- 
numas nebuvo dingstis jam lepintiis, karinė tarnyba buvo 
jam vaistas nuo ligų: nuolat dalyvaudamas žygiuose, kukliai 
maitindamasis, visad būdamas gryname ore ir kęsdamas 
- nepriteklius, jis kovojo su savo silpnumu ir stiprino kūną. 
Beveik visuomet jis miegodavo vežime arba neštuvuose, kad 
net ir poilsio valandos būtų naudingai sunaudotos. Dieną 
jis lankydavo tvirtoves, miestus, stovyklas; šalia jo sėdėda- 
vo vergas, kuris, Cezariui diktuojant, viską užrašydavo, o už- 
pakalyje stovėdavo kareivis su kardu. Cezaris žygiuodavo 
taip greitai, kad pirmą kartą žygiuodamas iš Romos aštuntą 
dieną pasiekė Rodaną. Nuo pat vaikystės Cezaris puikiai 
jojo, jis buvo pratęs lėkti zovada, sunėręs už nugaros ran- 
kas. Šitame žygyje prieš galus jis raitas diktuodavo laiškus 
ir galėjo vienu metu diktuoti dviem raštininkams, o pasak 
Opijaus, ir daugiau negu dviem. Pasakojama, kad Cezaris 
pirmasis sugalvojo bendrauti su draugais per laiškus, kai 
labai neturėdavo laiko su jais pačiais aptarti svarbių reikalų 
arba negalėdavo susitikti dėl sostinės didumo. 

Kad jis buvo neišrankus valgiui, rodo šis pavyzdys, Kar- 
tą Valerijus Leontas, jo pažįstamas Mediolane, pakvietė 
jį pietų. Buvo pateikta šparagų, užpiltų mira vietoj aliejaus. 
Cezaris valgė, nieko nežiūrėdamas, ir barė draugus, kurie 
rodė nepasitenkinimą: „Jeigu jums kas nepatinka,— tarė 
Cezaris, — nevalgykit, bet kas rodo nepasitenkinimą šituo 
storžieviškumu, pats yra storžievis.“ 

Kartą kelionėje jį užklupo audra ir reikėjo ieškotis prie- 
globsčio neturtingo žmogaus pirkelėje. Radęs čia tik vieną 
kambarėlį, kuriame galėjo tilpti vos vienas žmogus, Ce- 
zaris pasakė savo draugams, kad kilmingiems reikią užleisti 
garbingiausias vietas, o reikalingiausias — ligoniams, ir pa- 
guldė Opijų kambarėlyje, o pats su kitais miegojo pasto- 
gėje prieš duris, 

18. Galų kare Cezaris pirmiausia susidūrė su helvetais 
ir tigurinais, kurie, sudeginę dvylika savo miestų ir ke- | 
turis šimtus kaimų, patraukė per romėnų Galiją, kaip kadaise 
kimbrai ir teutonai. Drąsumu jie buvo tokie pat baisūs ir 
lygūs skaičiumi. Jų buvo trys šimtai tūkstančių, iš kurių 
šimtas devyniasdešimt tūkstančių galėjo valdyti ginklą. Ti- 
gurinus ant Araro upės krantų sumušė ne pats Cezaris, bet 
jo pasiųstas Labienas. O helvetai užpuolė Cezarį netikėtai, 
kada šis vedė kariuomenę į romėnų sąjungininkų miestą, 
bet jis spėjo nužygiuoti į sustiprintą vietovę, kur surinko 
kariuomenę ir išrikiavo mūšiui. Kai jam buvo atvestas ark- 
lys, Cezaris pasakė: „Jis man bus reikalingas po pergalės, 
kai vysime bėglius, o dabar pulkime priešus“, ir pats puolė 
priešą pėsčiomis. Daug laiko ir vargo reikėjo atmušti jų 
pulkams, bet dar didesnis buvo vargas paimti jų gurguoles 
ir stovyklą, nes ten kovėsi ne tik vėl susibūrę kariai, bet 
kartu su jais iki paskutinio atodūsio gynėsi ir jų žmonos 
su vaikais. Visi buvo išžudyti, ir mūšis vos pasibaigė vidur- 
naktį. Savo puikią pergalę Cezaris apvainikavo dar dides- 
niu žygiu. Jis surinko po mūšio gyvus likusius barbarus 
(o jų buvo daugiau negu šimtas tūkstančių) ir apgyvendino 
vėl tas žemes, iš kurių šie buvo išbėgę, ir tuos miestus, 
kuriuos buvo sugriovę. Cezaris taip padarė, bijodamas, kad 
germanai gali persikelti į tuščias sritis ir jas užimti. 

19. Antrąjį kartą jis kariavo už galus prieš germanus, 
nors anksčiau jų karalių Ariovistą ir buvo padaręs romėnų 
sąjungininku, Germanai buvo nepakenčiami kaimynai Ce- 
zario užkariautoms tautoms, ir nebuvo abejonės, kad jie 
nepasitenkins savo valdomis ir nenurims, bet, pirmai progai 

pasitaikius, trauks tolyn ir užims Galiją. Cezaris, pamalęs, 
kad jo kariuomenės vadai bijo to karo, ypač kilmingi jau- 
nuoliai, kurie žygiavo su Cezariu tikėdamiesi praturlėti ir 
prabangiai gyventi, sušaukė juos į susirinkimą ir pasakė, 
kad jie, būdami tokie bailiai ir lepūnai, galį mesti karo 
tarnybą ir nestatyti savęs į pavojų prieš savo norą, 0 jis 
pats tik su dešimtuoju legionu žygiuosiąs prieš barbarus, 
nes barbarai nesą baisesni priešai už kimbrus, o jis esąs 
ne menkesnis karvedys už Marijų. Tada dešimtasis legionas 
nusiuntė pas jį pasiuntinius pareikšti jam padėkos, o kiti 
legionai apkaltino savo vadus; pagaliau visi kareiviai, ku- 
pini ryžto ir narsos, ėjo paskui Cezarį ir, žygiavę daugelį 
dienų, pasistatė stovyklą už dviejų šimtų stadijų nuo 
priešo. 

Jų atžygiavimas palaužė Ariovisto pasitikėjimą savimi. 
Jis nesitikėjo, kad romėnai, kurie, rodos, nebūtų galėję 
atlaikyti germanų puolimo, patys ryžtųsi juos pulti. Jis 
stebėjosi Cezario drąsumu ir tuo pačiu metu pamatė, kad 
jo paties kariuomenė sutrikusi. Dar labiau numušė germa- 
nams drąsą jų šventikių pranašystės. Šios moterys, spėda- 
mos ateitį iš upių čiurlenimo ir srovės sūkurių, pranašavo, 
kad nevalia pradėti mūšio, kol nestos jaunas mėnulis. 

Kai Cezaris tai sužinojo ir pamatė, jog germanai vi)- 
kina puolimą, nutarė, kad geriau užpulti juos, kai jie 
nenori kautis, negu laukti jiems palankaus laiko, Puldamas 
jų sutvirtinimus ir aukštumas, kur buvo jų stovykla, Cezaris 
taip įerzino germanus, kad jie, nesitverdami piktumu, išėjo 
iš stovyklos ir stojo į mūšį. Cezaris visai juos sutriuškino 
ir vijo keturis šimtus stadijų iki Reino krantų, visą tą 
lygumą nuklojęs priešų lavonais ir ginklais. Ariovistas 
spėjo su keletu palydovų persikelti per Reiną. Pasakojama, 
kad lygumoje buvę apie aštuoniasdešimt tūkstančių la- 
vonų. 

20. Baigęs šiuos du karus, Cezaris savo kariuomenę pa- 
liko žiemos stovykloje Sekvanų krašte, o pats nuvyko 
į Galiją prie Pado upės, kad galėtų iš arti stebėti, kas 

dedasi Romoje. Šita Galija buvo jam paskirtos provincijos 
dalis, nes Rubikono upė skiria likusią Italijos dalį nuo 
Alpių Galijos. Būdamas Galijoje, Cezaris stengėsi įsigyti 
kuo daugiau šalininkų: jie lankydavosi pas jį pulkais, ir 
Cezaris duodavo kiekvienam, ko tik paprašydavo, ir visi 
išeidavo arba jo apdovanoti, arba vilčių kupini. Pompėjus 
nežinojo, kad per visą šitą karą Cezaris taip elgdavosi: 
arba nugalėdavo priešus piliečių ginklais, arba pačius pi- 
liečius pavergdavo priešų turtais. 

Tuo tarpu belgai, galingiausia galų gentis, turinti treč- 
dalį visos Galijos, atsimetė nuo romėnų ir surinko kariuo- 
menę — daugelį tūkstančių ginkluotų žmonių. Išgirdęs apie 
tai, Cezaris paskubomis puolė priešus, beplėšiančius galų, 
romėnų sąjungininkų, žemes. Jis visiškai sumušė susigrūdu- 
sius, mažai bekovojančius jų pulkus. Užmuštųjų buvo tiek 
daug, kad romėnai jų kūnais pereidavo ežerus ir gilias upes. 
O atsimetusios tautelės prie Okeano krantų pasidavė jam be 
kovos. Paskui Cezaris išžygiavo prieš žiauriausią ir karin- 
giausią belgų gentį — nervijus, gyvenančius tankiuose miš- 
kuose. Paslėpę savo šeimas ir turtą tankmėje kuo toliau 
nuo priešų, patys su šešiasdešimt tūkstančių kareivių staiga 
užpuolė Cezarį, kuris kasė įtvirtinimus ir nelaukė kautynių. 
Jie sutriuškino romėnų raitelius ir, apsupę dvyliktąjį ir sep- 
tintąjį legioną, išmušė visus centurionus. Jeigu Cezaris ne- 
būtų pastvėręs skydo ir nebūtų puolęs barbarų, skindamasis 
kelią per kovojančius, ir jeigu dešimtasis legionas nuo aukš- 
tumos nebūtų atbėgęs Cezariui į pagalbą ir nebūtų pralaužęs 
priešų eilių, vargu ar būtų išsigelbėjęs nors vienas romėnas, 
Romėnai, įkvėpti Cezario drąsos, kovėsi nežmoniškai nar- 
siai, bet nervijų bėgti neprivertė ir išmušė juos vietoj. Kaip 
pasakojama, iš šešiasdešimt tūkstančių barbarų išsigelbėjo 
tik penki šimtai, o iš keturių šimių senatorių — tik trys. 

21. Kai buvo gauta 'žinia apie tą pergalę, senatas nu- 
tarė penkiolika dienų švęsti ir aukoti dievams aukas. Nė 
viena pergalė lig šiol nebuvo taip ilgai ir iškilmingai šven- 
čiama. Iš tikrųjų ir pavojus buvo didelis, vienu metu su- 

kilus prieš romėnus tokiai daugybei tautų, it pergalė at- 
rodė dar didingesnė, kad nugalėtojas buvo Cezaris, kurį taip 
mylėjo liaudis. 

Sutvarkęs Galijoj reikalus, pats Cezaris vėl žiemojo 
Pado apylinkėse, vykdydamas savo sumanymus Romoje — 
jo remiami kandidatai į valstybines vietas papirkdavo liau- 
dį iš jo gautais pinigais ir, išrinkti magistratais, darydavo 
viską, kad tik padidintų Cezario galybę. Be to, į Luką 
pas jį suvažiavo beveik visi žymiausi ir didžiausi vyrai, 
kaip Pompėjus, Krasas, Sardinijos pretorius Apijus, Ispa- 
nijos prokonsulas Nepotas; tokiu būdu ten susirinko šimtas 
dvidešimt liktorių ir daugiau kaip du šimtai senatorių. 
Suėję pasitarti, jie nusprendė, kad Pompėjus ir Krasas 
bus išrinkti konsulais, Cezariui dar penkeriems metams bus 
skiriama valdyti Galija ir išmokėta tam tikra pinigų suma. 
Ši pastaroji sąlyga atrodė labai keista visiems protingiems 
Romos žmonėms. Tie, kurie buvo gavę iš Cezario šitiek pi- 
nigų, įtikinėjo senatą parūpinti jam lėšų, lyg jis nieko 
neturėtų, arba, geriau sakant, vertė senatą, kad ir kaip jis 
nenorėjo. Katono tuo metu nebuvo, jis tyčiomis buvo iš- 
siųstas į Kiprą, o Favonijus, Katono šalininkas, nieko savo 
priešinimusi nepasiekęs, išbėgo iš senato, šaukdamasis liau- 
dies prieš šituos įstatymus. Bet niekas jo nepaisė: vieni ty- 
lėjo, bijodami Pompėjaus ir Kraso, o daugelis norėjo įsi- 
teikti Cezariui, į kurį buvo sudėję visas viltis. 

22. Cezaris, grįžęs į Galiją, kur buvo jo kariuomenė, 
rado krašte įsiliepsnojusį didelį karą, nes dvi didelės ger- 
manų gentys, usipetai ir tenkterai, neseniai buvo perėjusios 
Reiną, norėdamos užkariauti žemes anapus tos upės. Apie 
mūšį sų šitais barbarais Cezaris aprašė savo užrašuose. 
Jie atsiuntė pas jį pasiuntinius, bet paliaubų. metu užpuolė 
ji kelyje ir tokiu būdu tik su aštuoniais šimtais raitelių iš- 
vaikė penkis tūkstančius Cezario raitininkijos, kuri šito 
puolimo visai nesitikėjo. Paskui germanai vėl atsiuntė pa- 
siuntinius, norėdami antrą kartą jį apgauti, bet Cezaris 
juos sulaikė ir išžygiavo su kariuomene prieš barbarus, 

laikydamas kvailu daiktu pasitikėti tokiais klastingais, su- 
tarčių nesilaikančiais žmonėmis. Tanusijus sako, kad, sena- 
tui nutarus aukoti dievams aukas ir alšvęsti šitą pergalę, 
Katonas pasiūlė išduoti Cezarį barbarams, kad miestas būtų 
apvalytas- nuo priesaikos sulaužymo dėmės ir prakeikimas 
kristų kaltininkui. Iš barbarų, .persikėlusių per upę, keturi 
šimtai Llūkstančių buvo iškapota, tik nedaugelį perėjusių 
priglaudė sugambrai, germanų tautelė. Šitos dingsties ir 
nusitvėrė Cezaris karu; prieš sugambrus, nes, trokšdamas 
garbės, jis norėjo būti pirmasis vadas, su kariuomene per- 
ėjęs Reiną. Jis ėmė statyti tiltą plačioje upės vietoje, kur 
labai stipri srovė nešė medžius, o šie atsimušdami laužė til- 
to polius. Cezaris įsakė įkalti prieš tiltą, vidury upės, dide- 
lius medžių kamienus, kad jie sulaikytų ir užtvenktų srovę, 
it per dešimt dienų baigė tiltą, į kurį žiūrint buvo sunku 
savo akimis patikėti. 

23. Jis perėjo su kariuomene į kitą krantą, ir niekas 
nedrįso jam pasipriešinti, nes net karingiausioji germanų 
gentis, svebai, išsislapstė giliose miško tankmėse. Cezaris 
išdegino priešų šalį, padrąsino ištikimus romėnų sąjunginin- 
kus ir vėl grįžo į Galiją, išbuvęs Germanijoje aštuoniolika 
dienų. 

Žygyje prieš britus Cezaris parodė neregėtą drąsą. Jis 
pirmasis su laivynu įplaukė į vakarinį Okeaną ir su savo 
kariuomene perplaukė Atlanto jūrą, jis išplėtė romėnų 
imperiją už žinomo pasėlio ribų, pabandęs užkariauti salą, 
tokią didelę, kad dėl jos k.rštai ginčijosi daugelis rašytojų, 
kurie manė, kad šios salos nėra buvę, kad jos vardas ir pa- 
. sakojimai apie ją — grynas išmislas. Cezaris du kartus 


giau pakenkęs priešui, negu padaręs naudos savo karei- 
viams (neturtingi, nuskurdę britai neturėjo nieko, ką būtų 
buvę verta iš jų paimti), ir užbaigė karą ne taip, kaip no- 
rėjo: paėmęs iš jų karaliaus įkaitus, uždėjęs jam duoklę, iš- 
plaukė iš salos. 

Galijoje Cezaris rado laišką, kurio nebuvo spėta jam 
nusiųsti į salą. Jame Romos draugai rašė apie jo dukters 
mirtį. Ji mirusi gimdydama pas savo vyrą Pompėjų. 

Didelis sielvartas buvo Pompėjui, didelis sielvartas ir 
Cezariui. Jų draugai sunerimo, nes su šia mirtimi baigėsi 
giminystė, kuri palaikė taiką ir santarvę negaluojančiame 
valstybės kūne. Julijos kūdikis mirė už kelių dienų po 
motinos mirties. Liaudis prieš tribūnų norą nunešė Julijos 
kūną į Marso lauką ir ten palaidojo. 

24. Cezaris labai didelę savo kariuomenę turėjo padalinti 
ir išskirstyti į žiemos stovyklas, o pats, kaip paprastai, pa- 
traukė į Italiją. Tuo laiku vėl sukilo visa Galija, ir didžiuliai 
sukilėlių būriai, besibastydami po kraštą, griovė romėnų 
žiemos stovyklas, puolė jų įtvirtinimus. Gausingiausi ir stip- 
riausi sukilėliai, vadovaujami Ambriorigo, sunaikino Kotos 
ir Titurijaus legionus. Paskui su šešiasdešimt tūkstančių 
kareivių jie apsupo Cicerono legioną ir vos nepaėmė šiur- 
mų sutvirtinimų, nes visi romėnų kareiviai buvo sužeisti ir 
gynėsi daugiau savo narsumu, negu jėga. 

Kai tik apie tai sužinojo Cezaris, kuris buvo jau toli, 
tuojau sugrįžo ir, surinkęs visus septyniasdešimt tūkstan- 
čių žmonių, nuskubėjo gelbėti apsiausto Cicerono. Apgu- 
lėjai, kurie negalėjo nematyti jo atžygiuojančio, patraukė 
jo pasitikti, tikėdamiesi sumušti, nes su panieka žiūrėjo 
į negausias jo jėgas. Cezaris, vengdamas su jais susitikti, 
visą laiką traukėsi, kol atrado gerą vietą, kur ir nedaugelis 
kareivių galėjo kautis su gausia kariuomene, ir čia įtvirtino 
savo stovyklą. Jis uždraudė savo kareiviams pradėti bet 
kokius susirėmimus, įsakė jiems apsikasti pylimų ir pastatyti 
vartus, kad atrodytų biją. Šita karine gudrybe jis norėjo 
pakurstyti barbarų pasipūtimą, ir kai šie įsidrąsinę ėmė jį 
pulti be jokios tvarkos, Cezaris išžygiavo iš stovyklos, juos 
išvaikė ir daugybę išžudė. 

25. Šita pergalė padarė galą dažniems barbarų sukili- 
mams, i pats Cezaris per žiemą visur žygiavo, sekdamas, 
ar tik nesiruošiama sukilimui. Iš Italijos atžygiavo trys 1e- 

gionai vietoj tų, kurių Cezaris buvo netekęs. Du legionus 
jam davė Pompėjus, o trečiasis buvo neseniai surinktas 
toje Galijos dalyje, kuri yra prie Pado upės. Tuo tarpu 
Galijoje pasirodė didžiausio ir pavojingiausio sukilimo dai- 
gai, kuriuos slaptai brandino ir skleidė karingiausiose taute- 
lėse galingiausi žmonės, Sukilimui jėgos teikė daug stipraus 
jaunimo, susirinkusio iš visų pusių ir stojančio po vėliava, 
daug turtų, suneštų karui, sutvirtinti miestai, sunkiai priei- 
namos vietos. Tuo metu buvo žiema: upės užšalusios, miškai 
apsnigti, nuo potvynių ežerais pavirtę laukai, takai arba 
sniegu užversti, arba pelkėmis bei vandeniu paėję, kad neži- 
nančiam kelio sunku buvo eiti, ir atrodė, kad Cezaris suki- 
lėliams nieko negalės padaryti. Sukilo daug tautų, kurioms 
vadovavo arvernai ir karnutai. Visa karo valdžia buvo su- 
teikta sukilėlių išrinktam Vercingetorigui, kurio tėvą anks- 
čiau buvo nužudę galai, įtardami jį siekiant tirono valdžios. 

26. Vercingetorigas savo kariuomenę padalino į daugelį 
dalių, paskyrė joms daugelį vadų ir į šią sąjungą įtraukė 
visus aplinkinius kraštus iki pat Araro žemių. Jis tikėjosi 
sukelti visą Galiją, kai tuo tarpu Romoje jau būrėsi Cezario 
priešai. Jeigu Vercingetorigas būtų tai padaręs kiek vėliau, 
kai Cezaris buvo užsiėmęs pilietiniais karais, Italijai būtų 
grėsęs ne mažesnis pavojus kaip įsiveržus kimbrams. Bet 
Cezaris, kuris puikiai mokėjo kare panaudoti viską, kas tik 
įmanoma, ir ypač laiką, tik išgirdęs apie sukilimą, tuojau 
grįžo tuo pačiu keliu, kuriuo buvo atžygiavęs, tokiu staigiu 
ir veržliu žygiu šaltą žiemą norėdamas įrodyti barbarams, 
kad prieš jį eina nenugalima kariuomenė, kuriai niekas ne- 
gali atsilaikyti. Tose vietose, kur, rodos, net jo pasiuntinys 
su laišku nebūtų galėjęs praeiti, kad ir ilgą laiką būtų ten 
brovęsis, staiga pasirodydavo pats Cezaris su kariuomene, 
apiplėšdavo ir nusiaubdavo kraštą, sugriaudavo tvirtoves, 
pavergdavo miestus ir paimdavo į nelaisvę pasiduodan- 
čius, kol prieš jį stojo edujų gentis. Šie edujai iki tol 
save vadino romėnų broliais ir buvo didžiai romėnų ger- 

biami, ir dabar, jiems prisidėjus prie sukilėlių, Cezario ka- 
riuomenė labai nusiminė. Dėl to Cezaris iš ten žygiavo toliau 
ir per lingonų žemę traukė pas sekvanus, kurie buvo ro- 
mėnų tautos sąjungininkai ir iš visų Galijos taulų gyveno 
arčiausiai Italijos. 

Čia užpultas ir apsuptas galybės priešų, Cezaris puolė 
kautis su visa savo kariuomenę, Po ilgo ir kruvino mūšio 
jis nugalėjo ir sumušė galus. Matyt, iš pradžių Cezaris tu- 
rėjęs ir šiokių tokių pralaimėjimų, nes arvernai rodo šven- 
tovėje kabantį kardą, kaip grobį, atimtą iš Cezario. Vėliau 
pats Cezaris, jį pamatęs, nusijuokė ir, kai jo draugai pa- 
prašė nuimti kardą, neleido, laikydamas jį šventu. 

27. Dauguma tada pabėgusių priešų pasitraukė su savo 
karaliumi į Alesijos miestą. Apsupęs šitą miestą, kuris 
atrodė nepaimamas dėl aukštų sienų ir daugybės gynėjų, 
Cezaris atsidūrė neapsakomam pavojuje — susivieniję nar- 
siausieji visų Galijos tautų vyrai, apie trys šimtai tūkstančių 
ginkluotų žmonių, atėjo gelbėt Alesijos, o pačiame mieste 
užsidariusių kovotojų buvo ne mažiau kaip septyniasdešimt 
tūkstančių. Tokiu būdu Cezaris, atsidūręs šitokių didžiulių 
kariuomenių vidury ir apsuptas, turėjo pastatyti dvi sienas, 
vieną prieš miestą, kitą — prieš atėjusius galus, nes jeigu 
abi kariuomenės būtų susijungusios, būtų buvę po Cezario. 
Dėl to kova prie Alesijos pelnytai taip išgarsėjo, nes nė 
viename kare nebuvo tokių drąsių ir sumanių žygių. Bet 
visų nuostabiausia, kad Cezaris kovėsi su tokia galybe 
priešų už miesto ir juos nugalėjo, o apsuptieji mieste visai 
to nežinojo, ir dar nuostabiau. kad net romėnai, saugą 
sieną prieš miestą, apie Cezario pergalę sužinojo, tik iš- 
girdę Alesijos mieste vyrų šauksmą ir moterų raudas, kurie 
pamatė, kaip romėnai iš kitos pusės į savo stovyklą nešasi 
daugybę sidabru ir auksu papuoštų skydų, daugybę krauju 
aptaškytų šarvų, indus ir galų palapines. Taip greitai, tary- 
tum šmėkla ar sapnas, buvo išsklaidyta ir sunaikinta tokia 
didžiulė kariuomenė, o didelė daugybė galų žuvo mūšyje. 
Pagaliau pasidavė ir apsuptieji alesiečiai, daug bėdos pri- 

darę ir sau, ir Cezariui. Vercingetorigas, viso šito karo va- 
das, pasiėmė geriausius ginklus ir išjojo iš miesto, pasi- 
puošęs arklį Apjojęs aplink sėdintį Cezarį, nulipo nuo 


"arklio, nusiėmė visus savo ginklus ir, atsisėdęs prie Ceza- 


rio kojų, sėdėjo tylėdamas, kol buvo perduotas sargybi- 
niams saugoti iki triumfo, 

28. Cezaris seniai buvo nutaręs sunaikinti Pompėjų, kaip 
Pompėjus tą patį buvo pasiryžęs padaryti Cezariui. Kai Kra- 
sas, abiejų slaptas priešas, žuvo kovoje su partais, Cezariui, 
jeigu jis norėjo būti stipriausias, beliko tik sunaikinti tą, 
kuris jau toks buvo, o šis, gelbėdamasis nuo pražūties, tu- 
rėjo pirmasis sunaikinti aną, kurio bijojo. Pompėjus pradėjo 
Cezario bijoti visai neseniai; iki tol jis visai Cezario ne- 
paisė, manydamas, kad nesunku bus pražudyti žmogų, kurį 
pats buvo iškėlęs. Cezaris, kuris iš pat pradžių buvo pasiry- 
žęs sunaikinti visus savo varžovus, pasitraukė nuo jų kaip 
atletas iš arenos pasiruošti kovai, galų kare grūdino save 
ir savo kariuomenę ir žygdarbiais pelnė tokią šlovę, kad 
prilygo Pompėjui. 

Jis naudojosi tomis progomis, kurias jam davė ir pats 


„Pompėjus, ir aplinkybės, ir toks Romos politinio gyvenimo 


smukimas, kad net savo kandidatūras išstačiusieji Viešai 
aikštėje ruošdavo puotų stalus ir be jokios gėdos papirki- 
nėdavo minią, o papirkti piliečiai ateidavo į susirinkimą 
kovoti už tuos, kurie jiems buvo davę pinigų, ne balsais, 
o strėlėmis, kardais ir svaidyklėmis. Dažnai jie išsiskirsty- 
davo, išniekinę tribūną lavonais. ir krauju, ir miestą palik- 
davo anarchijai lyg laivą be vairininko, nešamą bangų. 
Todėl protingi žmonės laikė laime, jei po šitokios beproty- 
bės ir tokių negandų valstybei nebūtų blogesnių dalykų, 
tik monarchija. Daugelis jau viešai išdrįsdavo kalbėti, kad 


"išgydyti respubliką galinti vien monarchija ir kad tuos“ 


vaistus reikią priimti iš švelniausio gydytojo rankų: šitai 


- sakydami, jie turėjo galvoje Pompėjų. 

Pompėjus savo kalbose apsimesdavo niekinąs neribotą 
valdžią, o iš tikrųjų visais savo darbais siekė, kad būtų 
paskelbtas diktatorium. Katonas ir jo šalininkai tai suprato 
ir patarė senatui jį išrinkti vieninteliu konsulu, kad, pasi- 
tenkinęs labiau legalia monarchija, jėga nesiektų diktatūros. 
Buvo nubalsuota pratęsti jam ir provincijų valdymo laiką, 
o jų turėjo dvi — Ispaniją ir visą Afriką, kurias tvarkė per 
savo legatus, kariuomenės išlaikymui kasmet gaudamas iš 
valstybės iždo tūkstantį talentų. 

29. Cezaris, siųsdamas į sostinę pasiuntinius, siekė kon- 
sulato ir reikalavo pratęsti provincijų valdymo laiką. Pom- 
pėjui iš pradžių tylint, Marcelas ir Lentulas, kurie neapkentė 
Cezario, pasiūlė atmesti jo prašymą ir, be viso to, ką jau 
kėlė pačios aplinkybės, griebėsi kitų, visai Nereikalingų 
dalykų Cezariui suniekinti ir pažeminti. Jie reikalavo at- 
imti pilietybės teises iš Naujojo Komo gyventojų, kuriuos 
Cezaris neseniai buvo apgyvendinęs Galijoje, o vieną jų 
senatorių, atvykusį į Romą, konsulas Marcelas netgi išpla- 
kė rykštėmis, sakydamas, kad šitie gėdos ženklai turi jam 
priminti, jog jis ne Romos pilietis, ir kad jis galįs eiti pa- 
sirodyti Cezariui. 

Po Marcelo konsulato Cezaris gausiai leido semtis Gali- 
joj sukrautų savo turtų visiems valstybės žmonėms ir ne tik 
apmokėjo liaudies tribūno Kuriono didžiules skolas, bet | 
ir davė konsului Pauliui tūkstantį penkis šimtus talentų, už 
kuriuos šis pastatė forumui papuošti garsiuosius karališkus 
rūmus, vietoj anksčiau buvusiųjų Fulvijaus rūmų. Pompė- 
jus, išsigandęs šitų pinklių, dabar jau veikė atvirai ir pats, 
if per savo draugus, siekdamas, kad provincijoms valdyti 
Cezario vietoj būtų paskirtas kitas žmogus, ir tuo pačiu 
metu pareikalavo grąžinti visus kareivius, kuriuos jis buvo 
Cezariui davęs galų karams. Cezaris tuojau juos ir pasiuntė, 
„ kiekvienam kareiviui padovanojęs po du šimtus penkiasde- 
šimt drachmų. 

Atvedusieji šiuos kareivius Pompėjui paskleidė žmo- 
nėsę apie Cezarį nepalankius, blogus gandus, akindami 

Pompėjų tuščiomis viltimis, kad Cezario kariuomenė trokš- 
tanti turėti jį savo vadu, ir jeigu jis čia per pavyduolius 
ir valstybės negeroves vos galįs laikytis, tai ten kariuomenė 
esanti jam atsidavusi ir, tik įžengusi į Italiją, pereisianti 
į jo pusę; Cezaris jiems įsipykęs nuolatiniais savo žygiais 
ir įtartinas, siekimu monarchijos, kurios jie bijo. Pom- 
pėjus nuo tokių šnekų taip išpuiko, kad nesirūpino nė ka- 
riuomenės rinkti, lyg jam nebūtų ko bijoti, ir galvojo, kad 
užteks su Cezariu kovoti nutarimais ir pasiūlymais, kurių 
pastarasis visai nepaisė. Pasakojama, kad vienas centurionas, 
Cezario atsiųstas į Romą, stovėjo prieš senatą ir išgirdo, kad 
senatas alsisako Cezariui duoti vadovavimą kariuomenei, 
tada jis sudavė ranka per kardo rankeną ir pasakė: „Štai 
kas duos." 

30. Cezario reikalavimai atrodė labai puikiai pateisi- 
nami prieš istatymus. Jis siūlė padėti ginklus, jei ir Pompė- 
jus tą patį padarytų ir abu, kaip paprasti žmonės, lauktų, 
kad patys piliečiai paskirtų jiems garbės vietas. Jeigu iš jo 
būtų atimta kariuomenė, o anam paliktos ir dar sutvirtintos 
pajėgos, tai, vieną kaltindami tironijos siekimu, antrąjį ti- 
ronu padarytų. 

Kurionas, kuris šitą Cezario pasiūlymą paskelbė liaudžiai, 
buvo sutiktas plojimais, kai kurie mėtė jam gėlių vaini- 
kus, lyg nugalėjusiam atletu. Antonijus, vienas iš liau- 
dies tribūnų, atėjo į liaudies susirinkimą, nešinas Cezario 
laišku, kuriame buvo išdėstyti šitie pasiūlymai, ir perskaitė 
jį, nors konsulai to ir nenorėjo. Scipionas, Pompėjaus uoš- 
vis, pasiūlė senate paskelbti Cezarį tėvynės priešu, jeigu 
paskirtą dieną nepadės ginklų. Kai konsulai paklausė sena- 
torius, kas balsuoja, kad Pompėjus paleistų savo kariuomenę, 
o kas, kad tą patį padarytų Cezaris, tik keletas balsų pasi- 
sakė už pirmą pasiūlymą, o už antrąjį beveik visi. Tada 
Antonijus pasiūlė, kad jie abu atsisakytų valdžios, ir šią 
nuomonę visi kaip vienas palaikė. Bet Scipionui reikalau- 
jant, o konsului Lentului šaukiant, kad prieš plėšiką reikią 

kovoti ne balsais, o ginklais, senatoriai išsiskirstė ir apsi- 
vilko gedulo drabužiais dėl tokių nesutarimų. 

31. Tuojau atėjo kiti Cezario laiškai, kurie atrodė dar 
nuosaikesni. Jis pareiškė sutinkąs atsisakyti visų reikalavi- ' 
mų ir tiktai prašė, kad jam duotų valdyti Galiją šiapus Al- 


-pių ir Ihiriją su dviem legionais, kol antrą kartą jis bus 


išrinktas konsulu. Oratorius Ciceronas, ką tik grįžęs iš Ki- 
likijos, stengėsi sutaikyti šias dvi puses ir sušvelninti Pom- 
pėjų, bet šis, nusileisdamas dėl kitų Cezario reikalavimų, 
nesutiko palikti jam kariuomenės. Tada Ciceronas įtikino 
Cezario draugus pasitenkinti minėtomis provincijomis ir 
šešiais tūkstančiais kareivių ir susitaikyti. Pompėjus nusi- 
leido ir sutiko su šituo pasiūlymu, bet konsulas Lentulas su 
savo šalininkais pasipriešino ir, iškeikę Antonijų ir Kurioną, 
gėdingai išvarė iš senato. Šituo savo poelgiu jie davė Ce- 
zariui labai gerą dingstį įnirtinti visus kareivius; tereikėjo 
tik nurodyti jiems, kad garbingi vyrai, romėnų magistra- 
tai, turėjo bėgti samdytais arkliais, vergų drabužiais, vien 
iš baimės šitaip slapčia sprukti iš Romos, kad niekas ne- 
pažintų, 

32. Cezaris turėjo ne daugiau kaip tris šimtus raitelių 
ir penkis tūkstančius pėstininkų. Kitą kariuomenę buvo 
palikęs anapus Alpių, ir ją turėjo atvesti jo pasiųsti lega- 
tai. Matydamas, kad savo žygio pradžiai ir pirmajam puoli- 
mui jam labiau reikia drąsos stebuklų ir stulbinančio savo 
greitumu smūgio, negu gausios kariuomenės,— jam atrodė 
lengviau išgąsdinti priešą netikėtu puolimu, negų nugalėti 
jį. atėjus su gerai ginkluota kariuomene,— jis įsakė savo 
tribūnams ir centurionams be jokių kitų ginklų, tik su 
vienais kardais užimti Ariminą, didelį Galijos miestą, kiek 
tik galima vengiant žudynių ir triukšmo, o kariuomenės 
vadovavimą perdavė Hortensijui. Jis pats tą dieną praleido“ 


„visiems po akių ir net žiūrėjo gladiatorių pratybų. Vakarop 


jis išsimaudė, įėjo į valgcmąjį ir čia kurį laiką pabuvo su 
pietaujančiais. Sutemus atsistojo. maloniai paprašė svečius 
jo palaukti, kol grįšiąs. Kai kuriems savo bičiuliams jis buvo 

iš anksto pasakęs, kad jie išeitų paskui jį, bet ne visi kartu, 
o po vieną. Pats sėdo į samdytą vežimą ir nuvažiavo iš 
pradžių kitu keliu, o paskui pasuko į Ariminą. Atvažiavęs 
prie upelio, kuris skiria Galiją šiapus Alpių nuo Italijos 
(šis upelis vadinasi Rubikonas), jis sustojo, susimąstęs dėl 
vis artėjančio pavojaus Ir išsigandęs savo didingo ir drą- 
saus plano. Jis stovėjo tylėdamas ir vienas sau ilgai svarstė, 
griebdamasis čia vieno, čia kito plano, dažnai keisdamas sa- 
vo nutarimus. Jis ilgai tarėsi dėl savo abejonių su jį lydin- 
čiais draugais, kurių tarpe buvo Asinijus Polionas, žinoda- 
mas, kokių nelaimių pradžia žmonėms būsiąs šitas Rubikono 
perėjimas ir kokiu žodžiu už šitą žygį paminėsią jį pali- 
kuonys. Pagaliau liovėsi svarstęs ir, pasiduodamas aistrai, 
aklai puolė į nežinomą ateitį, ištaręs žodžius, tokius įprastus 
žmonėms, kurie griebiasi pavojingų ir drąsių žygių: „Bur- 
tas mestas!" Jis tuojau "perėjo upelį ir taip skubėjo visą 
likusį kelią, kad dar prieš aušrą įsiveržė į Ariminą ir jį 
užėmė. Sako, kad tą naktį, prieš pereidamas Rubikoną, Ce- 
zaris sapnavęs baisų sapną: jam prisisapnavę, kad jis su 
savo motina gėdingai santykiavęs. 

33. Ariminą užėmus, tarsi atsidarė platūs vartai karui 
visuose kraštuose ir jūrose, o sunaikinus provincijos sienas, 
"buvo sunaikinti ir visi Romos įstatymai. Po Italiją galima 
buvo matyti bėgiojančius siaubo apimtus ne tik vyrus ar 
moteris, kaip per kitus karus, bet, galima sakyti, patys 
miestai pakilo bėgti, vaidydamiesi vieni su kitais. Romos 
gatves užtvindė pabėgėliai ir nauji gyventojai iš artimų 
apylinkių, ir šitokio miesto magistratas negalėjo sutvarkyti 
nei įtikinėjimais, nei kalbomis. Tokioje baisioje maišatyje, 
tokioje audroje nedaug betrūko, kad pats miestas būtų save 
sunaikinęs. Visur viešpatavo partijų nesutarimai ir smarkūs 
sambrūzdžiai, Net ir tie, kurie džiaugėsi greitu perversmų, 
neturėjo ramybės — šitam dideliam mieste jie kiekviename 
žingsnyje sutikdavo pergąsdintų ir susisielojusių žmonių ir, 
didžiuodamiesi ateities viltimis, susiremdavo su šiais. | 

Pats Pompėjus, jau ir (laip sutrikęs, iš visų pusių dar 
buvo trikdomas visokiausių kalbų: vieni jį šaukė tieson, 
kad padėjęs plėstis Cezario galybei savo palies ir respub- 
likos nenaudai, kiti kaltino, kad leidęs Lentului ir jo šali- 
ninkams įžeidinėti Cezarį, kada šis jau nusileido ir siūlė 
protingas susitaikymo sąlygas. Favonijus jam siūlė trepte- 
lėti koja, nes Pompėjus kartą senate girdamasis pasakė, 
kad nereikią vargti nei rūpintis dėl Cezario ruošimosi karui; 
jeigu Cezaris ateisiąs, jis, Pompėjus, tik treptelėsias koja, ir 
Italija būsianti pilna kariuomenės... 

Tačiau Pompėjus ir šiuo metu turėjo daugiau kariuo- 
menės už Cezarį, bet niekas jam neleido elgtis pagal savo 
paties protą. Todėl paveiktas daugybės melagingų naujienų 
ir grėsmingų žinių, kad karas jau viską apėmęs ir gresiąs 
pavojus miesto vartams, jis nusileido ir, pasidavęs bendrai 
visų nuotaikai, paskelbė nutarimą, kad, matydamas visur 
tokį sujudimą, jis pats paliekąs sostinę ir įsakąs senatui 
sekti paskui jį ir nepasilikti nė vienam, kas tik myli tėvynę 
ir Jaisvę labiau už tironiją. ' 

34. Bėgo konsulai, nepaaukoję net dievams privalomų 
aukų, prieš išeidami iš miesto, dauguma senatorių taip sku- 
bėjo, kad griebė iš savo turtų bet ką, kas po ranka pa- 
kliuvo, tarsi kokį svetimą gerą. Buvo ir tokių, kurie anks- 
čiau karštai palaikė Cezarį, o dabar, galvos netekę iš bai- 
mės, be jokio reikalo įsitraukė į bendrą srovę. Graudu 
buvo žiūrėti į miestą, kuris, tokiai audrai užėjus, buvo pa- 
našus į bangų blaškomą laivą, vairininkų paliktą likimo va- 
liai. Kad ir kaip graudu buvo palikti tėvynę, romėnai, my- 
lėdami Pompėjų, savo ištrėmimo vietą laikė tėvyne ir bėgo 
iš Romos, kaip iš Cezario stovyklos. Pats Labienas, vienas 
iš artimiausių Cezario draugų, buvęs jo legatas ir kovojęs 
visuose galų karuose kaip didvyris, nuo Cezario pabėgo ir 
“ prisidėjo prie Pompėjaus. Ir vis tik Cezaris jam pasiuntė jo 
pinigus ir daiktus. 

Cezaris įsitaisė stovyklą prie Korfinijaus miesto, kurį 
buvo užėmęs Domicijus sų trisdešimčia kohortų. Domici- 

jus, netekęs vilties apginti šią vietovę, paprašė nuodų vieną 
savo vergą gydytoją ir išgėręs laukė mirties. Bet netrukus 
jis išgirdo, kad Cezaris labai žmoniškai elgiasi su belaisviais, 
ir ėmė verkti pats savęs ir smerkti tokį greitą savo pasi- 
ryžimą. „Gydytojui nuraminus, kad jis išgėręs ne nuodų, 
o migdomųjų vaistų, Domicijus pašoko iš džiaugsmo, nuėjo 
pas Cezarį ir, gavęs alleidimą, vėl grįžo pas Pompėjų. Šito- 
kios naujienos, atėjusios į Romą, nudžiugino gyventojus, ir 
kai kurie bėgliai grįžo atgal. 

35. Cezaris perėmė Domicijaus kariuomenę ir visus Su- 
Tinktuosius Pompėjui naujokus, kuriuos spėjo paimti Italijos 
miestuose. Taip padidinęs savo kariuomenę ir pasidaręs 
grėsminga jėga, Cezaris patraukė prieš patį Pompėjų. Ta- 
čiau pastarasis nelaukė jo atėjimo, o bėgo į Brundisijų ir, 
savo konsulus su kariuomene jau pirma pasiuntęs į Dira- 
chijų, netrukus ir pats ten nuplaukė, Cezariui jį prisivijus, 
kaip smulkiai bus išdėstyta jo gyvenimo aprašyme. Cezaris 
norėjo tuoj pat jį vytis, bet neturėjo laivų, todėl grįžo 
į Romą, kur be kraujo praliejimo, šešiasdešimtį dienų buvo 
visos Italijos valdovas. Sostinėje buvo ramiau, negu Jis 
tikėjosi. Radęs joje daug senatorių, Cezaris su jais kal- 
bėjo maloniai, draugiškai, skatindamas juos pasiųsti pas 
Pompėjų vyrus derėtis dėl nuosaikios taikos sąlygų. Tačiau 
niekas jo nepaklausė, gal bijodami Pompėjaus, kurį buvo 
palikę pavojui, gal manydami, kad Cezaris kitaip galvoja ir 
jo kalba tik gražūs žodžiai. 

Liaudies tribūnas Metelas norėjo neleisti Cezariui imti 
pinigų iš valstybės iždo, remdamasis kažkokiais įstatymais, 
bet Cezaris atsakė, kad ginklai ir įstatymai neturį nieko 
bendro. „Jeigu tu nepatenkintas mano darbais, eik šalin 
iš čia, nes karui nereikia šitos žodžių laisvės. Kai aš, pa- 
daręs taiką, padėsiu ginklus, tada grįžęs galėsi sau kalbas 
sakyti. Taip kalbėdamas,— pridūrė jis,— aš naudojuos viso- 
mis savo teisėmis, nes tu ir visi politiniai mano priešininkai, 
pakliuvę man į rankas, esate mano valdžioje.“ Taip pasa- 
kęs Metelui, Cezaris pasuko prie iždo durų. Kadangi nebuvo 

raktų, jis pasiuntė ieškoti šaltkalvių ir liepė išlaužti duris. 
Metelas vėl norėjo jam pasipriešinti, ir kai kurie ėmė jį 
girti už atkaklumą. Tada Cezaris ryžtingai pagrasė nužudy- 
siąs Metelą, jeigu šis nesiliausiąs jam įkyrėli. „Argi tu ne: 
žinai, jaunuoli, — tarė Cezaris — kad man tai sunkiau pasa- 
kyti, negu padaryti?“ Metelas pasitraukė, išsigandęs šitų 
žodžių, ir Cezariui lengvai ir greitai buvo atiduoti visi pi- 
nigai, reikalingi karui. : 

36. Cezaris tuojau su kariuomene išžygiavo į Ispaniją, 
nutaręs iš pradžių išvyti Afranijų ir Varoną, Pompėjaus 
legatus, paimti jų kariuomenes ir provincijas ir tada, neli- 
kus užnugary nė vieno priešo, žygiuoti prieš Pompėjų. Ši- 
tame kare jo gyvybė dažnai būdavo pavojuj dėl priešo pa- 
salų, ir kariuomenei grėsdavo bado mirtis, bet jis nesiliovė 
vijęsis priešų, šaukė juos į kovą, supo pylimais, kol paėmė 
jų stovyklas ir kariuomenę. Priešų kariuomenės vadai pa- 
bėgo pas Pompėjų. 

37. Kai Cezaris sugrįžo į Romą, jo uošvis Pizonas ragino 
jį siųsti pas Pompėjų pasiuntinius derėtis dėl taikos, bet 
Servilijus Isaurikas, norėdamas įsiteikti Cezariui, tam pa- 
sipriešino. Senato paskelbtas diktatoriumi, Cezaris grąžino 
į sostinę tremtinius, vėl suteikė pilietybės teises Sulos iš- 
tremtųjų sūnums ir palengvino skolininkams, sumažindamas 
dalį procentų. Padarė dar kitų pakeitimų, bei nedaug, nes 
po vienuolikos dienų atsisakė diktatoriaus valdžios, pasiskel- 
bė konsulu kartu su Servilijum Isauriku ir išsiruošė į žygį. 

Skubėdamas Cezaris paliko didelę savo kariuomenės dalį 
užnugaryje ir su šešiais šimtais raitelių ir penkiais legionais 

"išplaukė į jūrą apie žiemos saulėgrąžą, sausio mėnesio pra- 
džioje; šis mėnesis maždaug atitiktų atėniečių Posideoną. 
Perplaukęs Jonijos jūrą, jis užėmė Oriko ir Apolonijos mies- 
tus, o laivyną vėl pasiuntė į Brundisijų atvežti užnugaryje 
likusių kareivių. | 

Šitie kareiviai, jau toli gražu nebe tokie jauni ir nuo 
tiekos mūšių nusikamavę, skundėsi kelyje Cezariu: „Kur 

vis 


ir į kokį kraštą mus nusvies šitas žmogus? Ar nesiliaus jis 
mus vedžiojęs ir elgęsis su mumis, kaip su kokiais bedva- 
siais padarais, kurie negali pavargti? Net kardas nuo smū- 
gių sudyla, skydas ir šarvai per ilgą laiką susidėvi ir reikia 
juos padėti. Nejaugi Cezaris iš mūsų žaizdų nemato, kad 
jis vadovauja mirtingiesiems, kad, mirtingi būdami, mes 
jaučiame nepriteklius ir kančias? Tokiu metu pats dievas 
jūroje bejėgis kovoti su audrom ir vėjais, o jis taip Žy- 
giuoja, sakytum, ne pats persekiotų priešus, o bėgtų nuo 
jų.“ Taip kalbėdami, jie pamažu traukė į Brundisijų. Bet 
kai atėję Cezarį rado jau išplaukusį, greitai kitaip ėmė kal- 
bėti ir patys sau priekaištauti, vadindami save imperato- 
riaus išdavikais, keikė savo vadus, kad neskubėjo žygiuoti. 
Atsisėdę ant pakrantės uolų, jie žiūrėjo į jūrą, į Epiro 
pusę, ar nepamalys laivų, kuriais turėjo plaukti pas Cezarį. 

38. Apolonijoje Cezaris turėjo per maža kariuomenės, 
kad galėtų kovoti su priešu, nes Brundisijuje esanti kariuo- 
menė vis dar neatžygiavo. Nežinodamas, ko griebtis, ir be 
galo susirūpinęs, Cezaris ryžosi pavojingam žygiui: niekam 
nežinant, jis norėjo sėsti į dvylikairkį laivą ir plaukti 
į Brundisijų, nors tuo metu jūroje buvo pilna priešų laivų. 
Naktį apsirengęs vergo drabužiais, jis įlipo į laivą, atsisėdo 
atokiausiame kampe lyg paprasčiausias žmogelis ir tylėjo. 
Aojos upės vandenys nešė laivą į jūrą. Upės žiotys pa- 
prastai būdavo ramios, nes žemyno vėjelis, pučiantis rytais, 
nugindavo bangas į jūrą, bet tą naktį pakilo stiprus jūros 
vėjas ir nutildė tą rytmečio vėjuką. Jūros mūšos išjudinta 
ir daužoma bangų upė įsisiūbavo ir įsišėlo. Jos vandenys, 
bloškiami prieš srovę, sukosi Verpetais šniokšdami. Vairi- 
ninkas, neįstengdamas bangų nugalėti, įsakė jūreiviams 
pasukti laivą algal. Išgirdęs tokį įsakymą, pasirodė Cezaris 
ir, paėmęs už rankos apstulbusį vairininką, tarė: „Plauk 
toliau, šaunuoli, nieko nebijok, tu veži Cezarį ir jo lai- 
mę.“ Jūreiviai pamiršo audrą, užgulė irklus ir iš visų 
jėgų ėmė kovoti su bangomis. Bet plaukti toliau buvo ne- 
įmanoma, nes laive jau buvo daug vandens, ir jis ko tik 

neskendo upės žiotyse. Cezaris, labai apgailestaudamas, lei- 
do vairininkui pasukti atgal. Kai jis grįžo į stovyklą, karei- 
vių minios plaukė jo sutikti ir ėmė priekaištauti, kad jis 
nesitiki nugalėti su jais vienais, bet, nepasitikėdamas jais, 
susirūpinęs šoka į didžiausius pavojus, ieškodamas nesan- 
čiųjų. 

.39. Netrukus su kariuomene iš Brundisijaus atplaukė 
Antonijus. Cezaris padrąsėjęs šaukė Pompėjų kautis. Pom- 
pėjus buvo pasistatęs stovyklą patogioje vietoje ir gaudavo 
visko, ko tik reikėdavo kariuomenei, iš jūros ir sausumos, 
o Cezariui, kuris iš pat pradžių neturėjo pertekliaus, vėliau 
trūko net būtiniausių dalykų. Jo kareiviai kapodavo kažko- 
kias šaknis ir valgydavo, šusimerkę į pieną. Kartą, prisikepę 
iš tų šaknų duonos, jie pribėgo prie pirmutinių priešo sargy- 
bos eilių ir pradėjo mėtyti į stovyklą duoną, sakydami, 
kad, kol žemėje augsiančios tokios šaknys, jie laikysią Pom- 
pėjų apsuptą. Pompėjus uždraudė rodyti šitą duoną savo 
kareiviams ir pasakoti Cezario kareivių žodžius, nes jie 
ėmė visai nusiminti, bijodami priešų žiaurumo ir nejaulru- 
mo ir laikydami juos laukiniais žvėrimis. Prie Pompėjaus 
stovyklos nuolat būdavo susirėmimų, ir Cezaris visuomet 
laimėdavo. Tik vieną kartą jo kareiviai buvo visi išvaikyti, 
ir jis vos neprarado stovyklos. Pompėjui užpuolus, neišsi- 
laikė nebėgęs nė vienas Cezario kareivis; grioviai buvo 
pilni lavonų, ir Cezario kareiviai, be atodvasčio lėkdami, 
krisdavo nuo priešų smūgių prie savo pylimų ir tvirtovių, 
Cezaris užbėgo jiems už akių ir mėgino bėglius grąžinti 
į kovą, bet niekas nepadėjo. Jis mėgino sugriebti vėliavas, 
bet vėliavnešiai jas mėtė, ir trisdešimt dvi vėliavas pa- 
griebė priešai. Ir pats Cezaris vos nežuvo. Nutvėręs ranka 
didelį ir tvirtą kareivį, bėgantį pro šalį, Cezaris liepė jam 
sustoti ir grįžti atgal. Kareivis, paklaikęs iš baimės, iškėlė 
kardą smogti Cezariui, bet Cezario skydnešys jį aplenkė ir 
atkirto jam petį. Cezaris manė, kad viskas pralaimėta, bet, 
kai Pompėjus ar dėl savo neryžtingumo, ar atsitiktinai neuž- 
baigė šito didžiulio žygio ir pasitraukė, bėgančius Cezario 

kareivius nuvijęs į jų pačių sutvirtinimus, jis sugrįžęs pa- 
sakė savo draugams: „Šiandien pergalė būtų buvusi priešų, 
jeigu jie būtų turėję kas nugali.“ O pats, nuėjęs į pala- 
pinę ir atsigulęs, nemiegojo visą naktį, sunkių minčių kan- 
kinamas, kad vadovaudamas padaręs klaidą, kad, turėdamas 
prieš akis didžiulį kraštą su turtingais Makedonijos ir Tesa- 
lijos miestais, jis nekariaująs ten, o įsiruošęs stovyklą čia, - 
prie jūros, kur šeimininkaująs priešas, ir, stokodamas maisto, 
pats daugiau esąs apsiaustasis, negu priešus siaučiąs savo 
ginklais. Kankinamas tokių sunkių minčių, slegiamas maisto 
trūkumo -ir nepalankiai susiklosčiusių aplinkybių, jis nu- 
sprendė palikti stovyklą ir žygiuoti į Makedoniją prieš Sci- 
pioną. Jis tikėjosi arba patraukti ten paskui save Pompėjų, 
kur šis turėtų kautis vienodomis su juo sąlygomis, negau- 
damas maisto iš jūros, arba sumušti Scipioną, jei Pompėjus 
jį paliktų. 

40. Cezariui traukiantis, Pompėjaus kariuomenė ir jos 
vadai pradėjo didžiuotis, kad Cezaris bėga jau nugalėtas. Bet 
Pompėjus buvo perdaug atsargus, kad ryžtųsi kautis, rizi- 
kuodamas tokiais didžiais dalykais, todėl, aprūpintas būti- 
niausiais daiktais ilgam laikui, jis laikė protingiausiu dalyku 
uždelsti karą ir pamažu naikinti jau ir taip sumažėjusias 
priešo jėgas. 

Narsiausieji Cezario kareiviai turėjo didelį kovinį paty- 
rimą ir buvo labai drąsūs mūšiuose, bęt, kai reikėdavo žy- 
giuoti, gyventi stovyklose, supti tvirtoves ar eiti sargybą 
naktimis, tuojau nusikamuodavo dėl senyvo amžiaus. Jie 
buvo perdaug silpni tokiems dideliems darbams ir per savo 
silpnumą netekdavo drąsos. Sklido gandas, kad dėl blogo 
maisto Cezario kariuomenėje plito kažkokia užkrečiama 
liga. Tačiau blogiausia buvo, kad Cezaris neturėjo nei pi- 
nigų, nei maisto kiek reikiant. Atrodė, kad greitu laiku jo ' 
kariuomenė pati pakriksianti. 

41. Dėl to kovos nenorintį Pompėjų pagyrė tik vienas 
Katonas, gailėdamas piliečių. Pamatęs paskutiniame mūšyje 

tūkstančius užmuštų priešų, jis užsidengė veidą ir verkda- 
mas nuėjo. Bet visi kiti kaltino Pompėjų vengiant mūšio iš 
bailumo ir šaipydamies vadino jį Agamemnonu ir karalių 
karaliumi, kad, nenorėdamas atsisakyti monarcho garbės, jis 
džiaugiasi šitieka savo vadų, besibūriuojančių jo palapinė- 

je. Favonijus, pamėgdžiodamas Katono kalbų laisvumą, skun- 
" dėsi, kad tais metais jie neparagausią Tuskulo figų dėl 
Pompėjaus valdžios troškimo. Afranijus, neseniai sugrįžęs iš 
Ispanijos, kur labai blogai buvo valdęs ir įtariamas parda- 
vęs kariuomenę Cezariui, paklausė Pompėjų, kodėl jie neiną 
į kovą prieš tą pirklį,. kuris nupirkęs iš jo provincijas? Dėl 
visų šitų kalbų Pompėjus, kad ir nenorėdamas, stojo į kovą 
ir pradėjo vytis Cezarį. Pirmosiomis dienomis Cezariui buvo 
Jabai sunku žygiuoti — niekas jam nenorėjo duoti maisto, 
visi jį niekino dėl neseniai pralaimėto mūšio, tačiau paėmęs 
Gomius, tesaliečių miestą, jis ne tik turėjo kuo maitinti ka- 
riuomenę, bet ir nuostabių būdu kareiviams pasisekė išsigy- 
dyti nuo ligos. Užtikę galybę vyno, kareiviai gėrė kiek tik 
lenda ir paskui visą kelią lėbavo ir girtavo. Pasigėrę jie pa- 
sveiko ir visai kitais žmonėmis pasijuto. 

42. Kai abu vadai įžygiavo į Farsalo lygumą ir pasistatė 
stovyklas vienas priešais kitą, Pompėjus vėl nusprendė lai- 
kytis savo ankstyvesnio plano, juo labiau kad jam pasirodė 
nepalankūs ženklai ir jis susapnavo lemtingą sapną, jog 
teatre romėnai sveikinę jį plojimais. Bet jo artimieji buvo 
tokie išdidūs ir taip įsitikėję pergale, kad Domicijus, Spintras 
ir Scipionas įnirtingai ginčijosi, kuriam iš jų teks vyriausiojo 
pontifiko vieta, kurią tada Cezaris turėjo. Daugelis siuntė 
į Romą pasiuntinius iš anksto išnuomoti namų, tinkamų gy- 
venti konsulams ir pretoriams, įsitikinę, kad tuojau po karo 
jie gausią šitas magistratūras. Labiausiai už visus kautynių 
troško raiteliai, kurie didžiavosi savo įgudimų kautynėse, 
ginklų blizgesiu, gerai nuaugusiais arkliais ir savo daugu- 
mu — jų buvo septyni tūkstančiai, o Cezario tik tūkstantis. 
Pompėjaus pėstininkai taip pat buvo gausesni už priešo pės- 

lininkus,— jų buvo keturiasdešimt penki tūkstančiai, 0 prie- 
šų tik dvidešimt du tūkstančiai, 

43, Cezaris, surinkęs savo kariuomenę ir pasakęs, kad 
Korfinijus, kuris veda jam du legionus, yra netoli ir kad 
penkiolika Kaleno vadovaujamų kohortų stovi apie Me- 
garą ir Atėnus, paklausė, ar jie nori laukti šitų kariuome- 
nių, ar patys vieni ryšis kautis, Kareiviai šaukė, prašydami 
nelaukti, priešingai, išgalvoti kokią karišką gudrybę, kad 
tik kuo greičiau būlų galima pradėti mūšį su priešu. Kai 
Cezaris apžiūrėjo kariuomenę, paaukojęs pirmą aukos gy- 
vulį. žynys tuojau paskelbė, kad po trijų dienų jis kausis 
su priešu. Cezaris jį paklausė, ar aukų viduriuose jis nema- 
tąs kokių gera Iemiančių ženklų. „Tu pats gali gėriau sau 
atsakyti į šį klausimą, — tarė jam žynys,— dievai man lei- 
džia matyti didelį perversmą, visišką esamos padėties pasi- 
keitimą; jeigu tu laikai, kad dabar tau sekasi, lauk blo- 
gesnio likimo, o jeigu jauti, kad tavo padėtis bloga, lauk 
gero.“ Mūšio išvakarėse, kai Cezaris apžiūrėjo sargybas, maž- 
daug apie vidurnaktį danguje pasirodė ugnies šviesulys, 
kuris, skriedamas virš jo stovyklos, darėsi vis švieses- 
nis, spindulingesnis ir nukrito į Pompėjaus stovyklą. Sto- 
jus ryto sargybai, buvo pastebėtas išgąstingas priešų suju- 
dimas. Tačiau tą dieną Cezaris negalvojo kautis, jis išsi- 
rengė žygiuoti į Skotusą. 

44. Kai palapinės jau buvo sudėtos, aljojo žvalgai Ce- 
zariui pranešti, kad atžygiuoja priešai, išsirikiavę kauty- 
nėms. Nudžiugintas šitos naujienos, Cezaris pasimeldė die- 
vams ir ėmė rikiuoti kariuomenę kovai trimis kolonomis. 
Rikiuotės vidury jis pastatė Domicijų Kalviną, kairįjį spar- 
ną pavedė Antonijui, o pats stojo dešiniajame sparne, norė- 
damas kautis dešimtajame legione, Pamatęs, kad prieš šitą 
legioną išrikiuoti priešo raiteliai ir pabijojęs šito puikaus ir 
gausaus pulko, Cezaris liepė šešioms kohortoms nežymiai 
pereiti iš paskuliniosios linijos ir pastatė jas dešiniojo spar- 
no užnugary, pasakęs, ką reikės daryti, užpuolus priešo rai- 
teliams. Pompėjus pats vadovavo dešiniajam savo armijos 

sparnui, Domicijus turėjo kairįjį, Scipionas, Pompėjaus uoš- 
vis, stovėjo vidury. Visi Pompėjaus raiteliai buvo sutelkti 
paties karvedžio akivaizdoje jį sutriuškinti. Jie galvojo, kad 
šitie pėstininkai, nors ir labai gilios būtų jų kolonos, neatlai- 
kys puolimo, pakriks ir bus visiškai sumušti, veržliai puo- 
lant tokiai daugybei raitelių. Kai abiem pusėm reikėjo duoti 
ženklą mūšiui, Pompėjus įsakė sunkiai ginkluotiems stovėti 
pasiruošus kautis ir ramiai laukti priešų puolimo, kol tie 
pricis tiek, kad būtų galima pasiekti ietimis. Cezaris kalbėjo, 
kad Pompėjus čia padaręs klaidą, nes nežinojęs, koks bai- 
sus būna susidūrimas, iš pat pradžių puolant veržliai ir smar- 
kiai, ir kaip žadinama kareivių drąsa, šitokiai galybei suju- 
dus. Jis jau buvo beįsakąs pėstininkams pradėti mūšį, 
bet pamatė vieną centurioną, ištikimą ir kovose prityrusį 
vyra, drąsinantį savo kareivius ir skatinantį juos narsiai 
kautis. Cezaris tarė jam, vadindamas jį vardu: „Ko mums 
tikėtis, Gajau Krasinijau, ar galime drąsūs būti?“ Krasini- 
jus, ištiesęs jam dešinę, sušuko: „Mes, Cezarį, šlovingai lai- 
mėsime. O tu pagirsi mane šiandien gyvą ar mirusį!“ Su 
tais žodžiais jis pirmasis bėgte puolė priešus, patraukdamas 
paskui save šimtą dvidešimt savo kareivių. Iškapojęs prie- 
šų pirmąsias gretas, jis smelkėsį toliau, žudydamas Pompė- 
jaus kareivius, kol pagaliau pats buvo pervertas kalaviju 
per burną, kad net kalavijo smaigalys išlindo pro sprandą. 

45. Kai abiejų kariuomenių pėstininkai susikibo ir kovėsi 
vidury, kairiojo sparno Pompėjaus raiteliai greitai žygiavo, 
išskleidę būrius, apsupti dešiniojo Cezario sparno. Bet dar 
nesuspėjus jiems pradėti kautynių, Cezario manipulos puo- 
lė juos ir, užuot mėčiusios ietis iš tolo, kaip buvo pratusios, 
jr kardais kapojusios priešams šlaunis ar blauzdas, Cezario 
pamokytos, taikė jiems į akis, stengėsi sužeisti veidus. Ce- 
zaris tikėjosi, kad šitie vyrai, neįpratę prie mūšių ir žaizdų, 
be to, dar jauni, besididžiuoją savo grožiu ir jaunyste, itin 
bijos tokių smūgių ir neišlaikys tokios kovos, gąsdinami pa- 
vojaus ir Iuošumo ateityje. Taip ir atsitiko. Pompėjaus rai- 

teliai traukėsi nuo pakeltų iečių, išsigąsdavo, pamatę kardus 
taip arti akių, nusisukdavo ir užsidengdavo galvas, sau- 
godami veidus. Pagaliau jie sumaišė gretas, apsisuko ir gė- 
dingai ėmė bėgti, visiškai pralaimėję. Nugalėtojai tuojau 
ėmė supti priešo pėstininkus ir, puldami iš užnugario, juos 
kapoti, 

Kai tiktai Pompėjus pamatė, kad jo raiteliai priešingame 
sparne išblaškyti ir bėga, pasidarė kaip nesavas, užmiršo, 
kad jis — Pompėjus Didysis. Tarsi žmogus, kuriam dievas 
protą sumaišė, jis nuėjo į savo palapinę, netardamas nė žo- 
džio, ten atsisėdo ir ėmė laukti, kas bus toliau, kol jo ka- 
riuomenė buvo išvaikyta, priešai užpuolė stovyklą ir susi- 
rėmė su sargyba, Tiktai tada jis tarsi atsipeikėjo ir, kaip pa- 
sakojama, sušuko: „Nejaugi ir mano stovykloje?!.“ Jis nu- 
sivilko kariškus vado drabužius ir, apsivilkęs tinkamais 
bėgliui, išėjo iš stovyklos. Apie tolimesnį jo likimą ir kaip 
jis, pasidavęs egiptiečiams, buvo nužudytas, smulkiau pa- 
pasakojome jo gyvenimo aprašyme. 

46. Cezaris, įėjęs į Pompėjaus stovyklą ir pametęs gu- 
linčius priešų lavonus ir dar žudomus kareivius, atsidusęs 
pasakė: „Jie to norėjo! Jie privertė mane šitai padaryti! 
Jeigu aš, Gajus Cezaris, didžiausius karus kariavęs, būčiau 
atsisakęs vadovauti kariuomenei, tikriausiai būčiau pasmerk- 
tas mirti.“ Asinijus Polionas sako, kad Cezaris tuos žodžius 
ištaręs lotyniškai, bet pats jis savo istorijoj juos užrašęs grai- 
kiškai. Dauguma užmuštųjų, kritusių imant stovyklą, pasak 
jo, buvę vergai, o kareivių žuvę ne daugiau kaip šeši 
tūkstančiai. Beveik visus belaisvius Cezaris išskirstė po 
savo legionus. Daugeliui aristokratų jis suteikė laisvę. jų 
tarpe buvo ir Brutas, kuris vėliau nužudė patį Cezarį. Ceza- 
ris, niekur nematydamas jo po mūšio, kaip pasakojama, di- 
džiai dėl jo nerimavo, bet, pamatęs ateinantį gyvą ir sveiką, 
labai apsidžiaugė. 

47. Daug ženklų rodė Cezario pergalę, bet nuostabiau- 
sias ženklas, kaip pasakojama, pasirodęs Traluose. Čia, Ni- 
kės šventovėje, buvo Cezario statula. Žemė, kur ji sto- 

vėjo, buvo ir šiaip jau kieta, be Lo, dar grįsta akmenimis, ir 
iš šitos žemės, kaip pasakojama, prie statulos pjedestalo iš- 
augusi palmė. Patavijoje Gajus Kornelijus, garsus pranašas, 
rašytojo Tito Livijaus žemietis ir pažįstamas, kaip tik tą 
dieną sėdėdamas stebėjo paukščių skridimą. Pirmiausia, kaip 
pasakoja Livijus, jis pažino mūšio metą ir susirinkusiems 
pasakė, kad jis prasidėjo ir priešai jau susirėmė. Paskui jis 
vėl pradėjo. stebėti ir, įžiūrėjęs ženklus, džiaugsmingai pa- 
šoko ir sušuko: „Tu nugalėjai, Cezari!" Susirinkusieji buvo 
nustebinti šitos pranašystės, o jis nusiėmė nuo galvos vai- 
niką ir prisiekė, kad užsidės jį vėl tiktai tada, kai patys 
įvykiai patvirtins jo pranašystę. Štai kaip pagal Titą Livi- 
jų viskas buvę. 

48. Cezaris, pergalei atžymėti padovanojęs Tesalijai lais- 
vę, ėmė vytis Pompėjų. Atkeliavęs į Aziją, jis išlaisvino 
knidiečius, norėdamas įsiteikti Teopompui, kuris buvo su- 
rinkęs mitinius pasakojimus, ir visiems Azijos gyventojams 
sumažino trečdaliu mokesčius. 

Aleksandriją jis pasiekė po Pompėjaus nužudymo. Kai 
Teodotas jam ainešė Pompėjaus galvą, Cezaris nusisuko ir, 
paėmęs Pompėjaus antspaudą, pravirko. Jis paėmė savo glo- 
bon ir apipylė dovanomis visus Pompėjaus draugus ir arti- 
muosius, kuriuos, besibastančius po kaimus, buvo paėmęs 
nelaisvėn Egipto karalius. Savo draugams Romoje jis rašė, 
jog didžiausias malonumas jam iš pergalės yra tas, kad jis 
gali kasdien gelbėti tuos piliečius, kurie kėlė prieš jį 
ginklą. 

Dėl Aleksandrijos karo vieni sako, kad Cezaris ne iš būti- 
no reikalo, o tik iš meilės Kleopatrai ėmėsi šito sumanymo, 
kuris buvo toks negarbingas ir pavojingas jam pačiam. Kiti 
kaltina karaliaus dvariškius, ypač įtakingaji eunuchą Po- 
tiną, kuris, neseniai nužudęs Pompėjų, išvijęs Kleopatrą 
slapta spendė pinkles Cezariui. Kaip pasakojama, nuo to lai- 
ko Cezaris pradėjęs naktimis puotauti, kad išsaugotų savc 
gyvybę. Bet Potinas buvo nepakenčiamas savo elgesiu, žo- 
džiais ir veiksmais viešai rodydamas jam priešiškumą ir pa- 

nieką. Romėnų kareiviams jis liepdavo duoti blogiausią ir 
seniausią duoną, sakydamas, kad jie, rydami svetimą gerą, 
turį tuo pasitenkinti. Valgius karaliaus stalui jis patiekdavo 
tik mediniuose ar moliniuose induose, nes sidabrinius ir auk- 
sinius indus Cezaris, esą, paėmęs už skolas. Iš tikrųjų tuo 
metu viešpatavusio karaliaus tėvas Cezariui buvo skolingas 
septyniolika sų puse milijono sestercijų. Dalį šitų pinigų 
Cezaris dar anksčiau buvo dovanojęs jo vaikams, 0 dabar 
prašė likusių dešimties milijonų kariuomenės išlaikymui, Po- 
tinas jam patarė dabar iškeliauti iš Egipto ir imtis didžių 
darbų, pažadėjęs grąžinti pinigus su padėka. Cezaris atsakė, 
kad jam visų mažiausia reikia patarėjų egiptiečių, ir paskui 
slapta pasikvietė Kleopatrą iš ištrėmimo, 

49. Kleopatra iš savo artimųjų pasiėmė tiktai sicilietį 
Apolodorą, sėdo į valtį ir temstant atplaukė prie karaliaus 
rūmų. Neturėdama kaip įeiti, kad niekas nematytų, ji atsi- 
gulė į patalynės maišą ir išsitiesė visu ūgiu. Apolodoras ap- 
rišo maišą diržu ir atnešė jį Cezariui tiesiog pro rūmų du- 
ris. Pasakojama, kad Cezaris susižavėjęs šia pirma Kleopat- 
ros gudrybe, kuri atrodžiusi jam drąsi. Be to, pavergtas jos 
švelnumo ir gražių žodžių, Cezaris sutaikė ją su broliu, kad 
abu kartu valdytų. Šito susitaikymo proga visiems puo- 
taujant, vienas Cezario vergas, jo barzdaskutys, iš bailumo, 
kurio už visus žmones daugiausia turėjo, nieko nepraleidžiąs 
nesužinojęs, slaptai visko besiklausąs, visur šniukštinėjęs, 
susekė prieš Cezarį sąmokslą, kurį buvo suruošę strategas 
Achilas ir eunuchas Potinas. Sužinojęs apie sąmokslą, Ceza- 
ris įsakė apstatyti sargais vyrų kambarį ir nužudė Potiną, 
o Achilas išsigelbėjo, pabėgęs į stovykla, ir pradėjo prieš 
Cezarį pavojingą ir sunkų karą, kuriame Cezariui su labai ' 
menkomis jėgomis teko gintis prieš toki galingą miestą ir 
didelę Egipto kariuomenę. Pirmiausia jam grėsė pavojus būti 
atskirtam nuo vandens, nes priešai užvertė visus vandens 
kanalus. Be to, aleksandriečiai norėjo atkirsti jį nuo laivyno. 
Norėdamas išvengti šito pavojaus, Cezaris turėjo padegti 
laivus, ir gaisras nuo laivų statyklos apėmė ir sunaikino 

didžiulę biblioteką. Pagaliau kovoje prie Faros, kada Cezaris 
nušoko nuo pylimo į valtį padėti kovojantiems ir kada iš 
visų pusių suplaukė egiptiečių laivai jo apsupti, jis metėsi 
į jūrą ir tik vargais negalais išplaukė į krantą. Pasakojama, 
kad iuo metu rankose jis laikęs popierius ir jų nepaleidęs, 
nors ant jo kritusios kovos strėlės ir jis turėjęs nerti po van- 
deniu. Laikydamas popierius viena ranka virš vandens, kita 
plaukęs, o valtis tučtuojau nugrimzdusi į dugną. 

Pagaliau, karaliui stojus į priešų pusę, Cezaris patraukė 
prieš jį ir mūšyje nugalėjo. Daug priešų žuvo kovoje, 0 pats 
karalius dingo be žinios. Paskui, palikęs Egipto karalystę 
Kleopatrai, kuri netrukus pagimdė nuo jo sūnų (aleksandrie- 
čiai jį pavadino Cezarionu), Cezaris iškeliavo į Siriją. 

50. Alkeliavęs iš ten į Aziją, Cezaris sužinojo, kad Do- 
micijus sumuštas Farnako, Mitridato sūnaus, ir pabėgęs iš 
Ponto su saujele kareivių, o Farnakas, be jokio saiko nau- 
dodamasis savo pergale, užėmė Bitiniją ir Kapadokiją, už- 
puolė ir vadinamąją Mažają Armėniją ir kurstė sukilti vi- 
sus jos karalius ir tetrarchus. Cezaris tuojau išžygiavo prieš 
Farnaką su trimis legionais ir, susikovęs dideliame mūšyje 
prie Zelos miesto, išvijo Farnaką iš Ponto ir sunaikino jo 
kariuomenę. Pranešdamas apie šitą pergalę, kurią taip staiga 
ir greitai jis laimėjo, Cezaris vienam savo draugui Amanti- 
jui Romoje parašė tik tris žodžius: „Atėjau, pamačiau, nu- 
galėjau!“ Lotyniškai šie žodžiai turi vienodas galūnes, ir jų 
trumpumas dar įtaigesnis. 

51. Po šitos pergalės Cezaris perėjo į Italiją ir atkeliavo 
į Romą metų pabaigoje, kada antrą kartą buvo išrinktas 
diktatorium, nors anksčiau šita magistratūra niekuomet ne- 
buvo renkama metams. Cezaris kitiems metams buvo išrink- 
tas ir konsulu. 

Cezariui buvo priekaištaujama už didelį jo atlaidumą su- 
kilusiems kareiviams, kurie nužudė du pretorius — Kosko- 
nijų ir Galbą; už bausmę jis tik pavadino juos piliečiais, 
o ne kareįviais, o paskui davė kiekvienam po tūkstantį 

drachmų ir paskyrė Italijoje daug žemių. Be to, jis buvo 
kaltinamas ir už Dolabelos šėlimą, Amantijaus šykštumą ir 
Antonijaus lėbavimą ir už lai, kad Kurfinijus, apžiūrėjęs Pom- 
pėjaus namą ir radęs, jog jis per mažas, įsakė jį perstatyti. 
Tokiais dalykais romėnai piktinosi. Cezaris žinojo viską ir 
tam nepritarė, bet, siekdamas savo tikslų, turėjo naudotis 
šitų žmonių paslaugomis. 

52. Po Farsalo mūšio Katonas ir Scipionas pabėgo į Afri- 
ką ir čia, karaliaus Jubos padedami, surinko didelę kariuo- 
menę. Cezaris nutarė žygiuoti prieš juos. Jis persikėlė į Si- 
ciliją apie žiemos saulėgrąžą ir iš karto, kad jo vadai ne- 
tektų vilčių, jog bus galima delsti ar laukti, liepė pastatyti 
jam palapinę ant pat jūros kranto. Vos tik papūtus palankiam 
vėjui, Cezaris sėdo į laivus ir išplaukė į jūrą su trim tūks- 
tančiais pėstininkų ir nedaugeliu raitelių. Išlaipinęs juos 
į krantą, slapčiomis jis vėl išplaukė atgal, drebėdamas dėl 
didžiosios savo kariuomenės dalies likimo. Jis sutiko ją jū- 
roje ir visą atsivedė į stovyklą. 

Sužinojęs, jog priešas daug tikisi iš senos pranašystės, 
kad Afrikoje Scipionų giminė visados nugalėsianti, Ceza- 
ris, — sunkų pasakyti, ar juokais, ar iš paniekos priešo vy- 
Iiausiam vadui Scipionui, ar rimtai norėdamas sau palan- 
kiai išsiaiškinti pranašystę, — mūšiuose visuomet statydavo 
kažkokį Scipioną visos kariuomenės priešakyje, lyg tikrą 
vadą (jo šalininkų tarpe buvo vienas Scipionas Salutijus, Sci- 
piono Afrikiečio giminės, žmogus visais atžvilgiais labai ne- 
žymus ir niekingas). 

Cezaris buvo priverstas dažnai pulti priešus ir pradėti su 
jais mūšį, nes neturėjo pakankamai duonos kareiviams ir 
pašaro arkliams, kuriuos teko šerti jūros salotomis, išplau- 
tomis gėlam vandeny, dar primaišius dėl skonio lauko 
žolės. 

Daugybė numidų viešpatavo šalyje, jie staiga pasirody- 
davo: kiekvieną dieną ant greitų savo žirgų. Kartą Cezario 
raiteliai, neturėdami ką veikti, žiūrėjo, kaip vienas airikie- 
tis šoka ir nuostabiai gražiai groja fleita. Susėdę jie žavėjosi 

juo, savo arklius palikę vergams. Staiga priešai puolė juos 
ir apsupo, vieni romėnai buvo užmušti vietoje, kiti krito, 
galvotrūkčiais belėkdami į stovyklą. Jeigu pats Cezaris kartu 
su Asinijum Polionu nebūtų iš stovyklos nuskubėję jiems 
padėti ir nebūlų jų sustabdę, karas būtų buvęs baigtas. Ki- 
tame mūšyje, kur taip pat buvo priešo persvara, Cezaris, 
kaip pasakojama, čiupo bėgantį vėliavnešį už sprando ir, 
pasukęs jam galvą atgal, tarė: „Ten yra priešai!" 

53. Padrąsintas šitokio pasisekimo, Scipionas ryžosi kau- 
tis. Palikęs stovykloje Afranijaus kariuomenę, o neioli nuo 
jo — Jubos, pats ėmėsi tvirtinti savo stovyklą ant ežero 
kranto, netoli Tapso miesto, kad ji būtų atrama mūšiui ir 
prieglobstis traukiantis. Kol jis dirbo tuos darbus, Cezaris, 
neregėtų greitumu perėjęs miškingas vietas, tinkamas ne- 
tikėtam puolimui, vienus jo kareivius apsupo, kitus puolė 
iš priekio ir išvaikė. Naudodamasis proga ir savo likimo pa- 
lankumų, jis iš karto paėmė Afranijaus stovyklą ir, pabėgus 
Jubai, visai sunaikino numidų stovyklą. Taip per kelias va- 
landas jis paėmė tris stovyklas, išžudė penkiasdešimt tūks- 
tančių priešų, pats netekęs vos penkiasdešimt kareivių. 
ris net nedalyvavęs šitame žygyje, nes, berikiuojant ir be- 
tvarkant savo kariuomenę, užėjęs jam įprastinės ligos prie- 
puolis. Vos tiktai Cezaris pajuto prasidedant ligą, kol dar 
nebuvo visai netekęs sąmonės ir jėgų, o tik purtomas, buvo 
nuneštas į artimiausią bokštą, kur ramiai laukė praeinant 
priepuolio. į 

Pabėgę iš mūšio konsulai ir pretoriai vieni nusižudė patys, 
imami į nelaisvę, bet daugumą nužudė Cezaris. 

54. Siekdamas garbės paimti į nelaisvę Katoną gyvą, Ce- 
zaris greitai nužygiavo į Utiką. Katonas saugojo šį miestą 
ir mūšy nedalyvavo. Sužinojęs, kad Katonas nusižudė, Ceza- 
ris aiškiai susisielojo, bet kodėl — neaišku. Jis tik pasakė: 
„Katonai, aš pavydžiu tavo mirties, nes tu pavydėjai man 
garbės dovanoti tau gyvybę.“ Tačiau jo kalba prieš Katoną, 
jau mirusį, neatrodo parašyta žmegaus, kuris būtų buvęs jam 

švelnus ir nusiteikęs dovanoti. Kaip jis būtų dovanojęs jam 
gyvam, jeigu šitiek iulžies išliejo mirusiam? Antra vertus, 
allaidumas Ciceronui, Brutui ir tūkstančiams kitų, kurie pa- 
kėlė prieš jį ginklą, parodo, kad šią kalbą jis parašęs ne iš 
neapykantos Katonui, o tik rungdamasis politinėj veikloj 
šitokia proga. Ciceronas parašė giriamąją kalbą Katonui, 
pavadinęs ją „Katonu“. Šitas geriausio Romos oratoriaus 
kūrinys ir tokia puikia tema buvo, kaip galima manyti, la- 
bai vertinamas ir skaitomas. Cezaris vis tik įsižeidė, nes manė, 
kad ši kalba, girianti per jo kaltę gyvybės netekusį Žmogų, 
yra kaltinimas jam pačiam. Jis surinko daugybę kaltinimų 
prieš Katoną ir parašė knygą, pavadinęs ją „Antiketonas“. 
Šitie abu veikalai dėl Cezario ir Katono vardų turi uolių 
skaitytojų. 

55. Grįžęs iš Afrikos į Romą, Cezaris apie savo pergalę 
pasakė liaudžiai pagyrūnišką kalbą, kad nukariavęs tokį di- 
delį krašlą, jog iš jo kasmet būsią galima pristatyti į valsty- 
binius aruodus du šimtus tūkstančių atiškų medimnų grūdų 
ir tris milijonus svarų aliejaus. Paskui jis atšventė tris trium- 
fus — Egipto, Ponto ir Afrikos, nugalėjęs, žinoma, ne Sci- 
pioną, o karalių Jubą. Karaliaus Jubos sūnus, dar visai vai- 
kas, buvo vedimas paskui iriumfo vežimą. Jis pateko į lai- 
mingiausiąją nelaisvę, nes iš barbaro ir numido tapo vienų 
iš mokyčiausių Graikijos istorikų. 

Po šitų triumfų Cezaris davė kareiviams didelių dova- 
nų, o liaudžiai suruošė puotų ir žaidimų; ant dvidešimt dvie- 
jų tūkstančių triklinijų buvo sudėtos vaišės visiems pi- 
liečiams. Seniai mirusios savo dukters Julijos garbei jis su- 
rengė gladiatorių ir laivų kautynes. Po visų šitų žaidimų 
buvo surašyti gyventojai ir iš trijų šimtų dvidešimt tūkstan- 
čių piliečių buvo rasta tik šimtas penkiasdešimt tūkstančių. 
Tokių nuostolių atnešė pilietinis karas ir tiek daug pražudė 
piliečių, neminint kilų nelaimių, nusiaubusių likusią Italijos 
dalį ir provincijas! 

56. Po šilo surašymo Cezaris buvo ketvirtą kartą išrink- 
tas konsulu ir išžygiavo į Ispaniją kariauti prieš Pompėjaus 

sūnus, kurie, nors ir jauni būdami, surinko neregėlai didžiu- 
lę kariuomenę ir parodė tokią kariuomenės vadams deramą 
drąsą, kad Cezaris alsidūrė didžiausiam pavojuj. 

Prie Mundos miesto buvo didelis mūšis, kuriame Cezaris, 
pamatęs, kad jo kareiviai krinka ir silpnai priešinasi, metėsi 
į tą kareivių ir ginklų maišatį, šaukdamas, kad jeigu nieko 
Didžiausiomis pastangomis jam pavyko atstumti priešą, ku- 
ris neteko trisdešimt tūkstančių karių, o pats prarado tūks- 
tantį geriausių kareivių. Po mūšio grįžęs į stovyklą, jis pa- 
sakė savo draugams, kad jam ne kartą tekę kautis dėl per- 
galės, o šiandien pirmą kartą kovęsis dėl gyvybės. Kai Ce- 
zaris laimėjo šitą mūšį, buvo kaip tik Dionisijų šventės, o to- 
kią. dieną ir Pompėjus Didysis, sako, buva į karą išžy- 
giavęs. Laiko tarpas tarp šitų dviejų įvykių — ketveri metai. 
Jaunesnysis Pompėjaus sūnus pabėgo, o po kelių dienų Di- 
dijas atnešė vyresniojo galvą. 

Tai buvo paskutinis Cezario karas. O triumfas po jo 
įskaudino romėnus kaip niekas kitas. Cezaris nugalėjo ne 
svetimšalius vadus, ne barbarų karalius, jis sunaikino žy- 
miausio romėno, papuėlusio į nelaimę, vaikus ir giminę. Jie 
laikė gėda tėvynės nėlaimėje triumfuoti ir didžiuotis tuo 
blogiu, kuriam prieš dievus ir žmones galėjo rasti vieną 
pateisinimą, kad nebuvo galima jo išvengti. Juo labiau kad 
iki šiol Cezaris niekuomet nebuvo siuntęs nei pasiuntinių, 
nei pranešimų valstybės vardu apie savo pergales pilieti- 
niame kare, priešingai, lyg gėdijosi tos šlovės... 

57. Nusilenkę šito vyro likimui ir leidę sau junga už- 
dėti, romėnai laikė, kad monarchija yra vienintelis atodvas- 
tis nuo pilietinių karų ir kitų nelaimių, ir išrinko jį dikta- 
torium iki gyvos galvos. Šita nepakeičiama valdžia, sujung- 
ta Su neribota vienvaldystę, buvo tikra tironija. Cicerono 
pasiūlymu senatas paskyrė Cezariui pirmuosius garbės titu- 
lus, kurie tačiau neviršijo žmogiškosios didybės ribų, bet 
kiti ėmė jam teikti garbę be jokio saiko, lenktyniaudami 
vieni su kitais, ir per tuos jų išpūstus ir besaikius dekretus 

net lojaliausi piliečiai ėmė neapkęsti Cezario ir juo bodėtis. 
Reikia manyti, Cezario priešai ne mažiau už pataikūnus pa- 
dėjo priimti tuos dekretus, kad tik daugiau surastų prieka- 
bių prieš jį ir kad jų kaltinimai atrodytų labiau pagrįsti, nes, 
pilietiniams karams pasibaigus, Cezaris elgėsi nepriekaištin- 
gai. Ne be reikalo, matyt, buvo nubalsuota pastatyti Gailes- 
tingumo šventovę, atsidėkojant jam už švelnumą. Iš tik- 
tųjų Cezaris atleido daugeliui, kurie kėlė prieš jį ginklą, 
kai kuriems iš jų, kaip antai, Brutui ir Kasijui, net davė 
magistratūras ir garbingas pareigas — abu juos paskyrė pre- 
toriais. Cezaris nepakentė, kad Pompėjaus statulos gulėtų 
nuverstos ant žemės, jis įsakė vėl jas pastatyti. Ciceronas 
apie tai pasakė, kad Cezaris, vėl pakėlęs Pompėjaus statu- 
las, tvirčiau pastatė savąsias. 

Jo draugai patarė jam laikyti asmens sargybinius ir dau- 
gelis siūlėsi jam pasitarnauti, bet Cezaris nesutiko, pasa- 
kęs, kad geriau kartą mirti, negu nuolat mirties laukti. Įsi- 
tikinęs, kad liaudies palankumas yra geriausia ir tikriausia 
apsauga, jis ir vėl stengėsi patraukti ją į savo pusę vai- 
šėmis ir duonos dalinimu, o kareivius — naujomis kolonijo- 
mis, iš kurių pačios geriausios buvo Korintas ir Kartagina. 
Taip jau pasitaikė, kad šitie miestai anksčiau buvo tuo pa- 
čiu metu sugriauti, o dabar abu tuo pačiu metu atstatyti. 

58. Vieniems aristokraiams Cezaris žadėjo konsulatus ir 
pretūras, antrus guodė kitokiomis aukštomis pareigomis ir 
garbe, visiems teikė didelių vilčių, stengdamasis, kad jie 
savanoriškai jam paklustų. Mirus konsului Maksimui, liko 
dar viena diena jo valdžios, ir šitai vienai dienai konsulu 
Cezaris paskyrė Kaninijų Rebiliją. Ir kai pagal paprotį dau- 
gelis ėjo naujo konsulo pasveikinti ir palydėti į senatą, Ci- 
ceronas tarė: „Skubėkite, kol dar šis žmogus konsulauja.“ 
Veikliai ir garbės trokštančiai Cezario prigimčiai šios di- 
delės pergalės neleido ramiai džiaugtis nuveiktų darbų vai- 
siais, jos tarytum jį skatino ir drąsino. Galvodamas tik apie 
ateitį, jis planavo dar didesnius žygius, troško naujos gar- 
bės, tarsi įgytoji jam būtų atrodžiusi per maža. Tai buvo 

rungimasis su pačiu savimi lyg su kilu žmogumi, pašėlęs 
noras ateities žygiais pranokti jau atliktus darbus. Jis ruo- 
šėsi kariauti su partais, o juos pavergęs, ketino perciti Hir- 
kaniją pagal Kaspijos jūrą ir Kaukazą, apeiti Ponlą ir įsi- 
veržti į Skitiją, paskui užpulti Germanijos kaimynų žemes 
ir pačią Germaniją ir per Galiją grįžti į Italiją, suapvalinus 
Romos imperiją, kad iš visų jos pusių būtų Okeanas. 
Ruošdamasis šitam žygiui, Cezaris sugalvojo iškasti kanalą 
per Korinto sąsmauką ir šiuos darbus prižiūrėti pavedė Anie- 
nui. Jis dar buvo numatęs iškasti gilų kanalą, į kurį sutekėtų 
Tiberio vandenys prie pat miesto, kad upės srovė būtų nu- 
kreipta link Circėjų ir Tiberis įtekėtų į jūrą ties Taracinu ir 
kad šis kelias būtų patogus ir saugus į Romą atkeliaujan- 
tiems pirkliams. Be to, norėjo nusausinti Pometijos ir Setijos 
pelkes ir paversti jas derliais laukais, kur galėtų dirbti de- 
šimtys tūkstančių žmonių. Dar planavo jūroje, netoli Romos, 
paslatyti užtvanka, nukasti seklumas bei povandenines uolas 
prie Ostijos krantų ir ten pastatyti uostus ir prieplaukas, 
kur galėtų suplaukti daugybė laivų. Bet šitie darbai taip ir 
liko neįvykdyti. 

59. Cezaris labai išradingai sugalvojo ir sustatė kalendo- 
rių, ištaisęs laiko skaičiavimo klaidas, ir nuo šiol.buvo labai 
paiogu juo naudotis, Labai senais laikais romėnai turėjo 
kalendorių, kur mėnulio ciklas nebuvo suderintas su saulės 
metais, todėl aukos ir šventės pamažu šiek tiek pavėluoda- 
vo ir nusikeldavo į visai priešingus metų laikotarpius. Netgi 
kai buvo įvesti saulės metai, kurių ir buvo laikomasi mūsų 
aprašomu laikų, niekas nemokėdavo apskaičiuoti jų ilgumo, 
tik vieni pontifikai žinojo, kada daryti pataisą, ir netikėtai 
įterpdavo pridėlinį mėnesį, vadinamą Mercedonijum. Kaip 
pasakojama, dar Numa pradėjo pirmasis įterpti šį mėnesį, tuo 
būdu suradęs nors menką ir trumpalaikę priemonę kalendo- 
Iiaus netikslumams ištaisyti. Cezaris pasiūlė geriausiems savo 
meto filosofams ir astrologams išspręsti šį klausimą, o pas- 
kui iš visų pateiktų duomenų sudarė naują, tikslesnį ka- 
lendorių, kuriuo romėnai naudojasi iki šių dienų ir, skai- 

čiuodami laiką, matyt, mažiau suklysta už kitas tautas. Ta- 
čiau pavyduoliai ir tie, kurie negalėjo pakęsti jo galybės, ir 
čia rado progą jį apkaltinti. Oratorius Ciceronas, jei aš ne- 
klystu, kažkam pasakius, kad rytoj užltekėsiantis Lyros 
žvaigždynas, atsakė: „Taip, jis užtekės pagal įsakymą“, tarsi 
jį užtekėti būtų galėję priversti žmonės. 

60. Bet didžiausią neapykantą, kuri lėmė jo mirtį, Ceza- 
Tis užsitraukė karališkos valdžios siekimu. Liaudžiai tai at- 
rodė didžiausia Cezario kaltė, o slaptiems jo priešams jau 
seniai buvo tinkamiausia dingstis jo neapkęsti. Žmonės, ku- 
Tie įkalbėjo Cezariui užgrobti šitą valdžią, skleidė liaudyje 
kalbas, kad pagal Sibilės knygas partai būsią nugalėti tiktai 
tada, kai prieš juos žygiuosiąs Romos karalius, kitaip jie 
neįžengsią į partų kraštą. Sugrįžus Cezariui iš Albos į sosti- 
nę, jie išdrįso sveikinti jį kaip karalių. Liaudžiai ėmus mur- 
mėti, Cezaris sušuko nepatenkintas, kad jo vardas ne kara- 
lius, o Cezaris. Po šitų žodžių visi nutilo, o Cezaris nuėjo 
nuliūdęs ir nepatenkintas. 

Kartą senatas paskyrė jo garbei Hebapiadas iškilmes. 
Cezaris sėdėjo oratoriaus tribūnoje. Kai konsulai ir preto- 
riai, lydimi viso senato narių, priėjo prie jo, jis neatsistojo, 
o priėmęs juos lyg paprastus žmones, atsakė, kad reikėtų 
iškilmes jo garbei mažinti, o ne didinti. Šitas jo poelgis įžei- 
dė ne tik senatą, bet ir liaudį, nes per senatą buvusi panie- 
kinta visa vaistybė. Visi, kam nereikėjo pasilikti, tuojau pa- 
sišalino, baisiai nuliūdę. Cezaris, tai pamatęs, tuojau parėjo 
namo ir čia, apnuoginęs kaklą, ėmė šaukti draugams, kad 
kiekvienas, kuris tik nori, gali jį nužudyti. Vėliau savo pa- 
sielgimą jis teisino liga, nes ja sergantys, anot jo, negalį 
valdyti savo pojūčių, kai stovėdami kalba miniai; juos grei- 
tai imąs krėsti drebulys, pradedanti svaigti galva, trauką 
mėšlungiai. Iš tikrųjų Cezaris nesirgo, jis norėjo atsistoti 
prieš senatą, bet, kaip pasakojama, jį sulaikė vienas drau- 
gas, tikriau sakant, pataikūnas, Kornelijus Balbas, kuris jam 
pasakė: „Nejaugi neatsimeni, kad tu Cezaris, ir nesutiksi, 
kad jie tave pagerbtų kaip aukštesnį žmogų?" 


61. Prie visų šitų išsišokimų prisidėjo dar liaudies tri- 
būnų įžeidimas. Tuo metu buvo švenčiamos Luperkalijos. 
Pasak daugelio rašytojų, senovėje tai buvusi piemenų šven- 
tė, kiek panaši į Arkadijos Likėjas. Tą dieną daug jaunuo- 
lių iš kilmingų magistratų šeimų lakslo po mieštą nuogi ir 
kailių diržais čaižo, juokaudami ir žaisdami, visus sutiktus. 
Dauguma net kilmingų moterų eina prie jų ir atkiša rankas 
smūgiams, kaip mokiniai mokykloje. Jos įsitikinusios, kad 
tai palengvina gimdymą nėščioms, o bevaikėms padeda pa- 
stoti. Šį reginį Cezaris stebėjo, sėdėdamas tribūnoje, aukso 
krėsle, pasipuošęs triumfo drabužiais. Konsulas Antonijus 
irgi buvo vienas iš švento bėgimo žiūrovų. Jis atėjo į forų- 
mą, nešinas laurų šakomis apipinta diadema, ir, kai pilie- 
čiai prasiskyrė, duodami kelią, ištiesė ją Cezariui. Pasigirdo 
silpnas plojimas, plojo ne visi, o tik tyčia tam pastatyti žmo- 
nės. Cezariui atstūmus diademą, visi žmonės pradėjo ploti. 
Antonijui antrąkart ją pasiūlius, vėl mažai kas plojo. O kai 
Cezaris vėl jos nepriėmė, visi ėmė ploti. Tokiu būdu suži- 
nojęs, ką galvoja piliečiai, Cezaris atsistojo ir įsakė nešti 
diademą į Kapitolijų. Tuo metu žmonės pamatė, kad Ceza- 
rio statulos karališkomis diademomis apvainikuotos. Du liau- 
dies tribūnai, Flavijus .ir Marilas, priėję nuplėšė šias diade- 
mas ir tuos, kurie pirmieji sveikino Cezarį, kaip karalių, 
nuvedė į kalėjimą. Liaudis ėjo paskui šiuos tribūnus, plo- 
dama ir vadindama juos Brutais, nes Brutas panaikino Ro- 
moje paveldimą karaliaus galybę ir iš vieno valdovo rankų 
visą valdžią perdavė senatui ir liaudžiai. Cezaris perpykęs 
atėmė iš Marilo ir Flavijaus valstybines vietas. Savo kalti- 
namoje kalboje jis daug kartų įžeidė ir pačią liaudį, ir 
tribūnus, vadindamas juos brutais ir kumiečiais. 

62. Visi šitie įvykiai nukreipė liaudies akis į Marką Bru- 
tą. Iš tėvo pusės jis buvo minėtojo Bruto palikuonis, iš mo- 
tinos pusės — kilęs iš kitos garsios giminės, Servilijų, be to, 
buvo Katono žentas ir sūnėnas. Cezario pagarba ir visokios 
malonės nusilpnino jo norą sunaikinti monarchiją. Cezaris 

ne tik dovanojo jam gyvybę prie Farsalo, Pompėjui bėgant, 
ne tiktai, jam prašant, išgelbėjo daugelį jo draugų, bet ir 
labai juo pasitikėjo. Brutas gavo garbingiausią tuo laiku 
pretūrą ir po trejų metų turėjo būti konsulu. Cezaris jam 
leikė pirmenybę prieš Kasijų, kuris irgi siekė šios vietos. 
Pasakojama, kad Cezaris pasakęs, jog Kasijaus pretenzijos 
labiau pagrįstos, bet kad jis negalįs aplenkti Bruto... Kada 
sąmokslo metu kažkokie žmonės įdavė -Brutą Cezariui, jis 
nepalikėjo, bet, palietęs ranka savo kūną, pasakė skundi- 
kams: „Brutas dar nelies šito kūno", tuo norėdamas pasa- 
kyti, kad Brutas dėl savo dorybių vertas aukščiausios val- 
džios, bet, šitos valdžios siekdamas, nebus nedėkingas ir 
niekšas. Tie, kurie siekė perversmo ir dėjo savo viltis tik 
į vieną Brutą ar daugiau į jį, negu į kurį kitą, bet nedrįso 
su juo tiesiog apie tai kalbėti, naktį prirašė ant jo tribūnos 
ir krėslo, kur jis pretoriaudamas sprendė bylas. Daugiau- 
sia buvo tokie užrašai: „Tu miegi, Brutai!“ arba: „Tu ne 
Brutas!" Kasijus, pamatęs, kad šitie užrašai erzina Brutą daug 
labiau, negu pirma, ėmė jį skatinti ir kurstyti, nes ir pats 
neapkentė Cezario dėl tų priežasčių, apie kurias esu kal- 
bėjęs Bruto gyvenimo aprašyme. Cezaris, įtardamas Kasijų, 
kartą pasakė savo draugams: „Kaip jūs manot, ko nori Kasi- 
jus? Man labai nepatinka tas perdidelis jo blyškumas.“ Kitą 
kartą, kai jam buvo pranešta, kad Antonijus ir Dolabela 
ruošia perversmą, Cezaris pasakė: „Aš ne tiek bijau tų ilga- 
plaukių storulių, kiek tų išblyškėlių ir sudžiūvėlių“, turė- 
damas galvoje Kasijų ir Brutą. 

63. Bet, matyt, lengviau pramatyti likimą, negu jo iš- 
vengti, nes, kaip pasakojama, ir Cezario likimą rodė nepa- 
prasti ženklai ir reiškiniai. Šviesos pliūpsniai danguje, daž- 
nai naktį pasigirstantis griaudėjimas, suskridę į forumą vie- 
niši paukščiai — viso šito, gal būt, ir neverta minėti tokioje 
didelėje nelaimėje. Filosofas Strabonas rašo, kad tada pasi- 
rodę daug ugninių kažkur lekiančių žmonių; kažkurio ka- 
reivio vergui iš rankos ištryškusi ryški liepsna, ir visiems, 

kurie šitai matė, atrodė, kad jis dega, bet kada ugnis užge- 
so, žmogus buvo nė kiek neapdegęs. Pačiam Cezariui auko- 
jant, jo aukoje nerasta širdies. Tai buvo baisus ženklas, nes 
nebūna gyvulių be širdies. Daugelis pasakoja, kad kažkoks 
žynys perspėjo Cezarį saugotis didelio pavojaus tą kovo 
mėnesio dieną, kurią romėnai vadina idomis, Kai atėjo toji 
diena, Cezaris, eidamas į senatą, pasisveikino su žyniu ir 
juokais pasakė: „Na ir atėjo kovo idos.“ — „Taip — ramiai 
atsakė žynys,— atėjo, bet dar nepraėjo." Vieną dieną prieš 
tai Cezaris pietavo pas Marką Lepidą ir, kaip paprastai, pu- 
siaugulomis pasirašinėjo laiškus. Išėjus iš kalbos, kokia mir- 
tis geriausia, Cezaris pirmutinis sušuko: „Netikėta!“ Po to, 
kada Cezaris, kaip paprastai, miegojo su savo žmona, staiga 
atsidarė visos miegamojo durys ir langai. Cezaris, pašokęs iš 
miegų nuo triukšmo ir nuo suspindusios mėnulio šviesos, 
išgirdo, kad Kalpurnija, kietai miegodama, kažką vapalioja, 
gailiai dūsauja. Kalpurnija sapnavo raudanti savo vyro, kurį 
laikiusi užmuštą glėbyje. Kiti sako, kad ji ką kitą sapna- 
vusi. Kaip pasakoja Titas Livijus, ant Cezario namo buvo 
frontonas, pastatytas senato nutarimu namui papuošti ir Ce- 
zariui pagerbti. Kalpurnija ir sapnavusi, kad frontonas bu- 
vęs sugriautas, ir todėl verkusi ir dejavusi. Rytą ji pradėjo 
prašyti Cezarį, kad jis, jei gali, neišeitų iš namų ir atidėtų 
senato susirinkimą, o jeigu visai nepaiso josios sapnų, tegu 
sužino ateitį iš kitų pranašysčių ir aukų. Matyt, ir Cezaris 
kažką įtarė ir pats bijojo. Iki šiol jis nebuvo pastebėjęs, kad 
Kalpurnija būtų parodžiusi moteriai būdingo prietaringumo 
ir baimės, o dabar matė ją baisiai susijaudinusią, kenčiančią. 
Kai ir žyniai, paaukoję daugybę aukų, pasakė, kad ženk- 
lai jam nepalankūs, Cezaris nutarė pasiųsti Antonijų į sena- 
tą ir paleisti susirinkimą. 

64. Šiuo metu Decimas Brutas, pramintas Albinu, ku- 
Iiuo Cezaris taip pasitikėjo, kad paskyrė net antruoju savo 
paveldėtoju, kito Bruto ir Kasijaus sąmokslo dalyvis, bijo- 
damas, kad, Cezariui atidėjus susirinkimą, neiškiltų aikštėn 
sąmokslas, ėmė juoktis iš žynių ir sakė, kad Cezaris pats 

užsitrauks senato kaltinimus ir priekaištus, nes susidarys 
įspūdis, kad jis negerbia senato, Iš tiesų senatas buvo su- 
sirinkęs Cezario pasiūlymu, ir visi buvo pasiruošę nubalsuo- 
„ti, kad jis būtų paskelbtas visų provincijų už Italijos ribų 
karaliumi ir, būdamas kituose kraštuose ir jūrose, nešiotų 
karališką karūną. Jeigu dabar kas pareikštų susirinkusiems 
senatoriams, kad jie išsiskirstytų ir ateitų kitą kartą, kai 
Kalpurnija susapnuos geresnius sapnus, ką pasakytų Cezario 
priešai? Ir ar galės senatoriai klausytis, jei kas iš Cezario 
draugų ims sakyti, kad šitai ne vergija ir ne tironija? Bet 
jeigu Cezaris vis tiktai mano, kad ši diena tikrai nelaimin- 
„ga, geriau jam pačiam nueiti į senatą ir pasakyti, kad su- 
sirinkimas atidedamas kitai dienai. Taip sakydamas, Bru- 
tas paėmė Cezarį už rankos ir išsivedė. Cezariui tik peržen- 
gus slenkstį, jo link pasuko svetimšalis vergas, norėdamas 
„ prieiti. Negalėdamas prasiskverbti pro susigrūdusią minią ir 
jos atblokštas, jis buvo priverstas įeiti į jo namus ir pra- 
šyti Kalpurniją, kad jo neišleisių, kol grįšiąs Cezaris, nes 
„ jis turįs jam pasakyti svarbių dalykų. I 

65. Artemidoras knidietis, būdamas graikų literatūros ži- 
novas ir per tai pažįstamas su kai kuriais Bruto sėbrais, ži- 
nojo beveik viską, kas buvo ruošiama. Jis atėjo pas Cezarį, 
nešinas papiruso ritinėliais, kuriuose buvo viskas surašyta, 
ką jis norėjo Cezariui pranešti apie sąmokslą. Pamatęs, kad 
Cezaris paima kiekvieną raštelį ir atiduoda aplink jį susto- 
jusiems liktoriams, jis priėjo artutėliai prie Cezario ir tarė: 
„Perskaityk šį Japelį, Cezari, vienas ir kuo greičiausiai, nes 
čia parašyta apie labai svarbų tau dalyką." 

Cezaris pasiėmė raštelį ir bandė jį perskaityti, bet jam 
vis sutrukdydavo galybė žmonių, ateinančių su juo pasikal- 
bėti. Cezaris taip ir įėjo į senatą, tebelaikydamas rankoje tą 
vieną raštelį. Kiti sako, kad kažkas kitas perdavęs šį raštelį 
Cezariui ir kad Artemidoras visai negalėjęs prieiti prie Ce- 
zario, visą kelią minios atstumtas, 

(66. Šitos visos aplinkybės gali būti tik atsitiktinumas, bet 
vieta, kur tą dieną buvo susirinkęs senatas ir kur įvyko 

kova ir Cezario nužudymas, nebuvo alsitiktinė. Tai buvo 
Pompėjaus pastatyti rūmai, gražiausiai išpuošti ir skirti 
teatrui: čia stovėjo ir Pompėjaus statula. Buvo aiškiai ma- 
tyti, kad kažkoks demonas vadovavo šitam žygiui ir nu- 
skyrė kaip tik šitą vietą žmogžudystei. Sako, kad net Ka- 
sijus, prieš pradėdamas savo darbą, pakėlė akis į Pompėjaus -. 
statulą ir tylomis šaukėsi jo pagalbos, nors jam nesvetimas 
buvo Epikuro mokslas. Tačiau artėjant tai minutei, kada 
turėjo būti įvykdytas tas baisus darbas, jį, atrodo, buvo 
apėmęs siautulys ir baisus susijaudinimas, nustelbęs ankstes- 
nius jo samprotavimus. Antonijų, ištikimą Cezario šalininką 
ir labai stiprų vyrą, Brutas Albinas tyčia sulaikė gatvėje, už-, 
vedęs su juo ilgą šneką. Cezariui įėjus, senatoriai, jį pagerb- 
dami, atsistojo. Bruto sėbrai vieni atsistojo už Cezario krės- 
lo, kiti ėjo prie jo kartu su Tulijum Cimbru prašyti, kad 
būtų grąžintas ištremtas šio brolis, ir prašydami atlydėjo jį 
iki krėslo. Cezaris aisisėdęs atmetė jų prašymus ir, kai są- 
mokslininkai ėmė spirtis vis labiau ir labiau, Cezaris kiek- 
"vienam iš jų parodė savo nepasitenkinimą. ' Tada Tulijus . 
abiem rankom sučiupo jo togą ir ėmė traukti ją nuo kak- 
10 — tai buvo ženklas pulti. Kaska pirmutinis smogė Ceza- 
riui į pakaušį, bet žaizda nebuvo nei mirtina, nei gili. Kaip 
atrodo, pradėdamas: tokį baisų sumanymą, Kaska sutriko. 
Cezaris atsigręžęs sugriebė už kardo ir sulaikė jį rankoje. 
Beveik vienu metu abu sušuko, — kardu tvotas Cezaris loty- 
niškai: „Piktadary, Kaska, ką darai?“, o kardu tvojęs Kaska 
graikiškai savo broliui: „Brolau, padėk!“ Po tokios pradžios, 
tie senatoriai, kurie nieko nežinojo apie sąmokslą, persigan- 
do ir drebėdami nedrįso nei bėgti, nei ginti Cezario, netgi 
žodžio negalėjo ištarti. Sąmokslininkai, pasirengę žudyti, iš- 
sitraukė kardus ir iš visų pusių apsupo Cezarį; kur tik jis 
bepasisukdavo, visur jį pasitikdavo kardų smūgiai, taikomi 
jam į veidą ir akis; lyg laukinis žvėris, užkluptas medžioto- 
jų, jis blaškėsi tarp sąmokslininkų, nes kiekvienas turėjo 
jam kirsti ir paragauti aukos kraujo. Todėl ir Brutas kirto 
jam kartą į kirkšnį. Kai kurie rašytojai pasakoja, kad Ceza- 

ris, gindamasis nuo sąmokslininkų, blaškėsi į visas puses ir 
šaukė, bet, pamatęs Brutą su kardu rankoje, užsidengė gal- 
vą toga ir davėsi kapojamas. Gal būt, patys žudikai pastūmė 
Cezario kūną prie pjedestalo, ant kurio stovėjo Pompėjaus 
statula, ar gal jis atsitiktinai ten atsidūrė. Pjedestalas buvo 
gausiai krauju aptaškytas. Atrodė, lyg pats Pompėjus būtų 
atėjęs keršyti savo priešui, kuris gulėjo prie jo kojų ir buvo 
traukomas mėšlungio nuo daugybės žaizdų. Pasakojama, kad 
Cezaris buvo pervertas dvidešimt trijose vietose. Daugelis 
sąmokslininkų sužeidė vienas kitą, šitiek kartų smogdami 
į vieną žmogų. 

67. Kai Cezaris buvo nužudytas, Brutas išėjo į vidurį se- 
nato, norėdamas tarti kelis žodžius dėl šito įvykio, bet se- 
natoriai neturėjo jėgų jo klausytis. Jie puolė pro duris ir 
bėgdami skleidė sąmyšį ir baimę žmonėms, kurie nesižino- 
jo, ką daryti. Vieni uždarinėjo namus, kiti metė savo preky- 
stalius ir kontoras; visur tik lakstė žmonės: vieni į senatą 
pažiūrėti to šiurpaus įvykio, kiti grįžo jau pasižiūrėję. Anto- 
nijus ir Lepidas, artimiausi Cezario draugai, slaptai pabėgo, 
ieškodami prieglaudos svetimuose namuose. Tuo tarpu Bru- 
tas su savo sėbrais, dar neatvėsę nuo žudynių, su kardais 
rankose visi kartų išėjo iš senato ir patraukė į Kapitolijų. 
Jie nebuvo panašūs į bėgančius: labai džiaugsmingai ir 
drąsiai šaukė liaudį į kovą už laisvę ir iš sutiktųjų lenkė 
į savo pusę aristokratus. Kai kurie ėjo su jais, kad atro- 
dytų dalyvavę sąmoksle, norėdami prisiskirti sau šito žygio 
šlovę. Jų tarpe buvo Gajus Oktavijus ir Lentulas Spintras, 
kuriuos vėliau už tą tuštybę nubaudė mirtimi Antonijus ir 
jaunasis Cezaris. Taip jie ir nepasiekė tos garbės, dėl kurios 
mirė, todėl niekas netikėjo, kad būtų buvę sąmokslo bendri- 
ninkai, ir netgi tie, kurie juos pasmerkė, nubaudė juos ne 
už nusikaltimo įvykdymą, bet už jų kėslus. Rytojaus dieną 
Brutas su kitais sąmokslininkais nuėjo į forumą ir pasakė 
liaudžiai kalbą. Liaudis klausėsi jų, nerodydama nei savo 
nepasitenkinimo, nei pritardama jų poelgiui, tik savo tylė- 
jimu aiškiai bylojo, kad jai gaila Cezario, bet ji gerbia Bru- 

tą. Senatas, norėdamas dovanoti kai kuriems asmenims ir vi- 
sus sutaikyti, nutarė suteikti Cezariui dievišką garbę ir nieko 
nekeisti, ką jis buvo padaręs savo valdymo melu, o Brutui 
ir kitiems sąmokslininkams padalino provincijas ir atitinka- 
mai juos pagerbė. Tokiu būdu visi galvojo, kad politinė pa- 
dėtis sustiprėjo ir vėl pasiektas geriausias politinių formų 
derinys. | 

68. Bet kai buvo atidarytas Cezario testamentas ir rasta, 
kad kiekvienam romėnui paskirtos didelės dovanos ir kai po 
to liaudis pamatė jį nešamą per forumą daugybės žaizdų 
subiaurotą, įi nesilaikė nei padorumo, nei tvarkos: ėmė 
krauti apie lavoną iš forumo suolus, užtvaras, pinigų 
keitėjų stalus ir, viską užkūrusi, sudegino kūną. Paskui, nu- 
sitvėrę degančius nuodėgulius, vieni nulėkė padegti žudikų 
namų, kiti pasklido po visą miestą ieškoti pačių sąmoksli- 
ninkų, norėdami juos sučiupti ir sudraskyti. Tačiau niekas 
nepakliuvo jiems į rankas, nes visi sėdėjo užsidarę. Vienas 
Cezario draugas Cina, kaip pasakojama, sapnavęs naktį prieš 
tai keistą sapną. Cezaris kvietęs jį pietų. Cinai atsisakius, 
Cezaris paėmęs jį už rankos ir tempęs per prievartą. Sužino- 
jęs, kad iorume deginamas Cezario kūnas, Cina atsikėlė ir 
nuėjo atiduoti jam paskutinės pagarbos, nors ir neramus dėl 
sapno: ir sergantis karštlige. Vos tik jis pasirodė forume, 
kažkas paklausė jo vardo. Kai klausiančiam buvo atsakyta, 
šis persakė kitam, ir tuojau pasklido girdas, kad čia Ce- 
zario žudikas. Tikrai sąmokslininkų tarpe buvo vienas Cina, 
jo bendravardis. Palaikiusi jį žudiku, minia tuojau šoko ant 
jo ir čia pat jį sudraskė. Brutas, Kasijus ir kiti sąmokslinin- 
kai, persigandę šito įvykio, po kelių dienų iškeliavo iš mies- - 
to. Jų darbus, kančias ir mirtį esu apsakęs Bruto gyvenimo 
aprašyme. 

69. Cezaris mirė penkiasdešimt šešerių metų amžiaus, iš- 
gyvenęs daugiau už Pompėjų tik ketverius metus. Šita val- 
džia, šita jo galybė, kurios siekė visą gyvenimą per tokius 
baisius pavojus ir kurią taip sunkiai įgijo, jam suteikė tik 
vardą, tiktai garbę, žadinančią vien jo tautiečių neapykan- 

tą. Galingas jo genijus, padėjęs jam per visą gyvenimą, ne- 
paliko jo ir po mirties. Kaip aršus keršytojas jis sekė žudikų 
pėdsakais per jūras, ko! neliko nė vieno gyvo, nubaudė vi- 
sus, kurie kuo nors buvo prisidėję prie pačios žmogžudystės 
ar sąmokslo ruošimo. Visaip pasitaiko žmonėms, bet nuosta- 
biausia lemtis teko Kasijui, kuris, pralaimėjęs mūšį prie Fi- 
lipų, nusidūrė tuo pačiu kardu, kuriuo buvo nužudęs Cezarį. 
Iš dangaus reiškinių nuostabiausia buvo didelė kometa, ryš- 
kiai suspindusi po septynių naktų, nužudžius Cezarį, o pas- 
kui užgesusi, ir saulės šviesos aptemimas. Visus tuos metus 
saulės šviesa buvo blausi, be spindėjimo ir švietė blyškiais 
spinduliais, todėl ir oras buvo apsiniaukęs, sunkus, o silpna 
saulės šiluma negalėjo prasiskverbti iki žemės. Vaisiai vys- 
davo neprinokę nuo šalto oro. 

Pasirodžiusi Brutui Cezario šmėkla aiškiausiai įrodė, kad 
jo nužudymas nepatikęs dievams. Buvo taip. Brutas norėjo 
perkelti savo kariuomenę iš Abido į kitą žemyną. Naktį jis, 
kaip paprastai, ilsėjosi palapinėje, bet nemiegojo, o mąstė 
apie ateitį. Pasakojama, kad šitas vyras mažiausiai iš visų 
karvedžių norėdavo miego ir labai ilgai galėdavo nesumerk- 
ti akių. Jam pasigirdo prie palapinės durų kažkoks triukš- 
mas, ir, gęstančios lempelės šviesoje pažiūrėjęs į tą pusę, jis 
pamatė baisią šmėklą — tarsi nepaprastai aukštą ir niaurų 
žmogų. Brutas iš pradžių išsigando, bet pamatęs, kad šmėkla 
nieko nedaro, tik tyli, stovėdama prie lovos, paklausė, kas 
ji per viena, „Tavo piktasis demonas, Brutai,—— atsakė jam 
šmėkla, — iu pamatysi mane prie Filipų.“ — „Ką gi, pama- 
tysiu",— drąsiai atsakė Brutas, ir šmėkla tuojau išnyko. Po 
kiek laiko Brutas kovėsi prieš Antonijų ir Cezarį prie Filipų 
ir pirmame mūšyje nugalėjo, nuvijęs prieš jį stovinčią Ce- 
zario kariuomenę ir nuniokiojęs jo stovyklą. Kai Brutas jau 
ruošėsi antrajam mūšiui, naktį jam vėl pasirodė ta pati šmėk- 
la. Ji nepratarė nė žodžio, bet Brutas suprato, kad jo li- 
kimas nulemtas, ir šoko į kovą, bet nežuvo mūšyje. Jo ka- 
riuomenei pradėjus trauktis, užbėgo ant stačios uolos ir, kaip * 
pasakojama, padedamas vieno savo draugo, persivėrė krū- 


tinę kardu ir mirė, 

Plutarchas — įžymus senovės graikų rašytojas, paskutinis uni- 
versalius helenizmo mokslininkas ir filosofas, gyvenęs apie 46—126 
mūsų eros metus, kai Graikija jau seniai buvo tapusi Romos pro- 
vincija. Apie jo gyvenimą žinome tik tiek, kiek jis apie save yra 
užsiminęs savo raštuose. Jis gimė mažame Cheronėjos miestely 
Beotijoj. Išsimokslinimą gavo to meto mokslo centre Atėnuose, 
Iš Atėnų vėl grįžo į Cheronėją, paskui aplankė daugelį kitų miestų, 
jų tarpe ir Aleksandriją, kur susipažino su ten dirbančiais mokslo 
žmonėmis, papildė savo žinias. Nuvykęs į Romą, susidraugavo su 
daugeliu žymių ir mokytų vyrų. Bet visų labiausiai jį traukė gimta- 
sis miestas, todėl antrąją savo gyvenimo pusę praleido Cheronėjoj, 
savo šeimos raiely. Nevengė Plutarchas ir visuomeninių pareigų: 
buvo archontas, beotarchas ir net Delfų šventikų kolegijos narys. 
Šitos pareigos nevaržė jo didelės literatūrinės veiklos, netrukdė 
skaityti knygas ir rinkti medžiagą savo istoriniams veikalams. Plu- 
tarcho sūnus Lampiras sudarė tėvo raštų katalogą, pagal kurį jo 
veikalų priskaičiuojama iki 210, iš jų apie 150 išlikę. Šie veikalai 
skirstomi į istorines ir filosofines knygas. 

Istoriniai kūriniai pavadinti „Paraleliniais gyvenimo aprašy- 
mais". Tai didžių istorinių asmenų, graikų ir romėnų, biografijos, 
kurios duodamos poromis: vienas graikas ir vienas romėnas. Kiek- 
vienoj biografijoj sugretinami tokie asmenys, kurie kokiu nors 
atžvilgiu yra panašūs, 0 po kiekvienos poros duodamas straipsne- 
lis —, „Palyginimas“, kur ir nurodomi panašūs jų bruožai. Be 46 
porinių (paralelinių) gyvenimo aprašymų yra dar keturios atskiros 
biografijos. Šitų jo kūrinių reikšmę jau rodo ir aprašomų istorinių 
asmenų vardai. Mes turime Likurgą ir Numą, Soloną ir Poplikolą, 
Periklį ir Fabijų Maksimą, Aleksandrą ir Cezarį, Agį su Kleomenu 
ir abudu Grakchus, Demosteną ir Ciceroną, Demetrijų Poliorketą 
ir Antonijų, Dioną ir Brutą ir kt. 

Plutarchas biogralijose daugiausia stengiasi pavaizduoti indi- 
vidualų žmogaus charakterį, jo vidinį gyvenimą, moralinį veidą. 

Istoriniai faklai jam svarbiausia įdomūs tuo, kad jie padeda su- 
prasti žmogaus moralę, atskleidžia žmogaus vidų. Jo biografijų tiks- 
las — mokyti, parodyti 'sektinus pavyzdžius, todėl jis idealizuoja 
savo herojus, pabrėžia jų papročių dorumą ir paprastumą, heroizmą, 
ištikimybę tėvynei. Tačiau jose ras daug vertingos medžiagos ir 
istorikas. Plutarchas puikiai pažinojo senovės gyvenimą, buvo dau- 
gelio istorinių faktų liudininkas, gerai buvo ištyręs literatūrinius 
šaltinius ir plačiai juos panaudojo. Todėl jo parašytose biografijose 
ra daug istorinės medžiagos, padedančios pažinti antikos pasaulį. 

Antroji Plutarcho veikalų grupė pavadinta „Moraliniais trak- 
latais“ („Moralia"), Tai 86 nedideli straipsniai įvairiomis temomis, 
daugiausia filosofinėmis, istorinėmis, politinėmis ir literatūrinėmis. 
Juose nagrinėjama praktinės reikšmės dalykai, pavyzdžiui, apie 
auklėjimą, kaip jaunas žmogus turi skaityti poetus, apie skirtumą 
tarp draugo ir pataikūno, apie prietarus ir t. i. 

Pats Plutarchas sakosi nesistengęs dailinti savo stiliaus, nės 
tokį darbą laikė tinkančių tik smulkmeniškam sofistui. Jis visą 
dėmesį kreipė į turinį. Plutarcho pasakojimas įdomus savo turiniu, 
aprašymai vaizdingi, daug kur emocionalūs. Gyvai ir įsimenančiai 
nupiešti antikos žmonės ir jų gyvenimo paveikslai. 

Plutarcho veikalai suvaidino didžiulį vaidmenį pasaulinės kul- 
tūros istorijoje. Be Plutarcho neįmanomas joks tiriamasis darbas 
senovės istorijos srity. Jo veikalus didžiai vertino amžininkai. Vė- 
lesniais laikais Plutarchas taip pat“ buvo mielai skaitomas. Ypač jį 
studijavo ir juo žavėjosi žymieji humanistai. Renesanso ir prancūzų 
buržuazinių revoliucijų metais XVIII a. senieji Plutarcho herojai 
įkvėpdavo geriausius žmones kovai su viduramžių liekanomis. Jo 
kūryba brangi visiems humanistams, juo gėrėjosi reformacijos vei- 
kėjai ir Didž. prancūzų revoliucijos filosofai. Plutarcho siužetais 
naudojosi Šekspyras („Koriolanas“, „Julijus Cezaris“, „Antonijus 
ir Kleopatra"), Kornelis, Rasinas. Jo herojai patraukė Belinskį ir 
dekabristus. 

Tokios apimties Plutarcho rinktinių biografijų knyga lietuvių 
kalba pasirodo pirmą kartą, Joje pateikiamos kelios žinomiausių 
asmenybių biografijos. 


Homero „Iliados“ ir „Odisėjos“ citatos yra paimtos iš jau 
išėjusių tų knygų leidimų. Visi kiti eiliuoti tekstai versti 
A. Dambrausko. 

PERIKLIS 


p. 5. Cezaris — imperatorius Augustas. 

p. 6. Antistenas — filosofas, Sokrato mokinys, kinikų mokyklos 
įkūrėjas. ; S 

p. 6. ....nereiškia, kad verta sekti jo aulorium...— Ne tik 
fizinis darbas, bet net protinė ir meninė veikla buvo laikoma 
laisvą žmogų žeminančiais dalykais. 


p. 7. „„„svaido žaibus su griausmais...— Turima galvoj karo 
triukšmas. 

p. 7. ... muzika jam buvusi tiktai dingstis. ..— Muzika senovėje 
reiškė bendrai dvasinį lavinimą, priešingai fiziniam — gimnastikai. 

p. 8. ...Chironai,.. Periklį auklėjai... — Panašumas tarp Da- 


mono ir kentauro Chirono yra tas, kad muzikantas Chironas buvo 
Achilo, o muzikantas Damonas Periklio mokytojas. 

p. 9. ..„lurį būtį satyrinių elementų, ..— Poetas tragikas pri- 
statydavo varžyboms „ftetralogiją“ iš trijų tragedijų ir vienos saty- 
rinės dramos. Šita drama buvo kažkoks vidurys tarp tragedijos ir 
komedijos. . 

p. 10. ...pabuvo iki vyno nuliejimo...— Tai yra tik iki pil- 
mosios vestuvių pietų dalies — būtent pietų, po kurių būdavo dar 
desertas ir išgertuvės (simposion). 

p. 11. Salamino trirema.— Kalbama apie vieną iš dviejų šventų 
laivų. Tie šventi laivai „Paralas“ ir „Salaminija" atėniečių buvo 
naudojami valstybiniams tikslams, 

p. 12. Damonidas —tas pats asmuo, kaip ir Damonas. 

p. 12. ... nebuvo išrinktas nei archontu, nei lesmoletu, nei ba- 
silėjum, nei polemarchu.— Turima galvoje archontas eponimas, pir- 
masis archontas devynių archontų kolegijoj, be jo dar buvo archon- 
tas basilėjus (karalius), archonias polemarchas (kariuomenės vadas) 
ir šeši archontai tesmotetai (įstatymų saugotojai). 

p. 14. Periklis... buvo paskirtas vienu Kimono kaltiniojų. ..— 
Turima galvoje teisminis procesas 463 m. prieš m. e. Kai Kimonas, 
užkariavęs Tasos salą, grįžo į Atėnus, jo priešai jį apkaltino, kad 
jis buvęs papirktas makedoniečių karaliaus Aleksandro ir dėl to 
neužkariavo Makedonijos. 

p. 14. Idomenėjas — filosofas ir istorikas IV—IH a. prieš m. e. 

p. 14. ... „gražieji ir gerieji"... .-— Taip save vadino aristokratai. 

p. 15. ..„bendrą Graikijos iždą iš Delo perkėlė į Atėnus...— 

Jūros sąjungos iždas buvo įkurtas po karų su persais tolimesnei 
kovai su jais. Pirmenybė sąjungoje priklausė Atėnams. 454 m, 
prieš m. e, šis iždas iš Delo salos buvo perkeltas į Atėnus ir 
faktiškai tapo Atėnų valstybinių iždu, 

p. 17. Partenonas buvo pastatytas vietoj persų sugriautos šven- 
tovės, kurios ilgis buvo 100 atiškų pėdų ir dėl to ji buvo vadi- 
nama „šimtapėde“. Naujai šventovei liko šitas pavadinimas, nors 
iš tikrųjų ji buvo daug didesnė už pirmąją. 

p. 17. Žodžių „pavojus būti Išlremiam“ mintis neaiški, gal būt, 
jie reiškia, kad pavojus Perikliui būti ištremtam ostrakizmu kovoje 
su Tukididu jau praėjęs. 

p. 18. Higija — čia gydytoja. 

p. 18. Pirilampas — turtingas žmogus, daugelį kartų buvęs pa- 
siuntiniu; per vieną tokią kelionę į Aziją jis parsivežė iš ten povų, 
kurių iki to laiko Graikijoj nebuvo, todėl jais visi labai stebėjosi. 

"p. 21. ...„gulėjo, apsiklojęs galvą...— Pagal senovės paprotį 
žmonės, mirštantys ar Norintys savo valia mirti, apsidengdavo 
galvą. 

p. 22. ...dėl saugaus plaukiojimo jūra...— Turima galvoje ko- 
vos su piratais. 

p. 23. „..išplaukė į priešais esantį žemyną...— Kalbama apie 
vidurinės Graikijos vakarinę dalį. 

p. 24. ..„žemę, kurią anksčiau tironai valdė...— Tai yra ti- 
rono šeima ir jo šalininkai. 

p. 24. ...vėl įvedė fokiečius į švenlyklos teritoriją. ..— Kalba- 
ma apie karą 448 m. prieš m. e. 

p. 24. ..„įrėžė šį nularimą varinio vilko kaktoje. ..— Varinis 
vilkas buvo deliiečių auka dievui. 

p. 25. „..Hipobotai — Pažodžiui „arklius maitinantys“— L stambūs 
žemvaldžiai. 

p. 26. Eschinas — filosofas, Sokrato mokinys. 

p. 27. Kiras U Jaunesnysis kovojęs už valdžią su savo broliu 
Artakserksu ir žuvęs kovoje prie Kunaksų (401 m. prieš m. e.). 

p. 27. Transportiniais laivais būdavo gabenama daug ASA 
štai negu greitaja trirema. 

p. 28. Rašyli Samo žmonės moka jau per daug.— Eilutė iš ne- 
išlikusios komedijos „Babilonietės“. 

p. 29. Duridas samietis — graikų istorikas III a. prieš m. e. 
Jo veikalais, kurių išlikę tik nuotrupos, dažnai remiasi dauguma 
senovės autorių. ' 

p. 29. „o jų kūnus išmesti nepalaidolus...— Buvo laikoma 
šventa pareiga nepalikti mirusiojo nepalaidoto, ar jis būtų buvęs 
pilietis, ar priešas. š 

p. 30. Nebėr ko mirom kvepintis, kai pasenai.— Periklis nori 
pasakyti, kad kaip senei netinka kvepintis, taip ir Elpinikei nederėtų 
kištis į valstybės reikalus. 

p. 31. Šventasis laukas — plotas tarp Eleusyno ir Megaros, pri- 
klausąs Eleusyno deivėms, 


p. 32. ..„Sau iš Aspasijos alsivogė jų dvi. ..— Aristofanas, 
„Achamiečiai“, 524. ' 
p. 33. ..„mirė.. nuo nuodų...— Periklio priešai pagal šilą 


versiją norėjo pakreipti bylą taip, kad Fidiją nunuodijęs „Periklis, 
bijodamas jo parodymų teisme, 

p. 36. Epidauro miestas pavadintas šventu, nes jis buvo pa- 
švęstas dievui gydytojui Asklepijui. 

p. 37. Pentallis — penkiakovininkas: šuolininkas į aukštį, bė- 
gikas, disko ir ieties metikas ir imtynininkas. 

"p. 38. ... atėniečiai leido... pavainikį sūnų įrašyti į tralriją.. — 
Fratrija klasikinėj epochoj buvo demo poskyris ir turėjo tam tikrą 
skaičių giminių. Kaip matyt iš tekslo, atėniečiai atmetė Periklio 
pasiūlymą, kad būtų atšauktas įstatymas dėl neteisėtai gimusių 
vaikų, o tiktai kaip išimtį jam leido legalizuoti suaugusį neteisėtą 
sūnų. | 

np. 38. ...buvo nubaustas mirlimi...— Mūšy prie Arginusų sa- 
lų (4,6 m. prieš m. e.) Atėnų laivynas nugalėjo peloponesiečius. 
Bet nugalėtojų strategų Atėnuose laukė teismas ir mirties bausmė, 
nes jie dėl audros nepalaidojo kritusių mūšy ir nepadėjo jūrei- 
viams ir kariams, kurie liko nukentėjusiuose mūšy ir netinkamuose 
plaukti laivuose, i 


p. 39. Prieš pai Periklio mirtį. ..— Periklis mirė 429 m. prieš m. e. 
rugsėjo mėnesį. ' 
p. 39. ... Nė vienas alėnielis... neapsivilko juodu drabužiu. ..— 


Juodi drabužiai ir antikos žmonėms buvo liūdesio ženklas. Jais vil- 
kėdavo ne tik mirus artimiesiems, bet ir per kitas nelaimes. 


> 

FABIJŪUS MAKSIMAS 


p. 40, Rulas — garsusis Kvintas Fabijus Maksimas Rulianas 
(IV a. prieš m. e.), pagarsėjęs kovoje su samnitais, 

p. 43. ... padėli konsulo valdžios ženklus ir aleili kaip papras- 
tam piliečiui. ...— Išrinkus diktatorių, visų kitų pareigūnų (išskyrus 
liaudies tribūnus) įgaliojimai pasibaigia. 

p. 49. ...ką Manlijus Torkvatas padarė savo sūnui. ..— 340 m. 
prieš m. e. konsulas Manlijus Imperiosus Torkvatas įsakė nužudyti 
savo sūnų, kuris, nepaisydamas jo paliepimo, išėjo už stovyklos 
ir užmušė dvikovoj priešą. 

p. 51. Numidal. .. Jakstė po slėnį ir žudė... priešus. ..— Hanibalo 
raitininkai buvo daugiausia numidai. 

p. 51. ...paliepęs išnešti ženkius...— Kalbama apie legionų 
kovos ženklus — erelius, užmautus ant ilgo koto. 

p. 58. Posidonijus — mokslininkas įr filosofas — stoikas [I-—-I a. 
prieš m d;. Neišlikę jo veikalai buvo Polibijaus darbų tęsinys. 

p. 6... Fabijaus prosenis...— Kalbama apie anksčiau minė- 
tąjį Kvintą Fabijų Maksimą Rulianą, 


TIBERIJUS GRAKCHAS 


p. 69. Ptolemėjas VI, Filometoras, Egipto karalius. 

p. 70. Dioskurai — Kastoras ir Poluksas, du mitologiniai broliai, 
Tindarėjo ir Ledos, arba Jupiterio ir Ledos, sūnūs, dėl to ir vadi- 
nami Dioskurais. Jie buvo itin gerbiami Peloponese, ir Spartoj jų 
statulos stovėdavo bėgimo tako pradžioje. f 

p. 70. ...Druzas priekaištavo. ..— Tikriausiai Markas Li“ 'us 
Druzas, liaudies tribūnas kartu su Gajum Grakchu. 

p. 71. ...išrinklas augurų kolegijos nariu...— Būrėjų iš pauxs- 
čių čiulbėjimo ir skridimo kolegija pagal padavimą buvo įsteigta 
dar Romulo. Būti jos nariu — didelė garbė. 

p. 74. ...įslalymas, draudžiantis turėti daugiau kaip penkis 
šimtus jugerių žemės...— Turima galvoje Sekstijaus ir Licinijaus 
376—367 m. prieš m. e, įstatymas, pagal kurį buvo apribotas nau- 
dojimasis visuomeninėmis žemėmis ir ganyklomis. Daugumos tyri- 
nėtojų nuomone, šita apribota norma 500 jugerių (vienas juge- 
ris =0,252 ha) yra iš vėlesnio laikotarpio, galimas daiktas, iš 
II a. prieš m. e, 


301 


p. 75. Dioianas — Cicerono nuomone, buvo garsiausias lų laikų 
oratorius. Blosijus — filosofas stoikas, vienas iš labiausiai atsida- 
vusių Tiberijaus šalininkų. 

p. 75, Publijus Licinijus Krasas Mucilanas — Tiberijaus drau- 
gas, -garsus oratorius ir teisės žinovas. Publijus Mucijus Scevola — 
konsulas 133 m. prieš m. e., didysis pontilikas, buvo laikomas vienu 
iš romėnų civilinės teisės teorijos pradininkų. 

p. 77. ...užantspaudavo Salurno šventyklą...— Saturno šven- 
tykloje, kuri buvo pačiame forume, buvo saugojamas romėnų iž- 
das. Tokių būdu Tiberijaus dekretas faktiškai paralyžavo normalią 
svarbiausių valstybės instancijų veiklą. 

p. 79. Publijus Kornelijus Scipionas Nasika — Tiberijaus Grakcho 
pusbrolis, konsulas 138 m. prieš m. e, nesutaikinamas Tiberijaus 
programos priešas. 

p. 80. Pompėjus alsistojęs pasakė. ..— Greičiausiai Kvintas Pom- 
pėjus, konsulas 141 m. prieš m. e. ir cenzorius 133 m. prieš m. e. 

p. 80. Kvinias Cecilijus Melelas, pravardę Makedonictis, kon- 
sulas 143 m. prieš m. e. 

p. 80. Tilas Anijus Luskas — tikriausiai konsulas 153 m. prieš 
m. e., kalba prieš Tiberijų, be Plutarcho, išlikusi Festo fragmente. 

p. 81. ..„Roma išvijo Tarkvinijų...— Turima galvoje pasku- 
tinio romėnų karaliaus Tarkvinijaus Išdidžiojo išvijimas 509 m. 
prieš m. e. pagal romėnų tradiciją. 

p. 81. ...ar yra kas šventesnio. .. už mergaites, kurios kursto... 
šventąją ugnį ..— Turima galvoje vestalės — namų židinio deivės 
Vestos žynės. Jos kurstydavo šventąją ugnį deivės šventovėj, ant 
Palatino kalvos. Įšventinamos į žynes paprastai nuo 6 iki 10 m. 

+0, 82. ... šventųjų vištų saugotojas. ..— Šventosios vištos buvo 
sau p, *05 žynių augurų kolegijos. Buvo laikoma geru ženklu, jei 
vž/,O., išleistos iš narvo, godžiai puldavo lesti. 

“ p. 84. Nasika reikalavo iš konsulo gelbėti ožio; 281 yra 
iš Publijaus Mucijaus Scevolos. 

p. 86. ... Tegu taip žūsta kiekvienas, kas šitokį -— padaro.— 
„Odisėja“, I 47. 


GAJUS GRAKCHAS 


p. 88. Micipsa — numidų karaliaus Micipsos vyresnysis sūnus 
ir paveldėtojas, ištikimas Romos sąjungininkas. 

p. 89. ...dalyvavęs... sąmokslė Fregelų mieste. ..-— Turima 
galvoje sąmokslas, pasibaigęs sukilimu Fregelų mieste (rytinėj La- 
cijo daly) 125 m. prieš m. e. Šitas romėnų sąjungininkų sukilimas 
buvo Sąjungininkų karo ženklas dėl italikų teisių sulyginimo su 
romėnų piliečiais. 

p. 89. ...išrinklas.., ketvirluoju...— Matyt, pagal gautų rin- 
kimuose balsų skaičių; praktinės reikšmės tolimesnei išrinktojo 
veiklai šitas neturėjo. 

p. 90. Publijus Popilijus Lenatas — konsulas 132 m. prieš m. e., 
o ne pretorius, kaip klaidingai jį vadina Plutarchas, pagarsėjęs 
Tiberijaus šalininkų persekiojimu, 

p. 92. Markas Livijus Druzas, vadinamasis vyresniuoju, pagar- 
sėjęs savo demagogiškais pasiūlymais liaudies susirinkime, turėda- 
mas tikslą pakenkti Grakcho autoritetui. 

p. 98. ...išžygiavo... su Kretos šauliais...— Kretos gyventojai 
garsėjo puikiu šaudymu iš lanko, 

p. 100. Misenai — mieslelis Kampanijoj, netoli Neapolio. 


DEMOSTENAS 


p. 102. ...„gali išauginti gerus aktorius ir poelus...— Kėjos 
sala išaugino du garsius poetus Simonidą ir Bakchilidą; Eginoje 
gimė garsusis aktorius tragikas Polas. 

p. 103. Cecilijus — Sicilijos oratorius, gyvenęs Augusto laikais. 
Jonas — poetas tragikas, gyvenęs kiek vėliau už Sofoklį ir Euripidą. 
p. 104. Antifanas — poetas komikas, Demosteno amžininkas. 

p. 105. Kalistratas — Eschino žodžiais tariant, geriausias savo 
laikų oratorius. Oropas — miestas ant Atikos ir Beotijos sienos. Dėl 
jo ilgą laiką ginčijosi atėniečiai ir beotiečiai. 

p. 108. Mirina — Atikos demas. 

p. 110. ...nori mokyti kaip kiaulė Altėnę...— Lotyniškas prie- 
žodis — sus Minervam (kiaulė Minervą) — taikomas nemokšoms, 
kurie besiginčydami nori mokyti žinančius. 

p. 110. Kolila — Atikos demas, 

p. 110. Ne minkštaširdis, ne gailesčio pilnas buvo herojus— 
„Iliada“, XX, 467. 

p. 116. Hemonas — kruvinasis nuo graikiško žodžio „haima"— 


kraujas, 
p. 117. Pausanijus — Pilypo žudikas. 

p. 121. ..„nenorile klausyli  turinčiojo  laurę... — Užuomina 
į šventės paprolį: tas, kuriam būdavo duodama taurė, turėdavo 
sudainuoti dainą. 


p. 122. ...asilės pienas, ..— Vaistai nuo džiovos. 

p. 123. ... Metagitniono mėnesį. ..— Maždaug rugpiūčio mėnesį. 

p. 123. Kranonas — miestas Tesalijoj. 

p. 123. Boedromionas — trečiasis Atėnų kalendoriaus mėnuo, 
atitinkąs rugsėjį — spalį. 

p. 123. „..Pianepsiono mėnesį. ..— Maždaug lapkričio mėnesį. 


p. 123. Turijai — Atėnų kolonija didžiojoj Graikijoj kur ka- 
daise buvo Sibario miestas. 

p. 123. Anaksimenas lampsakietis — vienas iš Aleksandro mo- 
kytojų. 

p. 125. Pritanėjus — šiaurės rytų Akropolio dalyje esąs pasta- 
tas, kuriame atėniečiai vaišindavo svetimųjų valstybių pasiuntinius 
ir nusipelniusius Atėnų piliečius. 

p. 125. ... Tesmolozijų iškilmių dieną. ..— Tesmoforijos — mole- 
rų trijų dienų šventė, švenčiama Pianepsiono mėnesį Demetros, įsta- 
tymų leidėjos ir šeimos gyvenimo globėjos, garbei. Trečią dieną, 
skirtą Demetrai Kaligenėjai (gražių vaikų motinai), būdavo konkursas 
gražiausiam kūdikiui. 


CICERONAS 


p. 126. Skaurai — vienos iš seniausių patricijų giminės Emilijų 
pravardė, tų Emilijų, kurie save kildina iš senųjų romėnų karalių. 
Lutacijaa Kalulai— plebėjų giminė, iš kurios kilo daug žymių 
karvedžių ir valstybės veikėjų. | 

p. 127. .„„lrečią naujųjų kalendų dieną. ..— Ciceronas gimė 
106 m. prieš m. e. sausio 3 dieną. 

p. 127. Poema „Pontijus Glaukas“ iki mūsų laikų neišliko, 

p. 127. Filonas — „akademinės mokyklos“ (t.y. Platono filoso- 
fijos) atstovas, karo su Mitridatu metu (88—87 m. prieš m. e.) 
bėgo į Romą, buvo Cicerono mokytojas ir draugas. 

p. 127. Klitomachas, kilimo kartaginietis (tikrasis vardas Has- 
drubalas), gyveno II a. prieš m. e.; vienas iš žymiausių vadinamo- 
sios „naujosios Akademijos" atstovų. 

p. 127. Marsų karas (bellum Marsicum); taip čia vadinamas 
Sąjungininkų karas (91-—88 m. prieš m. e), nes marsai (sabelų 
grupės vidurinėj Italijoj gentys) sukilo pirmieji. 

p. 128. Antiochas askalonietis — garsus akademinės mokyklos 
filosofas, , 

p. 128. Karneadas (213—129 m. prieš m. e.) kilęs iš Kirenės 
Afrikoj. Iš pradžių buvo artimas stoikams, paskui laikėsi Platono 
mokslo ir tapo vienu iš vadinamosios „naujosios Akademijos“ 
steigėjų. 

p. 129. Scholastas — dykaduonis. 

p. 129. Atrėjas, mitinis Mikėnų karalius, nesantaikoj gyveno 
su savo broliu Tiestu ir, norėdamas jam atkeršyti, įsakė užmušti, 
iškepti ir paduoti pietums jo paties sūnus. 

p. 131. Kvintas Hortensijus Hortalas (114—50 m. prieš m. e.) — 
žymiausias romėnų oratorius, Cicerono amžininkas ir varžovas; 
optimatų šalininkas. 

p. 132. ...pals apsigyveno netoli Palatino...— Cicerono namas 
buvo prie vadinamojo „Naujojo kelio" arti orumo; Palatinas buvo 
laikomas aristokratiškiausia Romos dalimi. 

p. 132. Gajus Licinijus Makras — liaudies tribūnas 73 m. prieš 
m. e, pasipriešinęs prieš Sulos įvestą tribūnų teisių susiaurinimą, 
oratorius ir istorikas. L 

p. 132. Publijus Vatinijus kaip kvestorius ir kaip Ispanijos 
vietininkas padarė nemaža nusikaltimų. Patrauktas į teismą, pavar- 
tojo prieš teisėjus prievartą. 

p. 133. Gajus Manilijus — liaudies tribūnas 66 m. prieš m. e., 
Pompėjaus šalininkas, pasiūlė įstatymo projektą suteikti Pompėjui 
aukščiausią valdžią Rytuose kovai su Mitridatu Eupatoru, Ponto 
karalium. 

p. 134, ...nudūrę žmogų, valgė jo mėsą...— Nereikia pamiršti, 
kad žinios apie Katiliną ir jo šalininkus yra jo priešų — Cicerono 
ir Saliustijaus. 

p. 134. Gajus Antonijus Hibridas — Sulos šalininkas, dalyvavęs 
jo proskripcijose: 70 m. prieš m. e, buvo pašalintas iš senato už 
pikmmaudžiavimą valdžia, bet greitai atgavo savo teises. 

p. 137. Markas Klaudijus Marcelas — vienas 'iš žymiausių opti- 
maltų, vėliau 51 m. prieš m. e. konsulas, Pompėjaus šalininkas ir 
aršus Cezario priešas. Kvintas Cecilijus Metelas Pijus (Scipionas) 
taip pat Cezario priešas ir Pompėjaus šalininkas. Kvinias Cecilijus 

Metelas Celeras — Pompėjaus legatas žygy į rytus, 63 m. prieš m. e, 
pretorius, vienas iš didžiausių Cezario padėjėjų kovoje prieš Ka- 
tiliną. 

p. 139, Salurnalijų naktis — Iš senų senovės švenčiama šventė 
Satumo auksiniam amžiui atminti prasidėdavo gruodžio 17 d. ir 
tęsdavosi keletą dienų. Būdavo puotaujama, žaidžiama, dalinama 
dovanos ir vergai drauge sodinami prie stalo, 

p. 143. ...pasakyli tribūnoje priesaikos žodžius... Pagal pa- 
protį konsulai, pasibaigus jų įgaliojimo laikui, sakydavo kalbą 
liaudžiai, 0 paskui prisiekdavo, kad garbingai ėję savo pareigas. 

p. 145. Kratipas iš Mitilėnės Lesbe — Cicerono sūnaus mokyto- 
jas, 40 m. prieš m. e. dėstė Aristotelio filosofiją Atėnuose. 

p. 146. O nepasakysi, kad tau ausis nebūtų perdurta...— 
Užuomina į Oktavijaus afrikietišką kilmę; Afrikos gyventojai pra- 
sidurdavo ausis papuošalams įverti. 

p. 147. Manijus Akvilijus — Marijaus legatas, numalšinęs ant- 
ząjį Sicilijos vergų sukilimą, žuvęs 88 m. prieš m. e. kare su 
Mitridatu. Adrastas — mitinis Argo karalius, ištekinęs savo dukteris 
už Tidėjo ir Palineiko, kurie abu buvo ištremti iš savo miestų. 

p. 155. .„„buvo beprasidedąs pilietinis karas. ..— Ciceronas 
grįžo į Italiją 50 m. prieš m. e. gale, kada jau buvo neišvengiamas 
susidūrimas tarp Cezario ir Pompėjaus. 

p. 156. „.. Cezaris iškeliavo į Ispaniją...— 49 m. prieš m. e. 
sausio mėn. užėmęs Italiją. Cezaris, prieš puldamas Pompėjų, su- 
rinkusį savo jėgas Balkanuose, patraukė į Ispaniją, kur buvo didelės 
pompėjininkų jėgos. . 

p. 157. ...pagyveno, laukdamas Cezario, kuris buvo užtrukęs 
Azijoj ir Egipte su reikalais ..— Po pergalės prie Farsalo Cezaris 
persekiojo Pompėjų Egipte, o paskui 47 m. prieš m. e. patraukė 
į Aziją prieš Mitridato sūnų Farnaką, kurį jis greitai nugalėjo. 

p. 158. Kvintas Ligarijus — Pompėjaus legatas Afrikoje, Ceza- 
rio“ paimtas į nelaisvę 46 m. prieš m. e. Jį gvnęs Ciceronas, bet 
iš esmės tai buvo. ne ginamoji kalba, bet iškalbingas prašymas 
pasigailėjimo ir panegirika Cezariui. 

p. 159. Laerias — mitinis Itakės salos karalius, Odisėjo tėvas; 
Odisėjui ilgai negrįžtant, liūdnai gyveno kaime. 

p. 162. Titas Pomponijus Atikas — garsus Cicerono draugas, ga- 
vęs pravardę už ilgą gyvenimą Atėnuose. 

p. 164, Circėja — iškyšulys Lacijuj, 30 km į pietvakarius nuo 
Asturo, 

p. 164. Ka/eta — tokio pat pavadinimo iškyšulys ir miestas La- 
cijuj, netoli nuo Circėjos. 

p. 165. „Filipikos“— Ciceronas taip pavadino savo kalbas prieš 
Antonijų pagal jų turinio panašumą su tomis kalbomis, kurias pa- 
sakė didysis graikų oratorius Demostenas prieš graikų laisvės priešą 
karalių Pilypą Makedonietį. 


ALEKSANDRAS 


p. 171. Legendarinis Makedonijos karalystės įkūrėjas Karanas 
buvo laikomas Heraklio“ 16-10s eilės palikuoniu. Eakas — Achilo 
senelis ir Neoptolemo, Achilo sūnaus, prosenis. 

p. 171. Arimbas (miręs 340 m. prieš m. e.) — Epiro karalius. 
Iš tikrųjų Olimpiados dėdė ir globėjas, jo žmona buvo Olimpiados 
sesuo, 

p. 172. „..netekęs savo akies. ..-— Diodoras sicilietis (XVI. 34) 
sako, kad Pilypui buvo išmušta akis strėle Metonos miesto Trakijoj 
"apsiausties metu. 

p. 172. Eralosienas iš Kirenės šiaurinėį Afrikoj (apie 276— 
194 m. prieš m. e.) — vienas iš didžiausių senovės mokslininkų — 
geografas, matematikas, astronomas, filologas, filosofas, istorikas. 
Iš jo palikimo beveik nieko neišliko. . 

p. 173. Hekalombeono mėnuo — mūsų liepos — rugpiūčio mėn. 

p. 173. Hegesijas magnesietis — III-jo amžiaus prieš m. e. ora- 
torius, neišlikusios Aleksandro istorijos autorius. 

p. 173. Aristoksenas iš Tarento — Aristotelio mokinys, pagar- 
sėjęs savo darbais iš muzikos istorijos ir teorijos. 

p. 176. Ne kartą žąslus reiks ir vairą spaust draugė.— Eilutė 
iš nežinomos tragedijos. 

p. 176. Stagiras (Chalkidikės pusiasaly) buvo Pilypo paimtas 
ir sugriautas 349 m. prieš m. e. 

p. 177. Onesikritas — kiniko Diogeno mokinys, lydėjęs Alek- 
sandrą žygyje. 

+ p. 177. Harpalas žygio metu buvo karaliaus iždo saugotojas 
Babilonijoj. Kai Aleksandras žygiavo per Indiją, jis padarė didelių 
išeikvojimų ir pabėgo į Graikiją, o paskui buvo nužudytas Kretaj. 

p. 178. ... ruošėsi žygiuoli iš Europos į Azlją...— Pilypas ruo- 
šėsi karui prieš Persiją. 

p. 179. Ir uošvį ir jaunavedį, ir nuolaką — 288 eilutė, Euri- 
pidas turi galvoje Kreontą, Kreusą ir Jasoną, kuriems grasina atker- 
šyti Medėja. Aleksandras užsimena apie Atalą, Kleopatrą ir Pilypą. 

p. 180. Istras — dabartinis Dunojus, Tribalai — trakų gentis. 

p. 181. ...laikė Dioniso pykčiu...— Pagal milus dievas Dioni- 
sas buvo gimęs Tėbuose. Jie sugriauti 335 m. prieš m. e. 

p. 182. Kranijus — Korinto priemiestis. 

p. 182. Libetrai — miestelis Makedonijoj Olimpo papėdėj. 

p. 183. Aristobulas kasandrietis, lydėjęs Aleksandrą žygyje, pa- 
rašė jo istoriją, kurį senovės autoriai labai vertino; išliko tik 
ištraukos. . 

p. 183. ...nes turėjęs išlikimą draugą, o po mirties — didelį 
savo žygių dainių...— Achilo draugas — Patroklas, jo garbės skel- 
bėjas — Homeras. 

p. 183. ...ar nenorįs pamatyti Aleksandro lyros — kitas Pario, 
Priamo sūnaus, vardas buvo Aleksandras. 

p. 184, Desijus — aštuntasis, Artemisijus — septintasis makedo- 
niečių kalendoriaus mėnuo. Jie atitinka mūsų gegužį ir balandį. 

p. 186. ... perėjo vadinamuosius „Laiplus“...— Tai buvo kalnų 
takas, einantis pakrante, kiek į šiaurę nuo Faselidos. 

p. 186. Teodektas — filosofas, oratorius ir dramaturgas, Plato- 
no, Isokrato ir Aristotelio mokinys. Neišliko nė vieno pilno jo 
veikalo. | 

p. 186. Pisidija — kalnuota sritis šiaurinėj Mažosios Azijos da- 
lyje (į pietus nuo Frigijos). 


p. 186. Memnonas — graikų samdinių vadas Darijaus kariuo- 
menėje, 
p. 187. ...būdamas karaliaus pasiuntiniu. ..— Prieš įžengdamas 


į sostą, Darijus vadovavo karaliaus pašto pasiuntinių tarnybai, kuri 
turėjo didelę reikšmę didelėje Persijos valstybėje. 

p. 187. Belas — asirų ir babiloniečių vyriausiasis dievas. 

p. 188. ...iš siaurų tarpukalnių. ..— Šitose tarpukalnėse nuo 
Kilikijos į Siriją buvo Iso miestas, nuo kurio gavo vardą tas 
mūšis. 

p. 189. Charelas — Aleksandro dvariškis ir neišlikusios jo vieš- 
patavimo istorijos autorius, 

P. 191. Ada — Mauzolo sesuo; po Mauzolo ir Artemisijaus mir- 
ties ji valdė Kariją su savo broliu ir vyru Hidriku, paskui tretysis 
jos brolis Piksodaras atėmė iš jos valdžią, o 333 m. prieš m. e. 
Aleksandras jai grąžino sostą. 

p. 192. ... pusryčiaudavo alsisėdęs...— Plutarchas pabrėžia, kad 
karalius valgė aisisėdęs, 0 ne pusiaugulomis, 

p. 192. ...kaip matyti iš dienoraščių. ..— Šitie dienoraščiai bu- 
vo rašomi Aleksandro raštinėj, Eumenui prižiūrint. 

p. 193. Dievas, globojąs Tirą, buvo tapatinamas su graikų 
Herakliu. 

p. 193. Feniksas — Achilo auklėtojas ir palydovas Trojos kare. 

p. 195. Heraklidas pontietis — Platono mokinys, filosofas, isto- 
rikas ir poetas IV a. prieš m. e. 

p. 195. ...Faru yr ją Žmonės praminę...— Odisėja, IV, 
354—355, 

p. 195. Kanobo žiotys — pati vakarinioji Nilo deltos šaka. 

p. 195. Chlamida — platus, storas apsiaustas. 

p. 196. Kambizas — Persijos karalius (529—522 m. prieš m. e.). 
Jam valdant, persai nukariavo Egiptą. 

p. 197. Ichoras, sullys, kur teka iš kūno dievų laimingųjų.— 
Iliada, V, 340. 

p. 198. Dionisijos — Atėnų šventės dievo Dioniso garbei, šven- 
čiamos keturis kartus per metus. Per tris iš jų būdavo. statomi 
spektakliai. 

p. 199. Oromazdas — vyriausias persų dievas, šviesos ir vi- 
sokių gėrybių dievas. 

p. 199, Mitra — saulės dievas senovės persų religijoj. 

p. 201. Arbelai — miestas šiaurės vakarų Asirijoj. Gaugamelų 
kaimelis už Tigro, dabartinio šiaurės Irako teritorijoj. 

p. 201. Fobas — (gr. phobos — baimė) paniškos baimės dievas, 
Arėjo palydovas. 3 

p. 206. ... Hermionos purpuro. ..— Pajūrio miestas Hermiona 
Argolidėje garsėjo purpurinių dažų gamyba. 

p. 206. Dinonas (IV a. prieš m, e.) — garsios" senovėje Per- 
sijos istorijos autorius. 

p. 206. Pinigų čia buvo rasta tiek, kiek ir Sūzuose. ..— Galimas 
daiktas, kad čia kalbama apie Persidos sostinę Persepolį. 

p. 208. Fokionas (apie 402—318 m. prieš m. e.) — atėniečių 
karo vadas ir politikas, makedoniečių šalininkas. 

p. 209. Bagojas — eunuchas iš Egipto, pasodinęs Darijų Kodo- 
maną į sostą, paskui norėjęs jį nunuodyti, bet pats turėjęs išgerti 
nuodų taurę. 

p. 211. Besas — Baktrijos satrapas, artimas Darijaus giminaitis. 
Jo bendrininkai susimokę nužudė Darijų ir paskelbė Besą Persijos 
karalium. 

p. 213. Kandijus —ilgaskvemis persų viršutinis drabužis su 
rankovėmis. 

p. 214, Oreksarias — tur būt, tas pats, kas ir Jaksartas (dabar- 
tinė Sir-Darja). 

p. 216. Pidna — miestas Makedonijoj prie jūros, netoli Tesa- 
lijos sienos, 

p. 218. Eniadai — miestas Akarnanijoj, etolų užgrobtas 330 m. 
prieš m. e. 

p. 218, ... makedoniečių karo vadai, neseniai barbarų sų mušti.— 
Turima galvoje didelio makedoniečių būrio pralaimėjimas. Jis 
buvo pasiųstas išvaduoti sukilusių skitų apsuptos įgulos Marakandoj 
(dabart. Samarkande). ' 

p. 221. Išminčiaus nekenčiu, kad jis neišmintingas sau.— Pagal 
Ciceroną ši eilutė yra iš Euripido Medėjos, bet mūsų leidiniuose 
jos nėra, 

p. 221, Apie didingus daiktus nesunku gražiai kalbėt.— Eilutė 
iš nežinomos Euripido tragedijos. 

p. 221. Per suirutę ir niekšas didžiausias gal šlovę pasiekti— 
Euripido „Bakchantės“, 266 eilutė. 

p. 222. Hermipas (antroji II a. prieš m. e. pusė) — filosofas 
peripatetikas, neišlikusių biografijų rinkinio autorius. 

p. 222. Numirė juk ir Patroklas, kur kas už tave pranašesnis— 
„Iiada“, XXI, 107. Achilo žodžiai maldaujančiam pasigailėjimo 
priešui. 

p. 223, ... Hermolajaus sąmokslas...— 327 m. prieš m. e. pra- 
džioje. Tai buvo kilmingo makedoniečių jaunimo sąmokslas. Hermo- 
lajus kaip ir Klitas buvo nepatenkintas Aleksandro priespauda ir 
tironiška valdžia pagal rytų paprotį. 

p. 225, Oksiarlas — Roksanos, Aleksandro žmonos, tėvas. 

p. 227, ...Poras buvo keturių su puse uolekčių aukščio...— 
Maždaug 2,1 m. 

p. 228. Sotionas — filosofas peripatetikas I a. prieš m, e, Se- 
nekos mokytojas. Poiamonas iš Mitilėnės Lesbo saloje (apie 75 m. 

prieš m. e— apie 15 m. m. e.) — rašytojas įr retorius, gyvenimo 
gale mokęs Romoje. | 

p. 228. Orgija — graikų ilgio matas, lygus 1,85 m. 

p. 229. ...pamažu plaukė upėmis.—1š pradžių Indo intakais, 
o paskui Indu. 2 

p. 230. Gimnosolistai (pažodžiui „nuogi išminčiai“) — taip grai- 
kai vadindavo indų filosofus asketus. 

p. 230. Saba —indų radža, kuris iš pradžių pasidavė Alek- 
sandrui ir buvo paskirtas satrapų, 0. paskui pabėgo ir pakėlė 
maištą. 

p. 232. ...žygiavo per orilų žemę.— Oritų gentis gyveno į va- 
karus nuo Indo žiočių. 

p. 232. Gedrosija — persų karalystės pietryčių sritis, dabartinis 
Beludžistanas. 

p. 232. Karmanija — Gedrosijos šiaurės vakarų sritis. 

p. 233. Vidine jūra graikai vadino Viduržemio jūrą, skirdami 
nuo išorinės, tai yra — Okeano. : 

p. 233. Tapsakas — miestas Sirijoj ant Eufrato upės. 

p. 234. Abulelūs — vietininkas Sūzuose. 

p. 234. Ochas — karalius Artakserksas III (360—337 m. prieš 
m. e.), Darijaus Kodomano pirmtakas. 

p. 235. Perinlas — miestas Propontidės (Marmuro jūros) šiau- 
riniame krante. Pilypas jį apsupo 341—340 m. prieš m. e. 

p. 238. Serapis — egipliečių požeminio pasaulio dievas, identi- 
fikuojamas su graikų Plutonu. 

p. 239. Medijus iš Larisos Tesalijoj po Hefestiono mirties pa- 
sidarė artimiausias Aleksandro draugas. 

p. 239. Tachsiarchas — bendras visų rangų kariuomenės vadų 


pavadinimas; pentakosiarchas — 500 kareivių būrio vadas. 
p. 240. ... Aleksandras mirė...— Maždaug 20 gegužės 323 m. 
prieš m. e. 


p. 240. Nonakridė — miestas Arkadijoj. 
p. 241. ...nelekęs proio.— Aleksandro biografijos pabaiga din- 


gusi, 


CEZARIS 


p. 241. Gajus Cezaris— Cezario gyvenimo aprašymo pradžia 
dingusi. Gajus Julijus Cezaris gimė 100 m. prieš m. e. kvintilijaus 
12 dieną, kuris vėliau jo garbei buvo pavadintas julijum. 

p. 241. Nikomedas — Nikomedas IV Filopatoras (91-74 m. prieš 
m. €.), prieš mirtį Romai užrašęs savo karalystę. 

p. 241. Farmakusa — sala prie Mažosios Azijos krantų. netoli 
Mileto. 

p. 242, ...antruoju Romos oratorium...-— Po Cicerono. 

p. 246. Gajus Skribonijus Kurionas — konsulas 76 m. prieš m. e., 
optimatų ir Cicerono šalininkas Katilinos sąmokslo metu. 

p. 247. ..,nieko neparašė konsulavimo istorijoje. ..— Iš didelės 
Cicerono poemos „Apie savo konsulatą“ 60 m. prieš m. e. išliko 
apie 100 eilučių. 

p. 247, Romėnai turi deivę, kurią vadina Geraja, ..— Geroji Dei- 
vė (Bona Dea) — vaisingumo ir skaistybės deivė. Jos garbei romė- 
nės matronos, dalyvaujant vestalėms, kasmet ruošdavo šventę kon- 
sulo ar pretoriaus namuose (1 gegužės ir gruodžio pradžioje). 

p. 249. Balsuodamį padavė lenteles...— Balsuodami raštu, tei- 

- sėjai paduodavo lenteles su vienu iš trijų parašų: A—t. y. absolvo 
(išteisinu), C — condemno (pasmerkiu) arba NL — non liguet (ne- 
aiškų). 

p. 253. Masalija — dabartinis Marselis. 

p. 254. Mediolanas — dabartinis Milanas. 

p. 259. Tanusijus Heminas — romėnų istorikas, Cezario amži- 
minkas ir politinis Cezario priešas, Apie jo veikalus beveik nieko 
nežinoma. 

p. 260. Ciceronas — oratoriaus Marko Tulijaus Cicerono brolis 
Kvintas; jis buvo Cezario legatas 54—52 m. prieš m. e. 

p. 262. Alesija — mandubijų miestas Galijoj. 

p. 264. Naujasis Komas — Cezario įkurtas miestas aukštutinėj 
Italijoj ant Komo ežero kranto. Cezaris suteikė miestui romėnų 
pilietybės teises. 

p. 266. ...užimti Ariminą...— Ariminas buvo ne šiapus Alpių 
esančioj Galijoj, kurios vietininku buvo Cezaris, bet tikrojoj italų 
teritorijoj. Arimino paėmimas buvo lygus pilietinio karo paskel- 
bimui, 

p. 268. Korfinijus — miestas centrinėj Italijoj Samnijuj. Sąjun- 
gininkų karo metų (90—88 prieš m. e.) buvo Italijos sąjungininkų 
centras ir vadinosi Italika. 

p. 268. Domicijus — Lucijus Domicijus  Aenobarbas, konsulas 
54 m, prieš m. e, nenumaldomas Cezario priešas; senatas jį pa- 
skyrė Cezario įpėdiniu Galijai valdyti. Žuvo kovoje prie Farsalo. 

p. 277. Tralai — miestas Karijoj, Mažojoj Azijoj. 

p. 278. Patavija — dabartinė Paduva, Tito Livijaus tėviškė. 

p. 279. ... pasikvietė Kieopalrąų iš ištrėmimo.—Po karaliaus 
Piolemėjo XII mirties (51 m. prieš m. e) Egipto sostą turėjo 
pasidalinti nepilnametis Ptolemėjas XIII Dionisas ir jo vyresnioji 
sęsuo ir žmona Kleopatra, bet tarp brolio ir sesers prasidėjo kova, 
ir Kleopatra buvo ištremta iš Aleksandrijos. 

p. 282. Tapsas — pajūrio miestas šiauriniame Afrikos krante. 

p. 284. Munda — miestas Jspanijos pietuose, netoli dabartinės 
Kordobos. 

p. 284. ... Dionisijų šventės. ..— Taip Plutarchas vadina romėnų 
šventę Liberalijas (Liberalia), kurios buvo švenčiamos kovo 17 die- 
ną Libero ir Cereros garbei. Graikų kultūros ir religijos įtakoj 
Liberas buvo tapatinamas su graikų Dionisu. 

p. 284. Kvintas Didijas — vienas iš Cezario legatų. 

p. 284. ...pirmuosius garbės litulus...— Nepaprastus garbės 
titulus, nutarlus Cezariui, išvardija Svetonijus; svarbiausieji iš jų: 
tėvynės tėvo, diktatoriaus iki gyvos galvos, papročių prižiūrėtojo 
(praefectura morum) ir imperatoriaus titulas. 

p. 286. ... nusausinti Pomelijos ir Selijos pelkes...— Tai buvo 
didžiulės pelkės, kurios tęsėsi nuo šiaurės vakarų iki jūros, nuo 
Circėjų iki Taracino. t 

p. 287. ...mažiūu suklysta už kilas lautas...— Julijaus ka- 
Iendorius, sudarytas padedant egiptiečių matematikui ir astronomui 
Sosigenui ir įvestas nuo 45 m. prieš m. e, sausio 1 d., buvo pa- 
keistas popiežiaus Gregorijaus XIII 1582 m., o Rusijoj pakeistas tik 
Tarybų valdžios. Pravoslavų bažnyčia vartoja Julijaus kalendorių 
iki šių dienų. 

p. 287. Alba arba Alba Longa — miestas Lacijuj į pietvaka- 
rius nuo Romos, Albanų kalno atšlaitėj. 

p. 288. Luperkalijos — švenčiamos kasmet vasario 15 d. dievo 
Luperko, gyvulių bandų globėjo, garbei. Likėjos — Arkadijos šventė 
vasario 15 d. 

p. 288. ...vadindamas juos brutais ir kumiečiais...— (lot. Bru- 
tus — bukaprotis) Kumos miesto gyventojai vakariniame Mažosios 
Azijos krante iš seno turėjo nepavydėtinos garbės garsėti buka- 
pročiais. 

p. 289. Brutas gavo garbingiausią luo laiku pretūrą...— Valdant 
Cezariui, romėnai rinko keturiolika pretorių. Pirmuoju jų tarpe 

buvo vadinamasis „miesto prelorius“, vadovavęs visai teisminei 
veiklai Romoje. 

p. 290. Idos -—- romėnų kalendoriuje 15-loji diena kovo, gegu- 
žės, liepos ir spalio mėnesių arba 13-o0ji diena visų kitų mėnesių. 

p. 292. ...Epikuro mokslas, ..— Epikuriečiai netikėjo į jokias 
antgamtinės jėgas, nes pagal jų mokslą dievai nesirūpina žmo- 
nėmis. 

p. 292. Publijus Servilijus Kaska — 43 m. prieš m. e. liaudies 


tribūnas. 
p. 293. ... jaunasis Cezaris...— Tai yra imperatorius Okta- 


vianas. 

p. 295, „.„iš Abido į kitą žemyną. ..— Tai yra į Europa. Abi- 
das buvo ant Helesponto (Dardanelų) kranto Azijoj. 

p. 295. Tavo piklasis demonas. ..— Čia turima galvoje ne stoi- 
kų demonas — „dieviškasis pradas“ žmoguje, bet liaudies įsivaizda- 
vimas. Žmogus pagal senovės tikėjimą visada ir visur apsuptas 
demonų, kurie padeda ar kenkia, 


PERIKLIS IR FABIJUS MAKSIMAS 


Periklis - - - 


Fabijus Maksimas 


Periklio ir Fabijaus Maksimo palyginimas 


TURINYS 


TIBERIJUS IR GAJUS GRAKCHAI 
Tiberijus Grakchas - 
Gajus Grakchas - 

DEMOSTENAS IR CICERONAS 


Demostenas - 
Ciceronas - - 


Dėmosteno ir Cicerono palyginimas... 
ALEKSANDRAS IR CEZARIS 
Aleksandras - | 


Gajus Cezaris - 
Paaiškinimai 

